
— Tu jos dar nematei? 

— Ne, nemačiau, — turbūt jau šimtąjį kartą pakartojo Angusas 
Makternas. 

Jis ką tik sugrįžo iš kalnų, buvo permirkęs, pavargęs ir sušalęs, 
bet visi vien tekalbėjo apie žavingąją Nevilio Lolerio dukterėčią, 
anglę, atvykusią į seną pilį iš aukšto pasižiūrėti į skurdžius škotus. 

— Turėtum būtinai ją pamatyti, — pabrėžė jaunasis Temas, 
bandydamas neatsilikti nuo ilgais žingsniais žirgliojančio savo 
pusbrolio. 

Angusas paprastai džiaugdavosi pamatęs Temą, bet tik ne 
dabar, kai šis nepajėgė kalbėti apie nieką daugiau, vien apie Lolerio 
dukterėčią. 

— Jos plaukai it auksas, — lūžtančiu balsu vis nesiliovė gyręs 
vaikinas, jau bręstantis į vyrą, ir jam buvo užvis svarbiausia, ką mergi- 
nos sakydavo, darydavo ar kaip atrodydavo. — Jos akys mėlynos kaip 
ežerai, o drabužiai! Dar nė vienos nesu matęs tokiomis puošniomis 
suknelėmis. Angelai audė jai medžiagas, o bitės siuvinėjo. Ji... 

— Betgi tu niekur daugiau nebuvai ir niekada nematei, kad 
galėtum ją su kuo nors lyginti, ar ne, vaikine? — metė Angusas, ir 
visi sustoję išplėtė į jį akis. 

Pokalbis vyko dideliame akmenimis grįstame kieme, kadaise 

priklausiusiame Makternų šeimai. Anguso ir Temo senelis buvo 
lerdas", bet tinginys ir pasileidėlis, mėgdavęs azartiškai pliekti kor- 
tomis, tad visą savo turtą jis pralošė jaunam anglui Neviliui Loleriui. 
Angusas tuo metu buvo devynerių, gyveno su našle tapusia motina, 
ir jau tada klanas atsigręžė į jį kaip į savo vyresnįjį. Praėjo šešiolika 
metų, per tą laiką Angusas kaip įmanydamas siekė suburti apie save 
tą nedaugelį iš likusiųjų Makternų. 

Bet kai kada, kaip ir šiandien, mėginti žmones priversti prisi- 
minti, kad jie priklauso kadaise didingai Makternų giminei, buvo 
bergždžia. Pastarąsias savaites visi vien troško kalbėti apie tą anglę. 
Apie jos plaukus, drabužius, apie kiekvieną jos ištartą Žodį ir apie 
tai, kaip jį ištarė. 

— Bijai jai nepatikti? — paklausė senasis Dunkanas, nuo 
savo pustomo dalgio pažvelgdamas į Angusą. — Bijai, kad tas tavo 
stambus plaukuotas snukis ją atbaidys? 

Anguso sukelta įtampa, kai atžariai atkirto savo jaunajam pus- 
broliui, nuslūgo, ir atsiprašydamas jis šiurkščiai užplojo vaikinukui 
per petį. Juk ne Temo kaltė, kad niekur nebuvo ir nieko nenuveikė. 
Jis pažinojo tik Škotijos kalvas, temokėjo ganyti avis ir galvijus, o 
kartais, per galvijų vagių antpuolius, turėdavo kovoti dėl savo gyvybės. 

— Tikras škotas tokią prašmatnią damą mirtinai išgąsdin- 
tų, — nusišiepė Angusas, paskui iškėlė rankas it letenas ir nutaisęs 
grėsmingą miną suurzgė į savo jaunąjį pusbrolį. 

Visi kieme nusiramino ir grįžo prie savųjų darbų. Anguso 
nuomonė jiems buvo svarbi. 

Jis praėjo pro seną akmeninį donžoną, kadaise buvusį jo šeimos 
būstą, ir pasuko į arklidę. Kadangi Nevilis Loleris labiau rūpinosi 
savo žirgais nei žmonėmis, gyvuliai atrodė švarūs, gerai prižiūrėti ir 
čia buvo šilčiau negu name. 


Škotų dvarininkas, giminės (klano) galva (pan. kaip anglų lordas). Čia ir toliau paaiš- 


kinimai vertėjo. 

Nieko neklausdamas Anguso dėdė Malkolmas Makternas 
padavė jam storą riekę rupios juodos duonos ir kaušą alaus. 

— Ar daug šiandien netekome, vaikine? — paklausė jis, vėl 
imdamasis šepečiu valyti vieną iš Lolerio medžioklės žirgų. 

— Trijų, — atsakė Angusas, atsisėsdamas ant taburetės prie 
sienos. — Sekiau paskui juos, bet nepavyko sugauti. 

Saugoti avis ir galvijus nuo antpuolių užimdavo beveik visą 
Anguso laiką. Valgydamas jis rėmėsi į akmeninę arklidės sieną ir 
trumpam užsimerkė. Dvi paras nesumerkė akių, ir dabar tetroško 
susisupti į pledą ir miegoti, iki patekės saulė. 

Vienas žirgas bilstelėjo į sieną, ir dar nė neatsimerkęs Angusas 
jau laikė rankoje durklą. 

— Niekada nesijauti saugus, a, vaikine? — suprunkštė Mal- 
kolmas. 

— Niekas iš mūsų nesijaučia, — geraširdiškai atrėmė Angusas. 

Kai valgė, jį užliejo šiluma. Iš jų klano jis vienintelis tebenešiojo 
pledą senoviškai: du ilgus rankomis austus medžiagos gabalus ant 
kūno susijuosdavo storu odiniu diržu, o apatines kojų dalis palikdavo 
plikas. Balti jo marškiniai buvo plačiomis rankovėmis ir suraukti 
apie kaklą. Jau daugelį metų kiltai anglų įstatymais buvo uždrausti, 
juos nešiojantieji rizikavo kalėjimu ir nuplakimu, bet senasis Lole- 
ris į Anguso elgesį užsimerkdavo. Nors žmogus jis buvo tingus ir 
neapsakomai gobšus, kitų savigarbą suprato. 

— Tegul jis nešioja tą prakeiktą skarmalą, — pasakė, kai vienas 
besisvečiuojantis anglas patarė, kad Angusą reikėtų nuplakti. 

— Nešiodami savuosius drabužius jie įsivaizduoja, neva kraštas 
tebepriklauso jiems. Vyriokas sukels nemalonumų, jeigu dabar bent 
kiek jo nenusodinsi. 

— Jeigu atimsiu iš jo savigarbą, atimsiu ir norą rūpintis šia 
vieta, — atrėmė Nevilis ir už svečio nugaros nusišypsojo Angusui. 

Nors apie Nevilį Lolerį ir nebuvo galima pasakyti ką nors gera, 
jis daug išmanė apie savisaugą. Žinojo, Angusas Makternas rūpi- 

nasi pilimi, žemėmis ir čia gyvenančiais žmonėmis, todėl neketino 
aukštojo jaunikaičio pykdyti. 

— Eik namo, berneli, — pasakė Malkolmas. — Aš pasirūpinsiu 
žirgais. Tau reikia numigti. 

— Namo? — perklausė Angusas. — Ir kaip aš tenai numigsiu? 
Tik atsigulu, ir ant manęs jau ropoja tie vaikiūkščiai. O vyresniajam 
reikėtų užploti per užpakalį. Paskutinį sykį, kai ten miegojau, jis man 
į barzdą privėlė žabarų. Pasakė, kad viščiukams išeitų puikus lizdas. 

Malkolmas sukosčiojo, stengdamasis paslėpti juoką. Angusas 
gyveno sesers ir jos vyro nuolat didėjančioje šeimoje. Teisiškai namas 
priklausė Angusui, bet jis juk negalėjo išmesti savo sesers. 

— Tadeik ir pailsėk mano lovoje, — pasiūlė Malkolmas. — Kol 
kas man jos neprireiks. 

Angusas metė į dėdę tokį dėkingą žvilgsnį, kad tas kone pa- 
raudo. Kadangi Anguso tėvas pasimirė, kai jis buvo dar visai mažas, 
Malkolmas beveik atstojo berniukui tėvą. Malkolmas buvo jau- 
niausias lerdo, pralošusio žemes anglui Loleriui, sūnus, o Angusas 
ir Temas — Malkomo vyresniųjų brolių sūnūs. Jis taip ir nevedė: 
sakė, pernelyg turi rūpintis savo mirusių brolių berniukais, kad galėtų 
darytis savųjų. 

— Tave pažadinti, kai ji susirengs pajodinėti? — paklausė 
Malkolmas. 

— Kas tokia? 

— Baik, vaikine, — sudraudė Malkolmas. — Juk tikrai esi 
girdėjęs apie dukterėčią. 

— Apie nieką kitą ir negirdėjau, vien tik apie ją! Vakar naktį aš 
beveik tikėjausi, kad užpuolikai grįš ir sugrąžins pavogtus galvijus, 
idant galėtų išgirsti iš jos bent žodį. Maniau, paklaus manęs, kuo ji 
vilki — mėlyna ar rožine suknele. 

— Tu juokiesi, bet tik todėl, kad jos dar nematei. 

Angusas taip nusižiovavo, kad net sutreškėjo žandikauliai. 

— Netrokštu jos pamatyti. Neabejoju, ji daili mergina, bet kas 

man iš to? Netrukus vėl grįš į pietus ir gyvens Londone, puikiame 
name. Šiaip ar taip, nežinau, kodėl ji panoro atsibelsti čionai, į šią 
didelę akmenų krūvą. Pasijuokti iš mūsų? 

— Galbūt, — sutiko Malkolmas. — Bet kol kas ji nieko bloga 
nedarė, tik šypsojosi žmonėms. 

— O, kaip miela, — tarė Angusas atsistodamas ir pasirąžy- 
damas. — Ir savo šypsenomis ji visus šokdina? „Taip, miledi. Ne, 
miledi.“ „Leiskite, aš panešiu jums vėduoklę, miledi.“ „Prašom, 
leiskite, aš ištuštinsiu jūsų naktipuodį.“ 

Malkolmą prajuokino Anguso mėgdžiojimas, bet jis nepasidavė. 

— Man merginos gaila. Jos akyse liūdesys. Matai jį, bet niekuo 
negali padėti. Moraga sako, kad merginos šeimos neliko, išskyrus 
senąjį Nevilį. 

— Bet ji turi pinigų, ar ne? Už juos nusipirks vyrą, kuris įtaisys 
jai būrį vaikiūkščių, kad jaustųsi ganėtinai laiminga. Ne! Nenoriu 
daugiau apie ją klausytis. Netrukus ir taip pamatysiu... o galbūt man 
pasiseks, ji sugrįš į Londoną ir aš neišvysiu jos angeliško... — Jis 
atsainiai numojo ranka. — Gana tų angelų. Einu miegoti. Jeigu rytoj 
šiuo laiku nebūsiu atsibudęs, patikrink, ar nenumiriau. 

Malkolmas suprunkštė. Angusas, be abejonės, po kelių valandų 
atsibus ir norės ką nors veikti. Jis ne iš tokių, kurie gulinėja. 

Eidamas į kamarėlę arklidės gale Angusas dirstelėjo į jojamąją 
kumelę, Lolerio dukterėčios atsigabentą iš Londono. Buvo širma, 
pamarginta tamsesnės pilkumos lopiniais ir dabar nekantriai tryp- 
čiojo kanopomis, trokšdama išsiveržti iš tvarto ir pasinešti per laukus. 
Angusui pasakyta, kad pono dukterėčia kasdien ilgai jodinėja, visada 
su palydovu, atsilikusiu toli už jos. Jam nuolat kartota, kokia puiki 
ši mergina raitelė. 

Malkolmo lova su šiurkščiomis paklodėmis ir užklota dideliu 
tartanu" atrodė viliojamai. Atsigulęs Angusas pagalvojo: būtų įdomu 


*  Škotiškas languotas pledas. 

pamatyti, ar mergina sugebėtų taip joti, kaip jam teko pastarąsias dvi 
naktis. Vargšas ponis brovėsi per akmenis ir krūmynus, kai Angusas 
persekiojo galvijus pavogusius užpuolikus. Bet vagys suspėjo per- 
nelyg nutolti, o ir arkliai, kuriais jojo, nebuvo pavargę, tad kalnuose 
jis piktadarius pametė. 

Nuo minties, kaip gležnoji mažutė anglė skrieja iš visų jėgų 
įsikibusi į žirgo karčius, kad nenukristų, užmigdamas jis šypsojosi. 

Kai Angusas atsibudo, visi jo nervai buvo įsitempę. Jį pažadino 
neįprastas, nežinia kieno sukeltas garsas. Pusę savo gyvenimo jis 
praleido arklidėje ir pažinojo kiekvieną garsą, bet šis buvo kitoks. 
Negi arkliavagiai būtų išdrįsę brautis taip arti namų? 

Angusas gulėjo nejudėdamas, net nepramerkdamas akių, — dėl 
visa ko, jeigu kas nors stovėtų tarpduryje, — apsimetė miegantis ir 
įtempęs ausis klausėsi. Garsas sklido iš gardo šalimais Malkolmo 
kamarėlės. Ten stovėjo gražioji Nevilio dukterėčios kumelė. Gal ką 
nors daro tas jam nepažįstamas gyvulys? Ne. Jis girdėjo alsavimą, 
paskui trumpai sulaikomą kvapą, ir tada Angusas palingavo galva. 
Šeimusas. Kad ir koks tas garsas, jį kėlė Šeimusas. 

Pavargęs, mintyse keikdamasis, Angusas prisivertė išsiristi iš 
lovos, nuėjo prie sukabintų ant sienos kuoliukų ir vieną atsirinko. 
Tik jis ir Malkolmas žinojo apie gudrų, jo dėdės sumeistruotą 
įtaisą, per kurį galima apžvelgti didžiumą arklidės, o pačiam likti 
nepastebėtam. „Tingūs pienburniai! — Angusui kadaise pasakė 
Malkolmas. — Kai mano, kad jų nematau, nutveriu užsiimančius 
viskuo, tik ne darbu.“ 
kvailą, nedorą Šeimusą — darantį kažką su merginos balno paspręste, 
ir vos susiturėjo neaiktelėjęs. Nejau tas vyras visai neteko proto? Ne- 
jau ketina iškrėsti Lolerio dukterėčiai vieną iš savo žiaurių šunybių? 
Nors jis žinojo, kad Šeimusas mušeika ir mėgėjas engti kiekvieną 
mažesnį už save, paprastai jam užtekdavo proto nesikabinėti prie 


turinčių globėją ar pajėgiančių savarankiškai pasipriešinti — to iš- 

moko, kai tik Angusas užaugo aukštesnis ir beveik toks pat stiprus 
kaip ir vyresnis už jį Šeimusas. 

Bet antai jis palaisvina merginos balną. Ko jisai siekia? Jeigu 
Angusas gerai pažįsta Šeimusą, tai šis nori ją sugėdinti ir paže- 
minti, kad žmonės iš jos juoktųsi. Tik to mums dar trūksta, tarė 
sau Angusas, užkimšdamas kuoliuko angą ir atsiremdamas galva 
į sieną. Apskritai Loleris buvo gero būdo šeimininkas, bet kartais 
nenuspėjamas. Kas nors galėdavo netyčia padegti vežimą, ir Loleris 
nuleisdavo tai juokais. Bet kitą dieną, jeigu žmogus nutraukdavo 
vadžias, Loleris liepdavo jį nuplakti. Kartais Angusui atrodydavo, kad 
pusę savo gyvenimo prasiginčijo su Loleriu, mėgindamas išgelbėti 
kieno nors kailį. O paties Anguso Loleris niekada nedrįsdavo liesti. 

Vis dar pavargęs Angusas — jam atrodė, pamiegojo vos kelias 
minutes — pažvelgė į lovą ir panoro vėl atsigulti. Koks jo reikalas, 
jeigu iš merginos pasijuoks? Visiems būtų gerai, jeigu ją pamatytų 
kaip žmogišką būtybę. Už sienos jis girdėjo Šeimusą išvedant kumelę 
iš gardo ir girdėjo tą bjaurų savimi patenkinto Žmogaus, iš anksto 
laukiančio, kas dėl jo išdaigos nutiks, krenkštelėjimą. 

Ne mano reikalas, tarė sau Angusas, vėl atsiguldamas į lovą. 
Užsimerkė ir leido kūnui atsipalaiduoti. Kaip visi škotai didžiavosi 
galįs užmigti bet kur ir bet kuriuo metu. Kai kiti turėdavo nešiotis 
antklodes, Angusas tik pasilaisvindavo diržą, susisupdavo į pledą ir 
užmigdavo — ir tai buvo dar viena priežastis, kodėl anglai uždraudė 
tą apdarą. „Jiems nė nereikia susikrauti maišų, kai pabėga, — saky- 
davo anglai. — Nešiojasi lovas ant nugarų.“ 

„Taip“, — sukuždėjo Angusas. Geras jausmas užsikloti nuosavu 
pledu ir pamažu užsnūsti. 

Bet po dešimties minučių jis vis dar nemiegojo. Jeigu Šeimusas 
pažemintų Lolerio dukterėčią, arba dar blogiau — per jį mergina 
susižeistų, tektų velniškai daug sumokėti — visiems. Šeimusas turėtų 
tai Žinoti, bet jis niekada negarsėjo savo smegenimis, tik jėga. 

Dūsaudamas Angusas atsikėlė iš lovos. Nejau taip ir neturėsiąs 

ramybės? Ar kada nors ateis toks laikas, kai jam nebeteks rūpintis 
kiekviena problema kadaise buvusioje Makternų valdoje? Pagal 
kilmę Angusas buvo lerdas, bet kadangi žemės nebepriklausė jo 
šeimai, kas iš to titulo? 

Jausdamasis taip, tartum skaudėtų visus sąnarius, jis išsigavo 
į kiemą. 

— Atėjai jos pamatyti, a? — klausinėjo vyrai vienas po kito. 

— Ne, atėjau pamatyti ne jos, — bent pustuzinį kartų atsakė 
Angusas. — Noriu pamatyti jos ristūnę. 

— Aha, aš irgi, — šūktelėjo vienas. 

Angusas užvertė aukštyn akis ir pasigailėjo, kad nėra labiau 
apžėlęs plaukais, nes tada barzda paslėptų jo veidą. Jeigu jį vis taip 
mygs, parodys, ką mano apie tos anglės apsėstuosius. Mėnesius jie 
jau nebuvo patyrę Anguso pykčio, tai galbūt dabar pats metas. 

Jaunasis Temas laikė už pavadžio merginos kumelę ir atrodė 
lyg išgyvenantis didingiausią savo gyvenimo akimirką. Tik pamanyk, 
laikyti merginos žirgą! Angusas pagalvojo: o kiek jis mokė vaikiną? 
Kur visi tie pasakojimai, kuriuos šis girdėjo apie škotų savigarbą? 
Viskas akimirksniu pamiršta, vos tik pamatė dailią merginą. 

— Padėsiu jai užsėsti ant žirgo, — pasigyrė Temas, pamatęs 
prisiartinantį Angusą, ir pažvelgė taip, lyg būtų pasirengęs kovoti 
dėl šios teisės. 

— Ir padėk, — kantriai atsakė Angusas. — Aš tik noriu patik- 
rinti balno pavaržą. Mačiau... 

Jis nebaigė, nes kieme įsitvyrojo neįprasta tyla. Paprastai aplink 
griūvančią seną pilį būdavo pilna dirbančių žmonių ir gyvulių garsų. 
Žvangėdavo geležys, stuksėdavo drožiamas ir skaptuojamas medis, 
dunksėdavo į akmenis odiniai kibirai. Visada skambėdavo garsų 
kakofonija. Net naktimis kieme būdavo tiek daug žmonių, kad 
Angusas negalėdavo pakęsti triukšmo. Mat mėgo atvirus laukus 
ir kalnų tylą. 


Jis pakėlė akis ir ten, vos kelios pėdos nuo jo, stovėjo ji. Angusas 

giliai įkvėpė oro. Buvo tokia graži, kad jis nė nesvajojo, jog žmogus 
galėtų taip atrodyti. Neaukšta, vos siekianti jam petį, vilkinti juoda 
suknele su aptemptu korsažu, o virš šio — raudonu švarkeliu. Ovalus 
veidas, gilios mėlynos akys, trumpa tiesi nosis ir tobula maža burna 
su vasaros aviečių spalvos lūpomis. Oda puiki, it geriausios rūšies 
grietinėlės spalvos, plaukai vešlūs, tamsiai šviesūs, sutraukti aukštai 
ant galvos, bet ilgos garbanėlės krito ant pečių, perpintos raudonais, 
gale surištais lanku kaspinais. Ant kaktos nulenkta juoda skrybėlaitė 
su mažučiu šydu beveik siekė akis. 

Angusas spoksojo į ją nepajėgdamas pratarti nė žodžio. Niekada 
nebuvo regėjęs ar įsivaizdavęs ko nors į ją panašaus. 

— Atleiskite, — prašneko ji švelniu ir melodingu balsu. — Man 
reikia prieiti prie savo žirgo. 

Jis tik pajėgė linktelti ir pasitraukė į šalį jos praleisti. Kai prisi- 
artino, užuodė merginos kvapą. Tai kvepalai ar jos pačios aromatas? 
Sekundę užsimerkė ir giliai įkvėpė. Gentainiai teisūs, visi kaip vienas 
lygindami ją su angelais. 

Pečiu nustūmęs į šalį Angusą, Temas sunėrė rankas ir leido 
merginai pastatyti ant jų savo mažutę pėdą, kai užšoko arklio. Vos 
tik ji atsidūrė balne, gyvulys suskato kilnoti priekines kanopas, bet 
mergina atrodė prie to pripratusi ir lengvai sutramdė kumelę. 

— Ramiau, Marme, — pasakė jai. — Nurimk. Mudvi iškeliau- 
sime. Neskubink manęs. 

Mergina paėmė vadeles, ir Temas pasitraukė į šalį, bet Angusas 
tik tebespoksojo į ją. 

— Jeigu nepasitrauksite iš kelio, nukentėsite, — perspėjo ji, ir 
balse nuskambėjo linksma gaidelė. 

Tačiau Angusas tebestovėjo vėpsodamas, nepajėgdamas pa- 
judėti. 

Kitą sekundę pavarža su balnu nuo arklio nuslydo į šoną ir mer- 
gina pasviro kairėn, Anguso link. Ji šūktelėjo ir pamėgino išsilaikyti, 
bet balnui smunkant į šoną nebuvo už ko nusitverti. 

Angusas buvo įpratęs prie visokių netikėtumų ir mokėjo su jais 
tvarkytis. Paniškas merginos balsas sugrąžino jį iš sąstingio ir privertė 
kaipmat sureaguoti. Sugriebęs įtempė vadeles ir suvaldė kumelę. 
Tebelaikydamas vadeles pabandė sugauti merginą, bet ji nuslydo į 
kitą šoną ir nukrito ant akmenų. 

Kai ji atsidūrė ant žemės, Temas puolė į priekį sutramdyti tryp- 
čiojančio žirgo ir pavedėjo gyvulį į priekį, tad merginos ir Anguso 
niekas nebeskyrė. Jis pasilenkė padėti jai atsistoti. 

— Nelieskite manęs! — bloškė ji, pati atsistodama ir nusipur- 
tydama nuo suknelės dulkes. Piktai sužioravo į jį akimis. — Tai jūsų 
darbas! Nežinau, kas esate, bet Žinau, kad jūs tai padarėte. 

Angusas norėjo išsiginti, bet jam neleido savigarba. Ką galėjo 
pasakyti? Kad matė vieną savo gentainį, lendantį prie balno, ir kad 
jis, Angusas, mėgino ją gelbėti? O gal paaiškinti, kad prieš jai užsė- 
dant norėjo patikrinti pavaržą, bet liko toks apakintas jos grožio, jog 
visiškai pamiršo apie balną? Verčiau leisis nuplakamas, nei pasakys 
tokius dalykus. 

— Esu Makternas iš Makternų giminės, — pagaliau ištarė jis, 
ištiesindamas pečius ir pažvelgdamas žemyn į ją. 

— Ak, aišku, — atkirto ji gražiai nurausdama iš pykčio. — 
Mano dėdė nugvelbė iš jūsų nuosavybę, tad dabar man keršijate. — Ji 
nužvelgė jį nuo galvos ligi pėdų, niekinamai nusišiepė iš susitaršiusių 
plaukų ir barzdos, paskui pažvelgė į kiltą. — Ar protestuodamas prieš 
mano dėdę nešiojate sijoną? Pasakykite, jeigu norėsite pasiskolinti 
kurį nors iš manųjų. Jie kur kas švaresni už jūsiškį. — Sulig tais 
žodžiais mergina apsisuko ir sugrįžo į senąją pilį. 

Kurį laiką kieme nesigirdėjo nė garso. Tartum net paukščiai 
nustojo čirškėję, o paskui vienu stipriu, garsiu pliūpsniu visi pratrūko 
kvatotis. Vyrai, moterys, vaikai, net pora pririštų prie sienos ožkų 
suskato šaižiai mekenti. 

Angusas stovėjo vidur viso to triukšmo, ir nors labai mažai 


matėsi jo veido, šis iš nepatogumo buvo visas tamsiai nuraudęs. 

Apsisukęs nuėjo atgal arklidės link ir pakeliui vis girdėjo komentarus 
ir naujus kvatojimo pliūpsnius. „Jis nenorėjo jos pamatyti.“ „Niekas 
nepajėgė jo įkalbėti.“ „Ar matėte, kaip jis į ją spoksojo? Būtumėte 
galėję nukirsti jam pėdą, vis tiek nebūtų pajutęs.“ Angusas girdėjo 
iš jo juokiantis net moteris. „Dabar nebus toks išpuikęs. Jis nenorėjo 
šokti su manimi, bet ir ji nešoks su juo. O, taip jam ir reikia, tikrai.“ 

Praėjęs pro arklidę, išnėrė pro vartus aukštoje pilį supančioje 
sienoje ir patraukė nuosavo namuko link. Troško kam nors pasi- 
aiškinti, pats išdėstyti apie tai, kas įvyko. Tai Šeimusas palaisvino 
kumelės balno pavaržą, o Angusas ketino ją suveržti, bet mergina taip 
apstulbino, kad nesuspėjo to padaryti. Taip, tai tinkamas žodis. Jinai 
jį apstulbino. Pasirodė su mažute kvaila skrybėlaite ir ryškiu švarkeliu 
didelėmis sagomis, ir jis buvo taip apstulbintas tokios nesąmonės, 
kad prarado amą. O kaspinai jos plaukuose! Ar kas nors yra matęs 
kvailesnį dalyką? Jos drabužiai tokie absurdiški, kad panelė neištvertų 
kalnuose nė dešimties minučių. Taip, štai ką jis pasakytų galvojantis. 
Taip įdėmiai žiūrėjo į jos aprangą, kad neteko žado. 

Kai pagaliau pasiekė savo namuką, pasijautė šiek tiek geriau. 
Dabar turėjo ką pasakyti, paneigti tai, ką, regis, visi manė iš tikrųjų 
įvykus. 

Bet kai atsidūrė vos kelios pėdos iki durų, pro jas išniro jo sesuo, 
ir ji šypsojosi. Į jos sijoną kabinosi mažylis purvinu veidu, kitą laikė 
ant klubo, o trečią dar nešiojo pilve ir plačiai vypsojo. 

Paskui seserį pro duris iškišo galvą jos vyras, dar tebeįraudęs — 
matyt, greitai bėgo, stengdamasis aplenkti Angusą ir pirmas sugrįšti 
namo. 

— Tai tavo darbas? — paklausė jis. — Tu palaisvinai balnakilpę, 
kad mergina nukristų? 

Daugiau to Angusas nebepajėgė tverti. 

— Aš niekada nekenkčiau moteriai, — atrėžė pasipiktinusiu 
balsu. — Kaip galėjai pamanyti, kad galėčiau šitaip pasielgti? 


Sesuo nieko nepasakė, tačiau juokėsi. 

Angusas tik pajėgė stebeilyti į abu juos. Ką gi jis kada nors 
padarė, kad privertė juos manyti galįs iškrėsti ką nors tokio žema? 
Neketino suteikti savo svainiui garbės atremdamas jo kaltinimą. 
Apsisuko ir patraukė tolyn. 

Sulėtino žingsnius tik išgirdęs seserį pašaukiant: 

— Pagailėk manęs, Angusai. Per pilvą negaliu greitai judėti. 

Sustojo ir atsigręžė į ją. 

— Neturiu ką tau pasakyti. 

Pasivijusi ji uždėjo jam ant peties ranką. 

— Arba atsisėdam ir pailsim, arba gausi čia ir dabar pats priimti 
tą kūdikį. 

Tai privertė jį atsisėsti ant akmens, o Kena prisėdo greta, 
stengdamasi atgauti kvapą ir glostydamasi didelį pilvą nuraminti 
tą, kas buvo jo viduje. 

— Jis nenorėjo nieko bloga, — pasakė ji. 

— Tavo vyras ar Šeimusas? 

— Vadinasi, tai Šeimusas palaisvino pavaržą. Taip ir maniau. 

— Tu vienintelė. Visi kiti mano, kad tai mano darbas. 

— Ne,jie taip nemano, — nesutiko ji. 

— Tavo vyras... 

— Jis pasiligojęs iš pavydo tau, — tikino Kena. — Pats tai žinai. 

— Kojam pavydėti? Turi namus, šeimą, geriausią žmoną, kokia 
tik gali būti. 

— Namas nepriklauso jam,o iš paties tik tokia nauda, kad geba 
daryti mažylius. Tu viską valdai. 

— Ir vis tiek iš m2anęs juokiamasi. 

— Ak, Angusai, — atsiduso ji. — Tu nuo vaikystės ir nuo 
tada, kai užmušė mūsų tėvą, buvai vyras. Dvylikos perėmei viską, 
ko nepralošė mūsų senelis. Žmonės visada pagarbiai į tave žiūrėjo. 
Šimtą mylių aplinkui nėra merginos, kuri nenorėtų tavęs turėti, kuri 
dėl to nesimelstų. 

— Kažin, — tarė Angusas, bet jau švelnesniu balsu. 


Aukso ienos 17 


— Nebūk toks menkadvasis ir nepyk ant žmonių, kurie gavo 
progą iš tavęs pasijuokti. Kodėl negali juoktis drauge su jais? 

— Jie mano... 

— Kad per /ave mergina nukrito nuo arklio? Nejau tikrai tiki, 
kad kas nors taip apie tave mano? 

— Tavo vyras... 

Angusas nebaigė, nes žinojo — svainis iš tikrųjų netiki, kad jis 
galėtų palaisvinti kieno nors balno paspręstę. Jeigu Angusas norėtų 
ką nors užgauti, padarytų tai akis į akį. 

— Gevinas ir visi kiti arba žino, arba spėja, kas tai padarė 
vargšelei. O dėl to, ką ji tau pasakė... — Kena nusišypsojo. — Jeigu 
būtų tai pasakiusi kam nors kitam, pats būtum nuvirtęs iš juoko. 
Gaila, kad panelei nepasakei turinti seserį, kuri norėtų pasiskolinti 
iš jos drabužius. 

— Norėtum šilkinės suknelės? — švelniai paklausė jis. 

Sesuo buvo penkeriais metais už Angusą vyresnė ir labiausiai jo 
mylimas žmogus. Tiesą sakant, jos vyro atžvilgiu jį graužė daugiau 
negu tik menkas pavydas. Nuo tada, kai Kena ištekėjo, Angusas 
jautėsi tartum paliktas vienas. 

— Ar norėčiau šilkinės suknelės? Atiduočiau tau už ją savo 
vaikį. 

Angusas nusijuokė. 

— Jeigu visi, kuriuos išleidi į pasaulį, tokie blogi kaip tavasis 
vyresnėlis, turėtum išmainyti šešis juos į šilko atraižą. 

— Jis visai kaip tu, kai buvai jo amžiaus. 

— Niekada toks nebuvau! 

— Blogesnis, — nusijuokė ji. — Ir jis kaip iš akies luptas į ta- 
ve. — Arba aš taip manau, nes jau labai seniai mačiau tavo veidą. — 
Ištiesusi ranką ji palietė didžiulę jo barzdą. — Kodėl man neleidi 
jos nukirpti? 

Jis nustūmė sesers ranką ir pabučiavottieiną. 

— Ji mane šildo, o to man ir reikia. 

— Jeigu vestum... 

— Meldžiu, vėl nepradėk, — paprašė jis tokiu iškankintu balsu, 
kad ji atlyžo. 

— Gerai, — tarė atsistodama, o Angusas pagelbėjo stumtelė- 
damas už sėdynės. — Paliksiu tave ramybėje, jeigu pažadi nepykti 
ant merginos už juoką. Ji pranoko tave vieninteliu ginklu, kurį turi 
moteris — savo liežuviu. 

— Moteris gali ir kitaip panaudoti liežuvį, — atrėmė Angusas 
žybtelėdamas akimis. 

Kena atkišo savo didžiulį pilvą. 

— Nejau manai, kad nežinau, kam dar tinka moters liežuvis — 
beje, ir vyro? 

Angusas užsidengė delnais ausis. 

— Tik nekalbėk man tokių dalykų! Juk esi mano sesuo. 

— Gerai, — nusišypsojo ji. — Manyk, kad tavo sesuo vis dar 
nekalta, bet dėl tos merginos neleisk pykčiui tave užvaldyti. 

— Neleisiu, — pažadėjo jis. — O dabar grįžk pas savo vyrą. 

— O tu ką veiksi? 

— Ketinu nušliaužti po uola ir dienelę kitą numigti. 

— Gerai, galbūt viržiai numaldys tavo pyktį, ir kai mergina 
padarys tau pastabą, sugebėsi atsakyti maloniai. 

— Maloniai, — pakartojo jis. — Prisiminsiu tai. O dabar eik, 
kol dar man neprireikė vaidinti pribuvėjos. 


Angusui visą savaitę pavyko nesusitikti Lolerio dukterėčios. Jisai 
sekė savo sesers išmintimi ir dėdavosi besijuokiantis iš savęs kartu 
su visais kitais, bet kai tik nusigręždavo, šypsenos nebelikdavo. 

Iš pradžių mėgino gintis ir tik dar labiau sukeldavo žmonėms 
juoką. Tartum jie visą savo gyvenimą vien tik ir laukė progos iš jo 
pasišaipyti ir dabar stengėsi atsigriebti už prarastą laiką. 

Tačiau Angusas džiaugėsi, kad niekas — išskyrus jo paties svai- 
nį — net neužsiminė, jog tai jis, Angusas, palaisvino balno pavaržą, 
todėl mergina nukrito. Niekas balsu neištarė vardo, bet visi žinojo, 
kas tai padarė. 

Tik praėjus trims dienoms po to nutikimo Angusui pavyko 
užklupti Šeimusą vieną. Iki tol Angusui tekdavo tūkstančius kartų 
atsakinėti į tuos pačius klausimus. „Taip, taip, — patvirtindavo jis, 
kassyk labai stengdamasis nusišypsoti. — Buvau priblokštas, kai 
išvydau tokį merginos grožį.“ „Ne, nieko panašaus anksčiau nebuvau 
matęs“. „Taip, tikrai, angelai šypsojosi, kai ji gimė.“ „O taip, tai, ką 
ji pasakė, buvo labai sumanu. Dar nebuvau sutikęs tokios protingos 
merginos“. 

Kaskart kai eidavo per kiemą, visada būdavo tas pat. Niekas 
nenorėdavo kalbėtis su juo apie ką nors kitką, tik apie tai, kaip 

spoksojo į merginą. Išimtis — jo jaunasis pusbrolis Temas, šis išvis 
nesikalbėjo su Angusu. Dusyk Angusas mėgino pasiimti Temą kartu 
į medžioklę, bet berniokas atsisakydavo. „Ji kliaujasi manimi, kad 
nulaikyčiau kumelę, tad dabar aš ant ponio joju paskui ją. Esu vie- 
nas iš nedaugelio, kuriais ji pasitiki. Pati man tai pasakė ir pavadino 
vyru.“ Po šių žodžių metė į Angusą reikšmingą žvilgsnį, leisdamas 
suprasti, kad juodu — nebe draugai. 

Kai Angusui pagaliau pavyko nutverti Šeimusą, jam niežėjo 
rankos sudaužyti to niekšo stambų bjaurų snukį. Viename iš žirgų 
gardų sugriebė jį už apykaklės, bloškė į sieną ir užsimojo kumščiu. 
Bet Šeimusas nebijojo skausmo: per visą savo gyvenimą buvo prie 
to pripratęs. Vaikystėje visi žinojo, kad verčiau slėptis, kai Šeimusas 
pasirodo su mėlyne po akimi — tėvas vėl primušė berniuką. Dabar 
jo tėvas buvo miręs ir Šeimusas neturėjo priežasties elgtis su kitais 
taip, kaip buvo elgiamasi su juo, bet seni įpročiai lengvai nedingsta. 

— Nagi, pirmyn, — paragino Šeimusas. 

Buvo ne toks aukštas kaip Angusas, bet vyresnis ir stambesnis. 
Kai koks jaučiais įkinkytas vežimas įklimpdavo purve, Šeimuso jėga 
padėdavo jį ištraukti. 

Angusas nuleido kumštį. 

— "Tu pakvaišai? Šitaip padaryti Lolerio dukterėčiai. Ji turbūt 
niekam nepasiskundė, antraip jos dėdė būtų įsakęs ką nors nuplakti. 
Ar seniai turėjai sučaižytą nugarą? 

Šeimusas gūžtelėjo pečiais. 

— Ne per seniausiai. Prieš metus ar dvejus. Bet žinojau, kad jis 
nieko nedarys. Nekenčia jos. 

— Kas jos nekenčia? 

— Loleris nekenčia savo dukterėčios. 

Angusas nesumojo, ką į tai pasakyti. Kaipgi Žmogus galėtų 
nekęsti nuosavos dukterėčios? Nors jis ir skundėsi sesers vaikais, 
būtų galėjęs dėl jų numirti, kad ir kokie yra velniūkščiai. 

— Meluoji. 

— Jeigu taip manai, turėtum daugiau klausytis. 

— Nejau turėčiau būti kaip tu: glaustis šešėliuose ir šnipinėti 
žmones? 

— Daug ką sužinau, pavyzdžiui, ir tai, kad Loleris negali jos 
pakęsti. 

— Jeigu šitaip, tai turėtų ją išsiųsti atgal į Londoną pas saviškius. 

Angusas kalbėjo apie merginą, lyg ši būtų ne šios Žemės pa- 
dermės. 

— Angusai! — išgirdo Malkolmą pašaukiant, ir kai pasisuko 
ton pusėn, Šeimusas išsmuko iš gardo. Būdamas toks stambus, jis 
gebėdavo išties greitai judėti, kai to prireikdavo. 

Po to karto Angusas nebekreipė dėmesio į visų nuolatos per- 
pasakojamus tos dienos įvykius, kai jį pažemino ta mergiotė, ir ėmė 
klausytis. Jie visi gyveno valdomi vieno žmogaus ir iš jo kišenės, todėl 
tiesiog buvo būtina žinoti, ką galvoja šeimininkas. 

Visiems buvo žinoma ta istorija — arba bent jos dalis: kai 
Loleris buvo maždaug tokio amžiaus kaip dabar Angusas, jis vienu 
kortų malkos dalijimu išlošė iš lerdo Makterno pilį ir akrus ją supan- 
čių žemių. Bet niekas nežinojo to, kad Loleris, kaip trečias menkai 
pasiturinčio Žmogaus sūnus, neturėjo paveldėti jokio turto. Jo tėvas 
pasakė, kad jeigu pasuktų į dvasininkus, surastų jam bažnyčią, kurioje 
galėtų skelbti Dievo žodį. Tačiau užvis mažiausiai gyvenime Loleris 
troško skleisti Evangelijos žinią. 

Kai Loleris pasiūlė girtam senam škotui sulošti kortomis iš 
jo pilies ir žemių, melavo ir pasakė turįs dvarą Jorke. Jeigu Loleris 
būtų pralošęs partiją, nebūtų turėjęs iš ko susimokėti skolos. Bet jis 
nepralošė. 

Kitą dieną Loleris išjojo į šiaurę susirasti išloštosios pilies, ir 
nors turtas buvo menkas, jam tiko. Jis tik troško medžioti, žvejoti ir 
lošti kortomis, tad senojo donžono ir aplinkinių žemių buvo gana 
ir gana. Netrukus paaiškėjo, kad Makternai tebelaiko šią vietą savo 
nuosavybe ir dirba visus darbus, o pelnas, tegul ir nedidelis, eina 

Loleriui. Kartkartėmis kuris nors iš škotų padarydavo ką nors, jo 
manymu, netoleruotina, tada liepdavo žmogų pririšti prie stulpo ir 
nuplakti, bet niekada nebuvo nieko pakoręs. 

Metams bėgant ir Angusui, jaunikliui, kuris būtų turėjęs 
paveldėti nuosavybę, augant, Loleris paliko jam valdyti dvarą, nes 
Angusas, atrodė, mėgo atsakomybę ir darbą tiek pat, kiek pats Lo- 
leris to nekentė. 

Dienų dienas Angusas vis daugiau klausėsi ir nebeleido pykčiui 
užkimšti jo ausų — nenorėjo likti kurčias tam, kas aplinkui dedasi. 
Jeigu Loleris nemėgo merginos, tai kodėl? Regis, niekas nežinojo. 
Moraga, kuri dirbo pačioje pilyje, sakė dažnai girdėdavusi Lolerį 
šaukiant ant dukterėčios, bet visada už uždarų durų ir tarp akme- 
ninių sienų, tad kad ir kaip ji klausydavosi, nepajėgdavo suprasti, ką 
juodu kalba. 

— Vargšelė, kaip jis gali šaukti ant tokio angelo? — sakydavo 
Moraga, ir Angusas užversdavo aukštyn akis. 

Niekam neprasprūdo pro akis, kad kiekvieną dieną, kai Lolerio 
dukterėčia ketindavo jodinėti, Anguso niekur nebuvo galima surasti. 
Jos kumelė tartum žinodavo, kada ji pasirodys, nes pradėdavo šok- 
čioti po gardą. Kai tik kumelė pakeldavo priekinę kanopą, Angusas 
išnykdavo it dūmas. Susisupdavo į pledą ir išeidavo į kalnus kuo 
toliau nuo merginos. 

Žinoma, tai kėlė dar daugiau juoko, bet Angusas abejojo savimi, 
ar pakėlęs į ją akis pajėgs susivaldyti. Įsivaizdavo save stovintį tenai 
nustėrusį arba... Negalėjo pagalvoti, ką padarytų, jeigu ji vėl priverstų 
žmones iš jo juoktis. 

Aštuntą dieną po to, kai Angusas pirmą kartą ją pamatė, Mal- 
kolmas atėjo į arklidę labai susijaudinęs. 

— Turi joti jos. 

— Ko? — paklausė Angusas. 

Jis visą naktį praleido kalnuose ir dabar buvo vos prieš kelias 
minutes atsibudęs. 

— Jos. Lolerio dukterėčios. Turi jos joti. 

— Verčiau vienas stosiu prieš visą Kempbelų klaną negu seksiu 
paskui ją. Be to, ji gali pati savimi pasirūpinti. 

— Ne, — atrėmė Malkolmas. — Ji išjojo su Šeimusu. 

Angusas akimirką su pakinktais rankose stabtelėjo, paskui 
pakabino juos ant sienos ir vėl suskato vaikščioti. 

— Kodėl ji su juo išjojo? Jis jai patinka? 

— Ne, tu, mulki. Ji išjojo su juo kaip su vedliu, dėl saugumo. 
Temas namie serga, vemia kone iš visų Žarnų, tad ji apsidairė po 
kiemą ir pasakė pasiimsianti Šeimusą. Ką kas nors galėjo padaryti? 
Pasakyti jai, kad Šeimusas nepatikimas? Jis primuštų kiekvieną, taip 
pasielgusį. 

— Ji — Lolerio dukterėčia. Šeimusas bijotų ją nuskriausti. 

— Jeigu taip, kodėl jis palaisvino jos balno paspręstę, kad nu- 
kristų. Juk ji galėjo nusilaužti sprandą. 

Angusas susiraukė. 

— Jai nieko neatsitiks. Jis nieko neužgauna labiau, nei jie 
pajėgia ištverti. 

— Nori pasakyti, kad jis niekada nieko zeužmuša? Ar žinai, ką 
Šeimusas gali padaryti moteriai, jeigu užtiktų ją vieną? Angusai, jis 
tris kartus už ją stambesnis. 

— Liepk kuriam nors kitam joti, — atšovė Angusas. — Dun- 
kanui arba... žinau, mano svainiui Gevinui. Turės ką veikti, ne tik 
gulėti su mano sese. 

— Ji supyks, jeigu pamatys dar ką nors sau pavymui, o Šeimusas 
paprasčiausiai jį prikuls. 

— Taigi nori, kad aš rizikuočiau gauti vėzdu per galvą dėl 
merginos, kuri pačios prasčiausios apie mane nuomonės. 

— Taip, — paprastai atsakė Malkolmas. — Gali pasiimti ponį 
ir dingti kalnuose. Gebi sekti niekieno nematomas. Niekas kitas to 
nemoka. Ir jeigu pamatysi Šeimusą darant ką nors nederama, galėsi 
jį suturėti. 

— O kaip aš tai padarysiu? Paprašysiu liautis? Galbūt dar 
turėčiau pasakyti „prašau“. 

Malkolmas buvo pėdą žemesnis už Angusą ir dvigubai vyresnis, 
bet pažvelgė į jį primerktomis akimis. 

— Jau esi gavęs nuo manęs per ausis, galiu vėl tai pakartoti. 

Pažadas buvo toks absurdiškas, kad Angusas nusišypsojo. 

— Ką gi, gerai. Bet laikysiuos nuo jos toli. Nemanau, kad Šei- 
musas ją nuskriaus. O tu turėtum ką nors nusiųsti pasakyti Temui, 
kad liautųsi gėręs, ką jam pakiša Šeimusas. 

— Šįryt jau nusiunčiau, — rimtu veidu atsakė Malkolmas. 

Angusas jau nebesišypsojo. Užsimindamas apie Šeimuso nuo- 
dijamą jaunąjį Temą jis tenorėjo pajuokauti, bet galbūt tai ir tiesa. 

— Pasiimsiu Tarką, — pasakė Angusas. 

Kalbėjo apie savo mėgstamąjį ponį, tą, kuris lengvai įveikia 
akmeningą vietovę, nes juk turėjo laikytis į šoną nuo tako, kurį 
mergina su savo elegantiškąja miesto kumele veikiausiai pasirinks. 

Netrukus Angusas juos surado. Ji jojo priekyje, tiesia nugara, 
žvelgdama pirmyn į lengvą lygų taką, ir tartum niekas pasaulyje jai 
nerūpėjo. Gerokai atsilikęs Šeimusas jojo vienu iš stambiųjų Lolerio 
medžioklės žirgų, atrodė nuobodžiaujantis ir perpus snaudžiantis. 
Priekyje jojanti jauna moteris jo tartum visai nedomino. 

Angusas pagalvojo apsisukti ir grįžti atgal. Nesmagu — ką ji 
pamanytų jį išvydusi. Kad jis ją seka? Laikėsi pasislėpęs tarp uolų, 
traukdamas paskui abu įkandin, lyg jie būtų galvijų vagys, bet nieko 
įtartina nematė. Galbūt kas nors Šeimusui pasakė, kad jo paties labui 
verčiau merginai nieko nedaryti, dėl ko ji galėtų pasiskųsti dėdei. 
Galbūt jie visi apsiriko pamanydami, kad jis kažko uždavė Temui ir 
jį susargdino. Galbūt... 

Pamatęs merginą sustojant, Angusas aukščiau kilstelėjo galvą. Ji 
apgręžė arklį ir pamojo Šeimusui atjoti ir padėti jai nusėsti ant žemės. 
Didelis angliškas, moterims pritaikytas balnas, ant kurio jojo, buvo 
per sunkus užsėsti ir gerokai per aukštas pačiai vienai iš jo nušokti. 

Angusas pamanė, kad jeigu Šeimusas ketina ką nors daryti, 
tai dabar pats metas. Tad nušokęs nuo ponio užsiglaudė už uolų jų 
stebėti. Kai pamatys Šeimusą iš tiesų mėginantį ką nors merginai 
padaryti, bus ne per toliausiai ir galės jam sutrukdyti. Tad slėpdama- 
sis nusėlino per žolę arčiau. Šliaužė pilvu, kietos šakelės ir akmenys 
braižė plikas jo kojas, bet šitaip jis kartais tykodavo elnio, tad mokėjo 
slinkti tyliai. 

— Dėkui, — išgirdo merginą tariant, kai Šeimusas padėjo jai 
nulipti. — Noriu kiek paėjėti. 

Šeimusas kaip klusnus tarnas linktelėjo, ir mergina leidosi eiti, 
palikdama jam savo arklio vadeles. Nebuvo tikras kodėl, bet Angusui 
jos elgesys pasirodė įtartinas. Tartum ketino slapčia kažkur nusigauti 
ir nenorėjo būti matoma. Gal ji turi su kuo nors pasimatymą? Ar 
todėl paliko su dviem žirgais savo palydovą ir eina viena? 

Angusas jautėsi beveik užtikrintas, kad išsiaiškino jos kivirčų 
su dėde priežastį. Loleris veikiausiai žinojo, kad ji slapčia su kažkuo 
susitikinėja, ir dėl to pyko. 

Tad tyliai kaip gyvatė Angusas pilvu šliaužė per krūmus, judė- 
damas ne per greitai, nenorėdamas pabaidyti paukščių pulko ir šitaip 
jos perspėti, kad yra sekama. Norėjo pamatyti, su kuo ji susitinka. Juk 
tikriausiai ne su kuo nors iš Makternų klano? Jis tai žinotų. 

Bet, antra vertus, nuo tada, kai ji čia atvyko, niekas nebesielgė 
su juo taip pat kaip anksčiau. Kai ji išstatė Angusą visų pajuokai, 
niekas nebeprieidavo prie jo pasidalyti savo rūpesčiais ar pranešti 
ką nors įtartina. 

Jis slinko pamažėle, tyliai, paskui, pasiekęs neaukštos uolos 
kraštą, matė tik jos absurdiškos skrybėlaitės viršų. Dabar mergina 
lenkėsi, ir jis buvo beveik tikras, kad pastebėjo dar kažką. Šmėstelėjo 
kažkas balta — vyro marškiniai? Paskui jos rankos sujudėjo. Tai 
slaptas pasimatymas! Nenuostabu, kad Loleris ant jos pyksta. 

Kitą akimirką Angusas atsistojo. Buvo vos kelios pėdos iki 
merginos ir netikėtai užklupdamas ketino išaiškinti jos nedorą elgesį. 

Jis veikė greitai. Iškilo ties ja ir pareiškė: 

— Užtikau jus! 

Paskui pamatė, kad ji sėdi ant viržių kupsto, su nedideliu baltu 
eskizų bloknotu rankoje, ir piešia kažkokią putpelę — visos, pama- 
čiusios ir išgirdusios Angusą, nuskrido. 

— Jūs! — nustebo ji, atsistodama priešais jį. — Didžiulė bjauri 
gauruota pabaisa, o ne žmogus, jūs mane šnipinėjate! Šeimusai! — 
šūktelėjo. — Padėkite man! 

Angusas nesvarstė, tik apsisuko ir leidosi bėgti atgal prie savo 
ponio. O galvoje skambėjo netrukus kilsiantis aplinkinių juokas. 
Tegul gyvens iki šimto, ne, tūkstančio metų, apie jį bus prisimenama 
vien tai. Jis garsės kaip žmogus, sėlinęs per krūmus ir šnipinėjęs jauną 
anglę, kai ši piešė paukščius. 

Užšokęs ant ponio Angusas visu greičiu pasileido atgal į pilį. 
Galbūt vertėtų kuriam laikui, gal kokiems metams, kur nors išvykti. 
Turėjo užsislėpęs arklidėje šiek tiek pinigų. Pasiims juos ir... 

Jau įpusėjęs kelią atgalios suprato, kad ji raitomis jį vejasi. 
Stambi kumelė lenktynėse lygia vietove pralenktų jo ponį. Bet 
Angusas žinojo, kaip slapčia pasiekti senąjį donžoną anksčiau 
už ją. Vingiuodamas briedžių išmintais takais, kartkartėmis pa- 
matydavo ją žemiau savęs ir negalėjo nesistebėti, kaip sparčiai 
mergina joja. Pasirinko ne lygų taką, vedantį atgalios, bet skriejo 
jau labai seniai išvažinėtu keliu. Įdomu, kaip ji tą kelią surado. Ar 
jai parodė Temas? 

Jo akys išsiplėtė iš susižavėjimo, kai ji su kumele peršoko seną 
tvorą, paskui po minutėlės liuoktelėjo per griovį. Kad ir kas apie tą 
merginą kalbama, joti ji moka! 

Angusas buvo toks pakerėtas ją stebėdamas, kad kone pamiršo, 
jog turi skubėti. Tačiau, nukreipęs ponį upokšniu, paskui per kelias 
griovas, pasiekė pilį gerokai anksčiau už ją. Sugrįžęs į visą gyveni- 
mą pažinotą vietą pamanė, kad gal geriau būtų pabėgti. Kovojo su 
galvijų vagimis, visą gyvenimą medžiojo ir nepaisė pavojų, tai kodėl 

dabar mergina turėtų jį taip gąsdinti, kad net yra pasirengęs sprukti 
iš nuosavų namų? 

Kai ji sugrįš, pasakysiąs visą tiesą: tai Malkolmas paprašė 
Anguso ją prižiūrėti, ir todėl jis pamanė, kad ištiko bėda, kai pro 
krūmus nebesimatė jos galvos. Iš kur galėjo žinoti, kad tykina piešti 
pulkelį paukščių? Niekas jam nepasakė, ką būtent ji veikia išvykusi 
pajodinėti. O gal sakė? Dabar, kai geriau apie tai pagalvoja, lyg pri- 
simena kažką apie tai paminint. Bet kaipgi jis gali prisiminti viską, 
ką apie ją pasakoja? 

Kai vos po kelių minučių Lolerio dukterėčia įšuoliavo į kiemą 
ir Angusas pamatė, kokios būklės kumelė, nusprendė gerokai ją 
apibarti — taip nuvarė gyvulį, jog iš snukio dribo putos. 

Ji sustojo visai arti jo, bet Angusas nesitraukė. Permetė koją per 
aukštą gugą ir nuslydo ant žemės priešais jį. 

— Esate šlykštus, — bloškė. — Jūs... 

Ji sutriko pamačiusi, kad Angusas šypsosi. Šįsyk neketino dėl 
jos grožio pamesti nuovokos. 

— Jūs niekingas žmogus! — šūktelėjo ji. 

Kai Angusas vis šypsojosi, mergina atsivėdėjo smarkiai išpur- 
vintu raitelio batu ir įspyrė jam į blauzdą. Vaikinas iš skausmo susi- 
lenkė, o ji užsimojo rimbu smogti jam į petį. Bet Angusas kryptelėjo, 
ir trumpas vytinis pataikė į sprandą. Susigriebė už kirčio vietos, o 
kai patraukė delną, šis buvo kruvinas. Angusas prarado bet kokią 
savitvardą. Už jos buvo didelis akmeninis lovys arkliams girdyti. Nė 
nepagalvojęs, pakėlė ją ir įmetė į tą lovį. 

Lovys buvo gilus, ir mergina paniro po vandeniu; kai spjaudy- 
damasi iškilo į paviršių, jai ant veido nuslydo skrybėlaitė. 

Įsisprendęs rankomis į klubus, Angusas apsidairė. Žinojo, kad 
visi čia surinkę neatplėšia nuo jų akių, ir tikėjosi, kad išvydę tokį 
juokingą vaizdą žmonės ims kvatotis, bet niekas nesijuokė. Buvo tylu. 


Visi vengė į jį žiūrėti. Angusas pasuko galvą į vieną šoną, paskui — į 

kitą, tačiau niekas nenorėjo susitikti su juo akimis, net Malkolmas, 
kuris įsivyravus tylai pasirodė iš arklidės. 

— Ak, vargšele mieloji, — prabilo Moraga, prieidama prie 
merginos ir padėdama jai išsiropšti iš purvinos arklių girdyklos. — 
Eime vidun, persirengsime ir išsidžiovinsime. 

Visa varvanti ir jau drebanti nuo šalčio mergina praėjo pro 
Angusą, nė nepažvelgdama į jį. Su šlapiais šilkiniais drabužiais ir 
nutįsusiais ant pečių plaukais atrodė veikiau kaip maža išsigandusi 
mergytė, o ne kaip raita pikčiurna, kokia anksčiau jis ją laikė. 

Žengusi dar žingsnį nuo jo, stabtelėjo. 

— Aš to dalyko nenutylėsiu. Apie tai sužinos mano dėdė. 

Kadangi kieme buvo labai tylu, visi išgirdo jos žodžius, ir kai 
šįkart Angusas pakėlė galvą, visų akys buvo susmigusios į jį. Ką jis 
padarė? Nelygu, kokia Lolerio nuotaika, bausmė Angusui veikiausiai 
bus griežta: jį galėtų įsakyti nuplakti arba ištremti, amžiams išsiųsti 
iš šios pilies. 

Angusas tik dabar suvokė, kaip jam atsirūgs tas kvailas žaidimas, 
kai mėgino pirma merginos atsidurti tvirtovėje, o paskui dar įmetė 
ją 1 lovą. Visas jo gyvenimas pasikeis. 

Prie jo priėjo Malkolmas. 

— Turėtum dingti, vaikine. Palik Makternų kraštą, kol ji ne- 
pasiskundė. 

— Ne, negaliu taip pasielgti, — atkirto Angusas, ištiesindamas 
pečius ir pasukdamas į pilį. 

Girdėjo, kaip visi aplinkui sulaikė kvapą. Ne, jis nebėgs. Iškęs 
bet kokią jam skirtą bausmę. Jeigu ta mergina, su kuria taip pasielgta, 
būtų jo... Kas? Sesuo? Jeigu koks nors žmogus būtų šitaip padaręs 
jo artimai giminaitei, veikiausiai tokį nužudytų. 

Angusas užkopė senais mediniais laiptais į antrą pilies aukštą. 
Karo metu mediniai laiptai būtų buvę nukirsti, kad priešui būtų 
sunku įsigauti. Bet jau ilgą laiką krašte nevyko plataus masto karų, 
tad laiptai paseno ir išklero. 

Pilis iš tikrųjų tebuvo didelis keturkampis bokštas su dar vienu 
mažesniu, prišlietu iš šono, kuriuo kilo įviji akmeniniai laiptai. Viduje 
buvo ir daugiau laiptų, bet tik šie mediniai tęsėsi nuo apačios iki 
viršaus ir antrame aukšte vėrėsi į Didžiąją Menę, kur didžiumą laiko 
leido Loleris kartu su savo draugeliais, atvykstančiais ir išvykstančiais 
ir ne kažką veikiančiais žmonėmis, tik valgančiais ir geriančiais tai, 
ką Loleris — ir jam dirbantys škotai — išgalėdavo parūpinti. 

Kai Angusas pasirodė Didžiojoje Menėje, mergina su Mo- 
raga greta stovėjo priešais savo dėdę. Jisai su dviem vyrais sėdėjo 
prie keturkampio stalo ir lošė kortomis. Dėl stambios raudonos 
nosies ir visą išburkusį veidą vagojančių gyslelių Lolerio negalėjai 
pavadinti gražuoliu. Kasmet jis gaudavo keisti savo garderobą, nes 
pilvas vis didėjo, o kojos menko. Dabar, netoli šešiasdešimties, 
jo kojos buvo it pagaliukai, o pilvas toks didelis, jog atrodė, tuoj 
pagimdys kūdikį. 

— Kas yra? — paklausė Loleris, pakeldamas nuo kortų akis. 

Šalia jo sėdėjo Viljamas Balisteris, anglas, dar senesnis ir 
bjauresnis už Lolerį. Juodu buvo geriausi draugai, o tai reiškė, kad 
Balisteris gyvendavo pilyje, kol Loleriui atsibosdavo ir jis paliepda- 
vo šiam išvykti — šitaip atsitikdavo maždaug dusyk per metus. Iš 
kitos jo pusės buvo įsitaisęs Filipas Elvojus, jaunesnis ir gražesnės 
išvaizdos, bet visi žinojo jo bjaurų būdą. Niekas nemėgindavo jam 
priešgyniauti, nenorėdami susilaukti nemalonumų iš Lolerio. 

— Jis... jis... — prabilo mergina, bet taip drebėjo iš šalčio, kad 
nepajėgė kalbėti. 

— Tai aš kaltas, — pareiškė Angusas, žengtelėdamas į priekį 
ir atsistodamas tarp merginos ir jos dėdės. — Šnipinėjau ją, ir ji 
turėjo visišką teisę pasielgti su manimi taip, kaip pasielgė. — Tai 
tik mano kaltė. 

Loleris padėjo ant stalo kortas, juo pasekė ir abu jo draugai. 
Visi susidomėję sužiuro į Angusą ir merginą už jo. 


— Pasakyk, kas atsitiko. 

— Ta didžiulė pabaisa visą savaitę mane sekioja, — piktai bloškė 
mergina. — Vos prieš kelias dienas jis palaisvino mano balną ir aš 
nukritau ant akmenų. Tuomet nieko nesakiau, nes nenorėjau kelti 
nemalonumų. Bet tai, kaip jis pasielgė šiandien, yra nepakenčiama. 
Sekė mane, kai išjojau, slėpėsi žolėje ir staiga iššoko iš jos ant manęs, 
kai piešiau. Jeigu ten nebūtų buvę mane saugojusio Šeimuso, nežinau, 
ką jis būtų man padaręs. O paskui pabėgo. Kaip paprasčiausias pa- 
salūnas, o toks ir yra, pabėgo, ir aš gavau parskubėti čionai. Parjojusi 
į pilį, visai pateisinamai užtvojau jam vytiniu. 

— Aišku, — žvelgdamas į Angusą pasakė Nevilis Loleris. — 
Tai todėl tavo sprandas kruvinas? 

— Taip, — tvirtai atsakė Angusas. 

— O kodėl tu šlapia? — Lolerio dukterėčios paklausė Elvojus, 
nugerdamas iš taurės portveino. 

Nors senas akmeninis donžonas ir griuvo, vynas čia visada 
būdavo puikus. 

— Jis... — ji nebaigė, nes iš drebulio nepajėgė ištarti nė žodžio. 

— Aš įmečiau ją į lovį, kur girdomi arkliai, — pasakė Angusas. 

Stovėjo tiesiais pečiais, pražergtomis kojomis, sudėtomis už nu- 
garos rankomis. Buvo pasirengęs priimti bet kokią jam skirtą bausmę. 

— Įmetei ją į arklių girdyklą? — negalėdamas patikėti paklausė 
Balisteris. 

— Taip, tikrai, — patvirtino Angusas, nenuleisdamas nuo 
Lolerio akių. 

Kitą sekundę trejetas vyrų susižvalgė ir pratrūko kvatotis. 

— Tinkamiausia jai vieta, — kone dusdamas nuo juoko pa- 
reiškė Loleris. 

— O, betgi gaila, kad to nemačiau, — atsiliepė Elvojus. — Gal 
galėtum tai pakartoti mums visiems stebint? 

— Kaip pjesėje ar pantomimoje, — pridūrė Balisteris. — Pa- 
kartoti bisui. 

— Kokia gera mintis, — sutiko Loleris. 

— Jūs jo niekaip nenubausite? — paklausė dukterėčia. 

— Už ką jį bausti? Kad padarė tai, kas seniai turėjo būti pada- 
ryta? — paklausė dėdė. — Gaila, pats apie tai nepagalvojau. 

Sulig šiais žodžiais mergina apsisuko ir išbėgo iš menės, nu- 
modama šalin Moragą, kai ta pamėgino paskui ją sekti. 

Metusi į Angusą iškalbingą žvilgsnį, kad turėtų gėdytis, Moraga 
apsisuko ir trinksinčiais žingsniais apleido menę. Angusas liko su 
trimis vyrais, besijuokiančiais, keliančiais vienas į kito sveikatą tostus 
ir sveikinančiais jį dėl tokio poelgio. 

Daugiau nebeištvėręs Angusas išbėgo iš menės, bet ant laiptų 
stabtelėjo. Kai mergina išlėkė, matė jos akyse ašaras. Dar niekada jis 
nebuvo pravirkdęs moters. 

Išgirdo kažkokį garsą ir žvilgtelėjo laiptais aukštyn. Jam pasi- 
rodė, kad lyg pamatė jos sijono kraštą. Pakankamai gerai pažinojo 
donžoną, tad buvo tikras, jog jos kambarys ketvirtame aukšte, bet 
suspėjo merginą pamatyti šmėstelint dar aukščiau. Kur ji bėga? Vos 
tik savęs to paklausė, jau žinojo atsakymą. Ji sprunka ant stogo. Betgi 
kodėl? Juk tokia sušalusi, kad dreba. Jam toptelėjo bauginanti mintis: 
ji ten skuba ketindama nušokti apačion. Kitą akimirką Angusas jau 
lėkė aukštyn, peršokdamas po du laiptelius išsyk. 

Kai Angusas atsidūrė ant stogo, mergina stovėjo prie krašto, 
juosiamo žemos akmeninės sienelės — vienintelės užtvaros, skirian- 
čios ją nuo kiemo toli apačioje. 

Išgirdusi trinktelint duris, atsisuko ir pamatė jį. Jos pečiai be- 
jėgiškai nusmuko. 

— Atėjote čia piktai pasijuokti, pasidžiaugti savo poelgiu? 

— Ne, — atsakė jis. — Atėjau pažiūrėti, ar jums viskas gerai. 

— O kasjums rūpi? Taip pat manęs neapkenčiate kaip ir mano 
dėdė. Išskyrus jus, visi škotai man buvo tokie malonūs. Jūs... — ji 
numojo ranka, lyg nebūtų pajėgusi sugalvoti, kaip stipriau pasakyti. 

— Manau, turėtumėte lipti apačion ir persivilkti sausais dra- 
bužiais. 

Pamažu jis artinosi prie jos. Jeigu ji staigiai pajudės, ketindama 
nušokti, jis jau bus pakankami arti ir suspės ją sugriebti. 

Mergina nejudėjo ir nežiūrėjo į jį. 

— Turbūt teisingai pasielgėte įmesdamas mane į arklių girdyklą. 
Gaila, kad nenumetėte manęs nuo tos griūvančios akmenų krūvos 
viršaus. Iš tiesų, turėčiau tai padaryti pati. 

— Kaip jums galėjo ateiti į galvą tokia mintis? — pasibaisėjęs 
jos žodžiais paklausė Angusas. — Nepateksite į dangų, jeigu atimsite 
sau gyvybę. 

— Kad ir kur pateksiu, nebus blogiau nei čia. 

— Kas galėtų būti taip blogai, mergužėle? — jis kalbėjo švel- 
niai — nenorėjo jos išgąsdinti. 

— Žinote dėdės Nevilio draugus, tuos du apačioje — Elvojų 
ir Balisterį? 

— Taip, žinau. 

— Pasakykite, ką apie juos manote? 

Dabar jisai stovėjo vos keli žingsniai nuo jos, tad pasijautė ra- 
miau. Suspėtų pagauti, jeigu mėgintų nušokti. O į klausimą neketino 
atsakyti atvirai. Galbūt Šeimusas ir teisus, kad Loleris nemėgsta 
savo dukterėčios, bet Angusas žinojo — to nepasakytum apie jo 
jausmus savo niekingiems draugams. O ji galėtų jiems atkartoti 
Anguso žodžius. | 

— Nagi, — paragino mergina. — Galite man pasakyti. Po 
to, ką šiandien išgyvenome, galite būti man atviras. Ar norėtumėte 
turėti kurį nors iš tų Žmonių savo draugu? Ar pasitikėtumėte bent 
vienu iš jų? 

— Ne, — atsargiai atsakė jis. — Negaliu sakyti, kad pasitikėčiau, 
bet esu škotas. Nepasitikiu nė vienu anglu. — Vylėsi šitaip nukreipti 
ją nuo tokio pobūdžio klausimų, bet ji nesidavė atgrasoma. 

— Manote, jie protingi? 

— Žiūrint, ką jūs vadinate protingu. Jie abu gudrūs, tai tikrai. 

Kalba jūsų dėdei tai, ką jis nori girdėti, ir šitaip užsitikrina būstą ir 
valgį — nieko nedirbdami. 

Ji linktelėjo, tartum su tuo sutikdama. 

— O kaip dėl malonaus elgesio? Geros draugijos? 

— Negaliu sakyti, kad jie mano atžvilgiu tokie, bet jūsų dėdei 
ganėtinai patinka. — Jis nepajėgė atspėti, ar ją tartum užplūsta 
pyktis, bet mergina nebedrebėjo, nors drabužiai tebebuvo kiaurai 
permirkę. — Ne man jums patarinėti, bet jumis dėtas laikyčiaus 
kuo toliau nuo abiejų tų vyrų. Nemanau, kad jauna mergina turėtų 
leisti laiką jų draugijoje. 

— Dabar tai bus keblu, nes dėdė sako, kad turėčiau už vieno 
iš jų ištekėti. 

Angusas priblokštas, netekęs žado pažvelgė į ją. Matyti tokį 
grožį suporuotą su vienu iš tu baisių vyrų, sunkiančių jos dėdę, buvo 
daugiau nei jis pajėgė tverti. 

Ji neatsisuko į jį pažiūrėti, tik vis spoksojo į kiemą apačioje. 

— Už keturių dienų man sukaks aštuoniolika ir mano dėdės 
globa pasibaigs. Jis ketina mane ištekinti už vieno iš tų vyrų minutę 
po vidurnakčio, tuomet mano kraitis priklausys mano vyrui, kuris 
pagal pasirašytą pasižadėjimą sugrąžins šį mano dėdei. 

Angusas susuko grimasą. Aplinkybės labai bjaurios, bet jis 
nieko negali padaryti. 

— Ak, mergele, blogi reikalai. 

Ji atsisuko ir pažvelgė į jį. Mėlynose akyse spindėjo maldavimas. 

— Padėkit man pabėgti. Prašau. 

— Negaliu to daryti, — pasakė Angusas, žingtelėdamas atgal 
nuo jos. — Čia mano namai. Čia mano giminės. 

— Žinau tai. Štai kodėl paprašiau jzsy pagalbos. Žmonės man 
sakė, kad jie priklausomi nuo jūsų. Esate Makternas, iš Makternų 
klano, ar ne? 


Šitaip jos pasakyti žodžiai sukėlė jam norą teisintis. 

— Mano senelis buvo šio klano lerdas, kai kurie žmonės vis 
dar tai prisimena. Tegul lerdo titulas ir nebesusietas su žemėmis, bet 
jaučiuosi atsakingas už Makternus. 

— Kaip romantiška, — metė ji, žingtelėdama jo link. — Ar tai 
reiškia, kad jeigu būčiau viena iš Makternų merginų ir mane verstų 
tekėti už dvigubai vyresnio vyro, jūs įsikištumėte ir padėtumėte? — 
Ji kalbėjo sarkastiškai, bet pamačiusi jo veidą atspėjo tiesą. — Jūs 
jai padėtumete, taip? 

— Jausčiau pareigą, taip, bet per mano gyvenimą šitaip ne- 
atsitiko. Mergina išteka už savo pageidaujamo. Taip elgiasi škotai. 

— Taip pat ir anglai, tik aš esu prakeikta, kad turiu kraitį ir 
pinigų stokojant; dėdę, be to, neturiu jokių draugų ar giminių, kurie 
man padėtų. — Ji giliai atsiduso. — O jeigu jums užmokėčiau? 

— Negaliu eiti prieš jūsų dėdę. Dabar ši vieta priklauso jam. 

Ji žingtelėjo dar vieną žingsnį Anguso link, o jis — dar vieną 
atgal. 

— O jeigu mano dėdė užsigeistų vesti kurią nors dailią merginą 
iš jūsų genties? 

— Klano. — Jis nepajėgė paslėpti šypsenos. 

— Gerai, — iš jūsų klano. — Jeigu mano dėdė nuspręstų, kad 
nori vesti... jūsų seserį? 

— Ji jau ištekėjusi ir turi tris bernus. 

— Bernus. Mažylius. Taip, ji turi tris vaikus, bet jeigu neturėtų, 
o dėdė Nevilis ketintų ją vesti, kaip pasielgtumėte? 

Angusas neišsidavė, ką galvoja: kad Loleris niekada jos neves- 
ty. Galbūt padarytų savo meiluže, bet tas žmogus ne itin domėjosi 
moterimis. Jie visi girdėjo jį kalbant, kad verčiau turėti gerą Žirgą 
nei kokią nors moterį. 

Ji vis tebestebeilijo tomis giliomis mėlynomis akimis į jį ir 
laukė atsakymo. 

— Aš ją kur nors išsiųsčiau, — pagaliau pasakė Angusas. 

— Padarytumėte tai dėl jos? 

— Turėčiau, ar ne? Apie jūsų dėdę galima daug ką pasakyti, 
bet nemanau, kad iš jo išeitų geras šeimos vyras. 

Dabar jis ją erzino, tačiau mergina nesišypsojo. 

— Bet dėl manęs — ne, — tarė ji. — Taigi išgirdau tiesą: jūs 
padėtumėte kitai moteriai, bet ne 222. Kodėl? Nes nesu jūsų kraujo 
giminaitė? Ar todėl, kad manęs neapkenčiate? Ir dėl ko? Kad drįsau 
laikytis prieš jus tvirtai? Matau, kaip merginos į jus žiūri. Ar atsisa- 
kote man padėti, nes neleipstu jus pamačiusi? 

Kalbėdama ji vis artinosi prie jo, o jis vis traukėsi ir labai stengėsi 
neparodyti, kaip jį tai pralinksmino. 

— Jūs iš manęs juokiatės! — sušuko ji. — Jums buvo smagu 
matyti mane nukrintančią, buvo smagu mane visų akivaizdoje paže- 
minti, taip? Žinote, kas esate? Silpnesniųjų skriaudikas. Silpnesnių 
skriaudikas, ir aš jūsų nekenčiu! Tikrų tikriausiai jūsų nekenčiu! 

Sulig tais žodžiais ji vėl tuo pačiu kietapadžiu batu įspyrė jam 
į tą pačią vietą kaip ir anksčiau. 

Angusas neištvėrė. Galbūt jam palengvėjo, kad neteks amži- 
nai gėdingai slapstytis, kai buvo nutvertas ją „šnipinėjantis“, ar kad 
jo nenubaus už tai, jog įmetė ją į šalto vandens lovį. Arba galbūt 
tiesiog apsvaigo, būdamas taip arti šios gražios moters su Žavingai 
krintančiais apie kaklą šlapiais plaukais, bet jis pratrūko juoktis. 
Kaupto pykčio, baimės ir sutrikimo dienos pasimiršo, ir atsirėmęs į 
stogo sieną jis juokėsi. 

— Esate šlykštus, — paniekinamai metė ji, išeidama pro duris 
atgal į pilies laiptinę. Net ir išgirdęs iš vidaus užšaunamą skląstį, 
Angusas vis tiek juokėsi. 


Edilina Talbot remdamasi į šaltą akmeninę savo miegamojo sieną 
žvelgė pro siaurą nejstiklintą langą žemyn į kiemą apačioje. Visi 
žmonės ten atrodė laimingi — ir laisvi. Bet, antra vertus, jie turėjo 
šeimas, draugus ir iš ko juoktis. Matė vyrą pakeliant mažą berniuką ir 
mestelint jį aukštai į orą. Net iš ketvirto aukšto ji girdėjo vaiko juoką. 

Pasisukusi atsišliejo į sieną, paskui kitą akimirką nuslydo ant 
senų medinių grindų. Dar trys dienos, mąstė ji. Tik trys dienos, 
ir ji bus ištekinta už kažkokio atstumiančio vyro. Dėdės „draugai“ 
sudarė su juo sutartį, kad nė nesistengs jos palenkti į save. Nebus 
jokio merginimo, jokių gėlių, jokių laiškelių nei kalbų vien tik 
dviese. Tądien, kai jai sukaks aštuoniolika, bus paklausta priešais 
garbųjį dvasios tėvą, katrą vyrą išsirinko, ir turės nurodyti, kurį 
norėtų turėti. 

Edilina žinojo, kad jeigu iš tiesų tikėtų santuoką įvyksiant, 
mestųsi žemyn nuo pilies stogo. 

Jos tėvas, pasitraukęs į atsargą kariškis, žinojo numirsiąs, kai 
jo vienturtė duktė bus dar maža, tad pasistengė kaip įmanydamas 
geriau apsaugoti jos ateitį. Kad to neužteko, nebuvo jo kaltė. Jis 
daug valandų kūrė testamentą, kuris, kaip manė, tvirtai užtikrins jos 
interesus. Visas jo turtas turėjo būti parduotas ir paverstas į auksą, ir 
šis auksas atiduotas jo dukteriai tą dieną, kai jai sukaks aštuoniolika 

metų..Jis parašė, kad ji turės ištekėti už vyro, kurį pa£i išsirinks. Žinojo, 
jeigu ištekės, paveldėtąjį turtą perims valdyti jos sutuoktinis, bet tė- 
vas ganėtinai tikėjo, kad jo duktė išsirinks žmogų, kuris neiššvaistys 
palikimo. Šio jo plano spraga buvo negebėjimas pakankamai įvertinti 
dukters vienintelio gyvo giminaičio, jos velionės motinos brolio, 
tapsiančio mergaitės globėju, iki jai sukaks aštuoniolika. 

Sykį ar du tėvas buvo susitikęs su tuo žmogumi, bet iš tikrųjų 
jo nepažinojo. Nevilis mirštančiajam pažadėjo pasirūpinti Edilina 
po mokyklos baigimo ir paraidžiui vykdyti testamente išsakytus jo 
nurodymus. Net pasirašė prie liudininkų dokumentą, prisiekdamas 
tesėti paskutinę jo valią. Toliau Edilinos tėvo testamente buvo 
sakoma, jog tuo atveju, jeigu jo duktė numirtų dar nesulaukusi aš- 
tuoniolikos, auksas turėtų atitekti labdarai. 

Nevilio Lolerio galva, jis vykdė paskutinę velionio valią tiksliai, 
kaip buvo surašyta. Jos aštuonioliktą gimtadienį Edilinai bus leista 
pasirinkti iš dviejų jaunikių, ir tuomet ten pat susituoks su vienu iš jų. 

Nei Edilina, nei jos tėvas neįsivaizdavo, kad gali egzistuoti toks 
gobšus ir stokojantis moralės žmogus kaip Nevilis Loleris. 

Dabar Edilina žinojo turinti vienintelę viltį, kurią galėjo išpildy- 
ti jos mylimas žmogus: Džeimsas Harkortas. Su Džeimsu susipažino 
padedama savo mokyklos draugės. Kai pasimirė jos tėvas ir jų namas 
buvo parduotas, per mokyklines atostogas Edilinai tekdavo gyventi 
pas savo drauges. Ji buvo mėgstama tiek dėl savo linksmo būdo, 
tiek dėl grožio, pritraukdavusio į namus jaunikaičius, todėl niekada 
nestokodavo kvietimų. 

Bet iš visų vyrų, kurie dėl jos kvailiojo, Ediliną domino tik 
Džeimsas Harkortas: aukštas, plačiapetis, šviesiaplaukis ir gražus. Jo 
senelis užkalė nemažai pinigo iš kažkokios prekybos, — Džeimsas 
kalbėdavo miglotai, smulkiau nekonkretizuodamas iš kokios, — taigi 
Džeimsas buvo džentelmenas jeigu ne pagal auklėjimą, tai pagal 
materialinę padėtį. Ji netrukus patyrė, kad savo kilmės klausimui 
jisai yra labai jautrus, tad mažai klausinėdavo. 

Jis buvo vienos iš jos mokyklos draugių antros eilės pusbrolis. 
Tos merginos Edilina ne itin mėgo, bet svečiuodavosi pas ją gana 
dažnai vien tik vildamasi ten sutikti Džeimsą. 

Iš pradžių jis nekreipė į ją jokio dėmesio. Atvykdavo pasisve- 
čiuoti į vakarėlius ir arbatėles, bet sėdėdavo tylus, žaisdavo su savo 
rankogalių nėriniais ir retai kada pažvelgdavo į kurį nors iš kitų 
svečių. 

Dėmesio stoka Edilinai buvo kai kas nauja. Mat nuo vaikys- 
tės laikoma gražuole, ji buvo labiau pripratusi prie spoksančių į 
ją priblokštų vyrų, kaip tas apžėlusio veido škotas, o ne atsainiai 
mesto bent vieno žvilgsnio. Tiesą sakant, Džeimso nedėmesin- 
gumas intrigavo. Kad didelėmis drėgnomis akimis nespokso į ją, 
teikė atvangos. Faktiškai jo dėmesio stoka vertė ją elgtis taip, kad 
būtų pastebėta. 

Ji turėjo gražų balsą, taip pat gerai mokėjo groti fortepijonu, tad 
po vaišių dainuodavo ir grodavo svečiams. Bet Džeimsas žiovaudavo 
ir kone užmigdavo. 

Sykį ji pasiūlė jiems visiems kartu išeiti į sodą piešti eskizų, nes 
žinojo gerai piešianti. Vėliau visi sakė, kad jos piešinys geriausias, 
bet Džeimsas į jį tik trumpai žvilgtelėjo. 

Edilina užsisakė naujų suknelių, tikėjosi jomis pagauti jo akį, 
bet paklaustas, ar jam patinka apsiuvai apie gilią iškirptę, jaunikaitis 
tik mandagiai nusišypsojo. 

Tačiau vieną vakarą jie lošė vistą ir jos draugė susierzino, nes 
sulig kiekvienu kortų dalijimu vis pralošė. 

— Kitą kartą tau tikrai pasiseks, — patikino ją Edilina, susi- 
žerdama nuo stalo laimikį. 

— Lengva tau kalbėti. Gali sau leisti pralošinėti kiek nori. 

Vėl padalijus kortas, Džeimsas ją užkalbino: 

— Pamaniau, apsistojate pas mano pusseserę, nes neturite 
namų. 


— Tai tiesa, — patvirtino Edilina, sužavėta Džeimso tiesioginio 

kreipimosi į ją. — Prieš mirdamas mano tėvas viską pardavė ir paliko 
mane gyventi iš palūkanų nuo gaunamų pajamų. 

— Ji nori pasakyti, kad jis viską pavertė į auksą, ir Edilina šį 
gaus, kai sukaks aštuoniolika. 

— Štai kaip? — tarstelėjo Džeimsas, bet į ją nepažvelgė. 

Nuo tada Džeimsas jai tapo atidesnis. Edilina buvo nekvaila, 
žinojo, kad jo laikysena jos atžvilgiu pasikeitė dėl kraičio. Bet ji taip 
pat buvo ir realistė. Kad žmogus galėtų gerai gyventi, reikia pinigų, 
o ji buvo pastebėjusi Džeimso liemenėse keletą apibrizgusių kraštų. 
Panašu, jog pinigų, kad ir kiek šių užkalė jo senelis, nebeliko. 

Nesvarbu kokia priežastis paskatino jį pagaliau į ją pažvelgti, 
tačiau tai buvo verta. Po to sekė trys savaitės dangaus. Džeimsas 
ateidavo į jos draugės namus Londone kasdien, kartu su Edilina 
dainuodavo ir grodavo fortepijonu. Tarp draugų juodu garsėjo savo 
duetais. Jis jai pozavo eskizams ir be galo gyrė jos piešinius. 

Galbūt būtent kraitis padėjo Džeimsui ją pastebėti, bet jųdviejų 
bendras domėjimasis menu ir muzika palaipsniui pastūmėjo pamilti 
vienas kitą. 

Pirmą sykį, kai jis ją pabučiavo, Edilina pamanė nukrisianti čia 
pat sode ant žolės ir leisianti jam daryti su ja viską, ką nori. 

— Ne dabar, — sušnabždėjo Džeimsas. — Turime palaukti, 
kol tu būsi mano ir tik mano. 

— Taip, — sukuždėjo ji. Buvo tokia įsimylėjusi, kad galėjo 
padaryti viską, ko jis paprašytų. 

Kai Edilina sugrįžo į mokyklą paskutiniam semestrui, rašydavo 
jam kiekvieną dieną. Džeimsas atsakydavo — ne kasdien, bet daž- 
nai, — ir jo laiškai būdavo linksmi, įdomūs ir kupini meilės. Rašė, 
kaip ilgisi ją vėl pamatyti, kaip kiekvieną naktį prieš užmigdamas 
bučiuoja jos miniatiūrinį portretą, kurį jam padovanojusi. 

Edilina saugojo jo laiškus sau prie krūtinės, kartais net mie- 
godavo su jais ir skaičiuodavo dienas iki semestro pabaigos, kai ji ir 
Džeimsas galės susituokti. 

Per visą tą laiką, kai Džeimsas ją mergino, Edilina nė nepa- 
galvodavo apie savo dėdę Nevilį. Žinojo, kad jis teisiškai yra jos 
globėjas. Buvo vaikystėje sykį su juo susitikusi, bet po tėvo mirties 
neturėjo iš jo jokios žinios. Mažai ką žinojo apie jį patį — tik kad 
gyvena pilyje, toli Škotijoje. 

— Jis — bajoras, — kadaise pasakė jai tėvas, — tad nieko 
daugiau neveikia, tik medžioja ir valgo. 

Edilinai tai nuskambėjo labai romantiškai ir ji pamanė, kad 
kada nors su savo vyru jį aplankysianti. 

Bet paskui vieną naktį pas ją į kambarį atėjo mokytoja ir pa- 
žadino: 

— Kelkis, — pasakė. — Turi išvykti. 

— Ką tai reiškia? — trindamasi akis paklausė Edilina. Pro langą 
matė mėnulį, tebebuvo naktis. 

— Tavęs atvyko tavo dėdė, važiuosi su juo. Paskubėk ir apsirenk. 
Jis pasakė, kad turi ateiti tik su tuo, ką vilki, nieko daugiau neimk. 
Mes tau atsiųsime drabužius. 

— Mano dėdė? — paklausė Edilina, dėl miego stokos negalė- 
dama mąstyti. — Betgi mano dėdė gyvena Škotijoje. 

— Taip, tikrai, — nekantriai patvirtino mokytoja. — Ir jis 
atvyko iš Škotijos tave tenai parsivešti. 

— Bet aš dar nebaigiau mokyklos. 

— Edilina! Kelkis! Tavo dėdė laukia, o jis nuožmaus būdo. Jau 
apšaukė direktorę. Nori, kad apsirengtum šilčiausiais drabužiais ir 
važiuotum su juo, žwojau pat! 

Mokytoja nutraukė antklodes, ir Edilina išlipo iš lovos nesu- 
prasdama, kas dedasi. Jeigu kas nors kitas būtų jos atvykęs, būtų 
pamaniusi, kad dėdė pasimirė, bet taip nebuvo, be to, jis vienintelis 
jos giminaitis, tai kodėl tokia skuba? 

Mokytoja padėjo jai apsirengti. 

— Škotijoje šalta, tad užsivilk storiausiais vilnoniais, kokius 
tik turi. 

— Man reikia pasiimti... — pratarė Edilina. 

— Ne! Aš tau viską nusiųsiu — knygas, drabužius, kitką. Jis 
laukia. 

Nors ir kaip mokytoja įtikinėjo, ji sugebėjo įsikišti į kišenę tarp 
sijono klosčių Džeimso laiškų ryšelį. 

Kol Edilina apsirengė, jau buvo kupina lūkesčio. Dėdė taip 
nekantrauja būti su ja, kad pasiima į Škotiją dar nesibaigus semes- 
trui. Edilina apgailestavo negalėdama atsisveikinti su draugėmis ir 
mėgstamomis mokytojomis, bet jaudulys nugalėjo liūdesį. 

Škotija! — pagalvojo ji. Edilina visą savo gyvenimą nebuvo taip 
toli keliavusi. Gyveno su tėvu Londone ir lankė mokyklą Hampšyre, 
tai pat svečiavosi kelių savo draugių užmiesčio namuose. Bet niekada 
nebuvo už Anglijos ribų. 

Jos dėdė sėdėjo mokyklos direktorės kabinete, valgė duoną 
su medumi ir gurkšnojo arbatą. Edilinai atėjus, paviršutiniškai ją 
nužvelgė, paskui vėl įniko valgyti. Ji nuėjo prie dėdės, lyg būtų 
ketinusi pabučiuoti, bet jis atšlijo tokiu veidu, kad Edilina pamanė, 
jog baisisi jos prisilietimo. Na, ir tegul — ji pati buvo jo išvaizdos 
šiek tiek išmušta iš vėžių. Raudonas veidas, šiurkšti oda, o mažos 
akys — lyg kokio žvėriūkščio. 

Laukdamos, kol jis baigs valgyti, — nieko jai nepasiūlė nei 
pratarė bent žodį, — dvi mokytojos it paklaikusios darbavosi, sku- 
bėdamos supakuoti kaip įmanoma daugiau Edilinos daiktų. 

Lauke jų laukė sena sunki karieta. Direktorė Edilinai pasakė, 
kad joms pavyko supakuoti didžiumą jos drabužių ir kad jie dabar 
skrynioje prie karietos galo. 

— Knygos gaus palaukti, — pridūrė mokytoja jiems išvykstant. 

Atsidūrusi karietoje su savo dėde, Edilina paklausė, kodėl jos 
atvykęs. 

Jis pažvelgė į ją kaip į šiek tiek kvaištelėjusią ir pasakė, kad 
artinasi jos aštuonioliktasis gimtadienis. 

— Dėl ko kitko man tavęs reikėtų? 

Edilina pamanė, kaip aštriau atsikirsti, bet galiausiai nutylėjo. 
Jautė, kad būtų geriau pasistengti su dėde sutarti, o ne nuteikti jį 
prieš save. 

Truko beveik savaitę, kol jie nukako į jo akmeninę buveinę. Kas 
naktį apsistodavo kokioje nors smuklėje pavalgyti karšto maisto ir 
pernakvoti. Pora smuklių buvo geros, bet kitos — baisios. Pirmą 
naktį Edilina paprašė jai į kambarį atnešti vonią, ir tai sukėlė tiek 
juoko, kad ji daugiau apie tai neužsimindavo. Tenkindavosi tuo kiekiu 
vandens, kiek pajėgdavo gauti iš simpatiškesnės tarnaitės. 

Dėdės namus Škotijoje jie pasiekė gerokai į pavakarę, ir Edilina 
jautėsi be galo pavargusi. Plaukai jai buvo išsidraikę, o pati jautėsi 
tokia purvina, kad visą niežėjo. Iškišusi galvą pro karietos langą 
pamatė aukštą siaurą „pilį“ ir vos neapsiverkė. Ne tokią ją įsivaizda- 
vo: tai buvo bokštas, sumūrytas iš akmenų, atrodė, tartum norinčių 
sugrįžti atgal į žemę, iš kurios buvo surinkti. 

Per ilgą kelionę dėdė nesikreipė į ją daugiau kaip tuzinu žodžių 
ir nėsyk nepasiteiravo, ar jaučiasi patogiai. Kol jie pasiekė Škotiją, 
Edilina jau žinojo: kad ir ko jis iš jos nori, tai nežada nieko gera. 

Iš karietos ji išlipo į akmenimis grįstą kiemą; į ją smalsiai 
spoksojo koks šimtas žmonių. Visi vilkėjo vilnonės medžiagos, iš- 
austos kvadratų ir linijų raštu, drabužiais. Moterys segėjo šiurkštaus 
audinio sijonais, prilaikomais per juosmenį storų odinių diržų, 
vyrai mūvėjo vilnonėmis kelnėmis ir vilkėjo plačiais marškiniais. 

O labiausiai Edilinai patiko tai, kad nemažai žmonių jai šypso- 
josi. Šypsenos nebuvo labai plačios, bet jas paryškino jų akys. Žinojo 
turbūt atrodanti siaubingai, bet jie, regis, neėmė to į galvą. Vienas 
pagyvenęs vyras išėjęs į priekį padavė jai ranką ir padėjo nulipti 
karietos laiptukais. Tartum būtų praėję ištisi metai nuo tada, kai ji 
patyrė tokį mandagumą. Pasisukusi nusišypsojo jiems visiems. 

— Dėkui, — pasakė garsiai. — Dėkui jums visiems už mielą 


sutikimą. 

Nuo jos žodžių kai kurie jų atrodė susidrovėję, bet kiti nusi- 
šypsojo šiek tiek plačiau. 

Dėdė nuėjo link senų medinių laiptų, vedančių į antrą aukštą, 
palikdamas Ediliną vieną susirasti kelią. Kaip tik tuomet ji susivokė 
turinti vienintelę progą padaryti pirmą gerą įspūdį. Ji niekada kom- 
panijoje nesilaikydavo sukaustytai, ir dabar jautė, kad tie žmonės 
atviri draugystei. Užuot nusekusi paskui dėdę vidun, apėjo kiemą ir 
prisistatė kaip Edilina Talbot. Pasigrožėjo kūdikiais, pagyrė moterų 
didžiules sages, prilaikančias ant pečių jų languotas skaras. Paskui 
nuėjo į arklidę ir pasikalbėjo su nuostabiu žmogumi — vardu Mal- 
kolmas — apie arklius. 

— Manau, jums patiks, ką pamatysite, — ištarė jis tokiu stipriu 
škotišku akcentu, kad Edilina vos suprato žodžius. 

Nusekė paskui jį prie galinio gardo ir ten pamatė Marmę — 
pilką obuolmušę kumelę. Edilina nepajėgė sulaikyti ašarų, kai pri- 
gludo prie šios snukio. Kumelė — vienas iš pastovių jos gyvenime 
dalykų. Kai mokėsi mokykloje, Marmė buvo laikoma netoliese, o kai 
ji kur nors viešėdavo, kumelę ten pristatydavo iš anksto, kad Edilina 
turėtų ant ko jodinėti. 

— Ji džiaugiasi jus matydama, — pasakė Malkolmas. 

— Ir aš džiaugiuos. Mudvi kartu nuo tada, kai man sukako 
dvylika. Ji mėgsta avižas. 

— O taip, tikrai. 

Kelias minutes Edilina pasikalbėjo su tuo žmogumi, vis papra- 
šydama pakartoti, ko nesuprato, paskui nuėjo į bokštą. 

Dėdė rūpestis atgabenti jos Marmę į Škotiją šiek tiek sušvel- 
nino Edilinos nuomonę apie jį. Norėjo jam padėkoti, bet dėdės 
niekur nesimatė; laimė, viduje buvo tarnaitė, smulkutė moteris 
vardu Moraga, kuri nuvedė Ediliną beveik į patį bokšto viršų ir 
parodė šaltą pliką kambarį, turėsiantį būti jos. Edilina liko sukrėsta 
kambario nykumo, bet savo jausmų neparodė. Pasisukusi padėkojo 


Moragai už pagalbą. 

Porą dienų Edilina beveik neišėjo iš savo kambario. Tai Moraga 
reikmes. Edilinai reikėjo poilsio pasiruošti tam, ką dėdė buvo jai 
numatęs. Nuojauta kuždėjo tai nebūsiant ką nors gera. 

Kai galiausiai jis pasišaukė ją pas save, paaiškėjo, kad yra blogiau 
nei ji manė. Jis užsklendė už jos sunkias duris, idant niekas jų negir- 
dėtų, paskui atsisėdo tarp dviejų atgrasios išvaizdos vyriškių. Vienas 
buvo senas ir bjaurus, kitas jaunas, bet it pasiutusio šuns akimis. 
Dėdė jai pareiškė, kad per savo gimtadienį, minutę po vidurnakčio, 
turėsianti ištekėti už vieno iš tų vyrų. 

Pati turės vieną iš jųdviejų pasirinkti. 

Pastarąjį Žodį jis ištarė taip, lyg tai būtų didžiausias pasaulyje 
sąmojis. 

— Apgailestauju, — mandagiai atsakė Edilina, — bet negaliu 
tekėti nė už vieno iš jų, nes jau esu susižadėjusi. 

Trejetas vyrų išpūtė į ją akis, lyg tokio žodžio anksčiau nebūtų 
girdėję. 

— Susižadėjusi tuoktis, — pakartojo ji, šįsyk garsiau. Sakė ne 
visai tiesą, nes [Džeimsas jos rankos dar nebuvo paprašęs, bet Edilina 
žinojo, kad paprašys. 

— Tos sužadėtuvės nutraukiamos, — pagaliau pareiškė dėdė. — 
Tekėsi už vieno iš šių vyrų. Norėtum pasirinkti dabar? 

— Ne! — atkirto Edilina, traukdamasi nuo jų trijulės. 

— Ką gi, palauksime, — metė dėdė ir nusisuko, tarsi nebūtų 
daugiau apie ką kalbėti. 

— Atleiskite, sere! — šūktelėjo Edilina. — Neketinu tekėti nė 
už vieno iš tų... — su visa dar likusia jai panieka juos nužvelgė ir 
pritildė balsą. — Mano tėvo testamente parašyta, kad galiu ištekėti 
už savo pačios pasirinkto vyro, ir aš tikrai nepasirinksiu iš tų dviejų... 
Žmonių. 

— Darysi taip, kaip pasakysiu aš, — bloškė dėdė ir pamojo 
ranka, leisdamas suprasti, kad pokalbis baigtas ir ji galinti eiti. 

— Ne! — vėl šūktelėjo Edilina. 

Didžiumą gyvenimo mokėsi mokyklose pensionuose, ir jai 
jau ganėtinai įgriso žmonės, nurodinėjantys, ką, kada ir kaip turinti 
daryti. 

— Taip, — rėžė Nevilis Loleris, — ir jeigu mėginsi nuo to išsi- 
sukti, paversiu tavo gyvenimą tokia kančia, kad gailėsies išvis gimusi. O 
jeigu prasitarsi apie tai kuriam nors iš tų kaišiojančių ne į savo reikalus 
nosis škotus, priversiu tave už tai kentėti. Dabar dink man iš akių! 

Abu vyrai šalia jo pergalingai pažvelgė į Ediliną. Jaunesnysis 
ją taip nužiūrėjo, kad buvo aišku, ko geidžia. 

Apsisukusi ji išlėkė iš menės. 

Nuo tos dienos tarp jos ir dėdės įsižiebė karas. Edilina parašė 
Džeimsui ir papasakojo apie ją ištikusias pasibaisėtinas aplinkybes. 
tą vakarą šių dviejų vyrų, Balisterio ir Elvojaus, akivaizdoje vėl jai 
perskaitė ir įmetė ugnį. 

— Verčiau susitaikyk su savo lemtimi, — patarė dėdė. — Dabar 
esi čia ir liksi čia. Auksas, kurį tėvas tau paliko, bus man atsiųstas 
likus dviem dienom iki tavo gimtadienio ir čia pasiliks. O /u darysi, 
ko iš tavęs norės tavo vyras. 

Visi trys gardžiai nusižvengė. 

Likusią dienos dalį Edilina tūnojo savo kambaryje. Ji suprato, 
kad gelbėtis turi pati. 

Kai Moraga atnešė Edilinai ant padėklo pietus, mergina pasi- 
stengė, kad geraširdė moteris pamatytų ją verkiančią. 

— O, panele, kas jums yra? 

— Susipykau su žmogumi, kurį myliu, — atsakė Edilina. — 
Parašiau atsiprašymą, bet dėdė pasakė, kad jis nėra vertas tokio 
dėmesio, ir suplėšė mano laišką. 

Edilina stebėjo Moragą ir pamatė šiai į kaklą plūstelint rau- 
donį. Taigi! Regis, Moraga jaučia šiokią tokią kaltę, nes atidavė jai 
patikėtą laišką. 

— Parašykite jam vėl, o aš pasistengsiu, kad laiškas pasiektų 
Londoną, — ramino Moraga. 

— Neleisite mano dėdei jo pamatyti? 

— Pasitikėkite manimi. Nestosiu tarp mylimųjų. Ir aš kadaise 
buvau jauna. 

— Ir, lažinuos, turėjote daug jaunikių. 

Moraga nusišypsojo. 

— Anais laikais patikau lerdui, bet jis vedė kitą. 

— Lerdas? 

— Vadas. 

— A, suprantu, — tarė Edilina, bet buvo taip įnikusi mintyse 
kurti laišką Džeimsui, kad beveik nesiklausė. 

Kai dėdė garsiai skaitė jos pirmąjį laišką, Edilina suprato šį 
buvus pernelyg dramatišką, pernelyg kupiną pavojų ir perspėjimų. 
Kitas laiškas būsiąs ramesnis — tik išdėstys Džeimsui faktus ir 
papasakos viską, ką žinanti; taip pat ir apie tai, kad jos auksas bus 
pergabentas į Škotiją. 

Edilina užantspaudavo voką ir atidavė Moragai, melsdamasi, 
kad toji moteris jos neišduotų ir vėl nesugrąžintų laiško dėdei. Kai 
apie laišką iš dėdės nieko neišgirdo, vylėsi šį pasiekus adresatą. 

Ji ne tik kreipėsi pagalbos į Džeimsą, bet ir dar nusprendė 
pamėginti atvesti dėdę į protą. Dienų dienas jam įrodinėjo savo 
argumentus ir netrukus patyrė, kiek gali jį spausti, kol seniokas 
susierzindavo ir pakeldavo prieš ją ranką. Niekada jai nesudavė, bet 
tik todėl, kad Edilina išmoko išsilenkti smūgio ir pabėgti. 

Už bokšto, arba „donžono“, kaip ji sužinojo jis buvo vadina- 
mas, sienų škotai su ja elgėsi nepaprastai maloniai. Kasdien Edilina 
susiruošdavo pajodinėti. Pirmą dieną bandė pabėgti, nusprendusi 
viena joti iki pat Londono, bet dėdė pasivijo. Nors nutukęs ir mažai 
judantis, raitelis jis buvo puikus. Laikėsi ant savo stambaus medžiok- 
lės žirgo lyg būtų ant jo gimęs. Sugriebęs už dukterėčios kumelės 
vadelių, ją sustabdė. 

— Dar kartą pabandysi, ir liepsiu tavo kumelę nušauti, — pa- 
grasino, ir Edilina žinojo, kad jis nejuokauja. 

Kelias savaites ji elgėsi deramai ir laukė. Kartkartėmis vis susi- 
kirsdavo su dėde, o kadangi jis visada labai stengdavosi pasirūpinti, 
kad jųdviejų ginčai vyktų prie uždarų durų, Edilina suprato viena: 
dėdė žino, kad jeigu ji paprašys škotų pagalbos, tie, ko gero, šią suteiks. 

Jai buvo priskirtas vaikinukas, vardu Temas, kokių penkioli- 
kos metų, kasdien pagelbėti užsėsti ant kumelės, o paskui nuo šios 
nusėsti. Po jos bandymo pabėgti jis visada jodavo ant savo ponio iš 
paskos. Bet Edilina žinojo, kad jis niekuo negalėtų jai padėti. Buvo 
per jaunas, pernelyg nepatyręs. 

Bet kartais ji matydavo kur nors netoliese kitą škotą, ir šis 
atrodė ganėtinai stiprus. Nors nežinojo, kokios pagalbos jai galėtų 
prireikti, buvo pasiryžusi kaip nors iš čia ištrūkti ir kartu pasiimti 
savo tėvo auksą. 

Tas žmogus buvo vardu Šeimusas, ir Edilina matydavo, kaip 
kiti škotai traukdavosi iš kelio jam einant per kiemą. Jeigu ketina 
pabėgti nuo savo dėdės, jai reikėtų ko nors tokio kaip jis. 

Slinko dienos, ji liovėsi kivirčijusi su dėde, bet pradėjo jį 
klausinėti. Mat norėjo sužinoti, kada auksas bus pristatytas ir kaip 
gabenamas. Dėdė nesileido apgaunamas jos klausimų ir paliepė nuo 
jo atstoti. 

Praėjo dar kelios dienos, o nuo Džeimso vis nebuvo jokios Ži- 
nios. Nejau ji suklydusi dėl jo? Gal jis nenori nei jos, nei jos kraičio? 
Ar tik negūžčioja savo plačiais pečiais ir apie ją nebegalvoja? 

Mergina tartum buvo nugrimzdusi į giliausias savo nevilties 
gelmes, kai vienas škotas, — žmogus, kurio ji niekada anksčiau 
nematė, aukštas bei stambus kaip ir Džeimsas, bet vešliais plaukais, 
kurių nerišo už pakaušio, ir tartum niekada gyvenime nekirpta 
barzda, — slapčia palaisvino jos balno paspręstę, kad Edilina visu 
smarkumu nukristų ant kiemo akmenų. Juk jos gyvenimas ir taip jau 


pakankamai nesaldus, tad kam dar galėjo prireikti krėsti jai skaudžius 

pokštus? Ji pažvelgė į pasibaisėtinai trumpą vyriškio apdarą — tokio 
niekada anksčiau nebuvo mačiusi — ir tėškė jam keletą kandžių 
žodžių. Apsidžiaugė, kai nueidama išgirdo visus iš jo juokiantis. 

Vėliau Edilina pyko dėl to, ką tas žmogus jai iškrėtė, bet dėdei 
nepasiskundė. Jai škotai patiko ir nenorėjo jų išduoti. Jeigu pasitaikė 
vienas supuvęs obuolys, nereiškia, kad ir visi kiti tokie. Be to, pasi- 
kalbėjusi su škotais Edilina sužinojo, kas tai per žmogus ir kad jis 
niekada jos neužgautų. Jie vengė atskleisti, kas įpjovė paspręstę, tik 
pasakė, jog tikrai ne tas barzdočius. 

Kelias dienas Edilinos gyvenimas slinko ta pačia, jau jai įprasta 
vaga. Bet kasdien ji vis labiau nervinosi ir būgštavo, nesulaukdama 
iš Džeimso jokios žinios. Ar jis gavo jos laišką? Galbūt šiuo metu 
yra Prancūzijoje ir laiškas jo laukia Londone. Ko gero, kai jis jį gaus, 
Edilina jau bus apvesdinta. 

Kai iki gimtadienio liko keturios dienos ir vis dar nebuvo 
jokio laiško, Edilina tapo tokia įsijautrinusi, kad kone krūpčiodavo 
ir klyktelėdavo nuo kiekvieno garso. Moraga klausinėjo, kas jai yra, 
bet Edilina negalėjo pasakyti. 

Kai ir vėl išsirengė pajodinėti, jos palydovas buvo tas vyras, 
Šeimusas, ir tuo ji džiaugėsi. Galbūt reikėtų su juo pasikalbėti ir 
pasakyti... Nežinojo, ką jam pasakyti. Neabejojo, jis galėtų ją iš čia 
ištraukti, bet kas toliau? Ji neturėjo giminių, pas kuriuos galėtų 
nuvykti, o draugės dar mokykloje, per jaunos, kad sugebėtų padėti. 

Ji sėdėjo tarp krūmų ir piešė, taip darydavo kasdien, kai kone 
mirtinai buvo išgąsdinta gauruoto veido vyriškio, staiga iššokusio iš 

tankmės prie jos. Jisai šūktelėjo: „Užtikau jus!“, ir Edilina stebėjosi, 
kaip tuomet čia pat vietoje nenumirė iš netikėtumo. Pamanė, kad jis 
norėjo pasakyti, esą dėdė sužinojo apie laišką, kurį parašė Džeimsui. 
Iššokęs ir sušukęs jai vyriškis pabėgo lyg koks penkiametis. 
Edilina pašaukė Šeimusą, ir tas atskubėjo, bet tik suspėjo pamatyti 
ją išgąsdinusį žmogų dingstant krūmuose. 
— Tai tas žmogus, per kurį nukritau nuo arklio, — pasakė ji. 

— O, taip, tai jis. Tikras moterų siaubas. Jumis dėtas, pernelyg 
arti prie jo neičiau. Jam galvoje negerai, jeigu suprantate, apie ką 
kalbu. 

— O kur jis dabar pasuko? 

— Atgal į tvirtovę visiems papasakoti, kaip jį išvydusi išsigan- 
dote. Mat nori, kad jie iš jūsų juoktųsi. 

— Ak taip, tikrai? 

Edilina nuskuodė prie savo kumelės, o Šeimusas sekė iš pas- 
kos. Jis lengvai užkėlė ją ant balno. Mergina iškart pasileido joti, 
rinkdamasi takus, kuriuos įtikino Temą jai parodyti. Jam buvo pa- 
sakyta laikytis kelio, bet Edilina savo šypsena pasiekė, kad parodytų 
slaptesnius miško takelius. 

Kai sugrįžo į tvirtovę, tas vyras jau buvo ten, ir ji liko paten- 
kinta: iš jos išgąsčio niekas nesijuokė. Edilina nuslydo iš balno ir 
savaitėmis kaupęsi neviltis ir įniršis tartum prasiveržė ir išsiliejo ant 
jo. Buvo tokia įpykusi, kad stigo žodžių ką pasakyti, tad smarkiai 
įspyrė jam į blauzdą, paskui kirto vytiniu. Ketino smogti į ranką, 
dengiamą storų marškinių, bet vyriškis išsilenkė, vytinis pataikė į 
sprandą ir šį prakirto. 

Buvo bepasigailinti savo poelgio, kai jis ją pakėlė ir įmetė į lovį 
arkliams girdyti. Ir vis dėlto guodė vien tai, kad žmonės atrodė esą 
J0s pusėje. 

Nežinojo, ko tikėjosi iš savo dėdės, bet tikrai nemanė, kad 
jis iš jos pasijuoks ir stos to moteriškais drabužiais vilkinčio, kaip 
Edilinai atrodė, gauruoto žmogaus pusėn. Ji pabėgo iš menės, kad 
besikvatojantys vyrai nematytų jos ašarų. 

Tačiau tas žmogus, darantis jos gyvenimą dar blogesnį nei buvo, 
atsekė iš paskos ant stogo. Nežinia, ką tokio jame įžvelgė, o gal dėl 
to, kad artėjo jos gimtadienis ir kad jis buvo Makternų klano vadas, 
Edilina, nepaisydama Šeimuso perspėjimo, išklojo barzdočiui visą 
tiesą ir paprašė padėti jai pabėgti. 

Jos siaubui, žmogus pratrūko juoktis. 

Ji pabėgo nuo jo, užtrenkė ir užšovė paskui save duris — paliko 
jį įkalintą ant stogo. Buvo tokia pikta, kad jeigu būtų galėjusi, būtų 
nustūmusi jį nuo stogo ir žiūrėjusi, kaip ištykšta ant akmenų apačioje. 

Kitą rytą ji atsibudo su žodžiais „trys dienos“ mintyse. Tik trys 
iki jos gimtadienio ir gyvenimo, kokį turėjo, pabaigos. 

Ir dabar, kai sėdėjo ant grindų trokšdama, kad jos gyvenimas 
baigtųsi, durys atsidarė ir į kambarį įėjo Moraga. 

— Jis čia, — pasakė ir padavė Edilinai ne tik laišką, bet ir paketą. 

— Ar kas nors žino? 

— Niekas. Laiškas buvo įteiktas man, tik aš jį mačiau. Nagi, 
skaityk, galbūt jis tave nudžiugins. 

— Taip, — linktelėjo Edilina, bet neatidarė paketo, kol Moraga 
nepasišalino iš kambario. 

Paketo viduje buvo buteliukas, užkimštas kamščiu ir užsanda- 
rintas raudona smalka. 

„Mieloji, — rašė Džeimsas, — atleisk, kad taip ilgai tau neatsa- 
kiau, bet turėjau sukurti planą. Nemažai užtruko laiko, kol sužinojau, 
ko reikia, bet man pavyko. Turėsi už tai man atsilyginti bučiniais.“ 

Edilina trumpam prispaudė laišką sau prie krūtinės ir užsimer- 
kė. Vis delto jis ją myli! 

„Privalai padaryti tiksliai taip, kaip aš pasakysiu, — toliau rašė 
jis. — Privalai tiksliai sekti mano nurodymais, antraip planas neiš- 
degs. Negali jo pakeisti net valandai, nes laikas tiksliai apskaičiuotas. 
Ar supranti mane?“ 

Nors kambaryje buvo viena, Edilina linktelėjo ir skaitė toliau. 


— Rytoj jos gimtadienis. 

— Ką? — sūnėno paklausė Malkolmas, pasemdamas kaušą 
avižų. 

— Jos gimtadienis. Rytoj. 

— O, taip. Jos. Žinai ar ne, kad ji turi vardą? 

— Girdėjau, bet neprisimenu. 

Angusas visą naktį praleido kalnuose — nuo vagių saugojo 
galvijus. Bet bastydamasis tenai vis skaičiavo valandas iki to laiko, 
kai Lolerio dukterėčia turės ištekėti už vieno iš tų velnių, Lolerio 
vadinamų savo draugais. Kai stos ta akimirka, katrą iš jų ji pasirinks? 
Seną Balisterį ar jauną Elvojų? Naktį Angusas blaškėsi savo plede, 
įsivaizduodamas ją vieną su kažkuriuo iš jų. 

Mergina paprašė Anguso pagalbos, bet jis iš jos tik pasijuokė. 
Ta mintis pastarąsias dvi dienas nedavė jam ramybės. Dabar, jau po 
vidudienio, sėdėdamas arklidėje ir stebėdamas dirbantį Malkolmą, 
jis vis nepajėgė prisiversti pagalvoti apie tai, ką padarė. 

— Kas tave graužia, berneli? — paklausė Malkolmas. 

Angusas pasipasakojo. Lenkiamas nuovargio sėdėjo ant tabu- 
retės ir viską išklojo Malkolmui. 

Kai baigė, Malkolmas pažvelgė į jį. 

— Ką darysime, kad ją išgelbėtume? 

— Nedarysime nieko! — atšovė Angusas. — Turime galvoti 
apie viską. Apie savo kūdikius ir apie tai, kaip juos pamaitinsime. 
Jeigu stosime Loleriui skersai kelio — jeigu maištausime — būsime 
nubausti 225, ne ji. 

— Jau išmetei tai sau iš galvos ir tau palengvėjo? 

— Taip, palengvėjo, — atsakė Angusas ir kai pažvelgė į Mal- 
kolmą, pradėjo nebejausti nuovargio. Kūną užplūdo naujos jėgos. — 
Pagalvojau, kad jie negali susituokti be kirkės“. 

— Nori ją sudeginti? — išplėstomis akimis pasibaisėjo Mal- 
kolmas. 

— Ne, — atsakė Angusas, — tik pamaniau, galėtume nakčiai 
kur nors išsivesti pastorių. 

— Jis tikrai žino, kad šiąnakt Loleriui bus reikalingas. 

— Pamaniau... Žinok, man tik šmėstelėjo tokia mintis, bet 
pamaniau, kad Šeimusas galėtų mums padėti pastoriui pamiršti pa- 
skirtą susitikimą. Jeigu pasirodytumėte vikariate su trupučiu, o gal 
ir daug, Lolerio portveino, galbūt seniokas pamirštų šiąnakt turintis 
būti kirkėje. 

— Kodėl Šeimusas? Nuo kada ėmei juo pasitikėti? 

— Mano akimis, tai nuodėmė, dėl kurios tikrai atsidurčiau 
pragare. Jeigu turiu ten eiti, tai noriu, kad su manimi būtų kas nors, 
kuris 2usipe/no spirgėti pragare. 

— Puiki mintis, — pritarė Malkolmas, nutaisydamas rimtą 
veidą, bet lūpų kampučiai jam trūkčiojo iš juoko. — Jeigu sustab- 
dysime santuoką šiąnakt, kaip bus rytoj? Arba poryt? 

— Nežinau, — prisipažino Angusas. — Manau, turėtume ją kur 
nors slapčia išgabenti ir paslėpti. Tuomet mes... Kodėl tie rūpesčiai 
kraunami man? 

— Nes tu visada randi sprendimą, — pasakė Malkolmas. — 
Nori, kad kartu su tavimi eičiau pas Šeimusą? 


* 


Bažnyčia (škot.). 

— Ne, noriu, kad pavogtum statinaitę portveino. 

— Kaipmat apsisuksiu, — patikino Malkolmas. — O tu eik 
pas Šeimusą. Gausi išsiskirti su monetomis, kurias turi užsislėpęs 
trečiame garde, kad jį papirktum. 

Angusas neužsilaikė paklausti, iš kur dėdė apie jas žino. Nebuvo 
galima gaišti laiko. 


„r 


— K tai reiškia, kodėl negali eiti? — valgančio Šeimuso paklausė 
Angusas. 

Jie buvo senoje plūktomis grindimis trobelėje, kur Šeimusas 
gyveno su savo smulkute motina ir trimis jaunesniais broliais. Keturi 
vyresnieji broliai išvyko, kai tik užaugo tokie aukšti, kad galėjo pasi- 
priešinti juos skriaudžiančiam tėvui. Iki šiol kai kurie žmonės vis dar 
stebisi, kaip Šeimuso tėvas pačioje dienos akyje galėjo nukristi nuo 
uolos. Kad ir kokia buvo priežastis, niekas nesigailėjo matydamas jį 
iškeliaujant į aną pasaulį. 

— Šiąnakt turiu nuvaryti į Glazgą sunkiai pakrautą furgoną, — 
atsakė Šeimusas. 

— Nuo kada /u tapai vežėju? 

— Nuo tada, kai manęs to paprašė panelytė. 

Angusas atsisėdo priešais jį prie stalo. 

— Apie ką tu kalbi? 

— Lolerio dukterėčia manęs paprašė nuvaryti į Glazgą furgoną. 
Ką dar galiu pasakyti? 

— Dukterėčia? Ne Loleris? 

— Jis apie tai nieko nežino. Turėjau pasitikti furgoną dvi mylios 
nuo čia, ir vienas iš mano brolių dabar jį prižiūri. Baigęs valgyti, aš 
išvažiuoju. 

— Kas furgone? — paklausė Angusas. 


— Sešios sunkios skrynios. Jose bronzinės statulėlės iš Grai- 

kijos, ir ji Glazge turi žmogų, kuris jas parduotų. Aš pinigus turiu 
parvežti ir atiduoti jai. 

— Tu? Panelė pasitikėjo /avimi, kad parveši jai pinigus? 

— Ašjai patinku, — nusišiepė Šeimusas. — Sako, aš vienintelis 
Škotijoje vyras, turintis pakankamai drąsos jai padėti. Ji vadina mane 
garbingu žmogumi. 

— Kiek ji tau sumokėjo? 

— Ne tavo reikalas, — atkirto jis. 

Angusas pamanė perpratęs merginos planą. Kažkokiu būdu 
Ji įgijo vertingų daiktų ir ketina juos parduoti. Galbūt, jeigu gautų 
užtektinai pinigų, galėtų išsipirkti ir nereikėtų tekėti už žmogaus, 
kuris jai nepatinka. Apskritai, pagalvojo Angusas, planas neblogas, 
išskyrus tai, kad ji mėgina kliautis Šeimusu. Ji taip ir nepamatys 
nė cento iš tų pinigų. Jis pasiliks Glazge arba sės į laivą, ir niekas 
daugiau jo neberegės. 

Angusui teko greitai sugalvoti kitą planą. 

— Aš vyksiu su tavimi, — pareiškė jis. — Kelyje tyko pavojai. 
Reikia, kad kas nors būtų kartu su tavimi. 

— Su manimi važiuos brolis. 

— Tuomet Loleriui pasakysiu, kad pasiruoštų priimti pinigus. 

Šeimusas pagiežingai pažvelgė į Angusą. Suprato — pradinis 
sumanymas jam neišdegs. Jeigu tik viską būtų pavykę atlikti slapčia, 
jis būtų galėjęs parduoti prekes ir pasilikti pinigus. Jeigu Angusas 
pasakys Loleriui, šis pasiųs iš paskos penkiasdešimt vyrų ir tie pagaus 
jį, dar nenuvažiavusį nė dešimties mylių. 

— Tai tu ir perimk furgoną, — perkreiptu iš pykčio veidu 
pasiūlė Šeimusas. — Nuvažiuosi, parduosi senienas, paskui parveši 
pinigus. Jaunoji panelė tikrai bus tau dėkinga. 

Iš jo tono atrodė, kad tarp Anguso ir Lolerio dukterėčios vyksta 
kažkas nešvankaus. 

Užvis mažiausiai Angusas troško varyti furgoną iki pat Glaz- 
go, bet jis nepažinojo nieko, kuo galėtų pasitikėti. Nusekė įkandin 

Šeimuso laukan, pasilenkė žengdamas pro žemą tarpdurį, paskui 
nuėjo už trobelės, kur išvydo furgoną. 

Stebeilydamas į jį kone prarado žadą. Furgonas buvo ne iš tų 
paprastųjų, bet labai sunkus, iš pažiūros sutvirtintas atlaikyti dideliam 
svoriui. O dar labiau neįprasti buvo į jį įkinkyti arkliai — nuostabūs 
Kleidesdalio veislės sunkieji, puikūs gyvuliai stambiomis kanopomis 
ir vešliais karčiais. 

Stovėdamas ir su nuostaba spoksodamas Angusas sumojo, 
kodėl Šeimusas toks piktas. Kad ir kas tai suruošė, išleido ekipažui 
didžiulius pinigus. Tos statulos turbūt vertos lobio. 

Šeimas padavė jam popieriaus lapelį. 

— Tai parašė ji. Čia nurodyti pavardė, adresas ir laikas. Džeim- 
sas Harkortas. „Raudonojo liūto“ nakvynės namai. Glazgas, rytoj 
vidurnaktį. 

Įsikišdamas į sporaną" popierėlį, Angusas pagalvojo, kad iki to 
laiko bus sunku nukakti į Glazgą. 

— Kas yra gale? 

Šeimusas atvertė dervuotą drobę. Po ja buvo šešios sunkios 
geležimi kaustytos skrynios, pritvirtintos varžtais prie sunkaus 
furgono dugno. 

— Čia dar yra karstas, — patenkintas savimi nusišiepė Šei- 
musas. 

— Karstas? 

— Panelytė pasakė, kad jame Egipto mumija. 

— Mu?.. — Angusas nebaigė, nes juo perbėgo pasišlykštėjimo 
šiurpulys. Bet tuojau pat susitvardė. — Pasižiūrėjai į jo vidų? 

Šeimusas gūžtelėjo pečiais. 

— Norėjau, bet panelytė įspėjo, kad ji, tai yra mumija, užkeikta, 
tad verčiau nežiūrėti. Aš ja patikėjau. 

— Gerai padarei, — pagyrė Angusas ir užmetė atgal bei vėl 


“ 


Odinis arba kailinis krepšys, škotų kalniečių aprangos dalis. 

pritvirtino dervuotą drobę. Keliausiąs vidur nakties keliais su mumija 
furgone. Ir tai dėl moters, kuri pasakė jo neapkenčianti! Angusas 
pažvelgė į Šeimusą ir staiga pajautė kaltę, kad sugriovė jo planus 
pabėgti. 

— Pasilik pinigus, kuriuos ji tau davė už darbą, — švelniai 
pasakė jis, — o Malkolmas duos dar, jeigu darysi, ką jis tau pasakys. 

Angusas užlipo ant furgono pasostės. 

— Pasakyk Malkolmui, kad sugrįšiu kaip galėdamas greičiau 
su pinigais, ir mes ją iš to išsuksime. 

— Ką tokią? 

— Jaunąją panelę, — paaiškio Angusas, jau prarasdamas kan- 
trybę. — Šeimusai, nors sykį gyvenime padaryk tai, kas pridera. 
Dabar eik ir pasakyk Malkolmui, kad netrukus grįšiu. — Jis paėmė 
vadžias. — Ar žinai, kur dabar jaunoji panelė? 

— Moraga sakė, ji jau kelios dienos kaip užrakinta savo kam- 
baryje. 

Angusas žvilgtelėjo į tvirtovę. Per medžius vos matėsi bokšto 
viršūnė. Darsyk atsigręžęs Angusas pajudėjo į Glazgą. 

Keliu nenuvažiavo nė mylios, kai raitomis jį pasivijo Temas. 
Angusui suspurdėjo širdis. Galbūt vaikis keliaus drauge su juo? 

— Malkolmas pasakė, kur išsiruošei, ir atsiuntė tau tai. — Jis 
numetė Agusui ryšulį. — Drabužiai ir maistas. Tavęs nenorės matyti 
mieste šitaip apsirengusio. 

— Norėtum važiuoti su manimi? — paklausė Angusas. — Ir 
su tais gražiais arkliais? 

— Ne, negaliu. Turiu likti su ja. Negalime leisti, kad ją ištekintų 
už vieno iš tų senų ištvirkėlių. Jai derėtų ištekėti už kokio Makterno 
ir sugrąžinti žemėms jų tikrąjį vardą. 

Angusas nusišypsojo. 

— Galbūt ji turėtų ištekėti už tavęs. 

Kaip vienintelis antro senojo lerdo sūnaus vaikas, Temas buvo 
sekantis pagal eilę prisiimti atsakomybę už Makternus. 

— Kai tavęs nebeliks, aš taip ir galvoju, — atsakė jis, pirmą 
kartą per daugelį dienų nusišypsodamas savo pusbroliui. — Pasi- 
matysime, kai sugrįši. 

Apgręžęs žirgą, jis atsisveikindamas kilstelėjo ranką ir Angusas 


atsiduso. Baiminosi ilgos kelionės, kurią turės sukarti vienas. 


Dar tik trys valandos kelyje, o Angusą jau slėgė nuobodulys ir 
nuovargis. Per „ją“ pastarąsias kelias dienas mažai miegojo, o dabar 
vėl per „ją“ numigti gaus neką daugiau. Kaskart, kai jis užsnūsdavo, 
gerai išmokyti arkliai sustodavo. Dusyk Angusas krestelėtas atsibudo 
ir pamatė, kad gražūs arkliai rupšnoja šalikelės žolę. Tokiu greičiu 
niekada nepasieks Glazgo. Jeigu priklausytų nuo jo, pasuktų į mišką ir 
kelias valandas numigtų, bet to padaryti negalėjo, nes turėjo nukakti 
nustatytu laiku. Dėl „jos“. 

Regis, dar nė nespėjo visai sutemti, kai Angusas išgirdo šuo- 
liuojančių arklių kanopų bildesį ir į orą paleistą šūvį. Jis siekė po 
pasoste užtaisyto pistoleto, bet kažkieno balsas iš dešinės perspėjo: 

— Tavimi dėtas to nedaryčiau. 

Iš paskos šuoliuojantis arklys turėjo nukreipti jo dėmesį. „Pra- 
keikimas!“ — tylomis tarė sau Angusas. Buvo neatidus. Apimtas 
pykčio ir nuovargio prarado budrumą. Kodėl nesusirado ko nors, 
kas keliautų drauge su juo? 

Jis įtempė stambių arklių vadžias, ir tie sustojo. 

Trys plėšikai, slėpdami veidus po kaukėmis, nutaikė pistoletus 
Angusui į galvą. 

— Kas čia per kvailystė? — paklausė vienas, matyt, jų vadei- 
va. — Toks furgonas pasiunčiamas tik su vienu žmogumi? Vien tik 

kuris nors iš tų arklių vertas tavo gyvybės. — Jis įsidėjo pistoletą į 
dėklą prie balno ir įdėmiai nužiūrinėjo Angusą su draudžiamuoju 
kiltu. — Atrodo, priklausai vienam iš tų senųjų klanų. Man patinka 
žmogus, nepaklūstantis anglams. Išlipk, ir leisiu tau gyventi. 

Viena — mėginti padėti merginai, kurios nepažinojo, bet visai 
kita — atiduoti už ją gyvybę. 

— Čia viskas ne mano, — taikiu balsu paaiškino Angusas, 
lipdamas iš furgono, — tad nieko neprarandu. 

Vienas iš plėšikų išėjo į priekį ir palietė sunkiojo klaidesdeilio 
sprandą. 

— Niekada nemačiau tokių gražių arklių. Kas tavo ponas? 

— Joks žmogus nėra man ponas! — greitai atkirto Angusas ir 
pirmasis plėšikas nusijuokė. 

— Kaip škoto, gerai pasakyta. Ką gabeni? — jis linktelėjo į 
furgono galą. 

— Muziejinius dalykus, — pasakė Angusas, atbulas traukda- 
masis nuo jų. 

Kad ir kokie iš balsų atrodė draugiški ir sakė nieko bloga jam 
nedarysiantys, Angusas nepasitikėjo niekuo, laikančiu jam prie gal- 
vos pistoletą. Pirmasis plėšikas nuleido ginklą, bet kiti du tebebuvo 
nusitaikę. Už jų, beveik paslėptas tamsos, lūkuriavo ketvirtas, iki šiol 
neprataręs nė žodžio. Ištiestoje rankoje laikė į Angusą nutaikytą ginklą. 

— Norėčiau pasižiūrėti, — pasakė pirmasis, nusėsdamas nuo 
Žirgo. 

Gal mestis ant jo ir atimti ginklą, pagalvojo Angusas, nes 
žmogus stovėjo vos už kelių pėdų. Bet ketvirtas plėšikas tolėliau už 
savo sėbrų tebebuvo tvirtai į jį nusitaikęs pistoletu. 

Angusas pakėlė dangalą ir parodė skrynias. 

— Atrodo sunkios, — nusprendė plėšikas. 

— Bronzinės statulos iš Graikijos, — paaiškino Angusas. 

— Ko nors vertos? 

— Man — ne, — atsakė Angusas. 

Plėšikas žvilgtelėjo į vyriškį toliau už jų, ir tas pamojo pistoletu, 
leisdamas suprasti, kad nori pamatyti visą furgono krovinį. 

Angusas atrišo ir nudengė likusią dervuoto audinio dalį. Pama- 
tęs karstą, plėšikas žengtelėjo atbulas, o toliau besislepiančio vyriškio 
žirgas baikščiai sutrypčiojo. 

— Kas, po velnių, čia? 

— Mumija, — atsakė Angusas. 

— Dieve sergėk, — tarė vyriškis priekyje ir pavarė pirmyn arklį, 
kad galėtų pasižiūrėti į pailgą medinę dėžę. 

Tą akimirką karste kažkas subildėjo, ir Angusas vos susilaikė 
nesprukęs į mišką, bet kitą sekundę pagalvojo, kad tai Šeimuso išdai- 
gos. Be abejonės, jis įdėjo į karstą katę, norėdamas Angusą išgąsdinti. 

— Tai tik mumija, — nuramino Angusas. — Tūkstantis metų 
kaip mirusi. Nėra ko bijotis. 

Kol plėšikų akys buvo prikaustytos prie karsto, Angusas suprato, 
kad jam metas veikti. Šoko ant šalia stovinčio vyriškio, sugriebė jo 
pistoletą ir įrėmė į galvą. 

Bet nesvarbu, ką jis padarė, nes tą pačią sekundę karsto dangtis 
nuslinko į šoną ir viduje atsisėdo liguistai blyškios odos moteris 
baltais drabužiais. Mėnesiena nušvietė baisią, klaikią jos išvaizdą, ir 
visi jie, taip pat ir Angusas, nustėro. 

Kitą sekundę vyrai nebegaišdami laiko galvotrūkčiais spruko, 
kuo toliau, o vyriškis, į kurį Angusas buvo nusitaikęs pistoletu, ne- 
kreipdamas į jį dėmesio užšoko ant žirgo ir pasinešė į tamsų mišką, 
kiti du — tuoj pat iš paskos. 

Tartum paralyžiuotas Angusas stovėjo sustingęs vietoje. Atpa- 
žino Lolerio dukterėčią, bet ar ji mirusi ir dabar prisikelia? 

— Bent būtų jį išvalę, — ištarė Edilina, nusibraukdama nuo 
veido baltas pjuvenas. Smarkiai sumirksėjo, nes jos blakstienas irgi 
dengė smulkios naujai sukalto karsto dulkės. 

Angusas stovėjo nustėręs ir tik spoksojo į ją. 

— Velniai rautų!— pagaliau pratarė. — Čia jūs! 

— O čia jžs, — piktai bloškė ji. — Ką padarėte Šeimusui? 

Akimirką žvilgtelėjęs į mėnulį, Angusas pagaliau pradėjo su- 
prasti, kas dedasi. 

— Jau po vidurnakčio. Kas užrakintas jūsų kambaryje, donžone? 

— Niekas, — atsakė ji, pasivalydama veidą ir drabužius. Paskui 
nuo dulkių užsikosėjo. — Moraga žino, kad manęs ten nėra, bet 
mane dengia. Skirtingai nei jūs, kiti žmonės nestovi nuošaly nieko 
neveikdami, kai artimojo gyvybei gresia pavojus. 

— Kažin, ar santuoka prilygsta mirčiai. 

Ji netvirtai atsistojo karste ir įsitvėrė furgono pasostės. 

— Jeigu būtumėte princas, verčiamas vesti bjaurią princesę, 
nesijaustumėte dėl to toks ramus. 

— Aš, princas? — Jisai tebestovėjo ir žvelgė aukštyn į ją. 

— Galėtume paprasčiausiai važiuoti? Jeigu jau po vidurnakčio, 
dėdė netrukus manęs ateis. 

Angusas mėgino sumąstyti, ką daryti toliau. 

— Aš kaip galėdamas greičiau jus parvešiu atgal ir mes sutvar- 
kysime tas vedybas. 

— Negrįšiu pas jį! 

— Taip, grįšite, — pasakė Angusas, lipdamas į furgono pa- 
sostę. — Aš su juo pasikalbėsiu. Mes visi pasikalbėsime. Jisai suras 
jums kokį dailų jaunikį ir... 

— Dailų! 

Ji stovėjo furgono gale, o jis sėdėjo ant pasostės, tad jųdviejų 
veidai buvo beveik viename aukštyje. 

— Manote, vien tik žai man rūpi? Manote, visų svarbiausia, ar 
turėsiu gražų vyrą, taip? Ne, svarbiausios — štai šitos! — Ji parodė 
pirštu į skrynias. 

— Kažkokios senos statulos? 

— Ne. Ten ne istoriniai dalykai. Tos skrynios pilnos aukso ir jos 
yra mano kraitis. Juk jau sakiau jums, kad tas, kuris mane ves, gaus 
auksą. Bet dėdė susitarė su Balisteriu ir Elvojumi: jeigu ištekėsiu už 

vieno iš jų, dėdė pasiliks auksą sau, o mano vyrui atiduos tik dešim- 
tadalį jo. Aš bėgu ne tik nuo šlykščios santuokos, bet ir nuo skurdo. 

Angusas tik dabar pradėjo suprasti, į ką įsivėlė. Atrodys, kad 
jis pagrobė Lolerio dukterėčią ir pavogė šešias skrynias aukso. Būti 
pakartam bus per maža bausmė. Šis nusikaltimas toks sunkus, kad 
reikės išrasti naują būdą, kaip jį nugalabyti. 

— Kodėl taip prastai atrodote? 

— Mane pakars, — sukuždėjo jis. 

— Už ką? Už kvailumą? 

— Už žmogaus pagrobimą ir vagystę! — garsiai metė jis, pri- 
kišdamas savo veidą prie josios. 

— Ak, taip, suprantu. Jeigu jums bent kiek palengvės, Šeimusas 
nežinojo, nei kad aš esu furgone, nei kad gabens auksą. 

Angusas persibraukė delnu veidą. 

— O kas būtų atsitikę, jeigu būtų sužinojęs? 

— Jis neturėjo sužinoti. — Ji įsikišo ranką į kišenę ir išsitraukė 
buteliuką. — Džeimsas man atsiuntė opijaus tinktūros, kuri turėjo 
mane visai kelionei užmigdyti. Jis būtų mane pažadinęs bučiniu, — 
svajingai nusišypsojo ji. 

Pasisukęs Angusas pažvelgė per arklių galvas į kelią. Ar yra 
būdas kaip nors tai atitaisyti? 

— Ir šis Džeimsas yra... 

— Žmogus, kurį aš myliu. Džeimsas Harkortas. Parašiau jam 
apie savo keblią padėtį, ir jis viskuo pasirūpino. Sužinojo, kada auksas 
bus išsiųstas mano dėdei, perėmė jį ir pakrovė į šitą furgoną. Taip pat 
įdėjo man ir karstą. Tik reikėjo, kad kas nors — Moraga — išleistų 
mane iš kambario, ir surasti dar ką nors — Šeimusą — kas pasitiktų 
furgoną ir nuvarytų jį vėl pas Džeimsą. 

— Tai kurgi jis? 

— Mano dėdė? 

— Ne! Tas žmogus, kurį sakote mylinti. Kur jis? 

— Laukia manęs Glazge. 

— Taigi jis niekuo nerizikuoja. Duoda mylimai moteriai migdo- 
mųjų, leidžia jai keliauti karste, patikėdamas nedorėlio kaip Šeimusas 
malonei, ką jau kalbėti apie pakelės plėšikus, ir jis... 

— Kuo Šeimusas blogas? 

— Prireiktų savaitės jums papasakoti. — Angusas apsidairė į 
tamsų mišką. — Turime važiuoti. Tuoj pat. 

— Pas mano dėdę? 

— Manote, jis patikėtų, kad aš nieko apie tai nežinojau? 

— Šeimusas galėtų jam pasakyti... 

— Regis, laikote Šeimusą tokiu geručiu, kad... — Jis iškėlė 
rankas. — Važiuojam, man reikia pagalvoti. 

— Juk neturėsiu grįžti karste atgal, a? 

— Turėčiau jus į jį paguldyti ir dangtį užkalti vinimis. 

Tačiau jis to nepadarė, tik perkėlė ją per pasostę ir pasisodino 
greta savęs. Po minutėlės juodu pajudėjo pirmyn. Angusas griežė 
dantimis, mąstydamas apie padėtį, į kurią įklimpo, ir kaip iš jos 
išsikapstyti. Ar kada nors jisai sugrįš 247202 

— Nesuprantu, kodėl jūs ant manęs taip pykstate, — vėl 
prašneko ji. — Jums tereikia mane nuvežti į Glazgą ir išsodinti. 
Paskui viskuo pasirūpins Džeimsas. 

— Paskui kas? Aš grįžtu į savo klaną? Į savo šeimą? Nejau 
laikote savo dėdę tokiu kvailu, kad nesuprastų, jog tai aš išsivežiau 
jo turtingą dukterėčią, tai aš pavogiau jo auksą? 

— Šitaip neatsitiks. Šeimusas... 

— Nebeminėkite man to vardo. Jeigu jis būtų pristatęs furgoną 
iki pat Glazgo, — o tuo aš labai abejoju, — visus pinigus būtų pa- 
silikęs sau ir niekada negrįžęs į Makternų klaną. Vienas po kito jo 
broliai išvyko, jis būtų pasielgęs taip pat. 

— Ojeigu aš būčiau atsibudusi karste anksčiau? — merginos bal- 
sas perėjo į kuždesį, nes ji buvo bepradedanti įsisąmoninti jo žodžius. 

— Tik pasakykime, kad iki to laiko, kai nusigautumėte pas tą 
Džoną... 

— Džeimsą. 

— Harmoną... 

— Harkortą. 

— Pas tą žmogų, kuris nė kiek nerizikuoja savo kailiu, norė- 
damas gauti ir nuotaką, r pilną furgoną aukso, jūs nebūtumėte tai, 
ko Šeimusas norėjo. 

— O.— Ji prisislinko prie Anguso arčiau ir baugiomis akimis 
apsidairė aplink. — Šeimusas iš tikrųjų blogas? 

— Labai labai blogas. 

Ji prisislinko dar arčiau. 

— Blogiausias, kokį kada nors esu regėjęs. 

Edilina įsikibo jam į parankę ir prisiglaudė visu kūnu. 

Angusas nejučia nusišypsojo į barzdą. 

— Šeimusas veikiausiai būtų jus dienų dienas kur nors laikęs 
ir kankinęs. Kutenęs plikus jūsų padus žąsies plunksna. 

Suglumusi ji pakėlė į jį akis ir suraukė grimasą. 

— Jūs mane erzinate. 

— Taip, toks kvailys kaip aš. O dabar patylėkite ir leiskite man 
pagalvoti. 

Angusas neabejojo: kai išaiškės, jog mergina dingo, Malkolmas 
susiras Šeimusą ir supras, kas atsitiko. Malkolmas netgi supras ir 
apie karstą — ir pasistengs pakankamai ilgai klaidinti, kad Angusas 
suspėtų pasiekti Glazgą. 

Šios mintys Angusą šiek tiek nuramino; juto šalia savęs tokią 
suglebusią merginą, kad pagalvojo, ar tik ji neužmigo. Opijaus tink- 
tūra — galingas vaistas. Per daug išgersi — ir niekada nebeprabusi. 

Vadeliodamas Angusas pradėjo suprasti padėties rimtumą. Ko 
gero, jis nebegrįš namo. Nebepamatys gentainių, kuriuos visą gyve- 
nimą pažinojo. Nebepamatys augančių sesers vaikų. Nebepamatys 
Temo, tampančio vyru. 

Jis nebeišlaikė — ašara nusirito iš akies ir užtiško merginai ant 
rankos. Ji sujudėjo. 

— Šš, mergužėle, miegok. 

Jeigu čia būtų buvusi kita mergina, Agusas būtų ją apsikabinęs 
ir prilaikęs, bet dabar to nepadarė. 

Bet ji nebeužmigo. 

— Kalbėjote man tiesą, kai pasakėte, kad nebegalėsite grįžti? 
Ar tik pykote ant manęs? 

— Grįžti negaliu. Viena yra stovėti priešais jūsų dėdę ir pri- 
sipažinti įmetus jo dukterėčią į arklių girdyklą, bet visai kas kita — 
prisipažinti dėl... dėl to. 

— Apgailestauju, kad kirtau jums vytiniu per sprandą. Norėjau 
pataikyti į petį, bet jūs pasilenkėte ir... 

— Vytinis perkirto man sprandą, — už ją pabaigė Agusas. — 
Jis jau užgijo. 

— Iš kur žinote? Ar galima pamatyti po visais tais plaukais? 

— Kai kurioms merginoms mano plaukai patinka. 

— Man niekada nepatiko plaukai ant vyro veido. — Ji trumpam 
nutilo. — Ką dabar darysite? Kur gyvensite? 

— Bus viskas gerai. Dėl manęs nesirūpinkite. 

— Atleiskite, kad į tai jus įklampinau. Tai grynai mano kaltė, 
pone Makternai. Žinau! Kodėl jums kartu su Džeimsu ir manimi 
neišvykus į Naująjį pasaulį? 

— Jūs kaip tik tai planavote? 

— Taip. Jis nupirko bilietus, ir mes „Mary Elizabeth“ laive 
turime geriausią kajutę. Džeimsas taip pasistengė. Kai jam parašiau 
apie savo keblią padėtį ir dėdės klastą, jis viską suplanavo. 

— Vadinasi, jis jumis pasirūpins, kai tik jus ten paliksiu? 

— Jis mane pasitiks nakvynės namuose su vyrais, kurie perkraus 
skrynias į laivą. Paskui kitą dieną ketvirtą popiet išplauksime, ir 
Džeimsas sako, kad iki aštuntos mudu susituoksime. Mus sutuoks 
laive. — Kai jis tylėjo, ji pridūrė: — Kapitonas. 

— Taip, suprantu. 

Edilina kurį laiką vėl tylėjo. 

— Ar paliekate mylimąją? — pasibaisėjusi pažvelgė į jį: — Gal 
žmoną? 

— Ne, nei žmonos, nei vaikų, bet liks bent tuzinas moterų 
sudaužytomis širdimis. 

Edilina suprato, kad jis mėgina viską nuleisti juokais, tačiau 
reikalas buvo rimtas. Stengdamasis ją išgelbėti, jis netyčia atsižadėjo 
viso savo gyvenimo. 

— Ką jūs darysite? — vėl paklausė ji, nežinodama, ką kita pa- 
sakyti. 

— Dėl manęs nesijaudinkite. Mokėsiu savimi pasirūpinti. 

— Manote, mano dėdė pasiųs žmones jūsų medžioti? 

— Aha, manau taip ir bus. 

— Tokiu atveju, pone Makternai, jūs priva/ote vykti su mumis 
į Ameriką. Žmonės ten laisvi. Arba bent laisvesni negu čia. 

— Ką naujame krašte veikčiau? 

— O ką veikiate čia? 

— Nežinau, mergužėle, bet tai svarbus sprendimas. Palikti savo 
tėvynę? Nežinau, ar galiu taip pasielgti. Tačiau miela, kad jūs taip 
manimi rūpinatės. 

Staiga, mėnesienai apšvietus gražų merginos veidą, Angusas 
pasijuto linkstąs į ją. 

Bet Edilina atsitraukė ir skubiai pasakė: 

— Džeimsas jumis pasirūpins. 

Anguso pečiai įsitempė. Šie jos žodžiai užgavo jį labiau nei kirtis 
vytiniu į sprandą. Mergina priminė apie jųdviejų padėties skirtumą. 
Ji galėjo vaidinti panelę ir kalbėti, kad jam „padėsianti“, bet kai jis 
prisislinko arčiau, pasistengė atsitraukti ir prašneko apie tai, kaip 
aukštesnio luomo Žmogus „juo pasirūpinsiąs“. 

Angusas nežinojo, kaip toliau gyvens, kokia bus jo ateitis. Bet 
dėl viena buvo tikras: niekada nesileis, kad juo pasirūpintų koks 
nors „Džeimsas“. 


Edilina žinojo per daug kalbanti, bet mėgino paslėpti nervingumą. 
Jautėsi nesmagiai, kad jos bėdos pakeitė šio žmogaus gyvenimą. Kaip 
tik todėl ir paprašiusi Šeimuso ją nuvežti į uostą netoliese Glazgo, 
nes jautė, kad tas žmogus panašus į ją ir yra visuomenės atstumtasis. 
Bet šis barzdočius toks nebuvo. 

Po pirmo susidūrimo su juo Žmonės nėrėsi iš kailio, steng- 
damiesi Edilinai pasakyti, kad Angusas Makternas tikrai negalėjo 
palaisvinti jos balno. „Jis visais mumis rūpinasi“, — kalbėjo jai. 

Per tą savaitę po to, kai ji jam smogė, o jis įmetė ją į arklių 
girdyklos lovį su vandeniu, negirdėjo apie jį nė vieno blogo žodžio. 
Kad ir kur eidavo, kas nors vis užsimindavo jai apie Angusą. Dažnai 
netiesiogiai. Būdavo, ji lanko arklidėse Marmę ir staiga prie gardo 
pasirodo žmonės ir pradeda „pokalbį“ apie Angusą. 

Pasak jų, jis buvo visų Žmonijai žinomų dorybių įsikūnijimas. 
Po keturių dienų tokių surežisuotų kalbų norėjo sušukti: „Ar jūs iš 
manęs tikitės, kad už jo :štekėčiau? To siekiate?“ 

Į savaitės pabaigą, permąstydama kiekvieną savo gyvenimo 
tarpsnį, Edilina priėjo išvadą, kad jai nereikėjo taip bjauriai su 
tuo žmogumi elgtis. Turėjo labiau pasistengti jam patikti. Tuomet 
galbūt jis būtų jai padėjęs, kai paprašė. Ji net pagalvojo, kad gal 
vertėjo savo dėdei pasiūlyti dabartinį lerdą kaip pakaitinį kandidatą 

tapti jos vyru. Jeigu Angusas Makternas bent perpus toks garbin- 
gas, kaip jai buvo pasakota, galbūt jį būtų pavykę įtikinti perleisti 
auksą jos dėdei. 

O paskui kas? — mąstė ji. Gyventi su juo viename iš tų akme- 
ninių dviejų kambarių namukų ir kasmet darytis po vaiką? 

Dabar ji jautė šalia savęs jo šilumą. Naktis buvo šalta, ir Edilina 
troško priglusti prie jo arčiau. Bet viskas pasikeitė Angusui palinkus 
prie jos — ji pasielgė taip, lyg vaikinas jai būtų atstumiantis. Bet taip 
nebuvo. Tai buvo jos reakcija į pernelyg draugiškų vyrų agresyvumą, 
kuriam turėjo atsispirti ne vienerius metus. 

Ji persibraukė delnais plaukus. 

— Ar aš vis dar aplipusi pjuvenomis? 

— Šiek tiek, bet tikrai jam patiksite. 

Ji pasitrynė delnus, kad susišildytų, ir pažvelgė iš apačios į jį, 
bet Agusas tylėjo. 

— Galbūt rytoj šiuo laiku aš jau būsiu ištekėjusi. 

Jo neapgavo jos pastanga paslėpti nervingumą. 

— Jums seksis puikiai, mergužėle. 

— Kaip manote, mano dėdė greitai pradės mūsų ieškoti? 

— Už dienos ar dviejų, — tyliai atsakė Angusas. — Malkolmas 
supras, kas vyksta, ir pasistengs suteikti mums šiek tiek laiko. 

— O tada aš jau būsiu iškeliavusi, — pasakė ji. 

Angusas matė ją krapštantis nuo sprando pjuvenas ir nusprendė 
palengvinti nesmagumą. Sustabdė arklius, ir mergina iškart išsigan- 
do. Bet jis linktelėjo ir pasakė tik turįs mažumėlę... pabūti vienas. 
Išsitraukė iš po furgono pasostės maišą, numetė jį ant žemės, išlipo 
ir pakėlė į ją rankas. 

— Norite pamankštinti kojas? 

Ji linktelėjo ir padėjo jam ant pečių rankas, o jis savo stambiomis 
letenomis suėmė ją už liemens ir iškėlė iš furgono. Sekundę juodu 


stovėjo apsikabinę. Buvo svetimi vienas kitam, bet abiejų priekyje 

laukė visiškai naujas gyvenimas. Tai užmezgė tarp jųdviejų ryšį — 
ryšį, kuris, žinojo ji, nutrūks, kai juodu pasieks miestą. 

Edilina nenuėjo toli nuo furgono atlikti savo asmeninio 
reikaliuko, bet jis vis tiek ją aplenkė: suspėjo persirengti — nusi- 
metė tartaną ir pakeitė šį kelnėmis, marškiniais ir plačia striuke. 
Dabar atrodė ne kaip romantiško romano herojus, o kaip dokų 
darbininkas. 

Ji nusišypsojo Angusui, bet vis tiek žinojo jį tebejaučiant tarp 
jųdviejų skirtumą. Tikriausiai jam atrodo, kad jai kažko stinga. 

— K3 gi, nuvežti jus pas jūsų būsimą vyrą? — paklausė vėl 
įkeldamas ją į furgoną. 

Juodu keliavo visą naktį ir kitą dieną. Kai pasiekė miestą, An- 
gusas kaip įmanydamas pasistengė aplenkti centrą ir pasuko tiesiai 
doko ir „Raudojo liūto“ nakvynės namų link — jie buvo piečiau 
miesto bruzdesio, kurio jis taip nekentė. 

Edilina žiovavo. Pusę kelio ji miegojo, savo smulkiu kūnu rem- 
damasi į Angusą. Dusyk ir jis buvo užmigęs, bet jinai jį pažadino. 

Vieną kartą mergina pasišiūlė: 

— Aš galėčiau vadelioti kinkinį. 

— Jūs? — nustebo Augustas ir taip pralinksmėjo, kad visiškai 
išsibudino. 

— Kodėl jūs nuolat man sakote, kad nieko nesugebu? 

— Jums ant nosies pjuvenos, — tarstelėjo jis. 

— O! — sušuko Edilina ir įnirtingai pasitrynė nosį. Paskui 
pažvelgė į Angusą ir prisimerkė. — Jūs iš manęs juokiatės. 

— Tai man padeda neužmigti. Ar Harkortas jus paerzina? 

— Ne, — atsakė Edilina. — Jis taip mane myli, kad niekada 
neerzina. 

— Ar priverčia jus juoktis? 

— Jis dainuoja kartu su manimi ir mudu drauge jodinėjame. 
Taip pat sėdime pavėsinėje ir drauge skaitome. Kartais jis man skaito 
poeziją. Mėgstate poeziją, pone Makternai? 

— Labai, — atsakė jis. — Kartais paskaitau prieš miegą vieną 
kitą eilėraštį. Tai padeda nusiraminti. 

Ji įdėmiai į jį pažvelgė. 

— Vėl iš manęs juokiatės? 

— Taip, — patvirtino nusišypsodamas. — Bet nenorėjau jūsų 
įžeisti, mergužėle. Tik esu pernelyg užsiėmęs, saugodamas nuo 
vagių jūsų dėdės galvijus, todėl neturėčiau laiko sėdėti su mergina 
ir dainuoti. 

— Betgi pas jus būna šokiai. Moraga man apie juos papasakojo, 
o viena moteris sakė, kad esate geras šokėjas. 

— Bet ne tokių šokių, kokius jūs žinote. 

Po kurio laiko Edilina liovėsi bandžiusi palaikyti pokalbį. Nes 
šis tartum visada baigdavosi tuo, kad ji nepakankamai žinodavo apie... 
Na, apie gyvenimą, ir negalėdavo su juo kalbėtis. Mėgino įvairias 
temas, bet galiausiai Angusas ją tik pradėdavo erzinti ir priversdavo 
pasijausti niekam tikusią ir nieko nesugebančią. 

Ji to nepasakė, bet sau pasižadėjo kiek įmanydama pasistengti 
jam kompensuoti už viską, ką prarado gyvenime. Paklausė Anguso, 
kodėl pakeitė jos planą pasitelkti Šeimusą, o kai jis papasakojo apie 
savo sumanymą nugirdyti pastorių, pasijautė dar kaltesnė. Galų gale 
jis bandė ją išgelbėti, ir atpildas, kokį už tai gavo — tremtis. 

Keletą sykių Edilina vogčia žvilgtelėjo ; Angusą, mąstydama, 
kad kur kas geriau nei jis pažįsta savo dėdę. Ji matė, kaip prie žmonių 
dėdė dedasi tokiu, koks nėra. Ir žinojo, kad jis niekada neparodytų 
savo tikrojo veido, jeigu netoli būtų škotai. Jie taip sunkiai jam ne- 
dirbtų, jeigu būtų matę, kaip pakelia ranką smogti moteriai, kurią 
visi pamėgo. 

Angusas — ponas Makternas — regis, mano turintis šiek 
tiek laiko, kol jos dėdė ims juos persekioti, bet jis juk nežino, koks 
tas žmogus godus. Kaip nors turi įtikinti šį škotą vykti kartu su ja 
ir Džeimsu į Ameriką. Jai galvoje brendo planas: lieps Džeimsui 
atidaryti vieną skrynią ir pagelbėti Angusui auksu, kad šis galėtų 

Amerikoje nusipirkti žemės ir pasistatyti namą šeimai, kurią ten 
sukurs. 

— Ko taip į mane žiūrite? — paklausė jis. 

Diena jau buvo įpusėjusi, Edilina jautėsi išalkusi ir pavargusi, 
bet taip pat ir apimta jaudulio. Jau netrukus pamatysianti Džeimsą. 

— Kur jūs apsistosite, kai mes tenai nukaksime? 

— Arklidėse atsigulsiu į šiaudus ir tris dienas miegosiu. 

— Šitaip nevalia. Laivas išplauks be jūsų. 

— Ak, taip. „Mary Elisabeth“. Taigi tai didelis laivas? Ar atsiras 
jame vietos vargšui škotui? 

Jo juokaujamą toną ji nuleido negirdom. 

— Aš pasistengsiu, kad gautumėte laive vietą, net jeigu kapi- 
tonui tektų dalytis su jumis savo kajute. 

— Pasakyta kaip moters, turėjusios savo gyvenime viską. 

Edilina metė į jį atšiaurų žvilgsnį, bet Angusas to nepastebėjo. 
Tai vyko prieš kelias valandas, o dabar juodu buvo mieste su daugybe 
kitų vežimų. Kartkartėmis Angusas sustodavo, kad ji nupirktų abiem 
maisto, o jis per tą laiką pasirūpindavo arkliais, bet daugiausia jie 
kinkavo pirmyn. 

Diena perėjo į naktį ir jie, taip pat ir arkliai, labai pavargo. 

Edilina jau rengėsi pasakyti nebepajėgianti keliauti toliau, kai 
pamatė nakvynės namų iškabą. 

— Mes jau vietoje! 

— Taip, — pavargusiu balsu patvirtino Angusas. — Pagaliau 
vietoje. 

Jis įsuko išsekus; kinkinį pro atviras arklidės duris ir tuoj pat iš 
prietemos išniro vyriškis. Buvo prašmatniai apsirengęs, o jo veidas, 
pamanė Angusas, būtų geriau tikęs merginai. 

— Edilina! — griežtai prašneko vyriškis. — Jau buvau praradęs 
viltį. Daugybę valandų stoviu šiame purviname tvarte tavęs laukda- 
mas. Nejau negalėjote bent kiek paskubėti? 

Angusas spoksojo į vyriškį, ir net jeigu šis nebūtų prašnekęs, 

iš pirmo žvilgsnio būtų jam nepatikęs. Anguso galva, vyriškis buvo 
Balisteris ir Elvojus kartu sudėjus, tik keleriais metais anksčiau. 

— Žinojau, kad nekantrausi mane pamatyti! — sušuko Edilina 
ir metėsi jam į glėbį. Jis pagavo ją, bet be ypatingo noro. 

— Tu purvina! Kas čia ant tavęs? 

— Pjuvenos. Tas karstas, kurį atsiuntei, buvo jų pilnas. Džeim- 
sai, brangusis, tu manimi nesidžiaugi? 

— Žinoma, džiaugiuosi, — patikino Džeimsas, bet atsitraukė, 
kai ji pabandė jį pabučiuoti. — Žiūrėk, ką man padarei. Išsipurvi- 
nau kaip ir tu. Čionai! Jūs! — šūktelėjo jis dviem drūtiems vyrams, 
stovintiems prie vežimo galo. — Būkite su jomis atsargūs. Nenoriu, 
kad iškristų dugnai. 

Jis pasitraukė nuo merginos vadovauti vyrams iškraunant pilnas 
aukso dėžes. 

Angusas tebesėdėjo ant furgono pasostės, pernelyg nuvargęs, 
kad pajėgtų nulipti. Iš arklidės gilumos atėję du jauni vyrai padėjo 
iškinkyti arklius. 

— Žiūrėkit, gerai juos pašerkite. 

— Ponas Tomasas išaugino juos iš kumeliukų, — atsakė vienas 
vyras. — Jam nepatiks pamatyti, kad jie taip nuvaryti. 

— Kitaip negalėjau, — išlipdamas sumurmėjo Angusas. 

Jis apsidairė į gardus,vildamasis surasti kokį švaresnį, kur galėtų 
numigti. 

— Matėte jį? — paklausė Edilina, švytinčiu veidu prieidama 
prie Anguso. 

— Taip, mačiau, — patvirtino jis, nepajėgdamas paslėpti 
šypsenos. — Toks pat gražuolėlis kaip ir jūs. Jo veidą reikėtų įdėti 
į pasakų knygą. į 

— Ak,jūs! Vis mane erzinate. Siek tiek čia pabūkite, kol gausiu 
iš Džeimso bent kiek pinigų. Noriu atsilyginti už sugaištą laiką ir 
vargą. 

— Nereikia, versiuosi pats, — tvirtai ištarė jis. — Pasirinkau 

taip pasielgti savo noru, o jūs jau sumokėjote Šeimusui už tą darbą. 
Neturėtumėte dukart mokėti. 

— Betgi negalite čia likti be pinigų. Bent susiraskite vietą, kur 
šiąnakt pernakvoti. 

— Prašote mane dalytis su jumis kambariu? 

— Ne! — atkirto išplėstomis akimis Edilina, paskui palingavo 
galva. — Ko reikėtų, kad taip pavargtumėte, jog iš manęs nebesi- 
juoktumėte? 

— To niekada neatsitiks. O dabar eikite pas savo jaunikaitį. 
Galbūt rytoj šiuo metu būsite už jo ištekėjusi ir laiminga jaunamartė. 

— Taip, — pasakė ji, bet nepajudėjo iš vietos. — Jums bus 
viskas gerai? 

— Taip, žinoma. 

Angusas vis žiūrėjo į ją iš viršaus. Kad ir koks buvo pavargęs, 
mintyse nuolat sukosi tai, ką tas žmogus pasakė merginai, kai ją 
savo nuotaką palikęs nuošaly vieną. Galbūt Harkortas nesuvokia, 
kaip labai ji troško jį pamatyti ir kiek turėjo iškentėti, kad juodu 
susitiktų? 

— K gi, gerai, — tarė ji, — turbūt tai paskutinis kartas, kai 
jus matau. 

— Rytoj net nebeprisiminsite mano bjauraus gauruoto veido. 

— Manau, tai netiesa, — švelniai pasakė ji. — Niekada neuž- 
miršiu jūsų veido. Ko gero, nepamiršiu jo iki savo gyvenimo pabaigos. 

Jis troško ją paliesti, troško padėti delną ant švelnaus jos veido, 
bet susitvardė. 

— Eikite, mergužėle, — paragino Angusas. — Eikite pas savo 
vyrą. 

Nors ir prireikė šiokių tokių pastangų, jis apsisuko ir išėjo iš 
arklidžių į naktį. 

Jo narsa truko tik tol, kol atsidūrė priešais nakvynės namus ir 
pamatė prie tvoros prikaltą lapelį su medžio raižinio savo portretu. 

Už jo sučiupimą buvo žadama penki tūkstančiai svarų. Kaipgi pavyko 
taip greitai tai padaryti? Ir iš kur gavo jo atvaizdą? 

Angusas apsidairė po tamsią gatvę, baimindamasis, kad kas nors 
neatpažintų, bet niekas į jį nežiūrėjo. Esąs tik dar vienas kaimietis, 
besibastantis gatvėmis ir besidairantis, kaip išleisti savo pinigus. 

Jis sugrįžo į arklides — norėjo pagalvoti, ką daryti toliau. Buvo 
toks tikras, kad Malkolmas nukreips Lolerį nuo jo, todėl keliaudamas 
nerimo nejautė. Tad kodėl jo nesurado? 

Angusas žinojo atsakymą: Loleriui kažkas daug primelavo. 
Jeigu jis būtų žinojęs tiesą, Angusas būtų sučiuptas jau prieš dieną. 

Stovėjo garde, remdamasis į sieną ir gniauždamas rankoje su- 
glamžytą skelbimą. Jis pakankamai mokėjo skaičius ir žinojo, kiek 
Loleris siūlo už jo sugavimą, bet nesuprato, kas dar lapelyje parašyta. 

— Džeimsai, — išgirdo jis sakant Ediliną. — Nenoriu rytoj 
visą dieną likti savo kambaryje. Noriu būti su tavimi. 

— Na, tau negalima! — nukirto Harkortas. 

Pasisukęs Angusas matė juodu pro gardo lentų tarpus. Edilina 
atrodė švytinti, net sužavėta, kad pagaliau bus su savo mylimuoju, bet 
Harkortas neatrodė džiugus ją matydamas. Tikrai nebuvo panašus 
į Žmogų, kuris netrukus ves gražią, protingą ir labai turtingą jauną 
moterį. 

Harkortas nustūmė sau nuo veido jos rankas. 

— Turiu kai ką dar nuveikti, kad būtume pasirengę kelio- 
nei, — paaiškino jau švelnesniu balsu. — O tau reikia išsimaudyti 
ir pamiegoti. 

— Jau per daug miegojau, — atsakė ji. — Beveik visą kelią 
iki čia. 

— Edilina, — pasakė jis kaip tėvas, įtikinėjantis neklusnų vai- 
ką. — Turiu kai ką nuveikti dėl mudviejų. Nuo tada, kai gavau tavo 
laišką, plušau visą laiką. Gaila, anksčiau man nepranešei, kas dedasi. 
Kiekvieną minutę turėjau rengtis kelionei į svetimą šalį. Štai. — Jis 
padavė jai dar vieną buteliuką opijaus tinktūros. — Išgerk ir miegosi 

visą dieną. Rytoj vidudienį ateisiu pasiimti tavęs ir mudu sėsime į 
laivą. O paskui neleisiu tau miegoti naktų naktis. — Jis pabučiavo 
ją, bet tik paskubom. — Taigi, ar manęs klausysi? 

— Taip, bet nenoriu, — atsakė mergina, iš balso paniurusi. — 
Norėčiau būti su tavimi kiekvieną minutę. Ar pasirūpinai, kad 
mano siuvėja Londone suruoštų man garderobą? Negalėjau nieko 
su savimi pasiimti. 

— Atvežiau, kiek galėjau, — pasakė jis, — bet nebuvo laiko 
ką nors daug gauti. Kai atsidursime Amerikoje, nupirksime, ko tau 
reikės. 

— Betgi čia Galzgas. Galėčiau apsipirkti vietoje. 

— Edilina! — piktai atrėmė jis. — Ar visą mudviejų gyvenimą 
šitaip bus? Niekada neklausysi manęs, ką sakysiu? 

— Ne, — nuleidusi galvą atsakė mergina. — Tik esu išsigandusi, 
Džeimsai... — Pamačiusi piktą jo veidą, atsitraukė. — Viskas gerai. 
Jaučiuosi gana pavargusi. Šiąnakt išsimiegosiu, o rytoj pasimatysime. 

— Gerutė mergaitė, — linktelėjo Harkortas. — Surasiu ką 
nors, kad tave palydėtų į kitus nakvynės namus. Šie nesaugūs, nes 
tas tavasis vežėjas žino, kur jie yra. Man jo išvaizda nepatinka. 

— Anguso Makterno? Betgi tik jo dėka mudu kartu. Jeigu jis 
nebūtų... 

— Taip, brangioji, jis tikrai puikiausias iš savo luomo. O dabar 
klausykis. Užsakiau tau kambarį viršutiniame „Žaliojo drakono“ 
aukšte, ir... 

— Bet aš noriu būti šalia tavęs. 

— Aš irgi ten apsistojau, — nekantriai paaiškino jis, paskui 
nusiramino. — Jame tau niekas netrukdys, o rytoj pasimatysime. 

— Gerai, — sutiko ji nusisukdama. 

— Nejau negausiu bučinio iš savo nuotakos? — paklausė Har- 
kortas, vos tik ji atsuko jam nugarą. 

— O taip, Džeimsai, — pasakė Edilina ir atsisukusi apsikabino 
jam kaklą, prisispaudė lūpomis prie jo lūpų. 

Bet jaunikaitis tuoj ją atstūmė ir suskato valytis dulkes. 

— Jeigu dabar neatsitrauksiu, apskritai nepajėgsiu atsitraukti. 
Pasimatysime rytoj ir, Edilina... — jo akys sušvelnėjo. — Laukiu 
mūsų vestuvinės nakties. 

Šypsodamasi, žibančiomis kaip žvaigždės akimis, Edilina ap- 
sisuko, nuėjo prie stovinčios tarpduryje tarnaitės ir nusekė paskui 
ją iš arklidžių. 

Angusas stovėjo kur stovėjęs, pakaušį atrėmęs į gardo lentas. 
Minutėlę užsimerkė. Kažkas čia ne taip. Visa savo esybe jautė, kad 
kažkas negerai. Galbūt dėl to, kaip tas žmogus elgėsi su mergina, 
bet įtarimą kėlė ir tai, ką kalbėjo. Angusas negalėjo tiksliai pasakyti, 
kas ano žodžiuose buvo netikra, tačiau Džeimsas Harkortas jam 
nepatiko ir tikrai nekėlė pasitikėjimo. 


Kai Harkortas paliko arklides, Angusas nusekė paskui jį. 


Angusas turėjo kone viso gyvenimo patirties dingti krūmynuose 
dienos metu, tad sėlinti užtemusiame mieste jam buvo visai lengva. 
Dusyk matė išklijuotus skelbimus su savo veido piešiniu ir abu kartus 
nuplėšęs juos įsikišo už marškinių. 

Harkortas toli nenuėjo. Vos už dviejų gatvių įsuko į aludę, ir 
pro langą Angusas matė, kaip jis, prisiartinęs prie stalo, prisėdo 
prie trijų ten jau sėdinčių vyrų, garsiai pasveikinusių jį džiugiais 
šūksniais. O kodėl gi ne? — pagalvojo Angusas. Rytoj tas žmogus 
iškeliaus į kitą kraštą ir susituoks. Galbūt todėl jis taip nekan- 
travo atitrūkti nuo savo nuotakos, nes norėjo paskutinę naktį 
pasidžiaugti su draugais. Angusas galėjo tai suprasti ir jau norėjo 
apsisukęs nueiti. Galbūt nuvyks į Edinburgą ar toliau į; Hailandą 
ir ten gyvens. Abejojo, ar tenykščiai žmonės daug klausinėtų, iš 
kur jis atsibastė. 

Bet Angusas neprisivertė pasitraukti. Kažką tokio ta mergina 
turėjo, o jos pasitikėjimas žmonėmis vertė jį jaustis už ją atsakingą. 
Tik kol ji atsidurs laive, pasakė sau ir įėjo į aludę. 

Žinojo, kad rizikuoja pasirodydamas, bet niekas į jį nepa- 
bokalą ant staliuko netoliese to, prie kurio sėdėjo tie keturi vyrai. 
Minutėlę Angusas jautėsi įsitempęs, baimindamasis, kad Harkortas 


78 Jude) Deveraux 


jo neatpažintų, bet šis nė nepažvelgė į sėdintį prie gretimo staliuko 
purviną barzdočių. 

— Išgerkime už mano naująją žmoną, — pakėlė tostą Harkor- 
tas. — Gal ji ir ne gražuolė, bet kaip grafo duktė turi titulą. 

Angusas padėjo ant staliuko bokalą ir nesusiturėjęs išpūtė į tą 
žmogų akis. Ne gražuolė? Edilina ne gražuolė? Ir koks jos titulas? 
Bet, antra vertus, su titulais gyvenime nesusidūręs, tad galbūt ji ir 
turėjo kokį. Bet Angusas apie tai nebuvo girdėjęs. 

— Taigi jos tėvas turtingas, a? — paklausė vienas vyras. 

— Jokio kraičio, — atsakė Harkortas, — ir jokio grožio, bet 
mūsų vaikai turės titulą. 

— Betgi, Džeimsai, turėdamas tokią išvaizdą galėjai tikėtis 
daugiau — gauti žmoną kartu su visu vežimu aukso. 

Į tuos žodžius Harkortas taip nusikvatojo, kad vos neužspringo. 

— Kaip tik taip ir padariau. Turiu skrynias, pilnas aukso, tik 
nepaėmiau kariškio dukters, kuriai jos priklauso. 

Angusas spoksojo nesislėpdamas ir mėgino perprasti, ką tas 
žmogus kalba. 

— Štai, išgeriam už mano aristokratę žmoną, — pasiūlė Har- 
kortas. — Tegul šiąnakt ji gerai išsimiega, o rytoj auštant mes sėsime 
į laivą ir išplauksime į Naująjį pasaulį. 

Auštant? Angusas gerai prisiminė, kad Harkortas žadėjo paimti 
Ediliną vidudienį, bet tuomet laivas jau bus seniai išplaukęs. 

Angusas ištuštino savąjį bokalą alaus, paskui tyliai paliko 
aludę. Turi perspėti Ediliną. Turi... Prisivertė nutraukti tokias 
mintis. Argi ji patikės juo? Įsivaizdavo įsiveršiąs į jos kambarį ir 
pasakysiąs, kad žmogus, už kurio manė ištekėsianti, yra... Kas? 
Angusas net nebuvo tikras dėl atsakymo. Galbūt jis Harkortą 
neteisingai nugirdo? 

Aširgi ten apsistojęs. Tie žodžiai tartum aidėjo Anguso galvoje. 


Harkortas pasakė siunčiantis Ediliną į tuos pačius nakvynės namus, 

kur ir pats apsistojo. Tikrai, jeigu tas vyras jau turi žmoną, neap- 
gyvendintų Edilinos ten pat. Bet, antra vertus, jis davė Edilinai tos 
prakeiktos opijaus tinktūros, tad galbūt tikėjosi, kad ji jo paklausys 
ir išmiegos visą dieną. Be to, jeigu Harkortas išplaukia auštant, kai 
ji pagaliau atsibus, jis jau bus išvykęs — su jos auksu laive. 

Angusas leidosi bėgti atgal „Raudojo liūto“ link — tuo pačiu 
keliu, kuriuo anksčiau ėjo laikydamasis šešėlių, kad jo nepamatytų. 
Jeigu Edilina turėjo nukakti pėsčiomis, vadinasi, „Žaliasis drakonas“ 
negalėtų būti toli. 

Jau gerokai iš tolo pamatė iškabą su nupieštu drakonu. Buvo 
pats nakties vidurys. Kaip jisai suras kambarį, priklausantį Harkorto 
žmonai? 

Jis nuėjo už nakvynės namų ir pasislėpė šešėliuose, mėgindamas 
sugalvoti, kaip tą sužinoti. Bet tuo metu atsidarė nakvynės namų 
durys ir pro jas išėjo tarnaitė, palydėjusi Ediliną iš arklidžių. 

Jis greitai pastojo jai kelią. Merginos veide pasirodė išgąstis, 
bet ji tuoj nusiramino. 

— Mačiau jus, — pasakė nežymiai šyptelėdama. — Mačiau 
slepiantis prie arklių ir šnipinėjant tuodu. 

— Ir aš jus mačiau, — prisipažino Angusas, nužvelgdamas 
ją nuo galvos iki pėdų. — Harkortas mane atsiuntė patikrinti, ar 
teisingai paskyrėte kambarius ir nesumaišėte tų moterų. 

— Kaipgi jas sumaišysi, nejau galėčiau? Nelabai panašios, ar ne? 

— Mažutę apgyvendinote viršutiniame aukšte? 

— Taip, — patvirtino ji ir žingtelėjo arčiau. 

— O tą kitą? 

— Pirmame, kaip jis ir sakė. Suvalgė pusę jautienos kulšies, 
gerai, kad man neteko nešti tokios sunkenybės viršun. — Ji įdėmiai 
jį nužvelgė. — Ar nesu anksčiau kur nors jūsų mačiusi? 

— Ne mane, mergužėle, — patikino Angusas ir pasitraukė į 


patamsį, kur ji negalėtų jo įsižiūrėti. 

Tarnaitė šūktelėjo jam sugrįžti, bet jis liko vietoje, kol ji prunkš- 
telėjo ir nuėjo. Žinojo įsigijęs priešą, bet dar blogiau — žinojo, kad 
anksčiau ar vėliau ji prisimins mačiusi jo portretą skelbimuose, 
iškabinėtuose, regis, po visą miestą. 

Angusas apėjo nakvynės namus, žiūrėdamas į langus ir mė- 
gindamas perprasti, kuris iš jų miegamojo. Kadangi tik du langai 
buvo užtraukti užuolaidomis, jisai spėjo, kad jie tikriausiai ir yra 
miegamųjų. Pamėgino pirmą langą, bet tas nepasidavė atidaromas, 
o štai antrąjį atstumti pavyko. 

Jis įsmuko į kambarį ir palaukė, kol akys pripras prie tamsos. 
Girdėjo lovoje kažką tyliai knarkiant. Tokia jau būtų mano laimė, 
jeigu būčiau patekęs ne į tą miegamąjį, pagalvojo jis ir įsivaizdavo 
vyrą, miegantį lovoje su užtaisytu pistoletu po pagalve. 

Bet netrukus akys apsiprato su tamsa ir jis pajėgė matyti 
pakankamai, kad galėtų judėti po kambarį. Kai priėjo arčiau prie 
lovos, pamanė išskiriąs moters apybrėžas. Ant staliuko šalia lovos 
buvo padėti skiltuvas su pintimi, ir surizikavęs jis uždegė žvakę. Kai 
pažvelgė į būtybę lovoje, aiktelėjo. Taip, tikrai, joje gulėjo moteris, 
bet tokia bjauri kaip ragana iš vaikiškų pasakų: didelė kumpa nosis, 
išlenkta virš plonų lūpų, smailas atsikišęs smakras. Jos galvą dengė 
didelė kepuraitė su rauktinukais pakraščiuose. 

O mažos tamsios jos akys buvo atmerktos. 

— Pardon, mem, — pasakė jis. — Turbūt apsirikau kambariu. 

Vieną sekundę jisai stovėjo ir žvelgė į ją, kitą — jau buvo lovoje 
ant jos. Ji sugriebė ir prisitraukė jį prie savęs. Buvo stambi moteris, 
ne nutukusi, bet raumeninga, stiprių rankų. Jis juto po savimi di- 
džiulį jos kūną. 

— Tu — smagumėlis, — apsidžiaugė ji, mėgindama jį pabu- 
čiuoti. — Manau, pataikei kaip tik į tą kambarį. 

— Mem... — sustenėjo Angusas, mėgindamas nuo jos atsistum- 
ti, bet pasisekė tik tiek, kad atsidūrė kitoje lovos pusėje. 

Ji akimirksniu užsirito ant jo. 

— Durys užsklęstos, tad patekai čia pro langą. Kodėl įlindai? 
Manęs apiplėšti? Pasitenkinti manimi? 

— Na, ne, aš, hm... 

Ji sėdėjo ant Anguso, savo stambiomis šlaunimis spausdama jam 
klubus. Vilkėjo baltais naktiniais marškiniais, kurie buvo nusmukę 
tiek žemai, kad matėsi beveik visa iškili jos krūtinė. Nebuvo jauna, 
galbūt įpusėjusi ketvirtą dešimtį, ir labai stipri. 

— Taigi? Kodėl atėjai, jeigu ne manęs? Dėl to mano geibiojo 
vyrelio? 

— Taip, — pasakė Angusas, sugriebdamas ją už riešų ir laiky- 
damas, kad negalėtų pasiekti jo galvos. 

Sunku mąstyti, kai ant tavęs sėdi tokio svorio moteris. Sukaupęs 
visas jėgas, jis išsirito iš po jos. Kai jau stovėjo, atrodė, lyg ji ketintų 
ant jo šokti. Jis iškėlė ranką. 

— Ne, pasigailėkite, mem. 

Atsidususi ji vėl atsigulė į lovą. 

— Koks reikalas? Džeimsas tau skolingas pinigų, o tu nori juos 
atgauti, prieš mums išplaukiant? 

— Taip, — gyvai patvirtino Angusas. — Būtent. Taigi tiesa, 
kad jis rytoj išvyksta? Jis man skolingas dešimt svarų. 

— Jis jų neturi, — pasakė ji, pasiversdama ant šono veidu į jį. — 
Kodėl nepažeminate mano vyro, naktį permiegodamas su jo žmona? 

— Kad ir koks gundomas pasiūlymas... — pradėjo Angusas, 
mėgindamas nusišypsoti, bet tuo pat metu nepamiršdamas saugo- 
tis. — Taigi jis vis dėlto vedė? Jūs — grafo duktė? 

— Taip, — patvirtino ji, apsiversdama ant nugaros. — Ir visai 
panaši į savo tėvą. 

— O, na, jis turbūt tuo didžiuojasi. — Angusas stengėsi būti 
mandagus. 

— Man trisdešimt šešeri, ir aš tik dabar ištekėjau. Ką manai? 

— Bet dabar turite vyrą, — pasakė jis ir pradėjo pamažu slinkti 
apie lovą. Šalia jos ant stalelio stovėjo vienas iš tų buteliukų, kuriuos 

Džeimsas Harkortas taip mėgo dalyti savo gyvenimo moterims. 
Opijaus tinktūra. — Jeigu esate grafo duktė, turėčiau nueiti pas jūsų 
tėvą, kad jis išmokėtų man skolą. 

— Jis turi mažiau pinigų nei Džeimsas. 

— Vadinasi... — tarė Angusas. Jis jau stovėjo prie lovos ko- 
jūgalio ir rengėsi apsukti kampą, kad galėtų pasiekti stalelį, — ... 
ištekėjote iš meilės. 

Moteris nusijuokė ir pasisuko į jį. 

— Jis vedė mane dėl titulo, kuris pereis mūsų vaikams. Išsigi- 
mėlis! Tik apsimetė mane mylįs. — Ji pažvelgė į žvakės apšviestą 
Angusą. — Po tais plaukais atrodote dailus vyras, a? 

Sulig tais žodžiais jos akys išsiplėtė, ir Angusas suprato, kad 
moteris matė skelbimus ir jį atpažino. 

— Manau, galbūt vis dėlto praleisite su manimi naktį, antraip 
aš pradėsiu klykti. Juk dabar to nenorėtumėte, ar ne? 

— Priklausys nuo to, kodėl klyksite, — atsakė jis, pajudėdamas 
arčiau jos. 

— Ne dėl savo vyro, — sužibusiomis akimis nusišiepė mote- 
ris. — Nežinau, kaip mudu įsitaisysime vaikučių, kai jis ne kažką 
ten žemai turi, jeigu suprantate, ką noriu pasakyti. 

— Aišku, — pasakė Angusas, delnu apglėbdamas opijaus tink- 
tūros buteliuką. Padėjęs kelį ant lovos krašto jisai stabtelėjo. — Iš 
kur man žinoti, kad esate Džeimso Harkorto nuotaka? 

— Pasižiūrėkite antai toje dėžėje. Joje visi dokumentai. 

— Ką gi, gerai, — pamažu ištarė jis. — Gal vis dėlto ir atsiimsiu 
skolą iš Harkorto žmonos natūra. Bet ar turite ko nors išgerti? Esate 
moteris, nuo kurios vyrai pajunta troškulį. 

— Ant stalo vyno butelis. 

— Ak taip, matau, — pasakė Angusas ir užpūtė žvakę. 

Po trisdešimties minučių jis jau buvo už jos durų ir laikė rankoje 
odinį aplanką, pilną popierių, kuriuos surado skrynioje. Kitapus 
durų girdėjo moterį knarkiant. Galų gale jam teko supilti į jos vyną 

beveik visą buteliuką opijaus tinktūros, kad užmigtų. Per galynėji- 
mąsi — ji traukė jį prie savęs, o Angusas stūmė ją tolyn — prieš jai 
užmiegant, jo drabužiai liko suplėšyti ir kreivai kadarojo ant kūno. 
Bet Angusas surado tai, dėl ko buvo tikras — popierius, įrodančius 
jos sąsają su Harkortu. 

Ji to nenusipelnė, pagalvojo apie Ediliną ir pasitaisė tą mažu- 
mėlę, kiek dar buvo likę iš marškinių, paslėpdamas po jais aplanką. 
Paskui išėjo pro priekines nakvynės namų duris. Pirmiausia turįs 
pagauti Harkortą ir sutrukdyti jam patekti į laivą. 


Angusas nuskubėjo į aludę ir pamatė, kad Harkortas su savo drauge- 
liais tebegeria, tebesijuokia. Žvelgdamas į jį Angusas stebėjosi, kaip 
žmogus gali gyventi su tokia niekšybe, kokią planavo Harkortas. 
Vedė vieną moterį, siekdamas įgyti jos titulą, o dabar atima pinigus 
iš kitos, kad niekada netektų pačiam savęs išlaikyti. 

Ir kokia nauda bus iš to titulo, kai nukaks į Ameriką? Angusas 
buvo girdėjęs, kad ten žmonės nevertina aristokratijos. 

Angusas jautėsi toks pavargęs, kad nepajėgė apie tai mąstyti. 
Šiuo metu jo viduje tvinksėjo pyktis, kuris neleido užmigti, bet kai 
tik viskas baigsis, kai mergina išplauks laivu, jis ketino kur nors 
pasislėpti ir savaitę miegoti. 

Harkortas išėjo iš aludės drauge su kitais vyrais, bet netrukus 
jie išsiskyrė. 

— Trauki pas savo nuotaką, Džeimsai? — juokaujamu balsu 
šūktelėjo vienas. 

— Šiąnakt padarysi pirmą mažiuką? 

— Galbūt turėsiu nusamdyti kurį nors iš tų škotų atlikti tą 
darbą už mane, — atsiliepė jis veldamas žodžius. 

Staiga Angusui pagailo moters, kurią anas vedė. Ji buvo stambi 
ir bjauri, labai stipri, bet troško meilės kaip ir visi kiti pasaulyje. 

Kai vyrai atsiskyrė nuo Harkorto, Angusas užslinko už jo. 

— Ko nori? — išsigandęs šūktelėjo Harkortas. 

— Ramiau! Aš — tas vežėjas, prisimeni? 

— Ak, tu. Taip, prisimenu tave. Ko nori? Regis, tau sumokėta 
už vargą, tad eik šalin. 

— Ji nori tavęs. 

Harkortas suvirpėjo. 

— Ji visąlaik nori. Rytą, dieną ir naktį, nori vis daugiau. 

— Daugiau negu tu turi? — tyliai paklausė Angusas. 

— Ką? 

— Ar tu nori daugiau negu pats turi? — garsiau pakartojo 
Angusas. 

— Apie ką čia vapalioji, žmogau? Klok viską! 

— Edilina Talbot nori tave matyti, — pasakė Angusas. 

— Pasakyk, kad pasimatysiu su ja rytoj, — atkirto Harkortas 
ir buvo bepasukąs į nakvynės namus. 

Jis ne toks girtas, jog užmirštų, ką primelavo, pagalvojo Angusas. 

— Ne, sere. — Nuo žodžio „sere“ Angusas kone paspringo. — 
Ji nori jus pamatyti dabar. 

— Ak, suprantu, — nusišiepė Harkortas tokia išraiška, kad 
Angusui panižo kumščiai išmušti ją jam iš veido. — Dabar. Šiąnakt. 
Taip, galiu tai suprasti. Taip sakant, mano paskutinis valio. Paskutinis 
kartas... — Jis mąsliai pažvelgė į Angusą. — Ir ji tave atsiuntė man 
tai pasakyti? 

— Taip. 

— Ir, manau, tau užmokėjo? 

— Nė cento. 

Angusas vėl panoro tam žmogui smogti. 

— Manau, vis delto nueisiu pas ją. Tu lik čia. 

Jis nužvelgė Angusą nuo galvos ligi pėdų, paskui pasitaisė 
drabužius ir įėjo į nakvynės namus. Angusas įsmuko iš paskos ir, 
Harkortui pasiekus viršutinį aukštą, užsiglaudė koridoriaus gale. 

Harkortas nagais pabrazdino duris. 

— Edilina? — sušnabždėjo apsidairydamas į kitas duris kori- 
doriuje. — Edilina, čia aš, Džeimsas. 

Jeigu ji išgėrė migdomųjų, niekaip jo neišgirs, pagalvojo Angu- 
sas ir mėgino sumąstyti kitą planą, kaip pas ją įsigauti. 

Bet Ediliną jis nepakankamai įvertino. Ji pravėrė duris ir pa- 
sižiūrėjo. 

— Džeimsai? Čia tu? 

— Taip, brangioji, — atsakė jis, stengdamasis nevelti žodžių. — 
Netvėriau be tavęs. Norėjau pamatyti dar paskutinį... tai yra, prieš 
miegą. Galiu užeiti? 

— Žinoma, — sutiko ji. — Juk tu beveik mano vyras. 

Ji plačiai atidarė duris, ir Harkortas kluptelėjęs įėjo į jos kambarį. 

Nespėjus Edilinai uždaryti durų, Angusas iš paskos įsmuko 
vidun. Vienu greitu judesiu sugriebė nuo stalo prie sienos žvakidę ir 
iš visu jėgų vožė šia Harkortui per galvą. Vyras akimirksniu susmuko. 

Edilina prasižiojo klykti, bet Angusas pažvelgęs į ją sudraudė: 

— Nereikia. 

Ji užsičiaupė, tačiau atsiklaupė prie Džeimso. 

— Kąjūs padarėte? Ar išprotėjote? Paduokit man tą skudurėlį! 
Jis kraujuoja. 

— Nieko jam neatsitiks, — nuramino Angusas, atsisėsdamas 
ant kėdės. — Buvo pragariška naktis. 

Edilina paėmė iš ant stalo stovėjusio dubens skudurėlį ir atsi- 
sėdo ant grindų šluostyti nuo Džeimso galvos kraujo. 

— Šitaip pasielgėte iš pavydo? Negalite pakęsti, kad išteku už 
kito žmogaus? Bet kurio kito žmogaus? Net tokio, kuris mane myli? 
Ar tai dėl aukso? Džeimsai, brangusis Džeimsai, pabusk. 

Angusas tik palingavo galva — kokias nesąmones ji vapalioja? 
Jis išsitraukė iš po marškinių aplanką. 

— Pasižiūrėkite čia. Manau, tai pakankamai paaiškins mano 
veiksmus. 


— Kas tai? — Ji paėmė aplanką, atkabino sąsagą ir ėmėsi 

peržiūrinėti popierius viduje. — Čia mudviejų kelionės į Ameriką 
dokumentai. Viskas, ko reikia, kad Džeimsas ir aš galėtume įsėsti 
į laivą. Net nurodyta kapitono pavardė. O štai mūsų santuokos 
liudijimas. Jis... — ji pažvelgė į Angusą. — Aš nesuprantu. Jame 
įrašyta ne mano pavardė ir pažymėta, kad Džeimsas susituokė 
praėjusią savaitę. 

— Čia įrašyta Harkorto žmonos, kurią vedė, pavardė. 

— Ne, — nekantriai pasakė Edilina. — To negali būti. Tai aš 
turiu tapti jo žmona. 

Angusas atlošė galvą į kėdės atkaltę. Galbūt jis užmigsiąs čia 
ir dabar. 

— Jis jau turi žmoną. 

Edilina atsikėlė nuo grindų ir atsistojo priešais jį. 

— Dievaži, Angusai Makternai, jeigu jūs dabar užmigsite, 
trenksiu jus žvakide. 

— Prašom, — sumurmėjo jis. — Tuomet tikrai numigsiu. 

Ji atsivėdėjo koja ir įspyrė jam į blauzdą — visai taip, kaip dusyk 
anksčiau. Bet pamiršo esanti su naktiniais marškiniais ir basa. 

Kitą mirksnį su ištryškusiomis iš skausmo ašaromis Edilina jau 
šokčiojo ant vienos kojos po kambarį. 

— Turbūt susilaužiau pirštus. Jūsų blauzda kieta kaip akmuo. — 
Ji atsisėdo ant lovos apžiūrėti pėdos. 

Angusas neišturėjo nenusišypsojęs. Laikanti ir apžiūrinėjanti 
pėdą, su savo baltais naktiniais ji atrodė miela. Jis prisivertė atsikelti 
nuo kėdės, atsisėdo greta jos ant lovos ir paėmė pėdą, patraukydamas 
kiekvieną pirštą. 

— Nė vienas nelūžęs. 

Edilina pažvelgė į jį — paraudusiomis iš nuovargio akimis ir 
savo didelėje saujoje laikantį mažutę jos pėdą. 

— Gal malonėtumėte man pasakyti, kas vyksta? — paprašė. — 
Kodėl smogėte Džeimsui ir kas tokia ta moteris, įrašyta santuokos 
liudijime? 

Jis padėjo ant grindų jos koją, bet liko sėdėti greta. Vilkėdama 
naktiniais marškiniais Edilina atrodė, jeigu tik tai buvo įmanoma, 
dar gražesnė. 

— Ašjuo nepasitikėjau, tad pasekiau ir išgirdau jį kalbantį apie 
savo žmoną, grafo dukterį. 

— Betgi mano tėvas nebuvo grafas. 

— Žinau, — atsakė Angusas. — Čia ir esmė. 

Pagaliau Edilina pradėjo suprasti. Pažvelgė į tysantį ant grindų, 
vis dar be sąmonės, Džeimsą. 

— Mano draugė, jo pusseserė, man pasakė, kad Džeimsas 
norėtų žmonos su titulu. 

— Bet sutiko vesti jus — dėl pinigų, — švelniai pasakė Angu- 
sas, žvelgdamas į žvakės apšviestus jos plaukus. Kilstelėjo ranką juos 
paliesti, bet tuoj pat nuleido, jai vėl pasisukus į jį. 

— Girdėjau, kaip Džeimsas vyrams pasakė, kad perneštų auksą 
į laivą. Ar jis ketino išplaukti su savo žmona ir mano auksu? 

— Taip, — tyliai patvirtino Angusas. 

— Betgi jis negali taip pasielgti, — pasipiktino ji. — Tas auksas 
priklauso man, ne jam. 

— Tai vadinama vagyste, ir Žmonės seniai tuo verčiasi. 

— Gal malonėsite su manimi nesielgti kaip su kvailu mažu 
vaiku? Ką dabar man daryti? 

— Manau, turėtumėte vykti ; Ameriką viena. Jūsų kraitis jau 
laive, o vieta kelionei užsakyta. 

— Viena? Vykti į svetimą kraštą vienai? 

Jis pažvelgė į gražų merginos veidą ir pamanė, kad kiekvienas 
saldžialiežuvis niekšelis toje šalyje stengsis ją laimėti. O ji užkibs ant 
pirmos poros mėlynų akių, kurias pamatys. 

— Tik saugokitės vyrų, kurie sukinėsis apie jus, — perspėjo 
Angusas. 

— Kaip suprasti? Kalbate taip, lyg būčiau krūva avižų. 

— Labai gardžių avižų. 

Edilina pasirėmė ant alkūnės ir pasižiūrėjo į jį. 

— Kodėljūsų suplėšyti drabužiai ir kas per žymė ant skruosto? 

— Aš, ee... — pradėjo Angusas, mėgindamas sumąstyti melą. 

— Jūs išgavote tuos popierius iš jo žmonos, taip? 

— Taip. 

Edilina atsikėlė nuo lovos ir įsisprendė rankomis į klubus. 

— Kokių apžavų turi ta moteris, kad atėmė iš manęs Žmogų, 
kurį myliu, ir.. ir jus? 

— Mane? — nustebo jis, bet tuoj pat sublikčiojo akimis. — 
Esmė ne tiek jos vertybėse, kiek... na, mergužėle... — Jis rankomis 
pavaizdavo milžinišką moters biustą. 

— Ak šitaip? — pratarė Edilina. — Jūs ir Džeimsas užkibote 
ant moters su didele... 

Supratusi, kad Angusas ją erzina, pasidygėdama palingavo gal- 
va, paskui pažvelgė į Džeimsą ant grindų. 

— Negaliu viena vykti į Ameriką. Niekaip negaliu. Niekada 
anksčiau nieko nedarydavau viena. — Ji vėl pažvelgė į jį. — Turėsite 
nueiti pas laivo kapitoną ir pasakyti, kad noriu atsiimti auksą. 

— Ir ką jam pasakysiu? Kas jo reikalauja? Ponia Harkort? Tas 
auksas laive jo vardu, ne jūsų. Jeigu jūs ar aš pabandytume jį iškelti, 
jie mus nušautų... 

— Tačiau kaip aš čia gyvensiu be pinigų? Juk negaliu taip 
paprasčiausiai grįžti pas savo dėdę. Negi galiu? 

— Ne, negalite. Turite daryti taip, kaip jums liepsiu, tai yra 
sėsti į tą laivą. Pasakykite jiems, kad esate ponia Harkort ir našlė. 

— O jeigu kapitonas pažįsta ją arba Džeimsą? 

— Denkitės šydu. Ir įsidėkite po drabužiais kamšalo, kad at- 
rodytumėte stambesnė. O dar geriau — pasakykite kapitonui, kad 
išvykstate, nes Harkortas vedė. 

— Nesuprantu, — atsakė ji, paskui išplėtė akis, — O, ne, ne- 
kalbėkite taip. Nesėsiu į tą laivą kaip Džeimso... kaip jo meilužė. 

— Tai truks tik kelias savaites. Kai nuvyksite į Ameriką, galėsite 

būti kas norite. Pasikeiskite pavardę. Turėsite auksą ir būsite gerai 
apsirūpinusi. 

— Ir paskui ką darysiu? Ištekėsiu už vieno iš tų Naujojo pasaulio 
vyrų? Mano dėdė sako, kad jie laukiniai. 

— Tai kodėl išvis norite iškeliauti? — kone užriko Angusas. Jis 
tebesėdėjo ant lovos ir tetroško nukristi į minkštą patalą ir užmigti. 
Nenorom prisivertė atsikelti. — Manau... — pradėjo, bet nutilo, nes 
iš už jo marškinių iškrito vienas skelbimas, jo nuplėštas nuo sienos. 

Edilina jį pakėlė ir pasižiūrėjo. 

— Tai jūsų portretas, kurį nupiešiau iš atminties. Manau, gana 
panašus, ar ne? 

Kai jis stovėjo ir tylomis stebeilijo į ją, Edilina vėl pažvelgė į 
lapelį ir sumojo, kas tai per daiktas. 

— Tai rimta, — sukuždėjo ji. — Privalote iš čia dingti. Turite 
palikti Škotiją. 

— Galiu nuvykti į Edinburgą arba į Hailandą. Galiu... 

— Ne, negalite, — nesutiko ji ir išplėstomis akimis atsistojo 
visai arti priešais jį. — Jūs nepažįstate mano dėdės taip gerai kaip aš. 

— Pažinojau jį kur kas ilgiau nei jūs. 

— Esmė ne laikas, esmė — jį pažinti gerai, — kone sušuko 
ji. — Jūs negalite čia likti. Mano dėdė jus sumedžios. 

— Nieko man neatsitiks, mergužėle, — nusišypsojo Angusas 
ir taip geidė ją paliesti, kad bemaž skaudėjo krūtinėje. 


Džeimsas už jųdviejų sudejavo, ir Angusas siekė žvakidės. 


— Nedrįskite! — sudraudė ji, paskui nuėjusi prie staliuko šalia lovos 
paėmė buteliuką opijaus tinktūros ir įpylė jos į stiklinę su vande- 
niu. — Prilaikykite jį, kol sugirdysiu. 

Angusas įvykdė ką lieptas. 

— Vadinasi, pati neišgėrėte, kaip jis jums sakė? 

— Ne, man tas marmalas nepatinka. Nuo jo apsvaigstu. Štai, 
Džeimsai, brangusis, išgerk vyno. Geručiukas. 

— Jūs jam atleidote? — negalėjo patikėti Angusas. 

— Cha! — Edilina stipriai sužnybė Džeimsui žastą. — Rytoj 
jis turės mėlynę. 

— Taip, tikrai, — sutiko Angusas. 

— Jeigu vėl pradėsite iš manęs juoktis, nepadėsiu jums pabėgti. 

— Jūs man padėsite? — paklausė jis. 

— Taip, — pasakė ji ir atsistojo. Skersai ant jos buvo užmesta 
Džeimso ranka, bet Edilina leido šiai nukristi ant grindų. — Ti- 
kiuosi, susilaužė riešą, — sumurmėjo. — Kol jūs sėdėjote atsidrėbęs 
ant kėdės ir geidėte mano pėdos, aš sumąsčiau planą. 

— Atsidrėbęs? — perklausė Angusas, padėdamas Džeimso 
galvą ant grindų. — Geidžiau? Kalbate me kaip derėtų ledi. 


— Per pastaruosius kelis mėnesius patyriau pernelyg baisių 

dalykų, kad jausčiausi ledi. Jeigu būčiau ledi, neleisčiau jums likti 
mano kambaryje, kai vilkiu naktiniais. 

— Gal ir neleistumėte, bet man jūs su jais patinkate. 

— Jums patiko ir jo Žmona, ir jeigu žengtelėsite arčiau, aš 
klyksiu. 

— Šiąnakt jau antrą sykį tai girdžiu iš moters. 

Edilina atsuko jam nugarą ir susikryžiavo ant krūtinės rankas. 

— Gerai, — pasakė Angusas, bet nepajėgė paslėpti balse juo- 
ko. — Atsiprašau. Atleiskite man. Taigi, ką turite man pasakyti? 
Koks tas jūsų planas? 

Apsisukusi Edilina pažvelgė į Džeimsą, paskui į Angusą. 

— Žinau, ką mudu darysime. 

— Mudu nieko nedarysime. Tai jūs sėsite į laivą ir išplauksite 
į Ameriką, o paskui... 

— Jūs būsite mano vyras. 

— Ką? 

— Mes pasakysime, kad esate Džeimso brolis. Jeigu kapito- 
nas jau buvo susitikęs su Džeimsu, mes tik pasakysime, kad įvyko 
nesusipratimas ir kad jo brolis yra tas Angusas vyras, kuris keliaus 
per vandenyną. 

— Man būti jūsų vyru? — negalėjo patikėti Angusas. — Ar 
pametėte protą? Kaipgi galiu būti jūsų vyru? Tik pasižiūrėkite į mane. 

— Jūs vilkėsite Džeimso drabužiais. Jeigu jis įkėlė į laivą 
mano auksą, tai veikiausiai bus įkėlęs ir savo garderobą. — Ji apėjo 
jį aplinkui. — Turėsime jus apšvarinti. Išmaudyti vonioje, nuskusti 
barzdą, išplauti plaukus. 

— Išmaudyti vonioje? Ar pakvaišote, moterie? Numirsiu vie- 
toje! 

— Numirsite kur kas sunkiau, jeigu mano dėdė jus suras. 

— Man tai nepatinka. 

— Manote, man patinka? Žmogus, kurį mylėjau... — Edilina 
paspyrė Džeimso pėdą, bet jis tik nusišypsojo ir susirietė ant grin- 
dų. Atrodė visai laimingas. Ji vėl pažvelgė į Angusą. — Jūs teisus. 

Nereikia, kad žmonės jus pamatytų. Pernelyg panašų nupiešiau jūsų 
atvaizdą. Voniai mums prireiktų pagalbos, tad šios plano dalies teks 
atsisakyti. 

Anguso žvilgsnis Edilinai pasakė, kad jis laiko jos planą ab- 
surdišku. 

— Kaip man nusiskusti? Juk nepasiėmiau su savimi skustuvo. 

— Akivaizdu, jeigu ir turėtumėte, nežinotumėte, kaip juo 
naudotis. 

Angusas atsitraukė prie durų. 

= Šiaip ar taip, grįžtu pas savo žmones. Aš jiems reikalingas. 

— Nesąmonė! — bloškė Edilina. — Jie puikiausiai apsieis ir 
be jūsų. 

Angusas toliau nuo jos traukėsi, bet nejučia jo ranka pakilo 
prie barzdos. Atsižvelgiant į tai, kad pusė Škotijos ieško žmogaus 
su ilga vešlia barzda ir susitaršiusiais plaukais, būtų visai nebloga 
mintis nusiskusti. 

O dėl drabužių, tai jis pažvelgė į susirietusį ant grindų Džeimsą 
ir buvo tikras, kad jo liemenė šilkinė. Ką toks žmogus kaip Angusas 
veiktų dėvėdamas šilką? 

— Na, — mygo ji. — Aš laukiu. Ką pasakysite? Esate bailys ar 
turite drąsos vykti į kraštą, kur jūsų niekas nepažįsta? 

— Negaliu to padaryti, — atsakė jis, — bet galbūt nusiskusti ir 
atrodyti kitaip nei jūsų nupieštame mano portrete būtų gerai. Pasa- 
kykite, mergužėle, kas jus apsėdo nupiešti mano atvaizdą? Ketinote 
pasikišti jį po pagalve ir mane sapnuoti? 

— Neturiu laiko atsikirsti jūsų tuštybei. Privalote dabar apsi- 
spręsti. Ir ne, nepadėsiu jums nusiskusti ir nusikirpti plaukų, jeigu 
neketinate vykti su manimi į Ameriką. 

— Rengiatės mane nuskusti? — paklausė Angusas, o akys 
juokėsi. — Vis dėlto gal reikėtų man išsimaudyti. Neatsisakyčiau ir 
tame jūsų pagalbos. 

— Jūs bandote mano kantrybę. Daugiau jokių juokų, turite 

apsispręsti. Jeigu ne, išeinate pro šias duris, ir aš jūsų niekada daugiau 
nebepamatysiu. 

— Negalima dar bent kartą pajuokauti? Kiekvienam škotui 
reikia... 

Edilina nuėjo prie durų, atlapojo jas ir laukė, kad jis išeitų. 

Angusas nepajudėjo iš vietos. Žinojo, kad privalėtų išeiti. Jeigu 
turėtų bent kiek sveiko proto, paliktų šį kambarį ir nė neatsigręžtų 
atgal, bet didžiąja savo dalimi suprato — tai proga, kokią turės tik 
sykį gyvenime. Nesvarbu, kaip dabar pasielgtų, namo sugrįžti negalės. 
Negalės sugrįžti pas savo seserį ir niekada nebemėtys aukštyn jos 
vaikučių. Niekada nebepamatys dėdės Malkolmo ar kitų iš Mak- 
ternų klano. 

— Na? — nekantravo Edilina. — Einate ar pasiliekate? 

— Turbūt pasilieku, — tyliai ištarė jis. 

— Vyksite su manimi į Ameriką? 

— Taip, mergužėle, vyksiu. 

Edilina nusisuko ir uždarė duris. Stengėsi neparodyti džiaugs- 
mo. Žinojo negalinti pasilikti Anglijoje ar Škotijoje, bet mintis vienai 
išvykti į naują kraštą buvo beveik daugiau, negu ji pajėgtų ištverti. 
Kai vėl atsisuko į Angusą, buvo sutramdžiusi savo jausmus. Mąsliai 
pažvelgė į jį, lyg svarstytų, kaip žmogų pakeisti, kad puikūs Džeim- 
so drabužiai jam neatrodytų svetimi. Bet Edilina nieko su savimi 
neturėjo. Naktiniais marškiniais vilkėjo po suknele, o į kišenę buvo 
įsidėjusi vėžlio kiauto šukas, tačiau neturėjo nei žirklių, nei skustuvo. 

Pažvelgusi į Angusą pamatė, kad jo akys pradeda merktis. Dieve 
padėk, betgi jis užmigs stovėdamas! 

— Kaip jūs gavote popierius iš Džeimso... — ji kone paspringo 
nuo žodžio „žmonos“. 

— Opijaus tinktūra, — sumurmėjo jis. — Harkortas ją dalija 
visoms savo moterims. — Turbūt kieme už namo augina aguonas. 

— Jeigu jis išgalėtų turėti sodą, nebūčiau atsidūrusi šiame jo- 
vale, — paprieštaravo Edilina. — Tai sakote, ji vis dar miega? 

— Tikiuosi. 

Edilina padėjo ranką Angusui ant strėnų ir stumtelėjo durų link. 

— Noriu, kad grįžtumėte į jos kambarį ir paimtumėte tai, kas 
man praverstų. Man reikia žirklių, šukų ir gero tvirto šepečio, taip 
pat skutimosi komplekto. 

— Kaip aš surasiu tuos dalykus? — paklausė jis šiek tiek išsi- 
budindamas. — Nepažįstu moteriškų reikmenų. 

— Jeigu kada nors kirpotės plaukus, turėtumėte žinoti, kad 
vyrai irgi naudojasi šukomis. Ir skustuvu. — Vos tik pažvelgusi ji 
suprato, kad jis niekada neatneš visų jiems reikalingų dalykų. — Kaip 
Įsigavote į jos miegamąjį? 

— Pro langą. Bet išėjau pro duris. Jeigu ji tebemiega, durys 
neužrakintos. 

— Tuomet aš einu su jumis. Ei, padėkite man nuvilkti nuo 
Džeimso švarką. 

— Norite Žmogų išrengti? 

— Prašau, nepradėkite vaidinti prieš mane drovuolio. Aš 
užsimesiu švarką ant naktinių marškinių ir mes nulipsime apačion 
nusiaubti tos moters kambario. 

— Turėtumėte apsivilkti suknelę, — gana sukaustytai patarė jis. 

— Neturiu laiko susivarstyti korseto, o be jo aš niekaip neįtilpsiu 
į suknelę. Paskubėkite! Iki aušros vos kelios valandos, tuomet mudu 
turime atsidurti laive. 

Angusas kelis kartus papurtė galvą, stengdamasis nuvyti miegą, 
paskui padėjo jai nuvilkti nuo Džeimso švarką. Kai šis liko vien su 
marškiniais, Edilina darsyk įžnybė jam į žastą. 

— Nedorėlis! — metė. 

— Gana greitai nustojote jį mylėjusi, — tarstelėjo Angusas. 

— Jis vedė kitą ir pagrobė mano kraitį. Tų dviejų dalykų moteris 
negali pakęsti. 

— Prisiminsiu tai kitą kartą, kai moteris mane mylės. 

— Turėtumėte, — pasakė ji, įnerdama ir prakišdama į sunkų 

švarką rankas. Kad ir ką sakytum apie Džeimsą, bet skonį jis turėjo 
gerą. — Jūs pasirengęs? 

Jis šypsojosi iš jos. Vilkėdama ilgais baltais naktiniais ir vyrišku 
švarku atrodė šauniai. Švarkas buvo tamsiai raudonas, vyšnių spalvos 
šilkiniu pamušalu, ir tos spalvos jai tiko. Paėmęs žvakę Angusas išėjo 
pro duris, Edilina išsekė iš paskos. 

Ji tapeno basa, ir kai tik padais palietė purvinas koridoriaus 
duris, klyktelėjo, bet išvydusi rūstų Anguso žvilgsnį nutilo. Juodu 
nulipo tris aukštus į pirmąjį, ir Angusas pasuko prie durų tolimajame 
koridoriaus gale. Pridėjęs pirštą prie lūpų, parodydamas jai tylėti, 
pamažu pravėrė duris. Šiek tiek pastovėjo klausydamasis, išgirdo tylų 
Harkorto žmonos knarkesį ir pamojo Edilinai, kad galima įeiti vidun. 

Kai juodu atsidūrė kambaryje ir durys paskui abu užsidarė, 
Edilina iškart patraukė prie lovos pasižiūrėti moters. Angusas nesu- 
silaikė ir ją sustabdė. Žinojo, neatsitiks nieko baisaus, jeigu žvilgtels 
į Džeimso žmoną. Neabejojo, ji juoksis ir pajaus palengvėjimą, kad 
palieka Džeimsą su tokia moterimi — beturte ir baidykle, bet An- 
gusas nenorėjo, jog Edilina pamatytų tiesą. 

Jisai sučiupo ją už rankos ir pamojo eiti prie skrynios kambario 
kampe. Ta buvo nedidelė, su išgaubtu dangčiu skrynia, ir Angusas 
pamanė, kad visi Džeimso ir jo žmonos daiktai, kurie dar ne laive, 
sukrauti jos viduje ir paruošti pasiimti išvykimo rytą. 

Angusui linktelėjus į skrynią, Edilina nuėjo prie jos ir atidarė 
dangtį. Ant viršaus buvo odinis futliaras su skutimosi komplektu, o 
po juo — lyg sulankstytos suknelės. Kai Edilina siekė vienos paimti, 
Angusas papurtė galvą: atseit dabar ne laikas peržiūrinėti apdarus. 
Jis gerai žinojo, kad ji turi tik vieną suknelę — tą, kuria vilkėjo 
pabėgdama, taip pat žinojo, kad suknelės skrynioje bus gerokai jai 
per didelės. 

Nenorom Edilina paliko suknelę vietoje ir išėmė nedidelį siu- 
vimo reikmenų komplektą, įkištą į dėklą viename šone. Ten tikrai 
turėtų būti ir žirklės. 

Sukdamas atgal durų link Angusas manė, jog Edilina seka iš 
paskos, bet atsigręžęs pamatė ją prie lovos, nutraukiančią antklodę, 
kad galėtų pažvelgti į miegančiąją. Angusas sugriebė merginą už 
rankos, kai ši jau lenkėsi pasižiūrėti tos moters veido. 

Laikė ją nepaleisdamas, iki abu atsidūrė už durų koridoriuje. 

— Aš tik norėjau ją pamatyti! — garsiai sušnabždėjo Edili- 
na. — Kas čia bloga? Abu, jūs ir Džeimsas, klejojote dėl jos grožio 
ir kad trokštate su ja nugyventi visą savo gyvenimą, tad visai supran- 
tama, kodėl norėjau į ją žvilgtelėti. 

— Nugyventi su ja visą savo gyvenimą? — šnabždėjo Angusas, 
kai juodu pradėjo kopti laiptais. — Jums tikrai pasimaišė protas? Gal 
buvote įkąsta pasiutusio šuns? 

— Taip, vieno tokio, vardu Džeimsas Harkortas, — piktai 
sumurmėjo Edilina. 

Angusas ant laiptų stabtelėjo, iškėlė žvakę ir pasakė: 

— Vis dėlto manau, kad jūs, mergužėle, pajuokavote. 

— Taip, pajuokavau. Bet tai liga, ir ja užsikrečiu nuo jūsų, — 
atsakė kopdama pro jį laiptais, tačiau šypsojosi. 

Kai juodu sugrįžo į jos kambarį, Edilina nusivilko švarką, lie- 
pė Angusui atsisėsti, paskui apėjo aplinkui, žvelgdama į jo galvą ir 
mėgindama sugalvoti, kaip su ja tvarkytis. 

— Ne jūsų jėgoms susidoroti, — pasakė jis. — Manau, turėtume 
tai pamiršti ir dar šiąnakt patraukti į Hailandą šiaurėje. 

Ji uždėjo jam ant krūtinės delną ir stumtelėjo atgal ant kėdės. 

— Geriausia būtų jūsų galvą nuskusti ir gauti peruką. 

Protestuodamas Angusas kilstelėjo prie galvos ranką. 

— Bet mes neturime laiko. Pirmiausia reikia jus sušukuoti, 
paskui apkirpti plaukus. Kai tik jie bus surišti už galvos, imsiuosi 
veido. Tam prireiks kelių valandų. 

Angusas nebuvo tikras, ar nori, kad būtų čiupinėjamasi su jo 


plaukais, bet vos tik ji prisilietė, suglebo. 

— Puiku, miegokite, — paragino ji. — Man nereikia, kad 
tyčiotumėtės iš manęs, kol dirbsiu. 

— Užmigti, kai moteris su žirklėmis prie mano veido? Nega- 
lėčiau taip jumis pasitikėti, — pasakė jis pusiau juokaujamai, pusiau 
rimtai. Bet kitą minutę jo galva knaptelėjo į priekį. Jis užsnūdo. 

Edilina džiaugėsi, kai jis užmigo, nes pagaliau galėjo atsipalai- 
duoti. Prireikė daug pastangų apsimesti stipriai ir žinančiai, ką turėtų 
daryti dėl savo gyvenimo — ir ką kitas žmogus turėtų daryti. Per 
vieną naktį ji liovėsi mylėjusi Džeimsą Harkortą — žvilgtelėjo į jį, vis 
dar ant grindų — ir pasiliko pasaulyje viena vienutėlė. Regis, dabar 
turėjo tik tą škotą, kuris aiškiai leido suprasti, kad iš jos pasauliui 
jokios naudos ir kad turįs ją saugoti dieną naktį. 

Kai Anguso galva nusviro į priekį ant krūtinės, ji paėmė ąsotį 
vandens, pripylė stiklinę ir ėmėsi pamažu šukuoti iš ilgų tankių jo 
plaukų tūkstančius kaltūnų. Edilina jam nepasakė, bet niekada nėra 
buvusi taip arti vyriškio. O, taip, turėjo keletą akimirkų su vyrais, 
kurie — taip pat ir Džeimsas — vogčia pabučiuodavo niekam ne- 
matant, tačiau tikrai nebuvo likusi kambaryje viena su vyriškiu ir 
lietusi jo plaukus. 

Užtruko daugiau kaip valandą vėliniams išnarplioti. Dusyk 
gavo pasitelkti žirkles ir iškirpti kaltūną, kurio nepajėgė išpešioti. O 
kelis kartus jis mažne atsibudo, kai ji timptelėdavo per smarkiai. Bet 
pagaliau jai pavyko Angusą sušukuoti. Paskui taip apkarpė plaukus, 
kad jie siekė tik pečius. Tada nurovė nuo Džeimso juodą šilkinį 
kaspiną ir surišo Anguso plaukus. 

Baigusi atsistojo priešais jį pasižiūrėti. Dabar matėsi jo kakta — 
labai dailios formos. Ji perbraukė pirštais Anguso skruostą, paskui 
atsitraukė, kai per miegą jisai sujudėjo ir kone atsibudo. 

Vėliau jai teko galynėtis su ta baisia barzda. Kai pradėjo ją 
karpyti žirklėmis, buvo tikra, kad jis nubus, bet Angusas miegojo. 
Kažkaip ji žinojo, kad jeigu padarytų ką nors tokio, tarkim, nusitai- 

kytų pistoletu, jis tą pat sekundę atsibustų. Buvo gera jausti, kad jis 
taip ja pasitiki ir leidžia čiksėti prie veido žirklėmis. 

Šiek tiek užtruko, kol nukirpo žandenas iki tokio ilgio, kad 
galėjo jas skusti. Ant grindų jau buvo susikaupusi didelė kupeta 
plaukų, tad ji juos susėmė ir išmetė pro langą. Tai darydama, žvilg- 
telėjo į dangų. Rytas buvo netoli, o kartu su juo ir saulė. Netrukus 
juodu bus laive. 

Kai Edilina apsisuko, užėmė kvapą. Angusas tebemiegojo, 
atlošęs galvą į kėdės atkaltę. Jo plaukai nebestyrojo į šalis, o buvo 
tvarkingai surišti virš sprando. Barzda nebesidriekė žemyn, uždeng- 
dama kaklą, iš jos teliko tankūs juodų žandenų šeriai. 

Ji kelis kartus sumirksėjo, įdėmiai į jį žiūrėdama. Nebuvo tik- 
ra, bet, ko gero, jis dailus. Ne, ne tik dailus, o ir gražus. Galbūt net 
geriau atrodo už Džeimsą, tik tamsaus gymio — juodų plaukų ir 
tamsių blakstienų. 

Vaikystėje ji dažnai matydavo savo tėvą skutantis ir tikėjosi 
dabar prisiminsianti, kaip tai daroma. Neturėjo karšto vandens, tad 
teks verstis šaltu ir kvapniomis Džeimso skutimosi putomis. 

Ji sutepė šaltomis putomis Anguso veidą, bet jis nė nekrustelėjo. 
Bet kai prikišo arčiau ilgą tiesų skustuvą, sugriebė ją už riešo, plačiai 
atsimerkdamas. 

— Jeigu nenorite, kad perpjaučiau jums gerklę, turite mane 
paleisti, — ramiai pasakė ji. 

— Taip, — sumurmėjo jis. — Nugalabyti mane miegantį. 
Beveik buvau pamiršęs planą. 

Angusas paleido jos riešą ir vėl užmigo. 

Edilina stebėjosi, kaip jis gali per tą visą procedūrą miegoti, — ir 
juokauti, — bet taip buvo. Kol skuto, šalindama nuo veido ir kaklo 
visus plaukelius, jis laikėsi visai ramiai. Baigusi atsitraukė ir pažvelgė 
1jį, negalėdama patikėti. Anguso buvo vešlūs juodi antakiai ir tankios 


blakstienos, tobulos formos nosis ir lūpos... Ji niekad nebuvo mačiusi 

tokių gražių vyriškio lūpų — storų, švelnių, it statuloje išskaptuotų. 
Palyginti su juo, Džeimsas atrodė prastai. 

Jis turbūt tai žino, pagalvojo ji. Galbūt užsiaugino tą didžiulę 
barzdą, norėdamas paslėpti veidą? 

— Pone Makternai, — tyliai pašaukė ji, — jau metas keltis. 
Turite apsirengti. Mes netrukus sėsime į laivą. 

Jis nesujudėjo. 

— Angusai! — griežtai pasakė ji. — Pabuskite! 

Pamažu vyriškis atsimerkė ir pažvelgė į ją šypsodamasis. Pasukęs 
galvą, pajuto lengvumą ir persibraukė delnu veidą. 

— K3 man padarėte? 

— Kas jau seniai turėjo būti padaryta, — atsakė ji. — Užteks 
miegoti, renkitės eiti. Reikia nuvilkti nuo Džeimso drabužius, taip 
pat ir man apsirengti. Atsiprašau, bet turėsite man padėti susivarstyti 
korsetą. 

— Jums korsetą?.. 

Pažvelgusi pamatė, kad jo veidas raustelėjo. 

— Dievaži, Makternai iš Makternų klano, nejau raustate? 

— Ne, — paneigė jis, bet atsistodamas nusisuko. — Turėsite 
man parodyti, kaip... padaryti tai, ko jums reikia. 

— Parodysiu, — pažadėjo slėpdama šypseną. 

Edilina išsiėmė iš spintos drabužius, kuriais vilkėjo dieną, ir 
išdėliojo ant lovos, tuo pat metu slapčia stebėdama Angusą. Pamanė, 
kad jis norėtų pasižiūrėti į save veidrodyje. Turėjo prabėgti daug laiko, 
kai matė save be tos barzdos, bet, kiek ji suprato, Angusas nerodė 
jokio smalsumo. 

Stebėjo jį sugriebiant Džeimsą už pažastų, paskui užtempiant 
ant lovos. Minutėlę Angusas tik stovėjo ir žiūrėjo į gulintį ir laimingai 
miegantį vyrą. 

— Man tai nepatinka, — pareiškė Angusas. — Šitaip pavogti 


iš žmogaus drabužius nedora. 

Edilina užvertė aukštyn akis, prisiartino prie Džeimso ir pa- 
laisvino jo kaklaraištį. 

— Tuomet aš jį nurengsiu. 

— Tik ne jūs, — užprotestavo Angusas, aiškiai sukrėstas šio 
sumanymo. — Aš juo pasirūpinsiu. Eikite ir darykite, ką jums reikia. 
Edilina žvilgtelėjo pro langą. Jau artėjo aušros rausvuma. 

— Manau, kai tik apsirengsime, turėtume nueiti apačion į jo 
žmonos kambarį. Esu tikra, Džeimsas bus paprašęs ką nors ateiti 
ir jį pažadinti, kad nepavėluotų į laivą. Jis mėgsta ilgai vakaroti ir 
bodisi rytais anksti keltis. 

— Gera mintis, — sutiko Angusas. 

Jis kalbėjo iš kitos lovos pusės ir per drapiruotes nesimatė, ką 
veikia, bet ji girdėjo drabužių šiugždesį, kai pats nusirenginėjo ir 
vilkosi Džeimso drabužius. Keistas jausmas užliejo Eidiliną. Šit, vos 
už kelių pėdų nuo jos stovi vyriškis vienais apatiniais. Ir ne bet koks 
vyriškis, o toks, kuris buvo jai geras. Jeigu ne jis, dabar ji miegotų 
užeigos namuose, tuo tarpu Džeimsas su savo žmona išplauktų, 
gabendamiesi josios kraitį. 

— Man reikia pagalbos susivarstyti, — tyliai pasakė ji. Virš 
naktinių marškinių buvo užsidėjusi korsetą, bet varsčiai buvo iš 
nugaros pusės. — Ateiti pas jus? 

Angusas žengtelėjo kelis žingsnius į lovos kojūgalį, ir Edilina 
prarado amą ir tik spoksojo į jį. Buvo užsimovęs aptemptus gelsvai 
rusvus Džeimso bridžius ir apsivilkęs plačiarankovius jo marškinius, 
daugiau nieko ant savęs neturėjo. Nuo viso gyvenimo laukuose 
raitomis ant žirgo ir laipiojimo uolomis jo šlaunys buvo storos ir 
raumeningos. 

Angusas šypsojosi, lyg duodamas suprasti žinantis, kokį jai 
padarė įspūdį. 

Edilina neketino jam prisipažinti, kad atrodąs taip gerai, jog jai 


net užėmė kvapą. Tik atgręžė jam nugarą suveržti varsčius. 


102 Jude Deveraux 


— Kai atsidursime laive, būtų geriau, jei nekalbėtumėte, — 
perspėjo ji. 

— Nė žodžio? — paklausė Angusas tvirtais varsčiais suverž- 
damas standų korsetą. 

— Savo akcentu ir kalbėsena išsiduotumėte. Ne, būtų geriau, 
kad paliktumėte man vienai kalbėti. 

Angusas taip trūktelėjo korseto varsčius, kad kone sulaužė jai 
šonkaulius. 

— Ketinate mane perlaužti perpus? 

— Maniau, norite tokios siauros talijos kaip kitų moterų. At- 
siprašau, palaisvinsiu. 

Edilina sukando dantis. 

— Galite suveržti dar stipriau. 

— Ak, norite vidutinės talijos. 

— Aš... — buvo besakanti ji, bet suprato esanti pati kalta. Kol 
jis tempė, laikėsi įsitvėrusi lovos stulpelio. 

— Gerai! Atrodote puikiai. Ir galite kalbėti, ką norite, man 
nerūpi. Dėl manęs, galite sušokti ant sukryžiuotų kardų. 

Kai Angusas rišo apatinius varsčius, jį pažvelgė į jį. Jo akyse žyb- 
sėjo erzinamai kibirkštėlė, kurią ji buvo bepradedanti gerai pažinti. 

— Jūs — baisus Žmogus, ar žinote? 

Jis sugrįžo į kitą lovos pusę ir paėmęs liemenę ją apsivilko, o 
tuo metu Edilina įžengė į suknelę. Vakar ji pasistengė kuo geriau 
ją išvalyti nuo pjuvenų, bet dabar matė, kad jų dar liko. Vylėsi laive 
rasti visą drabužių garderobą. Žinojo, sukneles teks susiaurinti, bent 
per krūtinę, bet ji sugebės tai padaryti. 

Apsirengusi ir susiglosčiusi plaukus atgal, nuėjo prie Anguso. Jis 
užsimerkęs rėmėsi į lovos stulpelį. Jo liemenė buvo susagstyta kreivai. 

— Nagi, atsibuskite, — paragino atsegiodama liemenę ir su- 
sagstydama iš naujo tiesiai. 

— Sapnavau jus, — tyliai prisipažino žvelgdamas į ją, apšviestą 
žvakės ir aušros rausvumos, jau besiskverbiančios pro langą. 

— Geras buvo sapnas? — paklausė Edilina, paduodama jam 
apsivilkti švarką. 

— Kuo puikiausias. Jūs ir aš drauge stovėjome lauke. Aiškiai 
viską mačiau. Tai nebuvo Škotija, bet niekada anksčiau mano ne- 
regėta vieta. 

— Galbūt Amerika. 

— Taip, — švelniai sutiko Angusas ir siekė paliesti jos plaukų. 

Minutėlę juodu stovėjo, žvelgdami vienas kitam į akis, ir ji 
pasviro prie jo. 

— Kai nuvyksime į Ameriką, duosiu jums šiek tiek savo aukso, 
ir galėsite... — Nuo jo mesto žvilgsnio ji nutilo. 

— Jeigu kada nors vėl bent užsiminsite man apie tai, mergužėle, 
neturėsiu su jumis jokių reikalų. 

Iš pykčio jo akyse Edilina matė, kad tuos žodžius pasakė labai 
rimtai. Buvo bepradedanti atsiprašinėti, bet kitą akimirką į kambarį 
krito saulės spindulys ir proga buvo praleista. 

— Turime eiti! — priminė Angusas. 

Viena ranka jisai sugriebė Džeimso batus, kita — Edilinos 
plaštaką, o ji pasičiupo ryšelį su skutimo ir siuvimo reikmenimis. 

Juodu nubėgo laiptais, Edilina sekė Angusui iš paskos, nepa- 
leisdama jo rankos. Vos tik uždusę įpuolė į kambarį ir uždarė už 
savęs duris, sustojo, kai į jas pasibeldė nakvynės namų šeimininkas. 

— Jūsų karieta jau čia! — šūktelėjo jis, regis, nesijaudindamas, 
jei pažadins kitus savo svečius. 

Angusas išėjo iš kambario, Edilina — paskui jį, bet pamačiusi 
prie durų stovintį vežėją įbėgo atgal į kambarį ir užtraukė lovos 
užuolaidas. Tuomet liepė vežėjui paimti iš kampo skrynią ir nepa- 
žadinti miegančios jos sesers. Edilina pasistengė, kad Angusas jos 
neišgirstų, nes žinojo, jog jam tai nepatiktų. Buvo bepaimanti tos 
moters sukneles. Bet Edilina nežinojo, kas buvo pernešta į laivą. 


Nenorėjo kelias savaites verstis kelionėje vienintele suknele. 

Lauke prie nakvynės namų stovėjo graži nusamdyta karieta, 
įkinkyta keturiais nekantriai trypčiojančiais arkliais. 

— Sau Džeimsas išlaidų negaili, ar ne? — sarkastiškai 
pakomentavo Edilina. 

— Kaip manote, gal prieš kelionę reikėtų ko nors užvalgyti 
ir atsigerti? — paklausė Angusas, mėgindamas judinti ankštame 
švarke rankas. 

— Ar kada nors galvojate apie ką kitą, nei maistą ir miegą? — 
nukirto Edilina. 

— O taip, — lėtai atsakė Angusas, — bet ne tuomet, kai esu 
su tokia irzlia moterimi kaip jūs. Gal per stipriai suveržiau jums 
varsčius? 

Ji atsilošė į sėdynės nugarėlę ir trumpam užsimerkė. 

— Aš tik nervinuosi, štai ir viskas. Mano dėdė iš laiško, kurį iš 
manęs pavogė, žino, kas toks yra Džeimsas, ir jis... 

— Ar pasakėte tai Harkortui? 

— Taip, — patvirtino Edilina. — Kai parašiau Džeimsui an- 
trą kartą, viską jam papasakojau. Tačiau mano dėdė galėjo pradėti 
teirautis ir sužinoti, kad Džeimsas užsisakė vietas laive. Jis galėtų... 

Ji nebaigė, nes vežėjas staigiai sustabdė karietą — lauke girdėjosi 
šūkaujantys vyrai. 

— Jūs tylėkite, — pasakė Angusas. — Aš pats su tuo susitvar- 
kysiu. 

— Jūs? Bet... 

Nuo jo žvilgsnio ji užsikirto. 

Karietos durelės plačiai atsilapojo ir du nemalonios išvaizdos 
vyrai pažvelgė vidun. Angusas nesujudėjo, tik liko atsidrėbęs ant 
sėdynės, tartum pešiodamas nuo savo rankogalių pūkelius. 

— Matėte šį žmogų? — paklausė vienas vyras, iškeldamas 
Anguso atvaizdą. 

— Manyčiau, ne, — atsakė Angusas, vos žvilgteldamas į skel- 
bimą. — Būčiau šaukęsis pagalbos, pamatęs tokį galvažudį. 

Sėdinčios priešais jį Edilinos burna atvipo iš nuostabos. Papras- 
tai ryškus škotiškas Anguso greblavimas išnyko, jo kalba skambėjo 
kaip išauklėto Londono salonuose džentelmeno. 

— Gal būtumėte malonus uždaryti dureles, mielasis žmo- 
gau? — paprašė Angusas, prisidėdamas prie veido nėriniuotą nosi- 
naitę. — Dulkės mane blogai veikia. 

Agentas, kuriam stigo dviejų viršutinių priekinių dantų, pa- 
žvelgė į Ediliną, paskui žemyn į kažką savo rankoje. 

— Žiū, ji panaši į tą ledi, kuri pabėgo nuo savo dėdės. Jis paskyrė 
atlygą, jeigu ji bus sugrąžinta. 

— Sakote, mano žmona panaši į kažkieno dukterėčią? Ir anas 
turi pinigų? Pasakyk, drauguži, kur jis gyvena? Mes jį aplankysime 
ir pasakysime, kad ji — jo pradingusi dukterėčia. Kaip manote, jis 
patikės mumis? 

— Prakeiktas dabišius, — su pasidygėjimu metė agentas, už- 
trenkdamas karietos dureles. — Važiuokite sau po galais! 

Angusas įsikišo nosinaitę atgal į kišenę ir pažvelgė į Ediliną, 
spoksančią plačiomis akimis. 

— Norite ką nors pasakyti? 

— Ne. Nieko. — Ji greitai sumirksėjo. — Betgi kur jūs šito 
išmokote? 

— Klausydamasis. Tai ne taip sunku. — Vėl sugrįžo ryškus jo 
akcentas. — Norėtumėte, kad visą laiką kalbėčiau kaip Harkortas? 

— Ne, — skubiai pasakė ji. — Nenorėčiau. 

Šypsodamasis jis nusisuko pažiūrėti pro langą ir po minutėlės 
pranešė: 


— Matau laivą. Mes beveik vietoje. 

Edilina labai nervinosi ir vis žvilgčiojo į Angusą, kai jiedu trapu 
žengė į laivą. 

— Nusiraminkite, — pasakė Angusas. — Jūs taip drebate, kad, 
bijau, įkrisite į vandenį. 

— Kas bus, jeigu kapitonas pažįsta Džeimsą ir mus apkaltins 
jo pagrobimu? 

— Iš kur jam tai žinoti? — nustebęs paklausė Angusas ir nu- 
sišypsojo. — Gal norėtumėte, kad aš kalbėčiau? 

Tai pasakęs, atkišo jai parankę, ir Edilina įsitvėrė į ją. 

Žinojo jį keršijant jai už tai, kad buvo pasišovusi pati vesti visas 
derybas su kapitonu, bet pernelyg nervinosi, jog dabar reaguotų. 

— A, ponas ir ponia Harkortai, — pasveikino kapitonas In- 
gesas, kai tik juodu užlipo į denį. — Pagaliau susitinkame. — Jis 
paspaudė jiems rankas ir priminė savo pavardę. Buvo jau pagyvenęs, 
gana aukštas ir maloniai šypsojosi — ir nepajėgė atplėšti akių nuo 
Edilinos. 

— Nė negsivaizdavau, kad jūs tokia žavinga. Buvau girdėjęs... 
ką kita. 

Angusas pridengė delnu jos plaštaką sau ant rankos ir meiliai 
nusišypsojo: 


— Mieloji, tas tavo šelmis brolelis vėl renčia apie tave visokias 

pasakas? — Jis pažvelgė į kapitoną. — Ar jums pasakė, kad ji aukšta, 
apkūni ir ne per gražiausia pažiūrėti? 

Kapitonas supratingai nusišypsojo: 

— Taip, manau, iš manęs pasijuokė, bet esu laimingas matyda- 
mas, kad tai buvo tik pokštas. Turbūt norėtumėte įsikurti, tad savo 
padėjėjui liepsiu parodyti jums kajutę. Tikiuosi, šįvakar su manimi 
pietausite, o galbūt dabar pageidautumėte papusryčiauti pas save? 

— Taip, — greitai atsakė Edilina, tebeįsikibusi Angusui į pa- 
rankę. — Mano vyras labai išalkęs. Ir mudu tuojau pat norėtume 
ko nors užkąsti. 

— Tad prašom šen. 

Dar nespėjus jiedviem žengti nė žingsnio, kapitonas susiraukė, 
kai vienas laivo karininkas kažką pašnabždėjo jam į ausį. 

— Bijau, turiu jums šiokių tokių blogų žinių. Kaip žinote, 
mes paprastai neplukdome keleivių, nes laivas ne tam skirtas, bet 
kai kada, kaip ir jūsų atveju, paimame kelis žmones. Tačiau, didelei 
mano nelaimei, gavau įsakymą nugabenti į Ameriką devynias kalines. 

Pasisukusi į prieplauką, Edilina ten pamatė kelias geležimis 
sukaustytomis kojomis moteris, žiūrinčias aukštyn į juos. Ji prigludo 
arčiau prie Anguso. 

— Aš labai atsiprašau, — pasakė kapitonas Ingesas, — ir jus 
suprasiu, jeigu nuspręsite savo kelionę atidėti. 

— Ne! — vienu balsu atsakė Angusas ir Edilina. 

— Mums bus viskas gerai, — paaiškino Angusas. — Nesame 
tiek išrankūs, kad keletas kalinių keltų nepatogumų. Tiesa, bran- 
giausioji? 

Kai Edilina nutylėjo, jis pamatė ją stebinčią pajudėjusias keltis 
trapu katorgininkes. Daugelis jų buvo purvinos, atrodė išsekusios ir 
nelaimingos, bet trečioji vorelėje dairėsi aplink su įžūlia šypsenėle, lyg 
viską būtų vertinusi juokais. Ji buvo aukšta, keliais coliais aukštesnė 
už kitas moteris, apkūnoka ir dailaus, rausvų skruostų veido. 

Pamačiusi Angusą, moteris trumpam išpūtė akis, paskui koke- 
tiškai nuleido blakstienas. 

Edilina dar arčiau prisiglaudė prie Anguso ir tvirčiau įsikibo 
jam į parankę. Angusas nusišypsojo jai, pamanęs, kad išsigando ka- 
torgininkių. Jis žingtelėjo atgal, leisdamas joms praeiti, ir liko rimto 
veido, kai pora moterų mestelėjo jo link keletą pastabėlių. 

— Kora, argi jis ne gražuoliukas? — viena iš jų paklausė. 

Kai katorgininkės ir du jų sargybiniai praėjo ir moterys buvo 
nuvestos gilyn į laivą, kapitonas vėl atsiprašė: 

— Apgailestauju dėl to. Mes, žinoma, kaip galėdami pasisteng- 
sime jas laikyti atskirtas nuo jūsų. 

— Kuo jos nusikalto? — paklausė Edilina, žvelgdama įkandin 
paskutinės laipteliais nulipančios moters. 

— Viskuo. Išskyrus žmogžudystę. Daugiausia vagystėmis. 
Nebuvo tiek blogos, kad jas pakartų, tad tik ištremiamos į Ameriką. 
Joms niekada nebus leista sugrįžti į Angliją. 

— Ir tai bausmė? — paklausė Edilina. 

— Taip mano teisėjai, bet man asmeniškai naujasis kraštas 
patinka, ypač Virdžinija. 

Edilina išplėtė akis. 

— Turėsite mums papasakoti apie tą kraštą viską, — pasakė ji 
ir pažvelgė į Angusą. — Ar ne, brangusis? 

Jisai spoksojo ten link, kur nuėjo moterys, ir raukėsi. 

— Taigi galiu tikėtis jūsų šį vakarą pietums? 

— Mums bus malonu, ar ne? — ir Edilina vėl pažvelgė į Angusą, 
bet jis tebesiraukė. Ji stipriai trūktelėjo jį už rankos. 

— A, taip, — sutiko jis ir tartum vėl sugrįžo į tikrovę. 

— Kapitonas Ingesas mudu pakvietė su juo papietauti. Juk 
mielai priimame kvietimą, tiesa? 

— A, taip, — pakartojo. — Būtų... — Regis, Angusas susizgribo 
vėl peršokęs į sau įprastą tarmę, tad pasitaisė: — Mielai priimame, — 
pasakė Džeimso Harkorto akcentu. 

— Tuomet paprašysiu poną Džonsą jus palydėti į kajutę. 

Edilina ir Angusas nusekė paskui jauną vyriškį laivo gale laip- 
teliais žemyn į apatinio denio kajutes. Kai jis atidarė duris, Edilina 
nusišypsojo. Visą galinę jų kajutės sieną sudarė langas. 

— Kaip miela, — pasakė ji jaunajam karininkui. 

— Paprastai čia kapitono kajutė, bet per šią kelionę ją jums 
perleido. Matyt, kažkuo jam įtikote. 

— Man čia reikės hamako, — staiga pareiškė Angusas. 

— Hamako? — nustebo jaunasis karininkas. 

— Aha... Taip. Juk jame vyrai miega, ar ne? 

Kajutės gale buvo viena siaura medinė lova. 

— Man ji per trumpa, — pasakė Angusas. 

— Bet kapitonas ją užsakė sau, ir jis... — pradėjo jaunasis 
vyriškis. 

— Mano vyras geras, — paaiškino Edilina. — Tai dėl manęs. 
Aš, na... esu nėščia, ir jis būgštauja dėl mano sveikatos, tad jam reikia 
atskiros lovos. 

— A, suprantu, — nusišypsojo jaunasis vyriškis. — Pasižiūrėsiu, 
ką galima padaryti. Ir štai jūsų pusryčiai. Pasimėgaukite vaisiais, nes 
jų neilgam užteks. 

Vienas jūrininkas atnešė medinę plokščią lėkštę su duona, virtų 
kiaušinių ir vyšnių, taip pat didelius bokalus alaus, ir viską išdėliojo 
ant apskrito stalo šalia įstiklinto lango. 

Likę vieni, Edilina ir Angusas nuėjo prie stalo ir kone pulte 
užpuolė valgį. 

— Dėl vaiko, — pagyrė Angusas, — tai jūs greita. 

— Ne tokia greita kaip jūs su tomis katorgininkėmis, — atrėmė 
ji lupdama kiaušinį. — Kas jus apsėdo, kad taip į jas spoksojote? 

— Mąsčiau, kaip nedaug trūko, kad ten būčiau aš. Jeigu viskas 
būtų susiklostę kitaip, tame triume būčiau galėjęs būti aš. 

— Bet ne su tomis moterimis, — pasakė Edilina. 

— Taip, ne su tomis moterimis. — Jis šypsojosi. — Tad ką gi 

mudu veiksime šioje kelionėje? Ji truks tris savaites, galbūt šešias, 
jeigu orai bus nepalankūs. Kuo jūs užsiimsite? 

— Turbūt skaitysiu. Kažin, ar kapitonas turi kokių nors kny- 
gų, kurias galėtų mums paskolinti? Galbūt jūs galėtumėte man 
paskaityti. 

Angusas išlenkė antakį ir paėmė iš jos nuluptą kiaušinį, kurį 
padavė. 

— Ir kodėl toks žvilgsnis? 

— Kada aš būčiau galėjęs eiti į mokyklą mokytis skaityti ir 
rašyti? 

Edilina nustėro su vyšnia burnoje, laikydama šią už kotelio. 
Paskui šiek tiek pakramtė ir išspjovė kauliuką. 

— Tuomet būsiu jūsų mokytoja. 

— Nereikia manęs mokyti, — suraukęs kaktą atkirto jis. 

— Argi ne įdomu, kaip visiškai jus apleidžia humoro jausmas, 
kai vadovaujate ne jūs? Kodėl mintis, kad aš — benaudė, niekam 
tikusi — galėčiau ko nors mokyti tokį didį, nuostabų vyrą, jus taip 
siutina? 

Angusas prisilenkė žemiau prie savo lėkštės, bet Edilina matė, 
kad raukšlės jo kaktoje išsilygino. 

— Aš — nuostabus, tikrai? 

— Savo paties akyse, atrodo, toks esate, — pasakė ji. — Palau- 
kite! Nesuvalgykite visų vyšnių! 

— Manote, negaliu? — atkirto jis, pagriebė iš lėkštės saują 
vyšnių ir nuo jos nusisuko. 

— Paršas! — Ji apibėgo nedidelį stalą jų atimti. 

Angusas iškėlė vyšnias aukštyn, ir kai Edilina sugriebė jį už 
riešo, perkėlė jas į kitą ranką. 

— Jūs — savanaudis... škotas! — sušuko siekdama vyšnių. 

Jis juokėsi. 

— Jūs tik šitaip sugebate mane išvadinti? Blogesnių žodžių 
nemokė toje turtuolių mokykloje? 

— Nieko, ką galėčiau pasakyti vyriškiui, — atsakė ji ir puolė 
atimti vyšnių. 

Šitaip juodu atsidūrė krūtinė prie krūtinės. Jo veidas buvo per 
colį nuo josios, ir Edilina užuodė putų, kuriomis naudojosi jį skus- 
dama, kvapą. Ir nuo jo sklido dar kitas kvapas — Vyro. 

— Prašotės daugiau nei pajėgsite tverti? — tyliai paklausė 
Angusas, paskui šiek tiek prisilenkė arčiau, lyg ketintų ją pabu- 
čiuoti. 

Edilina pasuko galvą, tarsi pasirengusi priimti jo bučinį, bet 
paskui pasičiupo vyšnias ir nuskuodė tolyn. 

— Šitos saldesnės, — pareiškė įsidėdama vieną vyšnią į burną. 

— Iš kur jums žinoti, kas yra saldesnis, jeigu nebandėte? 

— Puiki vaizduotė. — Ji baigė doroti vyšnias. — Mmm, kokios 
skanios. 

Angusas krustelėjo eiti prie jos, bet susiturėjo. Liko sėdėti 
vietoje, rimtomis akimis žvelgdamas į merginą. 

— Jaučiuosi tokia laiminga ištrūkusi nuo to visko, kad galėčiau... 
galėčiau beveik skraidyti... — ji ištiesė rankas ir leidosi šokti po mažą 
kajutę. — Neištekėjau nė už vieno už tų siaubūnų ir gyvensiu visai 
naujame krašte. 

Sustojusi pažvelgė į Angusą ir pamatė, kad jis raukosi. 

— Nee... — prašneko jis, — šitaip negali tęstis. 

Edilina atsisėdo priešais jį ant kėdės. 

— Kas negali tęstis? 

— Šitai, — tyliai ištarė jis. — Šis erzinimas, šis... žaidimas, 
grabinėjimasis ir lietimasis. 

— Jums tai nepatinka? — paklausė nusišypsodama jam pro 
blakstienas. 

— Pernelyg patinka. 

— Ką gi, tai kokia problema? 

— Liaukitės! 

— K3 liautis? — paklausė ir nekaltai pažvelgė į jį. 

— Aš — ne kuris nors iš jūsų dendžių, su kuriais galite Airtuoti 
ir erzintis, iki širdis geidžia. Nors ir aprengėte mane kaip papūgą, 
tebesu Angusas Makternas, žmogus, daugiau laiko praleidžiantis 
kalnuose nei namie tarp keturių sienų. Ir niekada negyvenau kaip 
jūs tokiuose prašmatniuose namuose. 

— Vadinasi, dabar esu snobė? — paklausė ji. — Ar dar ir tai 
pridursite prie dalykų, kuriuos man prikaišiojate? Pasak jūsų, aš nieko 
nesugebu, neturiu jokių talentų, kurie kam nors galėtų praversti, o 
dabar sakote, kad laikote mane snobe. 

— Prašom neapsimetinėti, kad ne taip mane supratote, — pa- 
sakė jis, rimtu veidu pasilenkdamas prie jos. — Pati sugalvojote, kad 
keliaučiau kartu su jumis kaip jūsų vyras, ir aš sutikau, nes nebuvo 
laiko pasielgti kaip nors kitaip. 

— Ir jums reikėjo išsidanginti iš Škotijos, — pridūrė ji. 

— Taip, man reikėjo išsidanginti iš Škotijos, bet jeigu keliaučiau 
vienas, tai žemai triume su jūrininkais, o ne šičia. — Jis pamojo į 
gražius kajutės langus. 

Atsidususi Edilina atsilošė kėdėje. 

— Ką jūs mėginate man pasakyti? 

— Kadesu ne iš jūsų pasaulio ir nemoku tokių žaidimų, kuriuos 
jūs, žmonės, žaidžiate. Aš ne... 

— Ką tai reiškia? „Jūs, žmonės '? Kuo esu kitokia nei jūs? 

Jis delsė atsakyti. 

— Aš liksiu šioje kajutėje su jumis tik su viena sąlyga: jei liau- 
sitės vaidinusi gundytoją. 

— Ką tokią? — paklausė Edilina, jau įsižeidusi dėl jo žodžių. 

— Gundytoją, moterį, kuri suvilioja vyrą daryti tai, ko jam 
nederėtų daryti. Ievą, tiesiančią jam obuolį, gundančią į nuodėmę. 

— Kodėl jūs... — pradėjo ji ir susikryžiavo ant krūtinės 
rankas. — Aš tikrai atsiprašau, kad mėginu jus priversti nusidėti. 
Pasakykite, pone Makternai, ką man daryti, kad išsaugočiau jus be 


nuodėmės ir tyrą? 

— Tai jus aš mėginu išsaugoti tyrą, — tyliai atrėmė jis. — Esate 
graži jauna moteris, ir vien tik pasižiūrėti į jus pakanka, kad vyras 
pakvaištų iš geismo. Nežinau, kaip aš iškęsiu šioje kajutėje su jumis 
dieną naktį... neišrengdamas jūsų. Todėl jeigu turiu būti taip arti 
jūsų, privalote elgtis su manimi... kaip su savo broliu. O aš privalau 
galvoti apie jus kaip apie savo seserį, nors tai beveik neįmanoma. 
Ar aiškiai pasakiau? 

— Aš, ee.. — pradėjo Edilina, bet nesugalvojo, ką dar pasakyti. 

Flirtas — dalykas, kuris jai neblogai sekdavosi, kuris vykdavo jos 
draugių, pas kurias apsistodavo, namuose. Tiesą sakant, mokykloje 
ji dažnai pamokydavo ne tokias pasisekimą turinčias savo klasės 
drauges, kaip reikia flirtuoti. Ji negalėjo pykti ant jo už tai, kas, žinojo, 
buvo tiesa. Ji /ikrai flirtavo. Ir, be to, ne;manoma pykti ant žmogaus, 
jai sakančio, kad esanti tokia graži, jog jam sunku susitvardyti. 

— Jeigu jūs taip nesielgsite, nueisiu į triumą ir miegosiu 
hamake. Supratote? 

— Taip, — sutiko Edilina. 

Jeigu Angusas būtų buvęs koks nors kitas vyras iš jos gyvenime 
pažinotųjų, ji būtų suplazdėjusi blakstienomis ir paklaususi, ar šis 
įsakymas reiškia ir tai, kad nebus nė bučinių. Bet pažvelgusi į gražų 
Anguso veidą neišdrįso. Edilinai dabar toptelėjo į galvą — ji turi 
reikalą su vyru, o anie visi buvo berniukai. 

— Pasistengsiu kaip galėsiu, kad jums būtų lengva, — pažadė- 
jo. — Gražiai elgsiuosi. Nei juokų, nei erzinimosi, nei galynėjimosi. 
Norite būtent tai išgirsti? 

— Noriu išgirsti... — jis pažvelgė į ją per stalą. Blogai jautė- 
si, savo žodžiais atimdamas iš jos norą skraidyti, kai jautėsi tokia 
laiminga ir priversdama surimtėti. — Atleiskite man už škotišką 
šiurkštumą, mergužėle, bet esu vyras ir sunkiai tveriu būdamas taip 
arti jūsų. 

— Suprantu, — linktelėjo ji ir pasižiūrėjo į savo rankas ant kelių, 
paskui vėl į jį. — O jeigu mudu vienas kitą įsimylėsime? 

Akimirką Angusas atrodė sukrėstas, paskui globėjiškai jai 
nusišypsojo. 

— Manęs nemylėjote, kai nešiojau tai, ką jūs vadinote moteriš- 
ku drabužiu. Ir ne per seniausiai sakėte, kad manęs nekenčiate. Ar 
žinote, kiek man teko vargti, kol nusigavau nuo to stogo, kai mane 
ten užsklendėte? 

— Ne, — atsakė ji. — Apie tai negalvojau, stengiausi nesušalti 
su šlapiais drabužiais po to, kai mane įmetėte į arklių girdyklą. 

— Tai ne tas žygdarbis, kuriuo turėčiau didžiuotis, — prisipa- 
žino jis. — Bet, mergužėle, turite įsiklausyti, ką sakau. Dabar žiūrite 
į mane su tais puikiais drabužiais, surištais už galvos plaukais ir 
nuskustu veidu ir juokiatės, flirtuojate, kalbate apie meilę. Jeigu jūs 
ką nors mylite, tai drabužius, o ne jais vilkintį vyriškį. Po šiuo šilku 
vis dar esu toks pat vargšas škotas ir prieš savo puikiąsias drauges 
su manimi jaustumėtės nepatogiai. 

— Manau, esate mano... 

— Jūsų gelbėtojas, — užbaigė Angusas. — Laikote mane žmo- 
gumi, išgelbėjusiu jus nuo likimo, blogesnio už mirtį. Taip, aš visa 
tai žinau, mergužėle, bet prisiminkite, kad nieko tokio nepadariau. 
Tik ketinau nugirdyti pastorių ir galbūt jus išgelbėti nuo vienos 
nakties. Grynas atsitiktinumas, jog įsėdau į tą furgoną ir radau tame 
karste jus. 

— Bjaurus, purvinas daiktas, — sumurmėjo Edilina. — Turbūt 
jis buvo puspilnis pjuvenų, ir kai atsiguliau, šios subangavo apie 
mane, vos neuždusindamos. Bet jau buvau išgėrus to šlykštaus 
opijaus marmalo, kurį davė Džeimsas, tad vos neužmigau, kol 
užsivožiau dangtį. 

— Nair išgąsdinote, kai atsisėdote tame karste! — prisipažino 
Angusas. — Prisiekiu, man širdis apmirė. 

— Jūs mane pažinojote, tad negalėjote pagalvoti, kad esu mirusi. 

— Pamaniau, gal jūsų dėdė jus nužudė, norėdamas pasisavinti 
kraitį. 

— Tad pamanėte, kad aš — šmėkla? 

— Taip, iki pradėjote skystis dulkėmis ir man pasakėte, kad vėl 
su jumis pasielgiau netinkamai. 

— Taip, nejaugi? — nustebo Edilina. — Manau, mane turbūt 
pažadino dulkės nosyje, taip pat išgirdau šauksmus, be to, man so- 
pėjo galvą. Paskui, kai atsibudau ir pamačiau jus, o ne Šeimusą, aš... 

— Negalėjote pasirinkti nieko blogesnio sau į pagalbą. Jeigu 
būtumėte išnaršiusi visą Glazgą /7 Edinburgą, nebūtumėte suradusi 
prastesnio didvyrio nei Šeimusas. 

— Bet jūs mane išgelbėjote, — nenorom, atsiminkite, — tikrai 
išgelbėjote, o dabar man liepiate saugotis, kad jūsų nepaliesčiau. 

Iš jos tono Angusas suprato, kad mergina iš jo šaiposi. 

— Aš tik sakau: jeigu norite, kad nepamesčiau proto, negun- 
dykite manęs daugiau nei pajėgiu ištverti. 

— Pasistengsiu, kiek galėdama, — pažadėjo ji šypsodamasi, — 
nors, manau, tikroji priežastis, kodėl šįryt spoksojote į tas moteris, 
ta gražutė riebia krūtine. 

— Kokia?.. — jis šypsojosi. — O taip, man patinka riebi krū- 
tinė. Yra ką daugiau suvarstyti į vieną iš tų brangių jūsų daikčiukų, 
kuriuos nešiojate. 

Jis žvilgtelėjo į Edilinos krūtinę, tegul ir ne „riebią“, bet tikrai 
pilnoką. 

— Taigi kas dabar ir flirtuoja, ir erzina? 

— Ak, bet aš jūsy negundau, — gynėsi Angusas. — Tai didelis 
skirtumas. 

Į duris kažkas pasibeldė, ir jis atsistojo atidaryti. Kai ėjo per 
kajutę, — aukštas, daugiau kaip šešių pėdų augumo, — Edilina 
žvelgė, kaip audinys aptempęs jo itin raumeningas šlaunis. Jis jos 
negundo? Kas pametęs protą? 

— Kapitonas liepė jums atnešti, — pasakė karininkas. — Pa- 
manė, galbūt jų jums reikės. 

Už jo keturi jūrininkai įnešė dvi sunkias skrynias. 

— Pastatykite į aną kampą, — iš už Anguso paliepė Edilina. — 
Ir dėkui, kad atnešėte. 

Jūrininkai žiūrėjo į Ediliną lyg pirmą kartą būtų pamatę moterį 
ir atbulom, su kepuraitėmis rankose, pasitraukė iš kajutės. 

— Jeigu jūs būtumėte jūreivis, turbūt elgtumėtės kaip tie vy- 
rai, — tarstelėjo ji, eidama prie skrynių. 

— Jais dėtas, jeigu laive būtų graži moteris, aš iš paskutiniųjų 
stengčiaus, kad ji mane pastebėtų. 

— Bet ne dabar ir ne dėl manęs? — smalsiai paklausė Edilina. 

Angusas metė į ją liūdną žvilgsnį. 

— Deja, aš jau suspėjau gerai jus pažinti. Žinau apie jūsų pa- 
tirtus melus ir išdavystes, apie iškęstą neteisybę, ir tai kliudo mano 
pastangoms su jumis suartėti. 

Edilina neištvėrė nenusijuokusi. 

— Lyg jums būtų svarbu! Gal pažiūrėkim, ką Džeimsas mums 
pavogė? 

Jai tai ištarus, juodu pajuto laivą susvyruojant. Staiga Edilina 
prarado pusiausvyrą ir vos neparkrito, bet Angusas pagavo ją už 
rankos. 

— Ar sergate jūrlige? — paklausė jis. 

— Nežinau. Plaukiodavau tik valtelėmis po ežerus, kurių pa- 
viršius lygus it stiklas. O kaip jūs? 

— Aš irgi nežinau, — prisipažino jis. 

Nusišypsoję vienas kitam, juodu perkėlė dėmesį į skrynias 
ir atstūmė užšovus. Edilina atidarė stovėjusiąją Džeimso žmonos 
kambaryje. Ji aiktelėjo dugne pamačiusi kažką panašaus į daug 
sulankstytų suknelių, vieną už kitą gražesnių. 

Angusas stebėjo, kaip mergina paeiliui traukia iš skrynios suk- 
neles, jomis žavisi ir šūkčioja grožėdamasi nuostabiomis abrikoso ir 
aukso geltonumo spalvomis išsiuvinėtais šilkais. 

— Šitos dieviškos, — džiūgavo ji. — Tikrai gražios. Niekada 
nemačiau prašmatnesnių suknelių. Jos... 

Ji nutilo, išvydusi skrynioje kažkokius popierius. Kai juos per- 
skaitė, jos veidas tapo piktas. 

— Kas tai? 

— Pažiūrėkit! 

Ji atkišo Angusui popierius. 

— Pažįstu skaičius, bet nesuprantu, kas čia parašyta, — varžy- 
damasis prisipažino Angusas. 

— Galiu jums pasakyti, kas čia parašyta. Tas prakeiktas — tegul 
spirgės jis pragare — Džeimsas Harkortas visas sukneles žmonai 
užsakė m2an0 vardu. Tose sąskaitose — 72am0 pavardė. 

Angusas puse lūpų jai šyptelėjo. 

— Jis manė, kad bus jau išvykęs, tad jums teks užmokėti už 
taip ir negautas sukneles. Bet dabar jis turės apmokėti už sukneles, 
kurių neturi. 

Mirksnį Ediliną spoksojo į jį, paskui nusikvatojo. 

— Nuostabu! Mano siuvėja Londone sakydavo, kad jai taip 
įgriso nesusimokantys klientai, kad nusamdė vyrus su lazdomis 
išmušinėti iš jų skolų. Galiu jus patikinti aš mokėdavau jai visada 
laiku. 

Angusas atkėlė antros skrynios dangtį ir pažvelgęs vidun pamatė 
Džeimso drabužius. Pasirausęs po šiuos giliau, ištraukė iš dugno 
popieriaus lapą ir jai padavė. 

Edilina nusišiepė. 

— Irgi sąskaita man. Džeimso pavardė, bet po šia — manoji, 
kaip jo skolos laiduotojos. 

Juodu vėl nusijuokė, ir ji pasisuko į skrynią pasižiūrėti, kas dar 
jos viduje. 

— O dievuliau, — ištarė Edilina, prisikasusi iki dugno. — Tik 
pažiūrėkite į šitą. — Ji atidarė nemažą ploną tamsiai mėlyną dėželę 
ir atkišo Angusui. — Pariurą“. 


Iš pranc. parure — papuošalų rinkinys. 

— Kas, kas, paa-rūra? — paklausė jis, stengdamasis ištarti tą 
žodį prancūzišku akcentu kaip ir ji. — Kas tai? 

Paėmęs iš jos dėželę, pažvelgė į jos turinį. Viduje, ant atlasinės 
pagalvėlės, buvo dailiai sudėliotas deimantinių papuošalų kom- 
plektas: kaklo vėrinys dviem eilėmis, apatinioji iš krašto — festonų 
pavidalo, ir trys apyrankės, taip pat auskarai su deimantų karuliais ir 
didelė sagė su brangakmeniu, didumo sulig Anguso nykščiu. 

— Kas tai? — vėl paklausė jis. — Kažkas kitokio nei brange- 
nybės, kas nors ypatinga? 

— Naujoji Džeimso žmona buvo grafo duktė, juk taip? Spėju, 
tai jos motinos brangenybės, o dar anksčiau — senelės, ir sutikčiau 
lažintis, kad Džeimsas nieko apie jas nežinojo. Jeigu būtų žinojęs, 
manau, būtų jas įkeitęs. Leiskite, pasižiūrėsiu, — paprašė Edilina, 
paimdama iš jo dėželę, paskui iškėlė iš jos auskarą ir nagais atkabi- 
no mažutį kabliuką. — Matote? Juos galima nešioti įsivėrus į ausį 
arba prie jos prisegus. — Manyčiau, visi šie daikčiukai tokie. Sagę 
veikiausiai galima nešioti kaip tokią arba kaip dvi sąsagas ar kaip 
vieną mažesnį papuošalą, o vėrinį galima pakeisti iš vienaeilio į 
dvieilį. Juvelyrai tokie sumanūs. 

Ji sugrąžino jam dėželę. 

— K3 man su tuo daryti? Jūs galite juos šįvakar užsidėti pietums. 

Mergina žiūrinėjo skrynios turinį. 

— Veikiau nusiskusčiau plikai galvą, nei nešiočiau ką nors iš jų. 

Angusas atsargiai padėjo dėželę ant grindų šalia jos. 

— Turite pasilikti tai sau, — pasakė ji. 

— Sau? Ką aš su jomis veiksiu? 

Ji nustebusi pažvelgė į jį. 

— Argi nežinote, kad vyrams nešioti auskarus — paskutinis 
mados klyksmas Londone? Neabejoju, šįvakar kapitonas bus juos 
Įsisegęs. 

Angusas porą kartų sumirksėjo, paskui nusišypsojo. 

— O, mergužėle, šįsyk mane beveik nupirkote. Tie daikčiukai 
skirti moteriai, ir juos nešioti turėtumėte jūs. 

Edilina atsisėdo ant grindų. 

— Bet aš jų nenešiosiu. Jie priklauso kitai moteriai. Nenoriu 
jų turėti. 

Jis paėmė futliarą su brangenybėmis ir buvo bededąs atgal į jos 
atidarytąją skrynią. 

— Tad mes nusiųsime jas atgal savininkei. 

— Tai jau ne, ji žie4 nenusipelno! — atkirto Edilina. — Kiek 
žinau,jie abu, ji ir Džeimsas, veikė išvien. Noriu, kad jūs paimtumėte 
tas brangenybes. Jeigu atsisakote priimti iš manęs auksą, paimkite 
šias. Pasielkite su jomis kaip norite. Parduosite, nusipirksite Žemės, 
karvių, kiaulių, ko tik norėsite. 

— Arba padovanosiu savo žmonai? — tyliai paklausė jis. 

— Kaip pastebėjau, jūsų skonis linksta į tokias moteris, kurios 
per riebios, kad galėtų jas užsikabinti ant kaklo, — įgėlė Edilina, 
apsimestinai nusišypsodama. 

Jis nusijuokė. 

— Nemanau, kad... 

— Tik nedrįskite man sakyti, kad negalite jų pasilikti! Daug 
nuveikėte ir daug rizikavote. Negalite būti toks išdidus ir naujajame 
krašte atsidurti be penso prie savo vardo. Ką jūs darysite? Parsiduosite 
darbui pagal kontraktą"? Tik po septynerių metų atgausite laisvę. 
Bet, antra vertus, jūsų darbdavys bus geras ir pernelyg dažnai nemuš, 
dar galbūt duos jums svarą ar du, kai atidirbsite savo laiką. 

— Na, ir aštrus jūsų liežuvėlis. 

— Užaštrintas vyrų, kurie žiūrėdami į mane mato tik auksą. 


* Buvusiose Didžiosios Britanijos kolonijose Amerikoje reiškėsi darbo jėgos stygius. Šią 


problemą padėjo spręsti vergovė arba atgabenti pagal kontraktą (padengiant kelionės išlaidas ir 
išlaikymą, bet nemokant atlygio) darbininkai (dažniausiai septynerių metų laikotarpiui) — nauji 
atvykėliai ar ištremti į Ameriką nusikaltėliai (šiuo atveju darbdaviui duodant už juos garantiją 
priežiūros organams). Neatitarnavę sutarto termino, jie neturėdavo teisės pasitraukti iš darbo, taigi 
buvo susaistyti kontrakto sąlygų ir todėl vadinti „kontraktuotais tarnais“ arba „susaistytaisiais“. 

Angusas nutylėjo, tik pažvelgė į ją švelniomis akimis. Mergi- 
nos plaukai krito žemyn apie veidą, ir jis negalėjo atsispirti norui 
nustumti šiuos jai UŽ ausų. 

— Aš matau auksą, bet ne tokį, kuris randamas banke. Tai, ką 
matau — verta daugiau nei auksas. 

— Dignitas braeter aurum, — pasakė Edilina, išversdama jo 
žodžius į lotynų kalbą. 

Kelias sekundes juodu tylomis žvelgė vienas į kitą, paskui Edi- 
lina prisiminė viską, ką Angusas jai pasakė vos prieš kelias minutes 
apie atstumo išsaugojimą. Tad nutraukė akių kontaktą, pažvelgė į 
suknelę sau ant kelių ir iškėlė ją tarp jųdviejų. 

— Ta moteris stambi kaip ir jūs. Kaipgi jas visas pritaikysiu, 
kad man tiktų? 

— Dėkui, — pasakė jis. — Paimsiu brangenybes. Esate daugiau 
negu dosni, man jas atiduodama. 

Stengdamasi paslėpti nuoraudį, Edilina visu veidu pasilenkė 
į skrynios vidų. 

— Dėl manęs jūs paaukojote kur kas daugiau nei tik krūvelę 
bjaurių brangenybių. 

— Taigi šitaip, a? Dauguma jų nebemadingos? 

— Siaubingai taip. Mano senelė — jeigu tokią turėjau — ne- 
nešiotų šitų daikčiukų. 

Įtampa tarp jųdviejų nuslūgo ir Edilinai palengvėjo. Išsitraukusi 
iš skrynios paskutinę suknelę, ji paklausė: 

— Vis dėlto ką veiksite atsidūręs Amerikoje? 

— Neturėjau laiko apie tai pagalvoti, — jis atsistojo ir pasirąžė, 
iškildamas ties ja it bokštas. — Manau, norėčiau nusipirkti bent 
kiek žemės. — Žvilgtelėjo į futliarą su brangenybėmis ant grindų 
sau prie kojų. — Mąsčiau, galbūt pasikviesiu į Ameriką savo seserį 
gyventi kartu su manimi. 


— Ir Temą, — pridūrė Edilina. 

— Temą? — perklausė Angusas. — Tą vaikiną, kuris jus įsi- 
mylėjęs? 

— Visi škotai buvo mane įsimylėję. Išskyrus jus. 

Angusas nusišypsojo. 

— Manau, taip. Net mano dėdė Malkolmas jus dievino. 

Ji iškėlė ranką, ir kai jis padėjo jai atsistoti, sekundę juodu žvelgė 
vienas kitam į akis. 

— Ką pasakysite, jeigu užliptume į denį pasižiūrėti vėjo burėse? 

— Būtų miela. 

— Bet aš turėsiu jus saugoti, — nusišypsojo jis. 

Kitą sekundę Angusas pakėlė nuo grindų brangenybių dėžutę 
ir apsidairė po kajutę. Po didžiuoju langu pamatė kelias spintelės 
dureles, vieną atidarė ir įdėjo vidun futliarą, pastatydamas šį šonu, 
kad nebūtų pastebėtas iš pirmo žvilgsnio. 

— Ir kodėl toks svarbus mano saugumas? — paklausė Edilina, 
kai jis pasivijo ją prie durų. 

— Turiu saugoti savo mažiuką, — atsakė jis, pasiūlė jai parankę 
ir atidarė duris. 


Išeidami iš kajutės abu juokėsi. 


1 


Stebėdamas po denį vaikštinėjančią jauną porelę, kapitonas Ingesas 
atsiduso. Ir jis su žmona kadaise buvo tokie. Jis matė, kaip aukštasis 
Harkortas tupinėja apie gražią jauną moterį, nenuleisdamas nuo jos 
akių, įdėmiai klausydamasis kiekvieno jos žodžio. O ji, ji žvelgė į jį 
taip, lyg būtų pakabinęs danguje mėnulį. 

— Daili porelė. 

Kapitonas pasisuko į savo padėjėją, poną Džonsą, ir linktelėjo. 
Tai buvo trečia jųdviejų kelionė drauge, ir vyrukas jam patiko. 

— Taip, tikrai. Man primena mudu su žmona, kai buvome 
tokio amžiaus. 

— Norėčiau rasti tokią moterį, kuri į mane taip žiūrėtų, — 
ištarė ponas Džonsas. 

— O gal norėtumėte taip atrodančios moters? 

— Ir to, ir to, — nusišypsojo ponas Džonsas. — Kaip manote, 
juodu jau seniai susituokę? 

— Spėčiau, kad tik kelias valandas, bet galbūt ir kelerius metus. 
Kas žino? 

Jis ir ponas Džonsas stovėjo prie turėklo, stebėdami po denį 
vaikštinėjančią jauną porelę, žvelgiančią į skubančią pro juos jūrą. 
Vėjas buvo palankus ir jie plaukė sparčiai. Esant tokiam greičiui, 


Bostonui pasiekti neprireiks nė trijų savaičių. 

Kai ponia Harkort pasistiebė ant pirštų galų pasižiūrėti per 
laivo bortą, abiem, kapitonui ir ponui Džonsui, užėmė kvapą. Ji 
atrodė tokia smulkutė, o lenkėsi per turėklą tolokai. Beje, tuo turbūt 
privertė sunerimti poną Harkortą, nes jis uždėjo jai ant talijos rankas 
ir prilaikė, kad neįkristų į jūrą. Kai ji pasisukusi kažką pasakė, jis 
papurtė galvą — „ne“. Ji vėl prašneko, ir jis dar energingiau papurtė 
galvą. Kai ji susiraukė į jį, pono Harkorto pečiai mirksnį nusmuko, 
bet paskui jis pakėlė žmoną, kad ji galėtų matyti per bortą toliau. 
Kelias sekundes laikė ištiesusi rankas į priekį, leisdama vėjui blokšti 
į veidą. 

Ponui Harkortui vėl pastačius ją ant denio, kapitonas ir ponas 
Džonsas iškvėpė susitvenkus; plaučiuose orą. 

— Ji tikrai moka pasiekti ko nori, ar ne? — konstatavo ponas 
Džonsas. 

— Manau,tas jaunas vyras viską pasaulyje dėl jos padarytų. Pul- 
tų į ugnį, mestųsi prieš patrankas. Kad ir ko ji paprašytų, jis įvykdytų. 

— Ir aš taip pat, — prisipažino ponas Džonsas. Jeigu turėčiau 
žmoną, kuri į mane taip žiūrėtų, aš... 

— Pone Džonsai, — pertraukė jį kapitonas. — Aš kalbu ne 
apie žiūrėjimą, o apie meilę. 

— Taip, sere, — sutriko ponas Džonsas. — Atleiskite man, sere. 

Kapitonas paliko denį ir nuėjo į laivo apačią. 


— Žmona man sakė mokanti dainuoti,bet niekada jos negirdėjau, — 
tarė Angusas kapitonui. Jie sėdėjo prie valgomojo stalo drauge su 
juo ir ponu Džonsu. 

— Negirdėjote savo žmonos dainuojant? — nustebo ponas 
Džonsas ir pažvelgė į kapitoną. 

— Mudu greitai susituokėme, — atsakė Angusas. 

— Taip, — patvirtino Edilina. — Pirmas mūsų susitikimas 

buvo įsimintinas, o antrasis — uždegantis. Nuo tada mudu retai 
buvome atskirai. 

Angusas prisidėjo prie lūpų servetėlę, stengdamasis paslėpti 
šypseną dėl jos žodžių, o jo akys blyksėjo. Nors nuogąstavo ir kamavo 
bloga nuojauta, — apie nė vieną iš jų neprisipažino Edilinai, — per 
kapitono pietus jis laikėsi gerai. Prie stalo jie buvo tik keturiese: 
malonusis kapitonas, jaunasis ponas Džonsas, Edilina ir Angusas. Jis 
nervinosi, ar sugebės palaikyti pokalbį ir išsaugoti anglišką akcentą, 
kuriuo naudojosi. Kartais vis dėlto užsimiršdavo ir peršokdavo į sau 
įgimtą škotišką greblavimą. 

Bet jam nereikėjo jaudintis, nes pokalbį palaikė Edilina. Ste- 
bėdamas ją, Angusas suprato, kad mergina puikiai geba patraukti 
žmones. Iš savo patirties žinojo: dailios merginos įsivaizduodavo, jog 
joms nereikia nieko veikti, tik ramiai sėdėti ir būti matomoms. O 
jaunystėje nemažai keliavęs, jis matė keletą svečius priiminėjančių 
tikrų ponių. 

Jisai stebėjo ją, kaip sugebėjo paakinti poną Džonsą kalbėti 
apie save, paskui įtraukė į pokalbį kapitoną. Angusas neabejojo — į 
valgio pabaigą abu vyrai žinojo vienas apie kitą daugiau nei tuomet, 
kai atsisėdo prie stalo. 

O Edilina neužmiršo ir jo. Beveik neištardavo nė trijų sakinių, 
nepasakydama „mano vyras“. „Mano vyras išmano apie arklius.“ 
„Mano vyras daug laiko praleido Škotijoje.“ „Mano vyras gerai tą 
sugeba.“ 

Kad ir kaip stengėsi, kaskart, kai ji pasakydavo „mano vyras 
Angusas“, niekaip nepajėgdavo nenusišypsoti. 

Į valgio pabaigą — o tas buvo puikus — Edilina prašneko apie 
jųdviejų „su vyru“ planus Amerikoje. 

— Norime nusipirkti žemės ir pasistatyti namą, — pasakė. 

— Teisingai pasirinkote kraštą, — pagyrė kapitonas — Dirvos 
ten trąšios ir derlingos. Palikite žemėje plūgą, ir po dviejų savaičių 
jis išleis lapus. 

— Kaip tik tai mudu ir norime girdėti, ar ne, mielasis? — pa- 


klausė ji Anguso. 

Jisai sumirksėjo į ją. 

— Mano... — jis užsikirto. — Mano žmona sodininkė, aš — 
ne. Neskiriu piktžolės nuo kviečio stiebo. — „Kažin, ar jie auga 


Amerikoje?“ — pagalvojo. 

— Teisybė, — patvirtino Edilina. — Mano tėvas mirė, kai bu- 
vau dar vaikas, tad augdama priklausiau nuo savo mokyklos draugių 
malonės. Jeigu kuri nors nepasikviesdavo manęs pas save į namus 
atostogoms, turėdavau likti su viena iš mokytojų, priverstų tą laiką 
būti mokykloje kartu su manimi. Ištvėriau tik vienerias iš tokių 
atostogų ir galiu jums pasakyti, kad po to išmokau susidraugauti. 

Ponas Džonsas ir kapitonas pasijuokė iš pasakojimo, bet An- 
gusas klausėsi išpūtęs akis. Galbūt dėl to, ką Edilina patyrė, net 
būdama tokia graži žinojo, kokių reikia pastangų, kad tave pamėgtų. 

— Jūs turbūt sulaukdavote daug kvietimų, — pasakė kapi- 
tonas. — Negaliu įsivaizduoti, kad jums dažnai tekdavo pasilikti 
mokykloje. 

— Po tos pirmos vienatvės — nedažnai. Niekas nėra blogesnės 
nuotaikos kaip jauna mokytoja, priversta atšaukti savo atostogas ir 
likti mokykloje su vienintele mergaite, neturinčia kur išvykti. Bet 
kai išmokau susidraugauti, man teko viešėti kai kuriuose iš geriausių 
namų Anglijoje. Mėgau sodus ir juos piešdavau, vildamasi kada nors 
turėti nuosavos žemės ir ją planuoti. 

— Ir jūs duosite jai jos? — Anguso paklausė kapitonas. 

— Taip, — greitai atsakė jis. — Ketinu jai duoti tiek, kad galėtų 
suplanuoti nuosavą miestą. 

Tai pasakęs jis nusišypsojo, bet kai palenkė galvą, šypsena dingo. 
Ką gi gali Edilinai duoti? Jeigu ji nebūtų jam perleidusi brangenybių, 
net neišgalėtų nusipirkti bent kiek žemės. 


— O jūsų namas? — paklausė kapitonas. 

— Ir jį suprojektuosiu, — atsakė Edilina. — Tiksliai žinau, ko 
noriu. Pasakykite man, kapitone, ar daug matėte Amerikos? 

Angusas pastebėjo, kad Edilina niekada neleisdavo pokalbiui 
ilgėliau apsistoti ties savimi ir pradėdavo klausinėti kitų apie juos 
pačius, o toks dėmesys padėdavo jiems jaustis patogiai. Angusas 
klausėsi, kai kapitonas pasakojo apie savo gyvenimą ir kad jisai su 
žmona dažnai plaukdavo drauge. 

— Bet kai atsirado vaikų, ji liko namie su jais. Tikiuosi, kitais 
metais vėl plauks su manimi. 

— Kaip judviem nuostabu! — sušuko Edilina. — Turbūt labai 
jos ilgitės? 

— Taip, ir kai matau jus drauge, mane dar labiau apima ilgesys. 

Edilina uždėjo ant Anguso plaštakos delną ir minutėlę palaikė. 

— Mudu su vyru irgi trokštame būti visą laiką drauge. Tiesa, 
mielasis? 

Kaip tik tuomet Angusas nutraukė tą temą, nukreipdamas 
pokalbį kita linkme, ir pasakė, kad Edilina galėtų padainuoti. 

— Ką gi, pataikėte kaip pirštu į akį, — pagyrė ponas Džon- 
sas. — Kapitonas Ingesas mėgsta groti mandolina ir apgailestauja, 
kad nesugebu skirti natų. 

— Kokią muziką jūs mėgstate? — paklausė Edilina kapitono, 
ir iš jos akių galėjai pamanyti, kad negirdėjo nieko įdomesnio: jis 
moka groti mandolina! 

— Bijau, iš manęs nekoks muzikantas, — sutriko jis. — Aš tik 
renku stygas ir brunzginu savo malonumui. 

— Kapitonas kuklinasi, — įsiterpė ponas Džonsas. — Kartais 
jis groja su vyrais, ir mes denyje šokame. 

— O dabar šokiams turite moterų, — pridūrė Edilina ir trejetas 
vyrų nesuprasdami pažiūrėjo į ją. — Tos moterys apačioje. 

— O! — ponas Džonsas nuleido akis į savo lėkštę. 


Kapitonas ištiesino pečius. 

— Pirmą kartą gabenu laive kalines. Nelabai žinau, ką su jomis 
daryti. 

— Leiskite joms pakvėpuoti gaiviu oru, — iškart patarė An- 
gusas. — Juk negali visą kelionę tūnoti uždarytos triume. 

— Kai jos atsigaus, — pažadėjo kapitonas Ingesas. — Dabar 
visos, išskyrus dvi, negaluoja. 

— Jūrligė, — paaiškino ponas Džonsas. 

— Atrodo, jūs gera jūreivė, — kreipėsi į Ediliną kapitonas. — 
Siūbavimas jūsų nekamuoja? Nė vieno? 

— Jaučiamės pernelyg laimingi, kad pabėgome, todėl ir ne- 
sergame, — atsakė Edilina, o kai kapitonas su padėjėju klausiamai 
sužiuro, paaiškino: — Norėjau pasakyti, jaučiamės laimingi, kad 
pagaliau pabėgome nuo geranoriškų mūsų draugų ir giminių, nie- 
kada nesivaržančių atsilankyti į mūsų namus Londone ir palinkėti 
sėkmingos santuokos. 

— A, — nusišypsojo kapitonas Ingesas. — Vadinasi, teisingai 
spėjau — tai jūsų povestuvinė kelionė? 

— Taip, — patvirtino Edilina. — Tik šiek tiek pavėluota. 

Ji vėl siekė Anguso rankos. 

— Galbūt, ponia Harkort, sugebėčiau jus įkalbėti mums pa- 
dainuoti, — pasiūlė kapitonas, — o aš išbandyčiau savo ranką su 
mandolina. 

— Mielai, — sutiko ji atsistumdama su kėde, kai įėjęs stiuardas 
pradėjo nurinkinėti stalą. — Ko pageidautumėte? Psalmių? Kokios 
nors operos arijos? Ar galbūt anglų liaudies dainos? 

— O jeigu škotišką baladę? — paklausė Angusas. — Kokią 
nors, kurią galbūt visi žinome ir galėtume pritarti. 

— Kažin, ar moku škotiškų dainų, — suabejojo Edilina, smalsiai 
pažvelgdama į jį, paskui vėl pasisuko į kapitoną Ingesą. — Mano 
vyro dėdė gyvena Škotijoje, ir jis leisdavo vasaras senoje romantiškoje 
pilyje ant kalvos, tad daug žino apie škotų gyvenseną. 

— Man pasirodė, girdėjau jūsų balse šiek tiek škotiško akcen- 

to, — prisipažino kapitonas Ingesas. — Jums pavyko, kad šiuo metu 
nesate Škotijoje, nes ten siaučia žudikas. Kai buvote Glazge, galbūt 
matėte lapelius su jo atvaizdu. 

— Taip, — patvirtino Edilina. — Atrodė gana pavojingas, nors 
įžvelgiau jo akyse kažkokį švelnumą. O galbūt tai tik dailininko, 
piešusio portretą, išmonė. 

Angusas taip į ją pasižiūrėjo, lyg būtų norėjęs paklausti, ar jam 
juoktis, ar raukytis. 

— Man piešinys pasirodė gana vidutiniškas, — pasakė ponas 
Džonsas. — Mano nuomone, šiek tiek neproporcingas, bet dar 
blogiau — jis tą nevidoną pavaizdavo beveik gražų. Esu įsitikinęs, 
kad mūsų vidus atsispindi veide. Toks blogas žmogus tegalėjo būti 
bjaurus kaip nuodėmė. 

— Sutinku, — plačiai nusišypsojo Angusas. 

Buvo matyti, kad kapitonas ketino po pietų pagroti, nes man- 
dolina buvo čia pat po ranka. Jis atidarė futliarą ir švelniai iškėlė 
gražų instrumentą. 

— Taigi, ką jūs dainuosite? 

Nespėjus Edilinai atsakyti, Angusas paklausė: 

— Ar žinote melodiją „Žaliosios rankovės?“ 

— Taip, žinoma, — patenkintas patvirtino jis ir užgrojo gana 
meistriškai. 

Mažą kajutę užliejo senovinės melodijos muzika. Edilina ge- 
rai žinojo tą senovinę baladę, neva parašytą Henriko VIII, bet vos 
tik prasižiojo pirmai gaidai, Angusas ją nustebino uždainuodamas 
sodriu, žemu ir gražiu balsu. Edilina sėdėjo nustėrusi ir klausėsi. 

Jis traukė dainą, veikiausiai atėjusią iš senų laikų, apie jauną 
lordą, kurį tėvas išsiuntė toli į mokyklą, priskyręs jam tarną. Kai 
tik namai dingo iš akių, tarnas parodė savo tikrąjį veidą — išvijo 
jaunąjį lordą be penso kišenėje, su purvinais suplėšytais drabužiais 
bastytis po pasaulį, o pats užėmė jo vietą ir susipažino su gražuole 
princese. 

Priėjęs šią dalį, Angusas pažvelgė į Ediliną: jis dainavo jai. 
Princesės tėvas norėjo ją ištekinti už žmogaus, kuris sakėsi esąs lor- 
das, bet ji prašė jo dar palaukti. O tuo pat metu įsimylėjo arklidės 
berną — kuris ir buvo tikrasis lordas. 

Sulig tais žodžiais Angusas paėmė Edilinos rankas ir laikė sa- 
vosiose. Daina jis pasakojo, kaip vaikinukas prisiekė nesakyti tikros 
tiesos apie save, antraip tarnas būtų išžudęs jo šeimą, tad sumani 
mergina įtikino jį pasipasakoti savo arkliui. 

Edilina nusijuokė. Princas darbiniais drabužiais bei puikus 
žirgas suvaidino savo vaidmenis ir jųdviejų gyvenimuose. 

Išgirdusi jį pasakojantis arkliui, princesė parašė jaunikaičio 
tėvui, ir šis atėjęs su kariuomene apsakė tiesą, kas yra teisėtasis 
princas. Galiausiai tarnui buvo nukirsta galva, o jaunasis lordas vedė 
gražiąją princesę. 

Kai Angusas baigė, kapitonas dar sugrojo keletą įmantrių 
akordų. Visi juokėsi ir plojo. 

— Turiu pasakyti, tai buvo puiku! — prašneko ponas Džon- 
sas. — Pasakojimas ir daina vienu metu. Galbūt išgirstume dar kokią? 

Angusas jam buvo kažką beatsakąs, bet Edilina nusižiovavo, 
demonstratyviai prisidengdama delnu burną. 

— Deja, turbūt ne, — pasakė atkišdamas Edilinai parankę. — 
Regis, mano Žmonai kaip vienai dienai jau visko gana. Jeigu teiksitės 
mums atleisti. 

Kai tik juodu išėjo pro duris, Edilina toliau laikėsi įsikibusi 
jam į parankę. 

— Buvo nuostabu. Tikrai gražu. Jūsų balsas toks geras, kad 
galėtumėte padaryti karjerą scenoje. 

— Galbūt tai būtų geriau nei vaikytis pavogtus galvijus, — 
sutiko jis. 

— Arba geriau nei ūkininkauti? — paklausė ji. 

Sugrįžę į savo kajutę juodu pamatė, kad pakabintas hamakas, o 
daiktai vėl sukrauti į skrynias. Edilina stebėjo Angusą patikrinant, 

ar dėželė su brangenybėmis tebėra ten pat, kur jis paslėpė, ir nusi- 
šypsant, kai pamatė, kad ši niekur nedingo. 

Po kelių minučių Edilina paprašė atvarstyti jai korsetą. Kai jis 
atsiduso, pasakė: 

— Nustatėte taisykles, kad man nevalia jūsų prisiliesti, bet apie 
save aš nepasakiau to paties, — priminė ji. 

— Atsiimkite savo žodžius arba paliksiu jus miegoti pernakt 
tame narve. 

Vylingai šypsodamasi ji pagrasino: 

— Tuomet man teks nueiti pas žavingąjį poną Džonsą ir pa- 
prašyti jo pagalbos. 

— Esate tikra pagedėlė, — pasakė Angusas ir skubiai išvarstė 
jos korseto raištelius, paskui perėjo į kitą kajutės pusę. 

Edilina pamažu nusirengė, mąstydama apie vakarą ir apie 
tai, koks jausmas kam nors priklausyti. Po savo tėvo mirties ji 
nuolatos pas ką nors viešėdavo. Visada turėdavo „padainuoti už 
savo vakarienę“ — kaip ji apie tai galvodavo. Turėdavo vaikščioti, 
kai nenorėdavo, kalbėtis, kai trokšdavo tylėti. Ji būdavo viešnia, 
niekada — šeimininkė namuose, o blogiausia buvo pas josios dėdę. 
Ten ji jautėsi kalinė. 

Bet dabar buvo miela mąstyti, kad turi nuosavą vyrą, juodu 
keliauja į naują pasaulį ir pasistatys nuosavą namą. Tegul tai buvo ir 
ne visai tiesa, bet mąstyti apie tai jai patiko. 

Po kelių minučių ji jau patamsiuos gulėjo lovoje, stebėdama 
Angusą galynėjantis su hamaku. Jis ritinėjosi nuo vienos pusės į kitą 
ir, atrodė, tuoj tuoj iškris. 

— Noriu išgirsti jus tariant mano vardą, — prašneko ji. 

— Ką? 

— Girdėjote, — atsakė ji. — Niekada nesikreipiate į mane 
vardu, ir kartais pagalvoju, ar dargi jį žinote. 

Jis kiek patylėjo, paskui švelniai ištarė: 


— Edilina. Edilina... Harkort. 

— Turbūt taip ir yra. Jeigu kapitonas matė skelbimus, tai, 
ko gero, girdėjo ir apie dingusią panelę Talbot. O jūs — Angusas 
Harkortas. 

— Taip — bent kol kas. Galbūt, kai nukaksiu į Virdžiniją, 
pavadinsiu savo vietą Makterno dvaru. 

— Taigi norite vykti į Virdžiniją? — tyliai paklausė ji. Girdėjo 
už sienos ošiant vandenyną, o čionai — Anguso alsavimą. — Nesu 
tikra, bet, manau, Virdžinija yra toli nuo ten, kur išsilaipinsime — 
nuo Bostono. 

— Man patinka to žodžio skambesys. 

— Ir man, — jau mieguista sumurmėjo Edilina. 

Vakar naktį, kai kirpo Anguso plaukus ir skuto barzdą, ji visai 
nemiegojo, o šiandien juodu susipažino su naujais žmonėmis ir pa- 
tyrė daug naujų įspūdžių. Ji taip giliai įmigo, kad nė negirdėjo, kaip 
Angusas iškrito iš hamako ir smarkiai atsitrenkė į grindis. Ir nepa- 
budo nei tuomet, kai jis užklojo ją pledu ir ilgai stovėjo žiūrėdamas. 

Iš apklotų hamake jis pasidarė kitoje kajutės pusėje ant grindų 
gultą ir įsitaisė miegoti. Jau snausdamas prisiminė, kaip jai pažadėjo 
duosiąs suplanuoti visą miestą. „Edilinas, Virdžinija“, — sušnabždėjo 


prieš užmigdamas, ir tų dviejų žodžių skambesys jam patiko. 

— Ne, ne, ne! — sušuko Angusas pašokdamas nuo kėdės ir atsitrauk- 
damas. — Man taip įgriso, kad pasiusiu. Girdite? Pasiusiu! Išprotėsiu! 

Edilina susikrimtusi pažvelgė į jį. Jau keturias dienas iš eilės lijo, 
tad juodu tūnojo kajutėje ir Edilina ėmėsi mokyti Angusą skaityti. 
Mokslas būtų sekęsis lengviau, jeigu Angusas pats būtų bent kiek 
pasistengęs, bet jis tik žiūrėjo pro langą į jūrą. Sykį paklausė jo, apie 
ką galvoja. Jis atsakė prisimenąs Škotiją ir savo šeimą. 

Tuomet Edilina pasitraukė ir atsisėdo ant savo gulto, nenorė- 
dama trukdyti jam mąstyti. Džiaugėsi pati nepaliekanti nieko, kas 
jai iš tiesų būtų brangu. Turėjo keletą mokyklos draugių, su kuriomis 
mėgdavo apsikeisti laiškais, bet nebuvo nieko, ko tikrai ilgėtųsi. 

Labai dažnai mąstydavo apie Džeimsą ir pagalvodavo, kaip jam 
patinka gyvenimas su savo naująja žmona. Džiaugėsi, kad dabar, kai 
jis vedęs, nebeturės progos mulkinti kokios nors mokinukės ir versti 
manyti, kad yra ją įsimylėjęs. 

Bet Edilina 70, to žmogaus, nesiilgėjo. Faktiškai, kai galiausiai 
geriau pažino Angusą, suprato niekada nepažinojusi Džeimso. Per 
tas kelias dienas, kai buvo su Angusu, ji sužinojo, ką jis mėgsta 
valgyti — mėsą, — ir ko neapkenčia — jūros maisto ar bet ko, ką 
jis vadino „įtartina“. Jau žinojo, kaip lengva jį sutrikdyti ir kad jo 
humoro jausmas slypi čia pat paviršiuje. Kai Angusas prarasdavo 

kantrybę, stengdamasis išmokti raides, ji matydavo, kaip pajuokau- 
dama sugrąžindavo jam gerą nuotaiką. 

Mąstė apie tai, ką jis pasakė: kad neflirtuotų su juo ir elgtųsi 
taip, lyg juodu būtų brolis ir sesuo. Ir ji iš paskutiniųjų stengėsi. 
Nebuvo lengva. Buvo sunku valandų valandas lenktis prie jo, kai 
taisydavo klaidas. Kartkartėmis ji kvėpdavo dvelkiantį iš jo, plaukų 
aromatą ir užsimerkdavo: fizinis malonumas justi jo kvapą bemaž 
priveikdavo. 

Per leidžiamas drauge dienas jiedviem išsivystė įpročiai, da- 
bar abiem atrodantys kaip antra prigimtis. Kasryt, kai Angusas 
skusdavosi — jis nesutiko leisti jai atlikti tą darbą už jį — Edilina 
išimdavo jo drabužius ir užrišdavo kaklaraištį, nes, atrodė, jis niekada 
neišmoks to daryti teisingai. O jis rytais ir vakarais padėdavo jai 
tvarkytis korsetą — ir jau taip prie to priprato, kad dažnai žiovaudavo 
suvarstydamas ir išvarstydamas raištelius. 

Edilinai tos dienos buvo nuostabios. Juodu taip suartėjo, kad 
nuo to laiko, kai mirė jos tėvas, ji galiausiai pradėjo įsivaizduoti tu- 
rinti namus ir šeimą. Bet dabar Angusas sakė neapkenčiąs tų dienų. 

— Kodėl mėginate mane paversti juo? — paklausė rūsčiai 
žioruodamas į ją akimis. 

— Kuo? — nesuprato Edilina ir žingtelėjo atgal nuo jo. 

— Harkortu. Jūs mėginate padaryti iš manęs tą povą, kurį 
buvote taip įsimylėjusi. 

— Aš nieko tokio nedarau, — gynėsi ji. — Niekada nemėginau 
jūsų paversti Džeimsu. 

— Ak taip? O čia kas? — paklausė nusivilkdamas ir numes- 
damas ant kėdės gražų mėlyną šilkinį švarką. — O čia? — Nusirišo 
sniego baltumo kaklaraištį ir nubloškė virš švarko. 

— Ketinate dar ką nors nusivilkti iš drabužių? — kaip galė- 
dama šalčiau paklausė ji. — Jeigu taip, noriu patogiai įsitaisyti, kad 
galėčiau geriau matyti. 

— Nebandykite į tai žiūrėti taip lengvabūdiškai, — atkirto 

nepralinksmintas jos pajuokavimo. — Esu Angusas Makternas, o 
ne strikinėjantis iš paskos jūsų vaikėzas. 

Edilina atsisėdo ant kėdės ir pažvelgė į jį. 

— Vadinasi, dabar nusprendėte, kad dėl visko kalta aš? — tyliai 
paklausė ji. 

— O kas kitas kaltas? Jeigu nebūtumėte atvykusi į mano kraštą, 
dabar tebebūčiau ten. Šią pat minutę būčiau viržynuose, o šįvakar 
matyčiau savo seserėnus ir Malkolmą, ir aš... — jis atsikvėpė ir 
pritildė balsą. — Bet ne, dabar esu čia, vidur vandenyno, keliauju 
į svetimą kraštą, kur nėra nei draugų, nei giminių. O jūs mėginate 
mane paversti kažkuo, kuo niekada nebūsiu. Ar to jūs norite? Sukurti 
žmogų, kuriuo galėtumėte pasipuikuoti prieš savo aukštakilmius 
draugus? — Jis vis labiau pyko. — Ar turiu tapti jūsų išdresuota 
beždžione, kurią rengsite ir visiems rodysite? Jūs sakysite: „Žiūrėkite, 
ką aš padariau! Tamsų kaimietį paverčiau džentelmenu“. Ar pasipūtę 
draugai jums plos? 

Edilina buvo taip netikėtai užklupta jo žodžių, kad bemaž 
neteko žado. 

— Kokių gi draugų aš turiu tame naujame krašte? — paklausė 
ji. — Mokiau jus skaityti, nes maniau, kad norite daugiau žinoti. 
Atleiskite man. 

— Kodėl turiu mokytis skaityti? Kokia iš to nauda? Nusipirksiu 
žemės ir ją įdirbsiu. Nebematysiu kalnų ir viržynų. Jūs mėginate 
mane... 

Angusas nutilo ir tuoj pat išėjo iš kajutės, užtrenkdamas paskui 
save duris ir palikdamas ją vieną. 

— Aš neverksiu, — tarė ji sau. — Neverksiu. 

Bet pravirko. Metėsi ant lovos ir gailiai raudojo. Dar nesijautė 
taip bjauriai nuo tada, kai dėdė ištempė ją iš mokyklos, o vėliau 
pasakė, kad viena, ko iš jos nori — tai pinigų. 

Žinojo, kad Angusas teisus. Prisiminė jo išvaizdą, kai pirmą 
kartą juodu susitiko, ir dabartinę — ir vis per ją — troško maldauti 

jo atleidimo. Jeigu tik nebūtų sąmoningai mėginusi paversti jo 
žmogumi, kokiu manė esant Džeimsą. Bet ji šitaip padarė. Angu- 
sas įkūnijo tai, ko ji troško iš Džeimso. Angusas toks pat gražus 
kaip Džeimsas ir beveik taip pat gerai kalba anglišku akcentu. Jis 
net moka dainuoti ir tikrai yra visų mėgstamas. Vieną dieną, lietui 
pusvalandžiui perstojus, juodu užlipo į denį, o kai užsikirto virvė, 
Angusas padėjo jūrininkams ją tempti ir išlaisvinti. Nuo tada jis 
tapo ne tik laivo įgulos vyrų, bet ir karininkų numylėtiniu. Vakarais 
ir ponas Džonsas,ir kapitonas Ingesas prašydavo jo padainuoti kurią 
nors iš savo škotiškų baladžių. Šios jiems patiko labiau, nei Edilinos 
dainuojama kokia nors operos arija. 

— Bet aš nepasikeičiau, — pasakė sėdėdama ant lovos ir 
šluostydamasi akis. 

Ji lygiai tokia pati, kokia buvo tuomet, kai susitiko Angusą. 
Edilina pažvelgė tiesai į akis: nesanti tokia, kuri jam patiktų. Ji nie- 
kada jam nepatiko ir nepanašu, kad kada nors patiks. Jam nepatiko 
jos pasaulis, kuriame buvo išauklėta, jis laikė ją niekam tikusia — tai 
vienaip ar kitaip pasakė daug kartų. 

Ji žvilgtelėjo į didelius langus ir pamatė, kad lietus liovėsi. Ka- 
pitonas Ingesas minėjo netrukus iš jo išplauksiantis ir jis buvo teisus. 
Edilina pasilygino suknelę — vienintelę, kurią pavyko sumažinti iš 
tų didžiulių prašmatnių apdarų, buvusių skrynioje — ir nusprendė 
užlipti į denį. Galbūt, jeigu atsiprašytų Anguso, jis jai atleistų. Ne- 
smagu, kai jis ant jos pyksta. 


Vos tik išlėkęs iš kajutės, Angusas pasigailėjo kiekvieno savo pasakyto 
žodžio. Kasdien būti šalia Edilinos — pernelyg sunku. Jos gerumas, 
nuolatinės pastangos įtikti, tai, kaip ji į jį žiūrėdavo ir dėmėdavosi, 
kas jam patinka, o kas ne, buvo daugiau, nei jis pajėgė ištverti. 
Kodėl negalėtų būti pasipūtusi, arogantiška snobė, kokią iš 

pradžių manė ją esant? Kodėl jam negalėtų įsakinėti kaip pavaldiniui, 
kokiu turėtų jį laikyti? Jis prisiminė, koks jautėsi teisus, įmesdamas 
ją į arklių girdyklos lovį. Bet Angusas žinojo sprendęs apie Ediliną 
tik remdamasis savo susidaryta nuomone. Jis nepaisydavo nė vieno 
pasisakymo, esą Lolerio dukterėčia miela ir gera. Prisiminė tyčiojęsis 
iš tokių žodžių girdint Malkolmui. 

Pagalvojęs apie tą vardą, Angusas užkopė kopėtėlėmis į viršu- 
tinį denį. Jam reikėjo įkvėpti gaivaus oro, kad neišprotėtų. Vos prieš 
kelias savaites jo gyvenimas buvo aiškus. Žinojo, kokias turi pareigas 
ir kur pasaulyje pritampa. Bet dabar jį apniko nežinia dėl ateities. Jį 
draskė vidiniai prieštaravimai, kuriuos sukėlė labai jauna, labai graži 
mergina, privertusi jį išsižadėti savęs. Edilina buvo moteris, kurios 
niekada niekada negalėtų turėti, bet — o! — kaip geidė. 

Pirmą kartą denyje buvo šešios iš kalinių. Angusas džiaugėsi, 
kad geležiniai apkaustai nuo kojų joms nuimti, bet trys vis dar atrodė 
pasiligojusios. Panašu, kone visi jūrininkai atėjo į denį ir užsiėmė 
nebūtinais atlikti darbais, vogčiomis vis dirsčiodami į moteris. 

Įprastomis aplinkybėmis toks vaizdelis būtų jį pralinksminęs, 
bet ne dabar. Angusas nuėjo į kitą laivo pusę ir per turėklus žvelgė į tolį. 

— Susipykote su mažąja panele? — jam už nugaros suskambo 
moters balsas, apsisukęs Angusas pamatė tą dailiąją, spoksojusią į jį 
tuomet, kai buvo laipinama į laivą. — Aš — Tabita. 

— Angusas Mak... — jis užsikirto. — Harkortas, — užbaigė. 

— Malonu susipažinti, Angusai Mak... Harkortai, — pasakė 
ji ir šelmiškai blykstelėjo akimis. 

Kai jis nutylėjo, ji atsirėmė nugara ir alkūnėmis į turėklą ir 
pažvelgė į kitas savo drauges. 

— Mums buvo sunkios dienos, daugelis jų vos neišvėmė visų 
vidurių. 

— Ojūs nevėmėte? — paklausė Angusas, vis žvelgdamas į jūrą. 

— Ne. Jūra manęs nė kiek nevargina. — Ji pasisuko į jį. — Taigi 
judu susipykote? 


Aukso ienos 137 


Angusas metė į ją žvilgsnį, leidžiantį suprasti, kad asmeninis 
jo gyvenimas — ne jos reikalas, bet moteris tik nusijuokė iš rūstaus 
jo veido. 

— Anksčiau man teko tarnauti pas moterį, panašią kaip ji. 
Tokių puikių manierų. Baisiai reiklią, viskas turėdavo būti pagal ją, 
bet aš niekaip jai neįtikdavau, kad ir kaip stengdavausi. 

— Ir todėl ją apvogėte? — abejingai paklausė Angusas. 

Tiesą sakant, jam nerūpėjo, kuo ji nusikalto. Mintyse tebeskam- 
bėjo kivirčas su Edilina. Bet ar tai buvo tikras kivirčas, kai jis šaukė, 
o ji nepasakė nė žodžio sau apginti? 

— Ne, — ramiai atsakė Tabita. — Jos vyras pavogė iš manęs 
tą vienintelį dalyką, kuris priklausė tik man vienai. 

Iš pradžių Angusas nesusigaudė, ką ji turėjo galvoje, paskui 
suprato, kad kalba apie savo nekaltybę. 

— Pamačiusi, kad nešioju jos vyro kūdikį, jo žmona mane iš- 
metė. Be rekomendacijų, be pinigų. Likau tik su drabužiais, kuriuos 
tuo metu vilkėjau, ir vaikeliu pilve. Pavogiau kepalėlį duonos, kad 
nenumirčiau badu, ir mane sučiupo. Tuo metu jau buvau pernelyg 
pavargusi, jog mėginčiau bėgti, ir kalėjimas atrodė kaip išganymas. 

Ta moteris buvo beatitraukianti Anguso dėmesį nuo jo prob- 
lemų, be to, buvo malonu girdėti škotišką akcentą. Jis žvilgtelėjo į 
jos plokščią pilvą. 

— Gimė negyvas, — paaiškino. — Vargšelis nenorėjo turėti 
jokio reikalo su šiuo pasauliu, ir aš jo nekaltinu. Teisėjas man leido 
lengvai atsipirkti — vien šia tremtimi į Ameriką. Anaiptol! nepalieku 
šalies, kuri būtų buvusi man gera. Taigi, o jūs kodėl išvykstate? 

— Kurti naujo gyvenimo, — nepagalvojęs atsakė jis. — Mudu 
su Žmona norime nusipirkti žemės ir... — nebaigė, nes daugiau 
nebepajėgė meluoti. 

Tabita supratingai šyptelėjo. Matė, kaip jis atrodė prieš kelias 
minutes, kai išėjo į denį. Tik labai artimas žmogus gali padaryti tave 
tokį nelaimingą. 


138 Jude Deveraux 


— Tad dėl ko gi judu susipykote? 

— Mudu su žmona... — prakalbo Angusas, bet tuoj pat nutilo. 
Kaip jau įgriso meluoti! — Aš noriu daugiau, ji — mažiau. Dėl ko 
gi kita vyrai ir moterys pykstasi? 

Ji taip garsiai nusikvatojo, kad visi denyje į juodu sužiuro. 

— O kąjūs ketinate veikti Amerikoje? — paklausė Angusas, 
pakeisdamas temą. 

— Girdėjau, kad į prieplauką mūsų pasitikti susirinks daug 
liaudies. Mes turėsime nuvykti į teismą užsiregistruoti, bet po to 
būsime paleistos. Galėsime priimti darbo pasiūlymus iš tų žmonių 
prieplaukoje. Arba... — ji metė į jį dviprasmišką žvilgsnį. — Arba 
vedybų pasiūlymus. Galbūt ištekėsiu už vieno iš tų amerikiečių. Gir- 
dėjau, jie šiurkštoki, bet gal man pavyks susirasti kokį stiprų, sveiką 
vyrioką ir mudu galėsime kurti gyvenimą drauge. — Ji vėl pasisuko 
Į jį ir prašneko tyliau. — Užvis labiausiai trokštu turėti nuosavus 
namus. To aš niekada neturėjau. Savaites verkiau, kai kūdikis gimė 
negyvas. Kad ir kiek man tai kainavo, mylėjau mažylį. 

— Kodėl jūs man visa tai pasakojate? — paklausė Angusas. 

— Šiaip sau, bet aš gerai moku spręsti apie žmones ir jaučiu, kad 
jums kažkas ne taip. — Ji nužvelgė jį nuo galvos ligi kojų. — Dra- 
bužiai, žmona... kažkas nepritampa. Pačią pirmą dieną tai supratau. 
Ir kad kalbatės su tokia kaip aš, man daug pasako. Manau, galbūt 
mudu esame labiau panašūs, nei atrodo iš tų jūsų drabužių. — Vėl 
pažvelgė žemyn į stambias jo šlaunis ankštose kelnėse ir vėjyje pri- 
lipusius prie krūtinės marškinius. — Nemanau, kad judu esate to 
paties lizdo paukščiai. 

Vienas jūrininkas atėjo į denį su armonika ir užgrojo rilį. 

— Eime! — pakvietė Tabita. — Pašokite su manimi. 

— Nemanau, kad aš... — pradėjo Angusas, bet paskui gūžtelėjo 
pečiais. Kodėl ne? 

Jis išėjo į denio vidurį. Kitas jūrininkas dar užgrojo fleita, ir 
Angusas nė nepajuto, kai jau šoko su viena moterimi po kitos. Visos, 

išskyrus vieną, buvo iš Škotijos, ir jos mokėjo visus šokius, kurie jam 
taip priminė tėvynę. 

Prie jų prisidėjo vienas iš jūrininkų, ir netrukus visi denyje 
pašėlusiai sukosi šokyje. Angusas taip džiaugėsi galimybe bent kiek 
prasimankštinti, kad sugriebė vieną moterį už talijos ir pakėlė aukštai 
į orą. Kai atėjo eilė dar vienai, vyresnei ir storokai per juosmenį, ta 
peršaukdama muziką ir stebinčiųjų plojimus pasakė: 

— Jūs manęs nepakelsite. 

Angusas sugriebė ją ir iškėlė lyg mergaitę. 

— Vesk mane! Vesk mane! — sušuko moteris, ir visi pratrūko 
juoktis. 

Anguso marškiniai buvo prasisegę iki juosmens, o jis pats 
visas šlapias nuo prakaito, bet šoko taip greitai ir pašėlusiai, kad nė 
nepastebėjo atėjusios į denį Edilinos. Ji laikėsi šešėliuose, toliau nuo 
bet kieno dėmesio, ir stebėjo, kaip Angusas mėgaujasi šokdamas su 
moterimis. 

Tačiau Tabita ją pamatė ir prasmukusi pro susibūrusiuosius 
atsistojo šalia. 

Edilina pažvelgė į kalinę ir turėjo atsispirti norui patraukti 
toliau savo sijoną, kad su ja nesiliestų. Vos pažvelgusi suprato, kas 
tai per moteris. Buvo iš tokių, kurios patinka vyrams, bet kurių 
neapkenčia moterys. 

— Jeigu turėčiau savo lovoje tokį vyrą, niekada jo nepalik- 
čiau, — su užuomina tarstelėjo Tabita. 

— Galbūt todėl, kad niekada neišlipate iš lovos ir neturite tokio 
kaip jis vyro, — atkirto per petį Edilina. 

Moteris taip garsiai nusikvatojo, kad Angusas į ją pasisuko, bet 
kai pamatė Ediliną, šypsena iš jo veido dingo. 

Pastebėjusi Anguso miną, Tabita dar garsiau nusikvatojo. 
Grįždama pas savo drauges, ji švystelėjo ilgu sijonu ir atsigręžė į 
Ediliną. 

— Saugokitės, kad nuo jūsų jo nenuviliotų kita moteris. O 

mano vardas Tabita, — metė ji, paskui apsisuko ir nubėgo vėl šokti. 
Kai Angusas sugriebė ją už talijos, buvo akis nukreipusi į Ediliną. 
Edilina nusisuko ir sugrįžo į jųdviejų kajutę. 


Kai po kelių valandų Angusas parėjo į kajutę, Edilina sėdėjo 
pasidėjusi ant kelių vieną iš suknelių ir siuvo. 

— Geriau jaučiatės? — paklausė ji. 

— Kur kas, — nusišypsojo Angusas. Buvo suprakaitavęs, pro 
prasiskyrusius marškinius matėsi raumeninga krūtinė, veidą rėmino 
sulipusios juodų plaukų garbanos. 

Edilina nusuko akis į šalį, kad jo grožis nesusilpnintų jos ryžto. 

— Gerai, — tarė padėdama adatą. — Noriu kai ko jūsų pa- 
prašyti. Kaip nuolatos kartojate, nesate man skolingas už nieką, o 
aš jums — už viską. Bet prašau per šią kelionę manęs nežeminti. 

— Aš nenorėjau... 

— Žinau, — pertraukė ji. — Toji kalinė gana dailutė, ir jūs jai 
patinkate. Turite visišką teisę jos siekti. 

— Aš jos nesiekiau, — išsigynė Angusas. — Šokau su visomis 
moterimis. 

— Taip, žinoma. Vėlgi atsiprašau dėl to, ką padariau jūsų gy- 
venimui. Buvote teisus sakydamas, kad jeigu niekada nebūtumėte 
manęs sutikęs, tebebūtumėte tėvynėje ir beprotiškai laimingas. 

Nuėjęs prie praustuvės — dubens ir ąsočio su vandeniu — ki- 
toje kajutės pusėje jis nusiprausė veidą ir nusišluostė rankšluosčiu. 

— Mergužėle, — tarė, — kai vyras pyksta, jis daug ko prikalba, 
nors iš tikrųjų taip negalvoja. Sėdėti čia dienų dienas ir nieko neveikti, 
tik galynėtis su žodžiais, kone varo mane iš proto. 

— Taip, jūs leidote tai aiškiai suprasti. — Ji vėl pasiėmė suk- 
nelę. — Kaip sakiau, atsiprašau už tai, ką padariau jūsų gyvenimui. 
Žinau, aš amžinai sugrioviau jūsų viltis į laimę. 

— Ne, mergužėle, nesugriovėte. 

Edilina numetė suknelę ant stalo. 

— Gal malonėtumėte liautis kalbėjęs su manimi kaip su vaiku! 
Galbūt ir žiūrite į mane kaip tokią, bet galiu jus patikinti, kad kiti 
vyrai taip nežiūri. Mėginu jūsų atsiprašyti. Iš visos širdies gailiuosi 
nepasakiusi kapitonui, kad mudu esame brolis ir sesuo. Tad dabar abu 
įstrigę drauge iki šios ilgos, siaubingos kelionės pabaigos. Padariau 
klaidą, kai norėjau jums atsilyginti už viską, ką dėl manęs padarėte, 
išmokydama skaityti. Aš, kvailė, maniau, kad trokštate tapti kitokiu 
negu esate. Laikote save tobulu ir nenorite keistis. 

— Manau, tai ne visai tiesa, — atrėmė Angusas. — Galbūt 
išmokti skaityti man būtų pravartu. Iš tiesų... 

Nusišypsojęs jis nuėjo prie knygos, kurią ji naudojo kaip tekstą 
pamokoms. Taip pat mažesniosios skrynios dugne Edilina buvo su- 
radusi laiškinio popieriaus, žąsies plunksnų ir rašalo, be to, dar kelis 
romanus. Dabar tuo viskuo ji naudojosi, jį mokydama rašyti laiškus. 
Jis mokėjo skaičius ir gebėdavo šiuos mintinai sudėti ir atimti, bet 
nebuvo pratęs jų užrašyti. 

— Turbūt dabar esu pasirengęs dar vienai pamokai. Mankšta 
man labai išėjo į naudą. 

Edilina šyptelėjo. 

— Labai tuo džiaugiuosi. 

Jis atsisėdo priešais, paėmė plunksną, pamirkė ją į rašalą ir 
parašė savo vardą. Tam prireikė kelių minučių. 

— Štai. Ką apie tai manote? 

Edilina nepakėlė nuo siuvinio akių. 

— Pone Makternai, neketinu toliau būti nei jūsų mokytoja, nei 
tarnaitė. Galite daryti ką tinkamas, aš nesikišiu. 

— Aišku, — tarė Angusas, padėdamas ant stalo popierių. — 
Tai per tą moterį, Tabitą, ar ne? Bet neturėtumėte ant jos rūstauti. 
Jai gyvenimas nekaip susiklostė. Ji man papasakojo savo istoriją, ir 
ši išties siaubinga. Ją nuskriaudė ir žmonės, ir įstatymas. 

— Vargšelė, — šaltai pratarė Edilina. 

— Manau, turėtumėte būti jos atžvilgiu bent kiek krikščioniškai 
gailestinga. Tos moters gyvenimas nebuvo toks ramus kaip jūsų. 

— Mano gyvenimas ramus? Taip, pone Makternai, jūs teisus. 
Mano gyvenimas buvo lengvas. Motina mirė mane gimdydama, ir 
buvau auginama tėvo. Bet jis buvo armijos karininkas, todėl matyda- 
vau jį labai retai, ištisai gyvenau pensionuose. Sykį, kai tėvas atvažiavo 
manęs aplankyti, nepažino, kuri iš mergaičių jo duktė. Jis mirė, kai 
buvau dvylikos, ir staiga likau ir be namų, ir be šeimos. Mokykloje 
turėdavau apsimetinėti mėgstanti mergaites, kurių iš tikrųjų neap- 
kęsdavau — vien tam, kad turėčiau kur praleisti Kalėdas. Paskui, kai 
sukako septyniolika, dėdė pasiėmė mane iš mokyklos, bet jam rūpėjo 
tik tėvo man paliktas auksas. Ir nuo tada dariau viską, stengdamasi 
išsigelbėti nuo ateities, tokios pat blogos kaip ir mano praeitis. 

— Aš nenorėjau... — prabilo Angusas, bet ji iškėlė ranką. 

— Deja, jūs įsivėlėte į mano gyvenimą tas pastarąsias savaites, 
bet aš visai to nesiekiau. Kai pirmą kartą paprašiau /sy pagalbos, jūs 
ne tik man atsakėte, bet dar ir pasijuokėte, tad supratau, kad daugiau 
nieko jūsų neverta prašyti. 

— Atsiprašau už tai. Aš nenorėjau... 

— Nenorėjote? — paklausė ji keldama balsą. — Nors ir ne- 
norėjote, privertėte mane nemažai kentėti, ar ne, pone Makternai? 

— Taip, — pro sukąstus dantis pripažino jis, stebeilydamas į ją. 

— Bet galiausiai vis dėlto mane išgelbėjote. Dėl jūsų uolumo 
nepramiegojau visos dienos, todėl Džeimsas neišplaukė su mano 
kraičiu. Nėra pasaulyje nieko, ko dėl jūsų nepadaryčiau ar neatiduo- 
čiau, atsidėkodama už tai. Kad turiu bent kokią ateitį — tai tik jūsų 
pastangų ir rūpesčio manimi dėka. 

— Mergužėle, aš... 

— Aš turiu vardą! — kone išrėkė ji. 

Angusas atsisėdo tiesiau. 


— Tad kaip liepsite vadinti — panele Talbot ar ponia Harkort? 

— Ponia, — atsakė ji, paskui atsiduso ir pyktis išgaravo. — Tik- 
rai dėl visko gailiuosi. Esate teisus — aš jums nurodinėjau. Kaip 
pasakėte? Kad su jumis elgiuosi kaip su dresuota beždžione? Mėginu 
padaryti jus tokį, koks man atrodė buvo Džeimsas? 

Angusas delsė atsakyti. 

— Taip, — pagaliau prašneko. — Pasakiau tai, nes labai ilgėjausi 
namų ir nepajėgiau apie nieką kitką galvoti. Bet tai buvo tik blogos 
nuotaikos tarpsnis, jis nieko nereiškia. 

— Man reiškia viską, — atrėmė ji. — Kiekvienas jūsų pasakytas 
žodis yra tiesa. Pone Makternai, pažadu, daugiau niekada nesikišiu 
į jūsų gyvenimą. Galite vilkėti kuo norite, kalbėti kaip norite, šokti 
su kuo norite. Tik prašau šioje kelionėje manęs nežeminti. Visi 
mano, kad mudu susituokę, tad meldžiu, kad jūs ne... nerodytumėte 
kalinėms tokios aistros, jog žmonės žvelgtų į mane su gailesčiu. Kol 
kas man gyvenime pavykdavo išvengti tokio nesmagumo ir norėčiau, 
kad taip ir toliau tęstųsi. Ar sutariame? 

Angusas sėdėjo ant kėdės tiesus kaip baslys ir mirksėjo į ją. 
Jautėsi nesmagiai, kad šįryt šaukė ant jos. Bet klausė savęs, kodėl ji 
ne tokia kaip kitos moterys, juk galėtų atsikirsti taip, jog galiausiai 
Angusas ją apsikabintų ir imtų guosti. Šiuo metu jis norėjo prieiti, 
tvirtai priglausti merginą prie savęs, paerzinti, kad ji vėl pradėtų 
šypsotis. Bet matydamas jos žvilgsnį nepajėgė suskelti jokio juokelio. 

— Ar sutariame? — pakartojo Edilina. 

Nespėjus Angusui atsakyti, į duris kažkas pasibeldė. 

Edilina atsistojo atidaryti, bet prie durų sustojo. 

— Gal malonėtumėte man atsakyti? 

— Taip, pažadu nekelti jums nesmagumo, — pasakė jis. 

Ji atidarė duris. Už jų stovėjo viena iš kalinių — toji sunki 
moteris, kurią vos prieš valandą šokdamas kilnojo Angusas. 

— Čia Margaretė, — atsigręžusi pasakė Edilina, — bet, manau, 
jūs jau pažįstami. 


— Taip, tikrai, — patvirtino Margaretė, nusišypsodama ir 

parodydama, kad neturi kelių dantų. — Manau, jisai sutiko mane 
vesti. — Ji skubiai pasisuko į Ediliną. — Meldžiu man atleisti, panele. 

— Viskas gerai, — nuramino Edilina. — Mano... Ponas Har- 
kortas pats sau šeimininkas. Elgiasi kaip tinkamas ir kada tik tin- 
kamas, aš nesikišu į jo gyvenimą. — Gal man atleisite, jei minutėlę 
jus paliksiu? 

— Velniai rautų, — tarė Margaretė, atsisėdama prie stalo 
priešais Angusą. — Ką jūs jai padarėte? Ar tai dėl to, kaip šaudėte 
akimis į Tabitą? 

Angusas spoksojo į moterį. Žinojo, nedera šitaip jausti anti- 
patijos, bet jam nepatiko jos familiarumas. Taip pat nepatiko ir tai, 
kaip ji ką tik klestelėjo ant kėdės, lyg kajutė priklausytų jai. Pasakė 
sau, kad šitaip jausti kvaila. Juk jis ir ta moteris — iš to paties molio. 
Nesąs snobas. Jis... 

— Kodėl jūs čia? — galiausiai paklausė. 

— Ji jums nepasakė? Jūsų Žmona paklausė kapitono, ar kuri 
nors iš mūsų moka siūti. Pažadėjo man sumokėti, jeigu pataisysiu 
jai sukneles. — Margaretė pažvelgė į jį. — Maniau, moteris turėtų 
pasakyti savo vyrui apie tokį dalyką. Pasikviesti į kajutę nusikaltėlę ir 
panašiai... — Ji apsidairė. — Čia jauku kaip namie. Galima gyventi. 
Ten, kur mus laiko, dvokia. 

Angusas nieko negalėjo sau padaryti ir vis labiau pyko. Taip, 
Edilina furėjo jam pasakyti, kad nusisamdė moterį, Dievas žino ką 
padariusią bei ištremtą iš tėvynės. Ji pasielgė neišmintingai. Jeigu 
kajutė nebūtų tokia pilna vertingų daiktų, nueitų susiieškoti Edilinos 
ir jai pasakytų, ką manąs, apie šios moters nusamdymą. 

— Margarete, — galiausiai tarė jis, — mano Žmona šiuo metu 
ne per geriausiai jaučiasi. Gal ateitumėte vėliau. Mes jus pakviesime. 

Tai pasakęs, nuėjo prie durų ir jas atidarė. Tuo metu įžengė 
Edilina ir pasuko tiesiai prie skrynios išimti suknelių, kurias reikėjo 
beveik visiškai persiūti. 

— Čia taip šalta, kad tuoj pradės snigti, — pasakė Margaretė, 
nenuleisdama nuo Anguso akių. 

— Atleiskite? — paklausė Edilina ir metė į moterį žvilgsnį, 
raginantį savo nuomonę pasilaikyti sau. 

— Atsiprašau jūsų, mem, — tūptelėdama pasakė Margaretė. — 
Taigi ko iš manęs pageidaujate? 


Edilina sėdėjo prie stalo ir pro langą žvelgė į vandenyną. Jau praėjo 
savaitė, kai pasakė Angusui, ką mananti apie jo elgesį, ir dabar viskas 
buvo kitaip. Nebūdavo dienos, kai ji vaizduotėje neįspirdavo sau 
už iki tol apnikdavusias kvailas, vaikiškas mintis. Teisybė, mėgino 
paversti jį kažkuo kitu nei buvo iš tikrųjų, bet pastarąją savaitę ji 
Angusui už tai kompensavo, nesikišdama į jo gyvenimą. Faktiškai 
stengėsi išvis daug su juo nekalbėti. Jų pietūs su kapitonu ir ponu 
Džonsu pasikeitė ir nebebuvo toks malonus įvykis kaip anksčiau. 
Pirmą vakarą po jųdviejų kivirčo Angusas pasakė: 

— Apgailestauju, bet mano žmona nekaip jaučiasi, — ir abu 
tuoj po pietų paliko valgomąjį. 

Beveik visą savaitę Edilina neišėjo iš kajutės ir skaitė bet kokią 
knygą, kurią pasisekdavo rasti. Angusas laiką leido denyje. Jeigu ir 
būdavo su kalinėmis, ji nenorėjo apie tai Žinoti. 

Kai durys atsidarydavo, Edilina vėl įkniubdavo į knygą ir An- 
guso tartum nematydavo. Nebeišdėliodavo jo drabužių, o jis pats 
išmoko užsirišti kaklaraištį. Ji net taip pasitvarkė, kad dusyk per 
dieną Margaretė ateidavo padėti jai užsisegti ir nusisegti korseto. 

— Naujame krašte man reikės darbo, o jums — tarnaitės, — 
antrą dieną pasakė jai Margaretė, aiškiai leisdama suprasti, kad 
Edilina turėtų ją nusisamdyti. 

Edilina šaltai nusišypsojo moteriai ir pasakė pagalvosianti. Bet 
iš tiesų ji neketino samdytis moters, padariusios tai, už ką Margaretę 
išsiuntė iš tėvynės. 

O šiandien Angusas prašneko: 

— Mergužėle! Turėtumėte dažniau išeiti į gryną orą. 

— Privalau atlikti darbą, iki nuvyksime į Ameriką. 

— Ir koks tai darbas? 

— Namas, — nepagalvojusi atsakė ji. — Manau, namas bus 
pastatytas pagal mano brėžinius. 

— Ir kokie jie bus? 

Edilina neatsakė, nes nemąstė nei apie namą, nei apie savo ateitį. 
Tiesą sakant, kai pagalvodavo apie naują kraštą ir kad liks visiškai 
viena, kone sustingdavo iš baimės. Niekada savo gyvenime neturėjo 
jokios nepriklausomybės, jokios laisvės planuoti savo laiką, ir dabar 
mintis, kad turės verstis savarankiškai, ją baugino. 

— Kodėl toks veidas? 

— Nieko, — atsakė ji. — Šiandien smaginotės šokiais? 

— O jūs smaginotės niurksodama? 

Ji nutylėjo, nes kiekvienas jos pasakytas žodis, atrodė, sukeldavo 
naują kivirčą. 

Angusas paėmė plunksną, pamirkė į rašalinę ir palaikė ją ore 
virš popieriaus lapo. 

— Maždaug prieš metus jūsų dėdė mane nusiuntė į Londoną 
atlikti vieno pavedimo. — Jis nubrėžė lape kelias linijas ir pažvelgė 
1 ją. — Dabar, kai apie tai pagalvoju, manau, kad pavedimas bus 
susijęs su jumis. Turėjau prie banko susitikti su vienu žmogumi, ir 
jis man įdavė parvežti jūsų dėdei Neviliui laišką. Tuo metu nusiste- 
bėjau, kodėl paprasčiausiai neišsiuntė laiško paštu, bet dabar manau, 
jog laiške buvo rašoma apie auksą ir pranešama Loleriui tai, ko jis 
neturėtų Žinoti. 

Kalbėdamas Angusas kažką greitai braižė popieriuje. Edilina 
norėjo pamatyti, ką jis daro, bet krūva iš kapitono pasiskolintų knygų 
užstojo vaizdą. 

— Kad ir kaip ten būtų, jodamas pamačiau namą, kuris buvo 
pastatytas vos prieš metus. Atrodė niekuo neįpatingas ir labai 

paprastas, bet, pamaniau, tai gražiausias kada nors mano matytas 
namas. 

Jis pastūmė jai lapą, ir Edilina pamatė išties dailaus namo 
piešinį. Kaip Angusas ir sakė, namas nebuvo koks nors ypatingas, 
su penkiais langais antrame aukšte ir keturiais pirmame, taip pat 
dar durimis. 

— Gražus, — pagyrė ji, nepajėgdama paslėpti, kaip namas 
jai patiko. — Ir jūsų piešinys puikus. O kaip išplanuotumėte vidų? 

— Visai nenumanau. Mat taip atsitiko, kad niekas manęs ten 
arbatos nepakvietė. Jeigu būčiau apsirengęs kaip dabar ir kalbėjęs 
kaip Džeimsas, būtų pakvietę, bet tuomet atrodžiau kitaip. 

Edilinos veide vis dar atsispindėjo jo piešinio sukelta nuostaba. 
Angusas gerai jautė proporcijas, ir nors laikė plunksną lyg svetimą 
sau daiktą, viskas buvo perteikta puikiai. Mergina nulenkė galvą, 
stengdamasi paslėpti šypseną, bet jis pastebėjo. 

— Jūs šypsotės? 

— Ne! — aštriai atrėžė ji. 

— Pykstate ant manęs visą savaitę! Nejaugi nerandate savo 
širdyje atlaidumo Žmogui, išliejusiam ant jūsų savo tėvynės ilgesį? 

— Jūs kaltinate mane dėl visų savo bėdų. 

— Nes jų priežastis — jūs. — Jai nusukus akis į šalį, Angusas 
pridūrė: — Bet dabar, kai pasikalbėjau apie tą Ameriką su kai kuriais 
žmonėmis, manau, ji galėtų man patikti. 

— Kaipgi galėtų, jeigu Škotijoje palikote šeimą? 

— O dėl to, mergužėle, tai galbūt mano gyvenimas tenai nebuvo 
toks geras kaip kalbėjau. 

— Pasak jūsų, tiesiog rojus. 

— Ar jums sakiau, kad tėvas paliko man namuką? 

— Ne, — atkirto ji. — Faktiškai apie save labai mažai pasa- 
kojote — išskyrus tai, kad buvote laimingiausias pasaulyje žmogus, 
o aš jums viską sugrioviau. 


— Galbūt mažumėlę perdėjau. 

Ji ūmai pagalvojo pasiimti knygą ir pasitraukti, bet per tą pra- 
ėjusią šaltumo tarp jųdviejų savaitę jo ilgėjosi. 

— Vadinasi, turėjote namuką? 

— Visai mažutėlį, su šiaudiniu stogu ir giliai įleistais langais. 
Viename šone mano motina augino rožes, ir mane pažadindavo jų 
aromatas. 

— Jūs niekada neužsiminėte apie savo motiną, — pasakė Edi- 
lina. — Beje, ir apie savo tėvą. 

— Seniai mirę, — Angusas atsakė tokiu tonu, iš kurio ji suprato, 
kad daugiau nieko nepasakos. — Likome tik sesuo ir aš, ir ji... — jis 
trumpam nutilo ir palingavo galva. — Ji įsimylėjo vyrą, baisų tinginį 
ir labai mėgstantį menkinti kitus žmones, ypač mane. 

— Blogesnį nei Šeimusas? 

— Kitokį. Jeigu turėtum saujoje pensą ir Šeimusas jo norėtų, 
tai užlaužtų tau ranką ir atimtų. Bet mano svainis Gevinas imtų 
tikinti, kad esi gobšus, nes jeigu jis turėtų pensą, paaukotų šį baž- 
nyčiai. Žinoma, galų gale tau vis tiek tektų jį atiduoti. Šiaip ar taip, 
liktum be pinigų. 

— Ar labai nusigėrėte per vestuves? 

Jos klausimas užklupo Angusą netikėtai ir privertė nusijuokti. 

— Ak, mergužėle, kaip man stigo jūsų humoro jausmo. Bet 
jūs teisi. Tiek gėriau, kad paskui visą savaitę skaudėjo galvą. Mano 
sesuo ir naujasis jos vyras turėjo įsikelti gyventi pas Gevino motiną, 
bet Kena — mano sesuo — ten ištvėrė tik šešis mėnesius. Gevino 
motina visai tokia pati kaip ir jis, ir ji išnaudojo Keną kaip tarnaitę. 

— Tad jie persikraustė pas jus? 

— Taip, tikrai, — patvirtino Angusas. — Ir po trijų mėnesių 
Kena pagimdė pirmą vaiką. 

Edilina nesusilaikė nešyptelėjusi. Savaitė taip prailgo, buvo 
tokia nuobodi, kai Angusas ir ji beveik nesikalbėjo. 

— Šią savaitę, — tyliai ištarė jis. — Man buvo nelengva. 

— Ir man, — prisipažino ji. 

— Užtat turėjau laiko pamąstyti, — pasakė jis. — Kas man 
būtų atsitikę Škotijoje? Būčiau pakliuvęs ten, kur ir turėjau pakliūti. 
Bet jūsų dėka atsivėrė naujo gyvenimo galimybė. 

— Jums prireikė savaitės tai suprasti? 

— Trijų dienų, — nusišiepė Angusas. — Nuo tada kalbėjausi 
su kiekvienu, pabuvojusiu Amerikoje, ir daug klausinėjau. Regis, 
tame naujame krašte žmogus gali šio to pasiekti. 

— Ir tai būtų? 

Iš Anguso veido ji matė, kad jis ketino kaip nors šmaikščiai 
atsikirsti, bet tartum persigalvojo. 

— Noriu turėti nuosavą namą, — pagaliau atsakė. — Nuosavus 
arklius. Nuosavą... viską. Kad viskas priklausytų man. Užteks šlapti 
ir šalti, ieškant dingusių kito žmogaus avių. 

— Betgi, maniau, Škotijos klimatas jums patinka. Ir neap- 
kenčiate nešioti Džeimso drabužių, tačiau kaip tik tokiais vilki 
žemvaldys. 

— Ko gero, priprasiu kasdien skustis, — su žiburiukais akyse 
nusprendė jis. 

— Jeigu tai būtų mano namas, žinočiau, kaip įrengti vidų. 

— Ir koks jis būtų? 

Edilina paėmė plunksną nubraižyti, bet vėl padėjo ant stalo. 

— Keli kambariai. Aukštos lubos. Girdėjau, Virdžinijoje šiltas 
klimatas, tad reikia aukščio karštam orui pakilti. Ir ilgas koridorius 
abiejuose aukštuose, kad atidaręs iš abiejų galų duris skersvėju pra- 
vėdintum. 

— Vadinasi, jums patiko, ką sužinojote apie tą Virdžiniją? 

Angusas paėmė plunksną ir pagal jos nupasakojimą ėmėsi 
braižyti namo išplanavimą. 

— Kapitonas Ingesas man sakė, kad vietos ten gražios. Sakė, kai 
pasitrauks į pensiją, pats ten apsigyvens, nes Bostone žiemos žiaurios. 

Ji įdėmiai jį stebėjo braižant ir džiaugėsi, kad nusprendė daugiau 

jai nebeprikaišioti dėl sugriauto gyvenimo. Buvo pernelyg sunku 
nešti tą kaltės naštą. 

— Ką jūs veiksite, kai tenai nuvyksime? — tyliai paklausė ji. 

Angusas susikaupęs braižė. 

— Manau, nukaksiu į tą Viljamsbergą, apie kurį man papasa- 
kojo ponas Džonsas. Atrodo, tai bus centras visko, kas turės atsitikti. 

— Ką tai reiškia? — skubiai paklausė Edilina. — Kas turės 
atsitikti? 

— Amerikiečiai kalba apie nepriklausomybę nuo Anglijos. 

— Absurdas. Kaipgi jie gali tapti nepriklausomi? Kaip išsivers 
be karaliaus? 

— Velniškai puikiai, manyčiau. 

— Kaip galite taip kalbėti? Karalius gimęs valdyti. Tai Dievo 
suteikta teisė. Karalius... 

— Ketinate vėl pradėti kivirčą? 

— Ne, — tyliai atsakė ji. 

— Mergužėle... Tai yra, ponia Harkort, šią savaitę turėjau daug 
laiko apmąstymams ir supratau, kokie mudu skirtingi. Kaip manote, 
ar esama kokio dalyko, dėl kurio sutartume? 

— Ne, turbūt ne. 

Troško jam pasakyti, kaip bijo gyventi šiame naujame krašte 
viena, bet matė, kad baimė Anguso nė kiek nekankina. Buvo jaunas 
vyras, pakeliui į nuotykį, o su jos dovanotomis brangenybėmis turės 
nemažai pinigų. Staiga jai toptelėjo pasakyti, kad nori deimantus 
susigrąžinti. Jeigu jis neturėtų pinigų, galbūt nepabėgtų ir nepaliktų 
jos vienos uoste, kai tik laivas išmes inkarą. 

— Ir kodėl toks ištįsęs veidas? — paklausė jis. 

— Jūs labai laukiate, kol atvyksite į Ameriką, tiesa? 

Jis minutėlę žvelgė į ją, paskui vėl nuleido akis į popierių. 

— Ar pagalvojote, kad Harkortas galėjo iš anksto suplanuoti 
savo su žmona gyvenimą Amerikoje? 


— Ne, — pamažu atsakė ji, — nepagalvojau. — Ta mintis šiek 

tiek pakėlė nuotaiką. — Norite pasakyti, jis pasirūpino būstu, kur 
įsikurtų? 

Pasijautė dar geriau, kad turės kur apsistoti. Anksčiau niekada 
nebuvo gyvenusi viešbutyje ir nenorėjo gyventi, baiminosi to. 

— Manau, viską, ką jis darė, ilgai planavo. Ar žinojote, jog jis 
užsakė vietas šiame laive prieš septynis mėnesius? 

— Bet kaipgi jis galėjo? Juk nežinojo, ką mano dėdė ketina 
daryti. 

— Esate tuo tikra? Loleris laikė liežuvį už dantų, bet tuodu 
nuolatiniai jo gyventojai — ne. Manau, Harkortas viską suplanavo 
jūsų aštuonioliktajam gimtadieniui. Abejoju, ar jis su grafo dukteri- 
mi pabėgo, tad jai merginosi, o tuo pat metu suokė būsiąs su jumis. 
Spėju, Harkortas ketino surengti su jumis netikras tuoktuvių apeigas. 
Tuomet, kai būtų turėjęs jūsų auksą... — Angusas gūžtelėjo pečiais. 

Edilina sėdėjo mirksėdama į jį ir mąstydama apie tai, ką pasakė. 
Nenorėjo galvoti apie Džeimso išdavystę, bet turėti namą — visai 
kas kita. 

— Taigi manote, galbūt Amerikoje yra namas ar bent kokia 
vieta, kur galėčiau apsigyventi? Ne tai, kad labai trokščiau ten įsi- 
kurti, bet... 

— O kodėl ne? Truks mėnuo, kol Harkortas atsiųs čionai laišką, 
ir visi jus žinos kaip ponią Džeims Harkort. 

— O jus — kaip mano vyrą, — atšovė Edilina. 

Angusas nusišypsojo. 

— Aš tyliai išnyksiu tą pat minutę, kai tik tenai nuvyksime, 
taigi turėsite laisvę būti kuo norite. Galbūt našle. 

— O ką darysiu, kai pasirodys Džeimsas? 

— Pakišite jam santuokos liudijimą, kad jis vedęs grafo dukterį, 
ne jus. Jeigu ir yra namas, abejoju, ar už jį apmokėta iš anksto, nes 
Harkortas laukė jūsų aukso. 

— Bet... — pratarė Edilina ir nebaigė. — Manau, mąstote 


kaip nusikaltėlis. 

— Dėkui, — pasakė jis ir padavė jai savo brėžinį. — Ar šitaip 
įsivaizdavote? 

Parodė jai namo išplanavimą su puikiai išlaikytomis propor- 
cijomis. Pirmame aukšte — ilgas koridorius ir jame dideli laiptai 
aukštyn. Abipus koridoriaus — keturi kambariai, kiekvienas didelio 
ploto ir erdvus. Antras aukštas — beveik toks pat, bet vienoje pusėje 
du kambariai nevienodo dydžio, vienas perpus mažesnis už kitą. 

— Didysis kambarys — jūsų bibliotekai, — paaiškino jis. — 
Galėsite prie trijų sienų nuo grindų iki lubų įrengti lentynas ir 
užpildyti jas knygomis. 

Kad jis braižydamas galvojo apie ją, Edilinai kone išspaudė iš 
akių ašaras. 

— Kur jūs išmokote šitaip piešti? 

Angusas gūžtelėjo pečiais. 

— Ne visi vyrai, kurie lankydavosi pas jūsų dėdę, buvo kaip 
tiedu, su kuriais susipažinote. Kai buvau vaikinas, dar jaunesnis nei 
dabar Temas, atvyko paviešėti jaunas turtingas vyras. Jis piešė senas 
Škotijos pilis. Tad man sumokėjo, kad keliaučiau drauge į Hailandą, 
kur jis piešdavo. Aš žiūrėjau ir mokiausi. 

Kai Edilina nutylėjo, Angusas žvilgtelėjo į ją. 

— Kodėl šitaip į mane žiūrite? 

— Jūs nuolat mane nustebinate. 

— Kad nesu nemokša škotas, kokiu mane laikote? 

Ji nesišypsojo. 

— Daug ką apie jus galvojau, bet tikrai nemaniau, kad esate... 
nemokša. 

Angusas susiraukė ir ėmėsi braižyti kitame popieriaus lape. 

— Ar taip ir padarėte, kaip sakėte: įsimylėjote mane? 

— Argi kada nors taip sakiau? 

— Tomis pirmomis dienomis, kai kupinomis susižavėjimo 
akimis žvelgėte į mane. 

— Kokiomis? Galiu patikinti, niekada jumis nesižavėjau. 

— Po to, kai išgelbėjau jus nuo Harkorto... 

— O ašjus — nuo kartuvių. 

— Dėl to, kad slėpėtės karste, — atkirto jis. 

Ji nejučia nusišypsojo. 

— Visada prisiminsiu jūsų veidą. Buvo baltesnis už manąjį, o 
juk aš visa buvau aplipusi pjuvenomis. 

— Bet vis tiek buvote pati gražiausia... — jis nutilo ir padėjo 
ant stalo plunksną. — Man reikia išeiti į gryną orą, — staiga bloškė 
ir keliais žingsniais atsidūrė už durų, palikdamas Ediliną išsižiojusią. 

— Ką gi aš padariau? — garsiai paklausė savęs ir paėmė jo 
brėžinį. 

Jis galėtų būti architektas, pagalvojo, ir tuojau pat Edilinai 
toptelėjo mintis, kaip juodu kartu gyventų jo nubraižytame name. 
Jis dirbtų didžiajame kambaryje viršuje, supamas susuktų brėžinių 
lapų. Ir klaustų jos nuomonės apie kiekvieną pastatą. „Juk žinai, kad 
esi geresnė už mane, kai kalbame apie interjerą“, — sakytų jis. Ir: 
„Kaip manai, kokia spalva turėčiau nudažyti tas sienas?“ 

Edilina mintyse matė save su mėlyna šilkine suknele, krin- 
tančiomis ant kaklo garbanomis — ir su kūdikiu ant rankų, o kitu 
stovinčiu šalia, savo mažutėmis rankelėmis įsitvėrusiu jos sijono. 
Vizija buvo tokia aiški, kad ji net matė vaikučių veidus: vyresnysis — 
berniukas ir panašus į Angusą, o mažylis — mergytė, panaši į ją. 

Atsistojusi nuėjo prie lango ir pažvelgė laukan, mėgindama 
atsikratyti vizijos, bet ta nesitraukė. Galbūt dėl jo nubraižyto namo 
viskas buvo taip aišku, tačiau ji jautėsi lyg žiūrinti į krištolinį rutulį 
ir matanti savo ateitį. 

Betgi tai nesąmonė! Angusas Makternas aiškiai leido suprasti 
nenorintis turėti su ja jokių reikalų, kai tik jie atsidurs Amerikoje. 
Ten jai teks kliautis vien savimi. 

Ji apsisuko, pasiėmė vieną iš kapitono paskolintų knygų ir 
nusiteikė skaityti. 

Angusas stovėjo prie laivo turėklo, žvelgdamas tolyn į jūrą. Viena 
savo dalimi troško, kad laivas sulėtintų greitį, kita — kad pasku- 
bėtų ir jis galėtų su Edilina atsisveikinti. Kapitonas sakė: jeigu 
orai bus tokie pat palankūs, jie išsilaipins Bostono uoste maždaug 
už savaitės. 

Ir tuomet viskas baigsis, mąstė jis, daugiau niekada nebepamatys 
Edilinos. „Edilina“, — sukuždėjo, ir jį girdėjo tik jūra. 

Pastarųjų dienų Edilinos šaltumas Angusą vertė kentėti, bet 
taip pat jis džiaugėsi, kad ji pyksta. Žinojo, jeigu juodu būtų tęsę 
taip kaip anksčiau, jis būtų išprotėjęs — taip jos geidė. Geidė ne tik 
paliesti, bet ir priversti šypsotis, juoktis, atsikirsti jam savo šmaikščio- 
mis replikėlėmis, kurios sukeldavo norą suimti ją į glėbį ir bučiuoti. 
Bet jis to negalėjo padaryti. Žinojo ją pradedant manyti, kad esanti 
jį įsimylėjusi, tačiau taip atsitikdavo jam ir anksčiau su kitomis 
merginomis. Bet štai kas buvo kitaip: tai, ką jis jautė jai. Nė viena 
moteris nė iš tolo nebuvo privertusi jaustis taip, kaip dabar privertė 
jaustis ji: tartum kalnus galėtų dėl jos nuversti. Nenustebtų, jeigu ji 
pasakytų mananti jį galint skraidyti. Ir kai ji žvelgdavo į jį su tokia 
nuostaba savo gražiose akyse, Angusas pagalvodavo, kad jam išdygs 
sparnai ir jis nuskris. 

Ne, negali to padaryti, mąstė jis. Ji — mergina, vos peržengusi 
aštuoniolika, o jis — dvidešimt penkerių, ne senas, bet palyginti su 
ja lyg gyvenęs jau tūkstantį metų. Nors niekada to Edilinai nepasakė, 
jos dėdė dažnai siųsdavo jį su pavedimais, ir kai kurie būdavo ne tokie 
kilnūs kaip kažkokio išlepusio anglo, piešiančio senas pilis, globa. 

Angusas suprato Ediliną manant, kad turėjusi sunkų gyvenimą, 
nes augusi be motinos ir tėvo, kurie naktimis ją apkamšytų, bet jis 
žinojo, jog ji buvo globojama ir prižiūrima auklių, paskui mokytojų. 
Veikė jos tėvo pinigai, jeigu ne jis pats asmeniškai. Taigi ji viešėdavo 
savaitę ar dvi pas kokią nors merginą, kurios nemėgdavo. Na ir kas 
čia baisaus? 


Edilina nematė, kaip jos akyse miršta tėvas, o Angusas matė. 

Nematė savo motinos nykstant nuo per sunkaus darbo ir nepatyrė 
gyvenime vienatvės. Ir Edilinai nuo pat gimimo nebuvo kartojama, 
kad esanti atsakinga už viso klano klestėjimą ir gerovę. Nesyk Mal- 
kolmas jį suimdavo už pečių ir sakydavo: „Makternų klano likimas 
priklauso nuo tavęs. Privalai atitaisyti tai, ką padarė tavo senelis — 
mano tėvas.“ 

Visą gyvenimą Angusą slėgė kaltės jausmas: kiek jam teko 
klausytis, koks jo senelis buvo netikęs ir bjaurus žmogus. Naktimis 
grobdavo kitų Žmonių avis, vogė iš visų šimtas mylių aplinkui. Jį 
dažnai nutverdavo, o kelis kartus vos per plauką išvengė mirties. Kai 
buvo trisdešimties, jauna moteris, jo meilužė, išgelbėjo jį nuo kartuvių. 
Po trijų dienų jo žmona pagimdė Anguso tėvą ir atleido už viską, ką 
pridirbo. Buvo kalbama, kad visos moterys atleisdavusios jam už viską. 

Galbūt jo žmona jam ir atleido, bet trys sūnūs — ne. Vyresnysis 
gyveno iki brandos amžiaus, bet buvo užmuštas, kai jo sūnus Angusas 
ėjo penktuosius. Antras sūnus mėgino sekti savo tėvu, troško būti 
toks pat „kietas“ kaip ir šis, bet neįstengė. Žuvo per naktinį antpuolį, 
o po mėnesio jauna jo žmona pagimdė Temą. Tik Malkolmas išliko 
gyvas po savo tėvo išdavystės. 

Anguso tėvas kaip įmanydamas stengėsi sutelkti klaną, tačiau 
per daugelį metų susikaupė pernelyg daug neapykantos. Kai buvo 
užpultos Makterno avys, Anguso tėvą padūrė į pilvą krūmuose 
besislepiantis žmogus. Jis išgyveno tik tiek, kad suspėtų parsigauti 
namo, bet netrukus mirė savo žmonos ir mažo sūnaus akivaizdoje. 
Paskutiniais savo žodžiais prisakė mažajam sūnui rūpintis Mak- 
ternais. „Nepadaryk jiems to, ką padarė mano tėvas.“ Tada ištiesė 
rankas į žmoną ir sūnų. „Žinau kad nepamatysiu seno šunsnukio, 
nes jis nuėjo į pragarą.“ Sulig tais žodžiais nusišypsojo, užsimerkė 
ir numirė. 

Kalbėjo, kad tąnakt, kai Anguso senelis vienu kortų malkos 
kėlimu viską pralošė, buvo mėnulio pilnatis ir susirinkę prie pilies 
vilkai protestuodami staugė. Niekas nežinojo, kas po to seniui nutiko. 

Jis juokdavosi iš kiekvieno savo padaryto blogo darbo, iš kiekvienos 
savo sukeltos ašaros, — ir mirties, — bet pralošti savo šeimos praeitį, 
taip pat ir ateitį, net ir jam buvo per daug. Po trijų savaičių jį rado 
vienoje Edinburgo alinėje sėdintį prie stalo jau mirusį. 

— Ir kodėl liūdime? 

Apsisukęs Angusas pamatė šalia stovinčią Tabitą, savo tam- 
siomis akimis varstančią jį su dviprasmiška užuomina. Būtų juodu 
susitikę prieš metus, Angusui būtų patikę, kaip ji į jį Žiūri. 

— Vėl susipykote su panele? 

Angusas žvilgsniu leido jai suprasti, kad šia tema nieko nepa- 
sakys, bet Tabita nusijuokė. 

— Vis tiek išsiaiškinsiu apie judu tiesą. 

— Mums nėra ko slėpti, — atkirto Angusas. — Esame tokie, 
kokius matote. 

Tabita negarsiai susijuokė, leisdama suprasti, kad juo netiki. 

— Amerikoje įsikursite drauge? 

— Taip, žinoma, — pro sukąstus dantis patvirtino jis. 

Ta moteris iš tiesų Angusą erzino. Po tos pirmos dienos jie 
matėsi dar tris kartus ir ji nesivaržydama vis kišdavo nosį į jo gyve- 
nimą — ir beveik visada pasirodydavo teisi. Matydavo tai, ko kiti 
nepastebėdavo. 

— Jeigu esate tokia įžvalgi, kaip įkliuvote su tuo vyru? 

— Meilė, — greitai atsakė ji. — Prieš meilę neatsispirsi, ji daro 
su tavimi ką nori, juk taip? 

Jis nepasivargino atsakyti, tik vėl nusisuko į jūrą. Už jų apsau- 
gininkas užriko moterims grįžti į triumą. 

— Jie bijo, kad mes pagadinsime vyrus, — pasakė Tabita. 

— O ką, nepagadinsite? 

— Jeigu ką nors ir gadinau, tai abipusiu sutikimu, — metė ji 
ir nuėjo ten link, kur jau rinkosi kitos kalinės. Jos nepatenkintos 
niurnėjo, kad vėl turi grįžti į triumą. 


Angusas žvelgė į jūrą ir mąstė, kaip Edilina pavyduliauja Ta- 

bitai. Vos užsiminus apie tą moterį, Edilina sužaibuodavo akimis ir 
atrodydavo lyg ketinanti ką nors pulti. 

Meilė, pagalvojo Angusas. Tabita sakė turėjusi meilės romaną su 
savo šeimininku, o Angusas žinojo, kad Edilina buvo bepradedanti 
manyti, kad jį myli. Bet iš tikrųjų ji nemyli, tik bijo likti naujame 
krašte viena. Ir jai teks gyventi savarankiškai. Ar bent atskirai nuo 
jo, Anguso Makterno. 

Gundė mintis — oi, kaip gundė — pabandyti su ja suartėti, 
„atsitiktinai“ paliesti jai ranką, pažvelgti taip, kad ji suprastų, ką jis 
galvoja. Angusas žinojo: jeigu taip pasielgtų, tereikėtų kelių minučių 
jai įkristi jam į glėbį ir atsiduoti. 

O paskui kas? — mąstė jis. Užsimerkė, įsivaizduodamas 
nuostabias savaites, galbūt net mėnesius, kai juodu mylėsis. Ramias 
romantiškas jųdviejų vakarienes, kurių taip ir nebaigtų, kai aistra 
įveiktų alkį ir abiejų kūnai atsidurtų vienas ant kito lovoje. 

Bet kažkur savo gilumoje žinojo, kad anksčiau ar vėliau pra- 
dėtų reikštis jų tikrosios asmenybės. Edilina visą gyvenimą lavinosi 
mokykloje, o jis, Angusas, net nemoka skaityti. Edilina mėgsta šil- 
kines sukneles ir popietės arbatėles; Angusas — susisupti į tartaną 
ir miegoti ant žemės. 

Tarp jųdviejų nėra nieko bendra. Dabar, laive, kai Angusas 
vilki kito žmogaus drapanomis ir kalba apsimestiniu akcentu, jie 
tartum susilygino. Angusas pastebėdavo, kaip nušvisdavo gražus 
jos veidas, kai matydavo jį sugebant ką nors daugiau nei tik bėgioti 
po viržynus. 

Angusas vizijose matė kokį nors dailų jaunikaitį su universitete 
įgytu moksliniu laipsniu, verčiantųį Ediliną juoktis, kai klausysis jį 
pasakojant apie kažkokį prancūzų poetą. Ir tokį vakarą ji žvelgtų į 
Angusą su panieka. 

Kas būtų, jeigu jie susituoktų? Mintyse jis regėjo ją savo vaikams 
sakančią, kad neklausinėtų tėvo. „Jis nieko neišmano“, — sakytų ji. 


Arba ne,būtų per mandagi taip kalbėti, bet vaikai vis tiek suprastų. Jis 

gyventų šeimoje, kur visi kartu juokautų dėl poezijos ir pasakojimų, 
parašytų graikiškai, o jį, Angusą, paliktų nuošalyje. 

Netgi dabar galėjo įsivaizduoti savo pyktį dėl tokio elgesio su 
juo. Ką jis darytų? Užmegztų romaną su kokia nors moterimi, tokia 
kaip Tabita? Kai jo žmona ir vaikai ilsėtųsi savo tyrose, nekaltose 
lovose, ar jis, sekdamas savo seneliu, leistų naktis su palaidomis 
moterimis? Ar jos būtų reikalingos, idant pasijaustų vyru? 

Angusas persibraukė delnu veidą, stengdamasis nuvyti bjaurias 
mintis. Bet viena jis tikrai žinojo: pasibaigus šiai kelionei, negalįs 
toliau likti kartu su Edilina. Žinojo, kai juodu išsilaipins uoste, ji, be 
abejo, pažvelgs į jį tomis prašančiomis „išgelbėk mane“ akimis. Jos 
bus pilnos ašarų, o Edilina tokia graži, kad jis bus pasirengęs dėl jos 
griebti kardą ir vesti armiją į karą. Bet privalo jai atsispirti! 

Jeigu jis bent kiek išmano gyvenimą, tai nesunku nuspėti, kuo 
viskas baigsis: jeigu liks su ja, susituokę ar ne, jie galiausiai pradės 
vienas kito neapkęsti. Ji neapkęs jo arba dar blogiau — niekins, nes po 
elegantiškais drabužiais nesąs joks džentelmenas. O jis jos neapkęs, 
nes nesugebės iš savęs padaryti tokio, kokio ji troško. 

Kelis kartus giliai atsikvėpė ir pamėgino sutvirtinti savo ap- 
sisprendimą. Kad ir kaip Edilina į jį žiūrėtų, kad ir ką bylotų jos 
akys, — abejojo, ar išdidumas jai leistų ištarti žodžius, — nepasiduos 
jos kerams. Nors ji ir mėgo laikyti save suaugusia moterimi, tokia 
nebuvo. 

Kai juodu nukeliaus į Ameriką, jis pasiliks su ja tol, kol įsiti- 
kins, kad bus savarankiškai įsitvirtinusi savo padėties visuomenėje, 
o tuomet pasitrauks. Kad ir daug gera Edilinai kalbėjo apie Virdži- 
niją, neįsivaizdavo jos gyvenančios kitur kaip tik dideliame mieste, 
ir iš to, ką buvo girdėjęs, Bostone gyvenimas toks pat veržlus kaip 
ir Londone. 

Angusas prisivertė pasitraukti nuo turėklo. Jeigu kada nors jam 
gyvenime reikėjo tvirtybės, tai dabar atėjo tas metas. 

Tą dieną, kai jie turėjo pasiekti Bostoną, Edilina pabudo rami. Tris 
ankstesnes naktis nemiegojo jaudindamasi dėl to, kas jos laukia, bet 
pastaroji naktis buvo kitokia. Tartum jos likimas buvo nuspręstas 
ir nieko pati nebegalėjo pakeisti, tad susitaikė su neišvengiamybe. 

Tačiau negalėjo to paties pasakyti apie Angusą. Matė, kad jo 
nervai visai pakrikę. Vakar, kai ji krovėsi daiktus, jisai stovėjo čia pat 
ir klausinėjo, ar viską įsidėjusi, ar ko nors nepamiršusi? 

— Kapitonas Ingesas sakė stovėsiąs Bostone kelias savaites, 
tad jeigu būsiu palikusi nors plaukų segtuką, galėsiu grįžti į laivą 
ir pasiimti, — kantriai atsakė ji. — Kodėl neatsisėdate ir ko nors 
nenupiešiate? Arba neišeinate į denį pašokti su tomis moterimis? 

— Siunčiate mane pas Tabitą? O galbūt norėtumėte, kad nu- 
eičiau į triumą jos aplankyti? 

— Jeigu mėginate man sukelti pavydą, net nepriartėjate prie 
to. Kai nuvyksime į Ameriką, būsite laisvas žmogus. Galite sekioti 
paskui Tabitą ir ją nupirkti, kas man rūpi. 

— Nupirkti? Ak, kalbate apie jos katorgos dokumentus. 
Taip, galėčiau tai padaryti, — pasakė tebesidairydamas po kajutę 
ir kartkartėmis žingsniuodamas. — Ir galbūt ją vesiu. Ji būtų gera 
žmona. — Kai Edilina nutylėjo, Angusas kalbėjo toliau: — Ji jau 
įrodė esanti vaisinga. 

Kalbėdamas vis žiūrėjo į Ediliną. Klūpodama prie skrynios ji 
atsirinko Margaretės pataisytas sukneles. 

— Nejaugi? — gana abejingai paklausė Edilina. — Kaip jums 
gerai. Ar kūdikį pasiliko tėvas? 

— Jis gimė negyvas. 

— Jeigu išvis gimė. 

— Kaip suprasti? 

Edilina atsistojo pasiimti nuo stalo, prie kurio juodu per visą 
kelionę kasdien pusryčiaudavo, knygos. Angusas stovėjo čia pat jai 
už nugaros. 

— Kalbate, lyg netikėtumėte, kad Tabita pagimdė kūdikį. 

— Neabejoju, ji užsiėmė tuo, ko reikia kūdikiui padaryti. 

— Ojūs — ne, — žiūrėdamas į ją atkirto Angusas. 

Ji staigiai apsisuko, įsisprendė rankomis į klubus ir piktai su- 
žaibavo akimis. 

— Kodėl neinate į denį ir neįkyrite kuriai nors kitai savo kvailais 
klausimais? Galėtumėte kiekvienos moters paklausti, ar ji patyrė 
gyvenime vargo. Tuomet sau pasakytumėte, kad palyginti su jomis 
mano gyvenimas buvo lengvas, nes turiu pinigų. 

— Aš visai taip nesakiau... ir taip negalvojau... Juk nemanote, 
kad aš... 

— Eikite! — pertraukė ji ir padėjusi jam ant strėnų rankas 
stumtelėjo durų link. — Dinkite iš čia. Turiu darbo ir negaliu susi- 
kaupti, kai jūs čia mėginate pradėti kivirčą. 

— Anaiptol nemėginu, — išsigynė Angusas, išeidamas pro 
duris. 

Kai jis išėjo, Edilina atsirėmė nugara į duris, trumpam užsimer- 
kė ir nusišypsojo. Džiaugėsi, kad jis nervinasi, nes taip ir pati jautėsi. 
Perspektyva gyventi visiškai naujame, nepažįstamame krašte baugino. 
Bet labiau nei svetimas kraštas Edilinai kėlė baimę jos ateitis. Ji jau 
susitaikė su tuo, kad atvykę jie su Angusu persiskirs, bet jam buvo 
lengviau negu jai. Angusas jau įrodė galįs būti bet kuo, jeigu nori. 

Galėtų apsivilkti darbininko drabužiais ir susirasti žmoną, kuri visą 
gyvenimą šveistų grindis, o paskui naktį staiga be vargo pagimdytų 
du dešimties svarų dvynukus. Arba apsirengęs Džeimso drabužiais 
susirasti moterį, skaitančią Ciceroną originalo kalba — lotyniškai. 
Kad ir ko norėtų, viską galėtų turėti. 

Bet Edilina žinojo, kad jos pasirinkimai nebus tokie lengvi. Su 
savo manieromis ir drabužiais sugebėtų susirasti tik vieno tipo vyrą, 
tai yra kokį nors panašų į Džeimsą. Nors kadaise laikė Džeimsą 
elegantiškumo įsikūnijimu, dabar, kai pagalvodavo, jis atrodydavo 
visai niekam tikęs. 

Ir žinojo — jai nebus skirta rinktis, kaip pakreipti savo gyveni- 
mą. Laivo triume pakrautos dėžės su auksu — jas Angusas patikrino 
keturis kartus — nulėmė Edilinos gyvenimą. Esanti ten, kur dabar 
pateko, ne pati pasirinkusi, bet per auksą. 

Kai po poros valandų Angusas sugrįžo į kajutę, buvo suprakai- 
tavęs ir kur kas geresnės nuotaikos. 

— Vėl šokote? 

— Laipiojau virve ir ėjau lažybų, — atsakė ji. — Aš laimėjau. 

Šypsodamasi ji pasigailėjo, kad jo nematė rungiantis. Be abejo, 
jūrininkai pamanė, kad Angusas... na, nė kiek nepanašus į Džeimsą, 
koks tas turėtų būti. 

— Jūrininkai turbūt nustebo pamatę, ką sugebate. 

— Taip, nustebo, — patvirtino jis. 

Atsisėdęs prie stalo pasiėmė plunksną ir pradėjo piešti. Nuo 
tada, kai padarė namo eskizus, Angusas nesiliovė piešęs. Grynai 
iš smalsumo ji paprašė nupiešti ką nors kitką nei pastatus ir net 
pati papozavo portretui, bet jam nieko neišėjo. Pasirodė esąs neką 
miklesnis už vaiką. 

— Manau, liksiu prie savo pastatų, — pasakė jis, ir ji sutiko. 

„Negaliu apie tai galvoti“, — pasakė sau Edilina. 

Žinojo, jeigu galvos, kad paliks Angusą ir niekada daugiau jo 


nebepamatys, pravirks ir verks be paliovos. 

Taigi šiandien atsibudusi kaip visada žvilgtelėjo į Angusą ir 
pasijautė ramesnė nei anomis dienomis. Prireikė savaitės, bet jis 
galiausiai išmoko miegoti hamake neiškrisdamas. Kai Edilina pa- 
žvelgė, jisai stebeilijo į ją, o akys buvo tokios paraudusios, lyg būtų 
nemiegojęs kiaurą naktį. 

— Gerai jaučiatės, mergužėle? — tyliai paklausė jis. 

— Puikiai, — atsakė Edilina ir tikrai taip jautėsi. Stebėtina, 
savijauta buvo kuo puikiausia. Tiesą sakant, šiek tiek virpino jaudulys, 
kai pagalvodavo, kas šiandien nutiks. Išsilaipins visiškai naujame 
jiems krašte. 

Tai Angusas nervinosi. 

— O jeigu ten nėra jums paruošto namo? — vakar paklausė 
jis. — Jeigu Harkortas jumis nepasirūpino? 

— Juk jūs pats sakėte, kad jis bus iš anksto pasirūpinęs savimi, 
tad naudosiuos tuo kaip galėdama ilgiau. Prašau, liaukitės taip tirtėjęs. 

— Gyvenime niekada nesu „tirtėjęs“, — pyktelėjo Angusas. 
Atrodė įsižeidęs, ir jai teko paslėpti šypseną. 

Po kelių valandų, kai laivas pagaliau išmetė inkarą Bostono 
uoste, Edilina pamanė niekada nemačiusi tokio bruzdesio ir laks- 
tymo. Didžiumą savo gyvenimo ji gyveno Londone, bet ši vieta 
buvo kitokia: triukšmingesnė, nešvaresnė ir didesnė. Toli gatvėse 
įžvelgė žmones, vežimus ir gyvulius. Bet kad ir koks buvo triukšmas 
bei nešvara, virš visko tvyrojo jaudulys — tokio ji nebuvo patyrusi 
senoviniame Londone. 

— Nuostabu, — pasakė čia pat greta stovinčiam Angusui. 

— Bjaurus kvapas. 

Jis paėmė ją už parankės ir stipriau priglaudė prie savęs. 

— Ne bjauresnis kaip Londone. 

— Tą ir sakiau. Čia dvokia. 

Ji nusijuokė, paskui ištraukė iš jo ranką. 

— Eime, turime prižiūrėti, kaip iškels skrynias. Noriu jas 
suskaičiuoti ir įsitikinti, kad niekas nepabėgs su viena kuria iš jų. 

— Per sunkios, — irzliai atsakė jis, bet nusekė paskui Ediliną 
nuo turėklo. 

Po kelių minučių jie vėl buvo savo kajutėje ir Edilina paskutinį 
kartą po ją apsižvalgė. 

— Regis, viską pasiėmėme, nieko nepalikome. 

Edilina pasuko į duris, bet Angusas pagavo ją už rankos ir 
prisitraukė prie savęs. 

— Mergužėle, — tarė iš savo aukščio žvelgdamas žemyn į 
ją. — Jeigu jums kada nors ko prireiks, atskubėsiu pas jus. Juk tai 
žinote, taip? 

Ji padėjo savo mažutes rankas jam ant krūtinės ir pažvelgė 
aukštyn į akis. 

— Taip, žinau, o jeigu jums ko nors prireiks, aš visada padėsiu. 

— Man? Ko gi man galėtų prireikti? — paklausė pralinksmintas. 

— Jeigu vesite Tabitą, jums daug ko reikės. Tik saugokitės, kad 
ji jūsų neapvogtų iki paskutinio siūlo. 

— Nemanau, kad taip atsitiktų, — nusišypsojo laikydamas 
lengvai padėjęs rankas jai ant talijos. 

— Paleiskite mane, — paprašė Edilina ir atsistūmė nuo jo. — 
Kapitonas norės su mumis atsisveikinti. Be to, man reikia pasižiūrėti, 
ar kas nors mane pasitinka. Kaip manote, ar tai bus koks nors vyras? 

— Vyras? 

— Taip, — patvirtino ji, pasilygindama sijoną. — Vyras. Juk 
esate girdėjęs apie juos, ar ne? Jeigu ketinu šiame krašte pasilikti, 
manau, turėsiu ištekėti. Nemėgstu gyventi viena. 

— Vyras, — vėl ištarė Angusas. 

— Ar liausitės tai kartojęs? Kaip manote, ką aš veiksiu čia 
atsidūrusi? Sėdėsiu savo salone ir siuvinėsiu, džiūdama dėl jūsų, kai 
išdykausite su Tabita ar kokia nors į ją panašia? 

— Manau, turėčiau pamatyti kiekvieną tipą, už kurio sugalvo- 
tumėte tekėti, — pro kietai sukąstus dantis iškošė jis. 


— Betgi to nereikės, — atrėmė Edilina. — Visas tas savaites 

mane mokėte, kokios yra tikros vyro vertybės. Nebeužkibsiu ant 
dailaus veido arba tokio, kuris trokšta vien mano pinigų. Ieškosiu 
vyro, kuriam patikčiau, kuris nežiūrėtų į mane kaip į įkyrų vaiką, 
kaip žiūrite jūs. 

— Buvote miela bendrakelionė, — tarė žiūrėdamas taip, lyg 
norėtų įsiminti jos veidą. 

— Ojjūs buvote... — ji dvejojo. — Kol nedarėte iš savęs kvailio 
dėl Tabitos krūtinės, irgi buvote geras bendrakelionis. 

— Iš savęs kvailio? — tyliai pakartojo Angusas, lyg negalėdamas 
patikėti jos žodžiais. 

— Tai ar eisim? — paklausė pažvelgdama į duris ir laukdama, 
kad jis atidarytų. 

— Taip, — atsakė jis ir palaikė Edilinai atidaręs duris. 

Vos tik nusisuko į jį nugara, Edilina giliai atsikvėpė, nes anks- 
čiau beveik nealsavo. 

Sveikino save, kad šitaip gerai laikėsi per jųdviejų pokalbį. 
Nebuvo lengva apsimesti, jog išsiskyrimas jos visai neveikia. Kad ir 
koks virpino džiugus jaudulys dėl naujo gyvenimo perspektyvos, nuo 
minties, kad teks palikti Angusą, jai kone plyšo širdis. Jeigu būtų 
savęs netramdžiusi, būtų apsivijusi rankomis jam kaklą ir meldusi 
pasilikti su ja. Bet žinojo: jis jai pasakytų, kad juodu ne to paties 
luomo ar ne tokio paties išsilavinimo, arba dar kokią nors nesąmonę, 
o paskui nutaisytų „didvyrio veidą“ ir pasielgtų, kaip jam atrodytų, 
kilniai ir gerai — ją paliktų. Kadangi nebuvo jokios vilties pakeisti 
jo kietą kaip akmuo užsispyrusią mąstyseną, nesuteiks tam škotui 
malonumo žinoti, ką jam jaučianti. 

— Ponia Harkort, — kreipėsi kapitonas Ingesas, kai tik abu 
pasirodė denyje. — Buvo labai malonu, kad teikėtės keliauti su 
mumis. Tikiuosi, mes dar susitiksime. 

— Taip, — atsakė ji, — galbūt pasimatysime čia, mieste, arba 
Virdžinijoje. Galbūt... — ji nutilo, nes kapitonas pasisuko pažiūrėti 
į prieplauką. 


Aukso ienos 165 


— Antai ji! — sušuko jis. — Buvau bepradedąs abejoti, ar 
teisingai supratau laišką, kurį jūsų vyras man atsiuntė. 

— Laišką? — paklausė ji. 

— Kai jis užsakė vietas kelionei. Tikriausiai jis jums pasakė. 

— Taip, žinoma, — patvirtino Edilina, — bet turbūt pamiršau. 

— Jūsų būklės moteriai galima atleisti už atminties spragas, — 
nuramino kapitonas kaip dievinantis savo vaikaitę senelis. 

Edilina buvo beveik pamiršusi, kad pasakė ponui Džonsui ne- 
šiojanti kūdikį. Viskas atrodė nutiko taip seniai. Kaip tik šiuo metu 
visos kitos vertybės, kurias Džeimsas buvo sutvarkęs išsiųsti laivu į 
naują kraštą, kad galėtų patogiai ir be rūpesčių gyventi. 

— Kas gi laiške, apie kurį kalbate, buvo rašoma? — paklausė ji. 

— Apie žalią karietą. Antai ji. — Kapitonas pažvelgė į Ediliną 
ir pamatė suglumusį jos veidą. Tuomet greitai apsidairė, akimis ieško- 
damas Anguso. — Tikrai tikiuosi, kad nesugadinau netikėtumo. Jus 
čia turi pasitikti jūsų vyro sesuo, ir man nurodyta žvalgytis tamsiai 
žalios karietos su grafo herbu ant durelių. Neįžiūriu, kas tenai tos 
karietos šone nupiešta, bet labai panašu į herbą, kaip jums atrodo? 
Antra vertus, esu tikras, kad atpažinsite savo mošą. 

— Ne, — pasakė Edilina, — niekada nebuvau jos susitikusi. 

— O varge, aš vis dėlto sugadinau netikėtumą. Tikrai atsiprašau. 

Edilina pajėgė tik kaip pakerėta spoksoti į karietą. Ką dabar 
daryti? Trapas dar nenutiestas, tad pabėgti negali. Džeimso sesuo? 
Jis nesakė turintis seserį. Sesuo turėtų žinoti viską apie savo brolio 
žmoną, apie auksą ir galbūt kokiu nors būdu išsiaiškins, kad Edi- 
lina užmigdė vaistais jos brolį ir paliko viešbutyje ant grindų. Ir, 
blogiausia, ji gali kaip nors žinoti, jog Škotijoje Angusas ieškomas 
dėl žmogaus pagrobimo. 

žinojo, kad čia Angusas ir kad jis žino, kas vyksta. 

— Ramiai, — pašnabždėjo jis. — Mes tai sutvarkysime. Kaip 
nors išsisuksime. 

Ji pakėlė į jį akis. 

— Manau, turėtumėte eiti, — irgi pašnabždom atsakė ji. — 
Paimkite brangenybes ir dinkite iš čia. Aš nesu padariusi nieko bloga. 
Tik pasiėmiau tai, kas man priklauso, bet jūs kaltinamas už manęs 
pagrobimą, ir nemanau, kad teismas manimi patikės, kai pasakysiu, 
kad vykau su jumis savo noru. Eikite! 

Angusas nepajudėjo iš vietos, stovėjo greta, padėjęs jai ant pe- 
ties delną, ir žvelgė į žaliąją karietą. Ji atrodė tokia prabangi, kad jis 
nebūtų nustebęs, jeigu kas būtų pasakęs, jog yra puikiausia visame 
Bostone. Buvo matęs tokių karietų ir anksčiau, tad neabejojo, kad 
ši pagaminta Anglijoje. 

— Ašjūsų nepaliksiu, — pagaliau ištarė Angusas, pirštais tvir- 
čiau suspausdamas jai petį, kai atsidarė karietos durelės. 

Iš jos išlipo moteris, aukšta ir liesa, o sprendžiant iš plaukų žils- 
vumo — gerokai vyresnė už Džeimsą Harkortą. Delnu prisidengusi 
nuo saulės akis, ji pažvelgė aukštyn į laivą, įsižiūrėdama į stovinčių 
prie borto žmonių veidus. Instinktyviai Angusas ir Edilina žengtelėjo 
kiek atgal, toliau nuo jos akių. 

— Jums negalima eiti su manimi, — pasakė Edilina, padėdama 
jam ant krūtinės rankas. — Ji neturi jūsų pamatyti. Jeigu pakviestų 
policiją, jus įkištų į kalėjimą. 

Angusas žinojo, kad ji teisi. Taip pat žinojo, kad jeigu jis turėtų 
bent kiek sveiko proto, pasiimtų, kiek gali panešti, ir dėtų į kojas. 
Bet net ir suvokdamas, kas gali atsitikti, nenorėjo palikti Edilinos 
neapsaugotos. 

— Galbūt bus ne taip blogai, kaip įsivaizduojate, — nuramino 
jis. — Tad liksiu su jumis, kol paaiškės, kas iš tikrųjų dedasi. 

— Nenorėtumėte nusamdyti furgono ir kartu nusigabenti ma- 


nęs ir mano aukso į Virdžiniją? — tik pusiau juokais paklausė ji. 

— Ne, — tyliai atsakė Angusas ir pakėlęs jos plaštaką pabu- 
čiavo. — Bet žinokit, jūsų man baisiai stigs. 

— Angusai... — prašneko Edilina, bet jis neleido jai baigti 
sakinio. 

— Trapu mes nulipsime drauge, bet nesiliesdami. Galėsite jai 
pasakyti, kad aš — vienas iš keleivių, rūpinęsis jumis kelionėje. 

— O ką pasakysiu, kai ta moteris pamatys, kad atvykau be jos 
brolio? 

— Pasakykit, jį sulaikė reikalai. Jeigu ji bent kiek pažįsta brolį, 
supras, jog pabėgo su savo sugėrovais draugeliais ir nenori turėti su 
jumis nieko bendra. 

— Galbūt jis galėjo palikti 72ane vieną, bet tik ne su skryniomis 
aukso. 

Angusas nusišypsojo. 

— Čia jūs teisi, bet galbūt ji to nežino. Mano seseriai atrodo, 
kad viskas, ką aš darau, yra gerai, tad gal ši moteris tą pat jaučia ir 
savo brolio atžvilgiu. 

— Bet jūs vis dėlto linkęs daryti gera, — paprieštaravo ji, — o 
tai reiškia, kad jūsų sesuo pažįsta jus tokį, koks esate. 

Angusas palingavo galva. 

— Man stigs jūsų kiekvieną dieną. Ypač stigs to, kaip žvelgda- 
vote į mane. O dabar eikite! Lurite ją užkalbinti anksčiau, nei susitiks 
su kapitonu. Pažiūrėkite, gal jums pavyks prasimanyti kokią pasakaitę 
ir moteris patikės, kad viską sugalvojo jos brolis. 

Ji laikėsi įsikibusi Angusui į parankę, nenorėdama jo paleisti. 
Jis manė ją pajuokavus dėl furgono ir Virdžinijos, bet ji nejuokavo. 

— Pirmyn, — paragino Angusas. — Jums pavyks. Prisiminkite, 
kad slėpėtės karste. Tai blogiau negu dabar čia. 

— Tuomet buvau užmigdyta opijumi, — pasakė Edilina ir 
jos akys pralinksmėjo. — Ar turite dar bent kiek likusios opijaus 
tinktūros? Galėčiau jos išgerti, o jūs pasakytumėte tai moteriai, kad 
numiriau kelionėje. Žinote, kaip „Romeo ir Džuljetoje“. Bet palau- 

kite! Turbūt nežinote tos istorijos. Kodėl mums nesugrįžus į kajutę, 
kur galėčiau jums ją visą papasakoti. 

Jiedviem besikalbant, Angusas nejučia vedė ją prie trapo. Kai 
jiedu jau galėjo būti matomi nuo karietos, paleido Ediliną. 

— Tiesiau nugarą, — pakuždėjo. — Margaretė taip gerai varstė 
jūsų korsetą. Turėtumėte man leisti toliau tą daryti. 

— Margaretė ne taip smarkiai suveržia, ir aš galiu kvėpuoti, o 
jūs, manding, pernelyg įsijausdavote. 

Tyliai susijuokęs Angusas lengvai ją stumtelėjo trapo link leistis 
žemyn. Jis nusekė iš paskos, atsilikdamas vos per kelis žingsnius, bet 
mėgino dėtis beveik jos nepažįstąs. 

Moteris stovėjo apačioje ir žvelgė aukštyn, stebėdama kiekvieną 
Edilinos žingsnį — ir ji raukėsi. 

— Jūs — ne grafo duktė, — pareiškė moteris, kai Edilina 
sustojo priešais ją. 

Buvo gana daili, įpusėjusi penktą dešimtį, gerokai aukštesnė už 
Ediliną, kone tokio paties ūgio kaip Angusas, lūkuriuojantis netoliese 
ir dėmesingai žiūrintis į iškraunamas dėžes. 

— Veikiau atrodote kaip ta kita. 

— Aš ir esu ta kita, — atsakė Edilina ir įkvėpė į plaučius oro. 
Didžiumą savo gyvenimo ji bendravo daugiausia su moterimis ir iš 
būtinybės išmoko jas greitai įvertinti. — Ta gražioji, su auksu. 

Edilina išgirdo, kaip stovintis nugara į ją Angusas tyliai suvai- 
tojo iš pasibaisėjimo. 

Aukštoji moteris šyptelėjo. 

— Tad kaipgi jums pavyko atgauti savo auksą iš lipnių mano 
brolio rankų? 

— Visada atsiranda vyrų, mielai pagelbstinčių dailioms mer- 
ginoms su pilnomis aukso skryniomis. 

— Kaip dabar šis, besisukinėjantis apie jus? Ei, jūs! Taip, jūs, 
jūs, — patvirtino moteris, kai Angusas apsisuko į ją pažiūrėti. — 
Galite dabar drožti savais keliais. Aš jos nenuskriausiu. 

— Aš... — pradėjo Angusas, bet moteris jį nutraukė. 

— Aš ja pasirūpinsiu, kai jau čia yra. — Vėl pažvelgė į Edili- 
ną. — Atsivežėte auksą? 

— Taip. 

— Puiku! Turiu furgoną jam pergabenti į banko saugyklą. Vis- 
kas sutvarkyta. — Ji pirma pasuko prie karietos ir sustojusi laukė, kol 
livrėjuotas liokajus atidarys dureles. — Sėskitės pas mane. Negaliu 
gaišti visos dienos. Žmonės laukia. 

— Manau, įvyko klaida, — pasakė Edilina ir priėjo arčiau, kad 
nereikėtų šaukti. — Nesu jūsų brolio žmona, — ramiai paaiškino 
ji. — Jis vedė kitą. Ji... 

— Taip, — nekantriai nukirto moteris. — Žinau, ką jis planavo. 
Vedė vieną moterį dėl jos titulo, bet suviliojo kitą dėl kraičio. Jo planas 
buvo pavogti kraitį ir išsaugoti titulą. Gal ką nors ne taip supratau? 

— Ne, — pasakė Edilina. — Bet taip toli nenuėjau. Džeimsas 
iš tiesų vedė grafo dukterį, bet aš sužinojau, kas vyksta — faktiškai 
man pasakė. Pati viena nieko nebūčiau sužinojusi. Visiškai pasiti- 
kėjau jūsų broliu. 

— O nereikėjo, — nusišiepė moteris. — Visą gyvenimą Džeim- 
sas nesielgė dorai. Nuo pat kūdikystės melavo. 

— A, suprantu, — ištarė Edilina. 

Moteris vis dar nekantriai žvelgė į ją. 

— Dar kas nors? 

— Ne, — atsakė Edilina. — Tik tiek, kad nėra reikalo jums ir 
man... Na, pasižinoti. 

Džeimso sesuo pasisuko ir nužvelgė Ediliną. 

— Trokštu pažinties su kiekviena moterimi, gebančia per- 
gudrauti mano mergišių melagį brolį. O jūs, manyčiau, pabėgote 
paskubomis, tad ar turite Bostone kur apsistoti? 

— Ne, — prisipažino Edilina. 

Moteris ir jos tiesmukiška elgsena pradėjo Edilinai patikti. 


— Aš turiu čia namą. Zinoma, jis neapmokėtas, nes prie to 

reikalo prikišo nagus mano brolis. Bet, manau, tą dalyką sugebėsite 
atitaisyti. Be abejo, galite apsigyventi viešbutyje, kartu su tuo jauni- 
kaičiu, kuris vis sukinėjasi apie jus, bet jeigu taip nuspręsite, būsite 
apsupta jums visai nepažįstamų vyrų. Rizikuosite, kad jums vėl su- 
suks galvą koks nors plevėsa gražuolėlis, — tai išklojusi ji pažvelgė 
į Angusą, lyg šis būtų vyras, besivaikantis visko, ką Edilina turi. 

Edilina tik spoksojo į moterį, nežinodama ką pasakyti. Savo 
gyvenime turėdavo apsisprendimui savaites. Per vienas Kalėdas buvo 
pakviesta pasisvečiuoti į trejus namus, ir jai prireikė mėnesio, kol 
pasirinko, kurį kvietimą priimti. Bet nuo tos nakties, kai dėdė pasi- 
ėmė ją iš mokyklos, visus sprendimus jai tekdavo priimti žaibiškai. 

Moteris raukėsi į Ediliną laukdama, kol ši apsispręs — sėsti į 
karietą ar ne. Kai jauna moteris delsė, vyresnioji atsiduso. 

— Aš — Harietė Harkort. Keturiasdešimt dvejų metų, sen- 
mergė, daugiausia dėl to, kad mano šeima nubaidydavo kiekvieną 
gerbėją, kokį turėdavau. Neturiu jokių pajamų ir vilties bent kokių 
turėti. Sutikau dalyvauti šioje pastarojoje savo brolio aferoje, nes 
turėjau rinktis: arba padėti jam, arba gyventi su savo pussesere, kuri 
manęs neapkenčia ir kuri būtų mane mirtinai užgraužusi. Prieš kelis 
mėnesius Džeimsas pasiuntė mane į Ameriką paruošti namo jam ir 
tai nuotakai, su kuria pasirodys. Už namą sumokėtas užstatas, bet 
brolis man davė tiek mažai pinigų, kad jeigu per savaitę nesumokėsiu 
likusių, mane išmes į gatvę. — Ji pažvelgė į Ediliną. — Taigi atsakiau 
į visus jūsų klausimus apie save? 

— Manau, taip. 

Edilina dvejojo. Angusas vis stovėjo nugara į ją. Ji laukė, gal jis 
ką nors pasakys, tačiau nebuvo tikra ką. Vis tebeturėjo vilties, kad 
jis atsisuks, prisitrauks ją į savo glėbį ir pasakys negalintis gyventi 
be jos, paprašys vykti drauge į Virdžiniją. Bet ne: jis tik nežymiai 
pasisuko ir trumpai linktelėjo. Vadinasi, davė jai leidimą važiuoti su 
ta moterimi. Taip pat linktelėjo į skrynias su auksu — esą prižiūrės, 


kad šios būtų nugabentos į banką. 

Po kelių minučių Edilina jau sėdėjo karietoje ant puikių tamsiai 
raudonų odinių sėdynių ir žvelgė į panelę Harkort priešais save. 

— Ar žinote, kada į Bostoną atvyks Džeimsas? — paklausė 
Edilina. 

— Kaip jis atvyks? Nei pats, nei jo žmona neturi pinigų. — 
Panelė Harkort nežymiai šyptelėjo. — Juk būtų tragiška, jeigu jam 
tektų eiti ieškotis kokio nors darbo? 

Edilina matė apie moters akis susiklostant mažas raukšleles, ir 
kitą akimirką abi juokėsi. Nesvarbu, ką Džeimsas Harkortas abiem 
moterims iškrėtė, pralošė jis, o ne jos. 

Jiedvi sustojo priešais aukštą siaurą pastatą, arti kelių kitų tokių, 
stovinčių gražioje medžiais apsodintoje gatvėje. 

Kai sustojusi ant laiptukų į namą Edilina apsidairė, Harietė 
paklausė: 

— Kas yra? 

— Nieko, aš tik... — ji nebaigė. 

Būtų galėjusi prisiekti mačiusi Angusą, bet tikriausiai apsiriko. 
Šiuo metu jis turbūt mėgina parduoti brangenybes, kad galėtų pa- 
bėgti į Virdžiniją ir šitaip daugybę mylių nutolti nuo moters, taip 
apsunkinusios jam gyvenimą. 

— K gi, tuomet eime vidun ir aptarsime reikalus. 

— Reikalus? — nustebo Edilina. 

— Taip, žinoma. Kiek man ketinate mokėti, kad tapčiau jūsų 
ūkvede ir prižiūrėčiau jus ir šį namą, kai nusipirksite. 

— Suprantu, — atsakė Edilina ir žvilgtelėjo aukštyn į visus 
keturis aukštus. 

Jiedviem įeinant vidun, žengdama per slenkstį ji prisilaikė si- 
joną. Namas buvo šykščiai dekoruotas pačiu nykiausiu skoniu, kokį 
tik galima įsivaizduoti. 

— Kaip matote, — prašneko Harietė, — nenupirkau daug 


baldų. Neturėjau pinigų ir neįsivaizdavau, ko grafo duktė norėtų. 

Tikiuosi, jūs neužsimanysite paauksuotų veidrodžių ir auksu siuvi- 
nėtų kėdžių apmušalų? 

— Ne, — atsakė Edilina. — Labiau norėčiau Čipendeilio baldų. 
Daug tokių jo darbo mačiau kitų žmonių namuose, ir man patiko. 

— Jeigu taip, tai, tikiuosi, sugebėsite man nupiešti, kokių norite, 
ir mes galėsime juos čia užsakyti. O dabar dėl to, kaip surasti jums 
vyrą. Neturėjau daug laiko apie tai pagalvoti, bet pažįstu kelis, kurie 
visai tiktų į siekiančius jūsų rankos gerbėjus. 

— Vyrą, — pakartojo Edilina, lyg niekada anksčiau nebūtų 
girdėjusi to žodžio. 

— Taip. Kaip tik to jūs norite, ar ne? Juk rengėtės ištekėti už 
mano brolio. 

— Maniau, jį myliu, — prisipažino Edilina, jiedviem įeinant 
į svetainę. 

Ten stovėjo dvi kėdės aukštomis atkaltėmis, apmuštos stora 
raudona medžiaga, taip pat mažutis arbatos stalelis, ir nieko daugiau. 

— Taip, žinoma. Mano brolį iš veido lengva įsimylėti. Tik kai 
geriau jį pažįsti, tampa nepakenčiamas. Jūs alkana? Galėtume šiame 
kambaryje atsigerti arbatos. 

— Taip, mielai atsigerčiau arbatos, — sutiko Edilina, atsisėdo 
ant kėdės ir apsidairė po kambarį. Langai buvo be užuolaidų ir ji 
matė gatve vaikščiojančius žmones. Keli praeiviai smalsiai pažvelgė 
į jas pro langą. 

Harietei išėjus iš kambario, Edilina atkrito į kėdės nugarėlę. 
Užuolaidos, arbata, Harietė, siekiantys jos rankos gerbėjai, Džeim- 
so veidas — viskas tartum sukosi ir sukosi jai galvoje, kol pamanė 
nualpsianti. 

Kai Harietė sugrįžo nešina padėklu su arbata ir pačios keptais 
sausainukais, Edilina kietai įmigusi lošėsi į kėdę. Harietė padėjo 
padėklą ant stalelio, atsisėdo priešais ją ant kitos kėdės ir kramsno- 
dama sausainuką stebėjo merginą. 


Tiesą sakant, Harietė labai džiaugėsi, kad jos brolis nepasirodė 

su grafo dukra. Faktiškai ji džiaugėsi, kad jos brolis išvis nepasirodė. 
Ji jau buvo nusprendusi šįvakar parašyti jam laišką ir papasakoti, kad 
pasitiko laivą, kuriuo turėjęs atplaukti su auksu, bet neatplaukė, kaip 
žadėjo. Todėl Harietei teko išsikelti iš namo, kurį išsinuomojo, ir 
dabar ji gyvena pas bjaurią senę kaip šios apmokama kompanionė. 
Dar geriau — galbūt parašys, kaip dirbanti namų tvarkytoja pas našlę 
su šešiais vaikais. Parašys kuo daugiau visko, kad tik brolis neatvyktų 
; Ameriką ir nesužlugdytų to, kas taip gerai jai prasideda. 

Edilinai per miegą sujudėjus, Harietė nusišypsojo. Tokia dailutė 
mergina, žvelgianti tokiomis plačiomis akimis, lyg viskas gyvenime 
jai būtų stebuklas. Harietė ant pirštų galų ištykino į poilsio kamba- 
rėlį šalia virtuvės, paėmė medvilninę antklodę ir sugrįžusi užklojo 
Ediliną. Vargšelė, ji veikiausiai mirtinai pavargusi. 

Minutėlę Harietė stovėjo ties ja, paskui ištiesusi ranką nubraukė 
Edilinai už ausies išsilaisvinusią plaukų sruogą. Jeigu turėtų dukterį, 
norėtų, kad ji būtų lygiai tokia kaip ši jaunutė mergina. 

— Mudviem seksis puikiai, — sukuždėjo. — Susikursime kuo 
geresnį gyvenimą. 

Šypsodamasi ji nuėjo į virtuvę pasirūpinti pietumis. Galbūt 
dabar, kai jiedvi turi pinigų, išgalės nusisamdyti virėją. 

Edilina miegojo naujoje lovoje, kurią nusipirko iš baldžiaus, po nauja 
patalyne, nusipirkta tiesiai iš laivo, atplaukusio iš Prancūzijos. Ant 
stalo stovėjo indai ir žibalinė lempa, įsigyti per turto išpardavimą. 
Didžiulę komodą parsivežė iš varžytinių, kurias surengė vienas į 
Angliją grįžtantis žmogus. Kad galėtų nusipirkti užuolaidas lovai, 
ji gavo tris valandas belstis keliais, kuriuos išvis vargiai pavadintum 
keliais, iki vienos jas siuvinėjančios moters ūkio. 

Išgirdusi už atdaro lango lyg kažką subrazdėjus, Edilina ne- 
kreipė dėmesio, tik suplazdėjo blakstienomis ir vėl užmigo. Net kai 
buvo uždegta lempa prie lovos, ji vis tiek nepabudo. Bet kažkieno 
delnas uždengė jai burną. Mergina iškart pašoko ir pamėgino klykti. 

— Čia tik aš, mergužėle. 

Juto savo burna didelį šiltą delną, o kai šalia ant lovos pajuto ir 
Anguso kūną, apsikabino jį ir nebesuturėjo ašarų. Vis nepaleisdama 
jo, padėjo galvą Angusui ant krūtinės. 

— Maniau, išvažiavai į Virdžiniją ir niekada, o niekada tavęs 
nebepamatysiu. Mėnesių mėnesius tavęs nemačiau ir... 

— Šš, mergužėle, — ramino jis, glostydamas galvą. — Praėjo tik 
šešios savaitės. Ar tavo gyvenimas buvo toks blogas, kad taip prailgo? 

— Taip, — pasakė ji. — Tai yra ne, nebuvo toks blogas, bet 
buvau pripratusi matyti tave kasdien. — Edilina iš visų jėgų laikė 

jį apglėbusi, tačiau Angusas jos neapkabino. Tik remdamasis viena 
alkūne į čiužinį, kita ranka vis glostė jai galvą. 

Ji kiek atsitraukė, kad galėtų pažvelgti į jį. Buvo kelias dienas 
nesiskutęs, o akyse atsispindėjo nerimas. 

— Kas negerai? 

— Nieko, — atsakė Angusas ir pasislinkęs atsisėdo lovos ko- 
jūgalyje. — Atėjau pasižiūrėti, kaip tau sekasi. Kaip ta moteris su 
tavimi elgiasi? 

— Harietė? 

— Taip, regis, toks jos vardas. Nusenusi senmergė. 

— Nevadink jos šitaip! Ji gera moteris. Buvo labai man miela, 
ir mudvi daug bendraujame. 

— Vadinasi, ji tau patinka? 

— Labai. 

Kai Edilina ištiesė į jį rankas, Angusas suėmė jas ir blausioje 

— Kas nors negerai. Kodėl tu čia? Kodėl ne Virdžinijoje? 

— Paprasčiausiai man čia patiko, tik tiek, — atsakė vis laiky- 
damas jos rankas ir žvelgdamas į jas. — Jau buvau beveik pamiršęs, 
kad pasaulyje esama tokių mažų ir švelnių rankelių kaip tavo. 

Angusas vilkėjo Džeimso drabužiais, bet be švarko, ir ji matė, 
kad kažkas pasikeitę. 

— Noriu žinoti, kas atsitiko. 

— Nieko, — garsiai bloškė jis, paskui žvilgtelėjo į duris. — Kur 
ji? 

— Nesijaudink. Harietė miega kaip negyva. Ji neišgirstų, net 
jeigu mudu pradėtume mylėtis. 

Angusas paleido jos rankas. 

— Kalbi taip, lyg žinotum, ką tai reiškia. 

— Esu gavusi daug pasiūlymų tuo užsiimti, tad turėčiau žino- 
ti, — susiraukdama atsakė ji. 

— Ir ką tai reiškia? 

— Kad ir ką manai tai reiškiant, bet kiekvienas vyras šiame 
krašte nori mane vesti, štai kas. Seniai, jauni, žemi, stori, niekada 
nebuvę vedę, našliai — vardyk kokius tik nori, visi čia lankėsi, ban- 
dydami mane laimėti. 

Angusas atsirėmė į lovos stulpelį, ištiesdamas skersai lovos 
savo ilgas kojas. 

— Ir kurio iš jų tu norėtum? 

— Nė vieno, — atsakė Edilina, bet kai pamatė jį nusišypsant, 
persigalvojo ir nusprendė pasakyti tiesą. — Buvo keletas, kurie man 
atrodė gana viliojamai. Visai elegantiški džentelmenai. 

— Bet nė vienam iš jų nepasakei „taip“? 

— K3 turi galvoje? Atėjai a/s paprašyti už tavęs tekėti? 

Šypsodamasis jis išlipo iš lovos ir suskato vaikštinėti po kambarį. 

— Aš taip ir neišvažiavau iš Bostono ir girdėjau apie tave. Keli 
nemenką sensaciją tarp čionykščių vyrų. Turtinga jauna gražuolė su 
puikiu namu. Taip, kaip reikiant sujudinai šį miestą. 

— Kaip suprasti — taip ir neišvažiavai iš Bostono? 

Jis atsisėdo ant kėdės prie lovos. 

— Atėjau kalbėtis ne apie save. Noriu sužinoti apie tave. Ką 
veikei? Kaip sutari su Harkorto sese? 

— Jau sakiau, ji gera moteris. — Edilina įdėmiai žiūrėjo į jį, 
tyrinėjo. Kažkas labai negerai, bet ji neįstengė perprasti kas. — Ne- 
tekai svorio? Atrodai lyg sulysęs. 

— Neturėjau moters, kuri prižiūrėtų, kad pavalgyčiau, — nu- 
sišypsojo jis. 

Edilina vilkėjo naktinukais, ir Angusas niekada nebuvo regėjęs 
ko nors gražesnio. 

— Angusai, — sukuždėjo ir suėmusi už kampo truputėlį atvertė 
antklodes, kviesdama jį pas save. 

— Tu — velniūkštė, — atsiduso jis. — Negundyk manęs. Ke- 
tinu rytoj palikti miestą ir atėjau atsisveikinti, norėjau išgirsti, kad 
tau viskas gerai. 

— Taip, man... — ji užsičiaupė ir sekundę žiūrėjo sau į rankas, 
paskui vėl pažvelgė jam į akis. — Ne! Nemeluosiu. Man taip atsibodo, 
kone iki beprotybės! O, Angusai, tie vyrai... Jie visi tokie nuobodūs. 
Kartais pamanau, kad išprotėsiu — taip jie įgriso. Arba stengiasi 
padaryti man įspūdį savo išsilavinimu, arba kalbasi su manimi apie 
savo pasėlius. 

— Vadinasi, jie moka skaityti? — nusišypsojo jis. 

— Jau verčiau nemokėtų. Jie tikisi mane sužavėti savo eilėmis 
ir serenadomis. Įsivaizduoja, kad jeigu paskaitys ką nors lotyniškai, 
aš leipsiu iš meilės. 

— O tu neleipsti? 

— Nė truputėlio. — Ji atsainiai numojo ranka. — Na, papasa- 
kok man, ką tu veikei. Aš tavęs taip ilgėjausi. 

— Nejaugi? — paklausė jis. — Aš... 

Jis nenorėjo prisipažinti, kad kiekvieną dieną apie ją mąstė. 
Nepajėgė savęs išvaryti iš miesto, kuriame gyveno ji. Kaskart, kai 
mėgindavo prisiversti vykti į Virdžiniją, nepajėgdavo to padaryti. 
Reta būdavo naktis, kad nestovėtų gatvėje ir nežvelgtų į jos langą. 
Žinojo, kada ji užpučia lempą, ir žinojo, kada ilgai naktį nemiega. 

— Kaip Tabita? — paklausė Edilina, ir tas vardas jos lūpose 
nuskambėjo kaip prakeiksmas. 

— Puikiai. Rytoj, prieš išvykdami į Virdžiniją, mudu susituok- 
sime. 

Edilinai akys taip išsiplėtė, kad kone sutrūkinėjo apie jas oda. 

— O, mergužėle, aš irgi tavęs ilgėjaus! Nemačiau jos nuo tada, 
kai išsilaipinome iš laivo. Mudu atsisveikinome, — jis nepasakė, kaip 
„meiliai“ Tabita tai padarė, — paskui ji kažkur dingo. Ką aš žinau, 
galbūt jau ištekėjo už ko nors kito. 

— Kad ir ką ji padarė, galima lažintis, jog ne ką nors gera. 

— Kodėl jos taip nekenti? Dėl to, kad su ja šokau? 

— Ji palaida. 

— Gal per griežtai pasakyta, kaip manai? 

— Man dėljos nusispjaut. Tu tikrai rytoj išvyksti į Virdžiniją? 

— Taip, tikrai. Turiu pasikrovęs paruoštą furgoną ir porą gerų 
arklių. 

— Ir ką veiksi tenai nukakęs? 

— Nusipirksiu žemės. Pasistatysiu namą. 

— Viljamsberge? 

— Juk žinai, nepakenčiu miesto. Čia, Bostone, man per triukš- 
minga,o ten irgi pernelyg daug žmonių. Man patinka vieta, kur visi 
būtų pažįstami. 

— Kaip Škotijoje, — tyliai ištarė ji. 

Jis gūžtelėjo pečiais. 

— Kitur gyvenimo nepažįstu. O kaip tu? Ko nori? Tai yra, 
išskyrus vyro, kuris nevarytų tau nuobodulio? 

— Nežinau. 

Edilina atmetė antklodes, išlipo iš lovos ir siekė nuo komodos 
prie lovos kojūgalio chalatėlio. Bet nepasiėmė. Ne, verčiau vaikščios 
priešais jį po kambarį vien su naktinukais. 

— Kai buvau Anglijoje, tiksliai žinojau, ko noriu gyvenime, bet 
čia kitaip. Nežinau, galbūt, kad tiek daug saulės arba... 

— Alinantis karštis, — pertraukė jis. — Vos iškenčiu išvis 
vilkėti drabužiais. 

— Girdėjau, bus dar karščiau, — pasakė ji ir žingtelėjo prie jo. 

Angusas sėdėjo ant kėdės, o ji stovėjo priešais jį tik su nakti- 
nukais ir nė siūlelio daugiau po jais. — O Virdžinijoje dar karščiau 
nei čia. 

— Manau, priprasiu prie karščio. 

Ji pasislinko dar arčiau. 

— K3 tu vaidini? — Angusas susiraukė. — Turbūt nereikėjo 
man čia ateiti. 

— Angusai... — pradėjo ji. — Noriu vykti su... 

— Nekalbėk taip, — sudraudė jis ir staigiai atsistojo. — Ne- 
prašyk manęs to, ko negaliu duoti. 

— Prašau, — meldė ji. — Kai esu su tavimi, jaučiuosi gyva ir 
kupina energijos, lyg galėčiau planuoti dalykus ir juos įgyvendinti. 
Šiame name, jaučiu, mano gyvenimas toks pats, koks būtų buvęs 
Anglijoje. 

— Ir tuomet tau to buvo negana? 

— Visiškai gana, bet tuomet nieko geriau nežinojau. Neįsivaiz- 
davau, kad gyvenimas gali būti kitoks. 

Angusas stovėjo nugara į langą, ir ji žingtelėjo dar žingsnelį 
prie jo. 

— Pati nežinai, ką kalbi. Gyvenai tuose pensionuose su kitomis 
mergaitėmis. Nesi mačiusi, kaip būna tarp vyro ir moters, kai juodu 
gyvena kartu. 

— Norėčiau viską apie tai išgirsti, — pasakė ji. — Tu galėtum 
man papasakoti. Arba parodyri. 

Jis uždėjo jai ant pečių rankas ir sulaikė nuo savęs. 

— Mergužėle, prašau, patikėk manimi, kad tavo norai negali 
išsipildyti. Tu nori, kad aš būčiau kitoks nei esu. 

Ji numetė jo rankas sau nuo pečių ir nusigręžė. 

— Taigi mudu vėl prie to, taip? Tu gyvenai vargingai, o aš visą 
gyvenimą buvau lepinama. 

— Daugmaž, — sutiko jis. 

— Vėl juokiesi iš manęs? 

— Kaip paprastai, ar ne? 

Ji nusišypsojo. 

— Taip, tikrai. Ir priverti mane juoktis iš savęs. — Ji sunkiai su- 
dribo ant lovos krašto. — O, Angusai, ką aš darysiu su savo gyvenimu? 

— Ištekėsi už kokio nors gero žmogaus ir pagimdysi jam šimtą 
kūdikių, — pasakė jis, nors burnoje juto stringant gumulą. Tai bus 
ne jo kūdikiai. Edilina sėdėjo ant lovos krašto ir jam tereikėjo ją 
stumtelti aukštielninką. Persibraukė delnu veidą. — Nereikėjo man 


šiąnakt čia ateiti. 

— Atsiųsti tau kvietimą į mano vestuves? — paklausė ji ir balse 
nuskambėjo pyktis. 

— Ne, — tyliai atsakė jis. — Turbūt to neištverčiau. 

Pažvelgusi aukštyn, Edilina pamatė Anguso akyse ilgesį. Staiga 
atsistojo, priėjo ir pasistiebusi ant pirštų galų užmetė jam ant kaklo 
rankas. 

— Apkabink mane. Apkabink bent sykį tvirtai. Lyg nelaikytum 
manęs įkyriu vaiku. Įsivaizduok, kad esu Tabita, ir apkabink taip, 
kaip apkabintum ją. 

Jis paglostė jai plaukus, krintančius storomis bangomis ant 
nugaros ir blizgančius lempos šviesoje. 

— Štai tas tavo auksas man patinka, — vos girdimai sukuždėjo 
Angusas ir pakėlęs jos plaukų sruogą priglaudė sau prie nosies. — 
Tie vyrai kvailiai, jeigu nemoka tavęs prajuokinti, jeigu nepersimeta 
tavęs skersai Žirgo ir nepabėga. 

— Ar tu taip su manimi pasielgsi? — paklausė pakeldama akis 
ir neatitraukdama nuo jo lūpų. 

— Negaliu, — kimiai atsakė jis ryškiu škotišku akcentu. 

— Kodėl? — reikliai paklausė ji, klubais prisispausdama prie 
jo. — Kartais atrodo, kad visi vyrai šiame mieste geidžia manęs, bet 
nė vienas man neįdomus. Ir žinai kodėl? 

— Ne, — atsakė jis, priglausdamas skruostą prie jos plaukų. — 
Kodėl tu neįsimylėjai kurio nors iš tų jaunų dabišių, vis atsilankančių 
į šį namą? 

— Nes lyginu juos visus su tavimi, ir jiems daug ko trūksta. 

— Su manimi? — žvelgdamas iš viršaus paklausė jis ir vis glostė 
jai plaukus, paskui skruostą. — Tie vyrai išauklėti taip pat kaip tu, 
išmano tai, ką ir tu. Ko jie neturi, ką aš turiu? 

— Kaip kuris nors iš jų sureaguotų, radęs savo furgono gale 
karstą su moterimi viduje? 

Angusas nusikvatojo, ir prisispaudusi krūtimis Edilina juto, 


kaip dreba jo krūtinė. 

— Pirmiausia jie nevadeliotų furgono patys. Sumokėtų kam 
nors, kad tai padarytų. 

— Lygiai taip pat ir aš manau, — pasakė ji. — Angusai, tu 
nesupranti, kad aš tave myliu. 

— Nekalbėk taip, — sudraudė jis. — Nesupranti tų žodžių 
prasmės. 

— Suprantu. Ir nesakyk man, kad nežinau, kas yra meilė. Žmo- 
nės gimę žinoti, kas yra meilė. Net to jausmo niekada nepatyrusieji 
žino, kai jos stokoja savo gyvenime. 

— Esi jauna ir tu... 

— Toks pat esi ir tu. Tavęs pasiklausęs galėtum pamanyti, kad 
kalba senis, betgi esi jaunas ir visas gyvenimas tau prieš akis. Noriu 
vykti su tavimi. Noriu dalytis su tavimi gyvenimu. Noriu... 

Jis nukėlė jos rankas sau nuo kaklo. Veidas surimtėjo. 

— Tu nesupranti, ką kalbi. Esi įsimylėjusi tą, kokiu mane laikai. 
Tavo manymu, aš esu... esu... 

— Romantiškas škotas? — pertraukė ji, prispausdama rankas 
pric šonų, sugniauždama kumščius. Ką tik prisipažino jį mylinti, o 
jisai stengiasi ją įtikinti, kad klystanti. — Manai, matau tave kaip 
kokį herojų iš romano, žmogų be trūkumų? 

— Manau... 

Ji neleido Angusui baigti sakinio. 

— Žinau, koks esi. Geriau tave pažįstu, nei pats manai. Neįsi- 
vaizduojamai užsispyręs. Netgi dabar, kai moteris, turtinga ir nebjauri 
pažiūrėti, tau siūlo meilę, esi taip prakeiktai užsispyręs, kad nenori 
jos priimti. Be to, tavo siaubingas charakteris, — varė ji. — Savo 
pyktį dėl kitų dalykų išlieji ant manęs. Mėgsti erzinti, bet kai patį 
erzina, ta nepaprasta išdidybė paverčia visą tavo kūną marmuru. Tu 
sustingsti, stuburas išsitempia it kuolas, o iš veido matyti, kad išdrįsau 
nerimtai žiūrėti į Makterną iš Makternų klano. 

— Jeigu randi manyje tiek daug trūkumų, tai kam aš tau rei- 


kalingas? 

— Štai! — atkirto ji. — Ropštiesi siena, kad įsmuktum pas 
mane į miegamąjį, drybsai ant mano lovos, kol aš pakvaištu iš geis- 
mo, bet kai prisipažįstu mylinti tave, aiškini man, kad esu pernelyg 
jauna suprasti, kas yra meilė. Ir dar žw pyksti ant mangs! Esi ne tik 
bemokslis, bet ir kvailas. Eik. Nešdinkis iš čia! Šok pro langą! Išdumk 
į Virdžiniją ir... 

Edilina nebaigė, nes Angusas prisitraukė ją į glėbį ir prisispaudė 
lūpomis prie josios. Edilina būtų pasakiusi, kad yra patyrusi bučiuotis, 
nes tai būdavo maloni pramoga, kai viešėdavo savo mokyklos draugių 
užmiesčio namuose, bet tie mokykliniai bučiniai buvo anaiptol ne 
tokie kaip Anguso. 

Jo bučinys buvo ne švelnus ir lengvas, o kupinas viso to ilgesio 
ir prisitvenkusio geismo nuo tada, kai pirmąsyk ją pamatė. Nuo tada, 
kai Škotijoje, pilies kieme, ji visų akivaizdoje pavertė jį kvailiu, geidė 
jos. Per tas savaites kartu su Edilina vienoje laivo kajutėje Angusas 
kone pakvaišo iš geismo. Vos tik pamatydavo ją ranka nubraukiant 
sau už ausies auksinę plaukų sruogą, užsiplieksdavo tokiu geismu, 
kad turėdavo palikti kajutę ir išeiti ant denio. 

Iš pradžių bučiavo ją sučiaupta burna, bet kai Edilina visu kūnu 
prisispaudė prie jo ir suglebo, nusvirdama jam ant rankų, Angusas 
pravėrė lūpas. Jo liežuviui prisilietus josios, Edilina negarsiai suvai- 
tojo, ir per visą Angusą galingai sutvinkčiojo kraujas. 

Kai jos kojos sulinko ir nebelaikė, pakėlė ją ir nunešė kelis 
žingsnius ant lovos. Daug kartų buvo matęs ją lovoje ir visad geis- 
davo atsigulti greta. Laikyti ją apkabinus, lytėti. Būdavo naktų, kai 
jis gulėdavo hamake ir tik žiūrėdavo, stebėdavo ją miegančią. Žinojo 
kiekvieną menkiausią jos atodūsį — ir visus juos mylėjo. 

Jo bučinys skverbėsi giliau, o jos kūnas labiau pasidavė, Angusas 
prigulė greta. Ji užmetė jam ant klubų savo koją, o jo ranka įsmuko 
po naktinukais ir slinko aukštyn nuoga jos koja, šlaunimi, paskui 


apvaliu užpakaliuku. 

— Edilina, — sukuždėjo bučiuodamas jai kaklą, skruostus, visas 
gražaus jos veido vieteles, kurias taip trokšdavo liesti. 

— Taip, — pašnabždėjo ji. — Daryk su manimi ką nori. 

Nuojos žodžių Angusas suvaitojo. Niekada dar nebuvo paty- 
ręs, kad galima geisti kitos būtybės taip, kaip geidė jis. Naktinukai 
užsislinko aukščiau, ir ji dar arčiau visu kūnu prigludo stipriau 
prie jojo. 

— Pamylėk mane, — sukuždėjo ji. — Prašau, aš taip ilgai tavęs 
geidžiau. 

— Ir aš tavęs, — irgi sukuždėjo jis, bučiuodamas nuogą jos petį, 
nuo kurio nuslydo naktinukai. 

Vieną ranką Angusas laikė panardinęs į švelnius, kvapnius Edi- 
linos plaukus, kita po naktinukais glamonėjo glotnią, puikią jos odą. 

O ji bučiavo jam veidą ir dūsavo iš laimės. Jos alsavimas buvo 
toks šiltas, toks malonus. 

Angusas vėl pabučiavo Ediliną į lūpas, ir kai jos lūpos nuklydo 
žemyn jo kūnu, jam gerklėje įstrigo balsas. 

— Pamylėk mane šiąnakt, — vėl paprašė ji. — O rytoj mudu 
susituoksime ir išvyksime į Virdžiniją. 

— Mmm, — tik sumykė jis, kai jos lūpos slinko žemyn jo 
krūtine, o rankos skverbėsi po marškiniais. 

Angusas gulėjo atlošęs galvą ir nepajėgė blaiviai mąstyti, bet 
kažkaip žodis susirado kelią į jo smegenis. 

— Susituoksime? — sušnabždėjo jis. 

— Taip, susituoksime. — Jos burna vėl sugrįžo prie jo kaklo. 

— Ne, — ištarė jis ir ją atstūmė. 

Pažvelgęs į merginą vėl suvaitojo. Edilina svetainėje gerianti 
arbatą — gražus vaizdas, bet ši moteris išsidraikiusiais apie nuogus 
pečius plaukais ir pusiau primerktomis iš geismo ir aistros akimis 
buvo daugiau, negu apie ką jis kada nors svajojo. 

Bet negalėjo leisti, kad šitai tęstųsi. Nepajėgtų matyti, kaip 
meilė virsta neapykanta. Būtų sunku tverti, jeigu dabar suteiktų jai 

tai, ko įsivaizduoja trokštanti, o paskui matytų ją žvelgiant į jį su 
panieka. Ne, verčiau išvyks su šiuo jos paveikslu mintyse ir gyvens 
iki savo dienų pabaigos, negu kada nors matys Ediliną žiūrint į jį 
su neapykanta. 

— Negaliu, — pasakė jis. — Nesi man skirta, ir aš tavęs ne- 
suteršiu. 

Vos per kelias sekundes jis atsitraukė nuo jos ir dingo — iššoko 
pro antro aukšto langą, tuo pat keliu, kuriuo ir užsiropštė. 

Prireikė kelių minučių Edilinai atsipeikėti iš ekstazės antplū- 
džio ir susivokti, kad mylimojo nėra. Juk ji siūlė jam ne tik savo kūną, 
bet ir meilę, gyvenimą. O jis ją paliko. Atsisakė visko, ką jam siūlė. 

Dar nespėjus jai visai susigaudyti, kas nutiko, miegamojo durys 
atsidarė ir jose pasirodė Harietė su naktine kepuraite ant galvos, už- 
simetusi virš baltų medvilninių naktinių marškinių chalatą, laikanti 
rankoje žvakę. 

— Jis išėjo, — pasakė Harietė, žvelgdama į Ediliną lovoje, dar 
blizgančiomis iš geismo akimis, bet į šias jau slinko kai kas kita, kai 
suprato, kad Angusas ir vėl ją paliko. — Jis išėjo, — pakartojo ir 
padėjo ant staliuko žvakę, paskui atsisėdo ant lovos greta Edilinos 
ir užtraukė žemyn jai ant klubų naktinukus. 

— Jis mane paliko, — išplėtusi akis, nes negalėjo patikėti, 
sušnabždėjo Edilina. 

— Žinau, — linktelėjo Harietė. 

— Tu nežinai, negali žinoti, 

— Žinau, — pakartojo Harietė. — Tavo amžiaus buvau 
įsimylėjusi vieną jaunikaitį, bet kai jis pasikalbėjo su mano tėvu 
ir išsiaiškino, kad esu beturtė, irgi mane paliko. Žinau, ką reiškia 
mylėti ir prarasti. 

— Betgi aš turiu pinigų, — nusistebėjo Edilina. — Jis mane 
paliko, nes... — Ji pažvelgė į Harietę. — Nežinau, kodėl jis mane 
paliko. Nežinau, kodėl jis manęs nemyli taip, kaip jį myliu aš. — Ir 
iš akių jai pasipylė ašaros. 

Harietė atvėrė glėbį, ir Edilina prigludo prie jos graudžiai 
raudodama. 

— Aš myliu jį, — kūkčiojo. — Myliu, o jis manimi netiki. 
Mano, kad jo nepažįstu, bet aš pažįstu. Gerai jį pažįstu. 

Harietė niekada nebūtų prisipažinusi Edilinai, bet ji girdėjo 
kiekvieną žodį. Jos neėmė miegas, tad iš savo kambario antrame 
aukšte išgirdo lauke kažką mėginant įsigauti pro langą. Atsikėlusi 
nuėjo perspėti Edilinos, bet tuomet išgirdo jųdviejų pirmuosius 
žodžius ir suprato, kas dedasi. Ten buvo tas vyriškis iš laivo. Harietė 
anksčiau Edilinos klausinėjo apie jį, bet mergina tik numodavo ranka 
sakydama, kad tai bendrakelionis, su kurio susipažino laive. Jis — ne 
kas nors svarbaus. Tačiau Harietę ne taip lengva apgauti. Žinojo, 
kad Edilina tą jaunikaitį įsimylėjusi. Slinko dienos, o Edilina vis 
sakydavo, kad visi vyrai, su kuriais susipažindavo, „nuobodūs“. Taigi 
Harietė aiškiai suprato — Edilina įsimylėjusi kai ką kitą — ir spėjo, 
kad tai buvo vyriškis iš laivo. 

Šiąnakt Harietė nesidrovėdama stovėjo už Edilinos miegamojo 
durų ir klausėsi. Visa tai ją sugrąžino į tą vienintelį kartą gyveni- 
me, kai irgi buvo šitaip įsimylėjusi. Skirtumas buvo tik tas, kad jos 
mylimasis kartkartėmis vis mėgindavo su ja pasimylėti, bet Harietė 
jam pasakė, jog turi palaukti vestuvių. Kai po pokalbio su jos tėvu 
mylimasis pabėgo, Harietė pasigailėjo nepraleidusi su juo nė vie- 
nos aistringos nakties. Gailėjosi, kad nepastojo ir nebuvo išsiųsta į 
Devoną ar net į Kornvalį auginti savo vaiko viena. Bet tuo metu ji 
nemanė, jog gyvenime nebeturės antro šanso patirti meilę. 

Kai Edilina ir jos jaunikaitis, atrodė, jau buvo bepradedą mylėtis, 
Harietė šypsodamasi pasitraukė nuo durų — džiaugėsi, kad ta jauna 
mergina, kuriai pamažu tapo neabejinga, surado savo laimę. 

Bet vos po kelių minučių Harietė išgirdo brazdesį ant stogo. 
Pažvelgusi pro langą pamatė gatve nutolstant kažkokį siluetą ir 


suprato, kad Edilinos jaunikaitis su ja nepasiliko. Kelių minučių 

Harietei prireikė pakankamai atsigauti nuo sukrėtimo ir nueiti pas 
Ediliną ją paguosti. 

Dabar laikė Ediliną apkabinusi kaip savo dukterį, kurios nie- 
kada neturėjo, ir sau ant peties leido jai išsiverkti. 

— Na, nereikia, — ramino ji. — Galbūt dabar taip neatrodo, 
bet tu ištversi tą gėlą ir gyvensi toliau. 

— Ne, neištversiu. Aš nesuprantu. Jis tartum myli mane, bet 
paskui — nebe. 

Harietė manė, kad tas jaunikaitis mylėjo Ediliną tiek pat, o gal 
dar labiau, negu ji mylėjo jį, tačiau buvo iš tos retos vyrų padermės: 
tokių, kurie yra garbingi. Stovėdama už durų ganėtinai išgirdo, kad 
suprastų, kas jaunikaitį graužia, ir sutiko su juo. Nors Edilina ir 
mėgo manyti esanti tokia pati kaip visos kitos merginos, bet ji tokia 
nebuvo. Visą gyvenimą buvo lepinama. Ji nenutuokė, ką reiškia ko 
nors norėti, tarkim, naujos suknelės, ir neturėti. Jeigu dabar Edilina 
ištekėtų už Anguso, laikui bėgant pradėtų jam jausti antipatiją, buvo 
įsitikinusi Harietė. 

— Šš, — ramino ji. — Einu, paieškosiu tau chereso, o paskui 
noriu, kad užmigtum. 

— Negaliu miegoti, — vis kūkčiojo Edilina. — Ir nenoriu. 

— Žinau, — pasakė Harietė. — Bet reikia. Rytą viskas atrodys 
šviesiau. 

— Ne, neatrodys. Žinau, aš niekada nuo to neatsigausiu. 

Harietė paėmė Ediliną už rankų ir pažvelgė jai į akis. 

— Ne, tu nuo to neatsigausi, bet per savo gyvenimą patirsi 
nemažai įvykių, nuo kurių, tau atrodys, negalėsi atsigauti, kurių 
nepergyvensi. Toks yra gyvenimas. Tik danguje mes turėsime tikrą 
ramybę. O dabar atsigulk ir nejudėk. Aš atnešiu tau chereso, galbūt 
visą butelį. Girdi? 

— Taip, — atsakė Edilina, atsigulė ant pagalvių ir užsitraukė 
iki smakro antklodę. 

— Prašau, meldžiu tavęs, meldžiu priklaupusi, liaukis niūrojusi, — 
po dviejų dienų rytą pasakė Harietė, pažvelgusi į sėdinčią prie stalo 
su nepaliestais pusryčiais priešais save Ediliną. 

— Aš ne niūroju, — išsigynė ji, tačiau žvilgtelėjusi į; Harietę 
atsiduso. — Gerai, galbūt šiek tiek. Bet iš tikrųjų aš... galbūt liūdžiu. 
Kai tave atstumia, skaudu. 

— Jis tavęs neatstūmė, — turbūt jau šimtąjį kartą ramino 
Harietė. 

Ji privertė Ediliną žodis į žodį papasakoti, kas tarp jųdviejų 
įvyko, kad galėtų su ja kalbėtis ir Edilina nesuprastų, jog klausėsi 
už durų. 

— Jis turėjo labai rimtų priežasčių taip pasielgti. — Harietė jai 
nepasakė mananti, kad Angusas buvo teisus. 

Bet nesvarbu, ką jai sakė — Edilina vis tiek kentėjo. Dienų 
dienas vis iš naujo svarstė, kas įvyko. Galbūt Angusas teisus ir ji 
būtų sau sugadinusi visą gyvenimą. Galbūt jai per lengvai sekdavosi 
su vyrais. Žinojo, ji jiems patikdavo. Patikdavo jos išvaizda, tai, kaip 
šypsodavosi, ir taip — jiems patiko, kad atvyko su kraičiu, kuris 
galėtų padėti jiems patogiai jaustis visą gyvenimą. 

Bet kai ji galiausiai apsisprendė dėl vieno vyro, jis ją atstūmė. 

— Ir tai jau bus du, — sušnabždėjo ji. 

— Kas, mieloji? 

— Du vyrai. Pasirinkau du vyrus, ir jie abu mane atstūmė. 

— Edilina, niekas tavęs neatstūmė, — patikino Harietė. — 
Jeigu nori išgirsti, ką reiškia jaustis atstumtai, leisk man papasakoti 
apie s4v0 gyvenimą. 

Edilina pažvelgė į Harietę. Ji peržiūrinėjo rytinį paštą, įdėmiai 
skaitinėjo daugybę kvietimų. Jeigu kas nors kėlė Bostone pokylį, 
būtinai turėjo pakviesti gražiąją panelę Ediliną Harkort. Žvelgdama į 
aukštą liekną Harietės figūrą ir žilstančius plaukus, Edilina pagalvojo, 
kaip Harietė savo gyvenime buvo stumdoma nuo vienos giminės 
pas kitą, ir nusipurtė. Ar ir ji šitaip baigs kaip Harietė? Vieniša, 
vyrų negeidžiama? O gal Edilinai teks apsispręsti dėl vyro, ne taip 
patinkančio, kaip jai patiko Angusas? 

Ji atsikėlė nuo stalo ir užlipo viršun į savo miegamąjį. Du vyrai, 
vis mąstė ji. Pirma Džeimsas, itin įspūdingai ją išdavęs, ir jeigu ne 
Angusas... Net nenorėjo pagalvoti, kaip dabar jai būtų susiklostęs 
gyvenimas, jeigu Džeimsui būtų pavykęs jo šėtoniškas planas. Būtų 
turėjusi sugrįžti pas savo dėdę ir likusį gyvenimą gyventi iš jo išmal- 
dos. Galų gale, jeigu vyrai, kuriuos įsimylėjo, jos nenorėjo, kai turėjo 
aukso kraitį, tai kas norės, kai neturės nieko? 

Pažvelgė į savo lovą, dabar šviežiai paklotą ir atrodančią tokią 
ramią, bet prisiminė, kaip metėsi prie Anguso. Harietė anksčiau 
papasakojo, kaip buvęs jos sužadėtinis iš kailio nėrėsi, norėdamas 
įsitempti ją pas save į lovą, bet ji atsisakė. 

— Bet ne aš! — garsiai ištarė Edilina. — Ne aš. Pati pasisiūliau 
dviem vyrams, tačiau nė vienas manęs nenorėjo. 

Ji tiksliai nesuprato, kas atsitiko, bet vieną mirksnį stovėjo 
tarpduryje, o kitą — įpuolė į kambarį. Ant nedidelio rašomojo stalo 
gulėjo lenktinis peiliukas. Atlenkusi geležtę, suskato badyti lovą, 
perrėžė paklodę, antklodes, paskui čiužinį — viską atakavo aštriu 
peiliuku. Perbraukė ranka per savo tualetinį staliuką ir su trenksmu 
pasiuntė ant grindų buteliukus, paskui apvertė ir patį staliuką. Ji jau 

stūmė didžiulę komodą, kai kažkoks vyriškis sugriebė ją už talijos 
ir pakėlė į orą. Edilina daužėsi kumščiais, draskėsi nagais, bet jis jos 
nepaleido. 

Neaiškiai per kažką panašaus į klyksmą išgirdo Harietės balsą, 
paskui kažkas kišo jai prie lūpų stiklinę ir ragino atsigerti. Edilina 
plėšėsi ištrūkti iš ją laikančių rankų, tačiau kažkas stipriai sugniaužė 
jai smakrą ir per jėgą pražiodino. Ji mėgino sukąsti dantis, bet ranka 
paspaudė dar tvirčiau ir skystis subėgo į gerklę. Edilina springo, 
kosėjo, o skystį vis pylė jai į burną. Kažkas laikė už kojų, kažkas 
kitas — už rankų, atitrauktų nuo liemens. 

Po kiek laiko jai susvaigo galva, pyktis ir įniršis pradėjo trauktis 
į ramumos debesį ir ji užmigo. 


Edilina budo pamažu ir nelabai susivokė kur esanti. Kai pamėgino 
atsisėsti, visą kūną sopėjo ir ji susiraukė iš skausmo. 

Tuoj pat stipriau sužibo lempa — ties jos lova lenkėsi Harietė. 

— Kaip jautiesi? 

— Siaubingai, — atsakė Edilina ir apsidairė aplink. — Kodėl 
aš tavo kambaryje? 

— Tu miegojai porą parų, ir man lengviau čia tave prižiūrėti. 

Edilina atkrito ant pagalvių. 

— Kodėl aš miegojau? 

— Aš tau sugirdžiau migdomųjų. 

— Tu?.. — Edilina staigiai atsisėdo, bet tuomet tartum visas 
kraujas suplūdo jai į galvą, ir atrodė, lyg ji tuoj sprogs. Suvaitojusi 
vėl krito ant pagalvių. — Kas atsitiko? 

— O ką tu prisimeni? 

Edilina pasuko galvą ir tvirtu it plienas žvilgsniu nuvėrė Harietę. 

— Nežinau, ką prisimenu. Noriu išgirsti tiesą. Kas atsitiko? 

Harietė atsisėdo ant kėdės prie lovos. 

— Ar prisimeni, kaip į tavo kambarį atėjo Angusas? 

Edilinai prireikė minutėlės, bet paskui ji prisiminė kiekvieną tos 
nakties sekundę. Kiekvieną žodį, kiekvieną prisilytėjimą. O geriausiai 
prisiminė, kaip maldavo ją vesti ir pasiimti kartu su savimi. Bet jis 
nesutiko. Paniekino ją. Numetė į šalį kaip nieko nevertą. 

— Taip, — pagaliau atsakė. — Viską prisimenu. Bet kodėl 
aš?.. — ji pažvelgė į Harietę. — Suniokojau savo kambarį? 

— Taip, — patvirtino Harietė. — Į skutelius peiliu supjaustei 
patalynę ir sulaužei visus baldus, išskyrus didžiąją komodą. Supjaustei 
net savo gražiąsias sukneles. 

— Jos vis tiek buvo ne mano. Kas mane čia atnešė? 

— Kadis. 

Edilina klausiamai į ją pažvelgė. 

— Katbertas, antrasis liokajus. Deja, turbūt teks jį atleisti. 
Pernelyg jam patiko laikyti tave prispaustą prie lovos. 

— Neišmesk jo, tik padidink algą, — pasakė Edilina. — Miela, 
kad koks nors vyras pasaulyje 707i mane liesti. Spėju, uždavei man 
opijaus tinktūros. Tavo brolis buvo meistras ją visiems dalyti. 

Harietė kiek patylėjo, žvelgdama į Ediliną. 

— Prašau, nejausk kartėlio. 

— O kaip turėčiau jaustis? Laiminga ištrūkusi nuo žmogaus, 
kuris manęs nenori? Būčiau už jo ištekėjusi ir visą likusį gyvenimą 
mėginusi įrodyti, kad esu bent šio to verta. Žinai, ką jis man pasakė? 
Kad turėtų vesti ką nors tokią kaip Tabita. 

— O kas ta Tabita? 

— Vagilė, plaukusi laivu, viena iš kalinių. Ji papasakojo Angusui 
ilgą istoriją apie tai, kad buvo neteisingai nubausta, nes įsimylėjo savo 
darbdavį. Net pasakė pagimdžiusi negyvą kūdikį. Ak! Kaip tik dėl 
to, kad buvo nėščia, ir vogė. Pasak Tabitos, Švenčiausioji Mergelė 
nebuvo tokia gera kaip ji. — Edilina pažvelgė į Harietę. — O žinai, 
kokia tiesa? 

— Kokia? — paklausė Harietė susiraukdama. Matėsi, ji neri- 
mauja dėl vėl kylančio Edilinos pykčio. 

— Margaretė man pasakė, kad Tabita buvo viena iš geriausių 
Londone kišenvagių. 

— Margaretė? 

Edilina numojo ranka. 

— Dar viena iš kalinių. Ji man kai ką persiuvo. Margaretė 
sakė, kad Tabita užaugo ūkyje, bet pabėgo, nes troško didmiesčio 
įdomybių, ir kaip tik ten išmoko švarinti kišenes. — Edilina iškėlė 
kumščius į orą. — Bet Angusas tikėjo kiekvienu žodžiu, ką pasa- 
kojo tą melagė! Ji sukūrė jam graudžią savo gyvenimo istoriją. Ir 
jis ją nurijo — kaip žuvis kabliuką su jauku, kad būtų ištraukta iš 
vandens. Tačiau jis niekada netikėdavo niekuo, ką aš sakydavau. Aš 
jam pasakiau, kad mano gyvenimas buvo sunkus, o jis atkirto, jog 
turėjau savo tėvo pinigus kaip pagalvėlę, ant kurios galėčiau nukristi. 

Susidėjusi ant skreito rankas Harietė nežiūrėjo į Ediliną, nes 
bijojo šią pamatysiant iš jos veido, kad sutinkanti su Angusu. Galbūt 
Angusas klydo patikėdamas vagile, — jeigu išties patikėjo, — bet jis 
neapsiriko spręsdamas apie Ediliną. Mergina kaipmat susitaikė su 
tuo, kaip Harietė tvarko namų ūkį ir ja rūpinasi, nė kiek nesukdama 
dėl to sau galvos. 

Edilina vėl pamėgino atsisėsti lovoje, bet ir vėl atkrito ant jos, 
nes vis dar buvo apsvaigusi. 

— Tave dar veikia opijus, — priėjusi nuramino Harietė. — 
Turėtum pamiegoti. Suspėsi rytoj... 

— Pradėti naują gyvenimą? — paklausė Edilina, kilstelėdama 
antakį. — Dar vieną? Naujas gyvenimas, kai pasimirė mano tėvas, 
naujas gyvenimas su mano dėde, naujas gyvenimas su Džeimsu, o 
dabar atsidūriau naujame gyvenime naujame krašte. Ką šįsyk turiu 
daryti? Pasirinkti vieną iš tų išglebusių vyrų, su kuriais mane pažin- 
dini, ir ištekėti už jo? 

Staiga Harietei trūko kantrybė. 

— Jeigu nenori išglebusio vyro, turėtum liautis būti tokia gležna 
panelė. 
paskui save durimis. 

— Ką tai reiškia? — sušuko jai įkandin Edilina. — Aš nesu 
gležna, aš... 

Ji pradėjo keltis, bet galvą taip skaudėjo, kad vėl atsigulė. Liko 
lovoje, tačiau nemiegojo. Vėliau išgirdo Harietę užrakinant laukujes 
namo duris, paskui užkopiant laiptais ir koridoriumi nueinant į Edi- 
linos miegamąjį ir ten užsidarant. Ji neatėjo palinkėti labos nakties. 

— Kodėl visi mano, kad esu niekam tikusi? — patamsy su- 
kuždėjo Edilina. 

Angusas pasakė, kad ji — moteris, laukianti, jog koks nors vyras 
ją išgelbėtų, ir šie visada pasirodo. Nors ir tiesa, kad Džeimsas ją 
išgelbėjo nuo jos dėdės, o Angusas — nuo Džeimso, buvo gyvenime 
momentų, kai ji veikė savarankiškai. Ji... 

Kad ir kaip stengėsi, nepajėgė prisiminti, kada gelbėjosi pati. 
Visai kaip sakė Angusas: ji tik sėdėjo ir laukė, kol pasirodys koks 
nors vyras ir sutvarkys tai, kas jos gyvenime buvo negerai. 

Kadangi jau porą parų miegojo, nebenorėjo tuščiai eikvoti savo 
gyvenimo, nežinodama, kas dedasi. Vis dar buvo naktis, kai Edilina 
atsikėlė ir nulipo apačion į svetainę prie didžiojo Harietės sekretero. 

Pirmiausia jai reikia išsiaiškinti dėl Anguso. Pagalvojusi apie tą 
naktį, kai jis įsiropštė į jos miegamąjį, — o, kad tik pajėgtų atitraukti 
mintis nuo lytėjimosi, bučinių ir to, kaip ji žeminosi, — prisiminė 
jautusi, kad kažkas jam negerai. Pirma, jisai sulyso. Antra, jo marš- 
kiniai per alkūnes buvo išdilę. Deimantų būtų užtekę naujiems 
drabužiams nusipirkti, bet jis to nepadarė. Kodėl? Ar yra per šykš- 
tus skirtis su pinigais? Kiek ji Angusą pažinojo, tai jis, tiesą sakant, 
neišmanė, kaip su jais elgtis. 

Ji valandas mąstė ir plunksna su rašalu piešė taip gerai pažįs- 
tamo, lyg būtų savas, veido eskizą. 

Kai patekėjo saulė, Edilina užlipo į viršų apsirengti. Ji tyliai 
pabeldė į savo miegamojo duris, Harietė jas atidarė. Jau buvo apsi- 
rengusi dienai. 

— Vis dar pyksti ant manęs? — paklausė Edilina. 

— Nemėgstu, kai naikinama nuosavybė, ir tikrai neapkenčiu, 
kai kas nors gailisi savęs. 

— Tai ne apie mane, — nusprendė Edilina. — Nors, tiesą 
sakant, esu puikiai įvaldžiusi savigailą. 

Harietė nejučia nusišypsojo. 

— Bet ketinu liautis, — pridūrė Edilina. — Nuo šios dienos 
nesėdėsiu ir nelauksiu, kol koks nors vyras ateis manęs išgelbėti. 

— Ir ką tai reiškia? 

— Nė kiek nenutuokiu, — linksmai atsakė Edilina. — Bet 
tikrai žinau — nenoriu baigti gyvenimo sena ir vieniša. O! 

— Viskas gerai. Ir aš to nenorėjau. 

Edilina nuraudo dėl savo netakto, bet nusišypsojo. 

— Kai padarysiu tai, ką turiu padaryti, surasiu tau vyrą. 

— Ak, puiku, — pasakė Harietė. — Ir kaip jį man surasi? 
Burtais iškviesi iš butelio? 

— Jeigu reikės, nupirksiu jį. 

Suglumusi Harietė sumirksėjo į ją. 

— Su ūkiu? — tyliai paklausė. — Nediduku, bet mielu, kur 
augtų dideli medžiai. Našlio su vaikais — tik tiek noriu gyvenime. 

Edilina stebeilijo į Harietę nežinodama, ką pasakyti. Jiedvi 
dar neilgai buvo kartu, bet per tą laiką ji nėsyk nepagalvojo, kad 
Harietė gyvenime galbūt norėtų ko nors daugiau negu rūpintis 
Edilina ir kiaurą dieną klausytis, kaip ji niurzga dėl nuobodžių 
savo gerbėjų. 

— Našlio su ūkiu ir vaikais, — pakartojo ji. — Surasiu, net 
jeigu turėčiau nupirkti visą Bostoną. 

— Tavo įsitikinimas, kad gali padaryti bet ką ir kad nusipelnai 


visko — štai kuo labiausiai man patinki. Ir kartu siutini. 

Harietė pasiėmė kupetą švarių baltinių ir išėjo iš kambario, 
tačiau jos lūpos šiepėsi. 

Edilina apsidairė po miegamąjį ir pamatė savo siautėjimo pa- 
sekmes. Mažieji staliukai buvo išnešti pataisyti ar sumesti į ugnį — ji 
nežinojo, kas jiems nutiko. Lovos medyje matėsi gilūs rėžiai, kur jos 
pulta su peiliu, taip pat suraižyta ir didžioji komoda. 
buvo suniokotos. 

Apsivilko viena iš likusių suknelių ir mintyse įsidėmėjo: reikės 
nueiti pas vietos siuvėją. Bet pirmiausia būtina pasirūpinti kai kuriais 
kitais dalykais. 

Po valandos ji pasikvietė į saloną liokajų Kadį. Pati sėdėjo, o 
jisai stovėjo. Buvo vidutinio ūgio ir vidutiniškos išvaizdos, žmogus, 
kurio susitikęs po dešimties minučių nebeprisimintum — kaip tik 
toks jai tiko užduočiai, kurią norėjo jam pavesti. 

— Jau geriau jaučiatės? — įžūlokai paklausė liokajus, bet Edi- 
lina jau buvo pripratusi prie amerikiečių elgesio. Jie nelaikė savęs 
tarnais ir norėjo, kad darbdaviai tą suprastų. 

— Jaučiuosi puikiai, — atsakė ji, — ir turiu tau užduotį. 

— Viską padarysiu, kad tik padėčiau, — šyptelėjo jis. 

— Pirmiausia pakeisk veido išraišką, — pasakė Edilina. — Jeigu 
nori čia likti, siūlau elgtis taip, lyg šios tarnybos norėtum. 

— Klausau, panele, — atsakė jis ir pasitempė. 

— Noriu, kad surastum šį žmogų. 

Ji padavė jam Anguso portretą, kuriam nupiešti prireikė kelių 
valandų. Portretas buvo labai panašus į Angusą tokį, kaip dabar 
atrodė — be barzdos ir susitaršiusiais plaukais. 

— Kuo jis vardu? 

— Nežinau dabartinio jo vardo. 

Vyriškis išplėtė akis. 

— Tai tas pats, kuris jus užpuolė? 

— Kas tau tai pasakė? 

— Panelė Harietė sakė, kad... 

— Pamiršk tai, — nukirto Edilina. — Niekas manęs neuž- 
puolė. Žmogus... — Ji atsikvėpė. — Įpuoliau į labai vaikišką įniršio 
priepuolį, nes neišėjo pagal mane, ir čia dėkime tašką. Manau, šis 
žmogus pateko į bėdą, ir noriu, kad išsiaiškintum apie jį kuo daugiau, 
kiek pavyks. 

— Jis čia, Bostone? 

— Manau, taip. Bent pastarąsias šešias savaites buvo. Galėtų 
būti išvykęs į Virdžiniją, bet aš taip nemanau. Noriu, kad išsiaiš- 
kintum, kur tas pastarąsias savaites jis buvo ir ką veikė. Ar sugebėsi 
tai padaryti? 

— Arjis ieškomas dėl padaryto nusikaltimo? 

— Ne! — atrėžė Edilina. — Bent ne šioje šalyje. Štai. — Ji 
padavė jam odinį kapšelį, pilną monetų. — Norėsiu ataskaitos, kaip 
jas išleidai. Jeigu jį surasi per tris dienas, duosiu tiek pat tau. 

— Taip, panele, — linktelėjo Kadis ir su piešiniu savo švarko 
kišenėje išėjo iš kambario. 

Per priešpiečius Harietė paklausė Edilinos, kodėl taip nervinasi. 

— Šiaip, nieko, — atsakė Edilina. — Paprasčiausiai man pa- 
sirodė, kad lyg išgirdau kažkokį garsą. 

— Veikiausiai dar koks nors vyriškis atėjo tavęs aplankyti. No- 
rėčiau, kad nebūtum jiems tokia maloni. Nes jie viliasi turintys šansų. 

— Iš tikrųjų vienas iš jų man patiko, tas jaunas vyriškis Tomas 
Džefersonas. Jis gana išvaizdus. 

— Tad turėtum už jo iš/ekė/1! — pareiškė Harietė. — Griebk, 
kas tau siūloma. Nežiopsok. 

— Tas žmogus manęs nepaprašė už jo tekėti, tik apsilankė su 
tais kitais jaunikaičiais. Bet yra toks pat aukštas kaip Angusas ir 
beveik toks pat gražus, bet jam trūksta... 

Edilina nutilo, kai Harietė atsisėdo priešais ir į ją įsistebeilijo. 


— Prašau, nesielk taip, kaip elgiausi aš: nelygink visų vyrų su 

juo. Kai mane pametė mylimasis, niekas kitas man nebetiko. Buvo 
toks vienas, kuris nepatiko dėl to, kaip čiaudėdavo. 

— Nelyginsiu, — patikino Edilina. — Pažadu, jeigu tas To- 
mas Džefersonas paprašys mano rankos, ištekėsiu už jo. Na, dabar 
jautiesi geriau? 

— Ne, — tarė Harietė atsistodama. — Dar nelabai gerai tave 
pažįstu, bet galbūt esi kažką sumaniusi. Ar tikrai šįryt mačiau tą 
bjaurų tipą Kadį išeinant iš svetainės? 

— Turbūt einu pasivaikščioti ir nusipirksiu laikraštį, — neat- 
sakiusi į klausimą Edilina skubiai paliko kambarį. 

Kadžiui prireikė tik dviejų dienų Angusui surasti, ir jis teisingai 
suprato, kad ši informacija turi būti slepiama nuo Harietės. Tad kai 
Edilina pasirodė mieste viena, jis žengtelėjo prie jos iš skersgatvio. 

— Dieve mano! — sušuko ji. — Kone mirtinai mane išgąsdinai. 

— Pamaniau, galbūt norėsite laikyti tai paslaptyje. 

— Taip. 

Juodu stovėjo tarp dviejų aukštų pastatų, o Edilina, slėpdamasi 
nuo praeivių, laikė išskleistą skėtį. 

— Ką sužinojai? Ar jis išvyko į Virdžiniją? 

— Ne. Jis vis dar čia. Vadovauja smuklei ir užvažiuojamajam 
karietų kiemui, apie dešimt mylių nuo čia. Nors ir nėra tos vietos 
šeimininkas, atlieka visą darbą. Yra mėgstamas lankytojų bei apsi- 
stojančiųjų ir nepakenčia jokių kvailysčių. Beje, dabar ten švariau 
nei iki jo. 

Edilina pažvelgė į Kadį, bet tartum jo nematė. 

— Angusas dirba smuklėje? 

— Jo pavardė Harkortas, tokia pati kaip ir jūsų. Jis — jums 
ne brolis? 

— Ne, galiu tave patikinti, jis tikrai 2ėra mano brolis! — atkirto 
ji. — Ir ką gi matei? Su kuo kalbėjais? 

— Galbūt man ir nereikėtų to sakyti, bet jį nebuvo sunku surasti. 
Pasiteiravau vieno karietos vežėjo, ir jis jį atpažino. Tad nujojau ten 


Aukso ienos 197 


ir radau. Jūsų piešinys labai panašus. Užsisakiau taurę, taip pat pa- 
valgyti, ir stebėjau, kas vyksta, paskui nuėjau į kiemą ir pasikalbėjau 
su arklininkais. Jie visi jį mėgsta. 

— Visa tai puiku, bet kodėl jis ten dirba? 

— Jie sako, kad šeimininkas tinginys ir nusamdė Angusą darbui 
arklidėse, bet jis viską taip gerai sugeba, jog šeimininkas pavedė jam 
tvarkytis visur. 

— Kaip suprantu, jis gerai atlieka savo darbą. Bet man taip ir 
neaišku, 404ė/ Angusas ten dirba? 

Edilina kalbėjo veikiau pati sau, o ne liokajui, o kai pažvelgė į 
Jį, pamatė vyrioką nesuprantant, ko ji klausia. Argi visi dirba ne tam, 
kad galėtų pragyventi? 

Kadis padavė jai popierėlį su užrašytu smuklės pavadinimu ir 
nubraižytu nedideliu žemėlapiu, kaip ten patekti. Ji jam padėkojo ir 
vėliau prie namų davė pažadėtąjį antrą kapšelį su monetomis. 

Bet visą dieną jai ramybės nedavė klausimas, kodėl Angusas 
ėmėsi darbo smuklėje. Kodėl nepardavė deimantų ir nenusipirko 
taip trokštamos žemės? 

Tą popietę Harietė paklausė, kas jai yra. 

— Esi labai išsiblaškiusi, lyg smarkiai apie kažką mąstytum. 

— Viskas man gerai, — atsakė Edilina. 

Jiedvi buvo mažučiame sodelyje už namo, ir Harietė ravėjo 
apie šparagus piktžoles. Ji neleido suvalgyti visų šparagų, sakydama, 
kad kelis reikia palikti ir jie užaugs į gražius aukštus plunksnuotus 
paparčius. 

Edilina tuomet pasakė: 

— Manau,jjie gražiai tiktų prie rožių. 

— Tad gauk mums rožių, — pasiūlė Harietė, bet tuo metu 
Edilina jautėsi pernelyg nelaiminga, kad Angusas ją paliko, todėl 
negalėjo galvoti apie ką nors kitką. 

Taigi šiandien Edilina sodino rožes, o Harietė ravėjo piktžoles. 


— Nieko bloga. 

— Hm! — sumykė Harietė. — Ką esi sumaniusi? 

— Nieko, — maloniai atsakė Edilina ir atsistojo. — Šiuose 
miestuose žmonės turi tiek mažai sodų, kad galbūt pirks iš mūsų 
rožes. 

— Kas per absurdiška mintis, — iškart atkirto Harietė.— Tegul 
jos auga. Noriu žinoti, apie ką mąstai. Juk be priežasties negali taip 
būti, kad vieną dieną iš įsiūčio suniokoji visą kambarį, o po kelių 
dienų esi tokia ramutėlė. Kažkas nedora sukasi tau galvoje. 

— Ne nedora, bet galbūt gera. 

Edilina žingtelėjo atgal pasižiūrėti į pasodintas rožes. Metų 
laikas joms buvo kiek per vėlus, bet viena kaimynė jai davė nupjautų 
gyvašakių su gerai išleistomis šaknimis. Edilina suprato, kodėl kai- 
mynė davė sodinukų: mat smalsavo apie jos gyvenimą — kas tokia 
esanti, kodėl ir iš kur atvykusi ir taip toliau. Bet Edilina tik šypsojosi, 
padėkojo už rožes ir nieko nepasipasakojo. 

— Nežinau, kas man galvoje, — tęsė ji, pažvelgdama į Harie- 
tę. — Tartum kirba gilumoje kažkokia mintis, lyg tuoj turėtų iškilti 
į paviršių, bet dar neiškilo. 

— Kai iškils, pasakyk, kad suspėčiau pašalinti baldus. 

Edilina negarsiai susijuokė. 

— Manau,tai buvo vienkartis įvykis mano gyvenime. Neketinu 
to pakartoti. 

— Puiku! — tarė Harietė ir atsisėdusi ant medinio suoliuko 
prie Žemos sienelės, supančios sodą, nusimovė pirštines. — Ar aš 
tau sakiau, ką dariau, kai mane pametė? Tai yra, be to, kad priverkiau 
kibirus ašarų? 

— Ne, nesakei. — Edilina prisėdo greta jos. — Papasakok 
smulkiai. 

Per kelias kitas dienas Edilinai magėjo papasakoti Harietei apie 
deimantus ir Angusą ir paklausti jos nuomonės, kas dedasi. Bet ji ne- 


galėjo užsiminti apie deimantus, nes jie teisiškai priklausė Džeimso 

žmonai,o tai reiškė, kad labiau priklausytų Harietei, o ne Edilinai ar 
Angusui. Ne, bus geriau, jeigu Edilina pati viską išsiaiškins. 

Daug mąsčiusi, ji galiausiai priėjo prie kelių motyvų, kodėl 
Angusas dirba smuklėje. Vienas iš jų: jis nori būti arčiau Edilinos, 
todėl ėmėsi darbo netoliese. Bet tame nebuvo logikos. Pardavęs dei- 
mantus, už gautus pinigus jis būtų galėjęs nusipirkti sodybą kur nors 
netoli Bostono. Nebūtina ardytis, kuopiant kažkieno kito arklides. 

Antra atėjusi į galvą mintis — jis nebeturi deimantų. Kažin, 
svarstė ji, ar pasakytų jai, jeigu deimantus būtų pavogę? Ne. Galėtum 
kalti jį prie kryžiaus, jis vis tiek niekam nepasakytų. Nepakenčiamas 
išdidumas neleistų kam nors atsiverti. 

Buvo ir trečia galimybė: jis persigalvojo, deimantų nepardavė 
ir jie dabar saugiai užrakinti kokio nors banko seife. Bet tą mintį 
Edilina atmetė. Mat gerai prisiminė, kaip Angusas pasakė, kad nori 
nuosavų namų. Jeigu išvis jį pažįstanti, — o ji pažinojo, nesvarbu, ką 
pats sakė, — tai jis nusipirktų sodybą ir plušėtų kone nusivarydamas 
nuo kojų, kad uždirbtų pinigų, tuo pat metu padarydamas įžadą 
atsimokėti Edilinai. Kuo ilgiau mąstė, tuo labiau darėsi tikra, kad 
dėl kažkokios katastrofos Angusas prarado deimantus. 

— Ir aš žinau, kur jie, — tyliai sau po nosim sumurmėjo ji. 

— Ką, mieloji? — paklausė Harietė. 

— Nieko, tik taip sau garsiai mąstau. 

— Atrodo, pastaruoju metu tam skiri daug laiko, — pastebėjo 
Harietė. — Ne garsiai, bet vis dėlto mąstai. 

Buvo susiraukusi, nes Edilina vengė pasakyti, kas dedasi jos 
galvoje. 

Tą vakarą Harietė išėjo nupirkti žuvies iš parplaukiančių savo 
valtimis Žvejų, ir Edilina vėl pasišaukė pas save Kadį. 

— Noriu, kad surastum tą moterį, — pasakė ji ir padavė Ia- 
bitos piešinį. Jame buvo nupieštas veidas, o šalia — ji visu ūgiu su 


drabužiais, pilna krūtine ir stambiu pasturgaliu. 

— O taip, panele, — apsidžiaugė Kadis. — Tokią man patiktų 
surasti. 

— Prieisi prie jos per arti — pavogs iš tavęs piniginę. Jos pirštai 
slidūs kaip unguriai. Prisimink tai ir laikykis nuo jos atokiai. 

Kadis rimtai linktelėjo ir įsikišo piešinį į švarko kišenę. 

— O dabar eik ir dairykis. Manau, ji veikiausiai darbuojasi 
naktimis. 

— Ar ji bus su tuo vyriškiu smuklėje? 

— Ne, — atsakė Edilina. — Bent aš taip nemanau. Angusas 
galbūt nesugebėtų jos perprasti, bet ji žino, kad anksčiau ar vėliau 
jisai susiprotės. Taigi eik ir man praneši, ką sužinosi. 


— Taip, panele, — linktelėjo jis ir išskubėjo iš kambario. 

Truko dvi savaites, kol Kadis surado Tabitą. Per visą tą laiką Edilinai 
teko kovoti su Hariete, kad ši jo neišvytų. 

— Ir kodėl neturėčiau jo atsikratyti? Jis čia nieko nedirba. 

Edilina buvo pasirengusi padaryti viską, kad tik Harietė nesu- 
žinotų, ką ji sumanė. Be brangenybių komplekto, apie kurį nenorėjo 
prasitarti, Edilina turėjo dar vieną priežastį tylėti: mat buvo Harietei 
pažadėjusi pamiršti Angusą. 

— Aš už jį dirbsiu. Ką paprastai liokajus veikia? 

— Na, pirmiausia apkuopia mūsų arklius, — atsakė Harietė, 
padėdama ant klubo ranką ir mesdama į Ediliną žvilgsnį, iš kurio 
buvo galima suprasti: veikiau liepą snigs, nei Edilina dirbs tokį darbą. 

Bet Harietė išleido iš akių visus tuos metus, kai Edilina viešėda- 
vo kitų žmonių namuose ir ten darydavo viską, kad tik jai nereikėtų 
bendrauti su tais, kurių nemėgo. Tad ji pasiskolino vieną iš darbinių 
Harietės suknelių, pasikaišė šią po sunkiu diržu ir nuėjo į arklidę. 
Po keturių valandų akmenimis grįstame kieme kūpsojo arklių mėšlo 
krūva, o garduose buvo pakreikti švieži šiaudai. 

Ji pavargo, bet jautėsi gerai kažką nuveikusi, o ne tik sėdėjusi 
svetainėje ir klausiusi jaunų vyrų, besistengiančių padaryti jai įspūdį. 
Harietė liko tokia priblokšta, kad neteko žado. Edilina šventė savo 
pergalę, nes Harietė prarado amą. 

Kai Kadis pagaliau sugrįžo, atrodė nekaip: apiplyšusiais dra- 
bužiais ir purvinu veidu. 

— Atleiskite man, panele, — pasakė jis, virtuvėje sunkiai nu- 
dribdamas ant kėdės. 

Edilina išsiuntė virėją. 

— Ką išsiaiškinai? 

— Prieplaukoje ją nupirko vienas žmogus. 

— Taip, ji katorgininkė, — patvirtino Edilina. — Septyneriems 
metams, taip? 

— Dėl tiek juodu sutarė, bet tas žmogus pasakė, kad pačią pirmą 
naktį ji švariai ji apvogė ir pabėgo. Verčiau būčiau jos neradęs. Jeigu 
nebūčiau pažinojęs kai kurių žmonių — tarkim taip — iš ne tokių 
aukštų sluoksnių, būčiau taip jos ir neradęs. 

Edilina žinojo, savo įmantria kalba jis kelia sau kainą, kad 
daugiau būtų sumokėta, bet derėtis ji neturėjo laiko. 

— Suradai ją? Marei? 

— Taip, — patvirtino Kadis. — Jūs ne prieš, jeigu šiek tiek 
užvalgysiu ir išgersiu? 

Nekantraudama Edilina nuėjo į podėlį, surado sūrio bei duonos 
ir atnešė šiuos ant stalo. Ji taip pat pamatė ant grindų kelis butelius 
naminio alaus ir vieną paėmė. 

— Nežinau, kas šiuose namuose geria alų, bet gali pasivaišinti. 

— Panelė Harietė, — pasakė Kadis ir atsipjovė sūrio. — Ji jo 
verda ir duoda šiek tiek mums, vyrams. Yra gera aludarė. 

Edilina išpūtė į jį akis. Nuosavuose namuose, už kuriuos pati 
moka, panašu, dedasi dalykai, apie kuriuos nieko nenutuokia. Ji at- 
sisėdo priešais jį ant kėdės, nors ir žinojo, kad sėdėti virtuvėje drauge 
su liokajumi — tai toks nusižengimas, kurio jos draugai Anglijoje 
nepadarytų net ir grasomi mirtimi. 

— Kuri? — vėl paklausė Edilina. 

— Vargsta miške su gauja kitų kalinių. Manau, jie ketina pa- 

siduoti į pietus ir nusipirkti kokį nors būstą gyventi, bet kol kas dar 
laikosi čia. 

— Ir kaip viską sužinojai? 

— Aš su jais pagyvenau. 

— Tikrai? — paklausė Edilina nuleisdama akis ir įpylė Kadžiui 
dar alaus. — Ir matei Tabitą? 

— Ačiū, — padėkojo Kadis, išlenkdamas didelį mauką. — Ma- 
čiau. Tas jūsų nupieštas jos piešinys labai panašus. Jeigu būtumėte 
vyras, galėtumėte tapyti portretus. 

— Turėsiu tai omenyje. Ar Tabita turėjo su savimi kokių nors 
brangenybių? 

— Kiek prisimenu, ne. — Staiga jis pakėlė galvą. — Palauki- 
te! Vieną rytą pamačiau ant jos rankos žėrinčią apyrankę, o kai ji 
pastebėjo mane į ją žiūrint, užsitraukė virš apyrankės rankovę. Ten 
buvo tik šiaip stikliukai. 

— Veikiau jau angliukai, — tyliai sau sumurmėjo Edilina. — 
Kai pavalgysite, noriu, kad ateitumėte į svetainę ir nupasakotumėte 
viską, ką matėte, pradėdamas jų stovyklos išvaizda, ir baigdamos 
Tabitos ir kitų kalinių apranga. 

Kadis atrodė lyg jį tuoj supykintų. 

— Nežiūrėjau, kuo ji vilkėjo. 

— Ar buvo apsirengusi suknele, panašia į mano? 

Edilina vilkėjo abrikosų spalvos šilkine suknele, per korsažą 
išsiuvinėta levandų spalvos pelėžirnių raštu. 

— Nė kiek nepanašia. 

Jis nusijuokė iš savo sąmojo. 

— Vadinasi, vis dėlto pastebėjai, kuo Tabita vilkėjo? 

— Turbūt taip, — patvirtino Kadis, didžiuodamasis savo su- 
manumu. 

— Aš lauksiu svetainėje, bet paskubėk, nes netrukus grįš Ha- 
rietė. 


— O taip, panele, kaipmat ateisiu. 

Edilina gavo pasitelkti visą savo gudrumą, kad nuslėptų nuo Harietės 
paslaptį, ką veikianti. Nuo tada, kai Edilina, anot Harietės, „pametė 
protą“ ir suniokojo savo miegamąjį, Harietė akylai ją sekė — tartum 
manytų, kad Edilina bet kuriuo momentu išprotės. Bet kad ir kiek 
niūniavo, šypsojosi ir nuolat ką nors veikė, ji nė truputėlio Harietės 
neapgavo. Ta vis įtariai žvelgė į merginą. 

Galų gale Edilina turėjo sumokėti be saiko daug pinigų vienai 
tarnaitei, dirbančiai dviem namais toliau, už apdarą, kuris jai tiktų. 
Tas buvo paprastų paprasčiausias: namie austos vilnonės medžiagos 
sijonas ir baltas medvilninis viršus. Pirmą kartą, kai viena savo kam- 
baryje pamėgino drabužį prisimatuoti, nešina krūva švarių baltinių 
vos neįsiveržė Harietė. Edilinai teko skubiai sugalvoti melą, ką veikia 
užsisklendusi. 

Tą naktį, kai Edilina nusprendė išeiti iš namų ir susirasti Tabitą, 
jai magėjo įpilti į Harietės arbatą opijaus tinktūros, bet to nepadarė. 
Nors iš tiesų ketino slapčia išsmukti, pasakė sau, kad galėtų išžengti 
ir pro paradines duris, nepasakydama Harietei, kur einanti nei kodėl. 
Bet Edilina žinojo: Harietės „hm!“ galėtų būti dar blogiau nei likti 
apšauktai. 

Taigi susitarė su Kadžiu, kad jis prirems prie namo kopėčias, 
ir tuoj po vidurnakčio ji pro savo miegamojo langą nulips į kiemą. 

— Jūs tikrai tam pasiryžusi, panele? — paklausė Kadis. — Tie 
žmonės pavojingi. 

— Turi pistoletą? 

— Užtaisytą ir parengtą šaudyti, — patikino jis, — bet man 
tai nepatinka. Jeigu šerifo padėjėjams pasakyčiau, kur tuos žmones 
rasti, tie ateitų ir juos susemtų. 

— Ir kaip manai, kas atsitiktų su jų pavogtomis vertybėmis? 
Nejau tie plėšikai, kurie pabėgs, paliks jas vietoje? 

Sukrėstas Kadis pažvelgė į ją. 

— Tai to norite? To, ką jie pavogė? 

— Noriu susigrąžinti vieną daiktą. Bet jis priklauso ne man. 

Kadis pažvelgė į ją, tartum būtų beperprantąs, koks reikalas: 
panelė jo paprašė surasti Angusą Harkortą, o paskui paklausė, kodėl 
jis dirba kažkam kitam, dabar ji kalba apie katorgininkę, pavogusią 
kažkieno daiktą. 

Bet Kadis nutylėjo. Jis tik pakėlė žibintą ir pasuko pirmas į 
karietinę, kur laukė du pabalnoti žirgai. 

— Jūs tikrai mokate joti, panele? — paklausė. — Tas jūsiškis 
kartais gali būti nirtus. Galbūt man reikėtų jį pasiimti. 

— Nesibaimink, pasistengsiu kaip nors išsilaikyti balne, — be 
humoro gaidelės balse atsakė Edilina. — Kaip manote, jums pavyks 
patamsyje surasti tą vietą? 

— Lengvai, — patikino Kadis ir įsiropštė į balną. — Tik sekite 
paskui mane, panele. Pasistengsiu joti lėtai, kad jūs neatsiliktumėte. 
— Tu labai malonus, — atsakė Edilina ir sėdo ant balno. 

— O dabar, panele, jeigu kiek pasitrauksite į šalį, aš apsuksiu 
žirgą ir mes judėsime. 

Edilina suėmė abiem rankomis pavadžius, sucaksėjo kelis kartus 
liežuviu ir patraukė žirgą atatupstą pro duris iš karietinės. Bet vos 
tik gyvulys atsidūrė vėsiame nakties ore, atsistojo piestu. 

— Liaukis! — sudraudė ji ir nuleido žirgą ant žemės. — Jeigu 
šitaip elgsies, sumažinsiu tau avižų davinį. 

Atsisukusi pažvelgė į Kadį. Šis tik dabar išjojo iš karietinės į lauką. 

Jo akys tapo plačių plačiausios. 

— Dar nesu matęs taip jojančios merginos. 

— Malonu girdėti, kad kažkas kažkur mano mane Ag nors 
sugebant, — atsakė Edilina ir patraukė žirgą į šoną, praleisdama 
Kadį į priekį išjoti iš kiemo ir pasukti į kelią. 

Ji suplanavo kelionę per mėnulio pilnatį, kad matytųsi kelias ir 
atšaka, vedanti į Tabitos ir jos vagių gaujos stovyklą. Galbūt Kadis 
buvo teisus sakydamas, jog jai derėjo kreiptis į valdžios pareigūnus, 

bet Edilina jautė — tai reikalas, kurį privalo atlikti pati. Ir žinojo, 
jeigu tik nors puse lūpų užsimintų Harietei, ką ketina daryti, ji 
pasakytų, kad Edilina pavyduliauja. Harietė dar būtų pasakiusi, kad 
Edilina pyksta, nes Angusas ją atstūmė dėl kažkokios nuskurdusios, 
suvargusios merginos, niekada neturėjusios to, ką turi Edilina. O 
Edilina nebūtų sugebėjusi apsiginti, nes negalėjo Harietei pasakyti 
apie deimantus. 

Kol jojo paskui Kadį, mintimis nuklydo prie savosios kumelės 
Marmės, kurią turėjo palikti Anglijoje. Mąstė, kad kai galutinai 
įsikurs, galbūt kaip nors įstengs ją susigrąžinti. 

Tačiau net liūdnos mintys nepajėgė sutramdyti maištingos jos 
dvasios. Pasakė josianti pirma ir palauksianti Kadžio. Negalėjo ginti 
žirgo šuoliais, nes kelyje buvo pernelyg daug išmuštų duobių, bet 
tegul gyvulys bent kiek parodo, ką sugeba, tegul pašokinėja — o Edi- 
linai reikėjo bent kiek fizinio krūvio, šlaunimis valdant arklį. Žirgas 
nebuvo taip gerai išmokytas kaip Marmė, bet vis tiek veržėsi bėgti. 

Jojimas naktį Edilinai priminė Škotiją ir tai, kaip pašėlusiai 
šuoliavo atgal į senąją pilį, pasiryžusi sugrįžti anksčiau už Angusą, 
kad jis nesuspėtų pirmas papasakoti, kas nutiko. 

Sustojusi ji pasilenkė į priekį ir paplekšnojo žirgui sprandą. 
Panašu, nuo tos akimirkos, kai Angusas Makternas įsispoksojo į 
ją taip, lyg niekada anksčiau nebūtų matęs moters, jos gyvenimas 
sukosi vien apie jį. 

Kai nujojo tiek toli, kad, žinojo, Kadžiui bus sunku ją pasivyti, 
apgręžė žirgą ir palaukė. Nenorėjo, kad gyvulys vėsią naktį pernelyg 
suprakaituotų. 

— Dievulėliau, panele, — pratarė Kadis, kai ją pasivijo. — Kur 
jūs išmokote šitaip joti? 

— Anglijoje daugelis moterų — geros raitelės. Ar žinai, kur 
mums reikės pasukti? 

— Apie pusė mylios nuo čia, bet negalime pasiimti žirgų. Mus 
išgirs. 

— Aš ir neplanavau įjoti ten raitomis, — pasakė Edilina. — 
Ketinu prišliaužti ir įremti į Tabitos gerklę štai tą. 

Ji išsitraukė iš paslėptos po švarkeliu prie juosmens odinės 
makšties ilgą peilį plona geležte. 

— Betgi ne tokį planą man pasakėte. Juk negalite... — pradėjo 
Kadis ir nutilo. Tik pajėgė spoksoti į ją plačiomis akimis. — Jus 
nužudys, — pabaigė jis. 

— Galbūt, — sutiko Edilina. — Bet esu kai kam šį tą skolinga 
ir norėčiau atsimokėti. — Ji pažvelgė į jį. — Iš tikrųjų tai aš ketinu 
nukreipti dėmesį, sukelti didžiulį triukšmą, kad visi išsilakstytų iš 
stovyklos. Ir kol jie dairysis ko nors kitko ir nežiūrės į Tabitos pala- 
pinę, noriu, kad įsmuktum vidun ir paimtum brangenybes. 

— Brangenybes? 

— Kaklo vėrinį, auskarus, viską. Tai gali būti dėžėje, o gal maiše. 
Nesvarbu, kur jie būtų, noriu, kad paimtum ir paskui nešdintumeis. 

— O kaip ketinate nukreipti jų dėmesį? — įtariai paklausė jis. 

— Esu kai ką sugalvojusi. Tik daryk, ką pasakysiu, ir aš pamė- 
ginsiu sutrukdyti žmonėms tave pamatyti. Aišku? Turi klausimų? 

— Ne, panele, — vis dar išplėtęs akis pasakė jis, mąstydamas, 
kad galbūt ji kur nors padėjo parako statinę, kurią susprogdins. Visi 
tikrai išsilakstytų. 

Netrukus Kadis prijojo arčiau, susigretino su ja ir pašnabždėjo: 

— Čia. Dabar judėsime pėsčiomis. Panele, aš vis mąsčiau ir 
nemanau, kad turėtumėte taip daryti. Jūs pažįstate tik vieną moterį, ir 
ji vagišė. Tarp jų yra vyrų, nežinia ką padariusių. Jie veikiau perpjaus 
jums gerklę, nei ką nors išleis iš savo rankų. 

— Ką gi, teks surizikuoti, — atrėmė Edilina. — Jau sakiau, esu 
kai kam skolinga ir ketinu sugrąžinti skolą. 

— Ir tai verta jūsų gyvybės? — paklausė Kadis, jau pagarbiu 
tonu. . 

— Taip, — patvirtino ji, kietai jį nužvelgdama. 

— K3 gi, tuomet verčiau eime. 

— Ne, Kadi, tu lieki čia. Aš eisiu ten viena, ir kai išgirsi sam- 
brūzdį, turi atbėgti ir žinosi, ką daryti. 

— Nebūtų labai vyriška, jeigu tiksliai laikyčiausi jūsų plano, 
juk taip? 

Ji nusišypsojo. 

— Jeigu pamatysi mane išsitraukiant peilį, spruk man iš kelio. 
Galbūt ir aš pati kai kam perpjausiu gerklę. 

— Taip ir padarysiu, — pažadėjo jis irgi jai nusišypsodamas. 

Juodu tvirtai pririšo prie medžių žirgus ir leidosi gilyn į mišką 
pėsčiomis. Skaisčiai spindėjo mėnesiena, bet didžiumą šviesos užstojo 
šakos virš galvų. 

Žengdama už Kadžio, Edilina sunkiai su juo suspėjo. Jo žings- 
niai buvo gerokai ilgesni už josios, be to, Edilina saugojosi nepar- 
griūti, užkliuvusi už nukritusių šakų ir akmenų. 

— Ten! — pagaliau parodė Kadis. 

Pro medžius ji vos įžvelgė kažką panašaus į laužą, bet nedidelį. 

— Atrodo, jie visi miega, — sušnabždėjo Kadis, — tačiau kur 
nors tikriausiai yra pastatę sargybinį. Panele, tikrai manau, kad tu- 
rėtume grįžti. Šis darbas ne mums. 

Edilina tik papurtė galvą — „ne — ir tyliai pamojo jam sekti 
iš paskos. Juodu judėjo labai tyliai ir per kelias minutes atsidūrė 
visai arti stovyklos. Nenuskambėjo joks pavojaus signalas. Netoliese 
aplink laužą stovėjo koks pustuzinis palapinių, daugiausia pastatytų 
iš apklotų, užkabintų ant virvių, bet jie apsaugodavo nuo lietaus. 
Kiekvienoje iš jų Edilina matė tamsias apybrėžas — veikiausiai 
miegančius Žmones. 

— Kuri josios? — pašnabždom paklausė Edilina. 

Kadis parodė į vieną tolimesniame gale. 

— Lik čia, aš ten nueisiu, — pašnabždėjo Edilina, bet Kadis 
papurtė galvą. 

Ji irgi papurtė galvą, leisdama suprasti, kad jos nesustabdys. 

Kadis nenoriai pakluso — arba bent taip atrodė. Po dešimties 
minučių, kai ji išnyko miške, jis nusekė įkandin. 

Edilina tyliai brovėsi tarp medžių Kadžio nurodytosios palapi- 
nės link. Ji planavo įsmukti vidun, prikišti Tabitai prie gerklės peilį 
ir pasakyti — gyvybė ar deimantai. 

Įsidėjusi peilio rankeną į burną, keturiomis nuropojo prie 
palapinės. Širdis pašėlusiai daužėsi, kvėpavimas sutankėjo, bet ji nė 
kiek neabejojo, kad būtent šitaip privalo pasielgti. 

Atkėlė vieną palapinės šono apklotą ir pažvelgė vidun. Tabita 
buvo ten. Gulėjo aukštielninka, atmetusi vieną ranką, ir atrodė tokia 
nekalta, kaip ir pasakojosi žmonėms. Dar dvi pėdos, ir atsidurs prie 
jos. Atropojusi prie Tabitos galvos, Edilina pritūpė, iškėlė peilį ir... 

Kitą sekundę kažkieno rankos sugriebė ją iš už nugaros per 
liemenį ir nubloškė iš palapinės į šaltą orą. Staiga Edilina pamanė, 
kad sugriebė Kadis, bet išvydo niekada sau neregėtą vyriškį — juo- 
domis žandenomis ir bjauriai dvokiantį iš burnos. 

— Paleisk mane! — Ji veržėsi iš jo ištrūkti. 

— Tikiesi,jis ateis tavęs išgelbėti? — paklausė vyriškis, tvirčiau 
ranka apkabindamas jos liemenį. 

Žvilgtelėjusi į šoną, pamatė ant žemės sukniubusį Kadį. Regis, 
jis nekvėpavo. 

— Užmušei jį?! 

— Ne,jam nieko bloga. 

Edilina pamatė Kadį sujudant, bet nesuprato, ar sunkiai jisai 
sužeistas. 

— Kokį velnią jūs čia veikiate? — išropojusi iš palapinės ir 
pamačiusi vyriškį, laikant; besirangančią, besipriešinančią Ediliną, 
paklausė Tabita. 

— Atėjo tavęs nužudyti, — pralinksmėjusiu balsu paaiškino 
vyriškis. — Būtų ir nužudžiusi, jeigu nebūčiau jos sugriebęs. 

Tabita pažvelgė nuoširdžiai nustebusi. 

— Norėjote mane nužudyti? Kodėl? 

— Turite kai ką mano, — bloškė Edilina. 

— Anguso čia nėra. 

— Aš ne... — abiem alkūnėmis Edilina smogė atgal vyriškiui 
į paširdžius, ir jis ją paleido. 

— Turėčiau ją... 

— Eik sau, — paliepė vyriškiui Tabita, numodama jį šalin kaip 
niekam nevertą. Vėl pažvelgė į Ediliną. — Neatėmiau iš tavęs vyro. 

— Jis šiek tiek per stambus net tau, kad sugebėtum įsimesti į 
kišenę, — atkirto Edilina ir išgirdo kažkieno prislopintą juokelį. Ji 
neapsidairė, bet girdėjo besirenkančius stebėti spektaklio žmones. 

Tabita pakėlė nuo žemės Edilinos peilį ir sukrėsta jį apžiūrėjo. 

— Kodėl čia atėjai to padaryti? Ar mano gyvenimas ir taip jau 
nepakankamai blogas? 

— Tavo gyvenimas blogas? — supyko Edilina. — Pamelavai 
Angusui, kodėl buvai ištremta, ir pabėgai nuo žmogaus, kuris sumo- 
kėjo, kad jam vergautum. Man atrodo, /u esi viso blogio priežastis, 
o ne jie. 

Mėnesienoje blykčiodama akimis Tabita piktai sužaibavo į Edi- 
liną, paskui nusitraukė palaidinės šoną ir parodė petį. Net mėnulio 
šviesoje Edilina pamatė raudonus randus. 

— Jis mane paženklino. Įspaudė į petį savo inicialus įkaitinta 
iki raudonumo geležimi. Padarė tai, nes pasakiau, kad dirbsiu jam, 
bet ne miegosiu su juo. Taip, esu vagilė, tačiau ne kekšė. 

Edilina nesileido sukrečiama ryškaus, dar šviežio įdago Tabitos 
petyje, nes pamatė mėnesienoje kažką sublizgant. Tabita mūvėjo 
visomis trimis apyrankėmis iš papuošalų komplekto, kurį Edilina 
atidavė Angusui. 

— Jos mano, — pareiškė Edilina, linktelėdama į apyrankes. 

Suglumusi Tabita susiraukė ir palietė deimantus, paskui nega- 
lėdama patikėti pažvelgė į Ediliną. 

— Brangenybės tikros? 

Kai Edilina nieko neatsakė, Tabita žengtelėjo kelis žingsnius 
atgal ir pratarė: 

— Viešpatie, pasigailėk. 

— Pavogei juos iš Anguso, ir aš noriu susigrąžinti, — pasakė 
Edilina. 

Tabita su nuostaba spoksojo į apyrankes. 

— Man jos atrodė dailios, bet niekada nepagalvojau, kad tai... 
Kas? Deimantai? 

Edilina tylėjo, tik piktai stebeilijo į Tabitą. 

— Ketinai mane nužudyti, kad juos atgautum? — plačiomis 
akimis paklausė Tabita. — Ketinai prisėlinti prie manęs ir... — ji 
persibraukė delno briauna sau kaklą ir pažvelgė į stovintį už nugaros 
vyriškį. 

— Pasiimsiu ją į mišką ir priversiu pasigailėti, kad tau įkyrė- 
jo, — pasakė vyriškis. 

Tabita pažvelgė į Ediliną. 

— Man tereikia ištarti „taip“ ir už kokių dešimties minučių 
būsi negyva — arba norėčiau, kad tokia būtum. — Ji pažvelgė į 
vyriškį. — Nuvesk ją ir tą kitą, kuris buvo kartu, į kelią, bet nieko 
jiems nedaryk. Supratai mane? 

Vyriškis sugriebė Ediliną už dilbio, tačiau ji išsiveržė iš jo 
gniaužto. 

— Neišeisiu iš čia, kol nesugrąžinsi man pariuros. 

— Ko? 

— Brangakmenių komplekto, — paaiškino Edilina. — Jie 
priklauso Angusui. 

— Tai kodėl jis neateina ir jų neatsiima? Kodėl atsiunčia žave 
atlikti už jį purvino darbo? 

— Jis nė nenutuokia, kad esu čia ir kad žinau, jog pavogei iš 
jo brangenybes. 

— Jis nežino, kad aš jas paėmiau. 


— Kaip galėtų nežinoti? 

Tabita šyptelėjo. 

— Aš jam patinku. Mačiau tai iš jo akių nuo pat pirmos dienos 
tame sename pašvinkusiame laive. Jeigu arti nebūtų buvę tavęs... — ji 
gūžtelėjo pečiais. — Dabar jos mano. 

— Ne tavo! — riktelėjo Edilina, metėsi ant Tabitos ir parmušė 
ją ant Žemės. 

— Mergaičių peštynės, — tyliai burbtelėjo sau po nosimi vy- 
riškis, o kitą minutę jau šaukdamas ragino: — Muškitės! Muškitės! 

Atbėgo dar keletas žmonių, iki tol miegojusių. 

— Atstok nuo manęs! — staugė Tabita, mėgindama išsiristi 
iš po Edilinos. 

— Jeigu nesugrąžinsi brangenybių, nurausiu tau plaukus. 

— Tikrai? — sušvokštė Tabita. — Norėčiau pamatyti, kaip tą 
padarytum. 

Kitą sekundę Edilina taip įnirtingai trūktelėjo Tabitą už plaukų, 
kad tos galva loštelėjo atgal, o akys apsiašarojo. 

Tabita spyrė Edilinai į blauzdą, bet nepataikė, nes Edilina 
mikliai išsilenkė į šoną. 

— Dabar ji turi tave, Iabe, — atskriejo kažkokios moters balsas. 

Vis atrodydama taip, lyg negalėtų patikėti viskuo, kas vyksta, 
Tabita pagrasino: 

— Jeigu tuoj pat nesiliausi, man teks tave sužaloti. 

— Gali pabandyti, — atkirto Edilina, — bet nesitrauksiu iš 
čia, kol neatiduosi brangenybių. Ir jeigu nenori atiduoti geruoju, aš 
jas pasiimsiu. 

— Tu ne... — buvo besakanti Tabita, tačiau nutilo, kai Edilina 
kumščiu trenkė jai į smakrą. 

Žengtelėjusi atgal, Tabita prisidėjo prie veido ranką ir pajudino 
žandikaulį, lyg būtų jautusi, kad tas sulaužytas. Kitą sekundę ji pašoko 
į orą ir metėsi ant Edilinos, bet ši žengtelėjo į šalį ir Tabita bloškėsi 
ant žemės. Visi aplinkui dvi moteris pratrūko juoktis. 


Edilina jautė kada nors taip atsitiksiant. Visą laiką gyveno 

tarp moterų ir žinojo: nesvarbu, kokiam visuomenės sluoksniui jos 
priklausytų, kai prireikdavo, merginos gebėdavo muštis kietai kaip 
vyrai. Buvo pasakiusi Kadžiui tik sužinoti, kur Tabita miega, ir susi- 
grąžinti brangenybes. Visai nemanė, kad laimėjusi muštynes palenks 
tuos nusikaltėlius jai perduoti tūkstančių svarų vertės deimantus. 
Vienintelė jos viltis buvo pakankamai nukreipti dėmesį, idant niekas 
nepamatytų, ką veikia Kadis. 

Edilina žvilgtelėjo Kadžio pusėn ir pamačiusi, kad šis juda, 
jau sėdasi ir trinasi skaudamą galvą, sugniaužė kumštį ir vėl smogė 
Tabitai į smakrą. Vyriškis nusisuko nuo Kadžio. 

Tabita pamėgino smogti Edilinai grąžos, bet ji išsilenkė į kairę, 
paskui — į dešinę, ir Tabitos kumščiai nepataikė. 

— Kur išmokai šitaip muštis? — paklausė Tabita, iškeldama 
kumščius ir siūbuodama nuo vieno šono į kitą. 

— Mergaičių pensione, — atsakė Edilina. — Ir tiek vyrų buvo 
mane įsimylėję, kad išmokė boksuotis ir šiek tiek imtynių. 

— Tave įsimylėję? — nusišiepė Tabita. — Cha! Jie įsimylėję 
tavo turtus, tik tiek, man taip pasakė Angusas. 

— Netikiu tavimi! — atkirto Edilina ir vėl smogė kumščiu, 
bet nepataikė. 

— Žinai, kur jis man tai pasakė? Lovoje. Mielas stambus vyras, 
tikrai. Žinau, judu nesusituokę. Laikėsi nuo tavęs pernelyg atokiai. 
Ledinė panelė. Štai kaip jis tave vadina. Ir man padovanojo tuos 
papuošalus. 

Tabitai pavyko Ediliną tiek įerzinti, kad pykčio apimta nebe- 
mąstė — ir tai buvo jos klaida. Kai šoko ant Tabitos, nepataikė ir 
griuvo kniūbsčia ant žemės, burna buvo pilna purvo. Nespėjo nu- 
siristi į šoną — Tabita užsėdo ją apžargom, o buvo bent pusšimčiu 
svarų sunkesnė. 

Sugriebusi Ediliną už plaukų, Tabita smarkiai loštelėjo jos galvą 
atgal, paskui paleido. Edilina veidu tėškėsi į žemę, tik šįsyk smakras 
pataikė ant akmens ir ji pajuto burnoje kraujo skonį. 

Kai Edilina persivertė aukštielninka, minia pamatė sukruvintą 
jos veidą ir ėmė džiūgauti. Pinigai ėjo iš rankų į rankas — žiūrovai 
lažinosi, kuri nugalės. 

Edilina buvo tokia apsvaigusi, kad atsistojusi nematė Tabitos 
kumščio, ir tas pataikė jai į žandikaulį tuoj žemiau kairės ausies. 
Susverdėjusi žengtelėjo atatupsta ir tuo pat metu suspėjo pamatyti 
Kadį rausiantis po Tabitos daiktus laikinai pastatytoje palapinėje. 

Edilina pradėjo eiti ratais, kaskart vis labiau toldama nuo 
Tabitos ir šitaip stengdamasi nuvilioti ją ir minią nuo palapinės ir 
viduje besirausiančio Kadžio. 

— Jau gana? — paklausė Tabita. 

Ji buvo stambesnė, bet Edilina — vikresnė. Užkabino raitelio 
batu apautą pėdą už plikos Tabitos kojos ir trūktelėjo į save. Tabita 
smarkiai tėškėsi ant žemės barkštelėdama dantimis, o kai pažvelgė 
į Ediliną, išspjovė kraujo. 

— O žau jau gana? — savo ruožtu paklausė Edilina. 

— Nė kiek negana. Nei iš tavęs, nei iš Anguso. 

Išgirdusi tą vardą, Edilina trenkė pečiu Tabitai į pilvą. 


1/ 


Angusą pažadino bildesys — kažkas apačioje mėgino išspirti tvarto 
duris. 

— Visada skuba, — suniurnėjo užsitempdamas kelnes. 

Iš vakaro vėlai atsigulė, mat teko paguldyti į lovas du nusigė- 
rėlius. Kaskart, kai uždarydavo jų numerių duris, abu vėl išeidavo ir 
puldavo kumščiuoti vienas kitą. Galų gale jiems pagrasė, kad jeigu 
nesiliausią, tai jis paleis į darbą kumščius. Tai juos pakankamai nu- 
ramino: abu sugrįžo į savo numerius ir daugiau nebesirodė. 

O dabar dar nė nesuspėjo išaušti ir kažkas veržiasi į tvartą. 
Anguso kambarys buvo iš kitos tvarto pusės, šalia pakinktų sandėlio, 
toliau nuo pagrindinių smuklės patalpų, kur nakvodavo svečiai, ir 
jam tai patiko — mat turtėjo šiokios tokios atvangos nuo nuolatinių 
reikalavimų pasirūpinti žmonėmis ir gyvuliais. 

Beldimas nesiliovė ir kol jis užsisegiojo kelnes. Tylomis nusi- 
keikė, kai išgirdo žmogų lauke ištariant kažką panašaus į „Edilina“. 
Angusas sekundę apmirė, negalėdamas patikėti savo klausa, ir nu- 
sprendė, kad tai nesąmonė. Juk Edilinai buvo pasakęs, kad iškeliauja 
į Viljamsbergą, ir ji manė, jog dabar ten ir esąs. 

Į duris sudundėjo dar smarkiau, ir jis išgirdo vyro balsą vėl 
pakartojant tą žodį: „Edilina! Edilina!“ 

Trimis žingsniais Angusas prišoko prie durų ir atkėlė jų skersinį. 
Priešais jį stovėjo jaunas vyras darbininko drabužiais ir ant rankų 
laikė Ediliną. Miegančią, — arba be sąmonės, — o jos gražus veidas 
buvo išmargintas mėlynių ir sutinęs, drabužiai suplėšyti, aptaškyti 
krauju. 

Angusas paėmė Ediliną iš vyrioko rankų. 

— Kas atsitiko? — paklausė nešdamas ją į savo kambarėlį. 

— Ji mušėsi su moterimi, vardu Tabita, dėl šitų, — pasakė 
Kadis ir išsitraukė iš kišenės krūvą brangenybių. — Tikiuosi, jūs to 
vertas. Tai galėjo kainuoti jai gyvybę. — Jo balsas skambėjo piktai. 

Angusas žvilgtelėjo į brangenybes, ne visai tikras, ar ką nors 
suprato, ir pasilenkė paguldyti Edilinos į lovą. 

— Atnešk karšto vandens, — paliepė jis vyriokui. — Ir palik 
juos čia! 

— Aš neprivalau... — pradėjo Kadis, bet žvilgtelėjęs ; Anguso 
veidą įmetė deimantus į ištiestą jo ranką. — Ji pasakė, kad trūksta 
auskaro ir kelių apyrankių, — sumurmėjo jis, paskui apsisuko ir 
išbėgo iš tvarto. 

— Edilina, — ištarė Angusas, švelniai nubraukdamas jai nuo 
veido plaukus ir pamėgindamas nustatyti, ar sunkūs sužalojimai. 
Kai ji sudejavo, suprato, kad mergina miega. Pauostė jos alsavimą: 
panašu, išgėrusi viskio. Gerai! 

Greitai, prieš vyriokui sugrįžtant, Angusas ją nurengė. Turėjo 
įvertinti sužalojimų mastą. Ar nelūžę kaulai? Jeigu įmanoma, jis 
nenorėjo kviestis daktaro. Per savo gyvenimą tvarkė daug sužeidimų 
ir žinojo, ką daryti. 

Išrengęs Ediliną nuogai, Angusas nesusilaikė nepažiūrėjęs į 
gražų, tobulą jos kūną, į klubų išlink;, iškilias krūtis. Prisiminė, kaip 
ji siūlėsi jam ir jis ją atstūmė. Nieko sunkesnio nebuvo savo gyveni- 
me padaręs. Nuo tos nakties beveik apie nieką kitką negalvojo kaip 
tik apie Ediliną, ir nebuvo dienos, kad nemąstytų sugrįžti atgal ir 
pačiupti ją į glėbį. 

Gavo papurtyti galvą nuvydamas tas mintis, kai braukė delnais 
glotnią, puikią jos odą, mėgindamas nustatyti, ar nelūžę kaulai. Nieko 
neaptiko, tik ji kelis kartus susiraukė, kai jis rankomis palietė skau- 
damas vietas, bet stipriau paspaudus kaulai nepasiduodavo. 

Mėlynėmis buvo nusėtas beveik visas nuostabus jos kūnas. 
Tik dabar jos pradėjo tamsėti, taigi sužalota Edilina buvo neseniai. 
Daugiausia kliuvo gražiam veidui, kaklui ir pečiams. Nežymiai 
prakirstas smakras ir kiek smarkiau — vienas petys, abu dilbiai 
nudraskyti iki kraujo, bet Angusas nematė nieko, ką reikėtų susiūti 
ar po ko liktų randas. 

— Edilina, — sušnabždėjo, — kas gi tau nutiko? 

Žvilgtelėjo į deimantinius papuošalus ant stalo prie lovos ir 
nusistebėjo, iš kur jie atsirado. Žinojo, buvo jo kišenėje tądien, kai 
paliko laivą, ir tik po trijų dienų, kai visi bendrakelioniai išsiskirstė 
kas sau, Angusas susizgribo, kad brangenybių komplektas dingęs. 
Keikė savo neapdairumą, bet jo mintys buvo užimtos kitais daly- 
kais... tai yra Edilina. Kai juodu išsiskyrė, liko toks nusiminęs, kad 
apie nieką kitką negalvojo. Baisiai jos ilgėjosi. Kelis kartus pagavo 
save pasisukant ką nors jai pasakyti ar šypsantis nuo minties, ką ji 
pasakytų, jeigu būtų drauge su juo. Kaskart, kai išvysdavo, kad jos 
nėra, jį vėl nuverdavo gėla. 

Visas dienas stoviniuodavo prie jos namo stebėdamas. Sakė 
sau saugantis ją, bet kiekvienas vyriškis, kuris ten įeidavo, buvo 
lyg dūris jam į širdį. Žinojo, ji rengia begalines arbatėles jauniems 
studentams, atvykstantiems iš Harvardo koledžo. Angusas net 
matė ją su jais lauke ant laiptukų juokiantis, su keturiais ar penkiais 
vyrukais iškart. 

Kasdien jis prašydavo kurią nors iš baro padavėjų peržiūrėti 
laikraštį; mat tikėjosi sužinoti, kad Edilina bus paskelbusi apie savo 
sužadėtuves su kuriuo nors iš tų jaunikaičių. Įsivaizdavo, ji ištekės 
už kokio nors žmogaus, turinčio tiek žemės, kad ta bus pavadinta 


valstija, o jos būsimas vyras bus taip pametęs dėl jos galvą, kad 

pavadins valstiją „Edilina“. Arba galbūt tai buvo tik toks Anguso 
noras. Jeigu jis įkurtų miestą ir jeigu ji būtų su juo, pavadintų tą 
vietą Edilinu. 

Sumojęs, kad brangenybes iš jo pavogė, Angusas susitaikė 
su tuo. Ką gali žinoti, gal jas atsiėmė Edilina. Jis taip nemanė, bet 
galbūt ji troško sulaikyti jį Bostone, todėl pasirūpino, kad Angusas 
nebegalėtų išvykti. 

Arba galbūt tai buvo kas nors tokio, kuo jis norėjo tikėti. 

Lovoje ji pajudėjo ir sudejavo iš skausmo. 

— Šš, mergužėle, — nuramino jis. — Esu čia ir pasirūpinsiu 
tavimi. 

Išgirdęs besiartinančius durų link vyriškus žingsnius, Angusas 
antklode uždengė nuogą Edilinos kūną. 

— Turėjau laukti, kol sušils vanduo, — nuo slenksčio paaiškino 
Kadis, o kai žvilgtelėjo į Ediliną lovoje, jo akys išsiplėtė. 

— Jūs ją išrengėte? — iš balso tono buvo akivaizdu, koks yra 
pasipiktinęs Angusu ir susirūpinęs dėl Edilinos. 

— Jeigu dar išgirsiu iš tavęs bent vieną nepagarbų žodį, pasi- 
gailėsi. — Angusas grėsmingai sužaibavo į jį akimis. 

— Gerai jau, gerai, — atsakė Kadis ir sunkiai klestelėjo ant 
kėdės priešingoje kambarėlio pusėje. — Tai ne mano reikalas, nors 
manęs vos neužmušė, kai pagelbėjau jai. 

Angusas sumirkė skudurėlį karštame vandenyje ir ėmėsi švelniai 
mazgoti Edilinai veidą. 

— Noriu išgirsti viską apie tai, kas atsitiko. Nieko nepraleisk. 

Kadžiui nepatiko, kaip Angusas su juo elgiasi, juo labiau ne- 
patiko panelės Edilinos prašymas nugabenti ją pas tą škotą. Kadis 
atsakęs, kad panelė Harietė kur kas geriau ją sulopytų nei koks nors 
vyras. Paskui pasidavė, kai Edilina kone nuvirto nuo žirgo. Jis nu- 
lipo nuo savojo ir persėdo ant josios merginai už nugaros. Po kelių 
minučių remdamasi į jį ji užmigo. Nors ir labai norėjo nugabenti 
ją pas panelę Harietę, to nepadarė. Tik kažkiek mylių pasuko iš 

kelio, kad ją pristatytų kažin kokiam vyriškiui, kuris lovoje nuogai 
merginą išrengė. 

Kadžiui tas žmogus nepatiko ir savo tonu jam leido tai suprasti. 
Nenorom papasakojo apie Tabitą, bet nepasakė, kad Edilina prieš 
kelias savaites buvo išsiuntusi jį, Kadį, ieškoti Anguso. 

— Tai kaipgi ji žinojo, jog aš čia? 

Kai Kadis tylėjo, Angusas įdėmiai jį nužvelgė. 

— Tave pasiuntė manęs ieškoti? 

Kadis linktelėjo. 

— O tujai smulkiai nupasakojai, kur aš dirbu ir kad gyvenu 
tvarte, taip? 

Kadis vėl trumpai linktelėjo ir Angusas atlyžo. 

— Nesijaudink dėl savęs vaikine, ji turi būdų priversti vyrus 
daryti tai, ko jie paprastai nenorėtų. 

— Ji taip su manimi ir pasielgė! — prisipažino Kadis, ir pyktis 
šiek tiek atlėgo. — Laksčiau dėl jos lyg tarnaitė. 

— Ir aš, — pasakė Angusas atsistodamas. — Nemanau, kad 
ji sunkiai sužalota, tik pavargusi. Kaip po muštynių atrodė Tabita? 

— Prasčiau nei panelė Edilina. 

— Nejaugi? — nusistebėjo Angusas, ir jo balse suskambo 
pasididžiavimas. — Mušėsi su tokia stambia mergiote kaip Tabita 
ir nugalėjo? 

— Aha, — nusišypsodamas patvirtino Kadis. — Beveik visą 
laiką buvau palapinėje ir ropomis perčiupinėjau moteriškus skudurus. 
Bet pakankamai mačiau, kad žinočiau, jog muštynės buvo kruvinos. 
Negaliu patikėti, kaip tos moterys neišmušė viena kitai dantų ir 
neišdraskė akių. 

— Buvo taip blogai, a? 

— Blogiau negu galite įsivaizduoti. — Kadis klausiamai pa- 
žvelgė į Angusą. — Ar ji mušėsi dėl j2sy? Jūsų pavardė Harkortas, 
tad galbūt judu giminės? 

— Jos vyras, — nepagalvodamas atsakė Angusas. — Daugiau 

ar mažiau. Turėjai sunkią naktį, tad kodėl tau neužėjus į smuklę ir 
sočiai nepapusryčiavus? Jeigu nori numigti, pasakysiu Dolei duoti 
tau geriausią kambarį. 

— Jos vyras? Bet ištisas dienas apie ją rėžia sparną jaunikiai. 
Nematėte, kiek ten stovi kieme arklių. Turiu juos šerti, kol merginto- 
jai viduje stengiasi ją prajuokinti. Jeigu manęs paklausite, jie geidžia 
labiau jos pinigų, o ne jos pačios. Ir, manau, jeigu jie žinotų, kaip ji 
geba vienu dviem tiesiais kumščio smūgiais užvažiuoti į marmūzę, 
o paskui iš apačios trenkti kairiniu... — jis pademonstravo, — kažin, 
ar taip jos geistų. 

Angusas nejučia nusišypsojo iš berno entuziazmo. 

— Eik, — švelniai paragino jis. — Aš ja pasirūpinsiu, o tu ko 
nors užvalgyk ir numik. Vakare galėsi grįžti namo. 

— O kaip panelė Edilina? Jeigu grįšiu be jos, panelė Harietė 
man gyvam nulups odą. 

— Ji vyks kartu su tavimi. Yra tik apdaužyta ir visa skaudanti, 
daugiau nieko. Dabar eik ir leisk jai pailsėti. 

Išeidamas iš tvarto Kadis išgirdo už savęs uždaromas duris. 
Jos vyras, e? Nieko stebėtina, kad panelė Edilina tokia atsargi su ją 
lankančiais vyriškiais. Yra ištekėjusi už smuklininko, žmogaus, kiaurą 
dieną pilstančio klientams alų. Ir nieko nuostabaus, kad nepasirodo 
su juo žmonėse. Prunkšdamas Kadis įėjo į smuklę ir sukirto sotų 


pusrytį. 


Krūptelėjusi Edilina atsibudo ir ją apėmė panika. Stengdamasi 
apsisaugoti, užsidengė delnais veidą. 

— Nagi, čia aš, mergužėle, su manimi esi saugi, — nuramino 
Angusas, atsisėsdamas šalia ant lovos. 

Ji pamėgino sėstis, bet pernelyg visą skaudėjo. Apsidairė po 
kambarėlį ir pastebėjo šio asketiškumą. 

— Čia ta smuklė, kur tu dirbi? 

— Čia tvartas, — atsakė jis. — Savininkas ne tiek mane vertina, 
kad duotų miegamąjį virš smuklės. 

Edilina suprato, kad jis atveria jai progą pajuokauti, bet ji 
nepasinaudojo. 

— Ar Kadis tau atidavė brangenybes? 

— Taip, atidavė. 

— Galėčiau jas pamatyti? 

— Ne. — Angusas šypsojosi. — Žinau, jau matei, ko trūksta. 

— Bet man reikia... 

Kai Edilina pamėgino atsisėsti, jis švelniai nustūmė merginą 
atgal ant lovos. 

— Ne, mergužėle, tau reikia tik poilsio. Girdėjau, turėjai vel- 
niškas muštynes. 

— Palyginti su tuo, kaip sudorojau Besę Haitop, kai abi buvome 
keturiolikos, tai niekis. Jos tėvas — kunigaikštis, ir ji pasakė, kad esu 
veltėdė, tik ir ieškanti tokio, iš kurio galėčiau gyventi. 

— Taigi tujai parodei, kad esi ne iš kelmo spirta. 

— Tiesą sakant, galų gale aš likau pralaimėjusi. Jos tėvui pasakė, 
kas atsitiko, ir jis patarė jai pakviesti mane į jų namus Velykoms. Tuo 
metu aš didžiavausi savimi, tad nuvykau. 

— Ir kas nutiko? 

— Besės nukaršęs senelis, jos motinos tėvas, paprašė už jo tekėti. 

Angusas neišlaikė nenusijuokęs. 

— Gaila, kad nebuvau tenai ir negirdėjau, ką atsakei, kai jis 
pasipiršo. 

— Kai pasiūlė atsisėsti jam ant kelių, atkirtau, kad nuo kaulėtų 
jo kelių man skaudės užpakalį. 

— O, mergužėle, kaip tavęs ilgėjaus! 

— O aš tavęs — ne. Kai numetei mane kone kaip šiukšlę, troš- 
kau tik viena — panaikinti tarp mudviejų įsipareigojimą. 

— Įsipareigojimą? 

— Kad esu tau skolinga. Tu tikrai pakankamai dažnai man 
kartojai, jog jeigu ne aš, tebegyventum namie, Škotijoje, su savo 
brangiąja šeima. 

— Taip pat sakiau, kad suteikei man galimybę, kurios be tavęs 
nebūčiau turėjusi. 

— Taip, suteikiau. Kai atidaviau tau pariurą, suteikiau progą 
nusipirkti ūkį, ir galbūt vėliau būtum atsikvietęs čionai, į Ameriką, 
šeimą. Bet ta proga buvo iš tavęs atimta. Kai Kadis man pasakė apie 
tavo gyvenimo sąlygas čia, supratau, kad ir vėl esu tau skolinga. Užuot 
buvęs klano lerdu, tapai arklidžių bernu. 

— Nemanau, kad buvo labai blogai, — gynėsi jis. — Jeigu 
dalykai taip klostysis kaip iki šiol, kurią nors dieną ši užeiga galėtų 
priklausyti man. 

— Cha! — nusišiepė Edilina ir iš skausmo sukandusi dantis 
atsisėdo. — Jeigu savininkas turi bent kokį tolimą giminaitį, tarkim, 
kaip devintą vandenį nuo kisieliaus, veikiau paliks užeigą jam, o ne 
atiduos tau. Kai kalbama apie nuosavybę, kraujo giminystė visada laimi. 

— Edilina, — tarė Angusas, vėl atsistodamas ir iš viršaus žvelg- 
damas į ją. Mergina sėdėjo pasikamšiusi po pažastimis antklodę ir 
tartum nė kiek nesijaudino, kad po ja yra visai nuoga. 

— Gal malonėtum man paduoti drabužius, kad galėčiau ap- 
sirengti ir išeiti? 

Nuo šalto jos tono jisai susigūžė. Laive, kai ji pykdavo ant jo, 
Angusas tik juokdavosi. Jo galva, Edilina pavyduliavo Tabitai, o 
atvirai pasakius, nuo jos pykčio pasijausdavo geriau. Bet šis šaltumas 
dabar jam visai nepatiko. 

— Dėkui tau, kad... 

— Liaukis! — sudraudė Angusas. — Tuojau pat. Noriu, kad 
nutiltum! Ką, po ve/niais, sau galvojai, kai nujojai į pilną nusikaltėlių 
stovyklą ir dargi susimušei? Ar supranti, kaip buvo tai pavojinga? 

— Man reikėjo tai padaryti, — atsakė Edilina. — Tad gal 


malonėtum paduoti drabužius, kad galėčiau išeiti? 

— Ne, neišeisi, kol nepavalgysi ir nepamiegosi. Noriu įsitikinti, 
ar tau viskas gerai. 

— O, taigi dabar tu daktaras? 

— Jeigu nemanai, kad galiu tavimi pasirūpinti, kodėl čionai 
atjojai? Kodėl nepasukai į savo prabangų namą ir neatsidavei Har- 
korto seseriai rūpintis tavimi? 

Jis apsidžiaugė, kai ji sužaibavo akimis. Vis geriau nei šaltis. 

— Tu pamiršai, kodėl nujojau į tą banditų gaują? 

— Kad pastatytum mane į kvailio vietą? 

— Dėl to man neteko pernelyg stengtis. 

Juodu piktai spoksojo vienas į kitą ir tylėjo. Po kelių minučių 
Angusas atidarė spintelę, išėmė švarius marškinius ir jai numetė. 

— Kol kas gausi tik tiek. Noriu, kad liktum toje lovoje ir ilsė- 
tumeis. — Anguso tonas buvo piktas, bet paskui jisai susitvardė ir 
akys sušvelnėjo — Edilina, kas gi tave apsėdo šitaip pasielgti? 

„Meilė“, ant liežuvio galo magėjo jai pasakyti, bet nutylėjo. 

— Jau sakiau: norėjau tau sugrąžinti skolą, — tarė ji ir užsivilko 
per galvą didžiulius marškinius. 

— Tik tiek? 

— Tai viskas, ir dabar mudu atsiteisę. Man nebereikia jaustis 
kaltai, kad dėl manęs palikai visus, kuriuos mylėjai. Gali nusipirkti 
žemės, įkurti Makternų miestelį ir pasikviesti čia, į Ameriką, visus 
draugus ir gimines. Ir vėl būsi klano lerdas. Išdidžiai žirgliosi, o jie 
susižavėję Žiūrės į tave. 

— Manai, aš to noriu? — tyliai paklausė jis. 

— Visai nenumanau, ko tu nori, — atkirto. — Nepriklausau 
tavo klanui. 

Angusas buvo kažką beatsakąs, bet persigalvojo ir nuėjo prie durų. 

— Dabar ne laikas su tavimi ginčytis. Pamiegok, o aš nusiųsiu 
Harkorto seseriai žinią, jog esi saugi. 

Vos tik jis išėjo iš kambario, Edilina suprato, kokia jaučiasi 


pavargusi. Šiuo momentu nepajėgė prisiminti, kodėl liepė Kadžiui 

gabenti ją pas Angusą. Žinojo, turėjo grįžti pas Harietę, į nuosavą 
lovą, bet šiuo metu buvo pernelyg išsisėmusi, kad jaudintųsi, kur 
esanti. Ji įsmuko giliau į lovą ir kaipmat užmigo. 

Angusas kelias minutes pastovėjo už durų, remdamasis pakaušiu 
į sieną, užsimerkęs. Vien tai, jog per savo neatsargumą leido pavogti 
brangenybes, jau pakankamai žemino, bet kad Edilina jas surado ir 
jam sugrąžino, tiesiog buvo sunku tverti. Jį pranoko mergiotė! 

Angusas įkišo galvą į kambarį pasižiūrėti. Kaip ir manė, Edili- 
na kietai miegojo. Aukščiau užtraukė jai antklodę ir nubraukė nuo 
veido plaukus. 

Kažin, ar įmanoma ką nors labiau mylėti, nei jis myli ją. 

Nuo tos akimirkos, kai juodu susitiko, ji užvaldė jo mintis, jo 
širdį — net patį gyvenimą. Kovojo su jausmais, kuriuos jam pažadino. 
Škotijoje iš visų jėgų stengėsi nuslopinti troškimą būti kartu su ja, 
žvelgti į gražų jos veidą, tik būti šalia jos. Jo pyktis, kad ji įėjo į jo gy- 
venimą ir taip visiškai jį užvaldė, pasireikšdavo jam visai nebūdingais 
poelgiais. Angusas gailėjosi kartais sureaguodavęs brutaliai — jeigu 
įmesti ją į arklių girdyklos lovį galima vadinti brutalumu. 

Niekas jam nebuvo sakęs, kad meilė gali sukelti jausmus, kito- 
kius nei laimė. Manė, kai žmogus įsimyli, jis... Nežinojo ką manė. 
Kad girdės giedančius angelus. 

Bet Edilina sukėlė visus įmanomus jausmus — tik dešimt kartų 
stipresnius nei normaliai. Kai gyvulių vagys naktį pavogė tuziną avių, 
jų sukeltas įsiūtis buvo niekai, palyginti su jo išgyvenimais būnant 
šalia Edilinos. Pykčiu, laime, silpnumu, stiprybe — viskuo, kai ji 
būdavo šalia. Ji padėjo jam patikėti, kad esąs didžiausias, protingiau- 
sias iš kada nors gyvenusių vyrų. O paskui, kitą minutę, priversdavo 
jaustis žemesnį už kirminą. 

Linguodamas galva palietė Edilinos skruostą, ir per miegą ji 
sujudėjo. Nepajėgtų nupasakoti, ką išgyveno pamatęs tą berną su 
praradusia sąmonę Edilina ant rankų. Angusas jau manė niekada 
daugiau jos nebeišvysiąs. Pasakė sau, kad jeigu išgirstų apie Edilinos 

ketinimą ištekėti, džiaugtųsi dėl jos. Bet vien nuo vaizdo, kaip tas 
bernas laikė ją apkabinęs, jam pabudo noras žudyti. Jeigu Angusas 
būtų kuris nors iš savo protėvių, būtų nukirtęs bernui galvą nuo 
pečių, net nieko nepaklausdamas. 

Bet visos Anguso mintys ir jausmai virto baime, kai pamatė, 
kokia ji sudaužyta, ir kad gražus jos veidas slepiamas sudžiūvusio 
purvo ir kraujo. 

Angusas nenoriai paliko savo miegamąjį ir nuėjo į smuklę dirbti. 
Pamelavo Edilinai — pasakė, kad ketina tą įstaigėlę nupirkti. Iš 
tiesų jis šios vietos neapkentė. Ištisą dieną padavinėti alų bei maistą 
ir klausytis nuolatinių skundų dėl visko — nuo per karšto vandens 
iki per šalto maisto — buvo bjauru. 

Supratęs, jog brangenybės dingo, Angusas įsiuto tiek, kad ne 
toks stiprus vyras būtų to neatlaikęs. Bet aną naktį, kai įsmuko į 
Edilinos kambarį, manė viską nuo jos nuslėpęs. Būtų veikiau nu- 
miręs nei prisipažinęs, koks buvo žioplas, leisdamas brangenybes 
iš jo pavogti. O blogiausia, jis nepajėgė prisiminti, kur ir kada tai 
atsitiko. Dienų dienas stengėsi atsekti savo žingsnius, vis sugrįždavo 
į tas vietas, kuriose lankydavosi, — ieškodamas, kas būtų galėjęs jas 
pavogti, — ir vis bergždžiai. Negalėjo nieko klausinėti. Kas gi būtų 
prisipažinęs dargi matęs brangenybes? 

Žinoma, jis pagalvojo apie kalines laive, tačiau naiviai manė, 
kad... Na, kad jos iš jo nebūtų vogusios. Arba galbūt paprasčiausiai 
nenorėjo, kad Edilina dėl Tabitos pasirodytų teisi. Norėjo tikėti 
Tabitos nekaltumu ir Edilinos pavydu. 

Bet Edilina buvo teisi ir perprato tai, ko Angusas nesugebė- 
jo — ir kai ką nuveikė. 

Nenorom Angusas nudūlino į smuklę. Kaip visada darbo buvo 
labai daug, kodėl nė nepajuto, kai atėjo saulėlydis. Staiga jam topte- 
lėjo — koks esąs kvailys. Jisai smuklėje, o Edilina — jo kambaryje. 

— Ko gi taip šypsaisi? — paklausė barmenė Dolė, kai leido iš 
statinaitės už baro tris bokalus alaus. 


226 Jude Deveraux 


— Meilė, — atsakė Angusas ir dar plačiau nusišypsojo. Pažvelgė 
per barą į pavargusius keliauninkus salėje, paskui suėmė Dolę už 
apkūnios talijos ir pabučiavo į skruostą. — Šiandien jau nebedirbsiu. 
Tiesą sakant, galbūt niekada čia nebędirbsiu. 

— Šeimininkas nudirs tau kailį! 

— Jeigu tik sugebės mane surasti. 

Kitą minutę Angusas jau vėl buvo savo kambarėlyje. 

Kai atidarė duris, Edilina tik budo. 

— Jaučiuosi siaubingai, — sumurmėjo ji. — Skauda visus 
raumenis. 

— Leisk, pasižiūrėsiu, — pasakė jis, atsisėdo ant lovos krašto 
ir nutraukė antklodę. Per marškinius palietė jos pečius, švelniai 
masažuodamas. 

— Angusai... — sukuždėjo ji. 

— Taip, kas yra? — labai susirūpinusiu veidu paklausė jis. 

— Jeigu nenueisiu į gerą vietą, susprogsiu. 

Juokdamasis jis atitraukė rankas. 

— Visada praktiška, ar ne? 

— Daugiau negu praktiška. Luri išeiti, kad galėčiau apsirengti. 

— Ar tai reiškia apatinius sijonus, korsetą, kojines, viską? Ir 
žinoma, dėl korseto turėsiu tau pagelbėti. 

— Įsigijau naują, kuris suvarstomas iš priekio, bet vis tiek už- 
truks laiko. Pati niekaip nesusitvarkysiu. 

Greitu judesiu Angusas pakėlė ją nuo lovos — su antklode ir 
viskuo. 

— Paslėpk veidą ir niekas nematys, ką nešu. 

— Tik kad kyšo mano pėdos, — pasakė ji. 

— Ir dar tokios žavingos. 

Jos galva buvo po antklode, Edilina matė tik jo veidą. 

— Kur mane neši? 

— Į krūmus, o ką tu manai? Ar verčiau norėtum pasinaudoti 
mūsiške keturskyle? 

— Į krūmus, — pakartojo ji. — Angusai, kas vyksta? Ar... — ji 
užsikirto. — Ar kas nors pasikeitė? 

Žinojo, kad jį myga, mėgina priversti pasakyti tai, ką taip troško 
išgirsti: jog jis ją myli ir nori būti visą gyvenimą kartu. 

— Ne, niekas nepasikeitė, — patikino jis. — Taip pat, kaip ir 
buvo. 

Ji šypsojosi. Žinojo, ką nori iš jo išgirsti, bet dar ne laikas. Pa- 
sakė jai tiesą. Niekas nepasikeitė. Tebemyli ją kaip ir anksčiau, kai 
juodu išsiskyrė. 

Edilina nesugalvojo, ką jam atsakyti, ir po minutės, kai jis pa- 
statė ją ant Žemės, susivokė esanti aukštoje pievoje, o juos užstojo 
medžiai. 

— Palieku tave čia, — pasakė jis. — Ateik pas mane takučiu, 
ir aš parnešiu tave atgal. 

Savo reikaliukui atlikti truko vos kelias minutes, paskui ji at- 
sistojo ir apsidairė. Leidos saulė, gražiai apšviesdama lauką. Pievą 
margino ryškios laukinių gėlių spalvos. Užuot pasukusi takučiu atgal 
pas Angusą, patraukė per lauką prie didelio 4žuolo. Plotas apie jį 
buvo išmindžiotas, ir tai Edilinai priminė vietą, kur nueidavo vai- 
kystėje, kai norėdavo pabūti viena. Ji užaugo name, jos tėvo šeimai 
priklausiusiame keturias kartas. Kadangi tėvas namie būdavo retai, 
ankstyvąsias dienas ji leido su guvernantėmis ir auklytėmis, ir 4žuo- 
las būdavo vieta, kur ji nuo jų pasprukdavo. Šypsodamasi prisiminė 
Škotijoje turėjusi skrynią su pilnu maišeliu gilių, nukritusių nuo to 
medžio. Ketino tesėti savo mergautinį įžadą ir pasodinti gilę nuo to 
ąžuolo ten, kur įsikurs. 

— Čia gražu, tiesa? — tyliai ištarė šalia jos atsiradęs Angusas. 

— Taip. 

— Dažnai čia ateinu, kai noriu atitrūkti nuo smuklės. 

— Vadinasi, tau ten nepatinka? — paklausė ji su juoku balse. 

— Neapkenčiu jos. — Nežiūrėjo į Ediliną, kai ištiesęs ranką 
paėmė jos mažutę plaštaką. — Edilina, — tyliai ištarė. 

Ji apsisuko ir jau blėstančioje šviesoje pažvelgė į jį. Nereikėjo 
jokių žodžių, kai jis apglėbė ją ir prisispaudė lūpomis prie josios. 

Po medžiu juodu buvo vieni, po jais plytėjo kvapni žolė, o 
moteris jo glėbyje vilkėjo tik ilgais marškiniais. 

Jos burna prasivėrė po jojo. Juto, kokia yra nepatyrusi, bet 
taip pat juto ir jos karštą norą mokytis — ir šiam deriniui nebuvo 
įmanoma atsispirti. 

Stipriau prisitraukęs glėbyje prie savęs, jis bučiavo ją į kaklą. 

— Jeigu pradėsiu, nebegalėsiu sustoti. 

— Niekas tavęs to ir neprašo, — atsakė ji, sukeldama jam 
šypseną. 

Prakišęs rankas jai po kojomis, nuleido į žolę ir pats atsigulė 
šalia. 

— Pasakyk, jeigu tave skaudinsiu, — paprašė ir palietė jos petyje 
mėlynę. Edilina šiek tiek susiraukė. 

Jis nustūmė į šalį jai marškinius ir pabučiavo mėlynę. 

— Geriau? 

— Kur kas geriau, — sukuždėjo ji. — Bet turiu ir kitų vietų, 
kurias reikia gydyti. Labai skauda šonkaulius. 

Jis padėjo delną jai ant kojos ir kiek paslinko aukštyn po 
palaidais marškiniais. 

— Čia nesumušta? 

Gulėjo užsimerkusi, kiek nusvėrusi galvą į šoną, kai jis bučiavo 
jai kaklą. Juto, kad Edilina atsargi ir tvardosi. Su gailesčiu prisiminė, 
kai ji buvo jam atsivėrusi, kupinomis meilės ir geismo akimis. Šįkart 
jis privalėjo neskubėti. O po to... negalėjo sau leisti apie tai mąstyti, 
bet kažkur sąmonėje kirbėjo mintis, kad jeigu ji jo geidžia, o jis Ži- 
nojo, kad pats geidžia jos, tai kodėl ne? Meilė ne toks dalykas, kad 
būtų grindžiamas logika ir sveiku protu. 

— O čia? — sukuždėjo jis. — Neskauda? O kaip čia? 

Jis nuslinko delnu aukščiau jos šlaunimi, į patį centrą, ir pajuto 
ją įkvepiant oro. 

Kitą sekundę nutraukė jai per galvą marškinius ir Edilina gulėjo 
priešais jį nuoga. Troško žvelgti į ją kupinomis meilės ir geismo aki- 
mis, o ne taip kaip anksčiau, kai tyrinėjo gražų jos kūną, ieškodamas 
mėlynių. Tirštėjančiose sutemose mėlynės atrodė kone sidabrinės. 

— Kiekvieną ją išbučiuosiu, — sukuždėjo slinkdamas lūpomis 
prie jos krūtų, paskui — žemyn. 

Truko šiek tiek laiko, bet Angusas pradėjo jausti jos vangumą 
nykstant ir vis didėjant aistrą. Jis neskubėjo. Ją bučiavo ir bučiavo, 
nors jau perėjo ribą, kai geismas tapo kančia, bet žinojo, kad nevalia 
skubėti. 

Edilina vaitojo, suleidusi pirštus jam į plaukus. Angusas už- 
slinko ant viršaus, baimindamasis sutraiškyti gležną jos figūrą. Bet 
ji prisitraukė jį ant savęs ir apsikabino kojomis. 

Kai įslydo į ją, Edilina riktelėjo, tačiau jis užspaudė lūpomis jai 
burną, ir mergina nurimo. Po kelių minučių juodu pasiekė ekstazę. 

— Noriu viską išgirsti, — paprašė Angusas. — Nepraleisk nė vienos 
smulkmenos. 

Juodu gulėjo jo miegamajame, Edilina — padėjusi jam ant 
krūtinės galvą. Jau beveik aušo. Beveik visą naktį jie mylėjosi, du- 
syk — po ąžuolu, o kai sutemo, parėjo vidun. 

— Sakai, nori išgirsti, kaip rovėme viena kitai plaukus, spar- 
dėmės ir kandžiojomės. 

— Kandžiojotės?! 

— Ne. Nesikandžiojome, — patikslino Edilina ir perbraukė 
delnu nuogą Anguso krūtinę. — Nemanau, kad Tabita norėjo muštis, 
bet, antra vertus, ji nežinojo, jog brangenybės tikros. 

— O tuja tikėjai? 

Edilina pasirėmė ant alkūnės. 

— Nedrįsk man kalbėti, kad tikėjau Tabita! Ne/ikėjau ir tuo, ką 
ji kalbėjo apie save ir tave. 

— O kąji kalbėjo? — paklausė Angusas, ir ji atpasakojo Tabitos 
žodžius, kad miegojusi su Angusu ir kaip jis atsiliepęs apie Ediliną. 

— Tu ja netikėjai? — tyliai paklausė Angusas. 

— Visada žinojau, kad melagė. Tai £u tikėjai kiekvienu jos žodžiu. 

— Visai ne! — išsigynė jis. Kai Edilina tebespoksojo, pridū- 
rė: — Galbūt ir tikėjau. Ji atrodė lyg maloni mergina. 

— Melagė ir vagišė, — nukirto Edilina. 

Jis vėl prisitraukė jos galvą sau ant peties. 

— Aiškiai pasakei, ką manai apie ją, bet kaip atspėjai, kad tai 
Ji nugvelbė brangenybes? 

— Daugyba. 

— Ką? 

— Padauginau tavo vyrišką protą iš jos krūtinės dydžio ir nė 
kiek nesuabejojau, kas pavogė brangenybes. 

— Mano vyrišką?.. — pakartojo Angusas ir stengdamasis ne- 
užgauti sumušimų ją kilstelėjo. — Užmokėsi man už tai? 

— Ir kaipgi tu mane nubausi? 

— Bučiniais, — atsakė ir ėmėsi vykdyti savo nuosprendį. 

Bet Edilina atsitraukė ir nutempė nuo jo antklodę. Kai Angusas 
suskato temptis šią atgal, Edilina uždėjo jam ant plaštakos delną. 
Norėjo jį matyti. Norėjo žiūrėti į kūną, kurį matydavo taip dažnai, 
bet visada paslėptą po drabužiais. 

Tartum tai supratęs, jis atsilošė ant pagalvės, savo tamsiomis 
akimis ją stebėdamas. Ji padėjo jam ant peties ranką ir patraukė, rei- 
kalaudama pasiversti šonu. Galėtų geriau susikaupti, jeigu jis nežiūrės. 

Jo nugara buvo plati, su įlinkiais nuo raumenų po lygia oda, 
po kuria nesimatė nė uncijos riebalų. Perbraukė delnais nuo pečių 
iki liekno juosmens — ir užčiuopusi gūbrius aiktelėjo. Kambaryje 
buvo tamsu, tad Edilina ištiesė per jį ranką pasiimti lempos ir jos 
krūtys nusviro jam ant žasto. 

— Ketini mane kankinti? 

Ji pašviesino lempą ir pažvelgė į pliką jo nugarą. Gūbriai, ku- 
riuos užčiuopė, buvo randai, keletas didelių. Perbraukė delnu vieną, 
einantį iš po pažasties stuburo link. 

— Nuo ko šitas? 

— Nuo kulkos. 

Kai ji daugiau nieko nepasakė, tik rūsčiai žiūrėjo, Angusas 
kreivai šyptelėjo. 

— Buvau šešiolikos ir ne per geriausiai mokėjau slėptis, taigi... 

— Slėptis tu vadini slapstymąsi žolėje ir šnipinėjimą, kai žmo- 
nės piešia? 

— A, tai, — numojo jis. — Aš sekiau gyvulių vagis, prislinkau 
per arti, jie mane pamatė ir pašovė. 

Pasilenkusi ji pabučiavo ilgą randą. 

— Kas tavimi rūpinosi? 

— Kena, mano sesuo. 

Kai pajuto jį sudvejojant, pakėlė galvą. 

— Mąstai apie naują jos kūdikį ir tau įdomu, ką ji pagimdė? 

— Taip, mergužėle, — patvirtino jis. — Nejau taip gerai mane 
pažįsti? 

— Geriau nei tu manai. 

Kai Angusas pradėjo verstis ant kito šono, ji pastūmė jį atgal 
ant pagalvių ir palietė kitą randą, panašų į nudegimą žasto išorėje. 

— Trejų metų įkritau į laužą. 

— O tie? — Parodė keturis dantytus rumbus dešiniame šone. 

— Šeimusas mane nustūmė nuo skardžio, ir aš pataikiau ant 
akmenų. 

— Ak, Šeimusas. Kai pagalvoju, kad jeigu aplinkybės būtų 
susiklosčiusios kitaip, /is būtų čia su manimi. 

Angusas nusijuokė iš jos žodžių. Edilina juto jo kūną pasislen- 
kant prie josios. Ji nutraukė antklodę ir perbraukė delnu jo sėdmenų 
išlinkį, paskui žemyn per raumeningas šlaunis. 

— Mergužėle! — kimiai suvaitojo jis. — Tu atimsi iš manęs 
vyriškumą. 

— Sakai, jokia kita moteris į tave nežiūrėjo? 

— Ne šitaip. 

Jis buvo bepersiverčiąs, bet Edilina padėjusi ranką jam ant 
nugaros neleido. 

— Aš dar su tavimi nebaigiau. — Ant kairės jo šlaunies ji 
užčiuopė dar vieną randą. — O šitas? 

— Arklys vilko mane per kažkokį gelžgalį. Tada vos nepraradau 


kojos. 

— Ir tau buvo? 

— Dešimt. 

— Džiaugiuosi, kad atėjai pas mane visas. 

— Visas ir didėjantis, — sumurmėjo jis. — Edilina! Daugiau 
nebegaliu. 


Ji nuslinko žemyn prie jo pėdų. Apie čiurnas buvo keletas 
randelių, bet neatrodė tokie, kad būtų grėsę gyvybei. Atsisėdo prie 
jo pėdų ir žvelgė į ilgą puikų nuogą kūną priešais save. Kaip viskas 
keista, pagalvojo. Visą gyvenimą auklytės ir mokytojos ją perspėdavo 
visada slėpti savo kūną, bet štai ji čia, visiškai nuoga ir apžiūrinėja 
tą nuostabų vyrą, neturintį ant savęs nė siūlelio. 

Pamažu Edilina užsislinko visa ant jo kūno, jusdama krūtimis 
kiekvieną jo colį, bučiavo šiltą tamsią odą nuo apačios iki viršaus. 
Kai pasiekė kaklą, Angusas persivertė, kad galėtų užsitraukti ją sau 
ant viršaus. 

— Palauk! — sustabdė ji. — Noriu matyti tavo priekį. 

— Ojeigu žiūrėsi sėdomis? 

— Sėdomis?.. — buvo beklausianti Edilina, bet jis užsikėlė ją ir 
pasodino ant tos savo dalies, kuri nekantriai jos laukė. — Aišku, — 
pratarė ji. — Sėdomis. Ir ką dabar daryti? 

— K3 tik nori, — pasakė balsu, kuris privertė ją nusišypsoti, — 
ir pasijausti visagale. 

— Tai tas pat, kaip joti žirgu? Man pamėginti risnoti? — Ji 
atsiklaupė ir suskato judėti aukštyn Žemyn, pamažu ir ritmiškai. 
Nemažą savo gyvenimo dalį buvo praleidusi ant žirgo, ir jos šlaunys 
buvo tvirtos. 

— O jeigu šuoliais? — pasiūlė ji. 

Angusas nuvertė ją ant lovos, vis nenutraukdamas sąlyčio. 

— Kas, jeigu tavo žirgas taps nebevaldomas ir pasineš su tavi- 
mi? — paklausė ir įsistūmė giliau į ją. 


— Taip, — tepajėgė atsakyti Edilina. 

Po valandos Edilina jau miegojo, savo nuogu kūnu perpus ant jo, 
perpus ant lovos. Angusas troško likti su ja amžinai, bet girdėjo 
sukrutusius žmones ir žinojo privaląs keltis. Jei toliau gulės lovoje, 
po kelių minučių kas nors pradės trankyti jo duris klausdamas, kur 
kas padėta ir kodėl jis nesprendžia visų iškilusių problemų. 

Tai bus mano paskutinė diena, pagalvojo jis, atsargiai atsikelda- 
mas iš lovos, kad nepažadintų Edilinos. Tegul ji dar pamiega, paskui 
sugrįš į kambarį ir juodu... Nežinojo, ką juodu darys, tik žinojo, kad 
darys tai drauge. | 

Rengdamasis stebėjo ją, žvelgė į gražų sudaužytą jos veidą, į tai, 
kaip per miegą trūkčioja nosimi, ; po antklode ryškėjančias smulkaus 
jos kūno apybrėžas. 

Tikiuosi, kad pas ją jau užsimezgė vaikelis, pagalvojo ir auda- 
masis batą stabtelėjo. Taip. Vaikelis. Mergytė, kuri bus panaši į ją. 
Pavadinsią ją Ketrina — kaip jo senelė. Ketrina Edilina. Angusas 
nusišypsojo. O kokia bus jos pavardė? Kadangi yra ieškomas kaip 
nusikaltėlis, negali vadintis Makternu, bet ir nenorėjo toliau gyventi 
Harkorto pavarde. Kai ji pabus, pasikalbės su Edilina apie tai ir kartu 
juodu parinks naują pavardę. 

Apsirengęs jis ant pirštų galų paliko kambarį ir nuėjo į smuklę. 

Dolė žvilgtelėjo į jį. 

— Pamaniau, mesi darbą arba tik norėtum tai padaryti dėl tos 
mergaičiukės, kuri pas tave kambaryje. 

Angusas nusišypsojo. Buvo pripratęs gyventi vietoje, kur nieko 
nenuslėpsi. 

— Tik dar viena, — atsakė jis. — Nieko ypatinga. 

— O aš girdėjau ką kita, — ji linktelėjo į vyruką, užvakar at- 
gabenusį pas jį Ediliną. 

Jisai sėdėjo prie stalo su keliais kitais vyrais ir jiems kažką 
pasakojo, ko tie išsižioję klausėsi. 

Angusas nusisuko nuo Dolės, kad ji nepamatytų jo susiraukiant. 

— Ir ką gi jis žmonėms pasakojo? 

— Kad ji moka muštis kaip vyras. 

— Ką dar? 

Angusas norėjo iš jos sužinoti, ar plepys vyriokas papasakojo, 
kas tokia Edilina ir kur ji gyvena. 

Dolė žingtelėjo arčiau prie jo. 

— Jis nepapasakojo, kas tokia ta tavo paneliukė, jeigu tai tau 
rūpi. Tiesą sakant, bernas leido suprasti, kad ji — viena iš tų per- 
keltųjų nusikaltėlių. 

Jis nuvėrė ją žvilgsniu. 

— Mačiau judu, — nusišypsojo Dolė ir apie akis jai susiklostė 
raukšlelės. — Ir aš kadaise buvau jauna. Ji jokia nusikaltėlė, o tas 
vaikinas, jis irgi geras. 

Ji apsisuko ir iš baro nunešė vyrams pusryčius. 

Angusas prisileido į bokalą alaus ir vienu mauku išgėrė. Naktį nė 
kiek negavo pamiegoti, nes Edilina... Šypsodamasis prisiminė naktį: 
bučinius, dejones, pozas. Ji trikdė jį ir stebino, kai tyrinėjo kniūbsčią. 
Bet jam tai patiko. Lyg jos pasaulio pažinimas būtų prasiplėtęs toliau 
už šalių ir papročių. Apskritai naktis buvo kupina tokio tyro džiaugs- 
mo, kad jam atrodė: jeigu dabar tektų numirti, nieko nesigailėtų. 

Dėdamas ant prekystalio bokalą pastebėjo prisegtą prie sie- 
nos skelbimą. Tokį patį, kokį matė visur iškabintą Škotijoje — su 
Edilinos nupieštu jo portretu, susitaršiusiais plaukais ir žandenų 
slepiamu veidu. 

Mirksnį Angusas stovėjo sustingęs lyg paralyžiuotas, nepajėg- 
damas pajudėti — tik stebeilijo į vinimi prikaltą prie sienos savo 
atvaizdą. Vakar to skelbimo čia nebuvo. 

Kai Dolė sugrįžo prie baro, Angusas tebestovėjo ten. Ji prileido 
alaus ir padėjo bokalus ant padėklo, bet Angusas vis dar nejudėjo. 
Dolė su pilnu padėklu jau buvo beeinanti pas klientus, tačiau An- 
gusas nutvėrė ją už Žasto. 

— Iš kur šitas atsirado? — sušnabždėjo nepajėgdamas deramai 
nutaisyti balso. 

— Vienas žmogus vakar vakare čia atnešė. Pamaniau, tas at- 
vaizdas šiek tiek panašus į tave.— Jinai jį erzino. 

— Pasakei jam tai? — paklausė Angusas. 

Dolei prireikė vos sekundės pastebėti, koks persimainęs jo 
veidas. 

— Ne, nieko jam nepasakiau. Jis gražus vyras ir pats tai žino. 
Elgėsi su manimi lyg su savo verge. 

— Kur jis dabar? — paklausė Angusas, sunkiai nurydamas 
seiles. 

— Kaip spėju, miega. Eik, — kitu atokvėpiu paragino ji. — Da- 
ryk, ką tau reikia. Aš jį suturėsiu kiek galėdama ilgiau. Toks žmogus 
nemėgsta, kai jam ant drabužių išpilama sriubos, bet aš tai padarysiu. 

— Jis vienas? 

— Ne, su dviem galvažudžiais. Pažvelgęs į juos išsigąstum. 
Angusai... — jos veide atsispindėjo baimė ir rūpestis dėl jo. — Tu 
prieš juos visus neatsilaikysi. Privalai bėgti! 

Antrą kartą per dvi dienas Angusas pabučiavo Dolę į skruostą, 
paskui išsiskubino iš smuklės. Atėjęs prie savo kambario, sustojo už 
durų. Pirmas jo refleksas buvo pažadinti Ediliną ir pasakyti, kad 
Džeimsas čia, kad atvyko į Ameriką su paieškos skelbimu ir orderiu 
Angusą areštuoti, taip pat — kad atvyko ne vienas. 

Angusas visada žinojo egzistuojant galimybę, kad Džeimsas 
atvyks į Ameriką jo ieškoti. Juk negali pažeminti tokio žmogaus 
kaip Džeimsas Harkortas ir nesitikėti atpildo. Bet vis tiek, pamatęs 
skelbimą, liko sukrėstas. Jeigu tik Džeimsas būtų atvykęs dieną 
anksčiau! Jeigu tik jis būtų atvykęs anksčiau, nei Edilina ir Angusas 
praleido naktį kartu, viskas dabar būtų kitaip. Angusas būtų galėjęs 
pasprukti ir niekam nebūtų buvę padaryta žala. 

Bet dabar jam teks išvykti ir bus daug skausmo. Angusas žinojo 
negalįs likti su Edilina. Netgi jai pasakyti, jog išvyksta. Edilina nė 

už ką nesutiktų, kad Angusas turi išvykti ir ją palikti. Ji norės vykti 
drauge su juo. 

Jis pasitrynė akis, kad rega praskaidrėtų. Svarbiausia, negali leisti 
Edilinai sužinoti tiesą. Negali nueiti ir jai pasakyti: „Myliu tave, bet 
turiu palikti dėl tavo pačios saugumo.“ Ji niekada nesutiks išsiskirti, 
bet kaip tik taip turės atsitikti. Juodu turės išsiskirti — amžinai. 

Tartum krištolo rutulyje jis matė ateitį. Džeimsas medžios 
Angusą, kad ir kur jis nuvyktų, o jeigu Angusas turės žmoną ir vaikų, 
vis tiek jį suras. O tuomet kas? Jeigu Džeimsas nepasistengs Angusą 
iškart nužudyti, džiaugsis matydamas jį įkištą už grotų. Įkalintą. 
Jeigu jo negalės patraukti į teismą Amerikoje, Džeimsas Harkortas 
neabejotinai ištaikys laiką, kai Angusas praras budrumą, tuomet 
jį pagrobs ir pargabens į Škotiją. Ten jis bus teisiamas, nubaustas 
mirtimi arba „tik“ pasmerktas iki gyvos galvos pūti kokiame nors 
pašvinkusiame kalėjime. 

Ir kas atsitiks Edilinai? Jųdviejų vaikams? Namui, kurį norėjo 
pastatyti? 

Angusas žinojo, kaip Edilina pasielgs. Kovos dėl jo. Lygiai 
taip, kaip kovojo dėl jo stengdamasi atgauti brangenybes, ji kovos 
teismuose. Kovos su Džeimsu Harkortu; kovos su visu pasauliu, 
siekdama apsaugoti Angusą nuo kalėjimo. Bet ji nelaimės. Angusas 
pabėgo su mergina, tebeprižiūrima jos globėjo. Dėl to fakto, kad 
vėliau ją vedė, jis atrodys tik dar blogiau, o ne geriau. Atrodys, lyg 
būtų ja pasinaudojęs, kai buvo tik mergaitė, ir pasielgęs prieš jos 
globėjo norus. 

Ir, žinoma, dar auksas. Kai Angusas ir Edilina pabėgo, teisiškai 
tas auksas buvo jos dėdės globoje. Angusas auksą iš jo „pavogė“. 

Ne, niekaip teismas neišklausys jo ir nesupras tiesos. Teisėjai 
niekada nepatikės absurdiška Anguso istorija ir jis bus nuteistas 
kalėti iki gyvos galvos. 

Ar galėtų pasiimti su savimi Ediliną? Ar būtent tokio likimo 
jai trokšta? Kad visą gyvenimą slapstytųsi, idant jis nebūtų sučiup- 

tas? O paskui, jeigu jį suimtų, ar jos nepasmerktų kasdien keliauti į 
kalėjimą jo lankyti? Arba nejau jai teks stovėti šalia ir matyti, kaip 
jis pakariamas? 

Angusas stovėjo prie savo miegamojo durų žinodamas, kad 
užjų Edilina, tebemieganti, ir kad turės ją palikti. Vėl. Darsyk jam 
teks išnykti ir palikti ją manančią, kad jis... Ką? Kad jos nemylėjo? 
Ar įmanoma, kad ji galėtų tuo patikėti? 

Turi priversti ją patikėti, kad jam visai nerūpi, mąstė jis. Turi 
padaryti viską, kad priverstų ją patikėti, jog jis — paskutinis niekšas 
pasaulyje. Bjauriausias nenaudėlis. Gavo iš jos, ko geidė, o paskui — 
sudie. 

Kažkurioje savo sielos kertelėje Angusas neabejojo: kad ir ką jai 
pasakytų, Edilina žinos — jis ją myli — ir jam atleis. Po tos nakties 
jos miegamajame buvo kuo prasčiausios nuomonės apie jį, bet vis 
tiek atleido. Jis kone nusišypsojo prisiminęs, kokia po to iš pradžių 
buvo jam šalta. Bet prireikė nedaug jai atitirpdyti. 

Meilė yra tokia, mąstė jis: viena mirksnį šalta, kitą — karšta 
kaip ugnis. 

Tačiau niekada gyvenime Angusui nebuvo tekę padaryti ką 
nors panašaus į tai, ką privalo padaryti dabar — ir jis žinojo, tai 
nedovanotina. Pamažu atidarė savo kambario duris ir įsmuko vidun. 
Miegodama Edilina buvo perpus nusitraukusi antklodę. Buvo vėl 
beužklojąs, bet užuot tai padaręs, atsisėdo ant lovos krašto ir žvelgė 
į ją — į smulkų jos kūną lovoje, per miegą kilsuojančias krūtis. Šian- 
dien ketino jos paprašyti tekėti už jo. Kai ji gulėjo jo glėbyje, mąstė 
apie tuoktuvių apeigas ir apie tai, kad po to juodu drauge išvyks į 
Virdžiniją tenai pradėti naujo gyvenimo. Įsivaizdavo, kaip pastatysią 
namą — tą, kurį sugalvojo tuomet laive. Turėjo tuos brėžinius ir 
saugojo juos kaip brangiausią daiktą. 

Bet dabar viso to nebeliko. Nebuvo pakankamai atsargus ir 
rimtai neįvertino Džeimso Harkoto pykčio. Viskas, atrodė, nutiko 
taip seniai ir taip toli, kad jis nepastatė savęs į kito Žmogaus vietą. 

Juodu pavertė perniek žmogaus be sąžinės ir moralės ilgai, kruopščiai 
kurtus planus. Nejau tikėjosi, kad jis ramiai sėdės ir su tuo susitaikys? 

Angusas paglostė Edilinai plaukus. Žinojo, nuo Harkorto ji 
saugi. Jis nieko negali jai padaryti. Ji jau aštuoniolikos ir pagal savo 
tėvo testamentą nebėra dėdės globojama, ir auksas priklauso jai. Jeigu 
Edilina ištekėtų — Angusas kone paspringo nuo tos minties — vy- 
ras apsaugotų ją nuo bet kokių Harkorto pretenzijų. Būtų nesunku 
įrodyti, kad jis vedė grafo dukterį, kai turėjo būti susižiedavęs su 
Edilina ir gauti jos auksą. 

Angusui buvo neramu tik dėl Harkorto sesers Harietės. Stos ji 
į Edilinos pusę ar į savo brolio? Bet atsakymą jis žinojo. Pas Ediliną 
— pinigai. Nors ir žiaurus gyvenimo faktas, tačiau teisingas. Spren- 
džiant iš to, ką Edilina jam pasakojo apie Harietę, ji — praktiška 
moteris ir niekina tingų, suktą savo brolį. 

Angusas paėmė mažą Edilinos plaštaką, išbučiavo kiekvieną 
pirštą ir delną, paskui pakėlė sau prie veido. 

— Nenoriu, kad neapkęstum manęs pernelyg stipriai, — sukuž- 
dėjo, bet žinojo turėsiąs ją priversti jo neapkęsti. Jeigu to nepadarys, 
ji seks paskui jį. 

Jis atsistojo ir pradėjo mestis į drobinį maišą drabužius. Su- 
dvejojo dėl deimantų, tebegulinčių ant stalelio prie lovos. Jeigu jų 
nepasiimtų, atrodytų kaip panieka tam, ką ji dėl jo padarė. Angusas 
paėmė vėrinį ir kitus papuošalus, — buvo pernelyg neskoningi, kad 
Edilina juos nešiotų, — bet paliko vieną auskarą. 

Dar kartą žvilgtelėjęs į gražų jos veidą, iki peržengs ribą, kai 
niekada nebegalės sugrįžti atgal, paliko kambarį, uždarydamas paskui 
save duris. Už jų sėdėjo vyrukas, kuris užvakar atgabeno Ediliną. 
Pamatęs Angusą, jis pašoko ant kojų. 

Žvelgė į Angusą, lyg nežinodamas, ar vadinti jį „seru“, ar vypsoti 
dėl to, kas veikiausiai atsitiko pernakt. Už jo stovėjo du pabalnoti ir 
parengti kelionei arkliai. 

— Nežinojau, ar ji norės šįryt išvykti, — pasakė Kadis. Užva- 

karykštis jo pyktis buvo jau išgaravęs. — Galiu grįžti į Bostoną ir 
vienas, jeigu ji taip pageidauja. 

— Ji gali daryti ką tinkama. — Angusas gašliai nusiviepė ber- 
nui, lyg jie abu — vyrai ir išmano apie gyvenimą. — Gavau iš jos 
ko norėjau, jeigu supranti, apie ką kalbu. 

Angusas pamatė, kaip pastiro vaikino nugara, ir suprato teisin- 
gai spėjęs, kad šis buvo Ediliną kone įsimylėjęs. 

— Štai, — tarė Angusas, numesdamas bernui monetą. — 
Parvežk ją namo, dabar pat. Pažadink ir parvežk ten... — Angusas 
numojo ranka, — iš kur tokios kaip ji kilusios. Supranti mane? 
Parvežk ją, dabar pa!! 

— Taip... — ištarė Kadis. Žvelgė į Angusą taip, lyg norėtų jį 
užmušti. — Pasiimsiu ją iš čia. Pasirūpinsiu ja. 

— Gerai. 

Angusas užsimetė savo mantą ant geresniojo iš dviejų arklių. 

— Čia panelės Edilinos arklys! — šūktelėjo vyriokas. — Ne- 
galite jo paimti. 

Angusas iš balno pažvelgė žemyn į vyrioką. 

— Tai mažiausia, ką iš jos paėmiau, — nusiviepė jis šypsenėle, 
dėl kurios negalėjai apsirikti. 

— Jeigu turėčiau pistoletą, nudėčiau jus, — tyliai sau po nosim 
ištarė Kadis. 

— Ir išgelbėtum velnią nuo darbo? 

Angusas visai kaip anksčiau Edilina privertė žirgą paeiti 
atatupstą atgal ir palikti arklidžių kiemą. 

— Perduok jai nuo manęs, kad buvo nepaprastai malonu. 

Kadis lydėjo akimis žirgą ir raitelį paliekant kiemą ir nusikeikė 
šlykščiausiais žodžiais, kokius tik žinojo. Nenorėjo žadinti panelės 
Edilinos, bet taip pat norėjo kuo greičiau ją iš šios vietos išsivesti. 
Kelis kartus giliai atsikvėpęs, jis pabeldė į duris. 

— Manęs neapgausi, — pareiškė Harietė, pažvelgdama į Ediliną 
per pusryčių stalą. — Kažkas tave labai slegia. 

— Kalba apie puodą, kuris juokiasi, kad katilas juodas, — niūriai 
dėbtelėjusi į Harietę atkirto Edilina. 

Praėjo jau trys savaitės nuo jos praleistos su Angusu nakties. 
Ir viskas pasikeitė. Kad vėl liko atmesta, taip skaudėjo, jog ji beveik 
nepajėgė jausti. Kai pirmą sykį Angusas ją paliko, išliejo savo įsiūtį 
ant baldų ir drabužių, bet šįkart pyktis buvo kur kas stipresnis ir 
Edilina neįstengė su juo dorotis. Tartum jai į krūtinę buvo įbesta iki 
raudonumo įkaitinta geležis ir sulig kiekviena diena didėjo. Dalykai, 
anksčiau teikę malonumą, dabar buvo atgrasūs. Vyrai, kurie apsilan- 
kydavo su gėlėmis ir saldainiais, nebesulaukdavo šypsenų. Edilina 
tik piktai žioruodavo į juos akimis. Nebevaidino koketiškos, nebe- 
flirtavo ir nebesuteikdavo progos jiems jausti, kad yra sąmojingiausi 
ir protingiausi vyrai pasaulyje. Ne, ji taisydavo gerbėjų gramatines 
klaidas ir kritikuodavo, kaip deklamuoja eilėraščius, pasakydama 
jiems, kad turėtų baigti mokyklą. Vyrai paraudę iškiūtindavo iš jos 
namų, murmėdami esantys pageidaujami kitur. Ir nebesugrįždavo. 

Tą pirmą kartą, kai atstūmė tinkamą tapti jos vyru jaunikį, 
Edilina tikėjosi būti Harietės išbarta, bet taip neįvyko — ir tai buvo 
keista. Nuo pat tada, kai jiedvi susipažino, atrodė, kad svarbiausias 

Harietės tikslas — ištekinti Ediliną. Bet nuo tos įsimintinos nak- 
ties su Angusu, nuo nakties, kai Edilina mušėsi su Tabita, Harietę 
tartum kas pakeitė. 

Po praleistos su Angusu nakties Edilina grįžo į namus Bostone 
ir manė darysianti tą pat, ką ir anksčiau: užsirakins savo kambaryje 
ir verks. Bet ji neverkė. Nuo tada neišliejo nė vienos ašaros. 

Edilina tikėjosi, kad Harietė atskaitys jai pamokslą dėl mėlynių 
ir sukruvintų drabužių, bet ta nesibarė — tik įsakė užnešti karšto van- 
dens voniai ir padėjo Edilinai švarius drabužius, tačiau nepaklausė, 
kur buvo ar ką veikė. Užtat Harietės mintys atrodė sutelktos į kažką 
kita ir ji nuo kiekvieno menkiausio garso krūpčiodavo. 

Po turbūt jau dvidešimto karto, kai nuo kažkokio įprasto kas- 
dienio bilstelėjimo Harietė krūptelėjo, Edilina paklausė: 

— Manai, aš ketinu tave prikulti? 

— Kodėl turėčiau manyti, kad ketini kelti prieš mane ranką? — 
savo ruožtu paklausė Harietė. 

— Nes visos mano mėlynės nuo to. Nuo muštynių. 

Harietė atrodė sugrįžusi į dabartį tiek, kad smalsiai į ją pa- 
žvelgtų. 

— Tikrai? Ir su kuo tu mušeisi? 

— Su Tabita, — atsakė Edilina. — Ji... 

— Man regis, tokios nepažįstu, — greitai pasakė Harietė, bet 
jos dėmesys nukrypo kitur. — Lyg į duris pasibeldė? 

— Negirdėjau, — abejingai numojo Edilina. — Jeigu tai koks 
nors vyriškis, pasakyk, tegul nešdinasi velniop. 

Net toks stiprus žodis nė kiek nepaveikė Harietės. Ji išbėgo iš 
kambario. Netrukus Edilina išgirdo ją atidarant paradines duris, bet 
prie jų nieko nebuvo. 

Jau kelias savaites Harietė nervinosi ir buvo labai įsitempusi, ir 
tai nė kiek nepanėšėjo į paprastai ramią jos laikyseną. 

Šis rytas Edilinai buvo ypač sunkus. Ji neleido sau garsiai to ištarti, 


bet slapčia vylėsi nešiojanti po širdimi vaikelį. Žinoma, negerai atvesti 

į pasaulį nesantuokinį vaiką, bet tai netrukdė jai viltis. Kai šįryt laiku 
pasirodė mėnesinės, Edilina suprato — tarp jos ir Anguso iš tikrųjų 
baigta. Visam laikui. Amžinai. Nežinojo, ką ne taip pasiekė, bet buvo 
tikra, kad jis jos nenori ir dabar ji niekada nieko nuo jo neturės. 

Ji šaltai pažvelgė į Harietę. 

— Jeigu nori Žinoti, — tarė tepdamasi sviestu bandelę, — aš 
mąsčiau apie Tabitą. 

— Apie Tabitą? — paklausė Harietė ir vos nepašoko nuo kėdės, 
kai tarnaitė svetainėje kažką numetė ant grindų. 

Tai, kad Harietė neprisiminė daug ko, ką Edilina jai pasakojo 
apie Tabitą, buvo dar vienas požymis, kad jos mintys klaidžioja 
kažkur kitur. 

— Kas tau yra? — paklausė Edilina. 

— Nieko. Pasakok toliau. Tai kas apie tą Tabitą? Gal mums 
pasikvietus ją arbatėlės? 

— Su grandinėmis ant kojų ar be? — paklausė Edilina, bet 
Harietė neišgirdo, nes tarnaitė dar kažką numetė. 

— Negaliu to pakęsti! — sušuko Harietė ir išlėkė iš kambario. 

— Draudžiamas bet koks triukšmas, — tyliai sumurmėjo po 
nosimi Edilina ir atstūmė nuo savęs lėkštę. 

Kartais ji pagalvodavo, koks skirtumas tarp jos dabar ir anos, 
buvusios, iki dėdė pasiėmė ją iš mokyklos. Teisybė, nors tuomet ji 
privalėdavo būti maloni tam tikram skaičiui nemėgstamų Žmonių, 
kad būtų kviečiama į geriausius namus, jausdavosi esanti verta paties 
geriausio, ką gyvenimas galėjo jai pasiūlyti. Edilina Talbot buvo 
absoliučiai //47a, kad yra geresnė ir aukščiau už tokias moteris kaip 
Tabita. Ir Margaretė. Pastaroji paprašė Edilinos darbo, kai nuvyks į 
Ameriką, bet Edilina tokios minties net nesvarstė. 

Per pastarąsias savaites ji vis daugiau ir daugiau mąstė apie 
muštynes su Tabita. Tuo metu Edilina jautėsi teisi. Bet dabar klau- 
sė savęs, kas nutiko Tabitai po to. Edilina ryškiai prisiminė įdago 
randą, kurį Tabita jai parodė. Niekada gyvenime Edilinai nebuvo 

tekę susidurti su kuo nors panašiu. Taip, jos dėdė mėgino priversti 
ją ištekėti už niekingo vyro, taip... 

Edilina suvokė, kad yra daugybė atsakymų „taip“ į klausimus 
jos gyvenime. Bet galų gale ji laimėjo. Tiesa, vyrai ją skaudino, bet 
galiausiai ji turi gražius namus ir stambią sąskaitą banke. Dabar, kai 
Edilina nuvykdavo į banką, jos pasitikti išeidavo pats prezidentas ir 
kreipdavosi pabrėžtinai mandagiai. 

Tačiau kas nutiks Tabitai? — klausė ji savęs. Po to, kai neteko 
brangenybių, kas jai beliko? Kas nutiko Margaretei ir toms kitoms 
moterims iš laivo? Iš tikrųjų, kas nutiko daugeliui moterų, kurios 
buvo išsiųstos į Ameriką kaip nusikaltėlės? Ar daug vyrų, nusipir- 
kusių pagal sutartis, paženklino jas įdagais? 

— O, ne! — aiktelėjo Harietė. 

Ji jau buvo sugrįžusi į kambarį, atsisėdusi ir išskleidusi laikraštį, 
bet Edilina to nė nepastebėjo. 

— Kas yra? — paklausė Edilina. — Vėl pabrango vištiena? 

— Blogiau, — atsakė Harietė. — Mirė ponas Silvesteris. 

— Anksčiau, nei suspėjau už jo ištekėti? — nustebo Edilina. — 
Kaip gaila. 

— Anksčiau, nei suspėjai jį tiek pažeminti, kad gailėtųsi nesąs 
kape, — atkirto Harietė. — Ponas Silvesteris — žmogus, auginantis 
beveik viską, ką tu valgai. 

— A, — abejingai pratarė Edilina. 

Nežinojo, ką veiks šiandien. Jeigu imtųsi piešti dar vieną gėlių 
puokštę, ko gero, susivemtų. 

— Vargšė žmona. Jie turi septynis vaikus ir vyriausiasis tik 
dešimties. 

— Veikiausiai pastangos padaryti tiek vaikų jį ir pribaigė, — 
pasakė Edilina. 

— Šįryt tavo nuotaika prastesnė nei visada. Bet, kita vertus, 
nuolat esi prastai nusiteikusi, ar ne? Tikrai nenori man pasipasakoti? 

— Tuomet, kai man pasakysi, kodėl krūpčioji nuo kiekvieno 


garso šiame name. 

Harietė dirstelėjo per stalą į ją, paskui vėl įkniubo į laikraštį. 

— Įdomu, kas dabar jiems nutiks? Neįsivaizduoju ponios Sil- 
vester besirūpinančios ūkiu, kai turi ant rankų tiek mažų vaikų. Be to, 
ji man nedarė įspūdžio kaip suinteresuota auginti geriausius obuolius. 

Edilina nepajėgė nuslėpti, koks šis pokalbis jai nuobodus. 

— Koks skirtumas? Obuolys kaip obuolys. 

— Taip nemanytum, jeigu vaikščiotum kartu su manimi į turgų. 

— Manau, galiu rasti įdomesnės veiklos. 

— K3? Tūnoti visą dieną namie ir gailėti savęs? Piešti daugiau 
rožių? Manai, kad aš nemoku tvarkytis su savo problemomis, bet 
šiuo atžvilgiu tu dar labiau netikusi. Tu... O! 

Harietė nutraukė savo tiradą, nes gatvėje nuskambėjo šūksnis, 
paskui kažkas panašaus į susiduriančių karietų trenksmą. 

— Gal /iautumeis krūpčiojusi?! — sušuko Edilina, atsikeldama 
nuo stalo. — Eisiu su tavimi į turgų. Peržiūrinėsiu visus obuolius. 
Darysiu viską, jeigu tu nebekrūpčiosi! 

Harietė numetė ant stalo servetėlę ir atsistojo. 

— Aš nebekrūpčiosiu, kai tu nebeužsidarinėsi nuo pasaulio 
kaskart, kai tas renegatas padaro tau ką nors siaubinga! Kada tu 
kažkokiam žmogui, kuris jau įrodė, kad /avęs nenori, nebeleisi valdyti 
kiekvienos tavo minties ir poelgio? Kada suaugsi ir mąstysi apie ką 
nors kitką nei malonumą savo gyvenime? Tu negavai iš gyvenimo 
to, ko troškai. Betgi nė vienas iš mūsų negauna! Tačiau mes neturime 
tavo pinigų ir aukšto išsilavinimo, tad 2ega/ime tik sėdėti ir piešti 
drugelius, kai kiti mums patarnauja. 

Sulig tais žodžiais ji išlėkė iš kambario. Jos užkulniai kaukšėjo 
medinėmis grindimis, kai užlipo viršun į savo miegamąjį ir užtrenkė 
duris. 

Apstulbusi Edilina vėl atsisėdo ir tylomis įsistebeilijo į vietą, 
kur ką tik sėdėjo Harietė. 

Kai Edilina grįžtelėjo atgal, tarpduryje stovėjo ir į ją spoksojo 
trys tarnaites. Vos tik jinai jas pamatė, visos pabėgo, bet Edilina 

suspėjo pastebėti jų akis. Jos girdėjo kiekvieną Harietės išrėktą Žodį, 
ir iš jų veidų buvo matyti, kad su ja sutinka. 

Kaipjos į ją žiūri? Ar neapkenčia? — pagalvojo Edilina. Namų 
ūkį buvo palikusi tvarkyti Harietei, tad tarnaičių beveik nepastebė- 
davo. Tiesą sakant, net nežinojo dviejų iš jų vardų. 

Edilina gerai suvokė, kad kiekvienas Harietės pasakytas Žo- 
dis — tiesa. Nuo tos dienos, kai susitiko su Angusu Makternu, jis 
užvaldė visas jos mintis ir poelgius. Laive buvo blogiausia. Jeigu tarp 
jos ir Anguso viskas eidavosi gerai, jausdavosi laiminga. Jeigu ne — 
labai nelaiminga. Laimę, liūdesį, visus jos jausmus valdė žmogus, 
kuris, kaip sakė Harietė, jos nenori. Turėtų prisiminti tuos žodžius. 
Bet tiesa buvo tokia, kad ji neabejojo atgulsianti į kapą, juos prisi- 
mindama. Kas bus parašyta ant jos antkapinio akmens? — svarstė 
ji. ČIA ILSISI EDILINA TALBOT, VISĄ GYVENIMĄ NELAIMINGA, NES 
ANGUSAS MAKTERNAS JOS NENORĖJO. 

Šiaip ar taip, mąstė Edilina, apie Tikrąją Meilę geriau skaityti, 
negu ją patirti. Realiame gyvenime meilė veikiau skaudina, negu 
padaro žmogų laimingą. 

Tik lieka nuspręsti, kaip su tuo viskuo gyventi? Kaip galima save 
pakeisti? Anglijoje niekas nesuabejotų jos tikrąja verte. Edilina — 
pasiturinti jauna moteris, graži pažiūrėti, tiek ir tereikia. Niekas iš 
jos nesitikėjo nieko kita, kaip tik sėkmingos santuokos. Bet tėvo 
testamentas tai pakeitė. Jis suteikė jai teisę tvarkyti savo pinigus ir 
savo gyvenimą. 

Tačiau problema buvo ta, kad šiame naujame krašte žmonės 
tartum manė, kad kiekvienas ar kiekviena privalo kliautis tik savimi. 
Per bažnyčią Bostone ji susipažino su amerikietėmis iš turtingų 
šeimų, dirbančiomis sunkiau negu tarnaitės. Jos pačios virdavo sau 
uogienę, kasdavo savo bulves, o po valandos pagimdydavo devynių 
svarų kūdikį. O ji baiminosi, kad kaip tik šitaip baigsianti Škotijoje. 

Kai tik apie tai pagalvodavo, Edilinai kildavo noras sėsti į laivą 
ir grįžti į Angliją. Galėtų nusipirkti dailų namą ir... Ji nežinojo, kas 
po to turėtų atsitikti. Sėdėtų ir lauktų, kol pas ją ateis kavalieriai? 

Išgirdusi koridoriuje bruzdant Harietę, Edilina atsikėlė ir nuėjo 
pas ją. Harietė piktai rišosi skrybėlaitės kaspinus. 

— Ne prieš, jeigu eičiau su tavimi? — nuolankiai paklausė 
Edilina. 

— Daryk ką nori, kaip visada darai, — atsakė Harietė, pasiėmė 
didelę turgaus pintinę ir atidarė paradines duris. 

Edilina pasičiupo skrybėlaitę, bet galėjo neskubėti, nes ant 
slenksčio Harietė sustojo ir apsidairė, lyg būtų laukusi ką nors iš- 
šoksiant iš krūmų. Edilina nepaklausė, ko ji dairosi, nes žinojo, kad 
Harietė vis tiek nepasakys. 

Harietė nuskubėjo gatvėmis taip sparčiai, kad Edilina turėjo 
bėgti, stengdamasi neatsilikti. Viena ranka prisilaikė skrybėlaitę, o 
šios kaspinai driekėsi iš paskos. Keturi sutikti džentelmenai nukėlė 
skrybėles, bet ji neturėjo laiko jiems atsakyti. 

Edilina niekada nebuvo buvusi turguje, bet dažnai lankydavosi 
geresnėse Bostono parduotuvėse, kai pirkdavo ko nors namams. 
Jos galva, puošti namus priklauso „poniai“, bet, išskyrus daržą prie 
virtuvės, maistas — ne jos rūpestis. Ji galėdavo su virėja peržiūrėti 
meniu, tačiau „ponios“ nevaikšto į žuvų turgų ir nesideri dėl kainų. 
Visą gyvenimą tą darbą ji palikdavo kitiems žmonėms. 

Harietė užsuko už kampo, o Edilina sustojo, iš nuostabos iš- 
plėtusi akis, dėl triukšmingo chaoso priešais save. Čia telkėsi tartum 
koks šimtas furgonų, prikrautų visokių produktų, mėsos ir kitų namų 
gaminių, turgaus dieną atgabentų į miestą parduoti. 

— Nuostabu, — tyliai ištarė ji. 

Harietė, vis dar piktu veidu, atsisuko į Ediliną, bet pamačiusi 
jos miną atlyžo. 

— Laikykis arti manęs ir nieko nepirk. Tie prekeiviai paleis 
tave elgeta. 

Žvelgdama į žmones ir vežimėlius, besidriekiančius abipus 
gatvės, Edilina linktelėjo. Buvo bežengianti pirmyn, bet Harietė ją 
trūktelėjo atgal. Ji vos neįmynė į arklio mėšlą. 

— Ką parduoti tokiai dailiai poniai? — paklausė prekeivis, 
beveik visais pajuodusiais dantimis. 

— Nieko! — atkirto Harietė ir nusitempė Ediliną į priekį. 

— Jis baisus žmogus, parduotų savo motiną, jeigu manytų, kad 
gaus už ją gerą kainą. 

— Pažįsti visus tuos pardavėjus? 

— Daugelį, — atsakė Harietė. — Reikia žinoti, kuo galima 
pasitikėti. 

— O tu pasitikėjai ponu Silvesteriu? 

— Visiškai. O! Žiūrėk! Jo žmona turi čia vežimėlį. Eime, pa- 
žiūrėsim, ką ji atvežė. 

Jiedvi nuėjo prie didelio vežimo, ant kurio produktai buvo išdė- 
lioti kaip papuola ir Edilinai neatrodė itin patraukliai, bet Harietė, 
regis, nekreipė į tai dėmesio ir pradėjo raustis po daržoves. Edilina 
stovėjo nuošaliau, dairydamasi po turgavietę. Čia buvo nepaprastai 
gyva, maišėsi, panašu, šimtai žmonų. Daugelis moterų nešėsi tokias 
pat dideles pintines kaip Harietės ir brovėsi per minią, iš visų plaučių 
derėjosi su prekeiviais. 

Nors ir buvo visai įdomu, turgavietėje tvyrojo ir kažkokia 
įtampos atmosfera, lyg vyrams būtų smagu, o moterys nekantrautų 
greičiau viską baigti ir grįžti namo. 

Prie vežimo iš kitos pusės stovėjo jauna moteris didžiuliu pilvu, 
lyg tuojau turėtų gimdyti, į jos šlaunį laikėsi įsitvėręs bamblys. Ji tyliai 
verkė į nosinę, o trys moteriškės užjaučiamais veidais sukiojosi aplinkui. 

— Čia ta našlė? — paklausė Edilina Harietės. 

— Taip. Gerokai jaunesnė už savo vyrą. Tikrai atrodo per jauna, 
kad jau turėtų septynis vaikus, ar ne? 

— Labai jauna, — sutiko Edilina. 

— Vargšelė. Įdomu, ką dabar ji darys? 

— Parduos ūkį, gaus tūkstančius ir už ko nors ištekės, — greitai 
sumojo Edilina. 

— Atrodai labai tikra savimi, — atsakė Harietė, paimdama ir 
apžiūrinėdama slyvą. 

— Tinkama mūsų stalui? — Edilinos balse nuskambėjo links- 
mumas. 
pasiūlyti? — nekantriai atkirto Harietė. — Bet tik pasižiūrėk, nepirk. 

Nusitvėrusi jos patarimo Edilina leidosi ir suprato, ką Harietė 
turėjo omenyje. Ant kelių vežimėlių buvo išdėlioti produktai, at- 
rodantys visai netinkami pirkti. Jie buvo sumesti į furgoną ir tokie 
apdaužyti, kad per dieną ar dvi supūtų. 

Nusigavusi iki ilgos eilės galo, pamatė nusigręžusią moterį, iš 
nugaros lyg pažįstamą. Kai ši atsisuko, atpažino Tabitą ir nejučia 
pasijautė kone taip, lyg išvydusi seną draugę. Edilina Amerikoje 
pažinojo tiek nedaug Žmonių, ir štai čia viena iš jų. 

Nebuvo tikra, ar Tabita ją pamatė, bet kai ana pajudėjo tolyn, Edi- 
lina nusekė iš paskos. Pasuko už kampo ir sustojo, nes Tabita pradingo. 

Kitą sekundę Tabita išsmuko iš už vieno pastato ir atsistojo 
priešais Ediliną. 

— Ko žy nori? — piktai paklausė Tabita. — Tau negana, kaip 
praėjusi kartą mane aptalžei? Sugrįžai dar pridėti? 

Ir su panieka nužvelgė Ediliną, vilkinčią šilkine suknele, nuo 
galvos ligi pėdų. 

— Kas tau nutiko po mudviejų peštynių? — paklausė Edilina, 
pastebėdama, kad Tabita purvina. Laive ji turėjo pakankamai savi- 
garbos palaikyti tvarkingus plaukus ir švarius drabužius, bet dabar 
atrodė pasidavusi. 

— Kas tau rūpi? 

— Nerūpi, — atsakė Edilina ir apsisuko eiti. 

— Už tai, ką man padarei, galėčiau tave užmušti, — šūktelėjo 
pavymui Tabita. 

— K3 turi galvoje? — paklausė Edilina, atsigręždama į ją. — 
Juk tu vagilė, ne aš. 

— Iš kur galėjau žinoti, kad tavo meilužis turi deimantų? Ma- 
niau, tik stikliukai. Buvo jo kišenėje kaip ir daugybė kito šlamšto. 

Prasibraukiau pro jį ir paprasčiausiai juos ištraukiau. Kas gi nešiojasi 
kišenėje deimantus? 

Edilina irgi taip manė, bet nutylėjo. 

— O aš atėmiau juos iš tavęs ir sugrąžinau jam. Ar todėl esi 
tokia pikta ir tokia... 

Ji nužvelgė Tabitą. 

— Purvina? 

Edilina gūžtelėjo pečiais. 

— Jie... tie žmonės stovykloje atėmė apyrankes, paskui dėl to, 
ką man padarei, išmetė mane verstis vieną. Pasakė, esu niekam tikusi, 
jeigu nežinau, ką pavogiau, ir leidžiuosi sumušama tokios poniutės 
kaip tu. Bet tu kovojai dėl savo gyvenimo. Aš — ne. 

— Teisybė, — šaltai atsakė Edilina. — Tačiau vis dėlto tave 
sumušiau. 

Ji žinojo: mąstant logiškai, nesanti tai moteriai nieko skolinga, 
bet vis tiek tartum nepajėgė prisiversti nueiti. 

— Kur dabar gyveni? 

Tabitos veidas surūstėjo. 

— Kur pakliūva. Su bet kokiu vyru, kuris nori turėti mane 
nakčiai. 

Prieš mėnesį Edilina ne visai būtų supratusi, ką Tabita turėjo 
galvoje, bet dabar suprato puikiai. Kai pagalvoji, kad turi /a? daryti 
su vyru, kurio nemyli! Jai kone supykino skrandį. O Edilina gerai 
prisiminė, kaip Tabita garsiai pareiškė nesanti kekšė. Sutikusi verčiau 
būti vyro paženklinta įdagu, nei su juo miegoti. Bet po to, ką Edilina 
padarė Tabitai, dabar ta moteris parsidavinėja gatvėse. 

— Turiu eiti, — pasakė Edilina. — Manęs laukia. 

— Visada laukiama turtingų kaip tu moterų, — nusišiepė 
Tabita. 

Iš pykčio Edilina užraudo. 

— Gali manyti, kad tau į tai nusispjaut, bet buvau apgauta taip 
pat dažnai kaip ir tu! 

— Taigi negavai to vyro? — nusišypsojo Tabita. — Pagaliau 
išgirdau šiandien kai ką gera. 

Edilina nejučia sugniaužė kumščius. Norėjo užvožti Tabitai. Jos 
piktai žiūrėjo viena į kitą kaip dvi kalės, tuojau kibsiančios į gerkles, 
paskui Edilina paklausė: 

— Kodėl pabėgai iš tėvo ūkio? 

Akimirką Tabita atrodė išsigandusi, paskui ištiesino pečius. 

— Jis nebuvo mano tėvas, o patėvis, ir vedė mano motiną, kad 
galėtų prilįsti prie jos dukterų. Kentusi trejus metus, pabėgau. Kas 
tau rūpi? 

Edilina žingtelėjo prie jos. 

— Koks tai buvo ūkis? 

— Kaip suprasti? 

Edilina tylomis stebeilijo į ją. 

— Ūkis su karvėmis, kiaulėmis ir javais. Kokie gi kitokie būna 


ūkiai? 

— O jeigu aš nupirkčiau ūkį ir duočiau tau darbo? 

— Tu? Nupirksi ūkį? — paklausė Tabita, pašaipiai perkreip- 
dama lūpas. 


Edilina apsisuko ir leidosi eiti gatve atgal. 

— Palauk! — sušuko Tabita. 

Edilina sustojo, bet neapsisuko. 

— O kas dar būtų ūkyje? Viena visko nenudirbčiau. Prie ūkio 
daug darbo. 

Edilina pasisuko į ją veidu. 

— Apie tai nepagalvojau, tad smulkmenų nežinau, bet prieš 
kelias dienas mirė vienas žmogus ir, manau, jo ūkis bus parduodamas. 

— Ir, pamanei, manęs paprašysi jį valdyti? 

— Kodėl ne? O gal norėtum toliau gyventi užsidirbdama 
duonai vagystėms ir išdarinėdama nepadorius dalykus su vyrais? 

— Aš verčiau... — Tabita buvo bemetanti sarkastišką repliką, bet 
persigalvojo. — Nusamdysi vyrų dirbti ūkyje? Su vyrais man sunku. 

— Mums visoms sunku, — atsiduso Edilina. — Buvau lai- 

minga, iki sutikau Džeimsą, paskui savo dėdę. Ir Angusą... — ji 
numojo ranka. — Su tuo baigta. Harietė — moteris, su kuria kartu 
gyvenu — mano, kad esu niekam tikusi. Tiesą sakant, beveik visi, su 
kuriais susipažinau per pastaruosius metus, mano, kad esu niekam 
tikusi. Norėčiau įrodyti, jog jie klysta. 

— Negali valdyti ūkio vien su moterimis. 

— Kodėl ne? — paklausė Edilina. 

— Nes vyrai turi... Jie turi kilnoti sunkenybes. 

— Įsigysime stambių arklių. Esu važiavusi furgonu, traukiamu 
klaidesdailių, ir jie galėtų tempti kalnus. 

Ir kol Edilina kalbėjo, tai, kas iš pradžių buvo tik lengvabūdiška 
mintis, pradėjo virsti rimtomis užmačiomis. Kodėl moterys negalėtų 
ūkininkauti? Jos taps žinomos kaip pristatančios rinkai geriausius 
vaisius. Jie bus neapdaužyti ir pateikti gražiai. Edilina jau įsivaizdavo 
žalias kriaušes ant geltono muaro. 

Ji nužvelgė Tabitą nuo galvos ligi pėdų ir prisiminė, kaip moteris 
atrodė, kai buvo švari. Galvoje pradėjo ryškėti vaizdas. 

— Susaistytoji mergina, — pasakė. 

— Ką? 

— Sukursiu verslą. „Susaistytoji mergina“. Štai kaip aš pava- 
dinsiu bendrovę. 

— Bendrovę? 

— Taip, — patvirtino Edilina, paskui prisimerkė į Tabitą. — 
Žinau,esi melagė ir mėgsti žmonėms pasakoti ilgas liūdnas istorijas 
apie savo gyvenimą, bet noriu tave įspėti: kad jeigu 7227 meluosi ir 
kada nors pavogsi iš manęs nors plaukų smeigtuką, išmesiu tave. 
Nebus jokio antro šanso. Kad ir kiek maldausi ar prašysi, neatleisiu. 
Būsi išmesta manytis pati. Ar supranti mane? 

— Aha, — įžūliai atsakė Tabita. 

— Aš kalbu rimtai ir noriu iš tavęs to paties. Sutariam? 

Tabita pagalvojo apie tai, ką kalba Edilina, ir įžūli šypsenėlė iš 


jos veido nuslinko. 

— Tu ištrauki mane iš gatvės, ir aš tavęs neapvagiu ir tau ne- 
meluoju. Nepasakysiu to paties apie kitas, bet laikysiuos nuo tavęs 
atokiau. 

— Vogsi iš kitų, atsidursi kalėjime, jeigu nebūsi pakarta, bet 
tai tavo reikalas, — pasakė Edilina. — Dabar eime. Turiu pasakyti 
Harietei. 

Po dešimties minučių Edilina prasibrovė per minią iki Harietės, 
įnirtingai besiderančios su pardavėju dėl pupelių kainos. 

— Jis plėšikas, — pasakė ji, pamačiusi Ediliną. — Ir pažiūrėk 
į tas pupeles. Jos su vabaliukais. 

— Norite pirkite, norite — ne, man tas pat, — atkirto prekeivis 
prie furgono. 

Kažką sau murmėdama, Harietė įsidėjo pupeles į pintinę prie 
kitų nupirktų produktų ir žvilgtelėjo į Ediliną. 

— Kodėl tavo toks veidas? — ji prisilenkė arčiau. — Ir kodėl 
ta baisi moteris seka paskui tave? 

— Čia Tabita. 

— Ta, kurią tu... — Harietė kupinomis nuostabos akimis vėl 

— Ji tokia ir yra, per mane, — atsakė Edilina ir paėmusi 
Harietę už parankės pasivedėjo į šalį, kur jųdviejų niekas negir- 
dėtų. — Ketinu pirkti pono Silvesterio ūkį. 

— Tikrai? — Harietės veidas vėl pralinksmėjo. — Ir ką su juo 
veiksi? Auginsi rožes? 

— Gera mintis. Jau matau baltas rožes su tamsiai raudonomis 
slyvomis. 

Harietė pridėjo Edilinai prie kaktos delną. 

— Perkaitai nuo saulės. 

— Saulė čia niekuo dėta. Aš visko turėdavau per daug ir nie- 
ko — pakankamai. 

— Kai grįšime namo, duosiu tau opijaus tinktūros ir bent kiek 
pamiegosi. 

— Kad jus kur — tave, tavo brolį ir tą prakeiktą opijaus tink- 
tūrą! — pyktelėjo Edilina. 

— Kas dėl mano brolio? — šaltai paklausė Harietė. 

— Nieko dėl tavo brolio! Hariete! Gal liautumeis elgusis lyg 
būtum mano motina ir manęs išklausytum? Ketinu nupirkti ūkį, ir 
mudvi jį valdysime. Tu tvarkysies su pinigais, nes moki taip spausti 
kiekvieną pensą, kad tas net cypia. O aš tvarkysiuos su... — Edilina 
nebuvo tikra, ką ketina veikti, bet niekada gyvenime nebuvo tokia 
įsitikinusi, kad jai /ai pavyks. 

— Tu negali pirkti ūkio. Nieko neišmanai apie ūkininkavi- 
mą, — spyrėsi Harietė. — Negali... 

— Šįryt skundeisi, kad aš nieko gyvenime nenuveikiau, o dabar 
tik sugebi pasakyti, kad negaliu daryti ko noriu. Ne! — sudraudė 
Edilina, kai Harietė buvo bepradedanti gintis. — Lik čia su Tabita, 
o aš einu pasikalbėti su pono Silvesterio našle. 

— Tik negalvok mane čia palikti su ta... ta moterimi! 

— Taip, paliksiu, — atkirto Edilina ir atlupo Harietės pirštus 
sau nuo žasto. — Ir būsi visai saugi, nes patikėk manimi, kai sakau, 
kad ji nekaip mušasi. Žinau tai iš patirties. 

Atrodė, Harietė tuoj nualps. 

Edilina pasigręžė į Tabitą. 

— Nieko nedaryk, kas galėtų ją išgąsdinti, arba aš tavęs nepri- 
imsiu į šį reikalą. 

Tabita linktelėjo, bet pažvelgė į Harietę su negerais žiburiukais 
akyse. 

— Nusiramink, Hariete, — drąsino Edilina. — Kai ją išmaudysi 
ir aprengsi švariais drabužiais, pamatysi, kad ji visai išvaizdi. 

— Aš? — pasipiktino Harietė. — Aš turėsiu ją išmaudyti? Ar 
pakvaišai? 

— Turbūt, — metė per petį Edilina, nuskubėdama Silvesterių 
furgono link. — Aš veikiausiai visai išprotėjau. 


Antra dal? 
() 

— Harkortai, — kreipėsi pulkininkas Velmanas, — noriu, kad suras- 
tumėte mano dukters... nors man ir nemalonu taip sakyti, sužadėtinį. 
Prakeiktas kvailys leidosi pagrobiamas indėnų. 

— Kurių? — paklausė Angusas. 

— Kaip kurių? — užriko pulkininkas. 

— Kurios indėnų genties? 

— Iš kur, po velnių, man žinoti? Tie laukiniai — jūsų darbas, 
ne mano. Tik žinau, tas idiotas vaikis dingo, o mano duktė kasnakt 
verkia, kol užmiega. Sakykite, Harkortai, ar /2s suprantate moteris? 

— Nė kiek, — atvirai prisipažino Angusas. 

— Aš piršau savo dukteriai vyrą, bet ji verčiau panoro niekam 
tikusio berno kaip Matju Oldridžas. Kai sužinojau, kad diližanas, 
kuriuo jis keliavo, buvo užpultas, man kilo pagunda jai pasakyti, kad 
vaikinas nebegyvas. Bet kai man buvo pranešta, ji stovėjo šalia, tad 
Žino tiesą. 

Angusas nutylėjo į pulkininko žodžius. Jis anksti patyrė, kad 
armijoje verčiau niekam neišsakyti savo nuomonės ir ypač — ne 
tokiam arogantiškam pagyrūnui kaip pulkininkas Velmanas. 
Tačiau Angusas netarnavo armijoje, todėl Velmanas jautėsi galįs 
kabėti ką nori. Todėl valandų valandas Angusui tekdavo klausytis 
Velmano pamokymų apie viską: pradedant maistu, pereinant prie 

žirgų priežiūros ir baigiant tuo, kad kiekvienas turėtų pats tvarkytis 
gyvenimą. 

Vienintelė Velmano silpnybė buvo jo daili jauna duktė Betsė. 
Pasak jo — dorovinga, kukli ir reikalinga nuolatinės globos. O iš 
tikrųjų — susikoncentravusi į save įžūli mažutė padraika, besinau- 
dojanti savo tėvo rangu, kad galėtų pagrasinti bet kuriam vyrui, 
drįstančiam jai pasakyti „ne“. Du sykius ji ėmėsi Anguso. Pirmą sykį 
jis elgėsi mandagiai, bet antrą kartą pasakė nuvesiąs ją pas kapitoną 
ir pasakysiąs tiesą. Po to ji paliko jį ramybėje. 

Vyrai, kurie pasinaudodavo tuo, ką Betsė jiems siūlydavo, gyve- 
no pastovioje baimėje, kad apie jų žygius sužinos jos tėvas. Per trejus 
metus, kuriuos Angusas tarnavo forte, Betsė ašarodama apkaltino 
du jaunus vyrus nepadoriai prie jos stačiusius. O tiesa buvo tokia, 
kad ji tų vyrų gyvenimus pavertė pragaru. Iš pradžių jiems patiko 
nepasotinami merginos įgeidžiai, bet kai per ją jie pavėluodavo į 
rikiuotės pratybas, kai ji trečią valandą nakties įsiropšdavo pro ba- 
rako langą ir verkdavo, kad jos nebemyli, vyrai mėgino nutraukti su 
ja santykius. Tuomet mergina primelavo tėvui daugybę nesąmonių 
ir jauni vyrai buvo išsiųsti į kažkokią pavojingą užduotį. Nė vienas 
iš jų gyvas negrįžo. 

Bet visa tai dėjosi prieš į fortą atvykstant kapitonui Ostinui — 
žemam, kresnam, bjauriam ir blogam, nepripažįstančiam gailesčio 
ar atlaidumo. Jis visai neseniai atkeliavo iš Anglijos ir buvo kilęs iš 
daugelio kartų kariškių giminės. Jam viskas turėdavo būti vykdoma 
tik vienaip: paga/ jį. Kai Ostinas pagavo Betsę paryčiais šlaistantis 
po postą, jis padarė tam galą. Pasakė tėvui: jo dukra tokia graži, 
kad bijo, jog kuris nors iš amerikiečių neatimtų jos nekaltybės. Jos 
miegamojo langas buvo aptaisytas geležinėmis grotomis. Kai Betsė 
pradėjo šaudyti akimis į dailų jauną kareivį, ką tik atvykusį iš Šiaurės 
Karolinos, Ostinas pasistengė, kad vyrukas būtų perkeltas į kitą fortą. 

Visi tie įdomūs nutikimai labai linksmino tiek kareivius, tiek 


žvalgus, kaip buvo vadinami keturi vyrai, tarnaujantys forte vedliais. 

Tačiau visi liko sukrėsti, kai pulkininkas Velmanas kažkam pa- 
sakė norintis savo dukterį ištekin/i už kapitono Ostino. O Betsė, tai ji 
kiekvienam, kuris norėjo klausytis, sakė veikiau ištekėsianti už velnio. 

Dabar Angusas klausėsi, kad jaunoji Betsė turi sužadėtinį anglą. 
Pirma jo mintis buvo: „vargšas vyriokas“. 

— Jis niekam tikęs! — karščiavosi pulkininkas Velmanas. — 
Visiškai nieko nevertas. Kaip jauniausias turtingo žmogaus sūnus 
nepaveldės nieko. Nė skatiko. Be to, jis ketina tapti dvasininku. Galite 
įsivaizduoti 72420 dukterį pastoriaus žmona? 

Angusas pamanė, kad į šį klausimą geriau neatsakyti. Kaip 
visada Velmanas vilkėjo pilna uniforma — raudonu munduru su 
viskuo kitkuo. 

Buvo juokaujama, kad uniforma nelyginant jo oda. „Kaip ta- 
tuiruotė“, sutarė visi. 

O Angusas vilkėjo pasienio gyventojo ekipuote — iš elnio odos, 
lengva, lanksčia ir saugančia nuo gamtos gaivalų, nes daugiausia 
laiko praleisdavo lauke. Jo kaip žvalgo darbas — prižiūrėti, kad būtų 
laikomasi nustatytų ribų. Godiems amerikiečių naujakuriams buvo 
draudžiama skverbtis į teritoriją, kuri, kaip valdžia sakė, priklausė in- 
dėnams,o tiems buvo nevalia niokoti naujakurių nuosavybės ar gyve- 
nimų. Be to,vis dar pasitaikydavo įpykusių prancūzų, slampinėjančių 
aplinkui. Prancūzų ir indėnų karas baigėsi prieš aštuonerius metus, 
bet tebeliko prancūzų, manančių, kad žemė į vakarus nuo Aleganų 
kalnų priklauso jiems. 

— Norite, kad surasčiau jos sužadėtinį? — paklausė Angusas. 

— Taip. Ne. Tai jinai nori, ne aš. Kodėl tokiai šauniai mer- 
giotei kaip mano Betsė prireikė sumoteriškėjusio, niekam tikusio, 
bailaus... — jis numojo ranka. — Kaip kapitonas Ostinas sakė, jis 
buvo sučiuptas į vakarus nuo čia, tad suraskite vaikiną. Arba dar 
geriau — pargabenkite jo kūną. Pasiimkite kelis vyrus ir vykite 
paimti, ką pavyks rasti iš jo likus. Tokie žmonės kaip jis čionai ilgai 
neišgyvena. 

— Maką, Konorą ir Velšą, — greitai išvardijo Angusas. 

Daugelis kareivių buvo anglai, bet Makas — iš Škotijos Hailan- 
do, o Konoras ir Velšas — gimę Amerikoje. Makas, — Aleksandras 
Makdauelas, — trisdešimt šešerių, buvo vyriausias iš tarnaujančių 
kariškių. Daug kartų paaukštintas už narsą ir lygiai tiek pat kartų 
pažemintas už įžūlumą. Šiuo metu buvo nuleistas iki kapralo, ir 
sprendžiant iš to, kaip kapitonas Ostinas jį nužiūrinėjo, netrukus 
taps eiliniu. T. K. Konoras ir Naftalis Velšas buvo naujokai, jauni ir 
gražūs. Ir į juos jau nusitaikė Betsė, o tai reiškė, kad be kieno nors 
pagalbos jų gyvenimai ilgai nesitęs. 

Išgirdęs šias pavardes, Velmanas veriamai nužvelgė Angusą. 

— Jūs tikrai nenorite pasiimti labiau patyrusių vyrų negu tuodu 
pastarieji? 

— Tikrai, — patvirtino Angusas, tačiau plačiau nepaaiškino. 

Velmanas įdėmiai pažvelgė į Angusą, lyg būtų mėginęs per- 
prasti, ką šis galvoja, bet paskui nusisuko. Angusas ne kareivis ir ne 
anglas, tad, Velmano galva, jo niekaip nesuprasi. 

Angusas kantriai laukė, kol jam bus pasakyta — eiti. Mat gerai 
žinojo — pulkininkas griežtai reikalauja paklusti įsakymams, ir An- 
gusas kaip įmanydamas stengėsi išvengti nemalonumų. Dažniausiai 
tie įsakymai strigdavo gerklėje, bet Angusas nenorėjo, kad kas nors 
pasidomėtų jo praeitimi ir išsiaiškintų apie Angusą Makterną, ieš- 
komą dėl žmogaus pagrobimo ir vagystės. 

— Ko laukiate? — griežtai paklausė Velmanas, lyg Angusas 
čia stoviniuotų iš neturėjimo ką veikti. 

Angusas sukando dantis ir nusisuko, kol pulkininkas nesuspėjo 
pamatyti jo veide šmėstelėjusio pykčio. Žinojo, turės taikstytis su 
šiuo žmogumi ir šiuo darbu dar metus ar dvejus, paskui Džordžas 
Merseris, Ohajo kompanijos* atstovas, sugrįš iš Anglijos su kara- 


Oficialus pavadinimas — Virdžinijos Ohajo kompanija (Okio Company of Virginia) 
— anglų naujakurių 1847 m. Virdžinijoje įsteigta kompanija spekuliacijai žeme Ohajo krašte 
(maždaug atitinkančiame dabartinę Ohajo valstiją). 

liaus dovanojimo raštu ir Angusas taps vienu iš žmonių, kuriems 
suteikta tūkstantis akrų naujos teritorijos. Jam tik reikėjo laikyti 
liežuvį už dantų, paklusti anglų nustatytoms taisyklėms, ir įsikurs 
visam gyvenimui. Ne to jis iš tikrųjų troško, — be Edilinos niekas 
nebuvo miela, tačiau esamomis aplinkybėmis tai buvo geriausia, ką 
galėjo padaryti. 

Iš pulkininko kabineto jis išžengė į šiltą pavasarinę saulės ato- 
kaitą ir pamatė jo jau laukiantį Maką su jaunaisiais Konoru ir Velšu. 
Angusas pasižiūrėjo į paunksnę šalia barakų ir pastebėjo kapitoną 
Ostiną šyptelint, o paskui išnykstant pastato viduje. Tas žmogus 
žinojo, ką pulkininkas įsako Angusui atlikti, ir žinojo, ką Angusas 
pasirinks vykti kartu. Kad jį kur velniai! — pagalvojo Angusas. Ne- 
mėgo, kad apie jį žinotų. Jeigu Lenktinis Peilis Ostinas žino apie 
Angusą tiek daug, veikiausiai taip pat žino, kad jis nuo kažko slepiasi. 

— Tu nori mūsų? — paklausė Makas. 

Visi skundėsi stipriu Mako akcentu, kurio nebuvo galima 
suprasti, bet Anguso ausiai jis tiko. Priminė vėsias Škotijos kalvas 
ir jo šeimą. Nors niekada neklausė, Angusas jautė, kad Makas irgi 
turi daug paslapčių. 

— Papasakosiu tau viską pakeliui, — Makui pažadėjo Angusas. 

Velšas ir Konoras dar visai neseniai tapo kareiviais, tad žiūrė- 
davo į Maką laukdami, ką jiems lieps daryti. Šis kryptelėjo galva 
parodydamas, kad turi sėsti ant arklių ir joti. 

Po valandos ketvertas jų suko gilyn į mišką, iš esmės dar ne- 
pažymėtoje žemėlapyje teritorijoje. Šimtmečiais po visą ją keliavo 
žmonės, bet mažai kas varginosi sudarinėti žemėlapius. Angusui 
ir Makui, pratusiems prie laukinių Škotijos kalvų, tai buvo puikus 
kraštas, bet Konoras ir Velšas vis baugščiai dairėsi aplink. 

— Ką dabar sugalvojo Velmanas? — paklausė Makas, žvilgte- 
lėdamas atgal į nedaug atsilikusius du jaunus kareivius. 

Tie atrodė lyg besitikintys, kad bet kurią akimirką iš miško 


iššoks indėnų karo būrys arba užpuls grizlis. Jie visi buvo girdėję 


262 Jude Deveraux 


atvykstančių į fortą parduoti kailių traperių įdomius pasakojimus apie 
susidūrimus su laukiniais žvėrimis ir dar labiau laukiniais žmonėmis. 

Angusas iš angliško akcento, kuriuo kalbėdavo prie kareivių, 
lengvai peršoko į savo gimtąjį škotiškąjį. 

— Betsė. 

Makas suvaitojo. 

— Kas šįsyk? Pasistengė kokiam bernui įtaisyti vaiką? 

Angusas nusijuokė. 

— Jeigu būtų įmanoma, ji taip ir padarytų. Ne, panašu, kad ji 
susižiedavusi su dvasininku. 

— Teapsaugo mus visi šventieji! — šūktelėjo Makas. — Kad ji 
ištekėtų už bažnytininko! Viešpats nutrenks abu žaibu. 

— Man labiau rūpi, kad Ostinas imsis jo savo peiliu. 

Ostino pravardė Lenktinis Peilis plito pirma jo paties, nes kai 
kurie forto kareiviai tarnavo kapitono vadovaujami prancūzų ir in- 
dėnų kare, arba Septynerių metų kare, kaip anglai jį vadino. Kareiviai 
buvo matę, ką Ostinas gali peiliu padaryti belaisvių kūnams. 

— Nepavydžiu žmogui, susižadėjusiam su ta, kurios nori 
Lenktinis Peilis. 

— Aš irgi, — sutiko Angusas ir papasakojo Makui apie jos 
sužadėtinio pagrobimą. — Jeigu dar gyvas, noriu jį perspėti, ko gali 
tikėtis. 

— Dėl Ostino ar Betsės? 

— Dėl abiejų, — atsakė Angusas. — Bet jeigu jis merginą 
įsimylėjęs, kad ir ką sakysiu, vis tiek nieko nepadės. 

— Žinai tai iš patirties, a? — paklausė Makas. 

Jis erzino, bet kai Angusas neatsakė, pažvelgęs pamatė ap- 
niukusį šio veidą. Visi žinojo — Angusas Harkortas neliežuvauja 
su kitais vyrais, nesipasakoja apie praeitį, net kur užaugęs. Makas 
taip pat žinojo, kad Harkortas nėra tikroji jo pavardė, bet nors kiek 
mėgino išsiaiškinti užuominomis, Angusas neatskleidė apie save 


nieko asmeniška. 

Angusas kryptelėjo galva į jaunus kareivius už jųdviejų. 

— Ostinas žinojo, kad tuodu pasirinksiu, nes Betsė juos 
nužiūrinėjo. | 

— O jie spoksojo į ją. 

Makas pasisuko balne pažvelgti į du vyrus. T. K. Konoras aukš- 
tas, plačiapetis ir dailus. Ramus vyras, budrus viskam, kas dėdavosi 
aplinkui, ir užsidaręs. 

Naftalis Velšas nebuvo gražus, bet dėl šviesiai raudonų plaukų 
ir žybčiojančių mėlynų akių visi trokšdavo būti arti jo. Jis juokda- 
vosi, traukdavo nešvankias dainas ir vyrus pralinksmindavo, kad ir 
ką Lenktinis Peilis Ostinas būdavo jiems padaręs. Vieną dieną vyrai 
tvarstėsi pūslėtas pėdas po Ostino jiems surengto dvidešimt penkių 
mylių žygio pėsčiomis. Jie keikė prastą maistą, karštį ir kalbėjo apie 
dezertyravimą, bet Natftis, kaip jis buvo vadinamas, pasiūlė žaidimą — 
kuris sugalvos Ostinui sunkesnę bausmę. Galų gale laimėjo T. K.,kai 
sukūrė įmantrią istoriją apie augalą, randamą tik pačiose tolimiausiose 
naujojo krašto platybėse. Tas augalas ėdė žmones. Kai baigė regzti 
savo pramaną, skaudamos kojos pasimiršo ir nuotaika pagerėjo. 

Po to naujokai tapo labai populiarūs: Naftis — dėl savo humoro, 
o T. K. — dėl savo istorijų, kai jį pavykdavo prikalbėti papasakoti 
kokią. 

— Ir jis žinojo, kad tu pasirinksi mane, — pasakė Makas. — 
Nagi, įdomu kodėl? 

Jis juokavo. 

— Galbūt todėl, kad tavęs nekenčia? 

— Taip, tai jau tikrai, — pralinksmėjęs sutiko Makas. — Apie 
armiją Žinau daugiau už jį, ir vyrai mane labiau gerbia. 

— Ir geriau už jį svaidai peilį, — pridūrė Angusas. — Jis ne- 
mėgsta būti kitų pranokstamas kurioje nors srityje. 

— Taip pat ir kalbant apie mažąją koketę, kurios nusprendė 
norįs. 


— Ji daugiau negu koketė, — pasakė Angusas. 

Makas palingavo galva. 

— Nesuprantu, kaip ji iki šiol neužsitaisė vaiko. 

— Jeigu užsitaisytų, tėvas tą vyrioką užmuštų. 

— Priverstų ją vesti, o paskui užmuštų, — patikslino Makas. 

— Ar kuris iš jūsų žinote, kur mes jojam? — jiems už nugarų 
paklausė Naftis. 

— Vaikai! — sumurmėjo Makas, paskui per petį metė: — Pa- 
sakysim tau, kai tenai nukaksim. Iki tol laikyk vamplą užčiaupęs! 

— Ar supratai, ką jis pasakė? — paklausė Naftis savo draugo T. K. 

— Spėju, pasakė tylėti ir laukti, kol sužinosi, kur tau lemta mirti. 

— Na ir niūra iš tavęs. 

— Norėčiau kada nors atkakti čia vienas ir atsipjauti tų augalų 
ūglių. 

Naftis suvaitojo. 

— Prašau! Užteks apie augalus. Turi tų ūglių visose pakampėse. 
Ką ketini su jais veikti? 

T. K. gūžtelėjo pečiais. 

— Nežinau, galbūt atidarysiu muziejų. Norėčiau išmokti tapyti, 
kad galėčiau juos įamžinti popieriuje. Džiovinti pavyzdžiai daug 
praranda, nes išnyksta spalva. 

— Ar nori ko nors daugiau nei auga/y savo lovoje? Ko nors 
šilto ir guvaus kaip toji mažytė Betsė Velman. 

— Manau,iš dalies panelė Velman ir yra priežastis, kodėl esame 
pasiųsti į šią užduotį, kad ir kokia ta būtų. 

— Betsė? Bet kuo gi ji čia dėta? Žinai, mudu kalbėjomės apie 
vedybas. Būtų gražu vesti pulkininko dukterį. 

Prajodamas T. K. nutraukė nuo vieno krūmo kelis lapus. 

— Nejau manai, kad pulkininkas sutiks išleisti dukterį už 
kažkokio ūkininko sūnaus iš šiaurinės Anglijos? 

— Tu pavydi? 

— Kadangi panelė Velman ir su manimi kalbėjo apie vedybas, 
turiu visišką teisę pavydėti, ar ne? 

— Tu! — šūktelėjo Naftis ir paprastai linksmas jo veidas ap- 
niuko. — Nagi, klausyk! Betsė Velman — m2an0, ne tavo mergina! 
Ir jeigu tu... 

— Užsičiaupkite, abu, — suniurnėjo jiems Makas. — Betsė Vel- 
man kalba apie vedybas su kiekvienu išvaizdesniu jaunu kareiviu. Jeigu 
ji ir nori už ko nors ištekėti, tai tik už to daikto, kuris pas jus kelnėse. 

Kai Makas vėl nusisuko, Naftis sušnabždėjo: 

— Kąjis pasakė? 

— Kad graži diena ir kad jam patinka klausytis mūsų ginčijantis. 

Naftis kelis kartus sumirksėjo į T. K., paskui nusijuokė. 

— Dėl tavęs tvarka. Esi šiek tiek pernelyg knygius tokiai mer- 
ginai kaip Betsė, bet tiktum. Ar turi namie merginą? 

— Turėjau, dabar ne, — trumpai nukirto T. K. Iš tono buvo 
galima suprasti, kad daugiau šia tema nieko nekalbės. 

— Dieve, man padėk, bet jie kivirčijasi dėl šliundros, — pasakė 
Makas Angusui. Manau, kai apsistosime nakčiai, turėtum jiems 
atverti akis. 

— Aš? — nustebo Angusas. — Kas verčia tave manyti, kad esu 
tinkamas kalbėti kam nors apie moteris? 

— Gerai, aš tau pasakysiu, ką kalbėti, o tu jiems persakyk. Jie 
tave supras. 

Angusas šyptelėjo. 

— Taip bus protingiau. 

Kurį laiką visi jojo tylomis, ir Angusas mąstė, ką jis žino apie 
Ostiną ir apie tai, kaip šis pasistengė, kad trys vyrai jo lauktų. Ostinas 
žinojo, kad jis pasiims vyrus, kurių vaikosi Betsė Velman, ir šitaip 
kelioms dienoms padarys juos jai nepasiekiamus. 

— Taigi mes turime surasti tą pamokslininką, už kurio nori 
ištekėti Betsė Velman, ir jį pargabenti pas ją? Ostinui /ai nepatiks! — 
pareiškė Makas. 

Vos tik išgirdęs tuos žodžius, Angusas suprato, ką Ostinas 


sumanė. 

— Mes keliaujame ne ta kryptimi, — pasakė jis ir apgręžė 
arklį. — Turime joti furgono, kuriuo pristatomos į fortą algos. 

Makas pasekė Angusu, bet nesuprato, kas vyksta. 

— Furgono su algomis? Betgi aš maniau, kad indėnai pagrobė 
vaikiną, o ne pinigus. 

— Tai Velmanas taip mano. Tačiau kaip vaikinas, keliavęs 
pas mus iš rytų, atsidūrė vakariau mūsų? Kodėl mes apie tai nieko 
negirdėjome? 

— Galbūt kuris nors ir Konoro augalų jį pernešė, — šūktelėjo 
Makas pirma jų jojančiam Angusui, tačiau šis nesiklausė. 

Šuoliavo tako link, kuris, žinojo, nuves į tolimąją forto pusę. 
Kartą per mėnesį atvažiuodavo stipriai saugomas furgonas su algo- 
mis, ir dabar buvo tam laikas. Jeigu Betsės sužadėtinis turėjo atvykti, 
būtų logiška jam keliauti kartu su gabenamomis algomis. Jeigu 
vaikiną sučiupto, tai iš to furgono. Angusas nebuvo garantuotas, 
bet jautė, kad jį pasiuntė vaikytis vėjo laukuose — ir nebuvo sunku 
atspėti, kas tai padarė ir kodėl. 

Jisai skubiai vedė vyrus į priekį. Buvo vietų, kur takas labai 
susiaurėdavo ir arkliai vos galėdavo žengti, bet Angusas nesulėtino 
tempo. Nežinojo, ką suplanavo Ostinas, tačiau Angusas neabejojo — 
jis neketina kam nors kitam leisti vesti moterį, kurios pats geidė. 

Kartkartėmis Angusas atsigręždavo atgal ir pamatydavo Maką 
lengvai spėjantį su juo, o du jaunus kareivius vos išsilaikančius bal- 
nuose. Jie nebuvo pratę joti ir tikrai ne takais, kuriais daugiausia 
vaikščiojo žvėrys. 

Valandą po saulėlydžio jis pasigailėjo vaikinų ir paskelbė poilsį. 
Makas su pasidygėjimu palingavo galva, kai jauni vyrai nuvirto nuo 
balnų įskaudę, sustingę ir pavargę. Murmėdamas, kad jaunimas dabar 
išgveręs, Makas pririnko šakų laužui, o Angusas įsmuko į krūmus ir 
grįžo su trimis triušiais, kuriuos Makas pamovė ant iešmų virš ugnies. 

— Daugiau niekada nebegalėsiu vaikščioti, — pasiskundė 


Naftis. 

Laužo šviesoje raudoni jo plaukai spindėjo. 

— Gerai! — tarė Angusas akcentu, kurį jie suprato. — Galbūt 
tai sulaikys tave atokiau nuo Betsės Velman. 

— Dar vienas pavyduolis, — susiraukė Naftis, mėgindamas 
atsisėsti. 

Angusas pažvelgė į T. K., kuris tylėjo, bet iš jo veido matėsi, 
kad jį irgi visą skauda. 

— O kaip tu? Manai, Betsė — tavo gyvenimo meilė? 

— Mėgstu skaityti mokančias moteris, — atsakė T. K., ties- 
damas į ugnį rankas. 

— Ne visi mes galime leisti gyvenimą mokyklos klasėje, — pro 
sukąstus dantis itin ryškiai sugreblavo Angusas. 

— Jis nori pasakyti, — lėtai ištarė Makas, idant jaunieji galėtų 
jį suprasti, — kad jeigu norite likti gyvi, laikykitės toliau nuo pul- 
kininko dukters. 

— Bet... — pradėjo Naftis. 

— Ostinas pasistengs, kad būtum nužudytas, — pasakė Makas. 

— Kaip Biblijoje, — tarė T. K. 

Visi į jį sužiuro vildamiesi, kad papasakos vieną iš savo istorijų, 
bet I. K. tik gūžtelėjo pečiais. 

— Karalius Dovydas norėjo Batšebos, todėl išsiuntė jos vyrą į 
karą, kuriame jis Žuvo. 

Kai jis nieko daugiau nepasakė, kiti liko nusivylę ir Angusas 
griežtai nužvelgė jaunikaitį. Jam pasakojo, kad Tomas Kenonas, va- 
dinamas I. K., Konoras įstojo į armiją, nes Viljamsberge įsimylėjo 
jauną moterį, kurią tėvas išleido už turtuolio senio. Nuo tada T. K. 
bastėsi po naująjį kraštą, visur, kur tik nuvykdavo, rinkdamas augalų 
pavyzdžius. Angusas nežinojo, ar ta istorija tiesa, ar tik paskalos, o 
T. K. neatsakinėjo į jokius klausimus apie savo praeitį. 

— Manau, mums reikia kiek pailsėti, — pasakė Angusas. — 
Pirmą sargybą eisiu aš, paskui tu. — Jis linktelėjo į T. K. — Nafti, 
paskui, Makai, jūs perimsite sargybą paskutiniai. Sulig pirma šviesa 
išjosime. 

— Gali mums pasakyti, kur jojame? — paklausė Naftis. 

Angusas dvejojo, paskui atlyžo. 

— Manau, tai Ostinas suorganizavo panelės Velman sužadė- 
tinio nužudymą. 

Regis, Naftis išgirdo tik žodį „sužadėtinis“. 

— Ji su kuo nors susižadėjusi? 

Angusas palingavo į vyruką galva ir metė į Maką žvilgsnį, 
sakantį, kad vaikinas niekada nepasimokys. 

— Miegokite, visi. Aš pažadinsiu, kai stos metas sargybai. — 
Jis rūsčiai sužioravo akimis į Naftį. — Ir štai ką tau pasakysiu: tavo 
gyvybė bus niekam verta, jeigu sargyboje užmigsi. 

Naftis pažvelgė į tamsą ir nusipurtė. 

— Dėl manęs nesirūpink. Ši vieta mane taip baugina, kad išvis 
neužmigsiu. 

Po dešimties minučių vaikinas taip knarkė, kad Makas turėjo 
jam įspirti. 

Kitą rytą, dar visai nepatekėjus saulei, ketvertas vyrų išjojo ir 
Angusas uždavė smarkų tempą. 

— Ar tas žmogus negali pats savimi pasirūpinti? — paklausė 
Makas, kai jie sustojo duoti arkliams poilsio. 

— Ne, — atsikirto Angusas. — Velmanas pavadino jį „sumo- 
teriškėjusiu . 

— Ką tai reiškia? — paklausė Naftis. 

— Kaip mergaitė, — atsakė I. K. 

— Tad Betsei nebus sunku išsirinkti tinkamą vyrą, — nusprendė 
Naftis, vėl viską pakreipdamas į ją. 

Angusas jau žiojosi apie tą merginą kažką pasakyti, bet susi- 
laikė. 

— Keliaujam. Žinau, kur veikiausiai buvo surengta pasala algas 
gabenančiam furgonui. 

Po kelių minučių jie vėl jojo, o kai Angusas pamatė dūmus, 
pentinais paragino arklį pirmyn. 

— Galime būti pavėlavę, — metė jis per petį. 

Kai jie užjojo ant kalvos keteros, Angusas iškėlęs ranką davė 
ženklą visiems sustoti, o pats nuslydo nuo arklio ir pritūpė tarp 
medžių. Už jo Makas ranka parodė jauniesiems kareiviams nusėsti 
nuo arklių ir tylėti. Paskui atėjęs pritūpė šalia Anguso. 

Žemiau jų matėsi tai, kas buvo likę iš algas gabenusio furgono. 
Jis buvo sudegintas, o šalimais tysojo dviejų kareivių kūnai. 

— Kur kita palyda? — sušnabždėjo Makas. 

— Nežinau, bet spėju, kad Ostinas įsakė furgoną lydėti tik 
dviem kareiviams. 

— Atviras kvietimas plėšikams, — nusprendė Makas. 

— Plėšikams ir galvažudžiams. 

— Manai, pamokslininko kūnas kitoje pusėje? 

— Nematau jo, — atsakė Angusas, — bet, neabejoju, guli kur 
nors netoliese ir, galiu lažintis, nuskalpuotas. Ostinas norėtų, kad 
žmonės manytų — tai indėnų darbas. 

Mako veidas neišdavė, koks liko sukrėstas Anguso žodžių. 

— Kas nors panašaus galėtų sukelti karą. Algas siuntė vyriausy- 
bė. Nejau manai, kad Ostinas rizikuotų vien dėl paprastos mergiotės 
kaip Betsė? 

— Manau,jis mėgsta gauti, ko nori, ir pasinaudos bet kokiomis 
priemonėmis, — atsakė Angusas. — Aš pasiimu Velšą ir einu per čia. 
O tu pasiimk Konorą ir užeik iš pietų. Būkite atsargūs ir kuo mažiau 
kelkite triukšmo. Žudikai veikiausiai pagrobė pinigus ir pabėgo, bet 
galbūt kur nors aplinkui dar slampinėja. Nerizikuokite. 

Makas linktelėjo, paskui sugrįžo pasakyti vyrams, stovintiems 
užjų ir besitrinantiems įskaudusias kojas. 

Angusas tyliai nusileido nuo kalvos, slėpdamasis pakeliui au- 
gančiuose krūmuose. Dusyk Velšas slystelėjo ant palaido žvyro ir 
abu kartus Angusas rūsčiai į jį susiraukė. 

Kai juodu pasiekė kalvos apačią, Angusas pamojo Velšui pasi- 
likti ir laukti. Šiam, atrodė, palengvėjo. Angusas slėpdamasis nusė- 

lino aplink sudegintą furgoną ir greitomis žvilgtelėjo į du vyrus ant 
žemės, patikrindamas, ar jie tikrai negyvi. Jo spėjimu, jie ten gulėjo 
pusantros paros. Vylėsi, kad dėl vaikino apsiriko. Galbūt plėšikai 
pasiėmė pinigus, nužudė apsauginius ir pagrobė vaikiną. Šiuo metu 
vaikinas — jeigu dar tebegyvas — yra daug mylių į vakarus, kaip ir 
sakė Velmanas. 

Pasislėpęs už kelių medžių, Angusas apsidairė. Jeigu kareiviai 
mirę daugiau kaip parą, tai furgonas padegtas visai neseniai. 

Nieko neišgirdęs, žengtelėjo iš užuoglaudos ir ėmėsi ieškoti 
aplinkui furgoną. Neryškūs pėdsakai vedė į pietus, kur, žinojo jis, 
buvo upė. 

Tyliai, mokasinais nekeldamas nė garso, Angusas sugrįžo pas 
Velšą, ramiai sėdintį po medžiais ir laukiantį. 

— Nieko čia nėra, bet ši vieta man nekelia pasitikėjimo, — tyliai 
pašnabždėjo jis. — Surink kitus ir susitiksime antai ten — matai 
tą didelį 4žuolą? 

— Neskiriu ąžuolo nuo saulutės, — prisipažino Velšas. 

— Paklausk Konoro. Eik ten ir lauk manęs, tik žiūrėk, kad 
niekas nepamatytų. 

— Mielai, — pasakė Velšas ir atsistojo ant sustingusių kojų. 

Tik po trisdešimties minučių Angusas susitiko su kitais vyrais 
ąžuolo paunksnėje. 

Makas jam padavė sauso davinio džiūvėsį. 

— Supranti ką nors? 

— Kažkas pabėgo. Furgono užpuolikų buvo keturi, visi baltieji. 
Indėnai vaikšto lengviau. Yra kruvina vieta, ten kurį laiką gulėjo 
sužeistas žmogus ir, galimas daiktas, plėšikai palaikė jį negyvu. 

— Galbūt jis nušliaužė į krūmus? 

— Ir aš taip manau. Jūs du pasirengę judėti? — paklausė An- 
gusas Velšo ir Konoro. 

Tie linktelėjo ir po kelių minučių ketvertas vėl sėdo ant arklių. 


Angusas jojo priekyje. Jis lenkėsi per arklio kaklą taip toli, kad kiti 

nesuprato, kodėl nesėdi balne. O jis žiūrėjo į žemę, sekdamas su- 
žeistojo paliktu pėdsaku. 

— Jis eina prie upės, — pasakė Angusas ir prisidėjo prie lūpų 
pirštą, parodydamas tylėti. 

Paskui nusėdo nuo arklio ir vesdamasis šį už pavadžio suskato 
eiti akmenuotu takučiu. Tolumoje girdėjosi greitai tekančio vandens 
šnarėjimas. 

Kitą minutę Angusas išėjo iš krūmų ir tai, ką pamatė, taip jį 
nustebino, kad tik stovėjo ir spoksojo. Smalsumo pagauti likusieji 
atėjo ir sustojo greta jo. 

Ant didelio akmens šalia neplačios upės sėdėjo aukštas švie- 
siaplaukis jaunikaitis. Jo veidas ir pečiai buvo baisiai užlieti krauju. 
Atrodė, kad jis pats prisisiuva skalpą. 

Angusas pririšo prie krūmo arklį ir nuėjo pas žmogų. 

— Gal reikia kokios nors pagalbos? 

— Ne, pats susidorosiu, — atsakė sužeistasis ir žvilgtelėjo į 
vyrus čia pat už Anguso. 

— Norėjau eiti toliau ir pabandyti pasiekti fortą, bet galva vis 
kraujuoja. Kraujas taip užpylė akis, kad nieko nematau. 

Sulig kiekvienu jaunikaičio dygsniu kiti skausmingai susirauk- 
davo. Jo pirštai buvo ilgi ir judėjo mikliai — laikė suglaudęs skalpo 
kraštus ir siuvo. 

— Ar dažnai tai darei, vaikine? — paklausė Makas. 

— Ne sau, — atsakė vyriškis, lyg šiek tiek šyptelėdamas, bet jo 
veidas buvo toks kruvinas, kad atrodė veikiau baisus nei malonus. 

— Kas atsitiko? — paklausė Angusas, atsisėsdamas priešais 
jaunikaitį. — Ir kas jūs? 

— Matju Oldridžas, — jis ištiesė paspausti ranką, bet ji irgi 
buvo kruvina. — Atleiskite, nusivalysiu, kai tai baigsiu. 

— Aš galėčiau... — pratarė Angusas. 

— Ne! — nukirto Matju. — Tikrai. Verčiau aš pats. Matėte 
furgoną? 

— Taip, — patvirtino T. K. — Ir negyvėlius. 

— Vargšai, — atsiduso Matju. — Jie žuvo iš karto. 

— Kieno tai darbas? — paklausė Angusas. 

Matju padarė porą dygsnių skalpe, paskui nuleido rankas pa- 
ilsėti. Adata su siūlu kadarojo šalia dešinės akies, ir dėl to jis atrodė 
dar labiau groteskiškai. 

— Manau, turėjo atrodyti, kad tai indėnai, bet jie kalbėjo pran- 
cūziškai, taigi buvo persirengę indėnais. Kaip suprantu, furgonas, 
kuriame važiavau, paprastai gabena auksą? 

— Jame jo nebuvo? 

— Bent galvažudžiai jo nerado, — atsakė Matju atsistodamas. 
Nuėjo prie upės ir pasilenkęs nusiplovė šaltame vandenyje rankas. — 
Todėl supyko ir visus mus nužudė. 

Tai išgirdę T. K. ir Naftis plačiomis akimis pažvelgė į jį. 

— Norite pasakyti, jie šovė jums į galvą ir pamanė, kad esate 
negyvas, — pasitikslino Angusas. 

— Taip. Kaip tik taip. Nežinau, kiek laiko gulėjau kiaura galva, 
bet turbūt beveik visą dieną. Galiu paaiškinti, kodėl mirtinai nenu- 
kraujavau, tik tuo, kad mano kraujas turbūt greitai kreša. 

— Jie jus visus tris nušovė, paskui padegė furgoną? — paklausė 
Makas. 

— Iš tikrųjų tai furgoną padegiau aš. Pamaniau, gelbėjimo būrys 
manęs ieškos, tad nusprendžiau duoti signalą. 

— Jūs labai rizikavote. 

Matju atsisėdo ir vėl ėmėsi siūtis galvą. 

— Tai lengviau daryti karvei nei sau pačiam. 

Keturi vyrai jam vangiai šyptelėjo. Atrodė jis iš tiesų baisiai. 
Kaip galima netekti tiek kraujo ir išlikti gyvam? 

— Jūs daktaras? — paklausė Naftis. 

— Ne, tik ūkininkas. 

— Ir čia atvykote vesti Betsės, — pasakė Naftis su pykčiu balse. 

— Tiesą sakant, atvykau jai pasakyti, kad jos nevesiu. Pamaniau, 


tai kur kas gražiau nei pranešti laišku. 


Aukso ienos 273 


— Betgi ji tikisi ištekėti, — šoko Naftis, lyg pasirengęs kautis 
dėl Betsės garbės. 

— Žinau, — sutiko Matju. — Ir tai keisčiausia. Kai buvau su 
ja, vien tik ir mąsčiau apie vedybas, bet kai Betsė išvyko, beveik jos 
neprisimindavau. Mudu susirašinėjome ir... Na, kai skaitai kieno 
nors parašytus laiškus ir tavęs neblaško dailus veidelis, matai dalykus, 
kurių nematei anksčiau. 

— Kad ji buka kaip kuolas? — paklausė Makas. 

— Būtent! — atsakė Matju. 

— Ką jis pasakė? — pašnabždėjo Naftis T.K. 

— Kad nėra ganėtinai tinkamas tokiai merginai kaip Betsė, — 
greitai atsakė T. K. 

— Kad ir kaip ten būtų, — toliau kalbėjo Matju, — kai atsi- 
budau, saulė danguje buvo gerokai Žemiau, tad supratau, jog nuo 
mūsų užpuolimo praėjo kelios valandos. Mačiau, kaip vienas iš arklių 
pabėgo nesugautas, tad vyliausi jį surasti, bet, regis, praradau sąmonę. 
Tai buvo vakar. Šiandien man pavyko padegti furgoną, paskui atėjau 
čia, prie upės. 

— Tikriausiai nežinote, kur pasuko jūsų plėšikai? — paklausė 
Angusas. 

— Nelabai suprantu prancūziškai, bet ar frazė „trys dailios 
dukterys“ jums ką nors reiškia? 

— Maknalti, — vienu balsu atsakė Angusas ir Makas. 

Angusas pažvelgė į Matju. 

— Pajėgtumėte joti? 

— Žinoma, — patvirtino Matju. — Jeigu man duosite kelias 
minutes, nusiplausiu kraują. 

— Negalime gaišti laiko, — pasakė Angusas. 

— Be to, man patinka, kaip atrodote, — pridūrė Makas, šypte- 
lėdamas jaunikaičiui. — Kertu lažybų, po sudžiūvusiu krauju esate 
visai dailus vaikinas. 


Matju nusišiepė, parodydamas kruvinus dantis. 

— Bjaurus kaip purvas. 

Užsėdęs ant arklio Makas pažvelgė į kitus vyrus. 

— Faktiškai pasakyčiau, kad dailiausi forto vaikinai kaip tik 
čia, žinoma, išskyrus mane. 

Su pėda jau balnakilpėje Angusas mirksnį stabtelėjo, paskui 
žvilgtelėjo į Maką. 

— Ir kaip tik tavęs Ostinas labiausiai nekenčia. 

— Kas toks Ostinas? — paklausė Matis, sėsdamas ant arklio 
už T. K. 

— Pagalvokite apie blogiausią žmogų, kokį kada nors sutiko- 
te, — atsakė T. K. — O dabar padauginkite iš trijų ir vis tiek nebūsite 
bent kiek priartėjęs prie Ostino. 

Angusas nebuvo tikras, kas vyksta, bet žinojo, kad yra blogai. 
Ir sulig kiekviena sekunde vis labiau įsitikino, kad už viso to slypi 
Ostinas. Tai, kad jis, Angusas, buvo pasiųstas surasti sužadėtinio, 
atrodė kaip sąmokslo dalis. 

Jeigu Angusas būtų buvęs vienas, jis būtų patraukęs rytų link 
ir grįžęs į civilizaciją, ir velniai nematė armijos, bet su juo buvo trys 
kareiviai ir žmogus, labiau miręs nei gyvas, tad negalėjo palikti li- 
kimo valiai visų tų vyrų. Jis mąstė, kad galbūt frazė apie „tris dailias 
dukteris“ mesta tyčia, įvilioti juos į spąstus, bet nebuvo tuo tikras. 
Nemalonu palikti nepalaidotus du kareivius, atsitiktinai tapusius 
Ostino išdavystės aukomis, bet jiems būtina kuo greičiau pasiekti 
Maknalčių trobelę. 

— Kur, po velniais, mus vedi? — paklausė Makas, stengdamasis 
neatsilikti nuo Anguso. 

— Trumpesniu keliu, — metė per petį Angusas ir atsigręžė į 
vyrus už savęs. 

Liko nustebęs, bet ir patenkintas, kad Konoras ir Oldridžas 
susikeitė vietomis, ir dabar sukruvintasis jaunikaitis laikė arklio va- 
deles, o Konoras iš paskutiniųjų stengėsi nenukristi. Angusas išsyk 
pamatė, kad Matju Oldridžas apie arklius išmano daug. 

— Jis kaip mergina, ar ne? — Makui pasakė Angusas, linkte- 
lėdamas galva į Velšą, kreipiantį arklį per upokšnį, nusėtą slidžiais, 
apsamanojusiais akmenimis. Vargšas jaunuolis mirtinai bijojo. 

— Aš sukeisiu juos vietomis, — išskaitęs Anguso mintis atsakė 
Makas. — Tu jok į priekį, mes pasivysime. 

— Paliksiu pėdsaką, — pažadėjo Angusas ir po akimirkos 
pradingo. 

Makas sukeitė Konorą ir Velšą vietomis, kad Naftis galėtų gauti 
atvangos. Užsėdęs ant arklio, Naftis apsikabino rankomis Oldridžą 
per liemenį, padėjo jam prie nugaros galvą ir tarė: 

— Tu tik antras po Betsės. 

Visi nusijuokė. 

Makas jojo pirma jų greitai ir atkakliai, stengdamasis pasivyti 
Angusą. Žinojo, kur yra Maknalčio trobelė, bet Angusas buvo su- 
sipažinęs su vietove kur kas geriau. 

Jis mėgino sekti Anguso paliktu pėdsaku, tačiau sunkiai 
pastebėdavo nulaužtas šakeles. Visi krūmai jam atrodė vienodi — 
bet tik ne T. K. 

— Tenai! — T. K. šūktelėjo į priekį. — Ant tos ka/mijos. 

Makas metė į jį žvilgsnį, kuris būtų galėjęs padegti plaukus. 

— Ant to krūmo tau iš dešinės, — nuolankiai paaiškino T. K. 

Makas pamojo jam joti priekyje, ir T. K., vienas ant arklio, 
kuriuo vos pajėgė joti, buvo paskirtas vedliu. Jam buvo nesunku 
pastebėti, kur kokiam augalui kas nors ne taip ir kur Angusas paliko 
pėdsaką. Jis net pats nustebo, taip greitai prisitaikęs naujam vyres- 
niojo vaidmeniui. Kai Naftis, tebesilaikydamas Mačio, siekė ranka 
paliesti kažkokio augalo, T. K. jį sustabdė. 

— Jis nuodingas! — perspėjo. — Neliesk nieko, ko! tau ne- 
pasakysiu. 

Naftis atrodė nustebęs: tartum vienu mirksniu T. K. iš jam 
lygaus tapo vadu. 

Iki saulėlydžio jie nukeliavo daugiau kaip penkiolika mylių, ir 

Makas žinojo, kad Maknalčio trobelė jau arti, bet neketino kur nors 
leistis be Anguso. Be to, netoliese buvo srauni upė ir jis nenorėjo 
jos įveikti tamsoje. 

— Įsikuriam čia stovyklą ir laukiam. 

— O kaip Maknalčio šeima? — paklausė T. K., bet Makui jau 
buvo gana, kad jaunuolis vadovautų. Užteko vieno žvilgsnio, ir T. K. 
tylomis ėmėsi nubalnoti arklį ir padėti įrengti stovyklą. 

Vos tik jie nubalnojo arklius, iš tamsos išniro Angusas. 

— K3 matei? — paklausė jo Makas. 

Angusas žiūrėjo į Matį. Jo apkepęs sudžiūvusiu iki rudumo 
krauju veidas atrodė baisiai. 

— Turite muilo? 

— Žinoma, — kreivai vyptelėjo Makas, pabrėždamas savo 
sarkazmą. — Kokio pageidauji aromato? Rožių? 

Angusas pažvelgė į T. K. 

— Ar gali surasti ko nors, kuo jis galėtų apsivalyti? 

T. K. nepajėgė paslėpti išdidumo, kad buvo paprašytas pagelbėti. 
Tyliai išsmuko iš stovyklos į tamsą. 

Angusas atsisėdo šalia Mako. 

— Aš nusigavau iki jų trobelės. Neužėjau vidun ir neišsidaviau 
ten esantis, bet stebėjau. Nieko nemačiau, tik aplinkui daugybę pėdų 
įspaudų. Kažkas negerai, tačiau nežinau kas, — jis pritildė balsą ir 
kryptelėjo galva į Matį. — Tiesą sakant, bijau pristatyti jį į fortą. Jis 
gali pasakyti Velmano dukteriai, kad jos nebenori, bet nepasitikiu 
Ostinu, ar jis vis tiek nenuspręs pakenkti vaikinui. 

Makas ką tik buvo bepradedąs kurti laužą, tačiau užgesino. 

— Manau, šiąnakt teks stovyklauti be ugnies. O rytoj... 

— Ketinu parlydėti Oldridžą atgalios į rytus. Nemanau, kad 
jam čia saugu. O tu parvesi kareivius į fortą. 

— Ir leisiu Ostinui su jais susidoroti? 

— Tu jiems paaiškink, kad jeigu nori likti gyvi, tegul laikosi 


atokiau nuo Betsės Velman. 

— O kaip jie mane supras? — tik perpus juokais paklausė 
Makas. 

— Pasistenk, kad suprastų. Aš einu ten aukštyn pamiegoti. — 
Angusas užmetė žvilgsnį į gerokai virš jų iškilusią kalvą. — Norėčiau, 
kad tai jau būtų pasibaigę. Verčiau jau... 

— Žinau, — pertraukė Makas, — kovotum su Kempbelais. 

Šypsodamasis Angusas atsistojo ir pradingo tamsoje. 

Po kelių minučių T. K. sugrįžo su dideliais lapais, pilnais pilko 
drėgno molio, jo prikasto prie upokšnio. Kišenės irgi buvo prigrūstos 
ilgų žalių lapų. 

— Išsitepk tuo moliu visą veidą, o kai jis išdžius, nueisime prie 
upokšnio nuplauti. 

— Artie augalai nuodingi? — paklausė Naftis, šiek tik pavydus, 
kad T. K. nebėra toks niekam tikęs, kaip jam atrodė. 

— Jie padės sugyti žaizdoms, — pasakė Mačiui T. K., paduo- 
damas molį su lapais. 

Tik mėnesiena padėjo jiems matyti, bet molis bemaž spindėjo. 
T. K. prižiūrėjo, kad Matis išsiteptų visą sukruvintą veidą. Paskui 
nuvedė jį prie upokšnio nusiprausti. Kai vaikinas jau buvo švarus, 
T. K. prie gilaus rėžio Mačio galvoje švelniai pridėjo taukės lapus. 
Drauge abu sugrįžo į kalvą, kur jų laukė Makas ir Naftis. Nustatęs 
eilę, kam eiti sargybą, Makas atsigulė miegoti. 

Likus valandai iki aušros Angusas juos pažadino, prisidėjęs prie 
lūpų pirštą ir parodydamas tylėti. T. K. stovėjo šone su šautuvu ant 
peties. Angusas ženklais paliepė Makui krautis mantą ir dingti iš čia, 
paskui pažadino kitus du. Matis atsibudo lengvai, bet Angusas turėjo 
užspausti delnu Nafčiui burną, kad nešūkteltų. Per kelias minutes 
jie pasibalnojo arklius ir jau ruošėsi palikti stovyklą. 

Kai Angusas įstatė pėdą į balnakilpę, pokštelėjo pirmasis šūvis, 
o po jo — šautuvų ugnies papliūpa, nuaidinti per mišką. 


Dar šūviams nenutilus, Naftis parkrito. Angusas sugriebė 

jaunikaitį, kol jis neatsitrenkė į žemę, bet nesuturėjo išsigandusio 
arklio ir tas pabėgo. 

Šūviai supoškėjo vienas po kito žaibišku greičiu. Angusas 
nutempė Naftį į saugią vietą už medžių, o Makas mėgino pagauti 
arklius. Tarp švilpiančių kulkų tik Anguso arklys liko ramiai stovėti. 

— Gulkit! — T. K. ir Mačiui šūktelėjo Angusas. — Gulkit ant 
žemės ir nejudėkit. 

Angusas mąstė vien apie tai, kaip saugiai išvesti jam paskir- 
tus žmones. Žvilgtelėjo į Naftį. Vaikinui iš peties sunkėsi kraujas, 
akys buvo užmerktos, bet Angusas nemanė, kad žaizda pavojinga 
gyvybei. 

— Nejudink raumenų, — pasakė Mačiui. 

Naftis neatsimerkė, tik susiraukė iš skausmo ir linktelėjo galva. 

Pritūpęs ir tuo pat metu bėgdamas Angusas nusigavo iki Mako, 
su parengtu šautuvu stovinčio už medžio. 

— Ką nors matai? — per šūvių ugnį paklausė Angusas. 

— Nieko, bet šūviai eina iš trijų vietų. 

Angusas džiaugėsi, kad Makas išliko ramus ir nepuolė į atvirą 
šūvių ugnį. Trys arkliai pabėgo, o tai reiškė, kad jiems liko mažai amu- 
nicijos. Jeigu mūšis užsitęs ilgai, reikia visko, ką pasiėmė su savimi. 

— Šaunuolis, — pagyrė Angusas, padėdamas Mačiui ant peties 
ranką. — Žinau šią apylinkę, tad duok man minutę pasikalbėti su 
vaikinais ir mes iš čia pasitrauksime. 

Makas neatsakė, tik pakėlė šautuvą, atidžiai nusitaikė ir iššovė. 
Tolumoje pasigirdo riksmas. Makas pašovė vieną iš užpuolikų — bet 
kulkos sušvilpė į juos dar tankiau. 

Vis pritūpęs, Angusas per krūmus nubėgo prie T. K. ir Mačio, 
besislepiančių už didelio akmens. 

— Jūs sveiki? 

— Sveikutėliai, — atsakė T. K. paleisdamas šūvį. 

— Naujų sužeidimų nėra, — patvirtino Matis, iš naujo užtai- 
sydamas šautuvą. 

Dabar, kai labiau prašvito, Angusas pagaliau pamatė švarų 
Matju Oldridžo veidą. Iš tikrųjų buvo gražus jaunikaitis, mėlynų 
akių ir tvirto smakro. Angusas pastebėjo didžiulį rėžį jo skalpe ir 
pagalvojo, kad Matis pats jį siuvo. Tikrai, jis kur kas geresnis vyras, 
nei Betsė Velman nusipelno. 

Angusas pažvelgė į T. K. 

— Ar žinai, kaip suokia kardinolas? 

— Taip. 

— Kai aš sušvilpsiu, judu tučtuojau atbėkite. Supratote? Ne- 
bešaudykite ir atbėkite pas mane. 

Abu jaunikaičiai linktelėjo, o Angusas pasilenkęs nubėgo pas 
gulintį ant žemės ir žiūrintį į jį Naftį. 

— Nuvesiu tave į saugesnę vietą. Pajėgsi eiti? 

— Žinoma, — atsakė Naftis, ir tai privertė Angusą susiraukti. 
Atpažino išgirdęs netikrą narsumą. Naftis, ko gero, peršautas keliose 
vietose, bet veikiau numirs, nei leis kitiems suprasti, kad yra sunkiai 
sužeistas. 

Angusas pasižiūrėjo žemyn ir pamatė tamsią dėmę jo kelnėse. 
Kai ją palietė, Naftis negarsiai šūktelėjo iš skausmo. Panašu vaikinas 
pašautas bent į dvi vietas. 

— Aš tave nešiu. 

— Galiu pats eiti, — atsisakė Naftis. — Tik pasakyk kur, ir aš 
nusigausiu. 

— Užsičiaupk, — sudraudė Angusas, — ir dar labiau nesunkink 
padėties. 

Pasilenkęs jis pakėlė Naftį ir užsimetė per petį, paskui leidosi 
eiti šiaurėn. Su tvirtu jaunikaičiu, sunkiai slegiančiu petį, eiti nebuvo 
lengva, bet Angusas laikėsi. Anksčiau kelis kartus šiose apylinkėse 
stovyklavo, tad žinojo netoliese esant nedidelę olą. Tik visa bėda, 
kad reikėjo kopti stačia kalva ir net be naštos buvo sunku ją pasiekti. 
Tačiau sykį jis ten slėpėsi nuo pašėlusios audros. 


Kopdamas Angusas mėgino sugalvoti, ką daryti toliau. Jis galėtų 

visus vyrus surinkti į olą ir iš trijų pusių jie būtų saugūs. Sprendžiant 
iš šūvių skaičiaus, šaudo bent keturi. Išgirdęs kairėje kažkokį garsą, 
Angusas sustojo ir pasiklausė, bet ten būta tik kažkokio žvėries, tad 
jis vėl pajudėjo į priekį. 

Pastangos užkopti į kalvą su Nafčio kūnu ant peties suteikė 
Angusui progą dar apie kai ką pagalvoti, ne tik apie tai, kad buvo 
idiotas. Perprasti, kad už viso to reikalo slypi kapitonas Ostinas, ilgai 
netruko, bet Angusas vis tiek nesiėmė būtinų atsargumo priemonių. 
Buvo taip susirūpinęs, kad Ostinas pakenks Maknalčio šeimai, jog 
neapsaugojo jo globai pavestų vyrų. Ostinas galbūt ir nelabai gerai 
pažinojo vietovę, bet į fortą dažnai atvykdavo žvėrių kailiais prekiau- 
jantys traperiai, tad jie turėjo ryšių su šias vietas puikiai pažįstančiais 
žmonėmis. Kai kurie prancūzai buvo žiaurūs ir pagiežingi, kad 
prarado Amerikos teritorijos, kurias užėmė anglai. 

Jeigu algas gabenusio furgono kareivius nužudė indėnais per- 
sirengę traperiai, tai jie pažįsta vietovę netgi geriau už Angusą. Kai 
kurie čia gyveno beveik visą gyvenimą. Jie žinojo takus, kuriuos 
Angusas pasirinks, norėdamas pasiekti Maknalčio trobelę. Ir jeigu 
žinojo jį traukiant ten, vadinasi, žinojo ir tai, kad Oldridžas liko 
gyvas. Angusas spėjo: jie buvo sekami, ko! sėdėjo balnuose ir stebėjo, 
kaip Matis susisiuva galvą. Jeigu miške aplinkui būtų buvę kareiviai, 
Angusas būtų juos išgirdęs. Bet traperius? Ne. Šie miške tokie pat 
prityrę kaip ir Angusas. 

Kol pasiekė olą, Angusas mąstė, ar jie išvis paspruks iš čia gyvi. 
Olos gilumoje siena varvėjo vanduo, bet jie neturėjo maisto, šovinių 
irgi liko mažai, o dar blogiau — ant rankų buvo sužeistasis. Kaip 
jie ištrūks nuo žmonių, gebančių eiti per sudžiūvusius lapus ir ne- 
kelti jokio garso? Kaip išsisuks nuo žmonių, kurių drabužių spalva 
susilieja su mišku? Daug kartų Angusas yra stovėjęs dešimt pėdų 
nuo Velmano kareivių, ir tie nematė jo, tad jis žinojo, ką sugeba tikri 
kolonistai, gyvenantys tolimųjų vakarų pasienyje. 

Oloje jis atsargiai paguldė Naftį ant žemės, bet vaikinas vis 

tiek sudejavo iš skausmo. Dešinė jo kūno pusė buvo visa kruvina 
nuo dviejų šautinių Žaizdų. 

— Turiu eiti atsivesti kitų, — pasakė Angusas ir pagalvojo, ar 
kada bepamatys jaunikaitį gyvą. 

Jis gerai prisiminė, kad kai paskutinį kartą slėpėsi oloje, čia buvo 
glėbys sausų šakų. Nerašyta miškinių taisyklė — tai, kas sunaudota, 
turi būti papildyta. Jie bent galės užkurti laužą. 

— Prakeikimas! — sumurmėjo Angusas, pradėdamas leistis 
pakalnėn. 

Niekas į jį nešaudė, todėl Angusas aiškiai suprato, kas dedasi. 
Šauliai žinojo, kad vienas iš jų sužeistas, ir žinojo, kur Angusas jį neša. 
Bet ola — šiuo metu vienintelis jų pasirinkimas. Velšas sužeistas, 
o Konoras, beje, kaip ir Velšas, vos sugeba laikytis balne, tad bus 
neįmanoma jiems visiems išnešti kailį gyviems. Ne, Angusui reikės 
tik juos visus surinkti į olą, o paskui paliks Mako globai. Pats jis, 
Angusas, per tą laiką leisis ieškoti pagalbos. 

T. K., Maų ir Maką rado ten pat, kur paliko, bet jaunesnieji 
vyrai buvo išbaigę šovinius. 

— Jie šaudo taip, lyg turėtų statinaitę parako, — suniurnėjo 
Makas. 

— Turime nuvesti vyrus į tą kalvą. Ten viršuje yra ola, kur aš 
palikau Velšą. 

— Jam nekaip? 

— Nežinau, bet jeigu turėčiau spėti, pasakyčiau, jis netenka 
pernelyg daug kraujo, kad ištemptų. 

Makas linktelėjo į T. K. ir Matju. 

— Tegul tuodu susiuva žaizdas ir uždeda augalų. Jie tą sugeba. 

Pritariamai linktelėjęs, Angusas pasuko kalvos link, Makas jam 
iš paskos. Tyliai eidamas pro pasislėpusius už akmens jaunuosius 
vyrus, Angusas aiškiai švilptelėjo kaip raudonasis kardinolas. T. K. 
pasakė Mačiui, kad jie turi eiti. 

Olą pasiekti truko beveik valandą, nes jie turėjo stabtelėti už 

medžių, kai šaudymas itin sustiprėdavo. Stebėdavo Angusą ir lauk- 
davo jo komandų. Jisai sustodavo ir iššaudavo, o tuo metu Konoras 
bėgdavo, paskui užtaisydavo šautuvą iš naujo ir leisdavo bėgti Ol- 
dridžui. Makas visada būdavo paskutinis ir labai nenorom palikdavo 
Angusą atremti šaulių. 

Kai galiausiai jie pasiekė olą, Matis tuoj pat nuėjo prie Nafčio. 
Peiliu, kurį nešiojosi prie juosmens, perpjovė Nafčio drabužius, kad 
galėtų apžiūrėti žaizdas. Jį ištyrinėjęs, nuėjo prie kitų, stovinčių olos 
viduryje. 

— Kulkas būtina pašalinti, — pasakė Matis. — Jos švininės, 
ir jeigu ilgai liks kūne, jį užnuodys. Net ir dabar nesu tikras... — jis 
nebaigė, vėl žvilgtelėdamas į Naftį. Šis gulėjo ant šaltos žemės ir 
sunkiai alsavo, įveikdamas skausmą. 

— Tad taip ir padaryk, — pasakė Angusas. — Išimk kulkas ir 
sutvarstyk, kaip pajėgsi. Einu, pabandysiu surasti arklius ir gal pavyks 
mums iš čia išsigauti. 

— Aš?.. — pradėjo Matis, bet užsikirto nuo vieno Anguso 
žvilgsnio. — Klausau, sere. Padarysiu, ką galiu. 

Angusas pažvelgė į T. K. Šis tyrinėjo kažką, augantį iš olos 
sienos. 

— Padėk jam. Padaryk, kas būtina. 

Paskui Angusas prisislinko prie pat olos angos, iš kur galėjo 
matyti, bet likti nematomas; čia pat už jo glaudėsi Makas. 

— Tu juk žinai, kas dedasi, ar ne, vyruti? 

— Manau, Ostinas nusamdė kelis traperius, ir jie ketina mus 
nugalabyti. 

— Ir viskas dėl tokios netikusios mergiotės kaip Betsė Velman. 

— Yra moterų, dėl kurių kovoji, ir tokių, kurios to nevertos, — 
tyliai ištarė Angusas, bet Makas išgirdo. 

— Panašu, gailiesi, jog daugiau nekovojai. 

— Yra dalykų, kurių Žmogus negali įveikti. 


Angusas pasitraukė nuo sienos ir nuėjo prie Matju, palinkusio 

ties Nafčiu. Akimis paklausė, ar vaikinui bus viskas gerai, bet Matis 
tik gūžtelėjo pečiais — atseit nežinąs. 

— Aš einu žemyn, — pasakė Angusas. 

Pažvelgė į keturis vyrus. Nenorėjo jų palikti. Makas mokėjo 
savimi pasirūpinti, bet kiti buvo jauni ir nepatyrę. 

— Mano arklys atbėgs, kai pašauksiu, ir aš josiu į fortą. Iki jo 
ne per toliausiai, atsivesiu pagalbos. 

T. K.ir Matis linktelėjo, o Naftis silpnai nusišypsojo, lyg dabar 
jau žinotų, kad bus išgelbėtas. Bet Makas pažvelgė į Angusą rimtomis 
akimis. Jam teks likti su trimis naujokais, mažai šovinių ir apsuptiems 
nežinia kiek užpuolikų. 

— Tai vienintelė išeitis, — patikino Angusas. — Nė vienas iš 
jūsų pro juos neprasimuštumėte. 

— Taip, vyruti, žinau, — tyliai ištarė Makas, o jo akys išdavė, kad 
žinąs: kai Angusas sugrįš — jeigu išvis sugrįš — jie jau bus negyvi. 

— Reikia skubėti, — pasakė Angusas. — Negaliu laukti tamsos. 

— Žinau, — pasakė Makas. — Tad eik. Pasveikink nuo mūsų 
pulkininką. O jeigu pamatysi Ostiną, gali duoti nuo manęs jam į 
snukį. 

Angusas padėjo Makui ant peties ranką. 

— Jeigu kas nors tau ar vaikinams atsitiks, aš jį nudėsiu. 

— (Gana teisinga, — linktelėjo Makas. 

Darsyk žvilgtelėjęs į tris jaunus vyrus, Angusas išsmuko iš olos 
į saulės šviesą. 

Slėpdamasis už medžių ir didelių akmenų, jis judėjo kaip 
įmanydamas tykiau, bet vis tiek jautė esąs stebimas. Kad ir kas į 
juos šaudė, leido pasiekti olą, tačiau Angusas abejojo, ar jie leis jam 
pasigauti arklį ir nujoti į fortą. 

Nusileisti nuo kalvos sekėsi lėtai. Angusas žengdavo du žings- 
nius, paskui stabtelėdavo ir laukdavo. Kaip tik to išmoko vaikystėje, 
kai pilvu šliauždavo per viržius, dairydamasis gyvulių vagių. 

Kai atsidūrė penkiasdešimt pėdų iki tos vietos, kur praėjusią 

naktį stovyklavo, tyliai švilptelėjo, pašaukdamas arklį, kaip buvo šį 
išmokęs. Bet arklys kažkodėl nepasirodė. Angusas nebuvo tikras, 
tačiau jam pasivaideno, kad lyg išgirdo tolumoje juoką. Jeigu tie 
žmonės traperiai ir gyvena miškuose, tai jie atskiria paukščio švil- 
pimą nuo žmogaus. 

Slinkdamas upės pakraščiu Angusas mėgino apskaičiuoti, kiek 
užtruks nubėgti atstumą iki forto. Tris dienas, pagalvojo, bet jeigu 
pavyktų pavogti arklį iš kurio nors traperio... 

Pamažu, vogčiomis jisai sėlino ten link, kur slėpėsi šaudantieji. 
Jau manė beveik pasiekęs tą vietą, kai išgirdo zvimbesį, dėl kurio 
negalėjo apsirikti. Strėlė. Pasilenkęs pasisuko ir išvengė strėlės, bet 
pėda paslydo ant šlapios žolės ir jis neteko pusiausvyros. Stvėrėsi 
už medžio, tačiau jo nepasiekė. O kitą sekundę pasijuto krintąs nuo 
skardžio į upę. Mėgindamas susiriesti į kamuolį ir rankomis dengda- 
masis galvą suprato, kad tuoj mirs, nes neabejojo išgirdęs dūdmaišius. 

Angusas visu smarkumu tėškėsi į vandenį, greitai iškilo į pavir- 
šių, mirksnį leisdamasis nešamas srovės. Praplaukdamas pro aukštą 
akmenį, įsitvėrė jo ir laikėsi. Purtydamasis nuo veido vandenį pažvelgė 
į krantą — mėgino įžiūrėti, ar ten stovi Žmogus su šautuvu. Arba su 
lanku. Jam pasirodė, kad pamatė Šeimusą — ir šis džiugiai šypsojosi. 

Angusas pakratė galvą, stengdamasis praskaidrinti protą, paskui 
vėl pažiūrėjo į krantą, bet tas ar tai, ką jis matė, dingo. Ten buvo tik 
medžiai ir žolės. 

Angusas pažvelgė į sraunų vandenį ir pagalvojo, kaip išsiropšti. 
Žinojo apie brastą per upę, bet ji buvo veik mylią aukštyn tėkme. 
Jam reikėjo pasiekti artimiausią krantą ir pabandyti susirasti arklį. 

Judėjo nuo akmens prie akmens, kojomis ir rankomis steng- 
damasis atsilaikyti prieš srovę. Kai vėl jam pasigirdo lyg dūdmaišių 
garsai, nebeabejojo, kad panirdamas po vandeniu veikiausiai susi- 
trenkė galvą. Kai pasiekė upės pakraštį, buvo nusilpęs nuo pastangų, 
bet nesustojo. Dar reikėjo įveikti statų krantą. 


Įsitvėrė medžio šaknies ir prisitraukė aukštyn, naudodamasis 

šaknimis kaip virvėmis. Kai užsiropštė viršun, jam prieš veidą kyšte- 
lėjo ranka. Angusas taip išsigando, kad kone nukrito atgal, bet ranka 
liko vietoje, o pažįstamas balsas paragino: 

— Duok savo ranką, berneli, ir padėsiu tau užlipti. 

Pakėlęs akis Angusas pamatė gulintį ant pilvo ir tiesiantį ranką 
savo dėdę Malkolmą. Ant nugaros jis turėjo dūdmaišių rinkinį. 

Angusas tepajėgė stovėti ant stataus purvino kranto atbrailos, 
rankomis nusitvėręs už medžio šaknies, ir pražiota iš nuostabos 
burna spoksoti. 

— Ar aš miręs? — pagaliau pratarė jis. 

Maloniu balsu Malkolmas atsakė: 

— Taip, berneli, tikrai, ir aš čia esu tam, kad pasveikinčiau tave 
danguje. Paimk mano ranką, ir mudu eisime pasitikti Viešpaties. 

Angusas tebespoksojo išplėtęs akis, bet paskui išgirdo gagenimą, 
tokį pažįstamą nuo vaikystės. Pasisukęs pamatė Šeimusą, stovintį 
prie pakriaušės ir niekinamai iš jo besijuokiantį. 

Angusas vėl pažvelgė į Malkolmą. 

— Dabar žinau, kad meluoji. Šeimuso niekada nejsileistų į 
dangų. 

Paėmęs Malkolmo ranką, jis prisitraukė aukštyn. Kai vėl stovėjo, 
visas varvantis vandeniu, vis dar tik pajėgė spoksoti į Malkolmą ir 
Šeimusą, nieko daugiau. 

— Kas?.. — pradėjo jis. — Kaip?.. 

— Atvykome tavęs aplankyti, — atsakė Malkolmas. 

— O baigėsi tavo gyvybės išgelbėjimu! — savimi patenkintas 
vyptelėjo Šeimusas. — Jeigu ne mes, būtum jau negyvas. Kodėl 
negalėjai jų atsikratyti? Juk buvo tik šeši. 

— Ir jūs dviese juos sudorojote? — paklausė Angusas, vis dar 
neatsipeikėdamas nuo sukrėtimo, kad jie čia. 

— Ne, — papurtė galva Malkolmas. — Aš ėjau tavęs, o Temas 
užlipo į olą, kur paslėpei tuos kitus. Šeimusas susitvarkė su prancū- 
zais. Škotas vertas daugiau nei tuzinas prancūzų. 

Šeimusas žvelgė su šypsenėle, leidžiančia suprasti, kas čia vy- 
resnysis. 

— Temas čia? 

— Taip. Rūpinasi tais kitais, — pasakė Malkolmas. — Tai ar 
pasisveikinsi su mumis? 

— Malkolmai, aš... — pradėjo Angusas, bet nutilo. — Nežinau, 
kaip... 

— Ak, berneli, — sutrikęs sumurmėjo Malkolmas. — Neno- 
rėjau tavęs pravirkdyti. Gero viskio taurelė bus man padėka. 

— Nupirksiu tau butelį, — pažadėjo Angusas ir apsikabino 
plačius Malkolmo pečius. 

Viskas, kas nuo tada įvyko, kai paskutinį kartą matė savo dėdę, 
šmėstelėjo galvoje virtine vaizdinių. Atrodė, tai buvo taip seniai, ir 
tuomet jis buvo toks nekaltas. Prisiminė, kaip mėgino išgelbėti Edi- 
liną nuo priverstinės santuokos ir kaip galiausiai atsidūrė kartu su ja 
laive, plaukiančiame į kitą kraštą. Ir ją taip įsimylėjo, kad kiekviena 
diena be jos atsiliepdavo nepakenčiama gėla sieloje. Regėjo jos veidą 
kasdien, kiekvieną valandą, ilgėjosi jos, svarstė, kur ji yra ir ką veikia. 

— Berneli! — tarė Malkolmas. — Manėme, džiaugsies mus 
išvydęs. 

— Ir džiaugiuosi, — pasakė Angusas, bet balsas įstrigo gerklėje, 
nepajėgė ištarti daugiau nė žodžio. 

— Kur mergina? — paklausė Šeimusas. 

— Kokia mergina? 

— Ta, su kuria pabėgai. Ir iš kurios pavogei auksą. 

— Aš ne... — pratarė Angusas, bet Malkolmas jį nukirto. 

— Ar, jūs, vaikinai, galite kiek palūkėti prieš aiškindamiesi 
santykius? Susimušti visada suspėsite. Manau, turime eiti pas kitus, 
be to, tave nori pamatyti Temas. 

— Ak,taip, Temas, — nusišypsojo Angusas, vis dar taip stipriai 
apkabinęs tvirtus Malkolmo pečius, kad senukui net skaudėjo. Bet 


Malkolmas nesiskundė. — Tu juos visus sudorojai? — paklausė 

Angusas, žvelgdamas į Šeimusą, lyg abejotų, aš šis iš tiesų galėjo 
patiesti šešis vyrus. 

— Hm! — suprunkštė Šeimusas. — Man netruko nė minutės. 
Stovėjo visai nesislėpdami. Bet kas būtų nesunkiai juos pamatęs. 

Angusas nesusiturėjo nenusišypsojęs iš Šeimuso arogancijos. 
Jis pažvelgė į Malkolmą. 

— Tad ką manai apie šį naują kraštą? 

— Per karštas, — atsakė Malkolmas. — Verčiau Škotijos vėsa. 
Ir jų viskis prastas. 

— Be to, jie mano, kad mes, anglai, — pridūrė Šeimusas, lyg 
tai būtų paskutinis įžeidimas. 

— Su tokiu tavo akcentu? — džiugiai paklausė Angusas. — Ar 
tave supranta, kai kalbi? 

— Nedaugelis, — atsakė Šeimusas, ir šio akys Angusui išdavė, 
kad džiaugiasi jį matydamas. 

— Tenai aukštyn, — linktelėjo galva Angusas į takutį, vedantį 
olos link. 

Šeimusas nuėjo, bet Angusas liko stovėti vietoje, tvirtai ranka 
apkabinęs Malkolmo pečius. 

— Paleisk mane, berneli, — švelniai pasakė Malkolmas. — 
Nesu vaiduoklis ir iš čia neišnyksiu. 

— Vaiduoklis, — nusišypsojo Angusas. — Neatkeliavai čia 
pilname pjuvenų karste, a? 

— Ne, — pamažu atsakė Malkolmas, — bet kodėl to klausi? 
Ar tai /v šitaip slapčia įsigavai į šį kraštą? 

— Ne, — dar plačiau nusišypsodamas atsakė Angusas. — At- 
vykau čia kaip anglų džentelmenas. 

— Noriu išgirsti kiekvieną tos istorijos žodį, — pasakė Mal- 
kolmas. 

— Mielai tau papasakosiu. 

— Ne, ne, ne, ne! — gynėsi Angusas, o jo žodžiai aidu atsimušė nuo 
olos sienų. — Aš to nedarysiu. Nesutinku. Ir paskutinį kartą tai sakau. 

Praėjusią naktį nuo laužo oloje buvo beveik jauku kaip namie. 
Makas pasiėmė Anguso arklį ir iškeliavo į fortą pagalbos, o T. K., 
Matis, ir Naftis pasiliko su Angusu. Dėl Mačio chirurginių suge- 
bėjimų ir T. K. surastų augalų Naftis patogiai ilsėjosi, mieguistas, 
tai atgaudamas, tai prarasdamas sąmonę nuo bizalo, kurį I. K. jam 
sugirdė. 

Temas, Šeimusas, Malkolmas ir Angusas sėdėjo aplink laužą ir 
kalbėjosi škotiška greblone, kurios kiti vyrai nelabai suprato. 

Valandų valandas jie keitėsi savo istorijomis. Angusas privertė 
visus siautulingai kvatotis, papasakodamas kaip nenorom buvo 
įviliotas padėti Edilinai išvengti klastingo savo dėdės plano. Kai 
pirmą sykį ištarė jos vardą, jam užėmė kvapą ir nežinojo, ar pa- 
jėgs toliau kalbėti. Bet kai antrą kartą ją paminėjo, ėjosi lengviau. 
Gerokai įsivaręs į savo pasakojimą, jau šypsojosi ir viską smagiai 
prisiminė. 

Pradėjo vyrams pasakoti, kokia negraži Džeimso Harkorto 
žmona, ir apie tai, kaip ji stengėsi sulaikyti jį pas save lovoje, bet 
Malkolmas Angusą nutraukė, nusviesdamas į šalį degančią šaką. 
Kai jie viską po savęs sutvarkė, Malkolmas paklausė apie Džeimsą. 

Tad Angusas jam papasakojo, kaip smogė žvakide Džeimsui per 
galvą. 

— Ir Edilina mane nuskuto, — kone svajingai pridūrė jis. 

— Ji tau nuskuto barzdą? — paklausė Šeimusas. — Žinojau, 
kad tu kažkoks kitoks. 

Per visą pasakojimą Šeimusas vis lingavo galvą ir murmėjo. 

— Visas vežimas aukso. Skrynios, pilnos aukso. 

Iš balso atrodė, kad jis negali patikėti tuo, ką girdi — ir ką 
prarado. 

Angusas papasakojo, kaip persirengė Džeimso drabužiais ir 
sėdo į laivą. Kelias akimirkas tylėjo, leisdamas sau prisiminti praleistą 
su Edilina laiką laive. Mąstė, kaip varstė jai korsetą, kaip ją erzino, 
priversdamas juoktis. Viską regėjo taip aiškiai, kad kone galėjo ją 
paliesti. 

— Angusai! — pašaukė Temas, sugrąžindamas jį dabartin. 

Angusas nusišypsojo, nors vaikiną vos atpažino. Temas užaugo 
toks pat aukštas kaip Angusas. Jau nebebuvo vaikiščias, sekiojantis 
paskui savo didesnį, vyresnį pusbrolį. Per tuos ketverius metus, kai juo- 
du nesimatė, Temas subrendo į vyrą, ir Angusas apgailestavo nebuvęs 
ten ir nestebėjęs, kaip jis auga ir keičiasi. Bet, antra vertus, Angusas 
mąstė, ar Temas užaugo taip greitai todėl, kad jis išvyko. Mat Angusui 
išvykus Temas dabar turėjo paveldėti... Ką? — pagalvojo Angusas. 
Iš Makternų klano neliko nieko, ką paveldėti, išskyrus atsakomybę. 

— Jau gana jus linksminau, — pagaliau pasakė Angusas. — Juk 
nekeliavote tokio kelio per visą vandenyną vien pasiklausyti mano 
pasakojimų. Kodėl atvykote? 

— Mes... — pradėjo Šeimusas, bet kai Malkolmas rūsčiai jį 
nužvelgė, užsičiaupė. 

— Kena dėkoja už šilkinę suknelę, kurią jai atsiuntei, — pasakė 
Temas. 

— O kaipji? — pagalvojęs apie seserį, kadaise jam tokią artimą, 
Angusas mėgino išlaikyti tvirtą balsą. — Kiek dabar turi vaikų? 

— Šešis, — atsakė Malkolmas. — Jai patiko, kad toji tavo 
atsiųsta suknelė buvo su tokiu... — jis ne visai žinojo, kaip pasakyti. 

— Išsiplečiančiu priekiu, — pagelbėjo Angusas. 

— Ak, kaip tik tai ji turėjo galvoje, — patvirtino Malkolmas, 
atsigėrė kavos ir nutilo. 

— Ką jūs visi sumanėte? — įtariai paklausė Angusas. — Ir 
kaip mane suradote? 

— Buvo gana lengva, — atsiliepė Šeimusas.— Kai visur iškabi- 
nėtas tavo atvaizdas, yra daug žmonių, turinčių informacijos apie tave. 

Angusas susiraukė. 

— Tai tiesa, — pamažu patvirtino Malkolmas. — Bet taip pat 
tiesa, kad mes norėjome aplankyti tave. — Jis žvilgtelėjo į odinius 
Anguso drabužius. — Tas kraštas tau tinka. 

— Kai gali išlikti gyvas, — pridūrė Šeimusas. 

— Nagi, klokite! — pareikalavo Angusas taip garsiai, kad 
vyrai, miegantys tolimajame olos gale, pašoko. Net Naftis sujudėjo 
per miegą. 

— Pasimirė panelės Edilinos dėdė, — pasakė Temas. 

— Nejaugi? — nustebo Angusas ir nepajėgė nuslėpti nežymios 
šypsenėlės. Vienu žmogumi mažiau iš jį medžiojančiųjų. 

— Ir visą savo turtą jis paliko panelei Edilinai. 

— Gerai, — tarė Angusas, žvelgdamas nuo vieno į kitą, bet visi 
tylėjo. — Norite išpirkti iš jos pilį ir žemes? 

— Išsinuomoti už minimalią kainą per metus, — skubiai metė 
Malkolmas. 

— Manau,ji sutiks. 

— Jai pinigai nereikalingi, — numojo Šeimusas. — Kai turi 
tiek vergių. 

— Vergių? — nustebo Angusas. — Neįsivaizduoju, kad Edilina 
galėtų turėti bent vieną vergę. 

— Ne tai jis turėjo galvoje, — pasakė Makolmas, piktai su- 

žioruodamas akimis į Šeimusą, kad šis laikytų liežuvį už dantų. — 
Panelė Edilina turi... Na, kaip čia... — jis pažvelgė į Temą pagalbos. 

— Ji pradėjo Bostone verslą, kurį pavadino „Susaistytoji mer- 
gina“. 

Angusas nustebęs pažvelgė į jį. 

— Tu sakai, kad ji atidarė... vieš?.. 

— Ar šis naujasis kraštas pamaišė tau smegenis? — nukirto 
Malkolmas. — Panelė Edilina yra /edi. Galvok, ką apie ją kalbi, 
vaikine! 

— Arba permesi mane sau per kelį? — paklausė Angusas 
nusišypsodamas — kaip visa tai pažįstama! 

Temas palinko į priekį. 

— Ji parduoda Bostone pačias geriausias daržoves ir vaisius. 
Įsteigė bendrovę, kurią valdo ir tvarko padedama moterų, anksčiau 
buvusių susaistytų pagal kontraktą įdarbintų kalinių. 

— Man patinka jos skelbimai, — nusišiepė Šeimusas. 

— Apie ką jis kalba? — paklausė Angusas. 

— Na, — iš lėto prašneko Temas, — panelė Edilina turi išties 
gana viliojančią savo verslo iškabą. 

— Su mergina, — paaiškino Šeimusas, — stambia ir sveika, 
paraitotomis rankovėmis. Raumeninga ir turi... — jis gestu pavaiz- 
davo didelę krūtinę. — Velniškai graži moteris! 

Jie visi mirksnį sužiuro į Šeimusą, paskui vėl pasisuko į Angusą. 

— Tai tiesa? Edilina vadovauja verslui? 

— Kaip mums pasakojo, ji turi per šimtą samdinių, visas mo- 
teris, ir jai priklauso tuzinas ūkių, — pasakė Malkolmas. — Kada 
paskutinį kartą ją matei? 

— Prieš ketverius metus, tris mėnesius ir dvidešimt dvi die- 
nas, — iškart atsakė Angusas, paskui sutriko. — Taip man atrodo. 
Tik spėju. 

— Tau visada gerai sekdavosi spėti, — pakomentavo Malkol- 
mas, bet nuleido galvą, stengdamasis paslėpti šypseną. 

— Taigi Edilina pradėjo verslą, — nusistebėjo Angusas. — Ir 
sekasi gerai? 

— Labai gerai, — patvirtino Malkolmas. — Uždirba daugybę 
pinigų ir juos panaudojo įsteigti porai namų moterims be vyrų, 
našlėms ir panašioms. Ji labai daug padeda moterims. 

— Kai mes plaukėme čionai, laive buvo devynios į katorgą 
ištremtos moterys, — pasakė Angusas, įsmeigdamas akis į laužą ir 
prisimindamas. — Bet Edilinai jos nepatiko. Vieną iš jų nusamdė 
kai ką jai persiūti, bet mačiau, kad po kelionės visai neketino jos pa- 
silikti. Keista, tariesi ką nors pažįstąs, bet iš tikrųjų nepažįsti. Negaliu 
įsivaizduoti Edilinos, vadovaujančios verslui, o juolab samdančioms 
pagal kontraktą tokias moteris kaip tos bendrakeleivės. 

Kai jis pakėlė galvą, šypsojosi. 

— Ji įsivėlė į muštynes — kruvinas muštynes kumščiais — su 
viena iš kalinių, vardu Tabita. Edilina... 

— Stambi mergina? Daili? — paklausė Temas. 

— Taip, — patvirtino Angusas. — Tu jos nebuvai sutikęs, a? 

— Jeigu tai ta Tabita, apie kurią girdėjome, tai ji — panelės 
Edilinos ūkvedė, — pasakė Temas. — Ji vadovauja visiems ūkiams 
ir niekam nesileidžia vedžiojama už nosies. 

Angusas išsižiojo. 

— Edilina ir Tabita dirba drauge? 

— Dėl ko jos mušėsi? — paklausė Šeimusas, sužibusiomis nuo 
tos minties akimis. 

— Dėl deimantų, — atsakė Angusas ir vėl pasižiūrėjo į Mal- 
kolmą su Temu. — Edilina ir Tabita drauge. Koks šis pasaulis! 
Pasakykite, ar Edilina tebegyvena su Hariete Harkort? 

— O,taip, — patvirtino Temas. — Harietė prižiūri viso verslo 
pinigus. 

Angusas primerkė į juos akis. 

— Arjūs jau ilgai Amerikoje? 

— Kurį laiką, — atsakė Malkolmas. 

— Daugiau nei tris mėnesius, — patikslino Šeimusas. — Šiek 
tiek užtruko, kol tave suradome. Žinok, nebuvo sunku, bet prireikė 
laiko. Ar žinojai, kad galime tave įduoti už tūkstantį svarų? 

Angusas jau žiojosi kažką atsakyti, bet Temas pertraukė. 

— Nesijaudink, Džeimsu Harkortu pasirūpinta. Sesuo Harietė 
jam moka, kad laikytųsi kuo toliau nuo panelės Edilinos. 

— Ką ji daro? 

— Moka, kad nelįstų artyn, — garsiai paaiškino Šeimusas, lyg 
Angusas būtų kurčias. — Duoda jam atperkamuosius. Taip gana 
dažnai daroma. 

— Jūs, žmonės, man sakote, kad visus tuos tris mėnesius kai- 
šiojote nosį į asmeninius Edilinos reikalus? 

Malkolmas pažvelgė į Temą, šis — į Šeimusą, paskui visi trys 
vėl sužiuro į Angusą. 

— Taip, — patvirtino Malkolmas. — Kaip tik tai darėme. 

— Ir ką Edilina apie tai žino? 

— Nieko, — atsakė Temas. — Mes saugojomės nepakliūti jai 
į akis. O tai nebuvo lengva, nes ji visur važinėja savąja karietaite. 
Prisimenu, vieną rytą einu gatve, ir antai ji. Buvau tikras — atpažins 
mane, bet ji aiškinosi reikalus su kažkokiu žmogumi dėl vaisių, — jai 
nepatiko, kad tie apdaužyti, tad manęs nepastebėjo. 

Ta istorija tiek priminė Ediliną, kad Angusui suskaudo krūtinę. 

— Ar ji turi?.. Na, ar yra aplink ją?.. 

— Vyrų? — paklausė Šeimusas, paskui, kai kiti du piktai su- 
žioravo į jį akimis, iškėlė aukštyn rankas. — Kas jums yra? Manau, 
turėtumėte netylėti ir jam papasakoti? 

— Ką papasakoti? — paklausė Angusas. 

— Mes dirbome su teisininku, — atsakė Malkolmas ir pasigręžė 
į Temą. — Tu jam papasakok. 

— Mes pamanėme, kadangi panelė Edilina tokia turtinga, turi 
auksą ir verslą, galbūt galėtume ją įtikinti mums sugrąžinti Makternų 
valdas. Manome, jai jų nereikia. Tos žemės juk nieko jai nereiškia. 

— Jūs man apie tai jau kalbėjote, ir aš pasakiau, kad neturėsite 
jokio vargo. Edilina labai gero būdo. Neabejoju, ji atiduos jums tą 
griūvančią senieną net be jokios nuomos. Tik nesakykite, kad bijote 
JOS paprašyti. 

— Ne tai, kad.... — ištarė Temas, pažvelgdamas į Malkolmą. 

Angusas pasisuko į Šeimusą. 

— Gal tu man pasakysi tai, ko jie, atrodo, negali iš savęs iš- 
spausti? 

Šeimusas išsižiojo kalbėti, bet Malkolmas užbėgo jam už akių 
ir išklojo visą tiesą: 

— Esi ieškomas dėl jos pagrobimo, tad Edilina priešais tei- 
sėją turi prisiekti, kad pabėgo su tavimi savo laisva valia. Kai būsi 
išteisintas, ji gali padovanoti pilį ir žemes tau, nes esi lerdas. Paskui 
galėsi jas perduoti Temui, mat pagal paveldėjimo liniją jis antras. 

— Aišku, — tarė Angusas. 

Minutėlę jisai sėdėjo nejudėdamas, paskui atsistojo ir nuėjo į 
olos gilumą. Naftis miegojo, bet T. K. ir Matis atrodė visai pabudę 
ir klausėsi, ką kalbėjo škotai. Angusas nežinojo, kiek jie suprato, bet 
iš jų veidų matėsi, kad bendrą esmę pagavo. Angusas pagalvojo apie 
žodžius pagrobimas ir ieškomas, kurie buvo minėti. 

Jis atsigręžė į Malkolmą. 

— Sakote, norite, kad aš nueičiau pas Ediliną ir paprašyčiau 
jos pasakyti teisėjui, kad jos nepagrobiau ir kad ji išvyko su manimi 
savo laisva valia? 

— Kaip tik taip, — linksmai atsakė Malkolmas. — Ji galėtų 
pilį ir žemes perduoti tiesiogiai Temui, bet jis nėra lerdas. Tai turi 
vykti pagal paveldėjimo liniją, viskas derama tvarka. 

— Ir problema ta, kad esu tebelaikomas nusikaltėliu. 

— Loleris buvo vienintelis, turėjęs teisę trokšti tavo mirties, — 
pasakė Temas. 

— Nes tai jo dukterėčią ir jo auksą tu pavogei, — pridūrė 
Šeimusas. 

— Aš ne... — pradėjo Angusas, bet nutilo. — Apgailestauju, 
negaliu padaryti to, ko prašote. 

— Kodėl ne? — paklausė Temas ir jo veide išryškėjo pyktis. — 
Nori toliau likti lerdas, nors gyveni čia? 

— Žinoma, ne! — išsigynė Angusas, bet pagalvojo apie Temo 
žodžius. Išsižadėti savo prigimtinės teisės? Ar galėtų taip pasielgti? 
Kone visą savo gyvenimą stengėsi sugrąžinti Makternų pavardei 
garbę, kurią jo senelis beveik sunaikino, tad kaipgi galėtų papras- 
čiausiai nuo to pasitraukti? 

— Jis to nepadarys, — pasakė Temas Malkolmui. — Sakiau 
tau, nepadarys. 

— "Tu nori grįžti į Škotiją? — žvelgdamas į Angusą tyliai pa- 
klausė Malkolmas. — To tu nori, berneli? 

Angusas žvilgtelėjo į juos ir negalėjo pasakyti, ką galvoja. Jie dar 
taip neseniai išlipo iš laivo, atplukdžiusio iš tėvynės, kad tebekvepėjo 
viržiais, tačiau Angusas jau gyveno Amerikoje ketverius metus ir 
jam patiko jausmas, jog žmogus gali čia daryti bet ką ir būti bet kuo. 
Šiuo metu, jeigu jis dar kick palauktų, gautų tūkstantį akrų. Turėtų 
nuosavos žemės ir galėtų daryti su ja ką tinkamas. Škotijoje niekas 
jam nepriklausė, o viską, ką darydavo, visada prižiūrėdavo kiti. Net 
dabar, jeigu jam būtų pavestos Makternų žemės, iš jo būtų tikimasi 
rūpintis šimtais žmonių. Ne, jis nenorėjo grįžti. 

— Ne, — pagaliau atsakė. — Noriu likti čia. 

Pyktis iš Temo veido išnyko ir jis atrodė šiek tiek susigėdęs, 
kad vos neužsipuolė savo pusbrolio. 

— Taigi vyksi su mumis pas panelę Ediliną, — Malkolmas su 
palengvėjimu nusišypsojo. 

— Deja, — atsakė Angusas, — negaliu to padaryti. 

— Kodėl? — paklausė Temas. — Tau ji nepatinka? 

Angusas tik susijuokė iš tokios nesąmonės. 


— Tai aš jai nepatinku, — atsakė jis. 

— Tarp jųdviejų iškilo nesutarimas, — nusprendė Malkol- 
mas. — Tai suprantama. Ar todėl tu čia, o ji ten? 

— Judu susituokę, ar ne? — tiesiai šviesiai paklausė Šeimu- 
sas. — Ir kodėl tave vadina Harkortu? 

— Tai ilga istorija, — atsakė Angusas. 

— Turiu laiko, — nusišiepė Šeimusas, — ir mėgstu gerą melą, 
jeigu jis gražiai pasakojamas. 

— Viskas tiesa, ir sakau jums — 2ega/iu vykti pas Ediliną ir ko 
nors jos prašyti. Ji... Na, tiesa tokia, kad ji manęs neapkenčia. 

— Sprendžiant iš to, ką mums papasakojo „Mary Elizabeth“ 
kapitonas, tai netiesa, — paprieštaravo Temas. 

— Jis pasakė, kad judu buvote drauge kiekvieną minutę. — 
Šeimuso veide vėl pasirodė pažįstama savimi patenkinto žmogaus 
šypsenėlė. — Ar tu... — jis padarė nešvankų gestą. 

Angusas pašoko ant kojų, bet nespėjus Šeimusui atsistoti Mal- 
kolmas abu nusodino. 

— Sėskis! — įsakė Angusui. — O tu lik vietoje. — Jis persi- 
braukė ranka veidą. — Judu pešėtės nuo pat gimimo. 

— Pavydi,seni? — tebesugniaužęs kumščius paklausė Šeimusas 
ir jau norėjo imtis Anguso. 

— Seni, — sumurmėjo sau po nosimi Malkolmas, paskui pa- 
kėlė ranką. — Esu pakankamai jaunas, kad susitvarkyčiau su jumis 
abiem. — Jis pažvelgė į Angusą. — Privalai vykti pas panelę Ediliną 
ir jos to paprašyti. 

— Jūs nesuprantate, koks reikalas, — gynėsi Angusas. — Aš 
labai noriu jos paprašyti, bet jeigu pas ją nueisiu, Edilina pasakys 
„ne“ vien tam, kad galėtų man atkeršyti. 

— Už ką? — vienu balsu paklausė Temas ir Šeimusas. 

— Neketinu apie tai su jumis kalbėtis. 

Malkolmas giliai atsiduso. 

— Mes visi turime savų sunkumų su moterimis, bet juos galima 
atitaisyti. 

— Paruoškite popierius, ir aš pasirašysiu, ką tik norite, — pa- 
sakė Angusas. 

— Ne. Mums štai kas pasakyta: teisėjas turi pamatyti tave su 
panele Edilina, kad galėtų įsitikinti, jog abu sakote tiesą. 

— Nieko neišeis, — tvirtai pareiškė Angusas. — Edilina jiems 
pasakys mane suimti. 

— Jeigu papasakosi, kas įvyko, galbūt mums pavyks ką nors 
pataisyti, — mygo Malkolmas su nepaprastu kantrumu balse. 

Visi jie, net du vyrai, sėdintys olos gilumoje prie sienos, sužiuro 
į Angusą. 

Angusas prisiminė, kaip mylėjosi su Edilina, paskui ją paliko. 
Prisiminė, kokių baisių dalykų prikalbėjo jos tarnui — kuriuos šis, be 
abejo, persakė Edilinai. Taip, Angusas turėjo priežastį taip pasielgti, 
bet vis dėlto padarė tai, už ką nė viena moteris neatleistų. 

— Ne, — atrėžė Angusas, — niekam nieko nepasakosiu. Turite 
sugalvoti kokį kitą būdą gauti, ko norite. Aš pasirašysiu, ką jums 
reikia, bet mes/osiu priešais Ediliną ir neprašysiu jos to padaryti. 

Tai vyko praėjusią naktį, o šįryt jie vis dar jį spaudė. Bent Te- 
mas ir Malkolmas spaudė. Šeimusas stovėjo atokiau, žvelgdamas į 
Angusą tokia mina, kuria leido suprasti, kad laiko Angusą bailiu, 
nepajėgiančiu stoti prieš merginą. 

— Ne, — pakartojo Angusas. — Aš to nedarysiu ir galite manęs 
nebeprašyti. 

Pora valandų po saulėtekio Makas sugrįžo su furgonu ir pus- 
tuziniu kareivių. Angusas pasitraukė nuo škotų pasikalbėti su juo. 

— Forte aš nieko nepasakojau, — pasakė Makas. — Vargu ar 
kas nors būtų manimi patikėjęs, jeigu būčiau išsakęs mūsų įtarimus, 
kad visa tai — Ostino darbas. Pulkininkas pyko, kad Oldridžas vis 
dar gyvas. Kai jam pasakiau, jog vaikinas atvyksta čia nutraukti 
su Betse santykių, seniokas dar labiau įniršo. Oldridžui patarčiau 
grįžti į Rytus. 

— Sutinku, — pritarė Angusas. 

Makas žvelgė į škotus, stovinčius olos angoje ir stebinčius, kaip 
kareiviai neša Naftį žemyn į furgoną. Mačio ir T. K. pastangomis 
Nafčio būklė šįryt buvo geresnė. 

— Tavimi dėtas, — pritildęs balsą pasakė Makas, — aš irgi 
negrįžčiau į fortą. Ostinas daug nekalbėjo, bet jo veidas buvo rau- 
donas kaip burokas. Jis labai piktas, kad tu neleidai mūsų nugalabyti. 

Angusui permušė širdį. Jeigu paliks tarnybą armijai, kai Merse- 
ris grįš su karaliaus pasirašyta peticija, jo nebebus sąraše tūkstančiui 
akrų gauti. 

— Iš kur jie? — paklausė Makas, kryptelėdamas galva į tris 
škotus, stovinčius skyrium nuo kitų. 

— Iš tėvynės, — atsakė Angusas. — Iš Škotijos. 

Makas kilstelėjo antakį. 

— Lyg pats to nežinočiau. Ne prieš, jei su jai šnektelsiu? Norisi 
pabūti su tokiais, kurie mane supranta. 

Angusas gūžtelėjo pečiais, džiaugdamasis gavęs laiko pagalvoti. 
Akimirką jis norėjo prakeikti visas pasaulio moteris. Jo gyvenimas 
buvo puikus, kol į jį neįėjo moterys. Iš pradžių Edilina, kuriai mė- 
gino padėti, ir galiausiai tapo ieškomas už merginos pagrobimą ir 
vagystę. Paskui Tabita, kuri padarė Ediliną tokią pavydžią, kad tarp 
jųdviejų kilo nesantaika. O dabar čia mažoji Betsė Velman, per kurią 
gali prarasti savo ateitį. 

Angusas gavo penkias minutes ramybės, paskui prie jo vėl 
priėjo Malkolmas. 

— Geras bernelis, antai tas, — jis linktelėjo į Maką. — Kalba 
kaip amerikietis, bet negaliu ant jo pykti. Jis man pasakė, kad jeigu 
grįši į fortą, vienas žmogus gali pasistengti, jog būtum nužudytas. 

— Sugebu savim pasirūpinti, — atkirto Angusas. 

— Man atrodo, vienintelis tave dominantis dalykas — tai tu 
pats, — metė Malkolmas ir sugrįžo prie kitų. 

Mirksnį Angusas pagalvojo pasičiupti šautuvą ir išeiti. Taptų 
prekiautoju kailiais, gyvenančiu iš to, ką paima iš miško. Miegotų ant 
žemės. Leistų laiką vienas, nieko kito nematydamas kaip tik žvėris. 

Žinojo ką padarys. Nuvyks pas Ediliną ir pasistengs viską 
paaiškinti. Galbūt dabar, po ketverių metų, ji bent kiek jam atleido. 
Galbūt sužinojo arba perprato, kodėl jis taip pasielgė. Galimas daik- 
tas, matė visur dalijamus paieškos lapelius, tad žino, kodėl Angusas 
turėjo ją palikti. 

Ir galbūt, jeigu jis nusiųstų pulkininkui Velmanui žinią, kad 
leidžiasi į laukinį kraštą ieškoti nužudžiusiųjų kareivius, šitaip iš- 
saugotų tarnybą ir gautų pažadėtą žemę. Galbūt... 

Jis pažvelgė pro olos angą. Malkolmas klausiamu veidu jį 
stebėjo. Angusas nežymiai, trumpai linktelėjo, ir Malkolmo akys 
sušvelnėjo. 

Angusas pagalvojo apie Edilinos rūstybę, kai jį vėl pamatys, ir 
sumurmėjo: 


— Tegul Viešpats manęs pasigaili. 

Dar niekada gyvenime Angusas taip nesinervino. Jis vis čiupinėjosi 
apie kaklą kaklaskarę, nerimaudamas, ar teisingai ją pasirišo. Galbūt 
paprašys Edilinos pagelbėti tai padaryti. Bet, antra vertus, ji galbūt 
taip užveržtų mazgą, kad jį pasmaugtų. 

Greta jo ekipaže sėdėjo Temas, o priešais juodu — Šeimusas 
ir Malkolmas. Jie visi atrodė jaučią šiokį tokį pagarbų baugulį, ma- 
tydami Angusą apsirengusį kaip džentelmeną. Drabužiai priklausė 
Džeimsui Harkortui ir buvo saugomi skrynioje, smuklės, kur kadaise 
dirbo Angusas, užkaboryje. 

Jį išvydusi, Dolė apsidžiaugė ir norėjo, kad jis pasiliktų. 

— Nuo tada, kai išėjai, buvo baisu. Be tavęs nesusitvarkome. 

— Negaliu pasilikti, — pasakė Angusas anglišku akcentu, kokiu 
kalbėdavo su ja. 

Už jo Malkolmas, Temas ir Šeimusas kiek atsitraukę stebėjo, 
kas vyksta. 

Kai Angusas išėjo iš savo buvusio kambarėlio apsirengęs Har- 
korto drabužiais, jie išpūtė akis. 

— Atrodai kaip anglas, — sukrėstu balsu pasakė Malkolmas. 

— Ir taip pat kalba, — pridūrė Šeimusas. — Jeigu kiltų karas, 


kurioje būtum pusėje? 

— Vienintelis karas, kuris kils — tai tuomet, kai Edilina vėl 
mane pamatys. 

Temas pasižiūrėjo į savo drabužius, kurie ir šiaip nebuvo puoš- 
nūs, o dabar dar dulkini ir apibrizgę. 

— Mes jai nepatiksime. 

Angusas papurtė galvą. 

— Ji pikta ant manęs. Jūs niekuo dėti. Gal važiuojam ir greičiau 
tai baigiam? 

— Taip, gal važiuojam, — pritarė Šeimusas, mėgdžiodamas 
Anguso akcentą. 

Bet iš jo lūpų anglų kalba nuskambėjo kaip kokia užsieninė — 
ir visi keturi nusijuokė. 

— Nusiramink, berneli, — padrąsino Malkolmas. — Nebus 
taip blogai, kaip tu įsivaizduoji. Spėju, ji jau bus pamiršusi viską, 
dėl ko supyko. 

— Galbūt, — sutiko Angusas, bet pats mažai tuo tikėjo. 

Jie susigrūdo į nusamdytą karietą ir nuvažiavo prie miestiško 
namo, kur Edilina gyveno kartu su Hariete Harkort. Paskutiniu 
momentu Angusas pajuto, kaip jam linksta keliai, bet Šeimusas su 
malonumu taip smarkiai išstūmė jį iš karietos, kad Angusas mažne 
paknopstom parkrito ant žemės. Jis atsitiesė, tačiau nervai buvo tokie 
įsitempę, kad nė nemėgino Šeimusui papriekaištauti. 

Trys škotai apsupo Angusą, kad jis negalėtų pabėgti. Jie užlipo 
laipteliais prie paradinių durų. Patraukdamas durų skambučio virvelę, 
kitą ranką Malkolmas uždėjo Angusui ant strėnų, jį prilaikydamas. 

Duris atidarė daili tarnaitė. 

— Mes atvykome pasimatyti su panele Edilina, — paaiškino 
Malkolmas, bet tarnaitė nustėrusi tik spoksojo į jį. 

— Panele Edilina, — angliška tartimi pakartojo Angusas. 

— Arji jūsų laukia? — paklausė jauna moteriškutė, užblokuo- 


dama kūnu duris. 

— Turime jai parduoti vaisių, — pasakė Šeimusas, paskui 
garsiau pridūrė: — Vaisių, mergaite! Obuolių. 

— A, taip, vaisių. Gal užeisite, ir aš ją pakviesiu. 

Ji nuvedė juos į didelį saulėtą kambarį su marmuriniu židiniu 
vienoje sienoje. Priešais jį viename šone stovėjo dvi aukštomis at- 
kaltėmis kėdės, o kitame — minkštasuolis, užtiestas geltonu šilku. 
Grindis klojo didelis kilimas su pakraščiuose jaustu laukinių gėlių 
raštu. Kambarys iš tiesų buvo gražus, ir trys škotai stovėjo tarpduryje 
ir spoksojo nedrįsdami įeiti. 

— Eikite, — nekantriai paragino Angusas. — Juk ji nesusitiks 
su mumis koridoriuje. 

Šeimusas ir Malkolmas atsisėdo ant minkštasuolio ir nervingai 
apsidairė, o Temas ir Angusas įsitaisė ant kėdžių. 

— Tu pasikeitei, — pasakė Temas, žvelgdamas per stalelį į 
Angusą. 

— Prašmatnūs drabužiai nepakeičia juos vilkinčio žmogaus, — 
paprieštaravo Angusas. 

— Tai galbūt buvai toks ir anksčiau, prieš įsigydamas šiuos 
drabužius. 

— Koks? — paklausė Angusas susiraukdamas. 

— Kaip šis kambarys. Kaip šis namas. Tu čia pritampi. — Temas 
pakėlė ranką. — Ir tai ne tik drabužiai ir kaip tu sugebi kalbėti. Yra 
dar kažkas kita. 

Angusas nelabai suprato, ką Temas norėjo pasakyti, bet nu- 
sprendė — dabar ne laikas jo daugiau klausinėti, nes koridoriuje 
išgirdo Edilinos balsą. 

— Tu nepaklausei, kas jie tokie? — išgirdo Ediliną klausiant 
tarnaitės. 

— Ne, mem, pamiršau. 

— Nuo šiol, Lise, neleisk žmonių į mano namus, jeigu nežinai, 
kas jie. O, Dieve. Nežiūrėk taip, lyg aš tave tuoj primuščiau! Eik į 
virtuvę ir tegul Harietė su tavimi pasikalbės. 

Išgirdę merginos žingsnius nutolstant, jie su lūkesčiu sužiuro 
į duris. 

O Angusas giliau įsmuko į kėdę, tikėdamasis, kad aukšti šios 
šonai jį užstos. Nebuvo pasirengęs tam, kaip jį paveiks jos balsas. 
Vos susilaikė nenubėgęs prie durų ir nesugriebęs jos į glėbį. Ne- 
įsivaizdavo, kaip labai jos :/gėjos:! Tiesiog paprastai, ssnamadiškai 
ilgėjosi. Jos humoro, dalykiško požiūrio į gyvenimą, stiprių simpatijų 
ir antipatijų. Prisiminė, kaip ji laimėjo kovą, kad vyktų drauge su 
ja į Ameriką. Ir buvo teisi. Jeigu būtų likęs Škotijoje, dabar tikrai 
trūnytų kalėjime. 

— Ir kuo galiu jums padėti šiuo?.. 

Angusas girdėjo Edilinos balsą, bet jos nematė, nes užstojo 
šoninis kėdės atlošas. Tik suprato, kad ji nutilo išvydusi Malkolmą, 
Šeimusą ir Temą. 

— O! — ištarė ir balse nuskambėjo džiugesys. — O, kaip miela! 
Nemaniau kada nors jus vėl pamatyti. Aš... 

Ji nebaigė, pastebėjusi tolimesnėje kėdėje Angusą. 

Pamažu jis pasilenkė į priekį ir pažvelgė į ją. Buvo tokia pat 
graži kaip visada, galbūt dar gražesnė. Virš suknelės vilkėjo ilgu 
palaidiniu, šiek tiek išsidraikę plaukai smulkiomis sruogomis krito 
ant veido. Jis troško ją apkabinti, bučiuoti. 

— Tu! — ištarė Edilina, paskui apsisuko ir išbėgo iš kambario. 

Atsidusęs Angusas buvo beatsikeliąs nuo kėdės. 

— Sėdėk! — paliepė Malkolmas. — Pasakei, kad šitai padarysi 
ir teks padaryti. 

— Ji manęs nekenčia. 

— Iš jos balso to negirdėjau, — pasakė Malkolmas. — O tu, 
Temai? 

Temas atrodė užsisvajojęs, toks pat jaunas, kai Angusas pasku- 
tinį kartą jį matė. 

— Ji dailesnė nei aš prisimenu. Kaip tu galėjai kuo nors ją 
įskaudinti? — Temas rūsčiai nuvėrė akimis Angusą. 

— Įskaudinau ją ne tyčia! — gynėsi Angusas. — Įskaudinau 
norėdamas išgelbėti nuo kai ko blogesnio. 

— Ir kas tai galėtų būti? — priešišku balsu paklausė Temas. 

Nespėjus Angusui ką nors atsakyti, jis išgirdo koridoriuje 
skubius žingsnius. 

— Ji grįžta, — pasakė Temas ir atsisėdo tiesiau. 

Bet į kambarį įėjo ne Edilina, o trys tarnaitės, nešinos didžiu- 
liais padėklais. Vieną jos padėjo ant stalo kambario viduryje, paskui 
pristūmė prie jo kitus du staliukus ir padėjo ant jų likusius padėklus. 
Tai buvo puikios arbatinės vaišės: dideli balti su mėlynu porceliani- 
niai arbatinukai, pilni garuojančios arbatos, plačios lėkštės, nuklotos 
sumuštinukais, sausainukais ir keksiukais su spalvotu glajumi. 

Vos tik padėjusios padėklus, merginos apleido kambarį, užda- 
rydamos paskui save duris. 

Malkolmas pirmas atsipeikėjo iš nuostabos. 

— Visai nepanašu, kad ji ant tavęs pyksta. Nagi, berneliai, šiek 
tiek pasistiprinkime. 

Jis paėmė arbatinuką ir pripylė keturis puodelius. 

Šeimusas ir Temas paėmė lėkšteles ir pradėjo godžiai jas krautis, 
bet Angusas delsė. 

"Temas greitai vieną po kito sukirto tris arbatinius sumuštinukus, 
paskui susižavėjęs pasisuko į Angusą. 

— Kad ir ką jai padarei, tai negalėjo būti labai bloga. Pažvelk 
] šį maistą. 

Angusas vis dar raukėsi, bet iš dalies įtampa jam pradėjo slūgti. 
Galbūt Edilina matė paieškos lapelius. Galbūt suprato, kodėl Angu- 
sas išvyko. Gal ji net geriau apie jį pagalvojo, kad tiek daug atsisakęs, 
trokšdamas ją apsaugoti. 

Malkolmas padavė Angusui arbatos puodelį. 

— Nagi, berneli, gerk, kol dar karšta. 


Angusas siekė paimti arbatą, bet susilaikė, išgirdęs už svetai- 

nės durų dunkstelėjimą. Lyg ant grindų būtų buvę numesta kažkas 
sunkaus. 

— Jeigu neapsirinku, — tarė Malkolmas, — tai buvo kažkoks 
bagažo daiktas. Panašu, šįsyk ji neketina tau leisti išvykti vienam. 

Angusas paėmė puodelį su arba ir vienu mauku išgėrė, o tuo 
metu dar du kartus dunkstelėjo. 

— Ji tikrai kažką planuoja, — nusprendė Temas, dabar žvelg- 
damas į Angusą, lyg jis būtų vyriškumo įsikūnijimas. 

— Ką tu padarei, kad ji... na, tavęs norėtų? 

— Nesu toks tikras, jog tai bagažas, — pilna burna pasakė 
Šeimusas. — Tie keksiukai puikūs. 

— Viskas puiku, — sutiko Malkolmas, atsilošdamas su puodeliu 
rankoje ir pilna lėkšte ant kelių. — Galiu suprasti, kodėl tu norėtum 
čia pasilikti, berneli. Ji puikiai dengia stalą. 

Angusas padėjo ant stalo arbatos puodelį ir nuėjęs atsistojo 
priešais židinį. 

Dar sykį dunkstelėjo. 

— Man tai nepatinka. Įdomu, ką ji veikia. 

Jis žengtelėjo prie durų, bet abi jų pusės staiga atsilapojo ir 
tarpduryje stovėjo Edilina — su šautuvu rankose. Jai už nugaros 
slėpėsi dvi moterys, o ant grindų matėsi visas šaunamųjų ginklų 
arsenalas. Stigo tik patrankos. 

Iš nuostabos Angusui atvipo burna, bet jis pernelyg daug metų 
stengdavosi išvengti kulkų, kad stovėtų ramiai prieš nutaikytą į save 
ginklą. 

— Gulkit! — suriko ir nėrė priedangon už kėdės. Temas 
brinktelėjo ant grindų, tačiau Malkolmas ir Šeimusas liko sėdėti 
kur sėdėję, nepertraukdami valgyti. 

Kulka prašvilpė keli coliai nuo Anguso ir pataikė į kėdę. Į šalis 
pažiro šios kamšalas. 

— Edilina! — pašaukė jis iš už kėdės. — Mudu galime apie 
tai pasikalbėti. 

— Niekada nebeketinu su tavimi kalbėtis, — atkirto ji, pakėlė 
antrą ilgą sunkų šautuvą ir iššovė į jį. 

Kulka praplėšė kėdės porankį. Angusas suspėjo patraukti kojas 
sekundę anksčiau, nei būtų kliudytas. 

Jis atsargiai pasižiūrėjo iš už suniokotos kėdės. Edilina stovėjo 
tarpduryje, o abipus jos dvi jaunos moterys tryško sveikata — ir 
linksmumu. Viena iš naujo užtaisinėjo šautuvą, iš kurio Edilina ką 
tik paleido šūvį, kita padavė jai pistoletą. Abi merginos atrodė labai 
laimingos, lyg visą gyvenimą būtų to troškusios. 

— Edilina, prašau, — meldė Angusas ir tuo pat metu pamojo 
Temui, besislepiančiam už kitos kėdės, bėgti prie lango. Tas buvo 
uždarytas, bet netoliese ant aukštos spintelės stovėjo sunki sidabrinė 
žvakidė. Angusas gestais parodė Temui ja išdaužti langą ir iššokti 
laukan. 

Edilina atlaužė pistoleto gaiduką, nusitaikė ir šovė tiesiai į An- 
gusą, tačiau jis nusirito į šalį ir kulka pataikė į grindis, pramušdama 
dailiame kilime skylę. Kitą sekundę Temas sviedė į langą žvakidę. 
Stiklas išdužo ir Temas buvo bešokąs lauk, bet už lango lauke stovėjo 
dvi jaunos moterys su nutaikytais į jį užtaisytais pistoletais. Jisai 
užkėlęs ant palangės koją sustojo. 

— Aš ne tas, kurio jums reikia, — pasakė Temas. 

Viena iš merginų atlaužė pistoleto gaiduką. 

— Iš kur mums žinoti, a? 

— Betgi aš nė nepanašus į jį! — sušuko Temas. 

— Mums pasakyta, kad jis aukštas ir gražus, — tarė antra 
mergina, nusitaikydama pistoletu Temui į galvą. 

— Na, turbūt yra tarp mudviejų panašumo, — nusišypsojo 
Temas ir ėmė ropštis pro langą. 

Bet pirmoji mergina nuspaudė gaiduką ir nepataikė į Temą 
mažiau kaip colį. 

Jisai stryktelėjo atgal ir pritūpė šalia Anguso. Šis metė į jį kupiną 
pasidygėjimo žvilgsnį. 


Aukso T 307 


— Ar kada nors girdėjai apie ištikimybę klanui? — paklausė 
Angusas. 

Temas gūžtelėjo pečiais. 

— Tai tavo asmeninis kivirčas. 

Angusas suraukė grimasą, paskui iškišo iš už kėdės galvą ir 
pamatė Ediliną nusitaikiusią į jį dar vienu pistoletu. 

— Dėl Dievo meilės, Malkolmai. Padėk mums. 

— Ne mano reikalas kištis į meilę, — atsakė Malkolmas ir 
nusilaižė nuo pirštų džemą. 

— Čia meilė? — Angusas nusirito į šalį, per plauką nekliudytas 
dar vieno šūvio. — Tai duokš man neapykantą. 

Malkolmas nusišypsojo. 

— Man tikrai patinka tie biskvitai. 

Šeimusas pažvelgė į tarpduryje stovinčią Ediliną, laikančią 
ilgesnį už ją pačią šautuvą, taip pat į dvi jaunas moteris šalia jos, su 
pistoletais rankose. 

— Manau, šiame krašte man viskas patinka. 

Angusas meldė: 

— Edilina, jeigu tik duotum man minutėlę, viską paaiškinčiau. 
Tikrai, tai tik nesusipratimas. 

Kalbėdamas jis pusiau nusirito, pusiau nurepečkojo ir pritūpė 
už minkštasuolio. Tikėjosi, ji nešaus į jį, jeigu tarp jųdviejų bus 
Malkolmas. 

— Malkolmai, — tarė Edilina, — gal malonėtum pasislinkti 
į kairę? 

Ji šovė per minkštasuolį, tačiau kulka perėjo per Makolmo 
marškinius, lengvai nuslysdama jo žastu. 

— Ak, kaip apgailestauju, — atsiprašė Edilina. — Kalbėjau 
apie savo kairę, ne tavo. 

Malkolmas žvilgtelėjo į žaizdą ir toliau valgė. 

— Viskas gerai, mergužėle, tokia klaida gana dažna. 

— Ar sužeidžiau tave? — paklausė Edilina. 


308 Jude Deveraux 


— Ne, visai ne, — nuramino Malkolmas. — Tie aviečių py- 
ragėliai tikrai geri. 

Angusas už minkštasuolio užvertė aukštyn akis, paskui atsistojo 
ir tvirtai prašneko: 

— Edilina, tai juokinga! Tu ką nors sužeisi. 

Ji paėmė iš vienos moters pistoletą. 

— Ketinu tave nudė/i, — iškošė pro sukąstus dantis. Pažvelgusi 
į Malkolmą maloniai paaiškino: — Juos kepė Harietė. Pasakysiu jai, 
kad tau įdėtų kelionei. 

— Edilina, — įtikinėjo Angusas, — jeigu mane nudėsi, tave 
pakars. 

Ji šaltai jį nužvelgė. 

— Ne, kai papasakosiu, ką man padarei. — Paskui pažvelgė į 
Šeimusą. — Malonu vėl tave matyti. Kaip laikaisi? 

— Gana gerai, — atsakė Šeimusas. — Ar tikrai tame furgone, 
kurį turėjau tau vadelioti, buvo auksas? 

Edilina sumirksėjo į jį akimis. Jau taip seniai buvo išvykusi iš 
Škotijos, kad nesuprato, ką jis pasakė. 

Angusas, tebestovėdamas už minkštasuolio, kuriame per vidurį 
dabar žiojėjo didžiulė skylė, išvertė. 

— Taip, auksas, — patvirtino Edilina. 

— Prakeikimas! — ištarė Šeimusas. 

— Jis pasakė... — pradėjo Angusas. 

— Tg aš supratau! — piktai nukirto Edilina. — Tu visada mane 
laikei nieko nesugebančia ir niekam tikusia. 

— Niekada nieko panašaus negalvojau, — išsigynė Angusas. — 
Jeigu baigtum tą beprotybę ir man laiko duotum paaiškinti, galėčiau 
tau pasakyti... 

— Edilina, — pasakė įeidama pro duris moteris, — ką tu čia 
darai? 


— Tabita? — paklausė Angusas. — Čia tu? 

Edilina pažiūrėjo nuo vieno į kitą, pamatė, kaip Anguso veide 
pasirodė šypsena, ir vėl iššovė. 

Angusas vos suspėjo nerti už minkštasuolio. Jo galva atsidūrė 
tarp Šeimuso ir Malkolmo pėdų. 

Kitą sekundę iš namo gilumos atbėgo moteris. Angusas atpa- 
žino Harietę Harkort. 

— Edilina! — sušuko Harietė. — Ar proto netekai? 

— Paduok užtaisytą pistoletą, — paliepė Edilina moteriai už 
Harietės. 

Harietė nustūmė merginos ranką. 

— Tai absurdas! — negali šaudyti į žmones ir nega/i vėl niokoti 
baldų! 

Angusas pasitraukė atbulom iš po minkštasuolio ir atsistojo. Jo 
veide atsispindėjo palengvėjimas. 

— Kaip tik ir tai jai aš sakiau. 

Harietė pažvelgė į Angusą, ir jos veidas užsiplieskė pykčiu. 

— Jūs! Paduokit man tą pistoletą! 

Ji pagriebė iš merginos pistoletą ir iššovė į Angusą, kuris vėl 
nėrė po minkštasuoliu. 

Temas, vis dar kitoje kambario pusėje besislepiantis už kėdės, 
paklausė: 

— Kokį velnią padarei toms moterims? 

— Nenorėčiau apie tai kalbėti, — iš po minkštasuolio atsiliepė 
Angusas. 

Žmogus, kuris visa tai nutraukė, buvo Malkolmas. Staiga jis 
atsistojo ir įsistebeilijo į Harietę. 

Šeimusas pažvelgė į jį. 

— Kas tau yra? Jeigu neatsisėsi, viskas baigsis. 

Edilina pažvelgė nuo Malkolmo į Harietę ir vėl atgal. 

— Hariete, — tyliai tarė, — kodėl nenusivedi Malkolmo į 
virtuvę? Sutvarstytum jam žaizdą ir dar pavaišintum savo keptais 
pyragėliais? 

Harietė ir Malkolmas tik stovėjo, stebeilydami vienas į kitą. 

Edilina pasisuko į Tabitą, viską stebinčią su plačiu vypsniu 
veide. — Gal palydėtum juos į virtuvę? 

Angusas per kambarį linktelėjo Temui. Tas apvertė kėdę. Per 
sumaištį nuo trenksmo Angusas greitai išsmuko iš kambario ir 
atsistojo tarp Edilinos ir ginklų, bet jos nepalietė. 

— Jau baigei savąją isteriką? 

Edilinos veidas užsiplieskė įsiūčiu, ji prie šonų gniaužė kumš- 
čius. 

— Jeigu turėčiau peilį, perpjaučiau tau gerklę. Noriu, kad neš- 
dintumeis iš mano namų ir niekada nebegrįžtum. 

— Temas turi kai ką tau pasakyti. 

— Temas gali likti. Tiesą sakant, jūs visi galite pernakvoti. Bet 
tu... — ji piktai sužioravo akimis į Angusą, — /x privalai išeiti. 

— Edilina, žinau, manęs neapkenti ir galbūt turi tam teisę, bet... 

— Galbūt? — kone išrėkė ji. 

— Gerai, tu fikrai turi visą teisę manęs neapkęsti, tačiau, prašau, 
išklausyk jų, ką turi tau pasakyti. Ir įsidėmėk — viską padarysiu, kad 
galėčiau jiems padėti. 

Nespėjus jai dar ko nors pasakyti, jis žengtelėjo kelis žingsnius 
durų link. Tabita žvelgė į jį pralinksmėjusi, o Harietės akys žėrėjo 
neapykanta. Angusas pasilenkė prie Harietės ir tyliai paklausė: 

— Kaip jūsų brolis? Gyvena gerai? 

Per sekundę moters veide pyktis virto baime. Ji žvilgtelėjo į 
Ediliną, tartum būtų išsigandusi, ar ji neišgirdo. 

Angusas išėjo į lauką, įkandin jo trinktelėjo durys. Jis nuskubėjo 
laiptukais į gatvę. Ten buvo susirinkusi minia, visi girdėjo šūvius. 

— Kas ten viduje vyksta? — paklausė vienas žmogus. 

— Valo šautuvus, — braudamasis pro žmones atsakė Angusas. 

Jis pasiprašė pavėžėjamas pienininko furgonu ir sugrįžo į smuk- 
lę, kur kadaise dirbo. Nusprendė, kad Malkolmas norės jį surasti, tad 


verčiau apsistoti kurioje nors žinomoje jo tėvynainiams vietoje. Be 

to, Dolė visada atidžiai visko klausydavosi, tad žinos ne mažiau kaip 
bet kuris kitas, o Angusas norėjo gauti šiokios tokios informacijos. 

Kai Malkolmas jam pasakė, kad Harietė moka savo broliui 
Džeimsui, idant šis laikytųsi atokiai nuo Edilinos, tuo metu Angu- 
sas buvo toks susirūpinęs būsimu susitikimu su ja, kad daug apie tai 
negalvojo. Bet dabar tas viskas ėmė užvaldyti jo mintis. Jis užsiminė 
apie Džeimsą Harietei tik lyg tarp kitko, intuityviai. Angusui ne- 
patiko, kaip ji žiūrėjo į Malkolmą. Ko siekia ta moteris, mesdamasi 
ant jo dėdės? 

Tačiau kai Angusas paminėjo Džeimsą, Harietės pyktis persi- 
mainė į baimę. Taigi, mąstė jis, Edilina nieko nežino apie išmokas 
Harkortui. Jeigu ji rūpinasi Edilinos pinigais, kaip sakė Temas, ar 
tai reiškia, kad ir neteisėtai savinasi svetimas lėšas? 

Jeigu Edilina nieko nežino apie Harietės išdavystę, iš kur žino 
Malkolmas? O kai jau prieinama prie to, tai ką gi jie veikė Ame- 
rikoje visus tuos tris mėnesius? Ir kas apmokėjo už jų kelionę per 
vandenyną, taip pat už būstą ir maistą, kai jau atsidūrė čia? 

Angusas suvokė esant kur kas daugiau klaustukų, kodėl Mal- 
kolmas, Temas ir Šeimusas yra Amerikoje. Jie neatvyko vien tik 
pasirašyti kažkokių popierių — ir jis ketino išsiaiškinti, ko jie jam 
nesako. 

Harietė greitai sukinėjosi po valgomąjį, dėliojo geriausią porcelianą, 
šveitė prijuoste sidabrą, tikrino, ar ganėtinai tviska taurės. 

Edilina sėdėjo galustalėje skaitydama laikraštį ir baigė gerti 
arbatą. 

— Hariete, gal liausies bruzdėjusi? Esu mačiusi tuos žmones 
jų natūralioje aplinkoje ir galiu patikinti, kad jie neatskirs Vedžvudo 
servizo nuo Limožo. Bus laimingi, jeigu išversi visą tą maistą ant 
duonos riekės. 

— Yra toks dalykas kaip giminystės linija, ir nors žmonės neturi 
pinigų, jų kraujo kilmė vis tiek pasireiškia. 

— Kraujo kilmė? Apie ką gi tu kalbi? 

— Temas — būsimas Makternų klano lerdas, — atsakė Harie- 
tė. — Nejau to nežinojai? Kai Angusas atsižadės titulo, šis priklausys 
jaunajam Temui. 

— O jeigu kas nors atsitiks Temui, titulas pereis Malkolmui, — 
tyliai ištarė Edilina. — Ar mąstai tapti lerdo žmona? 

— Nebūk juokinga, — atkirto Harietė ir nusisuko, bet Edilina 
suspėjo pamatyti jos skruostus užraustant. 

— Tikiuosi, kraujo kilmė tau tiek nereiškia kaip tavo broliui. 

— Kodėl dabar apie jį užsiminei? — paklausė Harietė, vėl 
atsisukdama į Ediliną. — Ar ką nors apie jį girdėjai? 

— Ne, — atsakė Edilina. — Užsiminiau, nes tavo meilė kraujo 
kilmei man priminė, kad Džeimsas pasirinko grafo dukterį, o ne 
mane. Ar Malkolmas tave domina dėl savo protėvių? 

— Mane domina? Nesuprantu, ką turi galvoje, — išdidžiai 
pareiškė Harietė. 

— Tu... — pradėjo Edilina, bet nebaigė. 

Harietė taip pametė dėl Malkolmo galvą, kad įkandin jųdviejų, 
kur tik eidavo, skambėdavo krizenimai. Visos merginos, dirbančios 
Edilinos bendrovėje, tai matė ir prunkštė, paslėpusios po delnais 
veidus. Kai anksčiau kas nors prašnekdavo apie senmergę, visiems 
mintyse iškildavo Harietė. Ji panėšėjo į būtybę, džiūstančią iš vidaus, 
bet kai prieš tris savaites susipažino su Malkolmu, pražydo. Buvo 
lyg augalas, keturiasdešimt metų nelaistytas, tačiau nuo pirmųjų 
lietaus lašų vėl atgijęs. 

Harietė visada būdavo griežta su joms dirbančiomis mergino- 
mis, bet šios suprato, kad po šiurkščia iš pažiūros elgsena slepiasi 
gera širdis. Viešai ji galėdavo kurią nors iš jų išbarti už deramai 
neapskaičiuotas savo išlaidas, tačiau merginos žinojo, kad slapčia 
įkišdavo kuriai nors svarą ar du, kai būtinai to reikėdavo. 

Ir būtent panelė Harietė pasitikdavo laivus ir išpirkdavo at- 
vykstančių į Ameriką jaunų moterų darbo kontraktus. Kai kurios 
atrodydavo išsigandusios, kai kurios ieškojo nuotykių, bet kai kurios 
būdavo užkietėjusios nusikaltėlės, tik ir žiūrinčios, ką galėtų nu- 
gvelbti. Panelė Harietė turėjo gerą akį ir iš pirmo žvilgsnio nusta- 
tydavo, kurias galima nusamdyti, o kurias — palikti likimo valiai. Ji 
rūpindavosi moterimis, suorganizuodavo kur apgyvendinti ir dažnai 
prižiūrėdavo jų sveikatą. Kartais sąlygos laive būdavo tokios prastos, 
kad išsiųstos kalinės atvykdavo leisgyvės. Harietė prižiūrėdavo, kad 
jos gautų gerą maistą ir švarų kambarį. Pasveikusios buvusios kalinės 
būdavo siunčiamos dirbti į ūkius. 

Dėl to, kad buvo joms tokia gera, visos dabar dėl Harietės 
džiaugėsi, jog susirado Malkolmą. Joms patiko matyti ją kone 

strykčiojančią iš laimės, ir šypsodavosi, kai Malkolmas nuskindavo 
gėlę ir jai įteikdavo. 

O Edilina, tai ji sugrįžo tik vakar vakare. Po tos dienos, kai 
išmetė iš savo namų Angusą, Edilina ir Malkolmas valandas leisdavo 
drauge, ir jis papasakojo apie jos dėdės mirtį bei jų planą padaryti 
Temą lerdu. Edilina lengvai sutiko sugrąžinti nuosavybę, kurią jos 
dėdė iš jų pavogė, bet jai darėsi bloga nuo minties, kad turės stoti 
priešais teisėją ir kalbėti apie Angusą gražius dalykus. Jai teks pa- 
sakyti, kad savo noru su juo pabėgo, kad jis gerai su ja elgėsi ir kad 
niekada nenaudojo prieš ją jokios prievartos. Malkolmas pasakė, jai 
veikiausiai teks pagražinti pasakojimą ir sudaryti įspūdį, kad Angusas 
padarė Edilinai paslaugą ir yra geriausias iš žmonių, nusipelnęs būti 
išvaduotas nuo neteisingo kaltinimo. 

Visa tai atrodė logiška, bet Edilinai vis tiek nepatiko mintis 
praleisti su Angusu bent kiek laiko. Prieš eidami pas teisėją turės 
surepetuoti savo pasakojimą, kad tikrai kalbėtų tuos pačius dalykus, 
o tai reiškė kažkiek valandų drauge. 

Kai Malkolmas išdėstė, ko jie iš jos nori, Edilina sumurmėjo, 
kad jai reikia laiko apie viską pagalvoti. Bet galvoti buvo nepa- 
kenčiama. Tą patį vakarą ji susimetė į lagaminą kelis drabužius, 
išsikvietė didelę žalią karietą su herbu ant durelių ir Kadžiu kaip 
vežėju ir patraukė pietų link,; Konektikuto koloniją. Girdėjo apie ten 
parduodamą ūkį su daugybe akrų vaismedžių ir norėjo jį apžiūrėti. 
Iš pradžių buvo nusprendusi, kad ūkis pernelyg toli nuo Bostono, 
todėl jos nedomina, bet po to, kai pamatė Angusą ir bandė jį nudėti, 
norėjo atitrūkti kur nors toliau. 

Harietė, taip mėgusi prižiūrėti kiekvieną Edilinos gyvenimo 
aspektą, neprotestavo jai išvažiuoti. Visus savo motiniškus jausmus 
Harietė akimirksniu nukreipė į Malkolmą. Tupinėjo apie jį virtuvėje 
ir keturias tarnaites siuntinėjo laiptais aukštyn žemyn paruošti jam 
kambario. 

Tai, kad Harietė taip greitai ją apleido, Edilinai buvo dar vienas 

smūgis tą dieną, kupiną kitų smūgių. Faktiškai Harietė vos pastebėjo, 
kai Edilina išvyko. 

Vakar sugrįžusi Edilina pamatė, kad namai tapo „jų“. Malkol- 
mas ir Harietė buvo pora viskuo, išskyrus teisėtumą ir lovą. Svetainėje 
stovėjo nauji baldai, ant lovų — nauji baltiniai, beje, Harietė miegojo 
Edilinos kambaryje. Ji perleido Malkolmui savo kambarį ta dings- 
timi, kad nenutuokė, kada sugrįš Edilina ir ar išvis sugrįš. 

— Kodėl neturėčiau sugrįžti į nuosavus namus? — nukirto 
Edilina. — Kur dar kitur man gyventi? 

— Nagi, mergaitės, — tarė Malkolmas, — mes galime viską 
išspręsti, jeigu vaikinai ir aš išsikelsime. 

— Ne! — kone sukliko Harietė ir piktai pažvelgė į Ediliną. 

— Ne, žinoma, jūs negalite išvykti, — paprieštaravo Edilina 
ir turėjo prikąsti liežuvį, kad nepaleistų sarkastiškos replikos apie 
svečius, užsibuvusius jau visas tris savaites. 

Per pietus ji jautėsi kaip pašalietė, kai Temas, Šeimusas, Malkol- 
mas ir Harietė, labai susidraugavę, kalbėjosi taip, lyg būtų pažinoję 
vienas kitą visą gyvenimą. Harietė puikiai vaidino šeimininkę. 

Edilina sėdėjo galustalėje ir viską stebėjo su pavydu, bet taip pat 
ir jausdamasi nereikalinga bei kaip nepageidaujama viešnia. Tartum 
neturėtų vietos nuosavame name. 

Tiesą sakant, tas tris savaites Konektikute ji kur kas labiau jautė- 
si namie. Vos pamačiusi ūkį, suprato norinti jį nusipirkti. Buvo gerai 
prižiūrėtas ir vaisių derlius žadėjo būti gausus. Savininkas netikėtai 
pasimirė, palikdamas žmoną ir dvi mažas dukteris. Edilina tik rado 
dingstį, pasakydama norinti pagyventi su moterimi, kol ši pasirengs 
išvykti iš ūkio, bet iš tikrųjų ji troško daryti bet ką, kad tik nereikėtų 
grįžti į namą, kur paskutinį kartą matėsi su Angusu. Vis dar nebuvo 
atsigavusi nuo kilusios jausmų audros, kai jis netikėtai pasirodė. 
Mintimis praskriejo kiekviena jų drauge praleista akimirka, tiek 
vienumoje, tiek viešai. Bet ryškiausias iškilęs prisiminimas buvo — 


jis paprasčiausiai išėjo. Paliko ją gulinčią jo lovoje. Net neužsibuvo 

tiek, kad pasakytų tiesiai į akis, jog gavo iš jos, ko norėjo, ir dabar 
baigta. Ne, jis tai pasakė Kadžiui. 

Prireikė beveik dviejų dienų išgauti iš Kadžio visą tiesą, ką 
pasakė Angusas, bet ji savo pasiekė. Vyrukas ramiai paklausė: „Ar 
norėtumėte, kad jį užmuščiau?“ Jai kilo pagunda pasakyti „taip“, 
bet nepasakė. Dėl savo lojalumo Kadis buvo vienas iš tik trijų vyrų, 
kuriuos ji išsaugojo savo tarnyboje, kai pradėjo „Susaistytosios mer- 
ginos“ verslą. Kiti du buvo per seni, kad juos atleistum. 

Po to, kai Angusas ją taip šaltai paliko, Edilina be ašarų nešiojosi 
širdyje gėlą ir Harietei taip ir nepapasakojo, kas atsitiko. Norėdama 
užsimiršti, sukūrė „Susaistytosios merginos“ verslą ir visa pasinėrė į 
darbą, kiek žmogiškai įmanoma pakelti. 

Viskas ėjosi gerai iki tos akimirkos, kai įžengusi į savo svetainę 
išvydo jį. Sėdėjo žvelgdamas į ją, lyg būtų matęsi vos praėjusią savaitę 
ir dabar norėtų apkabinti. Ir tuomet kas? Nusinešti ją į lovą, patirti 
ekstazės naktį, paskui palikti dar ketveriems metams? Ar tokia jo 
nuomonė apie ją? 

Kaip ir buvo atsitikę anksčiau, Edilina pametė protą. Ji išbėgo 
iš kambario ir pasakė merginoms, kieme už namo krovusioms į 
dėžes vaisius, kad jos reikalingos. Žinojo, jos tokios jai dėkingos už 
išgelbėjimą, jog padarytų bet ką, ko paprašytų. Jeigu būtų liepusi 
joms paimti ginklus ir nušauti Angus, būtų taip ir padariusios — ir 
velniai nematė pasekmių! 

Bet Edilina troško malonumo matyti jį kenčiantį. Troško matyti 
gulintį negyvą jai prie kojų — ar bent taip ji sau sakė. 

Kai viskas baigėsi, kai ginklai buvo iš jos atimti, nebegalėjo 
pakęsti likti tame name. Nenorėjo matyti nė vieno iš jų. Nenorėjo 
matyti trijų škotų, primenančių jai apie Angusą, nenorėjo matyti 
Harietės, besimaivančios prieš Malkolmą. Nenorėjo matyti mer- 
ginų, primenančių jai apie bendrovę, kurią įkūrė tik dėl padarytos 
Anguso skriaudos. 


Kai įsėdo į karietą, dar nelabai žinojo, kur važiuos. Tik nu- 

keliavusi valandą prisiminė Harietės parodytą skelbimą apie Ko- 
nektikute parduodamą ūkį. Iki tenai nukakti truko kelias dienas, 
bet kai atvyko, ją pasitiko našlė, Abigailė Prentis, ir iki kito vakaro 
jiedvi susidraugavo. Abigailė buvo jos amžiaus ir gimusi Anglijo- 
je, priklausė tam pačiam visuomenės sluoksniui. Abi netgi turėjo 
bendrų pažįstamų. 

Vos septyniolikos Abė įsimylėjo pagyvenus; vyrą, turintį Ame- 
rikoje ūkį. Jos šeima protestavo, kad negalinti taip toli išvykti, bet 
Abė apsisprendė. Trys mėnesiai po pažinties juodu susituokė, ir jau 
po savaitės Abė laukėsi kūdikio. Dabar, su dviem dukromis, ketverių 
ir trejų metų amžiaus, kurias turėjo išlaikyti, ji nežinojo, kaip viena 
pati tvarkysis. 

— Galiu jums padėti, — pasakė Edilina ir giliai atsiduso. 

O paskui Abigailė klausėsi Edilinos problemų; ji papasakojo 
apie Angusą. Nors ir teisybė, kad tekėdama Abė buvo įsimylėjusi 
Džoną Prentisą, prisipažino Edilinai, jog santuoka anaiptol nebuvo 
sudaryta dausose. 

— Manau, aš užvis labiausiai troškau atitrūkti nuo savo mo- 
tinos, ir štai pasitaikė Džonas, toks labai malonus žmogus, turintis 
Amerikoje didelį ūkį, ir pamačiau progą palikti savo motiną. Jis 
buvo mielas. 

— Bet ne toks, kurį norėtum nudėti, jeigu jis tave išduotų. 

Abė nusijuokė. 

— Nemanau, kad galėčiau taip jausti bet kurio žmogaus at- 
žvilgiu. 

— Jums pasisekė, — tarė Edilina. — Tai siaubinga. Aš nepajėgiu 
nuspręsti, myliu jį ar neapkenčiu. 

— Ar tai ne tas pats? 

Jiedvi vaikštinėjo po sodą, daugelis medžių žydėjo, aplinkui 
visur dūzgė bitės. Abės mažylės, šviesiaplaukės ir gražutės, vaikėsi 
drugelius. Edilina suvokė pavydinti Abei. Ši turėjo „teisingą“ gy- 
venimą, ištekėjo už vyro, pagimdė vaikučius. Edilina jautė, kad jos 

pačios gyvenimas buvo sujauktas, visada toli atsilikęs nuo tokio, 
koks turėtų būti. Ji neturėjo tėvų, su kuriais galėtų pasikalbėti, nei 
santuokos — užtat patyrė vestuvinę naktį. 

— Ką jūs dabar darysite? — paklausė Abė. 

— Grįšiu į Bostoną ir... — ji vėl atsiduso. — Turbūt vadovausiu 
„Susaistytajai merginai“, nors, manau, Tabita ir Harietė visai pui- 
kiai apsieitų ir be manęs. Aš buvau reikalinga padėti joms patikėti, 
kad gali sukurti tokią bendrovę, bet dabar visą darbą atlieka pačios. 
Aš... — ji nebaigė. 

Nors ir tiesa, kad ji dirbo kiaurą dieną ir viskam vadovavo, 
atrodė, širdimi buvo kažkur kitur. Šiais metais Edilinai sukaks 
dvidešimt dveji, bet dar nėra ištekėjusi ir net niekas nerėžia apie 
ją sparno. Vis dar buvo daugybė vyrų, siekiančių jos rankos, tačiau 
sulig kiekvienais metais jie atrodė vis senesni. Jaunesni vyrai ne itin 
troško moters, kuriai ypač gerai sekasi verslas. Nors jiems ir patiko 
mintis vesti turtingą paveldėtoją, moteris, užvaldanti produktų rinką 
savo sumanumu ir gudriais sprendimais — tai ne jų geros žmonos 
samprata. 

— Nežinau, ką aš darysiu, — prisipažino Edilina, ir jai šmės- 
telėjo vizija: ji, atrodanti kaip Harietė, keturiasdešimties su kažkiek, 
be vyro, be šeimos. Jeigu ir turėtų visus sodus trylikoje kolonijų, vis 
tiek būtų viena. — O kaip jūs? — paklausė ji. — Kai nupirksiu iš 
jūsų ūkį, kur pasiduosite? 

— Į Viljamsbergą, — tvirtai pareiškė Abė. — Buvau sykį tenai 
nuvyksi su Džonu ir ta vieta man patiko. Didelis miestas, bet atmos- 
fera kaip Anglijos bažnytkaimio. Be to, Virdžinija graži. 

— Daug tinkamų į vyrus senbernių? — paklausė Edilina. 

Jiedvi pažvelgė viena į kitą ir nusijuokė. 

Edilina ketino apsistoti Konektikute tik kelias dienas, bet 
galiausiai pasiliko Abės ūkyje tris savaites. Išvažiavo, nes baiminosi, 
kad „Susaistytajai merginai“ gali jos prireikti. Jeigu Harietė vis dar 
pakerėta Malkolmo, nekreips dėmesio į verslą, o jeigu Tabitos nuo- 

latos neprižiūrėsi, kas žino, ką ji iškrės? Nenorom Edilina paliko ūkį 
ir savo naują draugę ir išvažiavo atgal į Bostoną. 

Tačiau niekas per daug nekreipė dėmesio, kai ji parvyko. Nebuvo 
jokių kritinių situacijų, su kuriomis tik ji pajėgtų susitvarkyti. O vos 
per kelias savaites Edilinos namai taip pasikeitė, kad vos beatpažino. 
Kiekvienas Harietės sakinys tartum prasidėdavo: „Malkolmas sako...“ 

O Tabita pasinaudojo proga nupirkti dar kelis furgonus ir ant jų 
nutapyti bendrovės „Susaistytoji mergina“ emblemą. Edilina pamanė, 
kad furgonai bjauriai rėksmingi, ir atvirai tai pasakė. 

— Užtat iš jų daugiau perka, — atrėmė Tabita. 

Dabar Edilina stebėjo Harietę nervinantis, kaip padengti stalą, 
lyg turėtų atvykti karalius, nors tai buvo tik Malkolmas, Temas ir 
Šeimusas. Kiek Edilina žinojo, Šeimusas nemokėjo naudotis šakute 
ir maistą tebevalgė šaukštu. 

Ji pasitraukė nuo stalo, nes negalėjo ten sėdėti ir... jai buvo 
nemalonu pagalvoti, kad esanti tokia lėkšta būtybė, bet buvo sunku 
nepavydėti ir netrokšti laimės, kurią visi jos namuose, regis, surado. 

Nuėjo į didelį sandėlį, kur atvykdavo produktai iš ūkių. Paprastai 
Edilina būdavo tokia užsiėmusi, kad negalėdavo galvoti apie nieką 
kitką, bet šiandien jautėsi išsiblaškiusi. Vis prisiminė Abigailę ir jos 
gražias dukrytes. Tabita kažką pasakė, ir Edilina į ją įsispoksojo. 

— Tu negaluoji? — paklausė Tabita. 

— Taip. Ne, — atsakė Edilina ir žvilgtelėjusi į dvi jaunas mote- 
ris, pasilenkusias ties dėžėmis su vyšniomis, pamatė, kad jos ją stebi 
ir juokiasi. Be abejo, visas Bostonas žino, kaip ji šaudė į kažkokį vyrą. 
Ir lengvai galėjo atspėti kodėl. 

Edilina susigriebė sijonus ir išbėgo iš sandėlio. Apskritai, mąstė 
ji, būtų buvę geriau, jeigu būtų nušovusi Angusą ir dabar sėdėtų už 
grotų. 

Kurį laiką bastėsi po Bostoną, žiūrinėdama, ką parduotuvės turi 
pasiūlyti, ir klausydamasi žmones skundžiantis dėl Anglijos. Edi- 
lina nesuprato, kas per problema. Jeigu žmonės mano, kad karalius 

Jurgis blogas, tai turėtų pasiskaityti istorijos knygas ir pasižiūrėti į 
praeities karalius. Ką amerikiečiai sau mano? Kad sukurs naują šalį 
be karaliaus? Iš tikrųjų! Kartais ji visai nesuprasdavo amerikiečių. 

Kai sugrįžo namo, buvo jau sutemę, o ji nevalgiusi visą dieną. 
Paprašė padėklą su maistu atnešti į jos kambarį. Pavalgė nedaug, 
paskui išsirengė iki marškinių ir atsigulė į lovą. Užmigo akimirksniu. 

Ją pažadino šūvis ir pikti šauksmai apačioje. 

— Čia dabar kas? — sumurmėjo Edilina, įsinėrė į chalatėlį ir 
išėjo pro duris. Turėjo palaukti savo eilės nulipti apačion, nes pirma 
jos laiptais žemyn jau skubėjo trejetas vyrų ir Harietė. 

Kai Edilina pagaliau pasiekė svetainę, kiti užstojo jai vaizdą. Visi 
stovėjo ten ir spoksojo sustingę, negalėdami pajudėti dėl to, ką matė. 

— Gal teiksitės praleisti? — piktai bloškė braudamasi pro juos. 

Atsidūrusi priekyje irgi nustėro ir tik spoksojo. Kambaryje 
spingsėjo dvi uždegtos žvakės, o jos dvi brangios sidabrinės žvakidės 
kyšojo iš maišo ant grindų. Šalia maišo tysojo Džeimso Harkorto 
kūnas, su kulkos skyle tiesiai per kaktos vidurį. Nematančios akys 
dėbsojo į lubas. 

Ties juo stovėjo stambi moteris, nugara į susirinkusiuosius, bet 
jie matė jos rankoje pistoletą. 

— Štai ką gavai už tai, kad pavogei iš manęs gyvenimą, — pa- 
sakė moteris. — Tu, išsigimėli. Tikiuosi, jau spirgi pragare. Gaila, 
jog esi nebegyvas, galėčiau dar kartą tave nušauti. 

Moteris atitraukė koją ir paspyrė nejudantį Džeimso kūną. 
Staiga, pagauta įsiūčio, ji suskato jį spardyti, dar ir dar, o pėda švytavo 
taip greitai, kad susiliejo į vientisą judesį. 

— Neapkenčiu tavęs! Ar girdi mane? Neapkenčiu tavęs! Ne- 
apkenčiu! 

Šeimusas prasistūmė pro kitus ir sugriebė moterį už alkūnės, 
bet ji iš jo ištrūko. Nukreipė savo pyktį į Šeimusą ir įniko daužyti jį 
kumščiais, spardyti kietapadžiais batais į blauzdas. 


— Na, na, gana, — ramino Seimusas, prisitraukdamas moterį 

prie savęs taip, kad jos rankos liko suspaustos tarp jo kūno ir josios. 
Tokią stambią tvirtą moterį Šeimusas vienintelis galėjo sutram- 
dyti. Kai šiaip taip suvaldė jos rankas, kad jo nebekultų, prispaudė 
ją galva sau prie peties ir atsuko veidu į kitus, tebesispiečiančius 
tarpduryje. 

Edilinai prireikė visos savitvardos neaiktelėti: mat moteris buvo 
nepaprastai bjauri. Nosis didžiulė ir kumpa, nustelbianti smailą 
smakrą. 

Harietė ištarė: 

— Prudensa. 

Edilinai vardas nebuvo pažįstamas, bet ji žinojo, kas turėjo 
didžiausią priežastį nudėti Džeimsą Harkortą, be to, buvo girdėjusi 
apie apgailėtiną jo žmonos išvaizdą. 

— Džeimso žmona, — ištarė ji. 

Edilina pagaliau atsipeikėjo iš sąstingio. 

— Hariete! — griežtai pašaukė, paskui gavo pakartoti: — Ha- 
riete! Klausykis manęs! Noriu, kad nuvestum ją viršun ir duotum 
tos opijaus tinktūros, kurią tavo brolis taip mėgsta... mėgo. Klausaisi 
manęs? 

Kai Harietė nesureagavo, tik tebespoksojo į savo brolio kūną 
ant grindų, Edilina pažvelgė į Malkolmą pagalbos. 

— Baigta, — tyliai pasakė jis ir apkabino Harietę. — Dabar 
viskas baigta. Jis tau nebeįkyrės. 

— Kada Džeimsas jai įkyrėjo? — paklausė Edilina. 

— Jis šantažavo Harietę metų metus. 

— Tu žinojai? — paklausė Harietė, pakeldama galvą nuo jo 
peties ir pažvelgdama į akis. 

— Taip, mes žinojome ir laukėme, kad jisai sugrįš. Nagi, einam, 
paguldysime tave atgal į lovą. Šeimusai! Nuvesk panelę Prudensą 
viršun. Mes paguldysime moteris į tą pačią lovą ir duosime joms 
tos... — Jis klausiamai pažvelgė į Ediliną. 

— Opijaus tinktūros, — atsakė ji, vis mirkčiodama į jį. 

Šantažas. Edilina nesiliovė stebėtis, kaip Harietė apmokėdavo 
šantažuotojui. Džeimsas negalėjo kainuoti pigiai. 

— Jūs teisingai mąstote, — patvirtino Malkolmas, rūsčiai 
žvelgdamas į ją, ir jo balse nuskambėjo pyktis. — Už šantažą mo- 
kėta jūsų bendrovės pinigais, bet Harietė saugojo jus. Jeigu ketinate 
pasodinti ją į kalėjimą, dabar pasakysiu, kad pirma turėsite reikalą 
su manimi. 

Sulig tais žodžiais jis padėjo Harietei užlipti laiptais. Šeimusas 
su Prudensa sekė tuoj įkandin. 

Edilina liko stovėti svetainės tarpduryje, regėdama priešais save 
ant grindų mažiau kaip už dešimties pėdų negyvą Džeimso kūną. 
Bet ji buvo labiau sukrėsta to, ką prieš minutėlę pasakė Malkolmas, 
nei Džeimso mirties. Ką ji padarė, kad jis ar kas nors kitas galėtų 
pagalvoti, jog patrauks Harietę į teismą? Harietė daugelį metų ja 
rūpinosi, Harietė... 

Edilina daugiau nebenorėjo galvoti apie tai, ką išgirdo. Šiuo 
metu svarbiausias klausimas — ką daryti su jos svetainėje tysančiu 
negyvėliu. Pamažu įėjo į kambarį ir pažvelgė žemyn į jį. Tvyrojo 
prieblanda, bet ji matė, kad Džeimsas anaiptol nėra toks gražus, 
koks būdavo. O gal ji jau priprato prie amerikiečių, visą gyvenimą 
leidžiančių gryname ore ir sunkiai pelnančių duonai? Palyginti su 
jais, Džeimsas atrodė blyškus ir silpnas. 

Kad ir kaip būtų, ji stebėjosi, ką anksčiau jame matė. 

— Panele Edilina? 

Apsisukusi išvydo tarpduryje stovintį Malkolmą ir žvelgdama 
į jį nepajėgė paslėpti veide šalčio. 

— Harietei viskas gerai? 

— Daug geriau, dėkui, — atgailaujančiu balsu atsakė Malkol- 
mas. — Prikalbėjau tau kai kurių nereikalingų dalykų, bet tai įvyko 
per akimirkos pasikarščiavimą, todėl noriu atsiprašyti. Žinau, Harietė 
vos neišprotėjo per tą... tą Žmogų. 


Ji niekinamai nusišiepė į išdrikusį ant grindų Džeimso kūną. 

— Aš suprantu, — pasakė Edilina, bet ji melavo. Jautėsi įŽeista, 
kad Malkolmas galėjo pagalvoti, jog patrauks Harietę į teismą. — 
Niekada jos nenuskriausiu. 

— Žinau, bet ji taip jaudinasi. 

— Dabar turi jus, kad ja pasirūpintų. — Edilina iškėlė ranką, 
kai jis žiojosi kalbėti. — Manau, tą bus galima aptarti vėliau. Šiuo 
metu reikia ką nors daryti su to žmogaus kūnu. 

— Nori iškviesti šerifą? 

— Kad jis užkabintų Prudensai medalį? 

Malkolmas sumirksėjo kelis kartus, paskui nusišypsojo. 

— Šitaip mes visi jaučiame, bet pamaniau, kadangi tu kadai- 
se... — jis gūžtelėjo pečiais. 

— Mylėjau jį? Galbūt ir mylėjau. Bet tuo metu buvau moki- 
nukė, o jis — gražuolis. Man galima atleisti už tą kvailystę, ar ne? 

— Tau už viską turėtų būti atleista. 

— Na, kai dėl to sutarta, ką su juo darom? Mano grindys bus 
suniokotos. 

Malkolmas nusijuokė. 

— Po paleistų į jas šūvių ir dabar dar kraujo ant jų, manau, tau 
teks grindis pakeisti. Nebent tavo gyvenime yra daugiau vyrų ir mes 
galėtume bet kuriuo momentu tikėtis patrankų ugnies. 

Edilina irgi nusijuokė, paskui klestelėjo ant kėdės. 

— Tai ką gi darysime su šiuo kūnu? 

— Turi paklausti Anguso. 

Edilina pamanė, kad jis juokauja. 

— Kad inscenizuotų tai kaip indėnų darbą ir suverstų jiems už 
tai kaltę? Pasakysiu jums, tie amerikiečiai verčia kaltę ant indėnų dėl 
visko. Vos praėjusią savaitę... — ji nutilo, pamačiusi Malkolmo veidą. 

Jis nejuokavo. 

— Gerai, — pagaliau tarė ji. — Eikite ir jį atveskite. O per tą 
laiką aš susikrausiu daiktus ir iš čia išsidanginsiu. Galbūt visam laikui 
persikelsiu į tą ūkį Konektikute. 

— Ne, — paprieštaravo Malkolmas ir nuėjęs atsistojo iš kitos 
Džeimso kūno pusės. — 74 turi vykti jo pasikviesti. 

— Aš? Nejau pamiršote, kad vos prieš tris savaites mėginau 
jį nušauti šiame pat kambaryje? Jeigu negalite, pasiųskite Temą. 
Angusas dievina savo jaunąjį pusbrolį. 

— Angusas, na.... Šiuo metu jis šiek tiek piktas ant mūsų ir 
nenorės kalbėtis. 

— Ką gi jam padarėte? Nors ne, persigalvojau, nieko man 
nesakykite. 

— Mes jam nepasakėme visos tiesos, kodėl atvykome į Ameriką. 

— Yra kai kas daugiau nei mano dėdės mirtis? 

— Tai panelė Prudensa sumokėjo mums už kelionę čionai. 
Nusamdė mus surasti jos vyrą. 

Edilina išpūtė į jį akis. 

— Aš ne per geriausiai išmanau teisę, bet galite būti apkaltinti 
kaip žmogžudystės bendrininkai. 

Malkolmas gūžtelėjo pečiais. 

— Vadinasi, Angusas pyksta ant jūsų, kad tame dalyvaujate? 
Nuo kada jis tapo Džeimso Harkorto šalininku? 

Malkolmas žvilgtelėjo į langą. 

— Žinote, mergužėle, nenoriu tavęs dėl to skubinti, bet, manau, 
turėtum vykti nedelsdama. Iki prašvis, dar kelios valandos, ir mums 
gali prireikti viso to tamsos meto. Nemanau, kad rytą tarnaitė tylės, 
pamačiusi svetainėje ant grindų negyvėlį. 

— Kokia tarnaitė? Ta, kuri buvo išsiųsta iš Anglijos už kapų 
plėšimą, ar ta, kuri buvo nuteista už tai, kad iščaižė rimbu savo patėvį? 

Malkolmas palingavo galva. 

— Ak, mergužėle, jeigu tik būčiau jaunesnis... Bet privalai 
važiuoti ir surasti Angusą. Jis pažįsta kraštą, o mes — ne. Žinos, 
ką daryti ir kaip paslėpti kūną. Mes patys vyktume, bet jis pasakė 
neturėsiąs su mumis jokių reikalų, kol jam nepasakysime visos tiesos. 


Tačiau prisiekėme panelei Prudensai neprasitarti. 

— O Angusas turi jai silpnybę. 

— Nagi, pasakyk, kad tik pajuokavai, — rimtai paprašė Mal- 
kolmas. — Šeimusas gerokai sužavėtas šia moterimi, o ir ji jam ne- 
abejinga. Jeigu ir Angusas jos nori, tai sukels didelių problemų. Jie... 

— Iš kur man žinoti, ko jis nori, — kone sušuko Edilina, paskui 
žvilgtelėjo į lubas, išgirdusi kažką panašaus į prislopintą verksmą. 

— Turiu eiti! — pasakė Malkolmas. — Ir tau metas. Angusas 
gyvena smuklėje, kur anksčiau dirbo. 

Jis išskubėjo iš kambario. 

— Žinoma, — sumurmėjo Edilina. — Kurgi kitur jis būtų? 
Tame pačiame kambarėlyje, toje pačioje lovoje. 

Jai kilo noras užbėgti į viršų ir pasakyti vyrams, kad negali to 
padaryti. Bet ką padarytų, kad tik nereiktų susitikti su Angusu, bet 
paskui pažvelgė žemyn į kūną ant grindų, pagalvojo apie vargšę 
Prudensą, kuri bus pakarta už tai, kad nušovė žmogų, labai to nu- 
sipelniusį. Ir Edilina pasuko durų link. Bet dar atsigręžė ir smagiai 
įspyrė Džeimsui į šonkaulius. 


— Cia nuo manęs, — tarė ir išėjo iš kambario. 


NX 
4 


— Angusai! — pašaukė Edilina, stebeilydama į jį lovoje. 

Jis miegojo /oje lovoje, toje pačioje, kuri jai siejosi su tiek daug 
prisiminimų. Be abejo, sapnuoja kažką malonaus. Ir kodėl ne? Jis 
gaudavo viską, ko norėdavo, juk taip? Per ketverius metus, kai nieko 
apie jį negirdėjo, tikriausiai permiegojo su šimtu moterų. Galbūt su 
tūkstančiu. 

Ji atsispyrė paskatai apsisukti ir išeiti, bet prie tvarto laukė 
Temas. Tikriausiai jis ją sugrąžintų atgal. Malkolmas liko sukrėstas, 
kai Edilina pasakė eisianti pas Angusą viena. 

— Plėšikai! — patylom ištarė jis. 

— Amerikoje jų nėra, — atrėmė Edilina plačiomis nekaltomis 
akimis. 

Priblokštas Malkolmas pažvelgė į ją, bet Temas nusijuokė. 

— Ji nė neketina eiti pas Angusą. 

Edilina nuvėrė jį žvilgsniu, nes kaip tik taip ir ketino pasielgti. 

— Aš vyksiu kartu ir jus saugosiu, — pasakė Temas, — net 
jeigu šiame naujame krašte nežinoma, kas yra nusikaltimas. 

Kai jis pasakė lauksiąs jos kieme už namo su pabalnotais arkliais, 
Edilina nenorom sutiko. Paskui užlipo viršun persirengti, impulso 
pagauta įėjo į Temo kambarį ir atidarė komodą lovos kojūgalyje. 
Devyniolikos metų, jis buvo pėdą už ją aukštesnis, bet labai lieknas, 

tad jo drabužiai galėtų jai tikti. Jeigu ji turės slapčia gautis nakčia, 
juk negali to daryti vilkėdama trisdešimt penkiais jardais šilko. 

Visi buvo miegamajame pas Prudensą ir Harietę, tad niekas 
nematė praskubančios Edilinos su duksliais baltais marškiniais, 
liemene, ganėtinai plačia, kad paslėptų krūtis, bridžiais ir baltomis 
kojinėmis. Avėjo savo darbiniais batais — paprastos juodos odos 
ir didelėmis sidabrinėmis sagtimis. Plaukus susirišo ant sprando ir 
paliko nukarusius ant nugaros. 

Ji išėjo į kiemą, kur nekantriai laukė Temas. Kai ją pamatė, 
jam išsiplėtė akys, bet Edilina metė į jį tokį žvilgsnį, kad nedrįstų 
ką nors pasakyti. Tačiau kai pati viena švystelėjo į balną, jis tik ištarė 
„Šaunuolis!“ ir prieky jos išjojo iš kiemo. 

Nukakti iki smuklės, kur gyveno Angusas, truko valandą, ir 
juodu pamatė, kad tvartas, už kurio buvo jo kambarėlis, užsklęstas 
iš vidaus. Būtent Edilina liepė Temui pakelti ją iki antro aukšto, kad 
galėtų užkopti į pastogę. Jam pavyko atsistojus ant arklio pakelti 
Ediliną tiek, kad ji sugebėjo pačiupti kabančią nuo suktuvo virš 
pastogės durelių virvę. Buvo tikra, jos užpakalis liečiamas gerokai 
daugiau negu reikia, bet nieko Temui nepasakė. 

Sugriebusi virvę vargais negalais užsliuogė ja iki atdarų durelių 
apačios. Ji turėjo virve įsisiūbuoti į priekį ir žemiau savęs išgirdo 
Temą greitai įkvepiant oro. Edilinai pavyko įlėkti vidun, o ten nu- 
krito ant medinių grindų ir nusirito beveik iki kopėčių, vedančių į 
žemesnįjį aukštą. 

— Nesi to vertas, — sumurmėjo nusidulkindama drabužius. 

Kai atkišo koją nusipurtyti šieną, buvo gana patenkinta, kad 
yra be korseto ir neapsunkinama plataus ilgo sijono. Apsidairiusi 
ar niekas nemato, šiek tiek suskėlė šokį, kilnodama kelius kone iki 
juosmens. 

— Edilina! — iš apačios atskriejo garsus Temo šnabždesys. — 
Ką gi jūs ten veikiat? Girdžiu šokinėjant! 


Suraukusi grimasą, ji liovėsi šokti ir pagalvojo apie tas dienas, 

kai Temas buvo taip ją įsimylėjęs, kad pakerėtas tik spoksodavo. O 
dabar liepė jai paskubėti. 

Atsidususi apsisuko ir nulipo kopėčiomis į pirmą aukštą, ant 
pirštų galų nutapeno prie Anguso durų. Visi arkliai pasislinko į 
gardų prieki pasižiūrėti į ją, ir Edilinai kilo pagunda likti su jais. 
Pasakytų Temui, kad Anguso nerado. Pasakytų, kad jis veikiausiai 
su kita moterimi. Galbūt pasakytų jam, kad... 

Bet prisiminusi savo svetainėje ant grindų gulintį Džeimsą Har- 
kortą sugrįžo į realybę. Anguso durys buvo uždarytos, ir ji pamanė, 
gal pasibelsti. Tačiau bijojo, kad kas nors gali išgirsti. Aną naktį, kai 
juodu mylėjosi ir kėlė daugybę garsų, niekas negirdėjo, bet galbūt 
Angusas buvo šitaip pasitvarkęs. 

Ji paklibino skląstį ir šis pasidavė. Įėjusi vidun, jau kitą sekundę 
žvelgė žemyn į jo miegančio veidą. Greitai uždegė žvakę, ir tai, kad 
žinojo, kur ta ir skiltuvas yra, dar labiau ją supykdė. 

— Angusai! — pašaukė. — Pabusk! 

Kai jis nesujudėjo, priėjo arčiau — ir Angusas savo ilga ranka 
prisitraukė ją ant savęs. Nespėjus Edilinai sustabdyti, pamėgino 
pabučiuoti, bet ji atsistūmė nuo jo. 

— Neturiu tam laiko! — pašnabždėjo į ausį. — Mano svetainėje 
negyvas kūnas. 

— Turbūt mano, — ištarė jis užsimerkęs, — nes dabar esu 
danguje. 

Ji atsistūmė nuo jo stipriau, bet jis vis tiek laikė ją ant savęs. 

— Liaukis! Aš rimtai. Džeimsas Harkortas mano namuose, 
negyvas. 

Angusas atsimerkė ir pažvelgė į ją. 

— Harkortas? 

— Ak, vadinasi, mane girdi. 

— Girdėjau tave šokinėjančią viršuje. Edilina, vienas dalykas, 
kai šauni į mane, žinoma, stengdamasi nepataikyti, bet visiškai ki- 
tas — iš tikrųjų ką nors nudėti. 

— Tu idiotas! — riktelėjo ji ir iš visų jėgų pastūmusi jį pagaliau 
atsistojo šalia lovos. — Aš jo nenudėjau. 

Jis pasikėlė ant alkūnių. 

— Bet, regis, tau patinka šaudyti į žmones. Gerai, — tarė pa- 
matęs jos žvilgsnį. — Tai kas jį nudėjo? 

Edilina įsisprendė rankomis į klubus. 

— Kaip suprasti, kad saugojausi į tave nepataikyti? Stengiausi 
pataikyti, bet tu vis šokinėjai į šalis. Esi blogesnis už mūsų ožius! 

— Ožius? — Angusas persibraukė delnu veidą. — Edilina, 
apie ką gi tu kalbi? 

— Mėginu tave priversti mane išklausyti. Anksčiau niekada 
neišklausydavai, tačiau aš vis dar mėginu. Džeimsas Harkortas 
negyvas, kraujas iš jo sunkiasi ant mano svetainės grindų. Reikia 
atsikratyti kūno, ir Malkolmas mane pasiuntė atsivesti tave. Jis 
pasakė, kad tu žinai, kaip sutvarkyti kiekvieną slaptą, nesąžiningą, 
niekšišką, nelegalų reikalą, taip pat žinosi, kaip apsaugoti Prudensą 
nuo kartuvių. 

Kelias sekundes stebeilijęs į ją, Angusas nusimetė antklodę, 
išsirito iš lovos ir padėjo rengtis. 

— Prudensa? Ji — viena iš tavo vergių? 

— Merginos yra prievolininkės pagal teistumą, bet ne vergės. 
Bet ne, aš jos nesamdau. Turėtum žinoti, kas tokia Prudensa, nes 
daveisi su ja lovoje. 

Užsitempdamas bridžius, Angusas suvaitojo. 

— Ir vėl tavo pavydas! 

— Pavydas?! — Edilina sugniaužė prie šonų kumščius. — Aš 
niekada tavęs nepavyduliavau, kad ir kiek turėjai moterų. 

— O? Tai kodėl nusamdei Tabitą, jeigu ne laikyti ją toliau nuo 
manęs? 

— Ak,tu pasipūtęs, įžūlus... — ji pabandė įspirti jam į blauzdą, 
bet jis atsitraukė. 

Angusas nusišypsojo. 


330 Jude Deveraux 


— Manęs vėl šitaip netikėtai neužklupsi. 

Edilina užsidengė delnais veidą, lyg verktų. 

— Ak, Angusai, aš tokia išsigandusi. Džeimsas buvo... Tai baisu. 

— Man kyla pagunda persimesti tave per kelį ir gerai už tai 
įkrėsti. 

— Tik pabandyk, — atkirto ji. 

— Būtų visai lengva. — Minutėlę juodu žioravo akimis vienas 
į kitą. — Kas tokia Prudensa? — pagaliau paklausė jis. 

— Džeimso žmona. 

— Jo žmona? — Akimirką Angusas atrodė suglumęs, paskui 
suprato. — Ak taip, jo žmona. 

Edilina šaltai jam nusišypsojo. 

— Taigi iš tiesų ją prisimeni. Pamenu, tu nenorėjai man leisti ją 
pamatyti, bet leidai suprasti ją esant tokią gražuolę, jog pats pavydi 
Džeimsui. 

— Netiesa! 

Ji rūsčiai žvelgė į jį. 

Angusas mėgino nuslopinti šypseną. 

— Na, galbūt ir taip. Norėtum man įspirti į kitą blauzdą? Ši 
nekraujuoja. 

— Neapmausi manęs, Angusai... Kokia dabar tavo pavardė? 

— Harkortas, — jis gūžtelėjo pečiais. Taip buvo paprasčiau 
nei sugalvoti naują pavardę. — Tai vykstam? Ar nori likti čia ir dar 
šiek tiek pasiginčyti? 

— Išvis nenoriu turėti su tavimi jokių reikalų. 

Angusas atidarė savo kambarėlio duris ir praleido Ediliną 
pirma savęs. Anksčiau, ankšto kambarėlio patamsyje, jisai negalėjo 
gerai jos įsižiūrėti. 

— Kuo čia apsirengusi? — paklausė labai nustebęs. 

— Temo drabužiais. 

— A, — šaltai nutęsė Angusas. — Temo. Jis vis dar gyvena 


pas tave? 

— Lyg nežinotum apie mano gyvenimą kiekvienos smulkme- 
nos, — atkirto Edilina, o Angusas atkėlė tvarto durų skląstį. 

Temas laukė čia pat prie tvarto, raitas, ir laikė Edilinos arklio 
vadeles. 

Angusas pažvelgė į Temą. 

— Jeigu aš to imsiuos, noriu, kad man viską papasakotumėte. 

— Mes davėme panelei Prudensai įžadą, bet, manau, dabar tai 
nebeturi reikšmės. 

Edilina įstatė pėdą į savo arklio balnakilpę, tačiau Angusas 
pakėlė ją už juosmens ir pastatė į šalį. 

— Ką tu čia?.. — buvo beužprotestuojanti ir nutilo, nes Angusas 
įšoko į balną ir ištiesė jai ranką. 

— Aš verčiau josiu su Temu, — pareiškė. 

Angusas pradėjo lipti nuo arklio. 

Edilina tylomis sau po nosimi nusikeikė, įsitvėrė Anguso iš- 
tiestos rankos ir jis užsikėlė ją ant balno prieky savęs. Nepraėjo nė 
dviejų sekundžių, kai jie pajudėjo, o jis jau ėmė šnabždėti jai į ausį. 

— Palikau tave tą rytą, nes smuklėje pasirodė Džeimsas. Jis 
iškabinėjo mano paieškos skelbimus. Nenorėjau, kad tu mylėtum 
žmogų, kuris bus nubaustas mirtimi. 

— Ar todėl turėčiau tau atleisti? 

Edilina stengėsi sėdėti tiesiai ir likti toliau nuo jo stambaus 
šilto kūno. Ji vilkėjo tik medvilniniais marškiniais ir liemene, o 
naktis buvo šalta. 

— Aštikrai maniau, kad jeigu žinotum priežastį, kodėl tą naktį 
tave palikau, galbūt būtum mano atžvilgiu švelnesnė. 

Jo alsavimas dvelkė šiluma jai į veidą. Gerai prisiminė malonų 
jo kvapą. 

— Turiu geriau pasijausti dėl to, kad per kelias sekundes nu- 
sprendei visą mano gyvenimą? Nė nepaklausęs, ko aš noriu. Gavai iš 
manęs, ko geidei, paskui pametei kaip nereikalingą mazgotę! Tabita 
buvo gatvinė, ir tai su ja niekada taip blogai nebuvo pasielgta. 

Angusas atšlijo nuo jos, nugara jam pastiro. 

— Tu papasakojai jai apie mane? 

— O, taip. 

— Papasakojai Tabitai, vienai iš savo susaistytųjų merginų, 
apie save ir mane? 

Iš balso girdėjosi, kad jis negali patikėti. 

Šypsodamasi Edilina patvirtino: 

— Kiekvieną žodį. Ir, tavo žiniai, mudvi tapome geromis drau- 
gėmis. Kartkartėmis man tenka ją išpirkti iš kalėjimo ir išskaičiuoti 
iš jos daugiau nei metinį atlyginimą, kad galėčiau kompensuoti 
žmonėms, kuriuos apvagia, bet kai žiūri į tas išdaigas pro pirštus, ji 
gali būti maloni kompanionė. Viską išmano apie gyvatiškus vyrus. 

— Gyvatiškus? O. Tai yra bjaurius kaip gyvatės. 

— Melagius, apgavikus... 

Angusas atsiduso. 

— Pagavau mint. Tad pasakyk, kas atsitiko Džeimsui — jeigu 
tik pajėgsi atsitraukti nuo visų mano trūkumų vardijimo. 

— Bus sunku, antra vertus, galėjau metų metus mąstyti apie 
tavo trūkumus. 

— Tam prireiktų šešerių, o manęs nebuvo tik ketverius. 

— Šešerių ko? — paklausė ji. 

— Metų. Metų po metų ir dar metų... — Angusas nutilo, kai ji 
persikreipė balne pasižiūrėti į jį. — Atleisk, ketinai man papasakoti 
apie Harkortą ir jo žmoną. Nieko apie juos nežinau. 

— Tik tiek, kad jinai jį nudėjo. 

— Taip, tą žinau, bet 4044/ nudėjo? 

Edilina atsisuko pažvelgti į jį. 

— Ak, tiesa. Suprantu tavo požiūrį. Jis to nusipelnė. Bijau, kad 
teks su ja sutikti. Kur ji dabar? 

— Su Šeimusu. 

— Su? — Anguso veide atsispindėjo pasibaisėjimas. — Palikai 
tą išsigandusią moterį su Šeimusu? 

— Kai Prudensa nušovė Džeimsą, puolė jį spardyti, ir Šeimusas 
buvo vienintelis pakankamai stambus, kuris pajėgė ją nulaikyti. Bet, 
spėju, tu viską Žinai apie jos matmenis ir formas — juk tiek laiko 
praleidai su ja lovoje. 

— Ir likau gyvas, kad galėčiau apie tai papasakoti, — sau po 
nosimi sumurmėjo Angusas. 

— Ką? 

— Nieko. Tik mėginu sugalvoti, kaip atsikratysiu kūno tokiame 
dideliame mieste kaip Bostonas. Kur jinai jį nušovė? 

— Jau tau sakiau. Mano svetainėje. 

— Negali būti! Į kurią kūno vietą pataikė? 

— Į galvą. Per patį kaktos vidurį. Puikus šūvis. 

— Džiaugiuosi, kad i nešaudė į mane, — sumurmėjo Angusas. 

— Ar tai reiškia, kad laikai ją geresne šaule už mane? 

— Ne, brangioji, anaiptol taip nemanau. Edilina, kodėl palikai 
ta vargšę, pametusią galvą moterį su tokiu banditu kaip Šeimusas? 

— Žinai, kiek aš matau, tu vienintelis žmogus, manantis, kad 
Šeimusas blogas. Tad kur šuo pakastas? Ar vaikystėje jis tave ap- 
kuldavo? 

Edilina buvo labai arti tiesos, be to, jau netoli buvo jos namai, 


tad Angusas nutylėjo. 

Pirmiausia, ką jie išgirdo atidarę duris — tai juoką. Esamomis 
aplinkybėmis garsas buvo toks netinkamas, kad Angusas klausiamai 
pažvelgė į Ediliną. 

Ji gūžtelėjo pečiais. 

— Manau, tai meilė. Ji tartum visur aplinkui mane, skirta ne 
man, bet aplinkui mane. Supa mane iš visų pusių. Lyg liga, kurios 
negaliu pasigauti. 

Angusas užvertė aukštyn akis ir nuėjo į kambarį, kur vos tik 
prieš tris savaites nedaug trūko, kad Edilina būtų jį nušovusi. Kai 
ji pasuko į virtuvę, iš kur sklido juokas, jisai sugriebė ją už rankos. 

— Nenoriu pamatyti... jo vėl. 

— Jeigu tau reikia mano pagalbos, turėsi likti su manimi. 

— Dar ko? 

— Kadangi Džeimsas Harkortas nebegyvas, ketinu žūtbūt 
siekti, kad man atleistum už visas blogybes, kurias kada nors tau 
padariau. 

Tie žodžiai kone užėmė jai kvapą, bet Edilina veikiau būtų 
numirusi, nei jam tai prisipažinusi. 

— Niekada tau neatleisiu, — bloškė. 

Angusas nusišypsojo. 

— Keista, tavo lūpos taria viena, o akys — visai ką kita. 

Jis įsitempė ją į svetainę. 

Ant grindų iš tikrųjų dryksojo Džeimsas Harkortas su kulkos 
žaizda kaktoje. Po jo galva buvo pakišta didelė žalia vaškuota drobė. 

— Turbūt Harietė pasistengė, — spėjo Edilina, meiliai nusi- 
šypsodama. — Pasiskundžiau dėl savo grindų, tai ji jas ir apsaugojo. 

— Manau, privalėtum turėti šiek tiek pagarbos mirusiajam, — 
priminė Angusas, žvelgdamas žemyn į negyvėlį. 

— Tik ne jam. Turbūt žinai, kad Džeimsas šantažavo Harietę. 

— Man pasakė tik neseniai ir, galiu tave patikinti, pasakė ne- 
daug. — Angusas pasilenkė apžiūrėti kūną. — Mėginau išsiaiškinti... 

J; pertraukė garsus juoko protrūkis iš virtuvės. 

— Kas ten? 

— Nesu tikra, bet spėju, tai Malkolmas su Hariete ir Šeimusas 
su Prudensa. 

Mirksnį Anguso burna išsižiojo ir vėl užsičiaupė. 

— Jie šitaip susiporavo? 

— Kodėl ne? — atrėmė Edilina. — Tai normalu. Tiesą sakant, 
ką tik susipažinau su jauna našle, kuri, manau, būtų puiki partija Te- 
mui. Ji keleriais metais už jį vyresnė, bet tikriausiai jie vienas kitam 
patiktų. Ketinu ją pasikviesti čia. Žinau, Temas grįžta į Škotiją tapti 
lerdu, tačiau galbūt ji panorės vykti su juo. 

— Ir gyventi toje senoje tvirtovėje? Be įstiklintų langų? Ar ji 
norės rūpintis daugiau kaip dviem šimtais žmonių, priklausančių 
Makternų klanui? 

— Nežinau, — atsakė Edilina. — Panašiau, kad Harietė norėtų 
taip pasielgti. Ji visoms susaistytoms merginoms, kurias paėmėme 
laiduotinai, kaip motina. Ji... 

Jos akys išsiplėtė. 

Angusas nusišypsojo, nes išskaitė, kas jos mintyse. 

— Sakai, Malkolmui patinka Harietė? 

— Tu buvai ten, kai jie susitiko, ir matei, kaip Žiūrėjo vienas 
į kitą. 

— Nori pasakyti, tą dieną, kai į mane šaudei? Prašau man 
atleisti, buvau užsiėmęs kai kuo kitu ir nepastebėjau, kad Harietė 
spogina akis į mano dėdę iš meilės. 

Ji nuleido negirdomis jo nepasitenkinimą. 

— Harietė ir Malkolmas neperskiriami. Ji seks paskui jį, net 
jeigu pasakys ketinąs įsikurti mėnulyje. 

— Manau, tai gana gerai apibūdina Makternų tvirtovę. 

Jis vėl atsistojo ir pažvelgė žemyn į Džeimsą. 

— Pirmiausia turime atsikratyti to kūno ir užsitikrinti, kad 
ponia Harkort nebūtų apkaltinta žmogžudyste. Po to galėsime 
planuoti kitus dalykus. 

— Pavyzdžiui, išsiųsti Malkolmą ir Harietę atgal į Škotiją, o 
Temą palikti čionai? 

— Mūsų mintys visiškai vienodos, — sutiko Angusas, su meile 
akyse nusišypsodamas Edilinai. 

— Mūsų mintys visiškai nepanašios, — atkirto ji. — Ir dabar, 
kai aš apie tai pagalvoju, sumanymas labai blogas. Malkolmas ir 
Harietė per seni susilaukti vaikų, tad kas paveldės? 

Juodu pažvelgė vienas į kitą ir sutartinai ištarė: 

— Kena. 

— Gera matyti judu susitaikius, — nuo slenksčio pasakė 
Malkolmas. 

Edilina žvilgtelėjo į Angusą, lyg klaustų, kiek Malkolmas 
nugirdo. 

— Mudu gal ir susitaikėme, — suniurnėjo Angusas, bet aš 
negaliu atleisti jums. Viskas įvyko, dėl to, kad nepasakėte man visos 
tiesos, kodėl atvykote į šį kraštą. Jeigu būtumėte pasakę, aš galbūt 
būčiau užbėgęs tam už akių. 

— Ir kaip būtum tai padaręs? — nė kiek nesutrikęs paklausė 
Malkolmas. 

Jis laikė rankoje didelį alaus bokalą ir atrodė, lyg būtų išgėręs 
jų jau kelis. 

— Priversdamas ponią Harkort išvykti iš Amerikos, štai kaip. 

— Bet ji nenorėjo išvykti nepadariusi to, dėl ko čia atkako. 

— Sakai, tu jai padėjai jį nudėti? 

Malkolmas gūžtelėjo pečiais. 

— Ji neplanavo to daryti, bet jeigu jau taip išėjo, galiu ją 
suprasti. Turėtum ją paprašyti pasakoti visą istoriją. Tu ir panelė 
Edilina palikote Škotiją ir pasijuokėte, sustabdę Harkorto išdavystę, 
bet vargšei Prudensai teko atlaikyti visą jo įsiūtį. Jis nemėgo, kad 
kas nors stotų jam skersai kelio. Taigi, berneli, kaip ketini atsikra- 
tyti to kūno? 

— Sukaposiu ir po gabalą išnešiu. 

Edilina aiktelėjo, prisidėdama prie gerklės rankas, bet Malko!- 
mas nusijuokė. 

— Atsinešiu savo pjūklą. 

— Pasakyk Temui, kad paruoštų didžiąją karietą. — Jis pažvelgė 
; Ediliną. — Ar tebeturi tas sunkias skrynias, kuriose gabenome 
auksą? 

Edilina linktelėjo. 

— Jos palėpėje. 

— Tad tegul Šeimusas atneša vieną čionai. — Jis pažvelgė į 
Malkolmą. — Ar Prudensa pajėgi keliauti ir kalbėti? O gal ją nu- 
girdei taip, kad vos apverčia liežuvį? 

Žvilgtelėjęs į virtuvę, Malkolmas pritildė balsą. 

— Tu jos nepažįsti, tiesa, berneli? Ji geba pergerti Šeimusą. 

Angusas kilstelėjo antakius taip aukštai, kad tie bemaž pasislėpė 
jo plaukuose. 

— Spėju, dabar gailiesi, kad jos nevedei, — sumurmėjo Edilina, 
pajudėdama paskui Malkolmą iš kambario. 

Bet Angusas pagavo ją už rankos, prisitraukė arti prie savęs, 
o lūpomis prisispaudė prie josios ir bučiavo su visu susitvenkusiu 
per ketverius metus jausmu ir ilgesiu. Kai liovėsi, jos pėdos nesiekė 


grindų, o pati buvo visiškai jo glėbyje. 

— Noriu kai ką tarp mudviejų išsiaiškinti, — pasakė jis. — 
Mylėjau tave tartum visą savo gyvenimą. Nuo tos pirmos akimirkos, 
kai tave pamačiau, nepajėgiau nuo tavęs atitolti. Glazge man buvo 
nepakenčiamai sunku tave palikti. Edilina, — sukuždėjo jai prie kak- 
lo prispausdamas lūpas. — Gailiuosi, kad tave palikau po vienintelės 
mudviejų nakties drauge, bet kitaip negalėjau. Buvau ieškomas, visur 
išsiuntinėti mano arešto orderiai. Jeigu būčiau likęs su tavimi, galėjau 
būti sučiuptas, ir ką tuomet tu būtum dariusi? 

— Likusi šalia tavęs, — sukuždėjo ji, rankomis apsivijusi jam 
kaklą, užsimerkusi nuo jo bučinių. 

— Būtent, — tarė jis. — Stebėtum mane tempiamą į kalėjimą 
arba į kartuves. O paskui tau būtų tekę... 

— Gal judu galėtumėte tai atidėti vėlesniam laikui? — nuo 
durų paklausė Temas. 

— Tu pyksti, nes pats neturi moters, — atkirto Angusas, vis 
neatitraukdamas akių nuo Edilinos. 

— Jeigu ir turėčiau, norėčiau ją apsaugoti nuo tekančios saulės 
ir negyvėlio ant svetainės grindų. 

Angusas dar kartą pabučiavo Ediliną ir pastatė ją ant žemės. 

— Eik! — paragino. — Tegul Šeimusas atitempia žemyn tą 
skrynią. — Jis pažvelgė į Temą, kuris vis tebesiraukė. — Ar karieta 
paruošta? 

— Jau beveik valanda, kai ji paruošta, — atsakė Temas gerokai 
perdėdamas. 

— Gerai, tuomet įsodink į ją moteris. 

— Nemanau... — pradėjo Temas, bet Angusas jį nukirto. 

— Kiek žinau, vis dar tebesu lerdas ir neklausiu, ką tu ma- 
nai. Susodink į karietą visas moteris ir pasistenk tai padaryti kuo 
greičiau. 

Temas dvejojo tik sekundę, paskui išskubėjo atgal į virtuvę. 


9wvo- so 


Džeimso Harkorto kūną. Su jo ir Edilinos dėdės mirtimis nebeliko 

baimės, kurioje taip ilgai Angusas gyveno. Nebebus kam paliudyti, 
kad Angusas pavogė auksą — ir Ediliną. 

Angusui atrodė, kad beveik visą savo gyvenimą bėgo ir slapstėsi. 
Tai nebuvo tiesa, bet tikrai toks jausmas neapleido. Dabar jis laisvas, 
ir juodu su Edilina pagaliau galės būti drauge — tai yra jeigu ji jo 
norės. Nuo tos minties jis nusišypsojo. Jos protas galbūt tebepyksta 
ant jo, bet jis ką tik įrodė, kad kūnas — ne. 

Truko keturiasdešimt penkias minutes Džeimsui įgrūsti į 
skrynią, o sunkią dėžę pritvirtinti karietos gale. Malkolmas ir Šei- 
musas važiavo ant priekinės pasostės, vadeliodami keturis arklius, 
Temas įsitaisė gale, o Angusas — karietos viduje su Edilina šalimais 
ir Hariete su Prudensa priešais. Kai Angusas pasakė pavardę ir adresą, 
kur važiuoti, Malkolmas nusišypsojo. 

— Tai tas bernas, kuriam išgelbėjai gyvybę? — pasitikrino jis. 

— Taip, — atsakė Angusas. — Matju Oldridžas. Dabar jis 
Bostone ir čia mokosi. 

— Ketina tapti daktaru? — paklausė Malkolmas. 

Angusas linktelėjo. 

— Jis žinos, ką daryti su negyvėliu. — Ir įlipo į karietą šalimais 
Edilinos. 

Karietoje kilo trumpas kivirčas, kai Harietė pareiškė, kad Edi- 
linai nevalia viešumoje rodytis vilkint vyriškais drabužiais. 

— Tavo... tavo galūnės nepridengtos! — piktinosi ji. 

] ją bridžiuose, gerokai per dideliuose. — Bet jausmas nuostabus. 
Galvoju, nusikirpsiu plaukus ir nuolatos rengsiuos kaip vaikinas. 

— Esate per graži, — įsiterpė Prudensa. — Nieko neišeis. 

Rimtas jos balsas sugrąžino visus į dabartį. 

— Edilina gali likti karietoje ir niekas jos nematys, — nuspren- 
dė Angusas, kai jie pajudėjo iš kiemo tarp namo ir karietinės. Jis 
atsirėmė į sėdynės nugarėlę, blausioje šviesoje pažvelgė į Prudensą 
ir pasakė: — Noriu išklausyti jūsų istoriją, kiekvieną žodį. 

Ji suskato atsiprašinėti Anguso už savo elgesį tą naktį, kai juodu 
pirmą kartą susitiko. 

— Jaučiausi nelaiminga dėl savo santuokos ir pamaniau, kad 
jūs — vienas iš daugelio Džeimso kreditorių. 

Angusas gūžtelėjo pečiais, leisdamas suprasti, kad nėra dėl ko 
atsiprašinėti, ir apsimetė nematąs nukreipto į jį Edilinos žvilgsnio. 
Bus dar kai kas, ką jam teks paaiškinti, pagalvojo susiraukdamas. 

Vis dar nebuvo pripratęs prie Prudensos išvaizdos. Buvo stambi, 
vyriška moteris, didelėmis rankomis ir plačiais pečiais. Viena, kas 
buvo pas ją moteriška — tai vešlūs šviesiai kaštoniniai plaukai. 

Harietė spustelėjo stambią Prudensos plaštaką. Angusas su- 
mojo, kad jiedvi — svainės ir, panašu, draugės. 

— Manau, pradėti turėčiau aš, — prašneko Harietė ir pažvelgė 
į Ediliną. — Prisimeni, kai maždaug prieš ketverius metus grįžai iš 
savo susitikimo su Tabita? 

— Susitikimo? — paklausė Edilina. — Kalbi apie tai, kai mudvi 
mušėmės kone iki mirties, o paskui visą naktį... — ji žvilgtelėjo į 
Angusą. — Manau, tikrai prisimenu tą naktį. Po to tu taip nervinaisi, 
kad krūpčiodavai nuo kiekvieno menkiausio garso. 

— Todėl, kad dieną anksčiau pasirodė Džeimsas su popieriais, 
kuriuose buvo parašyta, kad tu — jo žmona. 

— Jo kas? — nustebo Edilina. — Juk aš niekada už jo neiš- 
tekėjau! 

— Žinau, bet jis turėjo santuokos dokumentus su žavo vardu 
juose. Pasakė man nueisiąs pas advokatą ir iškelsiąs bylą dėl to, kad 
judu susituokėte Anglijoje, tačiau tu, pasinaudojusi jo pavarde ir 
auksu, pabėgai su savo meilužiu į Ameriką. 

— Jam tai būtų gerai nesibaigę, — pasakė Edilina. 

— Jis taip pat turėjo priesaika sutvirtintą laivo, kuriuo jūs 
atplaukėte, kapitono pareiškimą, kad keliavote kaip ponas ir ponia 


Harkortai. Jūs tebesinaudojote Harkort pavarde. 

— Bet... — pradėjo Edilina. 

— Jis užsitikrino jūsų dėdės paramą, — įsiterpė Prudensa.— Aš 
to nemačiau,bet man sakė, kad buvo jūsų dėdės laiškas, patvirtinantis, 
jog jūs — Džeimso Harkorto žmona. 

Edilina atsirėmė į minkštai kimštos sėdynės nugarėlę. Nepajėgė 
suprasti tokių atvirų melų. 

Angusas paėmė jos ranką į savąją. 

— O kaip jūs? — paklausė jis Prudensos. — Kas jums nutiko 
po tos nakties, kai mudu... ee... susipažinome? 

— Sugrįžau į savo tėvo namus, ir man malonu pasakyti, kad jis 
apsidžiaugė mane išvydęs. Kol manęs nebuvo, viską valdė keli mūsų 
tarnai ir jis iš jų nesulaukdavo net padoraus valgio. Aš sugrąžinau 
tvarką, o mudu niekada nesikalbėjome apie mano vyrą ar apie tai, 
kas nutiko. 

Angusas pažvelgė į Harietę. 

— Ojūs nuo Džeimso atsipirkdavote. 

— Daugiau nieko nesugalvojau. 

— Kodėl nepasakei man? — paklausė Edilina. — Būčiau 
įstengusi susitvarkyti su Džeimsu. 

— Tu tą naktį buvai tokia nelaiminga dėl to, kas nutiko. — Ha- 
rietė perkėlė akis ; Angusą. — Man pristigo drąsos dar tai pridurti 
prie tavo bėdų. Be to, visa pasinėrei į verslą, kurį ką tik pradėjai. 
Negalėjau tau užkrauti dar daugiau sunkumų. 

— Užtat nuo Džeimso atsipirkdavai, — pasakė Edilina. — 
Kaip tu tai darei? 

Angusas spustelėjo Edilinai ranką, bet ji vis nenuleido nuo 
Harietės akių. 

— Padariau kai kurių pataisymų buhalterinėse knygose. Nebuvo 
taip jau sunku. 

— Kiek tu jam atidavei? — paklausė Edilina. — Kad ir kiek 
tai buvo, Džeimsui būtų neužtekę, nes jis manė turįs teisę į viską. 


— Apie skaičius galėsime pasikalbėti vėliau, — pasakė Angusas 

ir pažvelgė į Prudensą. — Štai ką noriu žinoti: kaip jūs vėl ėmėtės 
to reikalo ir kaip tapo įvelti mano giminaičiai. 

— Džeimsas mane nužudė, — atsakė Prudensa. 

Ir Angusas, ir Edilina išplėtė į ją akis. 

Harietės akys priplūdo ašarų, kai abiem rankomis suėmė Pru- 
densos plaštaką. 

— Tai aš dėl visko kalta, — ji pažvelgė į Ediliną. — Tu teisi 
dėl pinigų. Džeimsas reikalavo vis daugiau ir daugiau. Aš... /u ap- 
mokėdavai nuomą už jo ištaigų namą Niujorke ir tu pirkdavai jam 
drabužius. Tu apmokėdavai jo sąskaitas už gėrimus. Tu... 

— Ar ilgai? — paklausė Edilina. 

— Kol daugiau nebegalėjau pakęsti. Trejus metus. 

— Nenoriu net pagalvoti, kiek iš viso susidarė, — tarė Edi- 
lina. — Ar tai per Džeimsą mūsų pelnai trečiaisiais verslo metais 
sumenko? 

— Taip, — patvirtino Harietė, o jos skruostais pradėjo riedėti 
ašaros. — Edilina, aš taip gailiuosi. Tu visiškai manimi pasitikėjai, 
bet aš išdaviau tave. Aš... 

— Jūs ją išgelbėjote, — nekantriai pertraukė Angusas. — Kokiu 
būdu Džeimsas?.. — jis pažvelgė į Prudensą ir sušvelnino balsą. — 
Kaip jis jus „nužudė“? Ir kodėl? Jeigu jūs gyvenote Anglijoje, kaip 
galėjote jam pakenkti? 

— Kai aš nustojau Džeimsui mokėti, — pasakė Harietė, — 
kaip galite ir įsivaizduoti, jis pasiuto iš pykčio. Tarp mudviejų įvyko 
baisus kivirčas, jis prisiekė man atkeršyti. Pasakė nuvažiuosiąs pas 
Edilinos dėdę ir pasitelksiąs jį į pagalbą. Prisiminkite, kad Edilina, 
kai pabėgo su jumis, tebebuvo globojama dėdės. 

— Ar jis nuvažiavo? — paklausė Angusas. 

— Taip, — patvirtino Prudensa. — Nežinau visų susitikimo 
smulkmenų, bet, manau, Loleris iš jo pasijuokė. 

— Panašu į jį, — linktelėjo Angusas. 

— Bet tikrai žinau, — tęsė Prudensa, žvelgdama į Ediliną, — 

kad jūsų dėdė pasakė Džeimsui niekuo negalintis padėti, nes jis 
vedęs mane. 

— Parodyk jiems — paragino Harietė, žvelgdama į Prudensą. 

Kiek padvejojusi, ji nusirišo ir nusitraukė prie savo korsažo 
skarelę. Edilina aiktelėjo, išvydusi ant jos gerklės randą — gilų, 
raudoną ir tartum juosiantį aplinkui visą kaklą. 

— Tądien aš buvau mūsų namų ūkyje, — paaiškino Pruden- 
sa, — nes naktį apsiveršiavo karvė. Ėjau atgal, kai keliu atidundėjo 
du raiteliai. Pasitraukiau į šalį jiems iš kelio, bet jie tiek priartėjo, kad 
aukštielninka nuvirtau ant kelkraščio. Išgirdusi vieną iš jų nusėdant 
nuo arklio, šūktelėjau, kad žiūrėtų, kur joja. 

Harietė tvirčiau suspaudė Prudensos plaštaką. 

— Vyriškis buvo stambus, net stambesnis už manąjį Šeimusą. 

Ji taip švelniai ištarė „manąjį Šeimusą“, kad Angusas spustelėjo 
Edilinai ranką, bet iš veido neišsidavė išgirdęs. 

— Jis... Jis... — Prudensa nutilo ir nusisuko į šalį. 

— Vyriškis uždėjo jai aplink kaklą mazguotą garotą ir pradėjo 
smaugti, — tęsė Harietė. — Jisai suko ir veržė, kol Prudensa prarado 
sąmonę, tada pamanė, kad ji negyva. — Harietė atsikvėpė. — O 
mano brolis sėdėjo ant žirgo ir stebėjo. 

Edilina pasibaisėjusi aiktelėjo. 

— Man taip gaila, — pasakė ji Prudensai. — Dėl visko kalta 
aš. Susižavėjau Džeimsu, nes jis buvo kitoks nei kiti. Vienintelis iš 
vyrų manęs nesivaikė. Jeigu aš nebūčiau... 

— Neleisiu tau savęs kaltinti. Net vaikystėje mano brolis buvo 
baisiai išlepintas. Mūsų motina juo naudojosi prieš mūsų tėvą. — 
Harietė numojo ranka. — Dabar tai nebesvarbu. 

— Jūs likote gyva, — pasakė Angusas Prudensai. 

— Taip, bet tik per atsitiktinumą. Buvau pamiršusi paimti pyra- 
gą, kurį ūkininko žmona iškepė mano tėvui, ir ji atlėkė keliu savuoju 
poniu įkinkytu vežimaičiu, mėgindama mane pasivyti. Manau, štai 
kodėl Džeimsas ir jo nusamdytas žudikas nepasiliko įsitikinti, ar aš 

mirusi. Matyt, jie ją išgirdo, nes kai moteris mane pamatė gulinčią 
šalikelėje, jų nebebuvo. Po to tris mėnesius galėjau maitintis tik 
skysčiais. Viskas turėdavo būti sutrinama, ir praėjo beveik metai, 
kol visiškai atgavau balsą. 

Harietė pažvelgė į Angusą. 

— Nuo tokios įtampos neatlaikė jos tėvo širdis. 

— Po jo mirties, — vėl prašneko Prudensa, — turėjau viską 
parduoti, kad galėčiau apmokėti skolas. Namas, namų ūkis — viskas 
buvo parduota. Ten mano šeima gyveno keturis šimtus metų, bet 
dabar nieko nebeliko. 

— Todėl atvykote į Ameriką surasti Džeimso, — baigė An- 
gusas. 

— Ne. Pirma nuvykau pas jūsų dėdę, — pasakė ji Edilinai. 

— Betgi kodėl? Nejau manėte, kad jis jums padės? Jis ne iš 
tokių Žmonių, kurie tiki teisingumu. 

Kai Prudensa nutylėjo, Angusas paklausė: 

— Kaip apie jį sužinojote? 

— "T dieną, — palingavo galva Prudensa. — T3 dieną, kai 
viskas pasikeitė, — ji metė į Angusą žvilgsnį, vos nesukeldama jam 
šypsenos. Bet Edilina įdėmiai jį stebėjo, tad susiturėjo nenusišypsojęs. 
Prudensa turėjo galvoje tą dieną, kai Angusas ir Edilina pavertė nie- 
kais Džeimso pastangas pasprukti su auksu į Ameriką. — Visą dieną 
išmiegojau ir pabudau tik tuomet, kai į kambarį atėjo Džeimsas. 
Svirduliavo nuo narkotiko, bet buvo pakankamai šviesaus proto, kad 
įpultų į siutą. Vilkėjo tik apatiniais. — Prudensa prisidėjo prie burnos 
delną, lyg stengtųsi nesukrizenti. — Jai vieninteliai likę drabužiai 
buvo tie, kuriais vilkėjo, kiti buvo laive — ir ant jūsų. 

Prudensa pažvelgė į Anguso liemenę. 

— Regis, šita buvo Džeimso mėgstamiausia. 

— Nejaugi? — nustebo Edilina. — Ir man ji labiausiai patinka. 


Bet, kita vertus, aš visada vertinau Džeimso skonį. 

— Jis viską pirko nurodydamas, kad apmokėsite jūs, — pasakė 
Prudensa. 

— Žinau, mačiau sąskaitas. Bet aš neprivalėjau jų apmokėti, — 
nusišypsojo Edilina. 

— Ką jis darė sužinojęs, kad laivas išplaukė? — paklausė An- 
gusas. 

— Kone išprotėjo iš pykčio. Buvo viską taip rūpestingai su- 
planavęs. 

— Jis jums papasakojo, ką padarė? — paklausė Angusas. 

— Ne tiesiogiai — ne taip, lyg kalbėtųsi su manimi. — Prudensa 
susičiaupė tiek, kad lūpos beveik pasislėpė, o smailas smakras paki- 
lo, kone susiliesdamas su nosies galu. — Jisai siuto, kad vedė tokią 
kaip aš, idant galėtų gauti gražuolės auksą, o jūs, — ji žvilgtelėjo į 
Angusą, — jūs viską pavogėte. Džeimsas pasakė, kad aš... 

— Manau, mes visi galime atspėti, ką Džeimsas pasakė, — 
garsiai įsiterpė Edilina. — Ar tą dieną jūs jį palikote? 

— Taip, — patvirtino Prudensa. — Sėdau į diližaną ir par- 
važiavau į savo tėvo namus. Trejus metus Džeimso nei nemačiau, 
nei girdėjau — iki tada, kai mane norėjo pasmaugti, o jis sėdėjo ant 
žirgo, Žiūrėjo ir šypsojosi. 

— Bet pasveikusi jūs nuvykote pasimatyti su Loleriu, — pri- 
minė Angusas. 

— Norėjau išsiaiškinti, ar jis Žino, kur esate j4s, — pasakė ji 
Edilinai. 

— Aš? — paklausė ji ir pasislinko karietoje atgal. 

Ji gal ir galėjo atsilaikyti prieš Tabitą, bet Edilina suvokė, kad 
jeigu ši moteris pultų, niekaip prieš ją nelaimėtų. 

Angusas raminamai spustelėjo Edilinai ranką. 

— Spėju, ieškojote kai ko, ką turėjo Edilina. 

— Taip, — patvirtino Prudensa, griežtai pažvelgdama Angusui 
į akis. 


Edilina nutylėjo, tačiau tiesiau atsisėdo karietoje. Pariura. 

Štai ko Prudensai reikia. Bet jos seniai nebeliko. Angusas pasiėmė 
brangenybes tąnakt, kai paliko Ediliną. 

— Tai, ko jums reikia, saugiai padėta banko saugykloje čionai, 
Bostone, — pasakė Angusas. 

— K3? — nustebo Edilina. — Aš juos atidaviau žau. O tu sakai, 
kad po visų mano sunkių pastangų atgauti tuos deimantus iš vagilės 
Tabitos rankų tu padėjai juos į banką ir nepardavei? 

— Jie man niekada nepriklausė, — atsakė Angusas. — Kaip 
galėjau tokius dalykus paimti? 

— (Gal man pasakysite, apie ką kalbate? — paklausė Harietė. 

— Visas komplektas saugus? — paklausė Prudensa, o kai An- 
gusas linktelėjo, garsiai pravirko. — Nebuvo parduotas? Nepakliuvo 
pas Džeimsą jo lošimo skoloms apmokėti? Tebeturite jį? 

Sėdintis ant pasostės aukščiau jų Šeimusas pažvelgė pro lan- 
gutį į karietos vidų ir piktai sužaibavo akimis į Angusą. — Tik ją 
pravirkdyk, ir suplėšysiu tave į gabalus. 

— Viskas gerai, Šeimusai, brangusis, — nuramino Prudensa 
šniurkščiodama ir garsiai išsišnypšdama į Harietės paduotą nosinaitę 
nosį. — Kuo puikiausiai. Vėliau tau viską papasakosiu. 

Po dar vieno perspėjamo žvilgsnio Angusui Šeimusas vėl įsitaisė 
ant pasostės. 

Angusas, siekęs tarp dviejų moterų, užstūmė langutį. Prudensa 
sugriebė jo ranką. 

— Jūs geras žmogyus. 

— Kartais, — sumurmėjo Edilina. 

— Aš tikrai norėčiau suprasti, apie ką kalbate, — pareikalavo 
Harietė. 

Tad Edilina jai papasakojo. 

— Pariura? Visas brangenybių komplektas? 

— Deimantų, — patikslino Edilina. 

Prudensa linktelėjo. 


— Tėvas prieš pat mirdamas man apie juos papasakojo. Aš 

nežinojau, kad jis juos tebeturi, nežinojo ir bankas. Jis man pri- 
sipažino saugojęs juos savo dukters vestuvėms, ir būtent tam jie 
buvo skirti. — Ji vėl išsišnypštė nosį. — Galėjo juos parduoti ir 
apmokėti daugybę skolų, bet nepardavė. Išsaugojo man ir laikė 
paslėpęs mano skrynioje. Neleido man jų pamatyti prieš vestuves, 
nes baiminosi, kad Džeimsas pavogs. Jis teisingai spėjo: Džeimsas 
niekada nepasižiūrės į mano skrynią. Mudviejų santuoka buvo be 
intymumo. 

— Kai baigsim šį reikalą, atiduosiu jums visą komplektą, — 
pažadėjo Angusas. — Trūksta auskaro ir kelių apyrankių, bet... 

— Aš turiu likusias dalis, — pertraukė Edilina ir visi sužiuro 
1 ją. — Mano liokajus surado žmogų, kuris pavogė iš Tabitos dei- 
mantus ir juos pardavė. 

— Ir kodėl norėjai turėti likusius dalykėlius iš komplekto? — 
paklausė Angusas. — Maniau, jeigu manęs neapkenti, tai nenorėsi 
apie juos nieko girdėti. 

Edilina tebežiūrėjo į Prudensą ir jam neatsakė. 

— Spėju, jūs susipažinote su Malkolmu, kai nuvykote pas 
mano dėdę. 

— Taip, — patvirtino Prudensa ir jos veidas sušvelnėjo. — Ir 
ten susipažinau su Šeimusu. Jis daug žinojo apie jus, apie tai, kur ir su 
kuo išvykote, ir apie furgoną, pilną skrynių su auksu. O! — ištarė ji. 

— Kas yra? — paklausė Harietė. 

— Skrynios su auksu. Džeimsas beveik apie nieką daugiau 
nekalbėjo, kai sužinojo, kad išplaukėte be jo, ir dabar... Dabar... 

— Jis pats vienoje iš skrynių, — pasakė Angusas ir pašnabž- 
dėjo: — Būkite atsargi dėl savo norų. 

— Prikalbėjote Malkolmą, Šeimusą ir Temą jums padėti, — 
nusprendė Edilina. 

— Taip, — atsakė Prudensa. — Turėjau šiek tiek pinigų, liku- 
sių pardavus mano šeimos dvarą, tad apmokėjau už mūsų kelionę 
į Ameriką. 

— Vadinasi, plaukėte laivu kartu su Šeimusu? — paklausė 
Edilina. 

— Taip, — patvirtino Prudensa ir jos veidas užsiplieskė. 

— Kaip miela, — pasakė Edilina. 

— Kaip keista, — sumurmėjo Angusas, paskui patraukė savo 
koją nuo Edilinos, kol ji nespėjo jam įspirti. 

— Jis toks geras žmogus, bet visą gyvenimą su juo blogai elgėsi. 
Šeimusas nori pradėti viską iš naujo ten, kur žmonės nesmerks jo 
dėl to, ką padarė jo tėvas. 

— Ir dėl to, kad palaisvino merginos balno paspręstę? — su- 
murmėjo Angusas. 

— Jis niekada to nepadarytų! Yra geras, dėmesingas žmogus. 

Prudensa nuvėrė Angusą žvilgsniu, leidžiančiu suprasti, ką 
Šeimusas jai papasakojo apie jį. 

Angusas žvilgtelėjo į Ediliną tartum ieškodamas užuojautos, 
bet ji visada mėgo Šeimusą. Angusas patraukė odinę lango užuolaidą 
ir dirstelėjo laukan. 

— Mes jau beveik vietoje, — jis vėl pažvelgė į Prudensą. — 
Papasakokite, kaip atsitiko, kad nušovėte Džeimsą. 

Visi karietoje nuščiuvo ir įsmeigė akis į Prudensą. 

— Aš nenorėjau, — prakalbo ji. — Aš buvau... Mudu su Šei- 
musu buvome... 

— Kadžio kambarėlyje virš karietinės, — nekantriai pertraukė 
Harietė. Mes visi tai žinome, ir, beje, manau, tu mokėjai Kadžiui 
gerokai per daug už tai, kad skolino jums savo kambarėlį. — Ha- 
rietė pažvelgė į Ediliną. — Nuo tada, kai jis tą naktį tau padėjo, kai 
tu ir... — ji mirksnį nutilo. — Šiaip ar taip, manau, Katbertas per 
daug sau leidžia. 

— Ar tai jis pasisavino pusės metų pelną? — atšovė jai Edilina. 

— Aš tai dariau, nes... — pratarė Harietė, bet Angusas ją 
nutraukė. 

— Judvi galėsite tai išsiaiškinti vėliau. Mano taisyklė niekada 

nesiginčyti, kai toje pačioje karietoje su manimi važiuoja negyvėlis. 
Taigi, ponia Harkort, jūs sakėte?.. 

— Prašom manęs šitaip nevadinti, — įsižeidė Prudensa. — 
Nepakenčiu tos pavardės. Su džiaugsmu prisiimsiu Šeimuso pavardę 
ir vadinsiuos ponia Freizer. Mudu... 

— Taip, teisybė, grįžkime prie šaudymo. Pažvelgiau pro langą 
ir pamačiau namo virtuvėje šviesą. Pamaniau, kad ten Harietė ir 
kad kažkas negerai, tad nuėjau vidun. Bet tuomet šviesa persikėlė į 
svetainę. Joje buvo Džeimsas ir krovėsi į maišą sidabrines žvakides. 
Matyt, aš šūktelėjau, nes jis apsisuko ir rankoje laikė pistoletą. Jis 
pasakė: „Betgi tu mirusi.“ Greitai susivokusi atsakiau: „Taip, mirusi ir 
atėjau pasiimti tavęs į kapą.“ — „Nė velnio“, — atkirto jis ir nutaikė 
į mane pistoletą. Aš atšokau, mudu susigrūmėme, pistoletas iššovė, 
o jis parkrito ant grindų. Negyvas. Regis, aš suklikau. 

Akimirką visi tylėjo ir žvelgė į ją. Suprato — jos pasakojimas 
pramanytas, bet nė vienas nepratarė nė žodžio. Po grumtynių su 
pistoletu žmogus nelieka su kulkos skyle tiesiai per vidurį kaktos. 
Galbūt kur nors kūne, bet tik ne galvoje. Be to, visi žinojo, kad pis- 
toletas, kuriuo Prudensa šovė, priklausė Kadžiui. 

Harietė ir Edilina pažvelgė į Angusą laukdamos, ką jis pasakys. 

— Kaip ir maniau, — pagaliau prašneko jis. — Savigyna. 

— Taip, aišku, — pasakė Harietė ir pažvelgė į Ediliną. 

— Kitaip ir negalėjo būti, — sutiko ji. 

Nė vienas nežiūrėjo į kitą, baimindamiesi neparodyti savo 
abejonių. 

Angusas apsidžiaugė, kai karieta sustojo. 

— Atvažiavome. Manau, bus geriau, jeigu įeisiu ir pasikalbėsiu 
su jaunikaičiu vienas. Mudu pažįstame vienas kitą, bet ne per geriau- 
siai, ir bijau, tai gali jį sukrėsti. Aš viską sutvarkysiu, tuomet galėsime 


važiuoti namo. Gerai? 

Trys moterys linktelėjo ir liko sėdėti, o Angusas išlipo iš karie- 
tos. Kai jos liko vienos, Edilina pažvelgė į kitas ir paklausė: 

— Kuri išlipsime pirmoji? 

Kadangi dar nebaigusi sakinio ji jau buvo perpus lauke, klau- 
simas liko tik retorinis. Prudensa, vien dėl savo gabaritų, išlipo 
antra, o Harietė — paskutinė, lygindamasi plaukus ir stengdamasi 
kuo gražiau atrodyti, lyg būtų visai pamiršusi, kokiu tikslu iš jie čia 
atvažiavo. 

Harietė rūsčiai nuvėrė akimis Ediliną vyriškais drabužiais ir jau 
žiojosi kažką pasakyti, bet Edilina metė tokį žvilgsnį, kuris privertė 
Ją užsičiaupti. 

"Trejetas moterų įžengė į Matju Oldridžo namą, o paskui jas — 
ir trys škotai. 

Dvi savaitės, mąstė Edilina. Ištisos dvi savaitės nuo tada, kai ji matė 
Angusą. Po tos nakties, kai jie nuvažiavo pas Matju Oldridžą į na- 
mus, ir po to, kas atsitiko vargšo Džeimso kūnui, Angusas atsisakė 
grįžti su jomis namo. 

Tik dabar Edilina suvokė, kad visą tą laiką gyveno iš anksto 
mėgaudamasi kilsiančiu tarp jųdviejų kivirču. Angusas gailėsis 
ją palikęs, ji atkirs, kad niekada jam neatleis, paskui... Ir tuomet 
viskas baigsis parklupusio ant kelių Anguso meldimu už jo tekėti. 
Žinoma, ji galiausiai ištars „taip“, bet per daug neskubės — privers 
jį kentėti. 

Edilina net įsivaizdavo, kaip kartu su Hariete ir Prudensa 
planuos trigubas jų vestuves didžiausioje Bostono bažnyčioje. Jos 
visos susituoks drauge, bet po to persiskirs ir išvyks kiekviena į savo 
povestuvinę kelionę. Edilina svaigo nuo visos tos romantikos. 

Bet kaip ir viskas su Angusu, niekas nėjosi taip, kaip planuota. 
Angusas pasiliko pas Matju, o visi kiti sugrįžo į Edilinos namus. 
Dvi dienas Edilina šypsojosi, džiugiai laukdama Anguso pasirodant 
prie jos paradinių durų su glėbiu rožių ir atsiprašymais lūpose. Kai 
kitos porelės aplinkui ją glaustėsi ir burkavo, Edilina vis šypsojosi, 
vaizduodamasi kas nutiks, kai pagaliau pamatys Angusą. Ar jis turės 
jai žiedą? 

Bet dienos slinko, o jis nesirodė. Penktą dieną Šeimusas pasi- 
siūlė jį surasti. 

— Ir aš jam pasakysiu, ką manau, kad šitaip elgiasi su jumis, 
panele. 

— O, Šeimusai, — kupinu meilės balsu prašneko Prudensa. — 
Tu jį užgausi. 

— Tą ir ketinu padaryti, — atsakė Šeimusas žemesniu nei 
paprastai balsu. 

Edilina mintyse kone regėjo Angusą užverčiantį aukštyn akis 
ir pasakantį Šeimusui, kad yra pasirengęs susiremti su juo bet kada 
ir bet kur. Bet Anguso smuklėje nebebuvo, ir niekas nežinojo kur jis. 

Kaip ji ir tikėjosi, kiti susiporavo pastoviam gyvenimui. Mal- 
kolmas paprašė Harietės už jo ištekėti ir grįžti gyventi į Škotiją. Ji 
nedvejodama sutiko, ir baigiantis vasarai juodu turėjo susituokti. 
Nuo tada nesiliovė kalbėję apie viską, ką veiks savo naujoje senojoje 
tėvynėje — Škotijoje. Malkolmas jai smulkiai papasakojo apie kie- 
kvieną Makternų klano narį, tad Harietė jautėsi lyg juos jau pažinotų. 
Edilina girdėjo Harietę kartojant vaikų vardus. 

— O Kena turi šešis vaikus — penkis berniukus ir vieną mer- 
gytę. Jos dukters vardas... Ne! Nesakyk man, aš prisiminsiu. 

Edilinai buvo sunku girdėti tokią laimę. 

O Šeimusui su Prudensa, regis, rūpėjo tik viena — kūniška 
jųdviejų gyvenimo pusė. Kai vieną popietę Edilina, Harietė ir Mal- 
kolmas sugrįžę namo išgirdo iš viršaus atsklindantį entuziastingą 
trinksėjimą, Malkolmas išklojo Šeimusui ką manąs. Taigi jų vestuvės 
irgi turėjo įvykti vasaros pabaigoje. 

Tačiau besirutuliojant įvykiams pasitaikė vienas netikėtas posū- 
kis. Edilinos siaubui, Temas pradėjo šaudyti akimis į Tabitą. Edilina 
leido Tabitai suprasti, ką apie tai mano. 

— Juk jis visai dar berniukas! — kone išrėkė ji Tabitai. — Tik 
berniukas, o tu... 

— Ta, kuri gali jį išmokyti visko, ką turi žinoti. — Ji nužvelgė 
Ediliną nuo galvos ligi pėdų. — Taigi jis vėl tave paliko? 

— Ne! — sušuko Edilina. — Jis manęs „nepaliko“. Angusas... 

Ji nutilo, nes visai nenutuokė, kur Angusas yra ar ką veikia. 
Kitą dieną po to, kai jie nuvyko pas Matju Oldridžą, Malkolmas 
užsispyrė, kad Edilina sėdėtų su juo svetainėje ir jis galėtų jai išsamiai 
papasakoti apie puikiąsias Anguso savybes. 

— Mergužėle, — pasakė Malkolmas, — jis niekada tau nepa- 
darytų to, ką, manai, padarė. Kai tave paliko, taip pasielgė dėl tavo 
pačios labo. 

Malkolmas toliau smulkiai Edilinai papasakojo, ką Angusas 
veikė, kai Džeimsas vėl iškabinėjo skelbimus dėl jo arešto. Po kelerių 
metų Malkolmui, Šeimusui ir Temui teko gerokai sugaišti laiko, kol 
surado Angusą. Jie jam pasakė, kad surado nesunkiai, bet iš tikrųjų 
taip nebuvo. Lyg Angusas būtų išnykęs nuo Žemės paviršiaus, ir 
jie buvo bepradedą manyti, kad Džeimsas Harkortas jį sučiupo ir 
pasistengė nužudyti. 

Savaičių savaites trys škotai keliavo iš miesto į miestą ieškodami 
jo. Keblumas buvo tas, kad jie neturėjo Anguso be barzdos portreto 
ir nenutuokė, kokia pavarde naudojasi. 

Tai Šeimusas, kai gėrė vienoje Carlstono smuklėje, nugirdo 
apie žmogų vardu ir pavarde Angusas Harkortas, tarnaujantį armijai 
tolimuosiuose vakaruose. 

— (Gaunasi vogčiomis per patamsius, lyg matytų kaip šviečiant 
saulei, — pasakė vienas buvęs kareivis. 

— Kaip jis atrodo? — paklausė Šeimusas. 

— Stambus. 

— Kaip aš? — bloškė Šeimusas. 

— Mačiau kalnus, mažesnius už tave, — atsakė Žmogus, ir 
Šeimusas nusišypsojo. — Ne, Angusas stambus, bet taip pat ir dailus. 

— Dailus? — nepatikliai paklausė Šeimusas. — Sakai, kaip 
mergina? 


354 Jude) Deveraux 


— Ne,veikiau kaip... — žmogus numojo ranka. — Merginoms 
jis patinka, bet girdėjau, turėjo nemalonumų dėl forto komendanto 
dukters. 

— A. — Šeimusas šyptelėjo. — Manai, jis ją ves? 

Žmogus nusijuokė. 

— Ne, jeigu tai liečia kapitoną Ostiną, neves. Šis — bjaurus 
tipas. Tiesiog baisus. 

— Kurgi yra tas Angusas Harkortas? — paklausė Šeimusas. 

— Negaliu tau nupasakoti, bet galėčiau nubraižyti žemėlapį. 

— Taigi, — tarė Edilina Malkolmui, — Angusas buvo kažko- 
kiame forte su kita moterimi. 

— Ne, mergužėle, — jau netekdamas kantrybės paneigė Mal- 
kolmas. — Jis 2ebuvo su ja. Kiek mums pavyko išsiaiškinti, nuo tada, 
kai tave paliko, nebuvo su jokia moterimi. 

— Netikiu tuo. Manau, turėjo šimtus, tūkstančius moterų. 
Manau... 

— Jis tave paliko, nes taip reikėjo! — garsiai pareiškė Mal- 
kolmas. — Nejau nesupranti, kad vyriokas pametęs dėl tavęs galvą, 
ir visada buvo pametęs? Kaip manai, kodėl mes taip juokėmės tą 
pirmą kartą, kai jis tave pamatė? Mes supratome — jis buvo kaip 
žaibo nutrenktas. Ir kai tave įmetė į arklių girdyklos lovį! Ak, ką gi, 
tai buvo įrodymas, kad... 

— Jis manęs neapkentė, — niūriai užbaigė Edilina. 

— Tai rodo, kad jis kovojo su savo jausmais, — pasakė Mal- 
kolmas ir suėmęs jos rankas į savąsias pritildė balsą. — Tam tikra 
prasme po savo tėvo mirties Angusas buvo lerdas. Tai per mano 
tėvą Makternai prarado viską, kas jiems priklausė, bet lerdo titulas 
perduodamas per vyriausiuosius sūnus. Mūsų klanas senas, ir gen- 
tainiai klauso vyriausiojo sūnaus ankstesnio vyriausiojo sūnaus, nors 
jis tik berniukas. 

— Suprantu, — linktelėjo Edilina. — Kaip pas karalius. Per- 

Aukso tenos 355 


— Turbūt taip. Bet net dar ir berniukas Angusas stengėsi ati- 
taisyti mums visiems jo senelio padarytą skriaudą. Iki pamatė tave, 
Angusas neturėjo nuosavo gyvenimo, visiškai neturėjo. 

Atsistojusi Edilina šaltu veidu pažvelgė žemyn į Malkolmą. 

— Mane pykina iki mirties klausantis apie tai, koks nuostabus 
Angusas Makternas. Pykina! Girdite? Jeigu mane taip myli, kur jis 
dabar? Kodėl ne čia? Kodėl aš kaip Harietė ir Prudensa neplanuoju 
savo vestuvių? Kodėl koks nors vyras vogčiomis manęs nebučiuoja, 
kai mano, kad niekas nemato? Kodėl?.. 

Ji nepajėgė daugiau nieko ištarti, tik apsisuko ir pabėgo laiptais 
viršun į savo kambarį. 

— Nežinau, — sukuždėjo Malkolmas, likęs vienas sėdėti 
kambaryje. 

Juk tikrai Angusas negalėjo vėl pabėgti, mąstė jis. Tikrai vaiki- 
nas nebūtų galėjęs pamesti Edilinos. Tai neį;manoma. 

Tik pagavusi jai mestą gailestingą Šeimuso žvilgsnį, Edilina 
pakeitė nusistatymą dėl Anguso ir pradėjo jį ginti. Kaskart, kai ji 
įeidavo į kambarį, susižiedavusios porelės atsiskirdavo ir atrodydavo 
prasikaltusios. 

— Štai kas! — vieną vakarą per pietus pareiškė Edilina, atsi- 
stodama ir numesdama servetėlę. — Galbūt nė vienas iš jūsy juo 
netiki, bet aš tikiu! Nežinau, ką Angusas veikia, bet žinau, kad kai 
jis baigs, ateis manęs. 

Kitų veidai nepersimainė. Harietė mėgino dėtis tikinti Edilina, 
bet kiti žvelgė į ją su užuojauta. 

— Neabejoju, jis ateis, — atsiliepė Temas, tačiau jo balse ne- 
sigirdėjo entuziazmo. 

Po to vakaro Edilina nusprendė liautis laukusi ir užsiėmė savais 
reikalais. Pirmiausia pasirūpino Temu ir Tabita. Žinodama gerą 
Temo širdį, ji paklausė, ar jisai sutiktų jai padėti dėl reikalo, kurio 
pati nepajėgia išspręsti. Jai reikia, kad jis nukeliautų iki pat Viljams- 
bergo ir susitiktų su Abigaile Prentis. Ši turi pasirašyti galutinius 

dokumentus dėl savo ūkio perdavimo „Susaistytosios merginos“ 
bendrovei. Įteikdama popierius Temui, Edilina sulaikė kvapą, nes 
kliovėsi, kad jis nemoka skaityti. Ji padavė jam šūsnį dokumentų dėl 
ūkio, kurį jau buvo nupirkusi prieš trejus metus. 

— Ak! Ir paimk tai, — pridūrė paduodama jam geltono šilko 
ritinį. — Abė pažadėjo man pasiūti suknelę. Ji puiki siuvėja. — Edi- 
lina nežinojo, moka Abė siūti ar ne. — Be suknelės negrįžk, gerai? 
Net jeigu tektų laukti, kol ji baigs. 

"Temas bandė sugalvoti priežastį, kaip išsisukti nuo ilgos ke- 
lionės. 

— Galbūt jūsų vežėjas, Kadis, geriau tam tiktų? 

— Nei tu? — Edilina koketiškai suplazdėjo blakstienomis. — 
Kaip gali taip kalbėti? Juk 7227 negalėčiau patikėti tų popierių, ar 
ne? Bet jeigu manai, kad nesugebėsi to atlikti... 

— Ne, — atsiduso Temas, — vyksiu. Galbūt ji galėtų atsiųsti 
suknelę vėliau. 

— Galbūt, — sutiko Edilina, — tačiau ji neseniai tapo našle 
ir gali norėti su kuo nors pasikalbėti. Jeigu tapsi klano lerdu, tau 
tikriausiai praverstų pasipraktikuoti guosti našles. 

Temas šiek tiek ištiesino pečius ir paėmė iš jos odinį aplanką. 

— Gal ir gera būtų pamatyti daugiau šio naujo krašto. 

— Manau, puiki mintis, — pritarė Edilina. 

Temui išvykus, ji papasakojo Tabitai apie savo pavestą vaikinui 
užduotį. Ta tik nusijuokė ir gūžtelėjo pečiais. 

— Galbūt paprašysiu Harietės pasiimti mane atgal į Škotiją ir 
ten susirasiu Žmogų. 

— Argi tavo nuosprendyje neparašyta, kad niekada negalėsi 
grįžti į Angliją? 

Tabita vėl gūžtelėjo pečiais. 

— Ką gi, tuomet teks paprašyti, kad ji man atsiųstų žmogų. 
Beje, kaip dažnai per pastaruosius penkerius metus matėte savo 
žmogų? 

Praeityje Tabitos užuominos Ediliną supykdydavo, bet ne dabar. 

— Vyrui reikia laiko atsigauti nuo nakties su manimi, — atkirto 
ji, apsisuko ir išėjo. Įkandin jos nuskardėjo Tabitos juokas. 

Kai ketvirtą savaitę Angusas nepasirodė, kiti tartum susitaikė 
su tuo, kad jis nebegrįš. Net Malkolmas nustojo tikėti, jog Angusas 
parsiras pas juos. 

Vieną dieną Edilina nugirdo jį Harietei sakant, kad yra nusivy- 
lęs Angusu, apsirikęs dėl vaikino. Edilina vos iškentė jam nepasakiusi, 
ką mananti, bet nutylėjo. Pamatysime, pagalvojo. Jeigu Angusas 
gyvas, sugrįš pas ją. 

Į šeštos savaitės pabaigą, kai Edilina turguje apžiūrėjo prekys- 
talius, per kuriuos jos bendrovė taip suklestėjo, netoli sustojo uždara 
karieta — paprasta, juoda, nusidėvėjusiomis pakojomis, matyt, 
nusamdyta, bet Edilinai pajudėjus, pajudėjo ir karieta. Jai sustojus, 
sustojo ir ta. Penktą kartą karietai sustojus Edilina suprato, kad joje 
Angusas. 

— Atleiskite man, — pasakė ji trims moteriškėms, savo dar- 
bininkėms, prižiūrinčioms didelį vežimą su produktais. — Gal pa- 
sakytumėte Harietei, kad galiu negrįžti pietums, tegul ji nesirūpina. 

— Žinoma, — sutiko jauna moteris. 

Ją išsiuntė iš Anglijos už sidabrinės vazos vagystę iš grafo, kurio 
namuose tarnavo nuo devynerių metų amžiaus. Kad tas žmogus nuo 
trylikos ją Žagino, teismui nieko nereiškė. 

Edilinai pasukus karietos link, mergina šūktelėjo pavymui: 

— Kaip man pasakyti, kur jūs išvažiavote? 

— Į rojų, — metė Edilina per petį, kai tik atsidarė karietos 
durelės. Viduje buvo tamsu, bet ji įžiūrėjo Angusą. Buvo užsimetęs 
tartaną, kuriuo vilkėjo, kai pirmą kartą jį pamatė. 

Jis kiek pasilenkė pro dureles į priekį. Ji nusitvėrė už ištiestos 
jo rankos ir įšoko į karietą, užtrenkdama už savęs dureles. Karieta 
pajudėjo. Edilina atsisėdo priešais ir įbedė į jį akis, beveik bijodama 
prabilti, kad jis neišnyktų ir viskas neliktų tik sapnas. 

— Turbūt pamanei, kad vėl tave palikau, — pagaliau prašneko 
Angusas, karietos prieblandoje rydamas ją akimis. 

— Pirmas dvi savaites taip maniau, bet paskui — ne. 

Širdis Edilinai pašėlusiai daužėsi gerklėje, o pirštų galai virpėjo 
iš noro jį paliesti. Ar jo oda tokia pat šilta, kaip ji prisiminė? 

Angusas šyptelėjo. 

— Žinojai, kad pas tave sugrįšiu? 

— Be abejo. 

Jo šypsena praplatėjo. 

— Tikėjai manimi? 

— Nė per nago juodymą, — atkirto ji. 

Angusas nusijuokė, ir akimirką jųdviejų akys susidūrė, o kitą 
sekundę ji metėsi jam į glėbį. Jis įsisiurbė jai į lūpas su ilgesiu ir alkiu. 

— Ilgėjausi tavęs, — sumurmėjo prispausdamas lūpas jai prie 
kaklo. — Mąsčiau apie tave kiekvieną dieną, kiekvieną sekundę. 

— O aš nėsyk apie tave nepagalvojau, — pasakė ji užsimerk- 
dama, lenkdama atgal kaklą. 

Kai jo lūpos nuslinko jos kaklu prie pečių, Edilina dar labiau 
atsilošė, pasiduodama tvirtoms jo rankoms. Jis dantimis nutraukė 
jos skarelę ir lūpomis nuslinko prie krūtinės. 

— Kur tu mane veži? — paklausė ji. 

— Ar tau svarbu? 

Jo ranka judėjo po jos sijonu. 

— Ne, nesvarbu, — atsakė rankomis slankiodama po jo 
kūną. — Angusai! Po sijonu tu nieko neturi. 

— Po kiltu. Slink ranka į šoną, Ne, į kitą šoną. 

— O! — ištarė Edilina, uždėjusi ranką ant tos jo dalies, kuri 
išdavė, kaip jis jos geidžia. 

Suvaitojęs Angusas atlošė galvą į sėdynės atkaltę. 

— Tu geresnė nei aš prisimenu. 

Staiga karieta sustojo, o į stogą pabeldė. 

— Sere, — tarė vyriškio balsas. — Atvykome. 

— Užmušk jį, — sušnabždėjo Angusas. 

Pajutusi karietą sulinguojant, — o tai reiškė, kad vežėjas nuli- 
pa nuo pasostės, — ji patraukė ranką iš po Anguso apdaro, tiesiau 
atsisėdo ir pasiėmė nuo sėdynės skarelę. 

— Jis tuoj atidarys dureles. 

— Verčiau aš numirsiu, — tebeužsimerkęs pasakė Angusas. 

Edilina užtraukė žemyn jam kiltą, pridengdama apatinę kūno 
dalį, ir pasitaisė plaukus. 

Kai vežėjas atidarė dureles, juodu sėdėjo vienas priešais kitą ir 
atrodė visai deramai. 

Edilina pažvelgė laukan ir pamatė, kad jie Bostono uoste. 

— Kodėl mane čia atvežei? — paklausė Anguso. — Maniau, 
važiuosime namo ir... 

Ji nutilo ir įsispoksojo priešais save. Reide stovėjo „Mary Eli- 
zabeth“, laivas, kuriuo ji su Angusu atkeliavo į Ameriką. Edilina vėl 
pažvelgė į Angusą. 

— K3?.. Kaip?.. 

Angusas atsigavo tiek, kad pajėgė vėl kvėpuoti. 

— Turėjau kai kurių reikalų ir atsitiktinai išgirdau, kad ka- 
pitonas Ingesas rengiasi į reisą atgalios į Glazgą, tad, pamaniau, 
galėtume vykti su juo. 

— Atgal į Škotiją? — paklausė ji. — Ak. Aplankyti tavo klano. 

Regis, jis persigalvojo ir ketina likti lerdu. Prieš akis iškilo 
senas apgriuvęs donžonas ir visi žmonės, pagarbiai Žžvelgiantys į 
Angusą — ir tai, kaip tapsianti pilies šeimininke. Ar kada nors vėl 
bepamatys Ameriką? Šiame naujame krašte ji visiems įrodė, taip pat 
ir sau pačiai, kad esanti šiam tam žikusi. 

— Ne,tu nesupranti, — pasakė Angusas, išlipdamas iš karietos 
ir pagelbėdamas išlipti jai. — Visai nesupranti. Man reikia grįžti į 
tėvynę ir perduoti klaną Temui. Viską privalome atlikti teisiškai. 

Jis atkišo parankę ir ji įsitvėrė. Angusas su senamadišku kiltu 

ir plikais keliais sukėlė aplinkui šiokį tokį sujudimą. Tiek vyrai, tiek 
moterys spoksojo į jį, bet kibirkščiavo tik moterų akys. 

Kai Angusas ją vedė laivo link, Edilina nuo jo atšlijo. 

— Ar visi kiti apie tai žino? Tu jiems pasakei, o man — ne? 
Viskas supakuota ir jau laive? 

Angusas sustojo. 

— Jeigu sakydama „jiems“ turi omenyje Malkolmą, Temą ir... 

— Ir Harietę, ir Prudensą, ir Šeimusą. 

— Taip, visus juos. Galėtum čia turėti ir visą klaną. Taigi at- 
sakymas — ne. Nė vienam jų nieko nepasakiau. Jie nieko nežino. 

— Vadinasi, žino lygiai tiek pat, kiek ir aš. — Edilina tvirtai 
įsirėmė kulnais į žemę. — Noriu žinoti, kas vyksta. Kur tu buvai? 

Angusas žvelgė į ją taip, lyg būtų mąstęs pakelti ir nusinešti 
trapu į laivą, tačiau paskui tartum persigalvojo. 

— Jeigu tau būtina žinoti... ne tai, kad neketinau tau pasakyti, 
tik ne čia, viešumoje... taigi, aš nuvažiavau atgal į fortą... 

— Bet tai... 

— Labai toli, — patvirtino Angusas. — Atsisakiau miego ir 
maisto, bet padariau tai: pardaviau savąsias „Ohajo kompanijos“ 
akcijas kapitonui Ostinui. 

— O taip, žmogui, įsimylėjusiam tą merginą, kurios tu norėjai. 

Angusas priekaištingai ją nužvelgė. 

— Atleisk, — atsiprašė ji. — Aš tik atkartoju tai, ką man pasakė. 

— Tikrai noriu, kad liautumeis klausiusi paskalų. 

— Kai tu nebebėgiosi nuo manęs ir nebepaliksi vienos kan- 
kintis, nebesiklausysiu. 

Angusas nusišypsojo, suėmė ją už pečių ir, atrodė, ketino pabu- 
čiuoti, bet paskui apsidairė į žmones aplinkui ir susilaikė. 

— Pažadu tau viską papasakoti, kai atsidursime laive, bet tik 
tarp mudviejų. 

— Angusai, — tarė Edilina, — tu tikrai negali iš manęs tikėtis, 
kad sėsčiau į laivą, išplaukiantį į Škotiją, visai nepasiruošusi. Man 

reikia drabužių, knygų ir dovanų. Negaliu tuščiomis rankomis apsi- 
lankyti pas tavo šeimą. Ir nejau pamiršai apie mano verslą? Kas jam 
vadovaus be manęs? Žinau, tu laikai mane niekam tikusia, bet man 
dirba daug žmonių, už kuriuos esu atsakinga, ir jie... 

— Kapitonas Ingesas pasakė, kad šįkart mes negalėsime su juo 
keliauti, jeigu nebūsime deramai susituokę, tad jis laukia su Biblija, 
kad galėtų atlikti apeigas. 

Ji sumirksėjo į jį. 

— Pagaliau pasakiau tai,;į ką nepajėgi atsikirsti, — nusistebėjo 
Angusas. — Taigi, nori lipti į laivą ir susituokti ar grįžti į savo namus, 
suteikti piktdžiugos tiems žmonėms, kurie mano, kad tave pamečiau, 
ir pasirašinėti to savo verslo popierius? 

Minutėlę Edilina teįstengė kelis kartus sužiopčioti. Pagaliau 
ji paklausė: 

— Turi žiedą? 

— Gryno aukso. 

Ištiesęs ranką jis palietė šviesius jos plaukus. 

— Man nereikia jokio aukso, nes šie — vertesni už viso pa- 
saulio auksą. 

Mirksnį ji prigludo skruostu prie jo delno, paskui susigriebė 
sijoną ir leidosi bėgti trapu aukštyn. 

— Eikš! — pašaukė ji. — Nejau manai, kad turiu visą dieną? 

Juokdamasis Angusas užbėgo trapu įkandin jos. 

Juodu gulėjo lovoje kapitono kajutėje, nuogi po antklodėmis, ir 
Edilina vis žiūrėjo į kairę savo plaštaką. 

— Tu vien žiūrėdama jį nudėvėsi, — nusižiovavo Angusas. 

— Tai tu nusidėvėjai. 

— Aš tau parodysiu, kuris iš mūsų pavargo, — pagrasino jis, 
bet paskui nusižiovavo taip, kad net sutreškėjo žandikauliai, atsivertė 
aukštielninkas, o Edilina padėjo galvą jam ant peties. Mėnesiena 
liejosi į kajutę, vanduo sūpavo jį migdančiai. 

— Kodėl šitaip? — paklausė Edilina. — Kodėl nepasilikome 
Bostone ir nesusituokėme ten? 

— Kad dalyčiausi tavimi su visais kitais? — paklausė jis. 

— Tu sakai, kad aš buvau... Kad aš?.. 

Jis pabučiavo jos nuogą petį. 

— Buvai man neištikima? Ne, mergužėle, taip nesakau. Kal- 
bėjausi Bostone su žmonėmis ir neišgirdau jokios užuominos apie 
kokį nors vyrą. 

— Kaip suprasti — „kalbėjaisi“ su žmonėmis? Klausinėjai apie 
mane? 

— To nė nereikėjo. Visas Bostonas kalba apie gražiąją panelę 
Ediliną, vadovaujančią verslui su visomis tomis moterimis. Iu padarei 
tai, ko niekas netikėjo, kad įmanoma padaryti. 

— Aš padariau, tiesa? — pasakė ji, glausdamasi arčiau prie 
jo. — Bet ką tai turi bendra su šituo? 

Ji pamojo aplinkui į laivą. 

— Kai tu taip rūpiniesi žmonėmis, pamaniau, kad norėsi su- 
situokti didžiausioje bažnyčioje ir žengti prie altoriaus su Hariete 
ir Prudensa šalimais. Tokiu atveju turėčiau dalytis savo tuoktuvių 
diena su Šeimusu. 

— Tu tai padarei, kad atsikratytum Šeimuso? 

— Ne, — pavargęs pasakė Angusas. — Padariau norėdamas 
turėti tave tik sau. Nenoriu dalytis tavimi per vestuves ar po jų, arba 
dar kada nors. Man jau gana būti nuo tavęs atskirai. 

Kurį laiką Edilinai visai užteko gulėti prigludusiai prie jo. Jautė 
jį grimztant į miegą. Dar neišgirdo visos istorijos, ką veikė po tos 
nakties, kai buvo nušautas Džeimsas, bet išgirs. Pagalvojo, jiedviem 
prieš akis ištisas gyvenimas papasakoti vienas kitam viską. Mat dabar 
jie turės mažų mažiausia tris savaites, o jeigu orai bus nepalankūs, 
išbus laive ir ilgiau. Kai atplauks į Glazgą, sugrįš į senąją tvirtovę, 
kur ji pirmą kartą su juo susitiko ir... Nusišypsojo pagalvojusi apie 
škotus, besijuokiančius ir sakančius, kad nuo pat pirmos dienos 
žinoję, jog jų brangusis Angusas įsimylėjo, ir kaip jie tuo džiaugęsi. 

Edilina žvilgtelėjo į jau miegantį Angusą, ir perbraukė delnu 
nuogą jo krūtinę. Jos ir tik jos vienos. Amžinai, pagalvojo ji. 

Ir gerai, kad juodu jau susituokę, nes dar turės jam pasakyti, 
kad gavo iš Abigailės Prentis laišką, kuriame ši rašė, jog Temas nori 
pasilikti Viljamsberge ir nebegrįžti į Škotiją. Kai Angusas kam nors 
perduos lerdo titulą, tai turėtų būti Malkolmas, o ne jaunasis Temas. 

— Liaukis tiek daug mąsčiusi, miegok, — suniurnėjo Angusas. 

— Negaliu nemąstyti, — atsakė Edilina. — Tiek daug įvyko, 
tiek daug visko... — Pajuto Anguso kūną kratantis, lyg juoktųsi. — 
Kas? 

— Džeimsas, — pasakė jis. 

— Jūs visi manėte, kad tai labai juokinga, bet aš taip nemaniau. 

Angusas pažvelgė į ją. 

— Gerai, po pirmų kelių minučių taip nebemaniau. 

Angusas vis Žiūrėjo į ją. 

— Prisipažįstu, juokiausi smarkiau už visus kitus, bet neturėjau 
to daryti. Įdomu, kas jam nutiko? 

— Matis pasakė, kad veikiausiai jo kūnas bus parduotas skro- 
dimo tikslams. 

— Kaip baisu! — aiktelėjo Edilina, vėl prisimindama tą naktį. 
Angusui nepatiko, kai visos trys moterys iškart paskui jį įpuolė į 
Matju Oldridžo namuką. 

Kai pamatė gražųjį Matį, visoms išsiplėtė akys, o Angusas 
žvilgtelėjo į Ediliną ir beveik nepraverdamas lūpų perspėjo: 

— Tik nemanyk jo už ko nors apvesdinti. 

— Nesuprantu, apie ką kalbi, — išdidžiai atkirto ji ir paspaudė 
Mačiui ranką. 

Po kelių minučių atėjo Malkolmas su Temu ir pasisveikino 
su Mačiu. Vyrai tylomis pradėjo kalbėtis, ką daryti su Džeimso 
Harkorto kūnu. Jie kalbėjosi taip tyliai, kad moterys turėjo įtempti 
klausą, jog galėtų girdėti. Edilina vienintelė pastebėjo vidun įsmukusį 
Šeimusą. Vėlgi, kad ir koks buvo stambus, gebėjo judėti nepastebimas. 
Jis nuėjo prie lango, kad galėtų matyti karietą. Matis buvo tik vargšas 
studentas ir gyveno ne per geriausio rajono namuke. 

Ji nenorėjo prisidėti prie aptarinėjančių kraupią užduotį, kaip 
atsikratyti Džeimso kūno, tad nuėjo ir atsistojo šalia Šeimuso. 

Kelias akimirkas abu stovėjo tylomis, paskui Šeimusas su- 
šnabždėjo: 

— Tai aš įpjoviau balno paspręstę. 

— Žinau, — atsakė Edilina, nežiūrėdama į jį. 

— Ir nebūčiau sugrąžinęs jums pinigų. 

Ji žinojo, kaip jam sunku atsiprašyti, tad pasistengė palengvinti. 

— Prudensa nebeleis jums iškrypti iš kelio. 

— Taip, nebeleis, — sutiko jis su juoku balse. — Ji kaip ir jūs, 


ir laiko mane... 

— Garbingu žmogumi. 

— Ji taip mano, ir aš toks būsiu, bet... 

Kai jis nutilo, Edilina pažvelgė į jį. 

— Bet ne Anguso atžvilgiu, — pašnabždėjo jis. 

Edilina kone sukikeno. 

— Ne Anguso atžvilgiu, — pakartojo ir norėjo dar kažką pridur- 

Šalia brangios žalios karietos sustojo senas furgonas su trimis 
vyrais jame. Jie judėjo iš lėto, nekeldami triukšmo, ir kalbėjosi gestais. 

— Mes... — prabilo Edilina, ketindama eiti atsivesti Anguso, 
bet Šeimusas, prisidėjęs prie lūpų pirštą, parodė jai tylėti. 

Trys vyrai iš furgono buvo vagys, ir jie vogė didžiulę skrynią nuo 
karietos galo. 

Stovėdama šalia Šeimuso Edilina kaip pakerėta stebėjo vyrus 
vargstant su didžiule skrynia, kol galiausiai ją įstūmė į furgono 
dugną. Kai ta saugiai gulėjo furgone, du iš jų užšoko ant pasostės ir 
nuvažiavo, o trečiasis pasuko prie karietos, ketindamas pavogti ją ir 
arklius. Bet Šeimusas gyvatės greičiu per kelias sekundes išsmuko 
pro duris. 

Vagis buvo vienas ir, pamatęs Šeimuso stotą, spruko į tamsą. 

Edilina nusekė Šeimusui iš paskos ir akimirką juodu tik stovėjo 
ten tylomis. Gatvėje buvo tamsu, nieko aplinkui nesimatė. Jiems 
abiem tuo pat metu toptelėjo, kad didžioji problema, ką daryti su 
Džeimso kūnu, dabar savaime išsisprendė. Šeimusas žvilgtelėjo 
žemyn į Ediliną, o ji šyptelėjo jam, ir kitą minutę abu juokėsi. 
Edilina taip kvatojosi, kad vos išsilaikė ant kojų, ir būtų parkritusi, 
jeigu Šeimusas nebūtų jos sugriebęs. Ji įsitvėrė jo, jis — jos, ir abu 
prilaikydami vienas kitą kone staugė iš juoko. 

Kiti išlėkė laukan, grumdamiesi prasisprausti pro duris. 

— Kas gi, po šimts?.. — pratarė Angusas, išplėšdamas Ediliną 
iš Šeimuso. 

— Meškuti? — maloniai, bet su pykčio gaidele ištarė Pruden- 
sa. — Ką tu čia lauke veikei su Edilina? 

Šeimusas taip kvatojosi, kad neįstengė atsakyti. Parodė pirštu į 
Ediliną, susigriebė virš kelių už šlaunų ir kvatojosi toliau — kaip ir ji. 

— Šeimusai! — paklausė Prudensa balsu, nuvijusiu nuo stogo 
miegančius paukščius. Keturi šunys suskato loti, o gaidys, pamanęs, 
kad jau aušta, užkakariekavo. — Reikalauju man pasakyti, kas dedasi. 

— Manau, mus apiplėšė, — pranešė Malkolmas nuo karietos 
galo. 

— Čionai aplinkui daug plėšikaujama, — pasakė Matis. — 
Bjaurus rajonas. Ką pavogė? 

Harietė prisidėjo prie burnos delną. 

— Juk nepavogė tos... Tos?.. 

Edilina nusikvatojo dar garsiau. 

— Pavogė. Pavogė Džeimsą. 

— Velniai rautų, — pirmą kartą atsiliepė Temas. — Kaip ma- 
note, kur jį nusinešė? 

— Į pragarą, — pasakė Malkolmas, pažvelgė į Harietę, ir juo- 
du irgi pratrūko juoktis. Harietė prisidėjo prie burnos nosinaitę ir 
apsimetė nejaučianti laimingo palengvėjimo — šiaip ar taip, juk jis 
buvo jos brolis, — bet buvo gera žinoti, kad niekas nesės į kalėjimą 
ir nebus pakartas, tad ji nepajėgė tvardytis. Jie nebus nutverti atsi- 
kratantys kūno ar turintys ką nors bendra su negyvėliu. 
kad tai iš tikrųjų ir galutinai baigta. 

Bet po tos nakties Angusas dingo, niekam nepasakęs nė žodžio, 
ir visą pirmą savaitę jie baiminosi, kad kas nors ateis apklausti dėl 
Džeimso. Galų gale tikėjosi, kad kas nors jiems praneš, jog buvo 
surastas Harietės brolio kūnas. Bet slinko savaitės ir nieko neatsitiko, 
tad liovėsi nerimavę. 

O dabar Edilina ir Angusas susituokę, vienas kito glėbyje ir 
pakeliui į Škotiją pasirūpinti teisiniais reikalais, kad klano žemės 
būtų sugrąžintos Makternams. 

— Džiaugiuosi, jog visa tai atsitiko, — mieguistai prašneko 
Edilina. — Jeigu nebūčiau turėjusi tokio godaus dėdės, būčiau ište- 
kėjusi už Džeimso ir... 

— Ir per metus likusi be nieko, — pasakė Angusas. — Jis būtų 
apiplėšęs tave iki siūlelio. 

— Kai grįšime į Ameriką, ką veiksime? 

— Vadovausime tavo „Susaistytosioms merginoms“, — atsakė 
Angusas. — Nekantrauju visoms toms moterims nurodinėti, ką 
kiekvieną dieną daryti. 

— Tu? — paklausė ji, pasikeldama ant alkūnės. — Nuo kada 
fu vadovauji >2an0 bendrovei? 

— Jeigu to nenori, visada galime nuvykti į Viljamsbergą ir 
pastatyti miestą. | 

— Apie ką kalbi? 

— Išmainiau su kapitonu Ostinu savo žemę į jo. 

— Nesuprantu. 

Angusas nubraukė jai už ausies plaukų sruogą. 

— Matai priešais save tūkstančio akrų žemės Viljamsbergo apy- 
linkėse savininką. Pastatydinsiu mums namą ir nutiesiu kelias gatves. 
Pamaniau, kai kas iš klano galbūt norės grįžti su mumis į Ediliną. 

— Ediliną? 

— Taip aš pavadinau miestą. 

Ji atsigulė jam ant rankos. 

— Miestą pavadinai mano vardu. Kaip manai, galėsiu pasodinti 
jo vidury ąžuolą? 

— Darysi, ką norėsi. Tai tavo miestas. 

Jis užkėlė savo nuogas kojas ant josios. 

— Maniau, tu išsisėmęs. 

— Buvau, bet jau nebe. 

Šypsodamasi Edilina atstatė jam pabučiuoti lūpas. 

Angusas Makternas turi viską, ko trokšta gyvenime. Nors 


jo senelis kadaise kortomis pralošė šeimos žemes ir pilį, 
Angusas į savo pareigas žiūri rimtai ir yra gerbiamas vyrų bei 
dievinamas moterų. | 


Kerinčiai graži ir kilusi iš privilegijuoto luomo Edilina 
simbolizuoja tai, ką niekina Angusas. Bet ir jis lieka merginos + 
apstulbintas ir neilgai pajėgia slėpti jausmus, 0 jos atstumtas | 
jaučiasi labai įžeistas ir — dar blogiau — pažemintas savo 
klano akyse. Tačiau Edilinai prireikia Anguso pagalbos, nes 

ji nori susigrąžinti iš tėvo paveldėtą auksą. Angusas pamina 
savo išdidumą ir nusprendžia padėti paveldėtojai, o už tai yra 
apkaltinamas merginos pagrobimu ir vagyste. Vengdamas 
teisinio persekiojimo, jaunuolis yra priverstas palikti viską, kas * 
jam pažįstama bei mylima, ir bėgti su Edilina į Ameriką. Ten 
jie įveiks beveik nenugalimas kliūtis, nuolatos persekiojami 
žmogaus, trokštančio merginos aukso. Nors daug kas bandys 
juodu išskirti, Angusas ir Edilina suras meilę, tokią pat laukinę 
ir laisvą, kaip ir pats kraštas. 


Romanas „Aukso dienos“ kupinas aistros, humoro, nepaprastų 
detalių ir nuotykių. Jaudinanti ir meistriškai perteikta istorija. 


